
PAMAINA 


NAKTINĖ ANTRADIENIO PAMAINA 


(1) 


Šaltas, giedras rudenio vakaras; žvarbus vėjas lin- 
gavo medžius. Vyriškis šešėliuose virpėjo. Gumi- 
nėmis pirštinėmis aptemptos plaštakos drėko, o 
kaukėtu veidu sruveno šiltas prakaitas. Netrukus 
jis galės ją išvysti. Paliesti. Ji nepamatys jo juodų 
mėnulio metamų šešėlių gilumoje. Ji nenumanys jį 
laukiant ten tol, kol bus per vėlu. 

Iš pradžių jis manė, kad tai policijos spąstai. 
Mergaitė, jauna mergina, vienui viena vaikštinėja 
Dentono miškuose vienuoliktą valandą vakaro, vil- 
kėdama mokyklinę uniformą. Tačiau kaip pareigū- 
nai būtų sužinoję jį esant ten? Kiti užpuolimai įvy- 
ko toli nuo čia. Ir kaip policija būtų išsiaiškinusi, 
kad jį jaudina kaip tik jaunutės mergaitės? Policija 
nieko nenutuokė. Jis jiems pernelyg kietas riešutė- 
lis. Gerokai per kietas. Jie tardė jį. Išteisino jį. Net 
padėkojo jam už bendradarbiavimą. 

Bet vis tiek jis kaip įmanydamas vengė įkliūti. 
Rizikuoja tik kvailiai. Kaip visad jis kruopščiai iš- 
žvalgė teritoriją. Nieko. Nė gyvos dvasios. Nuo li- 
kusio pasaulio jį ir mergaitę skyrė mylių mylios. 
Mergaitė! Vilkinti mokyklinę uniformą. Mūvinti 
tamsias, storas kojines. Ji buvo ne vyresnė nei pen- 
kiolikos... Mokyklinukė, jaunutė ir nekalta, nieko ne- 
nutuokianti apie bręstantį savo kūną... Kaip ir toji 
knygos, kurią jis paslėpė giliausiame miegamojo 
kampe, veikėja. 


Kas ten? 

Jis suakmenėjo, įtempė ausis, o širdis daužėsi 
spengiančioje tyloje. Jis kažką išgirdo. Kažkas su- 
judėjo. Jis įsitempė, pasiruošęs nusiplėšti nuo veido 
kaukę ir sprukti. Tik kaukė ir tegali jį išduoti. Be 
jos policijos rankos tuštutėlės. Jokių duomenų, jo- 
kių įkalčių, nieko. Net jeigu jie butų surengę akis- 
tatą su jo aukomis, nė viena jų nebūtų jo atpažinu- 
si. Jį esant greta visos pajusdavo tik tada, kai jis už- 
maukšlindavo joms ant galvos juodą, troškų maišą, 
o tada pirštais sugriebdavo joms gerkles, spausda- 
mas ir dusindamas. Viena iš merginų... Antroji, o 
gal trečioji?.. Sugebėjo nusiplėšti maišą sau nuo vei- 
do. Tačiau vienintelis dalykas, kurį ji išvydo prieš 
jo kumščiams sudaužant ją iki sąmonės netekimo, 
buvo kaukė. Juodas gobtuvas, juo buvo visiškai už- 
dengti jo plaukai, veidas ir kaklas. Laikraščiai pra- 
minė jį „siaubu su gobtuvu“. Rytojaus antraštės 
skelbs: „Siaubas su gobtuvu vėl puola. Naujausioji 
auka - moksleivė.“ Jis mėgavosi spaudos straips- 
niais apie save. Tik dėl to ir jautėsi svarbus. 

Įsitempęs, atidžiai klausydamasis, jis atsitraukė 
dar giliau į tamsą. Jį vėl pasiekė tas garsas. Krūmų 
šakelės šiugždėjo ir traškėjo. Mėgindamas suvokti, 
kas tai, pačiupinėjo kaukę. Šnarpšdamas ir kriuk- 
sėdamas kažkas prasibrovė pro atžalyną. Kažkas 
nedidelis. Kažkoks gyvūnas. Galbūt barsukas, bet 
tikrai ne Žmogus. Jis atsikvėpė ir atsargiai žengė 
pirmyn. Užuodė savo prakaitą ir susijaudinimą. 
Netrukus išgirs ją. 

Kaip gaila, kad jam teks ją nuskriausti. Ji to- 
kia jauna, tokia nekalta. Kaip nuostabu būtų, jei ji 


nesipriešintų, tik Žvelgtų į jį išpūstomis, smalsio- 
mis akimis. Iš pradžių ją apimtų baimė, tačiau pama- 
žu, patirdama naują malonumą ir neįtikėtinus kūno siū- 
lomus pojūčius, ji pradėtų dejuoti, tarsi veriama skaus- 
mo, alsuodama iš malonumo, traukdama jį arčiau... 
Visai kaip toji mergina iš knygos, kai šitai pirmą 
kartą nutiko jai. Ji taip pat dar mokėsi mokykloje. 

Jo ausis pasiekė kitas garsas. Sausas nukritusių 
lapų šnabždesys ant siauro takelio po mikliais, ner- 
vingais žingsniais. 

Tai ji. Mergaitė. Jis vėl sulaikė kvapą. Jo kūnas 
suakmenėjo ir įsitempė... 

Pulti pasirengęs. 

e“ 

Vedęs dviejų vaikų tėvas, dvidešimt penkerių 
policijos konsteblis Deividas Šelbis tirtėjo ir trypė 
kojomis, kai apleistą skersgatvį raižantis vėjas į 
grindinį tarškino tuščią alaus skardinę. Jis žvilgte- 
lėjo į laikrodį. Dvylika minučių po vienuoliktos. Jis 
spėliojo, ką nuovada atsiųs, vildamasis, kad tai bus 
ne inspektorius Alenas; kad ir kas jis būtų, konste- 
blis troško jį išvysti kuo greičiau. Šį vakarą jis buvo 
suplanavęs kai ką gerokai malonesnio, nei sergėti 
negyvėlį. 

Jam virš galvos vėjo supama pirmyn atgal gergž- 
dė glazūruota, prie suvirinto rėmo pritvirtinta iš- 
kaba. Joje buvo iškaltas žodis „Vyrų“ ir žemyn 
nukreipta rodyklė. Šelbiui už nugaros kabojo iš- 
laužtos grotos, nebesaugančios nusileidimo nutrin- 
tais, žalvariu apkaltais laiptais žemyn į viešuosius 
tualetus, kuriuos 1897-aisiais karalienės Viktorijos 


valdymo šešiasdešimtmečiui atminti įrengė Denton- 
boro savivaldybės Komunalinių paslaugų skyrius. 

Konsteblio link artėjo automobilis. Purvu aptaš- 
kytas tamsiai mėlynas „Ford Cortina“ dardėdamas 
grindiniu blykčiojo šviesomis ir galiausiai sustojo 
už Šelbio tarnybinio automobilio. Durelėms prasi- 
vėrus, iš automobilio išsiropštė susitaršiusi, purvi- 
nu lietpalčiu apsivilkusi ir tokiu pat nešvariu kaš- 
toniniu šaliku apsimuturiavusi figūra. Penktąją de- 
šimtį baigiančio vyriškio veidas buvo nusėtas 
strazdanomis, ant plinkančio viršugalvio styrojo 
šviesiai rudų, purių plaukų kuokštas. Šelbis nusi- 
šypsojo su palengvėjimu, kad nuovada atsiuntė ge- 
ro būdo inspektorių Frostą, o ne tą sarkastišką par- 
šą Aleną, kuris į eilinius pareigūnus žvelgia su pa- 
nieka ir yra linkęs užduoti tūkstančius klausimų. 
Dirbti su Džeku Frostu bus gerokai paprasčiau. 

Vėl pagavęs tuščią alaus skardinę, vėjo gūsis 
nurideno ją inspektoriui po kojų, 0 šis paspyrė ją 
taip stipriai, jog toji švilpte prašvilpė Šelbiui palei 
ausį ir nutarškėjo laiptais žemyn tualetų link. 

— Įvartis! — sušuko palengva žingsniuodamas 
Frostas. 

Šelbis šyptelėjo ir nukreipė žibintuvėlį į tunelio 
gelmes. 

- Leiskimės Žemyn, sere. 

Jis nekantravo visa tai užbaigti, tačiau Frostas 
niekur neskubėjo. 

— Drauguži, iš kur toks nekantrumas? Negyvė- 
lis nuo mūsų niekur nepabėgs. Be to, apsitaisiau sa- 
vo geriausiu kostiumu ir visai neskubu jo sutepti. 


(D 


Po tuo bjauriu lietpalčiu jis vilkėjo beveik naują 
kostiumą mėlynomis juostelėmis su padoriu kelnių 
kantu. Šįvakar turėjo įvykti vakarėlis palydint jį į 
pensiją. Po dvidešimt aštuonerių tarnybos metų 
Dentono policijoje inspektorius Džordžas Hari- 
sonas nusprendė užleisti vietą jaunesniems; ta pro- 
ga nuovados kavinėje jam buvo rengiama didžiulė 
atsisveikinimo puota. Nors šįvakar Frostas budėjo, 
jis buvo tvirtai pasiryžęs dalyvauti šventėje, todėl 
ketino pasinaudoti pirma pasitaikiusia proga iš- 
trūkti. Kaip tik todėl jis išlaisvino savo seną juos- 
tuotą vestuvinį kostiumą iš naftalinu atsiduo- 
dančio kalėjimo. Netikėtas Šelbio produktyvumas 
atrandant šį negyvą nelaimėlį jo nė kruopelytės ne- 
džiugino. 

Lietpalčio kišenėje Frostas rado suglamžytą pa- 
kelį ir išsitraukė iš jo cigaretę. 

— Tikiuosi, gali man kai ką paaiškinti. Kaip jį ra- 
dai ir kodėl, po velnių, negalėjai apsimesti nieko 
nepastebėjęs ir palikti jo rytinei pamainai? 

— Na, sere, patruliuodamas važiavau pro šalį ir 
pamačiau sulankstytas laiptinę saugančias gro- 
tas... 

— Luktelėk, - nutraukė jį Frostas. — Juk Žinai, 
kad esu senas, lėtas kelmas. Kokių galų susigalvo- 
jai pasukti šiuo Dievo užmirštu skersgatviu tokią 
vėlyvą valandą? 

— Sere, tai mano patruliavimo zonos dalis, - pa- 
prieštaravo įsižeidęs konsteblis. - Privalėjau ją pa- 
tikrinti. 

— Labai pagirtina, - šnarpštelėjo Frostas ir iš- 
spjovė žiupsnelį tabako, - tačiau kai kitą kartą bus 


rengiamas vakarėlis, pasistenk neišsukti iš pagrin- 
dinių gatvių. Ir pasiskubink, drauguži. Alus pasi- 
baigs tau nė nespėjus prieiti prie esmės. 

— Na, sere, aš sustojau ir išlipau iš automobilio 
patikrinti grotų. 

Konsteblis nukreipė žibintuvėlį sulankstytų 
metalinių virbų link, ir abu prisiartino nuodu- 
gniau jų apžiūrėti. 

— Kaip matote, spyna išlaužta. 

Frostas tik pašnairavo į spyną ir įsistebeilijo į 
savo laikrodį. Supratęs užuominą, Šelbis pasparti- 
no pasakojimą. 

— Kaip Žinote, sere, šie tualetai užrakinami aš- 
tuntą valandą. 

— Nė nenumaniau, - suniurnėjo Frostas. - Aš vi- 
sada šlapinuosi parduotuvių prieangiuose. 

— Kad ir kaip ten būtų, sere, - atkakliai nesilio- 
vė Šelbis, - maniau, būtų pravartu patikrinti. 

Frostas prunkštelėjo. 

— Ką patikrinti? Neteisėtą šlapinimąsi po darbo 
valandų? 

— Inspektoriau, ten netrūksta varinių ir švini- 
nių vamzdžių, - aiškino Šelbis. - Jie galėjo kėsintis 
juos nušvilpti. 

— Atleisk, drauguži, - atsiprašė Frostas, - tu vi- 
siškai teisus. Pasakok. Pasistengsiu prikąsti ilgą sa- 
vo liežuvį. 

— Nedaug ką daugiau galiu pasakyti, sere. Nu- 
sileidau Žemyn ir radau šį valkatą tįsantį ant Že- 
mės. Jis atrodė negyvas. Daktaras Kadmanas gyve- 
na vos už kampo, taigi nulėkiau jo atsivežti. 

Inspektorius įtraukė cigaretės dūmą. 


— Gaila, kad nepaskambinai greitajai pagalbai ir 
nepalikai ligoninei su juo susidoroti. 

— Sere, jis dar galėjo būti gyvas. Atsigabenti 
daktarą buvo kur kas greičiau. 

Frostas nenoromis linktelėjo ir tarė: 

— Drauguži, tu ir vėl visiškai teisus. Gaila, kad 
turi būti toks velniškai teisus reikšmingų išgertu- 
vių vakarą. Ką pasakė daktariūkštis? 

— Daktaras Kadmanas aptiko žaizdą ir kraujo 
nelaimėlio pakaušyje. Jo manymu, jis mirė nuo gal- 
vos traumos. 

Paniuręs Frostas žvelgė į tamsą. Jis puikiai pa- 
žinojo gydytoją Kadmaną. Jis gydė jo žmoną. Tas 
pats Kadmanas skrandžio dieglius palaikė papras- 
čiausiu virškinimo sutrikimu ir toliau nurodė gerti 
baltą mėtinę mikstūrą, kol galiausiai nepakeliamas 
skausmas privertė ją kreiptis į ligoninę. 

— Sakai, senas valkata? 

— Taip, sere. Esu matęs jį šlaistantis po apylin- 
kes, tačiau nežinau, kuo jis vardu. 

— Ką gi, veikiausiai nebegalime atidėlioti tos ne- 
malonios akimirkos. 

Frostas užgesino cigaretę ir įkišo nuorūką atgal 
į pakelį. 

— Leiskimės žemyn, kol aplinkiniai nepradėjo 
manyti, kad mėgini mane suimti. 

Viena ranka įsikibęs į žalvarinį turėklą, jis at- 
sargiai nusekė paskui Šelbio žibintuvėlį akmeni- 
niais, viduryje nuo tūkstančių skubančių pėdų 
žingsnių įdubusiais laiptais žemyn. Monotoniško 
lašančio vandens pliumpsėjimo aidas vis artėjo. 

— Ar žinai, kurį teismo medicinos ekspertą 
mums siunčia? 


— Daktarą Slomoną, sere. Lipkite atsargiai... Šita 
vieta kiek pavojinga. 

— Slomoną! - suriko Frostas. — Tą pasipūtusį 
menkystą? Jis viską darys pagal taisykles. Jau da- 
bar galiu atsisveikinti su vakarėliu. 

Jis žengė dar viena pakopa žemiau ir išgąsdin- 
tas suriko, mat kažkas šaltas ir šlapias pašoko ir 
įsliuogė į jo batą. 

— Kad tave perkūnai, Šelbi, čia tikras potvynis. 
Galėjai mane perspėti, kad tave kur. 

— Prieš tai čia nebuvo taip blogai, - atsakė Šel- 
bis. Jo žibintuvėlio atšvaitas šoko raibuliuojančio 
vandens paviršiumi, kuris dabar sėmė Žemiausią 
laiptelį. - Vienas iš klozeto bakų perpildytas, o la- 
vonas užkimšo nuotaką. 

— Kuo toliau, tuo gražiau, - karčiai pasakė ins- 
pektorius. — Na, tai kur jis? 

Pakreipęs žibintuvėlį, Šelbis apšvietė permirku- 
sią kampe sukniubusią figūrą. 

— Bijau, kad mums teks sušlapti padus, sere. 

Jiems teškinant kūno link, vanduo aptiko skylių 
Frosto batuose, apie kurias jis nė nenutuokė, ir pri- 
minė jam apie guminius aulinius, ramiausiai gu- 
linčius ant užpakalinės automobilio sėdynės. Kau- 
burys kampe panėšėjo į paprasčiausią krūvą šlapių 
skudurų, tačiau žibintuvėlio spindulys atskleidė tai 
buvus Žmogų. Negyvą vyriškį. Jis gulėjo ant nu- 
garos pisuarų nuotekų griovelyje, ilgi, susivėlę jo 
plaukai plūduriavo kylančiame vandenyje, o pla- 
čiai atmerktos stiklinės akys nemirksėdamos ste- 
beilijo į ryškią žibintuvėlio šviesą. Lūpos buvo 
praviros ir seilėtos, barzda ir nudriskęs lietpaltis 


persunkti vėmalų, trenkiančių išsivadėjusiu pigiu 
vynu. Benamio, į tamsiausią užkampį nušliaužusio 
numirti valkatos kūnas. 

Frostas žvelgė į išvargusį, išsekusį, seniai ne- 
praustą veidą, padengtą storu sluoksniu prakaito ir 
suodžių. 

— Dievuliau gailestingasai, tai Benas Kornišas! 

- Sere, jūs pažįstate jį? - nustebo Šelbis. 

— Aš pažįstu jį, - piktai atsakė Frostas. - Ir tu jį 
būtum pažinęs, konstebli, jei daugiau dėmesio bū- 
tum skyręs savo darbui, o ne sijonams. 

Tamsoje Šelbis nuraudo. Jis buvo įsitikinęs, kad 
puikiai slepia savo silpnybę moterims, tačiau pro iš 
pažiūros nepastabaus Frosto akis neprasprūsta 
joks menkniekis. 

- Šelbi, jis gal ir panašus į prakeiktą senį, tačiau 
iš tiesų ne ką vyresnis už tave. 

Inspektorius pasilenkė ir įkišo ranką po vande- 
niu, pirštais čiuopdamas aukos pakaušį, ieškoda- 
mas spaudimui lengvai pasiduodančios vietos. 

— Po to, kai prieš porą metų šeima jo išsižadėjo, 
gyvenimas jo nelepino. Pradėjo jis nuo vyno - pi- 
gaus gėralo, pagardinto denatūratu ar medicininiu 
spiritu, - o vėliau atrado heroiną. 

- Heroiną! - nusistebėjo Šelbis, žibintuvėliu ne- 
drąsiai apšviesdamas išsekusios aukos kojas. - Tai 
nepigus įprotis. 

— Na, pažvelgus į jį, - tarė Frostas, - vargu ar 
patikėtum jį švaisčius pinigus tokioms nereikšmin- 
goms smulkmenoms kaip muilas ar maistas. Ka- 
dais jis buvo mielas vaikis. Tikras šelmis. O dabar 
pažvelk į jį! 


Stuktelėjęs kūną koja, jis nusigręžė. Tamsoje su- 
žibo degtukas, kuriuo jis vėl prisidegė nebaigtą 
nuorūką. 

- Kaip suprantu, dar nespėjai patikrinti jo ki- 
šenių? 

— Ne, sere, - prisipažino konsteblis. - Jis kiek 
nevalyvas. 

— Na, plūduriuodamas šioje šlapimo kūdroje 
švaresnis jis netaps, ar ne? Ar galima kaip nors su- 
stabdyti šitą potvynį? Jis jau siekia mano kulkšnis. 
Jaučiuosi lyg „Titaniko“ keleivis. 

Šelbis nusiyrė į kitą dvokiančios patalpos galą, 
palikdamas Frostą tamsoje. 

— Sere, man regis, tai šitas. 

— Drauguži, komentarų apie smulkmenas man 
nereikia. Paprasčiausiai sutvarkyk tai. 

Šelbio žibintuvėlis sušvytavo ir sustojo prie ke- 
taus bako. Jo vandeniu tualetai buvo nuolat plau- 
nami higienos reikalavimus atitinkančiais interva- 
lais. Bakas buvo sklidinas, o per kraštus ir žemyn 
siena tekėjo vandens perteklius. Šelbis pasilypėjo 
ir panardino ranką bake. Porą kartų truktelėjęs 
vandens nuleidimo mechanizmą jis staiga privertė 
baką išleisti visą vandenį lauk. Tada bakas vėl pri- 
sipildė ir sustojo ties nustatyta riba. Šelbis paten- 
kintas nuteškeno atgal prie Frosto. 

— Užduotis įvykdyta, sere. Jei mums pavyktų 
pakreipti kūną, nuotekų vamzdis turėtų atsikimš- 
ti, ir vanduo atslūgs. 

— Drauguži, verčiau jo nelieskime. Juk Žinai, 
koks priekabus bjaurybė yra šis teismo medicinos 
ekspertas. Apsižvalgyk, gal rasi kur šviesos jungik- 
lį. Slomonas yra linkęs nuolat skųstis dėl tamsos. 


Jis dar kartą žvilgtelėjo į laikrodį. Kiek dar jam 
reikės čia stypsoti, kol pagaliau galės ištrūkti į va- 
karėlį? Kur tas velnio neštas Slomonas? 

Į jo klausimą atsakė tarškantys Žingsniai laiptų 
viršuje ir gižlus balselis, klausiantis: „Ar yra kas 
apačioje?“ 

Šelbis žibintuvėliu nušvietė atvykėliui kelią že- 
myn. Žemas, apkūnus, pasipūtęs, kupranugario 
vilnos paltu apsisiautęs daktaras Slomonas su pa- 
sibjaurėjimu pažvelgė į tamsą, iš kurios kaip tik iš- 
niro Frostas. 

- Inspektorius Frostas! Galėjau nuspėti. Kažko- 
dėl tamstos vardas asocijuojasi su panašaus plauko 
užkampiais. 

Po prasegtu paltu Frostas pastebėjo peteliškę ir 
prabangų juodą vakarinį kostiumą. 

— Daktarėli, nevertėjo taip išsipustyti šia proga. 
Bet koks senas kostiumas būtų tikęs. 

Slomonas rūgščiai šyptelėjo. 

- Jei taip norite Žinoti, šio skambučio sulaukiau 
pakeliui į inspektoriaus Harisono išleistuvių vaka- 
rėlį. Tikiuosi, ilgai čia neužsibūsime. 

— Aš tikiuosi to paties, - antrino Frostas. - Luk- 
telėkite minutę, mes vis dar ieškome šviesos jun- 
giklių. 

Iš pradžių atrodė, kad šviesos įjungti nebus 
įmanoma, tačiau galiausiai Žibintuvėlio šviesa nu- 
sekė elektros laidus iki mažos medinės spintelės su 
užrašu „Jungikliai - Užrakinta“. Kaip skelbė užra- 
šas, spintelės durys buvo užrakintos nežmoniško 
dydžio žalvarine spyna, kuri nebūtų kritusi į akis 
net Anglijos banko saugyklose. 


- Užrakinta, - pranešė Šelbis. 

— Man regis, tu klysti, - paprieštaravo Frostas, 
irdamasis artyn patikrinti. Medinės spintelės du- 
rys Šaižiai triokštelėjo, ir geležinė spyna nukrito 
žemėn. - Matai, - tarė Frostas, — niekas čia neužra- 
kinta. 

Suskilusios medinės durelės atsivėrė, atskleis- 
damos už jų slypinčius turtus... Tualetinio popie- 
riaus ritinėlius su Dentonboro savivaldybės nuosa- 
vybės antspaudais, didžiulį butelį dezinfekuoja- 
mojo skysčio ir du žalvariu apkaltus, į sieną 
įsuktus šviesos jungiklius. Pora spragtelėjimų, ir 
musių nutupėtos lempos aukštai palubėje nenoro- 
mis nugalėjo viską užliejančią tamsą. 

Frostas nužvelgė jį supančią patalpą: bjaurius, 
dėmėtus pisuarus, kurių suskeldėjęs emalis jau bu- 
vo apsitraukęs šlykščiu rusvu purvo sluoksniu, pa- 
žaliavusius varinius vamzdžius, rusvomis plytelė- 
mis išklotas grindis, užlietas drumzlinu vandeniu 
ir plūduriuojančiais nešvarumais. Jam už nugaros 
išsirikiavusios tamsiai žaliai nutepliotos durys su 
žalvarinėmis spynomis monetoms sergėjo kloze- 
tus. Vienos durys pasirodė neseniai išlaužtos, o 
spyna su monetomis vos laikėsi ant varžtų; pro 
tarpą buvo matyti sudaužytas klozetas, prikimštas 
laikraščių; virš jo kabojo bespalvė virvutė, pakeitu- 
si nutrūkusią grandinėlę. 

- Čia tik mano nuomonė, - pasakė Frostas, — 
bet, man regis, tamsoje viskas atrodo kiek roman- 
tiškiau. 

Jis nusiyrė atgal prie kūno. 


— Daktarėli, štai jūsų pacientas. Jausčiausi neap- 
sakomai dėkingas, jei pasiskubintumėte. Aš taip 
pat nekantrauju atsidurti tame vakarėlyje. 

Teismo medicinos ekspertas lyg įbestas stovėjo 
ant žemutinio laiptelio. Pirmiausia jis pažvelgė į 
srutas, kurias jam teks perbristi, tada - į kruopščiai 
nublizgintus lakuotos odos batus. 

— Ar žinome, kas jis toks? 

— Benas Kornišas, - atsakė konsteblis. - Visuo- 
menės atstumtasis. Benamis. Veikiausiai pripam- 
pęs alkoholio ir narkotikų. 

— Suprantu, - linktelėjo Slomonas. - Ir kas gi 
privertė jus įtarti, kad mirtis jo neištiko dėl natūra- 
lių priežasčių? 

— Nebuvau tikras, kad jis nebegyvas, todėl atsi- 
gabenau daktarą Kadmaną. Jis patvirtino, kad au- 
ka Žuvo nuo smūgio į pakaušį. 

Slomonas kilstelėjo antakius. 

— Nejau? Norėčiau žinoti, kaip daktaras Kadma- 
nas priėjo prie tokios neįprastos diagnozės? 

- Jei neklystu, jis buvo priėjęs prie aukos ir ją 
tas. - Nuotolinio valdymo pultelis nuo žemutinio 
laiptelio jam nepagelbėjo. 

Slomono skruostai iš įniršio išsipūtė. 

- Frostai, tavo pamokymai, kaip apžiūrėti auką, 
man nereikalingi. Tie menki bendrosios praktikos 
daktariūkščiai neišmano, apie ką kalba. Net ir iš 
čia matyti, kad tėra vienintelė akivaizdi jo mirties 
priežastis: jis paspringo savo skrandžio turiniu. 
Neketinu purvinti savo drabužių braidydamas po 
šias srutas fik kam, liaii natuimtrnčias: tai, kas ir taip 


akivaizdu. Negi neįmanoma viso šito vandens kur 
nors išleisti? 

— Tik pakėlus kūną, - paaiškino Frostas. -— Jis 
užkimšo kanalizacijos nuotaką. 

— Tai ko dar laukiate? Esu tikras, kad ir patys 
būtumėte sumoję tą padaryti. O kad jau pradėsite, 
tai atvilkite jį čionai. 

„Ir čia kalba tasai niekšas, kuris visada laikosi 
taisyklių“, - pamanė Frostas. Tada kreipėsi į kons- 
teblį: 

- Čiupk jo rankas, aš sugriebsiu kojas. 

Jiems pakėlus kūną, vanduo ėmė sūkuriuoti ir 
gurguliuoti atsikimšusiu vamzdžiu. 

— Primena man tąkart, - kalbėjo Frostas, sun- 
kiai keldamas negyvėlį, - kai dar buvau naujokas 
konsteblis ir turėjau ištraukti lavoną iš kanalo. Ne- 
gyvas jis buvo jau kurį laiką, tačiau tik tada paga- 
liau iškilo į paviršių. Sugriebiau jo rankas, norėda- 
mas išvilkti jį sausumon... O šios ėmė ir nutrūko. 
Laikydamas tas prakeiktąsias stebėjau, kaip negy- 
vėlis vėl nuskęsta gelmėse. 

Frosto pasirinktas praeities perliukas privertė 
abu, Šelbį ir Slomoną, susiraukti. 

— Ar čia tiks, daktarėli? - paklausė Frostas, nu- 
tėškęs kūną prie pat laiptų, kratydamas rankoves 
tose vietose, kur vanduo nutekėjo jo rankomis. 

Atžariai linktelėjęs, Slomonas pasilenkė, su pa- 
sibjaurėjimu pažvelgė į aukos veidą, tada pasuko 
jo galvą, kad kiekvieną smulkmeną apčiuopiantys 
pirštai galėtų ištirti pakaušį. Apžiūra ilgai netruko. 

— Kaip ir maniau, - tarė jis, su pasitenkinimu 
šypteldamas inspektoriui, - galvos trauma nėra jo 


mirties priežastis, ir niekas jam neužvožė. Pakaušį 
jis prasiskėlė veikiausiai krisdamas ir trinktelėda- 
mas galvą į akmenines grindis. 

Jis apsižvalgė aplink ir bakstelėjo į kažką žiban- 
tį ant grindų prie sienos. 

— Jūs kai ką pražiopsojote, inspektoriau. Laimė, 
per apžiūrą pro mano akis nepraslysta niekas. 

Šelbiui nuėjus ištraukti sudužusio vyno butelio 
iš nuotekų griovelio, Frostas tyliai nusikeikė. Jie 
niekaip nebūtų anksčiau jo pamatę, mat visa buvo 
apsemta drumzlino vandens. 

Ištiesęs ranką, Slomonas perėmė butelį iš kons- 
teblio ir atsargiai prisikišo jį po nosimi. Pauostęs 
manieringai linktelėjo iš pasitenkinimo savo paties 
sumanumu. 

— Vynas, praskiestas pramoniniu spiritu. Veiks- 
mingas mišinys. 

Jis padavė butelį Frostui, kad šis tai patvirtintų. 
Frostui pakako gydytojo žodžio, taigi butelis sugrį- 
žo konstebliui į rankas. 

- Jis prisišniojo iki sąmonės netekimo ir parkri- 
to, - autoritetingai tarė Slomonas. - Tada pasprin- 
go savo paties skrandžio turiniu. Nurodysiu atlikti 
skrodimą iš pat ryto, tačiau tai tik patvirtins mano 
išvadas. 

Jis pažvelgė į laikrodį. 

— Linksmybės nelaukia. Visa kita iškuopti palie- 
kujums. 

Šiek tiek linktelėjęs, jis pasileido laiptais aukš- 
tyn į švarų naktinį orą. 

— Kad jie tave išskrostų, niekše tu, - sumurmė- 
jo Frostas. Jis dar kartą nužvelgė atgrasią aplinką. 


Kodėl jam kažkas vis dar neduoda ramybės? Kodėl 
tas mažas, įkyrus varpelis vis dar skamba jo galvo- 
je įspėdamas, kad čia kažkas ne taip? Jis apsižvalgė 
dar kartą, šįkart gerokai lėčiau. Jokios naudos — 
trūkstama galvosūkio detalė nė neketino pati iš- 
šokti jam prieš akis. Ir kodėl jis apskritai nerimau- 
ja? Mirtis dėl natūralių priežasčių, o jo dar laukia 
vakarėlis. 

— Sere, ar žinome, kas artimiausieji jo giminai- 
čiai? — atsivertęs užrašų knygutę pasiteiravo Šelbis. 

— Jo motina ir brolis gyvena Dentone, - atsakė 
jam Frostas. - Jų adresą rasi nuovadoje. 

— Kažkas turi pranešti jiems liūdną žinią, sere. 

Šelbis nutilo, viltingai žvelgdamas į inspek- 
torių. 

— Man tai sekasi ne itin gerai. 

Frostas atsiduso. Kodėl jis visada prisiima juo- 
džiausius darbus? Kaip pranešti motinai, kad vy- 
riausiasis jos sūnus mirtinai užspringo savo vėma- 
lais viešajame miesto tualete? Jis paskutinįkart pa- 
žvelgė į po kojomis tįsantį permirkusį lavoną ir 
priekaištingai papurtė galvą. 

„Benai Kornišai, tu nieko vertas kvaily!“ Plačiai 
atmerktos negyvėlio akys Žvelgė tiesiai į jį. 

- Tiek to, Šelbi. Aš pranešiu jo senutei liūdną 
naujieną. O tu iškviesk policijos ekipažą, tegul nu- 
gabena jį į morgą, ir lauk jo čia. Nenoriu, kad viso- 
kiausi naktibaldos šlapintųsi ant kūno. 

Jis pasileido laiptais aukštyn, o Šelbis, nenorė- 
damas likti vienumoje su negyvėliu, kone mynė 
jam ant kulnų. Gatvėje vis dar nerimo vėjas. Fros- 
tas giliai įkvėpė. 

— Argi ne keistai kvepia grynas oras? 

Jis apsižvalgė tuščiame skersgatvyje. Ar tikrai 
jis tuščias? Jam pasirodė, lyg kažkas krustelėjo prie 
vienos iš Turgaus aikštės krautuvių užpakalinių 
durų. Tarsi kas įsispraudė take, kad liktų nepaste- 
bėtas. Akies krašteliu jis žvilgtelėjo Šelbiui į veidą. 
Konsteblis taip pat matė kažką judant, tačiau iš 
paskutiniųjų stengėsi išlikti šaltakraujiškas. „Keis- 
ta, - mąstė Frostas. - Labai keista.“ Jis svarstė, ką 
Šelbis ketina daryti... Tačiau norėdamas suspėti į 
vakarėlį dar alui nepasibaigus... 

Pamojęs konstebliui, jis įsiropštė atgal į savo au- 
tomobilį. Įsitaisęs vairuotojo sėdynėje pajuto per- 
mirkusias kelnes prilipus prie kulkšnių ir šaltą šla- 
pių kojinių žlegsėjimą minant pedalus. Ant užpa- 
kalinės sėdynės gulėjo sausutėliai guminiai 
auliniai, po jais geltonavo senas „Dentono aido“ 
numeris. 

Įjungęs atbulinę pavarą jis tik kartą atsitrenkė į 
šaligatvio bortelį. Važiuodamas pro raudonų plytų 
pastatą su ta gergždžiančia emaliuota iškaba jis su- 
sivokė, kad išlaužtų metalinių grotų iš čia nematy- 
ti. Jos buvo įtaisytos pakeliui žemyn, todėl iš ga- 
tvės nebūtum jų pastebėjęs. O Šelbis tvirtino jas iš- 
vydęs iš savo automobilio. Tai jam kėlė nerimą, 
tačiau veikiausiai viskam yra logiškas paaiškini- 
mas, kuris, priešingai nei vakarėlis, gali palaukti. Jį 
sutikti jau nekantravo prislopintas šokių muzikos 
dundėjimas, sklindantis iš policijos nuovados kavi- 
nės Turgaus aikštėje. 

Ji jaudinosi. Baltas deimanto tvirtumo mėnulio 
diskas bežvaigždžiame danguje apšvietė taką kaip 
dieną, tačiau jį juosiantys krūmai slėpėsi tamsoje. 
Jos nepaliko nesmagi, neduodanti ramybės pavo- 
jaus nuojauta. Kažkas jos tykojo. Pasiraususi kiše- 
nėje ji tvirtai suspaudė nagų dildę. Ginklas ne pats 
pavojingiausias, bet tegu tik kas pamėgina ją užka- 
binti, ir ji panaudos ją kaip durklą. 

Deja, tokios progos ji taip ir nesulaukė. Jis buvo 
pernelyg miklus. Už nugaros ji išgirdo šiugždėji- 
mą, ir jai nė nespėjus atsigręžti, maišas užtemdė 
mėnulį ir žvaigždes. Ji pravėrė lūpas klyksmui, ta- 
čiau smaugiantys gniaužtai spaudė vis stipriau. 

Mintyse ji rėkė garsiai, kurtinamai. Tačiau tik ji 
tą riksmą ir išgirdo. 


NAKTINĖ ANTRADIENIO PAMAINA 


(2) 


Praplikęs liūdno veido policijos seržantas Bilas Vel- 
sas pakėlė akis į viršų, iš kur sklido triukšmas, ir iš 
įniršio iššiepė dantis. Viršuje, štai kur jis turėtų bū- 
ti. Ana ten linksmintis, o ne kiurksoti nuovados 
seržanto krėsle ir su saujele pareigūnų mėginti pa- 
laikyti tvarką apygardoje. 

Jis buvo vienas iš keleto Dentono skyriaus dar- 
buotojų, priverstų dirbti tokį ypatingą, didžiosios 
šventės, vakarą. Nesąžiningiausia tai, kad jis iš tie- 
sų turėtų joje dalyvauti. Šiandien jam turėjo būti 
laisvadienis. Tačiau paskutinę minutę skyriaus vir- 
šininkas dar kartą peržvelgė budėjimo tvarkaraštį, 
taigi dabar ir Velsas, ir Džekas Frostas buvo pri- 
versti dirbti. Džeko Frosto tai nejaudino, mat jis ke- 
tino įsmukti į viršuje vykstančią šventę, nepaisy- 
damas jokio tvarkaraščio. Vilkėdamas civilinius 
drabužius liktum nepastebėtas, tačiau tik ne tada, 
jeigu kaip seržantas Velsas būtum su uniforma. Pa- 
saulyje teisybės nėra. 

Minimalios budinčių pareigūnų pajėgos su sa- 
vo darbu galėjo susidoroti tik tada, jeigu naktį nie- 
ko neįvyktų. Tikra tiesa, kai visiems jiems buvo 
liepta neieškoti bėdos, pasitraukti pavojui iškilus ir 
nekreipti dėmesio į jokius nedidelius nusižengi- 
mus. Tačiau reikalai jau kaito atradus negyvėlį vie- 
šajame tualete, ir visi kuo puikiausiai žinojo, kad 
jei pamaina prastai prasidėjo, ji greičiausiai ir baig- 
sis ne ką geriau. 

Be paliovos čirškiantis prakeiktas telefonas rei- 
kalų taip pat netaisė; aplinkiniai gyventojai dau- 
giausia skambino piktindamiesi dėl triukšmo. Tai 
juk taip neteisinga. Viršuje žmonės linksminasi iš 
širdies, o jam tenka tvarkytis su skundais. 

Telefonas suskambo dar kartą. Pačiupęs ragelį, 
kitą ausį jis užsikimšo pirštu, kad negirdėtų tran- 
kios iš viršaus sklindančios muzikos. 

— Ponia, gal galėtumėte pakartoti? Deja, negir- 
džiu jūsų. 

Susijaudinusi moteris kažką vebleno, tačiau net 
iki skausmo prispaudęs ragelį prie ausies jis nesu- 
prato, kodėl moteris tokia sunerimusi. 

— Ponia, gal galėtumėte minutėlę luktelėti? 

Delnu uždengęs telefono ragelio mikrofoną, sa- 
vo įniršį dėl daugybės nusiskundimų jis išliejo 
jaunam konstebliui Koljeriui, kai šis uoliai spaus- 
dino ataskaitą senovine rašomąja mašinėle „Under- 
wood“. 

— Koljeri, bent kartą padaryk ką nors naudinga. 
Nueik į viršų ir liepk tiems girtiems dykūnams nu- 
siraminti. Kai kurie iš mūsų čia mėgina dirbti. 

Tačiau Koljeriui dar nespėjus pakrutėti iš vie- 
tos, priimamojo durys prasivėrė, ir pasirodė aukš- 
to, taisyklingos laikysenos vyriausiojo policijos 
inspektoriaus, Dentono skyriaus viršininko Maleto 
figūra. Žvilgančiais, juodais plaukais, tvarkingais 
ūsais ir akiniais raginiais rėmeliais vyriausiasis 
inspektorius labiau panėšėjo į sėkmės lydimą vers- 
lininką, o ne į policijos pareigūną. Jis vilkėjo įpras- 
tą šventinę savo eilutę: pilką, pagal užsakymą siūtą 
kostiumą, marškinius su sidabriniais taškeliais, 


ryšėjo mėlynos ir sidabro spalvų kaklaraištį. Velsas 
su Koljeriu kaipmat sustingo atiduodami pagarbą, 
tačiau viršininkas juos nuramino. Šokių muzikos 
trenksmas iš viršaus vertė Maletą raukytis ir kėlė 
galvos skausmą, tačiau jis to neparodė. Galų gale, 
patinka jam tai ar ne, šį vakarą jis yra vienas iš bro- 
lijos narių. 

— Seržante Velsai, regis, jie ten neliūdi, - sušuko 
jis per triukšmą. — Tikiuosi, šurmulys jūsų nevar- 
gina? 

— Ne, sere, - sumelavo Velsas, brukdamas tele- 
fono ragelį Koljeriui, kad šis atsilieptų. - Malonu 
girdėti, kad žmonės bent kartą linksminasi. 

Maletas pritardamas linktelėjo, o jo žvilgsnis 
klaidžiojo po niūrų priimamąjį su plikais medi- 
niais suolais ir kolorado vabalo plakatu ant tam- 
sios, pilkos sienos. 

— Seržante, aš tik dabar supratau, koks nuobo- 
dus mūsų priimamasis. Tai kenkia viešiesiems ry- 
šiams. Kaip manote, gal jums pavyktų jį kiek pagy- 
vinti... Galbūt reikėtų augalų, gėlių ar dar ko 
nors? 

— Taip, sere. Puiki mintis, sere, - burbtelėjo Vel- 
sas, keldamas nebyliai maldaujantį žvilgsnį į lubas. 
Prakeiktų gėlių jums! Jis juk policijos pareigūnas, o 
ne suknistas sodininkas. 

— Ar inspektorius Frostas čia? — nerimastingai 
pasiteiravo Maletas. Jis tikėjosi neigiamo atsaky- 
mo. Jam būtų labiau patikę, jei Frostas su savo ne- 
lygintais drabužiais, nevalytais batais, šiurkštumu 
ir vulgariais juokeliais nesipainiotų po kojomis at- 
vykus policijos viršininkui. 

— Jis įvykio vietoje, sere. Kūnas rastas Turgaus 
aikštės viešajame tualete. 

Viešajame tualete! Maletas krūptelėjo, lyg kas 
jam būtų užtvojęs. Tokioje atgrasioje vietoje jis kaip 
tik ir įsivaizdavo Frostą tiriant nusikaltimą, todėl 
bent jau jo nebus nuovadoje, kai pasirodys garbės 
svečias. 

Jis pasilenkė virš rašomojo stalo seržanto link, 
rengdamasis patikėti jam svarbią Žinią. 

— Seržante, policijos viršininkas minėjo galbūt 
užsuksiąs asmeniškai atsisveikinti su Džordžu Ha- 
risonu. Nebloga mintis būtų paprašyti vieno iš at- 
sarginių konsteblių užmesti akį į gatvę... 

— Sere, deja, neturiu nė vieno atsarginio parei- 
gūno, - paskubomis nutraukė jį Velsas. - Visą nuo- 
vadą prižiūrėti man padeda vienas konsteblis. 

Jis pamojo Koljerio link, kuris, regis, nedaug ką 
tebuvo išsiaiškinęs su į nuovadą skambinusia mo- 
terimi. 

- Jis tiks kuo puikiausiai, - nušvito Maletas. Jo 
nė kiek nejaudino menkos personalo stygiaus pro- 
blemos. — Noriu, kad man būtų tuoj pat pranešta, 
kai policijos viršininko automobilis išnirs iš už 
kampo. Aš būsiu viršuje su vaikinais. - Jis stabtelė- 
jo. - Atleisk, Velsai, kad turėjau iškviesti tave tar- 
nybon šį vakarą, tačiau tėra saujelė vyrų, kuriais 
galiu pasitikėti, kai mums trūksta darbuotojų. 

Velsas abejingai suniurnėjo. 

Maletas stumtelėjo duris į kavinę ir ryžtingai 
žengė pirmyn. Jam nepatiko bičiuliautis su že- 
mesnio rango pareigūnais ir jis niekada nebūtų su- 
tikęs pasirodyti vakarėlyje, jei policijos viršininkas 


nebūtų pažadėjęs apsilankyti. Jis atlošė pečius ir, 
tarsi į priekį besiveržiantis kareivis fronte, narsiai 
leidosi laiptais aukštyn. 

Velsas rūsčiai pažvelgė jam įkandin, mintyse 
karštai plūsdamasis: „Taip, taip... Skubėk links- 
mintis. Apie mus, vargšus bukagalvius, liejančius 
prakaitą čia, apačioje, galvoti neverta.“ Prieš jį vėl 
išdygo susirūpinęs į jį beviltiškai žvelgiantis Kolje- 
rio veidas ir telefono ragelis konsteblio rankoje. 

— Kas dabar atsitiko, Koljeri? Nejau nesugebi su- 
sidoroti su paprasčiausiu telefono skambučiu? 

— Ji su manimi nekalba, seržante, tik plūstasi. 
Sakosi norinti kalbėtis su aukšto rango pareigūnu. 

Viršuje pasigirdo triukšmas ir dūžtančio stiklo 
tarškėjimas. Velsas vylėsi, kad tai Maletas nuvirto 
ant alaus dėžių. 

— Koljeri, su aukšto rango pareigūnu pasikalbė- 
ti jai nepavyks. Visi tokie pareigūnai šiuo metu lė- 
bauja viršuje. - Jis čiupo ragelį konstebliui iš ran- 
kos. - Eik laukan ir dairykis policijos viršininko 
automobilio... Ir prakeiktų gėlių parnešk. 

— Gėlių? - nusistebėjo Koljeris, tačiau išvydęs 
seržanto miną išmintingai nusprendė atsakymo 
nelaukti. 

Velsas užsikimšo vieną ausį ir nutaisė manda- 
gų toną. 

- Taip, ponia, kuo galiu jums padėti? 

— Ar ketinate ką nors daryti dėl to nepakeliamo 
triukšmo? - suspigo balsas ragelyje. - Beviltiškai 
stengiuosi užmigdyti tris savo vaikus, bet tai tie- 
siog neįmanoma! 

— Pasistengsime tai sutvarkyti, ponia, - pažadė- 
jo Velsas. 


Priimamąjį nuo Operatyviojo valdymo centro 
skirianti stumdoma pertvara prasivėrė, ir į patalpą 
galvą kyštelėjo pareigūnas dispečeris Ridlis. 

- Seržante, su manimi susisiekė Deivas Šelbis. 
Jis mėgina nugabenti kūną į morgą. Greitosios pa- 
galbos vyrai atsisako jį apžiūrėti. Greitajai pagalbai 
jis atrodo pernelyg purvinas. 

— Už visa tai atsakingas ponas Frostas, - atšovė 
Velsas. 

- Seržante, su ponu Frostu susisiekti nepavyks- 
ta. Jis neatsiliepia radijo signalu. 

— Kaip visada, - prunkštelėjo seržantas. — Jis 
dingsta iškilus nesklandumams. - Seržantas žvilg- 
telėjo į laidojimo biurų sąrašą. - Pasakyk Šelbiui, 
kad šis pasikalbėtų su Mokinso laidojimo namais 
Aukštojoje gatvėje. Jie neplėšia per brangiai, nėra 
įnoringi ir vis maldauja darbo. 

— Supratau, seržante. 

Pertvara užsivėrė. 

Registruodamas paskutinį telefono skambutį 
žinyne, Velsas išgirdo nepaprastai erzinamą stuk- 
senimą. Jis pakėlė akis. Kažkas beatodairiškai drą- 
siai baksnojo pieštuku į stalą, kad patrauktų jo dė- 
mesį. Atsigręžęs jis išvydo vyriškį priimamajame, 
tą susiraukusį barzdotą paršą, kriminalistą konste- 
blį Vebsterį, kaip visada surauktu veidu tapšnojan- 
tį pieštuku į stalą. Įsiutęs Velsas čiupo pieštuką vy- 
riškiui iš rankos ir sviedė jį ant grindų. Prikišęs 
veidą prie konsteblio, jis išpyškino: 

— Vebsteri, kad daugiau man šitaip niekada ne- 
darytum. Jei nori sulaukti mano dėmesio, kreipkis 
į mane vardu ir lauk, kol atsiliepsiu. Supratai? 


— Taip, seržante, supratau, - kone išspjovė Vebs- 
teris. 

— Na, tai ko nori? 

— Noriu žinoti, kur, po galais, bastosi tasai vei- 
kėjas Frostas. Turėčiau budėti su juo. Prieš porą va- 
landų jis užverčia mane per pusmetį sukauptomis 
bylomis ir pareiškia, kad užtruks vos minutėlę. Aš 
vis dar sėdžiu toje kiaulidėje, kurią jis vadina kabi- 
netu, ir laukiu. 

Seržanto lūpomis nuslydo piktdžiugiškas šyps- 
nis. 

— Vadinasi, konstebli, norėtumėte gauti užduotį? 

Vebsteris sugriežė dantimis, stengdamasis ne- 
parodyti susierzinimo. Šitie stuobriai taip vaikiš- 
kai mėgaujasi žodžiu „konsteblis“. Tačiau jis neke- 
tina pasiduoti jų patyčioms. 

— Taip, seržante. Su malonumu ką nors nuveik- 
čiau. 

— Puiku, - tarė šypsodamasis Velsas. - Gali už- 
kaisti arbatos. 

— Užkaisti arbatos? 

— Vebsteri, arbatos iš kavinės mes negausime. 
Juodadarbiams šį vakarą ten nevalia. Taigi turėsi 
pats užplikyti. Buvusiam inspektoriui, tikiuosi, šis 
darbas nėra pernelyg žeminantis. Virdulį ir visa ki- 
ta rasi prausykloje. Užplikyk pakankamai arbatos 
šešiems. 

Jis nuleido galvą ir grįžo prie ankstesnės už- 
duoties. 

Vebsteris nepasijudino iš vietos. 

Velsas vėl pakėlė galvą. 

— Ar kas nors negerai, konstebli? Nesupratote 
nurodymų? 

Vebsterio veidas buvo perkreiptas iš įsiūčio. 

— Norite, kad aš užplikyčiau arbatos? 

Jis išrėžė taip, lyg būtų gavęs nepadorų pasiū- 
lymą. 

Velsas numetė rašiklį ir į veriantį Vebsterio 
žvilgsnį atsakė dar aštresniu. 

— Taip, konstebli. Norite paprieštarauti? 

— Taip, - neišlaikė Vebsteris, nykščiu besdamas į 
priimamojo tarpduryje stypsantį ir nerimastingai į 
gatvę besidairantį Koljerį. - O jis ką? Kodėl jis ne- 
gali to padaryti? 

— Kadangi jis atlieka nepaprastai svarbią užduo- 
tį ponui Maletui. Ir apskritai kodėl jis turėtų būti 
arbatos berniukas, o ne tu? Abu esate to paties ran- 
go pareigūnai... Abu jūs konstebliai... Gal pa- 
miršai? 

— Ne, - suurzgė Vebsteris, - nepamiršau. 

Argi tie bukagalviai leistų jam pamiršti! Jis ap- 
sisuko ant vieno kulno ir išlėkė iš priimamojo, 
trenkdamas paskui save durimis. 

„Tai pastatys tą šunsnukį į vietą“, - pamanė Vel- 
sas, jausdamas palengvėjimą dėl to, kad gavo pro- 
gą nuleisti bent kiek susikaupusio garo. 

Į priimamąjį įvirto susijaudinęs Koljeris. 

— Seržante, policijos viršininko automobilis. 

— Na, tai neleisk į kelnes, konstebli. Bėk į viršų 
ir pranešk ponui Maletui. 

Velsas pasitaisė uniformą ir išsitiesė. Pasibeldęs 
į Operatyviojo valdymo centro pertvarą, jis įspėjo 
pareigūną, kad policijos viršininkas atvyko. 


Telefonas ant jo stalo tyliai kostelėjo. Velsas per- 
vėrė jį žvilgsniu, mesdamas iššūkį suskambėti. Te- 
lefonas nepasidavė. Kad jį kur velniai! Jis ketino 
persimesti žodeliu kitu su policijos viršininku, ku- 
ris tuo metu būtų apsidairęs tuščiame priimamaja- 
me ir taręs: „Vienas pats, seržante?“ Ojis gudriai ir 
nepaprastai droviai būtų atsakęs: „Taip, sere, bet aš 
susitvarkau. Prireikus galiu pats vienas šiai vietai 
vadovauti...“ Tada policijos viršininkas būtų prita- 
riamai šyptelėjęs ir įsiminęs, kad šiame skyriuje 
yra ką rekomenduoti policijos kvalifikacijos kėlimo 
tarybai. Tačiau nepriekaištingai atrodantį vakarinį 
kostiumą vilkintis policijos viršininkas tik prašvil- 
pė pro jį, atžariai linktelėjo Velsui ir tarė: 

— Kas nors turėtų atsiliepti į tuos skambučius, 
seržante. 

Pirmas paskambino pagyvenusių piliečių ben- 
druomenės name Arberio gatvėje gyvenantis vy- 
riškis. Kažkoks idiotas suko ratus aplink kvartalą 
savo sportiniu automobiliu, padangomis raižyda- 
mas pieveles ir iš miego budindamas senukus. Vel- 
sas sukeverzojo įvykio detales ir pažadėjo imtis 
veiksmų. Vos padėjus ragelį, suskambo kitas tele- 
fonas. Jis atsiliepė į antrąjį skambutį. Senjoras skun- 
dėsi dėl to paties triukšmo. 

— Taip, mes tuo jau užsiimame, - pažadėjo jis, 
siekdamas pirmojo telefono. Dar vienas senas kvai- 
lys nori, kad policija susidorotų su tuo chuliganu 
lenktyniniame automobilyje. 

Velsas žymėjosi detales ir niršo matydamas, 
kaip policijos viršininkas stabteli, kad keliais 
žodžiais padrąsintų jaunąjį Koljerį, kuris, užuot 

padlaižiavęs aukštiems pareigūnams, dabar turi 
atsiliepti į prakeiktus skambučius. Skyriaus virši- 
ninkas energingai pasveikino garbingą svečią ir 
palydėjo jį į viršų, kur kurtinamas triukšmas pa- 
slaptingai nurimo. 

Ir visą tą laiką prakeiktasis senis burbuliavo 
jam į ausį apie sportinį automobilį ir policijos ne- 
veiksmingumą, apie tai, kaip pareigūnų niekada 
neprisišauksi bėdoje. 

— Tikriausiai nespėjote užsirašyti automobilio 
registracijos numerio, pone Hikmanai? - pasiteira- 
vo jis, kai skambinantis asmuo pritrūko oro. 

— Ne, - atsakė senukas, - bet jums nebus sunku 
jį susekti. Jo registracijos numeriai nukrito jam at- 
sitrenkus į šiukšlių konteinerius. 

— Puiku, pone Hikmanai, labai jums dėkoju, — 
tarė Velsas, keverzodamas detales popieriuje. — 
Tuojau pat nusiųsime ten ekipažą. 

Jis brūkštelėjo skambučio laiką... 10:53 ir perda- 
vė raštelį dispečeriui. 

Dispečeris Ridlis žvilgtelėjo į sieninį žemėlapį. 
Arberio gatvė. „Čarlis Alfa-du“ ten nukaktų grei- 
čiausiai. Jis spustelėjo mikrofono mygtuką. 

- Dispečeris „Čarliui Alfa-du“. Atsiliepkite. 

Senukas pakabino telefono automato ragelį ir 
viltingai patikrino monetų grąžinimo skyrelį tikė- 
damasis rasti pinigų. Jis buvo tuščias. Pro išdaužtą 
telefono kabinos langą įsiveržęs vėjo gūsis privertė 
jį suvirpėti. Jis vis dar vilkėjo pižamą ir paltą pa- 
keitusį chalatą, o plikos pėdos šalo įsispyrus į pas- 
kubomis suvarstytus batus. 


J 

Tas chuliganas sportiniu automobiliu. Jau antrą 
vakarą iš eilės vietos gyventojai buvo priversti su 
juo taikstytis. Cypiančios padangos, garso signa- 
las; jis suko ratus aplink bendruomenės namus taip, 
lyg lenktyniautų Silverstono lenktynių trasoje. Šį 
vakarą buvo dar blogiau. Automobilis išsuko iš ga- 
tvės ir, mėgindamas nukirsti kampą, išdraskė pie- 
velę ir gėlynus. Tada pasigirdo kurtinamas trenks- 
mas, jam užkliudžius konteinerius ir pakėlus juos į 
orą. Tačiau vairuotojui nepasisekė. Smūgis nudau- 
žė automobilio registracijos numerį. Dabar policija 
jį susems. Hikmanas vylėsi, kad jie atims jo vairuo- 
tojo pažymėjimą visam gyvenimui ir skirs kelių 
šimtų svarų baudą. Arba dar geriau, įkiš jį į cypę. 
Jie turėtų, kaip seniau, įkrėsti jam beržinės košės. 
Tai priverstų tuos lunatikus gerai pagalvoti prieš 
trikdant niekuo dėtų Žmonių miegą. 

Jis neišgirdo grįžtančio automobilio. Gatvės vi- 
duryje jį pervėrė akinami žibintai. Šaižus avarinis 
signalas liepė jam trauktis iš kelio. Tačiau senukas 
judėjo per lėtai, o automobilis lėkė šviesos greičiu. 

Tarsi sulėtintame filme, jis stebėjo artėjantį au- 
tomobilį, įsižiūrėjo į kiekvieną jam prieš akis didė- 
jančio radiatoriaus detalę, tada pajuto siaubingai 
stiprų smūgį, automobilio žibintui įsirėžus jam į 
veidą. Skausmas buvo kraupus. Nepakeliamai 
kraupus. Laimė, neilgai trukus rausvai juodas rū- 
kas aptraukė viską aplink ir tempė jį vis giliau ir 
giliau... 

Tuo metu kaimynė žiūrėjo pro langą. Ji matė, 
kaip greitį sulėtinantis, dvejojantis, apsisukantis ir 
tolyn nuriaumojantis automobilis paliko sumaitotą 

senuko kūną gatvės viduryje. Telefono ji neturėjo, 
todėl buvo priversta išlėkti lauk ir belstis į gretimo 
buto duris klykdama, kad kas nors iškviestų grei- 
tąją pagalbą. Sambrūzdis pažadino daugumą ben- 
druomenės gyventojų. Hikmano Žmona ramiai pū- 
tė į akį toliau. Prastai girdinti senutė kietai miegojo 
manydama, kad jos vyras guli greta. 

Įvykį mačiusi moteris užklojo kraujuojantį se- 
nuko kūną antklodėmis, kol visi laukė greitosios. Ji 
pasirodė lygiai po keturių minučių nuo pagalbos 
telefono skambučio. Tai buvo tas pats greitosios pa- 
galbos ekipažas ir tie patys du medikai, atsisakę 
tvarkytis su apsivėmusiu ir purvinu negyvėliu iš 
viešųjų tualetų. Atsargiai paguldę Hikmaną ant 
neštuvų, jie išskubėjo į ligoninę neprabėgus nė tris- 
dešimčiai sekundžių. Priešpriešiais į įvykio vietą 
vyko policijos ekipažas „Čarlis Alfa-du“. 

Automobilis staigiai sustojo priešais telefono 
automatą, padangoms tik per plauką išvengus 
kraujo klano ir sudaužyto automobilio žibinto nuo- 
laužų. Policijos pareigūnas Džordanas užrašinėjo 
liudininkų parodymus, o jo kolega pareigūnas 
Simsas buvo pasiųstas surasti nukritusių registra- 
cijos numerių. Tada kažkas prisiminė Hikmano 
žmoną. Simso lydima kaimynė nuskubėjo jos paža- 
dinti ir pranešti naujienų. 


D 

Didelės, modernios elektronikos prietaisų ga- 
myklos Dentone generalinis direktorius Maksas 
Dosonas švelniai pasuko savo „Rolls-Royce“ vairą, 
privačiu keliu artėdamas namų link. Riedėdamas 

prie garažo, automobilis tyliai burzgė. Dosonas ir 
pats kone murkė iš pasitenkinimo. Šiųmetė jo dar- 
buotojų vakaronė pavyko geriau nei bet kada. Pa- 
prastai tokiomis progomis itin įnoringa jo Žmona 
šįkart elgėsi nepriekaištingai ir tesėjo pažadą išger- 
ti ne daugiau nei keturis stiklus kokteilio, o visos 
kalbos ir pristatymai buvo beveik tobuli. 

Vogčiomis jis žvilgtelėjo į greta jo sėdinčią Kler. 
Kažkodėl visą vakarą ji nenustygo vietoje, rausėsi 
savo rankinėje ir traukė vieną cigaretę po kitos. Ji 
bent jau elgėsi taip, kaip dera generalinio direkto- 
riaus Žmonai, o ne kokiai pasileidėlei, kurią pavėži 
sunkvežimio vairuotojas. Vilkėdama rausvai juodą 
vakarinę suknią gilia iškirpte ji neabejotinai atrodė 
įspūdingai. Nors iškirptė gal ir buvo kiek per gili. 
Jis matė, kaip pora jo pardavimo skyriaus darbuo- 
tojų ją nužiūri ir tyliai tarpusavyje kikena. Jis sten- 
gėsi įsiminti jų vardus. Svarstė, ar tiedu kikens ir 
mėnesio gale. 

Lauko žibintai atbaidė įsibrovėlius, tačiau namo 
vidus skendėjo tamsoje. Skaitmeninis kvarcinis lai- 
krodis prietaisų skydelyje mirkčiodamas rodė 
11:31. Jaunoji jo dukrelė Karen nakvojo draugės na- 
muose ir veikiausiai jau gulėjo lovoje. Penkiolik- 
metė Karen, miela ir naivi, dėkui Dievui, nepavel- 
dėjo ne itin Žavingų motinos įpročių. 

Spustelėjus nuotolinio valdymo pultelį, garažo 
durys pakilo ir pasveikino „Rolls-Royce“. 

— Mes jau namuose, - tarė jis užmerktomis aki- 
mis greta sėdinčiai Kler. 

Devyniolikto amžiaus pradžios ūkinis pastatas 
buvo visiškai pakeistas ir atnaujintas. Toks užmojis 


jam kainavo kone devyniasdešimt tūkstančių sva- 
rų sterlingų, tačiau tai buvo verta. Atvirojoje rin- 
koje netrūksta pirkėjų, kurie už šį dvarą sumokėtų 
daugiau nei ketvirtį milijono. 

Jie įėjo į erdvų dviejų lygių poilsio kambarį su 
masyviu natūralaus akmens židiniu, kuriame, jei 
ugnis būtų tikra, būtų tilpęs tradiciniu būdu ke- 
pamas jautis. Dosonas paspaudė degimo mygtuką, 
ir židinyje sužibo dirbtines malkas laižanti duji- 
nė liepsna. Šiluma ir maloni, raudona žybsinčios 
liepsnos žara dar pakėlė jam ūpą, todėl jis šiek tiek 
suirzo pamatęs, kaip Kler pasuka tiesiai prie baro 
ir įsipila stiklą gėrimo. Na, ji bent jau tvardėsi 
per šventę, taigi jis nusprendė susilaikyti nuo ko- 
mentarų. 

— Aš tik skambtelėsiu Teilorams ir įsitikinsiu, 
kad Karen viskas gerai, - jis pasakė. 

— Kas galėjo jai nutikti? - atŽariai atšovė Žmona. 

„Krislelis pavydo“, - pamanė. Paskutiniu metu 
jis tai matydavo vis dažniau. 

Atpalaidavęs peteliškę, jis nužingsniavo prie te- 
lefono ir ėmė maigyti mygtukus. 

Debės tėvai jau buvo sumigę. Galiausiai garsiai 
žiovaudamas ir iš pradžių nesuprasdamas, apie ką 
Dosonas kalba, atsiliepė jos tėvas. 

— Ne, Maksai, Karen čia nėra. Argi ji ne na- 
muose? 

Netikėdamas savo ausimis, Dosonas spoksojo į 
telefoną. Ar tas kvailys visai pamišo? 

— Ką, po galais, nori tuo pasakyti? - suriko 
jis. - Juodvi su Debe ketino eiti į kiną, o vėliau 
nakvoti jūsų namuose. Viskas buvo sutarta. 


— Žinau, - darsyk nusižiovavo Teiloras. - Debė 
ilgai laukė prie kino teatro, tačiau Karen taip ir ne- 
pasirodė. Mes manėme, kad nusivežėte ją į šokius. 

— Jūs manėte? Kodėl, po velnių, nepaskambino- 
te, kad įsitikintumėte? 

— Na... Mes manėme... 

— Kvailys nelaimingas! - suriaumojo Dosonas, 
visas paraudęs iš pykčio. - Palauk. 

Nuleidęs telefono ragelį, jis bėgte pasileido laip- 
tais į viršų, į Karen kambarį. Atplėšęs duris pa- 
žvelgė į vidų. Užuolaidos buvo užtrauktos, o kam- 
baryje tvyrojo tyla ir ramybė. Niekas nekvėpavo. 
Jis spustelėjo apgraibomis šviesos jungiklį. Karen 
lova buvo tuščia, tvarkingai paklota nuo ryto. Nu- 
lėkęs laiptais Žemyn, čiupo telefoną ir suriko: 

— Jos čia nėra! Niekše tu, jei kas atsitiko mano 
dukteriai, aš pribaigsiu tave! 

Visas jo kūnas virpėjo iš įtūžio. 

— Kas atsitiko? — sugriebusi jam ranką, pasitei- 
ravo Kler. - Kur Karen? 

— Kaip tik tai aš ir ketinu išsiaiškinti, - kelda- 
mas telefono ragelį tarė jis. - Ar Debė namuose? 

- Žinoma, Maksai... Bet ji jau miega. 

— Tai pažadink ją, kvaily. Galbūt ji žino, kur ras- 
ti Karen. 

Kol jis laukė, o tai jam pasirodė visa amžinybė, 
pykčiui kovojant su bloga nuojauta, Kler ramiai nu- 
žingsniavo prie baro ir prisipylė dar vieną stiklą. 

— Dingo tavo duktė, - sušnypštė jis, - o tu mėgi- 
ni nusitašyti. 

Kler skruostais ėmė riedėti ašaros. Jis nusigrę- 
žė, nekantriai laukdamas Debės balso ragelyje. 

Jis skuodė per mišką, įtempęs akis ir ausis. Jam 
pasirodė, kad kažką išgirdo. Riksmą. Kurtinantį, 
perskrodusį tylą triukšmą. Tačiau aplink nebuvo 
nė gyvos dvasios... Taip tylu, kaip tik gali būti 
miške naktį, nekreipiant dėmesio į šlamėjimą, 
šnabždesius ir dejones. Kartais, kai jam pasisekda- 
vo, girdėdavo, kaip šnabždėdavosi ir dejuodavo įsi- 
mylėjėliai, sukaitę, suprakaitavę, besimylintys mei- 
lužiai, taip susitelkę į šį reikalą, kad net nesusivok- 
davo esą matomi. Kai kurie iš jų užsiiminėjo 
tokiais dalykais... Nė nepatikėtumėte! O kai kurios 
merginos buvo dar labiau pasileidusios nei vyrai... 
Gerokai labiau pasileidusios. 

Nukirsdamas kampą, jis prasibrovė pro krū- 
mus. Žinojo visus trumpiausius takelius. Aukštoje 
žolėje kažkas gulėjo. Kažkas juodo. Jis pakėlė tą 
daiktą. Tai buvo liemenėlė. Juoda, nėriniuota mote- 
riška liemenėlė, jos užsegimas laikėsi ant siūlelio, 
mat kažkas pernelyg nekantravo nuplėšti ją nuo 
kūno. Prispaudęs ją prie skruosto, jis lėtai patrynė 
ją aukštyn žemyn, tada atsargiai sulankstė ir įsiki- 
šo giliai į kišenę. 

Jo kelyje pasipainiojo dar keletas krūmų. Mėne- 
siena apšvietė kai ką sidabriškai balto. Jis sustojo lyg, 
įbestas ir suakmenėjo. Ana ten bolavo Žmogaus 
oda. Sulaikęs kvapą, meistriškai prisėlino artyn, skir- 
damas krūmų šakas, kad galėtų geriau įsižiūrėti. 

Dievo motina brangiausioji! 

Ant žemės priešais jį tįsojo nuogas jaunos mer- 
ginos kūnas stipriai sudaužytu veidu, jos burna ir 
smakras pasruvę krauju. Kūnas nusėtas ryškiai 

žalsvos spalvos mėlynėmis. Jis pasilenkė ir susigū- 
žė, kad liktų nepastebėtas, jei kartais tas, kas įvyk- 
dė šį nusikaltimą, vis dar tyko netoliese. Jis suklu- 
so. Tyla. 

Aplink buvo saugu, todėl jis prisėlino dar ar- 
čiau, kad galėtų ją paliesti. Jos kūnas buvo šaltas. 
Tarsi ledas. Jis prikišo ausį prie kruvinų jos lūpų, 
bet nepajuto ir neišgirdo kvėpavimo. Jo žvilgsnis 
lėtai slydo sumuštu, kraujuojančiu kūnu žemyn 
šlaunų link. Ji mūvėjo šiltas, juodas kojines iki ke- 
lių; šalia jų jos oda atrodė dar baltesnė. Aplink iš- 
mėtyti drabužiai buvo mokyklos uniforma. Jį pa- 
kerėjo juodomis kojinėmis apmautos merginos ko- 
jos; kojinių galai buvo apjuosti plačiais raudonais 
keliaraiščiais, taip gerai matomais, o ne paslėptais. 
Juk mokyklinė apranga neturi būti tokia išsiski- 
rianti. Šita veikiausiai erzino vyrišką giminę, todėl 
nusipelnė visko, ko sulaukė. 

„Kaip nuostabu“, - manė jis, - turėti tokią tylią 
ir paklusnią partnerę kaip šioji.“ Jis dar niekada 
nelietė nuogos merginos. Prakaitavo ir dejavo iš 
susijaudinimo, matydamas kitus vyrus jas glamo- 
nėjant, glostant ir mylintis. Tačiau pats niekada ne- 
lietė nė vienos jų. Ne taip, kaip priklauso. Priklau- 
pęs greta, ėmė švelniai glostyti lygų jos pilvą. 

Trakštelėjo šakelė. Jis staigiai atsigręžė. Nieko. 
Tačiau tai jo netenkino. O ką, jei kas nors pastebėjo 
ji liečiant kūną? Pamatė ir paskundė policijai. Pa- 
reigūnai pamanys, kad jis tai padarė. Jis pakilo, at- 
sitraukė nuo jos, staigiai apsigręžė ir pro krūmus 
pasileido prie tako, nuvesiančio jį į saugų namų 
prieglobstį. 


Artėdamas prie telefono automato, suprato tu- 
rįs paskambinti į policijos nuovadą. Papasakoti 
jiems apie merginą. Jis neprisistatys, tačiau jei įvy- 
kiai pasisuks nepageidaujama linkme... Jeigu jie 
ims jį įtarti, jis atsakys: „Tačiau juk tai aš jums pa- 
skambinau. Nejaugi taip elgčiausi, jei būčiau pada- 
ręs šį nusikaltimą?“ Taip, tai būtų išmintinga. Tai 
būtų sumanu. Jo ranka nuslydo giliai į kišenę pa- 
glostyti švelnių juodos liemenėlės nėrinių. 

Seržantas Velsas kumštelėjo Koljeriui ir linkte- 
lėjo į lėtai prasiveriančias priimamojo duris. Į nuo- 
vadą įsėlino Džekas Frostas, akivaizdžiai tikėjęsis 
praslysti į viršuje vykstantį vakarėlį niekieno ne- 
pastebėtas. Nesusivokdamas esąs stebimas, jis vog- 
čiomis nutipeno priimamuoju ir stumtelėjo duris į 
kavinę, išleisdamas alkoholiu atsiduodančiu oru 
sklindantį linksmybių triukšmą. 

Sulaukęs palankiausios progos, Velsas švystelė- 
jo savo granatą: 

— Pone Frostai, vakarėlį galite pamiršti. Maletas 
yra viršuje. 

— Ką? — pusiaukelėje sustingo Frostas, kone su- 
klupdamas posūkyje. Jis atrodė toks pat prasikal- 
tęs kaip bažnyčios patarnautojas, pagautas savo 
giesmyne slepiantis pornografijos žurnalą. - Bilai, 
mirtinai mane išgąsdinai, - prašneko jis, tuo pat 
metu pamažu susivokdamas, ką norėjo pasakyti 
seržantas. Maletas aiškiai prisakė, kad į vakarėlį 
gali susirinkti tik nebudintys pareigūnai. - Male- 
tas? Viršuje? - Jis ėmė tyrinėti seržanto veidą vil- 
damasis, kad šis mausto jį. 

— Bijau, kad taip, Džekai. Jis ten lėbauja ir laižo 
policijos viršininkui batus, o mudu esame priversti 
kiurksoti čia ir dirbti. 

— Kad tave kur perkūnai, - karčiai sumurmėjo 
Frostas. 

Operatyviojo valdymo centro pertvara prasivė- 
rė, ir į jį kreipėsi dispečeris Ridlis: 

— Pone Frostai. Radijo signalu su manimi susi- 
siekė Deivas Šelbis. Jūsų lavonas jau pakeliui į lai- 
dojimo namus. Skrodimas bus atliktas lygiai de- 
šimtą valandą. 

— Šaunu, — atsiliepė Frostas. - Niekas taip nesu- 
žadina apetito kaip dubuo skrandžio turinio. 

Tada jis atsigręžė į dviem įsilaužimų ataskaito- 
mis jam mojantį jaunąjį pareigūną Koljerį. 

- Inspektoriau, dar du įsilaužimai. 

— Palik juos ant mano stalo, berniuk. Jei rasiu 
vietos, sugrūsiu juos į „Neištirtų vagysčių“ segtu- 
vą, ojei ne- į šiukšlių dėžę. 

Dentone siautė smulkių įsilaužimų ir vagysčių 
epidemija. Tai buvo apsukrūs, spontaniški darbe- 
liai: jokių pėdsakų, jokių pirštų atspaudų, jokių liu- 
dininkų. Paprastai dingdavo tik menkos sumos pi- 
nigų, taigi policija, kuriai nesisekė sučiupti niekše- 
lių nusikaltimo vietoje, ne kuo tegalėjo padėti. 
Susikaupus daugiau nei aštuoniasdešimčiai pra- 
neštų ir greičiausiai dar daugiau nežinomų įvykių, 
Maletas nusprendė, kad į nusikaltimo vietas siųsti 
brangiai kainuojančių policijos pajėgų paprasčiau- 
siai neverta. Jie nerastų nieko daugiau, kaip tik pa- 
sipiktinusį namų šeimininką ir tuščią stalčių, vazą, 
rankinę ar arbatinuką, kuriame buvo paslėpti pini- 
gai. Jie įteikdavo nukentėjusiems formą, kurioje šie 


surašydavo smulkmenas apie įsilaužimą. Vėliau 
šios formos buvo prabėgomis peržiūrimos, susega- 
mos į aplankus ir paprastai pamirštamos. Forma- 
liai už įsilaužimų tyrimus buvo atsakingas Džekas 
Frostas, o jo ataskaitų apie vagystes segtuvas storė- 
jo kasdien. Susikaupusios neišnarpliotos bylos 
nuovados efektyvumą tempė į prarają. 

Iš viršaus pasigirdo dar vienas juoko pliūpsnis. 
Veikiausiai policijos viršininkas papasakojo dar 
vieną iš savo apgailėtinų juokelių, o Maletas iš ne- 
sutramdomo kikenimo prileido į kelnes. Frostas 
liūdnai žvilgtelėjo į lubas ir netrukus pralinksmė- 
jo. Jis galėjo kirsti lažybų, kad nei Maletas, nei po- 
licijos viršininkas nesulauks vakarėlio pabaigos. 
Kai tik jie išvažiuos, jis šaus į viršų ir iš širdies atsi- 
griebs už prarastą laiką! Jis palengva nužingsniavo 
prie stalo ir pasiūlė Velsui cigaretę. 

— Dėkui, Džekai, - tarė Velsas ir atatupstas 
krūptelėjo, kai Frosto dujinio Žžiebtuvėlio liepsna 
kone lyžtelėjo jam nosį. - Niekad neatspėsi naujau- 
sio Maleto įgeidžio: jam atrodo, kad priimamąjį rei- 
kia pagražinti. Jis tenori iš vazų virstančių gėlių 
kiekviename kampe. 

Frostas klausėsi tik viena ausimi. Kažkodėl min- 
tyse vėl iškilo Beno Kornišo veidas, o negyvas jo 
žvilgsnis priekaištavo jam už tai, ką Frostas pra- 
žiopsojo. Tą akimirką jis susivokė nepranešęs Vel- 
sui, kas tasai negyvėlis viešajame tualete. 

— Benas Kornišas? O, ne! - Velsas susmuko kė- 
dėje. Kornišas buvo vienas iš nuolatinių jo klientų; 
nieko rimto... Viešosios tvarkos pažeidimai, girtu- 
mas ir chuliganizmas... Tačiau paskutiniu metu jis 


įjunko į narkotikus. Stiprius narkotikus. - Nuova- 
doje jis lankėsi vos prieš porą dienų, visas dvokian- 
tis denatūratu ir liesas it prakeiktas grėblys. Da- 
viau jam svarą, kad nusipirktų ko pavalgyti. 

— Abejoju, Bilai, kad už tuos pinigus jis pirko 
maisto. Neatrodė, kad vaikis būtų dorai valgęs 
jau keletą savaičių. Šivakar jis priminė bado streiką 
pradėjusį Belzeno koncentracijos stovyklos kalinį. 
Nenustebčiau, jei jo skrandis rytoj pasirodytų tuš- 
tutėlis. Kad ir ko jis nusipirko už tavo svarą, tai bu- 
vo kaipmat sušvirkšta jam į ranką surūdijusiu 
švirkštu. 

— Lažinuosi, jo senutė ne juokais nuliūdo. 

Frostas trinktelėjo delnu sau į kaktą. 

— Kad tave kur perkūnai... Taip ir žinojau, kad 
kai ką pamiršau. Turėsiu užsukti į jos namus. Gal 
prieš tai atsirastų arbatos? 

— Arbata neturėtų užtrukti, Džekai, - atsakė 
Velsas ir pridūrė pasitenkinimo ir triumfo kupinu 
tonu, - ją užplikyti patikėjau Vebsteriui. 

Frostas nustėręs net žengtelėjo atbulas. 

— Kaip privertei jį tą padaryti? 

— Paprastai. Įsakiau. Kodėl jis neturėtų plikyti 
arbatos? Juk jis tik niekingas konsteblis. 

— Dabar jis gal ir niekingas konsteblis, - pasakė 
Frostas, — tačiau anksčiau jis buvo inspektorius ir 
dažniausiai vis dar save tokiu laiko. 

Jų pokalbio objektas dvidešimt septynerių barz- 
dotas kriminalistas konsteblis Martinas Vebsteris 
prausykloje pildė aplamdytą virdulį karšto van- 
dens iš čiaupo, kad būtų greičiau. Trinktelėjęs šešis 
apyšvarius puodelius ant skardinio padėklo, jis 
siurbtelėjo pieno iš kartoninio pakelio. 

Tai štai kaip Žemai jis nusirito? Nelemtas arba- 
tos virėjas? Dar prieš pusmetį buvo inspektorius. 
Kriminalistas inspektorius Martinas Vebsteris, ky- 
lanti žvaigždė iš Breibridžo poskyrio. Breibridžas 
buvo nemažas miestas už kokių keturiasdešimt tri- 
jų mylių nuo Dentono. 

Tremtis į šį sąvartyną, vadinamą Dentonu, bu- 
vo dalis jo bausmės, jei kartais pažeminimo tarny- 
boje jam nebūtų pakakę. Negana to, jo porininku 
buvo paskirtas tas neišmanėlis, netvarkingas, am- 
žinai bambantis mulkis Džekas Frostas, kurio net 
konstebliu, ką jau kalbėti apie inspektorių, Breibri- 
dže niekas nebūtų paskyręs. Kaip tokiam juokda- 
riui kaip Frostas pavyko pelnyti savo rangą? Kaž- 
kas mėgino jį įtikinti Frostą gavus ordiną, tačiau jis 
netikėjo nė vienu tos istorijos žodžiu... Nebent šio- 
mis dienomis apdovanojimus jie skyrė už absoliu- 
tų nekompetentingumą. Poskyrio viršininkas, vy- 
riausiasis inspektorius Maletas, regis, Frosto nemė- 
go taip pat, kaip niekino Vebsterį. 

— Man nepatinka, kad buvai perkeltas į mano 
poskyrį, - kartą jam išrėžė Maletas. - Priėmiau ta- 
ve ne be pasipriešinimo. Dar kartą susimausi ir 
lėksi lauk... 

Tuomet kaipgi Frostui pavyko įtikinti Maletą 
rekomenduoti jį paaukštinti? Vebsteris liūdnai nu- 
sišypsojo. Frostui veikiausiai padėjo tai, kad jis gir- 
tas kaip pėdas neįsiveržė į nuovadą ir neužtvojo 
viršininkui į srėbtuvę. Vien prisiminimas apie tai 
privertė jį krestelėti ranką. Jo krumpliai vis dar 
maudė. Vyriausiajam inspektoriui detektyvui Hep- 
tonui jis užvožė taip smarkiai, kad tuo metu manė 
susilaužęs visus plaštakos kaulus. 


To vakaro jis nepamirš iki gyvenimo pabaigos. 
Dieną prieš tai jis siaubingai susikivirčijo su žmo- 
na Dženet. Jų barniai tuomet vis bjaurėjo, tačiau 
tas buvo blogiausias iš visų. Dženet nė nenumanė, 
kaip prastai klostosi jo reikalai nuovadoje. Jo va- 
dovai sulaukė skundų dėl jo elgesio su įtariamai- 
siais. Gerai, galbūt savo darbą jis atliko pernelyg 
uoliai, tačiau taip jam pavykdavo pasiekti rezulta- 
tų. Tada vienas po kito nuskambėjo tie du inciden- 
tai, kai vieno kalinio paakyje nušvito mėlynė, o ki- 
tam buvo nubrozdinti šonkauliai, ir abu jie užgie- 
dojo „policijos šiurkštumas“. Abu priešinosi areštui 
ir mojavo kumščiais, tačiau vyriausiasis inspek- 
torius kriminalistas Heptonas pasirinko tikėti jais, 
o ne savo paties vyrais. Heptonas grasino išspirti jį 
iš Kriminalinių nusikaltimų skyriaus ir įgrūsti at- 
gal į uniformą. 

Dženet apie tai jis nė žodžiu neužsiminė. Jai te- 
liko taikstytis su jo nusivylimu, kartėliu ir susier- 
zinimu. Jis nė neprisiminė, kaip prasidėjo paskuti- 
nis kivirčas. Atmosfera kaito iki tol, kol jis pradėjo 
ją keikti paskutiniais žodžiais. Iš pykčio ji pliaukš- 
telėjo jam per veidą. Jis to nusipelnė. Kaip tik todėl 
jam buvo taip sunku su tuo susitaikyti: jis to nusi- 
pelnė. Jam vertėjo atsitraukti, atsiprašyti ir mal- 
dauti atleidimo. Tačiau jis sureagavo nesusimąstęs: 
atbula ranka trenkė jai per veidą, prakirto ir su- 
kruvino lūpą. Perbalusiu veidu, iš žaizdos sunkian- 
tis kraujui, ji tik pažvelgė į jį paniekos kupinomis 
akimis, apsisuko ir trenkė paskui save durimis. 

Vėliau jis sulaukė jos skambučio iš motinos na- 
mų. Ji pareiškė jį paliekanti. Kaip tik tuomet jam 
derėjo pamiršti savo išdidumą ir keliais šliaužti 


pas ją. Tačiau jis pasirinko gailėtis savęs ir nusi- 
tašyti visais alkoholiniais gėrimais, buvusiais spin- 
telėje. 

Galiausiai nesiskutęs, krauju pasruvusiomis 
akimis nusvirduliavo į nuovadą, kur jo laukė Hep- 
tonas, vyriausiasis velnio neštas inspektorius 
Heptonas. Pastojęs jam kelią, tuo erzinančiu, ausį 
rėžiančiu balsu jis draskė atvirą nervą, tarsi skersai 
lentą brėždamas nagais. 

Tolimesnius įvykius gaubia migla. Jis prisiminė 
užsimojęs tvoti. Galingas smūgis privertė Heptoną 
apsisukti, trenktis į dokumentų spintelę ir susmuk- 
ti ant grindų. Patalpa prisipildė įpykusių, šūkau- 
jančių, jį sulaikyti besistengiančių Žmonių. Vienas 
iš jų veikiausiai parvežė jį namo, mat kitą rytą iš 
skausmo plyštančia galva jis nubudo savo lovoje, 
veltui tikėdamasis vakarykščius įvykius buvus tik 
šiurpiu girtuoklio košmaru. Tačiau Dženet negulė- 
jo greta. Namai buvo tušti, jos drabužiai išvežti, o 
ištinusį jo kumštį vėrė velniškas skausmas. 

Laikinas nušalinimas, drausminis tribunolas, 
pažeminimas į konsteblius ir perkėlimas į Den- 
toną. O Džekui Frostui - bukagalvis visiems me- 
tams. 

— Vebsteri. Kiek dar reikės laukti tos nelemtos 
arbatos? —- priimamajame suskambęs Velso balsas 
sugrąžino jį į dabartį. Patalpa skendėjo tirštoje mig- 
loje, o kontūrai išsiliejo iš virdulio virstančiuose 
garuose. Viršuje vis dar virė linksmybės. Viešpatė- 
liau, kaip jam norėjosi išgerti. Tik stiklą. Tačiau jie 
ji perspėjo. Dar bent kartą prisitvok darbe... 

Jis išjungė viryklę ir užplikė arbatos. 

Susirinkę priimamajame Frostas su Velsu dali- 
josi bėdomis. Jaunasis Koljeris, prilipęs prie rašo- 
mosios mašinėlės, taškėsi korektoriumi, lyg sieną 
dažytų. Vebsteriui ištiesus puodelį arbatos, prasi- 
kaltęs Frostas nuleido akis suvokdamas, kad turėjo 
vežtis kriminalistą konsteblį į Beno Kornišo mir- 
ties tyrimą. Išties būtų buvę kur kas parankiau: 
tuomet Vebsteris, o ne jis būtų braidęs po srutų 
marias. Tačiau jis negalėjo pakęsti nuo Vebsterio 
veido nenuslenkančio rūškano žvilgsnio. Jis prisi- 
traukė arbatos puodelį. 

— Ačiū, drauguži. Atrodo gardžiai. 

Velsas netarė nė žodžio, o Koljeris, pakėlęs gal- 
vą nuo savo pataisų, išlemeno: 

— Labai dėkoju, inspektoriau... Atleiskite, norė- 
jau pasakyti konstebli. 

Jo žodžiai išprovokavo tylų seržanto užgniauž- 
to juoko prunkštelėjimą. 

Vebsterio veidas įsitempė. „Juokitės, šunsnukiai 
jūs. Mano valanda dar išmuš.“ Lengvai pasibeldęs 
į pertvarą, jis įkišo arbatos puodelį ją pravėrusiam 
Ridliui. Dispečeris dėkodamas linktelėjo ir sušuko 
Velsui: 

— Seržante, ta eismo įvykio auka... Jie nugabeno 
jį į nespecializuotą Dentono ligoninę. Neverta dėti 
vilčių, kad jis išgyvens. Ak, taip, jie taip pat rado jį 
partrenkusio automobilio registracijos numerius. 

- Jį partrenkusio automobilio registracijos nume- 
riai! - pašaipiai nudžiugęs suriko Frostas. - Čia tai 
bent įkaltis! - Jis gurkštelėjo arbatos. - Man nė kar- 
tą nėra pasisekę rasti pamestų registracijos nume- 
rių. Džiaugiuosi, kai du liudininkai nesusiginčija 


dėl automobilio spalvos, — tai taręs, jis stabtelėjo. 
Arbatos puodelį laikydamas vos per sprindį nuo 
lūpų, sušnabždėjo: - Klausykit! 

Visi sukluso. Nuovada nutilo. Jokios muzikos. 
Jokių trenksmų. 

Palikęs puodelį, Frostas nuskubėjo prie durų į 
kavinę ir jas stumtelėjo. Keli skirtingi balsai šūk- 
čiojo: „Sudie, sere... Ačiū už apsilankymą, sere...“ 
Policijos viršininkas ir Maletas išsirengė namo. 
Frostas šyptelėjo sau panosėje. Kai tik jie išvažiuos, 
Frostas lėks tais laiptais aukštyn, lyg nemokamą 
bilietą į viešnamį laimėjęs jūreivis. 

Telefonas suskambo pačiu tinkamiausiu metu. 

— Koljeri, atsiliepk, - paliepė Velsas. Jis neketino 
dar kartą pražiopsoti savo galimybės tarti keletą 
žodžių policijos viršininkui. Tačiau Koljeris pasi- 
tempęs stovėjo durininko poste, laikydamas atvi- 
ras duris garbės svečiams. „Niekingas vikšrelis“, - 
pasibjaurėjęs pamanė Velsas. 

Vebsteris pasislėpė kabinete, o Džekas Frostas 
išslinko iš akiračio, kaip ir kiekvieną kartą Maletui 
pasirodžius. Velsui neliko nieko kito, kaip tik pa- 
čiam atsiliepti telefonu. 

Maletas su policijos viršininku nusileido į vesti- 
biulį gaubiami viskio kvapo ir brangių cigarų dū- 
mų. Viršininkas kalbėjo, o Maletas klausėsi entu- 
ziastingai linkčiodamas ir šnabždėdamas: „Visiškai 
su jumis sutinku, sere“, - nesvarbu, ką sakė polici- 
jos viršininkas. Prie durų jis minutei stabtelėjo, pa- 
lankiai šyptelėjo Koljeriui ir tarė Maletui: 

— Vyresnysis inspektoriau, šis vyrukas išties su- 
manus. 


— Visiškai sutinku, — pritarė Maletas svarsty- 
damas, kodėl seržantas Velsas akimis badė juos 
durklais. 

Velsas perėmė telefono ragelį į kitą ranką ir už- 
sirašė smulkmenas. 

— Suprantu, sere. Ką gi, pasistenkite nesijau- 
dinti. Tuojau pat atsiųsiu jums kriminalistą inspek- 
torių. 

Jis padėjo ragelį. 

Viršuje suskambo linksmi šūksniai. Vėl pasigir- 
do muzika. Operatyviojo valdymo centre slėpęsis 
Frostas pasileido prie durų. Pro jų tarpą jį viliojo 
linksmybių šurmulio banga. 

Savo tikslo jis nepasiekė. 

— Džekai, vakarėlį gali pamiršti, - tarė Velsas. — 
Turiu tau dingusią paaugę. 


NAKTINĖ ANTRADIENIO PAMAINA 


(3) 


Ryškioms nuovados kavinės šviesoms žvelgiant žŽe- 
myn, Frostas vilko kojas paskui Vebsterį per auto- 
mobilių aikštelę savo „Ford Cortina“ link. Nė ne- 
susimąstęs, Vebsteris patogiai įsitaisė keleivio sė- 
dynėje, kaip tais laikais, kai jį visur vežiodavo 
paskirtas kriminalistas konsteblis. Frostas atplėšė 
keleivio dureles ir pažvelgė į vidų. 

— Drauguži, man regis, užėmei mano vietą. 

Persikreipęs iš susierzinimo, Vebsteris nenoriai 
pasislinko į teisėtą, kuklią savo vietą prie vairo ir 
niūriai klausėsi Frosto murmėjimo, kai automobilis 
pajudėjo. 

Slegiančią tylą pirmas nutraukė Frostas. 

— Drauguži, galbūt mano žodžiai tave nuste- 
bins, bet nesi mėgstamiausias asmuo nuovadoje. 

Jokios kritikos, ypač tokio mulkio kaip Frostas, 
klausytis nenusiteikęs Vebsteris įsitempė. 

- Ir ką gi tai galėtų reikšti? 

— Tai reiškia, mielas mano drauguži, kad nuo 
pat atvykimo elgiesi lyg išpaikintas vaikigalis. Tie- 
sa, pažemintųjų pareigomis mes gal ir nelepiname, 
tačiau kodėl tau bent šiek tiek nepasistengus pri- 
tapti? Rūškaname tavo veide retsykiais pasirodanti 
šypsenėlė neliktų nepastebėta. 

— Aš su žmonėmis elgiuosi taip kaip jie su 
manimi, - pratrūko Vebsteris, sulėtindamas greitį 
prie šviesoforo. - Nebegaliu pakęsti visų tų „ačiū, 

inspektoriau... atleiskite, norėjau pasakyti kons- 
tebli“ nesąmonių. 

— Dėl jaunojo Koljerio gali nesijaudinti, - aiški- 
no Frostas. 

— Mintyje turiu ne tik Koljerį, - atšovė Vebste- 
ris, spausdamas akceleratorių, įsižiebus žaliam 
šviesoforo signalui, - 0 ir visus kitus, ypač seržan- 
tą Velsą. Jis stačiai mėgaujasi mane žemindamas. 

— Tai galima suprasti, - kalbėjo Frostas. - Bilas 
Velsas iki skausmo trokšta tapti inspektoriumi. Jis 
jau išlaikė visus reikiamus egzaminus, tačiau kva- 
lifikacijos kėlimo taryba jam vis atsako. Taigi nega- 
li tikėtis, kad sutikęs buvusį inspektorių - kuo Vel- 
sas niekada netaps - tuščiai iššvaisčiusį jam suteik- 
tą galimybę, jis puls glėbesčiuotis iš džiaugsmo. 

— O dar tas inspektorius Alenas, - prašneko 
Vebsteris. 

— Inspektorius Alenas yra šunsnukis, - nutrau- 
kė jį Frostas. - Dauguma inspektorių yra šunsnu- 
kiai. Lažinuosi, kad ir pats toks buvai. - Jis akylai 
pažvelgė pro priekinį automobilio stiklą. - Čia pa- 
suk į dešinę. 

Vebsteris pasuko vairą ir staiga sustabdė auto- 
mobilį, priešais išvydęs žibintų apšviestą sparčiai 
artėjančią mūrinę sieną. Jie pasuko į aklagatvį. 

— Atleisk, - burbtelėjo Frostas. - Norėjau pasa- 
kyti į kairę. 

Mintyse plūsdamas jį paskutiniais žodžiais, 
Vebsteris iš paskutiniųjų stengėsi išsukti automo- 
bilį atgal į gatvę. 

- Ir dar vienas dalykas. Kodėl šį vakarą aš tyčia 
nebuvau įtrauktas į narkomano mirties tyrimą? 


— Todėl, kad aš esu kvailas, senas mulkis, nieka- 
da nieko neatliekantis teisingai, - Frostas atsakė 
pataikaudamas. — Atleisk man už tai, drauguži, 
nuoširdžiai atsiprašau. 

Prisiminęs Beną Kornišą jis pasijuto kaltas. Su- 
prato dirbęs ne visai kruopščiai. Troško vienin- 
telio - ištrūkti iš tos dvokiančios skylės ir suspėti į 
vakarėlį. Jokios paslapties ten nebuvo. Nelaimin- 
gas atsitikimas, kaip nustatė gydytojas. Tačiau kaž- 
kokia kirbanti nuojauta niekaip nedavė jam ra- 
mybės. Užsimerkęs jis mėgino mintyse atkurti nu- 
sikaltimo vietą... Purvą, kūną... Permirkusius jo 
drabužius. Luktelkite, jo drabužiai! Jam pasirodė, 
kad nužudytojo palto kišenės buvo išverstos, lyg 
kas jose būtų ko ieškojęs. Tačiau Šelbis tvirtino kū- 
no nelietęs. Jis tikrai nėra tas policininkas, kuris 
siėmė. Tą pačią akimirką jis atsisakė šios minties. 
Galbūt Šelbis ir nėra pavyzdingiausias pareigūnas, 
bet jis tikrai ne vagis. Be to, ką tokio galėjo turėti 
Benas, dėl ko būtų verta kišti rankas į vėmalais su- 
teptas kišenes? 

Papurtęs galvą, jis nuvijo šį vaizdą. Kaip tik ta- 
da vėl susizgribo vis dar nepranešęs naujienų Beno 
motinai. Jis atsiduso. Kiek daug darbų neatlikta iki 
galo. Tai rodo... 

— Ar galiu tikėtis, kad baigei sudaryti nusikalti- 
mų statistiką? — viltingai pasiteiravo Frostas. 

— Ne, - atšovė Vebsteris, —- tamstos skaičiai ne- 
turi jokios prasmės. 

Frostas nenoromis linktelėjo. Tų skaičių jis ir pats 
nesuprato, todėl užkrovė tą darbą kriminalistui 


konstebliui. Ataskaitos jam kėlė galvos skausmą 
kiekvieną mėnesį. Šį mėnesį Maletui ir vėl gerokai 
atsiėjo nuo apygardos štabo būstinės už tai, kad, 
nors ir buvo tvirtai patikinta, Dentono ataskaitos 
nebuvo pateiktos laiku. Piktindamasis dėl nuova- 
dos nekompetentingumo, Maletas savo ruožtu išsi- 
liejo ant Frosto, o apygarda nenoriai sutiko pratęsti 
terminą trisdešimt šešiomis valandomis. Jo termi- 
nas turėjo baigtis rytoj. 

— Drauguži, rytoj ryte... Vos grįžę iš skrodi- 
mo... Turėsime padirbėti iš peties. 

Vebsteris nieko neatsakė. Frosto ketinimai visa- 
da yra kuo nuoširdžiausi, tačiau rytui išaušus ir 
ataskaitų rašymo klausimui iškilus Frostas ir vėl 
netikėtai prisimins, kad juodviem su Vebsteriu rei- 
kia sutvarkyti neatidėliotiną dalyką. Vebsteris Žūt- 
būt turėjo gerai pasirodyti viršininkui, tačiau gali- 
mybes susigrąžinti ankstesnes pareigas žlugdė ry- 
šiai su šiuo beviltišku, nekompetentingu idiotu. 

— Čia kairėn, — nurodė Frostas. Vebsteriui pasu- 
kus vairą, ant užpakalinės sėdynės gulintys gumi- 
niai auliniai nuslydo ant grindų. 

Frostas persisvėrė į automobilio galą jų pakelti. 

— Privalau išsikuopti automobilį. Atliksime tai 
vos baigę rašyti ataskaitas. 

Jiems prieš akis iškilo didžiulis prožektorių ap- 
šviestas dvaras. 

— Štai ir Dosonų namai, drauguži. Tiesiai prieš 
mus. 


— 

Prie atvirų į gatvę išeinančių durų jų jau laukė 
Maksas Dosonas. Nė nežvilgtelėjęs į policininkų 
pažymėjimus, kuriais jam pamojo abu vyriškiai, jis 
kone stumte įstūmė juos į vidų pro dvigubas duris, 
vedančias į poilsio kambarį. 

Dviejų lygių poilsio kambarys, užimantis bene 
visą pirmąjį aukštą, buvo toks erdvus, kad jame 
galėjo tilpti dirižablis. Kambaryje tvyrojo praban- 
gios odos, kvapnių cigarų ir pinigų kvapas... Dide- 
lių pinigų kvapas. „Malonus kontrastas šiais daly- 
kais nė iš tolo nekvepėjusiam viešajam vyrų tuale- 
tui Aukštojoje gatvėje“, - pamanė Frostas. 

Dailiai ąžuolu apkaltame, nepriekaištingai tvar- 
kingame Žemesniajame lygmenyje buvo įrengtas 
baras, savo dydžiu prilygstantis užeigos prekysta- 
liui, tačiau pripildytas gerokai prabangesnių gėri- 
mų, ir didžiulis akmeninis židinys, iš kurio plataus 
kamino link kilo nenatūralios, bet tikroviškos dujų 
maitinamos liepsnos. Kambarį taip pat puošė se- 
noviniame sekretere paslėptas didžiulis televizo- 
rius, iš už uždangos pasirodantis paspaudus myg- 
tuką, ir mažiausiai penkis tūkstančius svarų kai- 
nuojanti garso aparatūra, meistriškai suslapstyta 
nepriekaištingai sukaltose spintelėse. Grindis den- 
gė prabangus pieninio šokolado spalvos kilimas, 
užklotas ant storo guminio patiesalo. Jis išryškino 
kreminės ir natūralios rudos spalvų minkštas odi- 
nes sofas. 

Vos laipteliu aukščiau stovėjo klasikinio dydžio 
angliško biliardo stalas su šviestuvais virš jo, laz- 
dų lentyna ir švieslente. Palei vieną sieną stovėjo 

knygų paauksuotais krašteliais ir odiniais virše- 
liais lentyna, už jos veikiausiai buvo paslėptas sei- 
fas, palei kitą - stiklinė spinta, kurioje buvo ekspo- 
nuojami sportiniai ginklai, revolveriai ir medžio- 
kliniai šautuvai. 

Dosonas ėjo tiesiai prie reikalo: 

— Kažkas pagrobė mano dukterį, - prakalbo jis, 
pamodamas pareigūnams sėstis. - Bendradarbiau- 
siu su policija, tačiau, jei pagrobėjai pareikalaus iš- 
pirkos, ketinu ją sumokėti. Man svarbiausia - ma- 
no dukters saugumas. 

Tada, tarsi tik dabar prisiminęs, jis pamojo į 
prie židinio sėdinčią moterį su stiklu rankoje. 

— Mano Žmona. 

Vakarinę eilutę su dabar jau atrišta, aplink kak- 
lą tabaluojančia peteliške vis dar vilkintis Dosonas 
buvo žemas, kresnas penkiasdešimtmetis retėjan- 
čiais plaukais, nepermaldaujamu žvilgsniu ir nuož- 
miai sučiauptomis lūpomis. Jo žmona Kler atrodė 
gerokai jaunesnė ir nepaprastai išvaizdi, tamsių 
plaukų, švytinčios, rausvos odos, o tokių gundan- 
čių lūpų Frostui gyvenime neteko matyti. 

— Aišku, — tarė Frostas, prasisegdamas paltą. — 
Mums reikia sužinoti daugiau smulkmenų. 

Suskambo durų skambutis. Dosonas atsigręžė į 
žmoną. 

- Čia veikiausiai Teilorai. Įleisk juos. 

Moteris klusniai nusvirduliavo durų link. 

— Noriu, kad išklausytumėte šią jauną mergi- 
ną, - kreipėsi jis į pareigūnus. 

Kol jie laukė, Vebsteris pakilo iš savo krėslo ir nu- 
žingsniavo į aukštesnįjį poilsio kambario lygmenį 


iš arčiau apžiūrėti ginklų. Paėmęs į rankas LiEnfil- 
dą MK III, jis prisimerkė. 

— Sere, ar visi šie ginklai tikri? — pasiteiravo jis. 

- Žinoma, jie netikri, po velnių, - supyko Doso- 
nas. - Tai tik kopijos. Tikrieji ginklai saugiai užra- 
kinti. 

— Kaip suprantu, sere, jūs turite leidimą laikyti 
šiuos ginklus, - neatlyžo kriminalistas konsteblis, 
visiškai pamiršęs, kad tyrimui vadovauja ne jis. 

Susierzinęs, kad nukrypta nuo svarbiausio rei- 
kalo, Dosonas atplėšė ilgo bufeto stalčių ir ištraukė 
šūsnį popierių. 

— Taip, po galais. Ar ketinate švaistyti laiką juos 
skaitinėdamas, ar dabar jau galime pakalbėti apie 
mano dukterį? 

Užsispyrėlis Vebsteris ištiesė ranką paimti do- 
kumentų. Konstebliui nespėjus dar aistringiau įsi- 
jausti į inspektoriaus vaidmenį, Frostas pašoko iš 
savo vietos. 

- Šiuos formalumus galime praleisti, - tarė jis 
tvirtu balsu. 

Vebsteris nenoriai nuleido ranką. „Teisingai, 
šunsnuki, žemink mane“, - pamanė Vebsteris, o jo 
veido išraiška kuo aiškiausiai atspindėjo mintis. 

Kler Doson grįžo lydima pono Teiloro, nervin- 
go, smulkučio vyriškio plonyčiais ūsais. Į kambarį 
jis įžengė neryžtingai, tarsi nežinotų, kaip bus su- 
tiktas. Jis tvirtai gniaužė dukters Debės ranką, o 
šios veidą dengė storas, mėlynas laisvai krintančio 
palto gobtuvas. 

— Maksai, nuoširdžiai atsiprašau už nesusiprati- 
mą, - prakalbo jis ir padavė ranką. 


— Nesusipratimą? — sušnypštė Dosonas ir atstū- 
mė ranką. - Menkysta tu, jei kas nors nutiks mano 
Karen, aš tave pusiau perrėšiu... 

— Maksai, esu tikra, jai ničnieko nenutiko, - mė- 
gino užglaistyti priešpriešą žmona. 

Įširdęs Dosonas atsigręžė į ją. 

— O tu ką, netikėtai aiškiarege tapai? Iš kur Ži- 
nai, kad jai viskas gerai? Tau nė nerūpi, kad tave 
kur! 

Jis nutilo ir mėšlungiškai mostelėjo ranka, tarsi 
atsiprašydamas. 

— Atleiskite. Aš pernelyg susijaudinęs, - tarė jis. 
Išspaudęs šypsnį Teilorui ir mergaitei, pridūrė: — 
Prašau sėstis. 

Debė atsisegė ir nusivilko paltą. Po juo ji vilkėjo 
žalią nertinį ilgomis rankovėmis. Jaunutė, rimto 
veido mergaitė su akiniais ir į kuodelius surištais 
plaukais atrodė mieguista, išsigandusi ir gerokai 
jaunesnė nei penkiolika jos gyvenimo metų. 

— Taigi, - tarė Frostas. - Tarkime, Debė galėtų 
grįžti į lovą, - atsigręžęs patikrinti, ką veikia Vebs- 
teris, Frostas neapsidžiaugė vėl išvydęs jį prie gin- 
klų. - Konstebli, kaip manote, gal rastumėte minu- 
tėlę šį tą užsirašyti? - šūktelėjo jis. 

Iš kišenės traukdamas užrašų knygutę, Veb- 
steris piktu žvilgsniu, tarsi perkūnas, perskrodė 
kambarį. 

— Kažkas pagrobė Karen, - tarė Dosonas. - Na- 
muose slėpėsi vyriškis. Juk matei jį, Debe, tiesa? 

— Na, man atrodo, kad aš jį mačiau, - sušnabždė- 
jo mergaitė. Tarsi drovėdamasi pažvelgti į bet kurį 
kambaryje ji nedrįso pakelti akių. 


— Tau atrodo, kad matei? - piktai suriko Doso- 
nas. - Ką nori pasakyti tuo „atrodo“? Telefonu tiki- 
nai mane jį mačiusi. —- Tada jis kreipėsi į Teilorą: — 
Ar tai tu įtikinai ją pakeisti savo pasakojimą? 

— Liaukitės, - įsiterpė Frostas. — Situacija darosi 
pernelyg paini. Aš, deja, nesu išminčius, todėl vis- 
kas man turi būti paaiškinta labai lėtai. Pradėkime 
nuo pradžios, nevartodami pernelyg ilgų Žodžių, - 
tardamas tai, jis linktelėjo Dosonui. 

— Esu kompanijos „Dosono elektronika“ genera- 
linis direktorius. Šįvakar su žmona dalyvavome 
kasmetėje bendrovės šventėje. Kadangi namo ke- 
tinome grįžti gana vėlai, mūsų duktė Karen po pa- 
mokų susitarė nueiti į kiną su Debe. Jos ketino 
žiūrėti filmą „Breikas“ ar kažką panašaus, mat abi 
yra pametusios galvas dėl šokių. Filmui pasibai- 
gus, planavo grįžti į Debės namus, kur Karen keti- 
no nakvoti. Mudu su Žmona į namus grįžome šiek 
tiek po pusės dvyliktos. Aš paskambinau Teilo- 
rams, kad įsitikinčiau, jog Karen viskas gerai. Jie 
pranešė man jos šį vakarą nematę. Debė ilgokai 
laukė prie kino teatro sutartu laiku, bet Karen taip 
ir nepasirodė. Nesulaukusi mūsų dukters, Debė į 
kiną nuėjo viena. 

— Luktelėkite minutę, - įsiterpė Frostas. - Sako- 
te, Debė jos laukė prie kino teatro? Maniau, jos pla- 
navo į kino teatrą eiti drauge tuoj po pamokų? 

— Debe, papasakok inspektoriui, - paragino ją 
Dosonas. 

— Pamokos baigėsi per pietus, - nuleidusi galvą 
į grindis kalbėjo Debė. - Mus išsiuntė namo. Mo- 
kytojai pradėjo streiką. 

— Girdėjote? — išrėkė Dosonas, drebėdamas iš 
menkai slepiamo pykčio. - Mokytojai pradėjo su- 
knistą streiką! Jei jie būtų mano pavaldiniai, visus 
juos išmesčiau iš darbo. Ir čia jums ne kokia valsty- 
binė bendrojo lavinimo mokykla. Čia Šventosios 
Mergelės Marijos koledžas. 

Frostas linktelėjo. Šventosios Mergelės Marijos 
mergaičių koledžas buvo skirtas tik išrinktosioms. 
Labai brangi mokykla turtuolių atžaloms. 

— Jie išspiria vaikus lauk, užrakina mokyklą ir 
nė nesivargina pranešti tėvams, - plūdosi Doso- 
nas. - Jei dėl šito streiko kas nors atsitiks mūsų Ka- 
ren, nutempsiu tą prakeiktą mokyklą į teismą ir iš- 
spausiu iš jos paskutinį centą. 

Kol Dosonas liejo savo tiradą, Frosto akys nu- 
klydo prie tyliai savo stiklą pildančios ponios Do- 
son. Ji buvo neabejotinai gundanti paukštytė. Iš pa- 
žiūros atrodė bent penkiolika metų jaunesnė už sa- 
vo vyrą, tačiau galėjai tik spėlioti — tos išpaikintos 
turtuolės sugeba kovoti su natūralia gamtos ir lai- 
ko tėkme. Juosvai raudona vakarinė suknelė gilia 
iškirpte neslėpė šiltos, rausvos jos odos, kuri pra- 
šyte prašėsi prisilietimo. Itin kritiška akis būtų pa- 
laikiusi ją kiek apkūnoka, tačiau tai nesumenkino 
jos spinduliuojamos šilumos ir geidulingumo. „Su 
savo vyru ji tik švaisto laiką, - pamanė Frostas. — 
Lažinuosi, kad jie mylisi tik tada, kai tai numatyta 
jo darbotvarkėje. 11:02—-11:04 seksas su žmona, atsi- 
žvelgiant į orą. Atplėšęs akis nuo ponios Doson, 
Frostas sutiko Vebsterio žvilgsnį. Jis taip pat klas- 
tingai žvalgėsi. Frostas reikšmingai pažvelgė į kon- 
steblį ir gudriai mirktelėjo. Vebsteris paskubomis 
nusigręžė ir sutelkė dėmesį į savo užrašus. 


— Taigi mokiniai buvo išsiųsti namo per pie- 
tus? — pakartojo Frostas. 

— Taip. Debė nulydėjo Karen iki vartų, ir mer- 
gaitės sutarė susitikti prie kino teatro vėliau šią po- 
pietę. 

— Debe, kelintą valandą turėjote susitikti? 

— Ketvirtis iki antros, - tarė ji, nudelbusi akis į 
kilimą. 

— Sere, jūs tuo metu buvote darbe? - Frostas pa- 
siteiravo Dosono. 

- Žinoma, kad taip, velniai griebtų. 

— O kur buvote jūs, ponia Doson? 

Kler jau Žiojosi atsakyti, bet jos vyras nė neketi- 
no užleisti jai rampų šviesos. 

— Mano žmona lankėsi pas kirpėją. Štai kur visa 
esmė. Namai buvo tušti, tačiau Debė matė... 

— Debe, gal galėtum pati mums papasakoti, — 
nutraukė jį Frostas. Inspektorius atidžiai pažvelgė į 
mergaitę. - Brangioji, papasakok mums, kas nuti- 
ko, ir tas kaprizingas ponas su bjauria barzda vis- 
ką užrašys. 

Tai buvo taikyta konstebliui Vebsteriui, mat šio 
užrašų knygutė atrodė įtartinai tuštoka. 

Debė šnabždėjo taip tyliai, kad norėdamas ją iš- 
girsti turėjai pasilenkti artyn. 

— Atsisveikinau su Karen prie įvažiuojamąjį ke- 
lią saugančių vartų. Mano namai —- kiek tolėliau 
nuo čia. Atsigręžusi jai pamojuoti, pamačiau... Ma- 
niau, kad išvydau... Žmogaus siluetą Karen miega- 
mojo lange. Nekreipiau į tai dėmesio. Nežinojau, 
kad namuose neturi būti nė gyvos dvasios. 

— Ar tai buvo vyras, ar moteris? — pasiteiravo 
inspektorius. 

Ji neatplėšė akių nuo grindų. 

— Nesu tikra, bet man atrodo, kad ten buvo vy- 
ras. Jis užtraukė užuolaidas. Mačiau jį tik akimirką. 

— Jis užtraukė užuolaidas? Nori pasakyti, kad 
miegamojo langai buvo atviri? Vyras, kurį tu ma- 
tei, užtraukė užuolaidas? 

— Taip. Nieko blogo nepagalvojau. Nemaniau, 
kad tai taip svarbu. 

Frostas pasikasė smakrą. 

— Ar matei Karen, įeinančią į vidų? 

— Ne, tik mačiau ją, einančią takeliu namų link. 

- Ir kelintą valandą jūs susitarėte susitikti prie 
kino teatro? 

— Pusę šešių. 

— Atvykai ten laiku? 

— Pasirodžiau penkiomis minutėmis anksčiau. 
Laukiau iki šeštos... Tada prasidėjo filmas. Ji nepa- 
sirodė, todėl nuėjau viena. 

— Ar tave nustebino tai, kad ji nepasirodė? 

Jos akys mikliai mirkčiojo už akinių stiklų. 

— Taip. Ji to laukė savaičių savaites. Mes abi ne- 
kantravome. Ji taip pat džiaugėsi praleisianti naktį 
mano namuose. 

— Ar Žinai, kur ji galėjo nueiti? 

— Ne. Nė nenumanau, - papurtė galvą mergaitė. 

— Mes jau paskambinome visiems kitiems jos 
draugams, - tarė Dosonas. — Tai akivaizdu, po 
galais. Ją pagrobė. Į namus pateko ir jos laukė vy- 
riškis. 

— Dėkoju, Debe, - tarė Frostas, - tu mums labai 
pagelbėjai. Dabar keliauk namo ir krisk atgal į 1o- 
vą. Jei prisiminsi dar ką nors, paprašyk, kad tėtis 
man paskambintų. 

Pasirausęs kišenėje, jis surado vizitinę kortelę 
užlenktais kampais ir padavė ją Teilorui. Kol Kler 
lydėjo tėvą su dukterimi pro duris, Frostas paprašė 
Karen nuotraukos. 

Maksas Dosonas pakėlė įrėmintą, spalvotą foto- 
grafiją nuo mozaika išpuošto kavos stalelio ir pada- 
Vebsteriui. Mokinukės tamsiais, blizgančiais, tvar- 
kingai sušukuotais plaukais, šviesiu veidu su vos 
pastebimomis strazdanėlėmis, trumpa, riesta nosy- 
te ir plačia šypsena nuotrauka. Nors jai buvo pen- 
kiolika, kaip ir Debė, pagal savo metus ji atrodė 
itin jauna. 

— Gražus vaikas, - nusišypsojo Frostas. - Kada 
daryta ši nuotrauka? 

Dosonas spragtelėjo pirštais, kad Kler atsakytų. 

— Prieš šešis ar septynis mėnesius, - klusniai at- 
sakė ji. 

— Kiek jai metų? - pasiteiravo Vebsteris, rašyda- 
mas kitoje nuotraukos pusėje. 

— Praėjusį ketvirtadienį jai sukako penkiolika, — 
atsakė Dosonas. 

— Dėkojame jums, sere, - tarė Frostas. - O da- 
bar - keletas klausimų jums, ponia Doson. 

Išgirdusi, kad į ją kreipiamasi, ji šoktelėjo ir 
pačiu laiku sugavo virstančią stiklinę. Tada pa- 
mėgino prisidegti cigaretę nuo šarvuoto riterio sta- 
tulėlės, kuri drauge buvo ir Žžiebtuvėlis, tačiau jai 
sunkiai sekėsi pritraukti liepsną prie cigaretės 
galo. Galiausiai cigaretė sužibo, bet ji nepaleido 
statulėlės iš rankų, muistydamasi ir vis įžiebdama 
liepsną. 

— Klausau jūsų, inspektoriau? 

Jaudinasi ir nerimauja, suprantama, ne be prie- 
žasties... Čia yra dar kažkas... Tarytum ji kažką 
slepia. Tokią pačią klastą jis šį vakarą jau matė Dei- 
vo Šelbio veide. Vėliau jis prisimins, kad susiejo ją 
su Šelbiu, tik, deja, dėl klaidingų priežasčių. 

— Ponia Doson, kelintą valandą išėjote iš namų? 

— Turite omenyje, šį vakarą? 

- Žinoma, po galais, kad jis kalba ne apie šį va- 
karą, - suurzgė jos vyras, griebdamas žiebtuvėlį jai 
iš rankų ir padėdamas ant virš židinio pritaisytos 
ąžuolinės lentynos, kur ji negalėtų jo pasiekti. - Jis 
turi galvoje, kelintą valandą išsikrapštei iš namų į 
prakeiktą grožio saloną susitvarkyti šukuosenos. 

— Ak, atleiskite. Turėjau ten pasirodyti antrą va- 
landą. Iš namų išėjau netrukus po pirmos. 

— O kada grįžote? — pasiteiravo Frostas, pasku- 
bomis žvilgtelėdamas į Vebsterį, kad įsitikintų, ar 
šis užsirašo parodymus. 

— Apie penktą, galbūt šiek tiek vėliau. 

— Trys valandos tam, kad jums išplautų galvą ir 
sušukuotų plaukus? - įtariai pažvelgė į ją inspekto- 
rius. - Nemaniau, kad visa tai užtrunka taip ilgai. 

— Salone užtrukau tik valandą, tačiau vėliau nu- 
sprendžiau pasivaikščioti po miestą, pasižvalgyti 
po vitrinas ir galiausiai užėjau į prekybos centrą 
„Aster“ išgerti popiečio arbatos. 

— Kai grįžote namo, ar niekas jums nepasirodė 
keista... Jokios nuojautos, kad kažkas lankėsi jūsų 
namuose, ko! buvote išvykusi? 

Akimirką pasvarsčiusi, ji užtikrintai linktelėjo 
galva. 

— Ne, nieko. 

Frostas padėkojo jai šypsniu ir nukreipė dėmesį 
atgal į vyrą. 

— Sere, jūs tvirtinate, kad jūsų duktė buvo pa- 
grobta. Kaip suprantu, jums niekas neskambino ir 
nesakė ją pagrobęs? Jokių skambučių ar išpirkos 
reikalavimų? 

— Kol kas nieko... Tačiau aš nė kiek neabejoju, 
kad netrukus jų sulauksime. Esu turtingas, po vel- 
nių, labai turtingas žmogus. Mano duktė dingo be 
žinios, čia jos tykodamas slėpėsi kažkoks niekšas. 
Nereikia būti genijumi, kad suprastum ją pakliu- 
vus į grobikų nagus. 

Frostas atsišliejo į krėslo atlošą ir įsistebeilijo į 
aukštas lubas su nuo tikrų ąžuolinių nesiskirian- 
čiomis sijomis ir krištoliniu sietynu. Vieną po kito 
mintyse jis analizavo išgirstus faktus. Dosono pa- 
grobimo versija jo neįtikino. Jei vaikas būtų pa- 
grobtas, pagrobėjai, nelieka nė menkiausios abejo- 
nės, būtų tuojau pat įspėję tėvus neskambinti į po- 
liciją. Tačiau po įvykio prabėgo jau dešimt valandų, 
o iš jų negirdėti nė žodelio. Ne, pagrobimo varian- 
tas menkai tikėtinas. 
mintis ir ieškantį įkvėpimo lubose. „Tik pažvelkite 
į ji, - mąstė. - Jis nė nenutuokia, ko imtis toliau.“ 
Ką gi, jei inspektorius nežino, ko griebtis, Vebsteris 
nepraleis progos sužibėti. Jis staiga taukštelėjo už- 
rašų knygute ir atsistojo. 

— Puiku, pone Dosonai. Debė sakėsi mačiusi vy- 
riškį jūsų dukters kambaryje, taigi pirmiausia mes 
ten ir apsižvalgysime. 

Inspektoriaus veidas įsitempė, tačiau tuoj pat 
atsipalaidavo ir išspaudė šypseną. Išsivadavęs iš 
kreminės ir rudos spalvos krėslo, jis ramiai pa- 
klausė: 

— Jis viršuje, ar ne, ponia Doson? 

Kler ištuštino savo stiklą ir svirduliuodama at- 
sistojo. 

— Aš jums parodysiu, kur eiti. 

Jie nusekė paskui ją plačiais, minkštu kilimu 
nuklotais laiptais į antrą aukštą. Prie kūno priglu- 
dusi vakarinė suknelė išryškino jos figūrą, todėl 
abu pareigūnai gavo progą pasigėrėti nuostabiu jos 
užpakaliuko lingavimu, kurio Vebsteris gal būtų 
nė nepastebėjęs, jei ne Frosto niuktelėjimas. 

Perbridę kelius siekiantį prabangų laiptų aikš- 
telės kilimą, jie atsidūrė priešais apmuštas karvelio 
pilkumo duris. Pravėrusi jas, ponia Doson įžiebė 
šviesą ir žengtelėjo į šalį, kad pareigūnai galėtų įei- 
ti. Vietos buvo nedaug, tačiau ji neketino pa- 
lengvinti jiems kelio. 

- Čia - Karen miegamasis. 

— Be galo dėkingas, ponia Doson, - tarė Frostas, 
už rankos išvesdamas ją iš kambario. - Šūktelsime, 
jei mums ko prireiks. 

Durims dar nespėjus užsitrenkti jai už nugaros, 
jis dar vulgariai pridūrė: 

— Nors gana akivaizdu, brangute, ko trūksta tau. 

Vebsteris susiraukė, bet nieko neatsakė. Jis jau 
buvo įpratęs prie netaktiškų inspektoriaus replikų 
apie Žmones, su kuriais jiems teko bendrauti. Ta- 
čiau jis vylėsi Frostą susivaldysiant prieš dingusios 
be Žinios mergaitės motiną. 

Frostas išsitiesė ant Karen lovos ir patikrino 
spyruoklių elastingumą. Kišenėje radęs pusiau su- 
rūkytą cigaretę, džiaugsmingai ją prisidegė. 

— Na, drauguži, norėjai apžiūrėti jos kambarį, 
taigi dairykis. Jei rasi tokių svarbių įrodymų kaip 
nukirsta ranka arba dar šilta liemenėlė su visu jos 
turiniu, pranešk man. Jei užsnūsiu, pažadink. 

Užsimerkęs jis atsipalaidavo. 

— Tikėjausi, kad man padėsite. 

— Ak, tai aš turėčiau padėti tau, ar ne? - paklau- 
sė jis taip, lyg tik dabar būtų susipratęs. - Maniau, 
tyrimas turėtų vykti atvirkščiai. Aš tau padėsiu, 
nesipainiodamas po kojų. - Jis patogiai pasimuistė. 

„Kam reikalinga tavo suknista pagalba“, - pa- 
manė Vebsteris. 

Tai buvo paauglės svajonių miegamasis tiesiai 
iš prabangaus populiariojo stiliaus žurnalo pus- 
lapių. Dangaus mėlio lubas puošė sidabriniai 
žvaigždynai. Palei vieną sieną stovėjo pagal už- 
sakymą pagaminta sekcija su muzikiniu centru, 
vaizdo grotuvu ir nedideliu keturiolikos colių 
skersmens prie kompiuterio klaviatūros prijungtu 
televizoriumi. 

Priešais už šviesių ąžuolinių stumdomųjų durų 
buvo įrengta drabužių spinta per visą sieną. Pravė- 
ręs duris, Vebsteris aptiko ne vieną eilę sukabintų 
suknelių ir paltukų. Atskirame spintos skyriuje 
blizgėjo balta balerinos suknelė, triko ir trys poros 
timpių. Spintoje ant grindų tvarkingai sudėlioti 
gulėjo baleto ir čečiotkos bateliai. 

Vebsteris žengtelėjo į kampą, kur priešais dvie- 
jų eilių knygų lentyną stovėjo nedidukas rašomasis 

stalas. Ant jo gulėjo du mokykliniai pratybų sąsiu- 
viniai mėlynais viršeliais su viršuje tvarkingai už- 
rašytu Karen Doson vardu. Atvertęs vieną jų, jis 
perskaitė dailia Karen rašysena surangytą tekstą: 
Jei tapčiau ministre pirmininke, pirmasis mano darbas 
būtų panaikinti skurdą visoje šalyje... Jis sviedė sąsiu- 
vinį atgal ant stalo. 

Frostas vis dar tįsojo lovoje, pusiau primerkto- 
mis akimis stebėdamas cigaretės dūmus plevenant 
ore, tarsi debesis skersai žvaigždėmis spindintį 
dangų. 

— Nagi, drauguži, supažindink mane su savo 
spėjimais. 

— Na, - prakalbo Vebsteris, - jeigu ją pagrobė... 

— Pagrobė! — prunkštelėjo Frostas, siekdamas 
sąsiuvinių. — Drauguži, norėčiau, kad tai būtų 
tiesa. Tvirta pagrobimo byla galbūt priverstų Ma- 
letą pamiršti tas nelemtas nusikaltimų statistikos 
ataskaitas. 

— Debės Teilor matytas vyriškis... - vėl mėgino 
sakyti Vebsteris. 

Frostas giliai atsiduso. 

— Taip. Gaila, drauguži, kad ji matė jį. Tas pra- 
keiktas šunsnukis griauna visus mano spėjimus. Aš 
spėčiau taip: Karen grįžta namo, randa juos tuščius 
ir nusprendžia, kad tai puiki proga pasprukti. 

— Norite pasakyti, pabėgti iš namų? 

— Kaip tik taip. Paaugliai iš namų pabėga nuo- 
lat, ypač jei jų tėvai be paliovos riejasi, kaip tiedu 
balandėliai apačioje. 

— Tėvas yra tikras paršas, - atrėmė jo argumen- 
tus Vebsteris, - tačiau motina atrodo visai nieko. 

— Visai nieko? - sušuko Frostas. - Jos duktė din- 
gusi be Žinios, bet net ir tai nepriverčia jos atsisa- 
kyti pagundos pasimaivyti, verčiant mus spraustis 
į kambarį pro duris? Sužaidę sumaniai, būtume 
gavę progą įsitempti ją į lovą greitukui. Mano 
drauguži, toji porelė neverta nė sudilusio skatiko. 
Karen paspruko, tačiau duok jai porą šaltų naktų ir 
jokių švarių kojinių, ir ji paršliauš atgalios baigti 
savo rašinio, kaip išgelbėti pasaulį nuo skurdo. 

— Bet tas vyriškis... 

Frostas prikando apatinę lūpą. 

— Taip, drauguži, ką tas vyriškis? Jis prisiartino 
prie neužtraukto lango. Debė minėjo, kad vyriškis 
užtraukė užuolaidas. Pravėręs langą, jis išmetė ci- 
garetę ir persisvėręs pažvelgė žemyn į link pagrin- 
dinės gatvės besidriekiantį privažiuojamąjį kelią 
prie namo, mėgindamas įsivaizduoti, kur stovėjo 
Debė, Karen apsigręžus eiti namo. Nenoromis jam 
teko pripažinti, kad jei čia tykojo vyriškis, jaunoji 
Debė būtų pamačiusi jį nuo kelio. Atsitraukęs atgal 
į miegamąjį, jis uždarė langą. 

— Jei tai iš tiesų yra pagrobimas, - susimąstęs 
samprotavo Vebsteris, — iš kur pagrobėjas galėjo 
žinoti, kad Karen iš mokyklos grįš anksti? — Aki- 
mirką pamastęs, jis atsakė į savo paties klausi- 
mą: - Nejaugi tai galėjo būti vienas iš mokyklos 
darbuotojų? 

— Visos mokyklos mokytojos yra moterys, - tarė 
Frostas, sukąsdamas kitą cigaretę, - nors pora iš jų 
augina ūsus. Vienintelis vyras mokykloje yra pri- 
Žiūrėtojas, bet jam jau per septyniasdešimt. 

Palto kišenėje jis apčiuopė skylę. 


— Kad tave perkūnai! 

— Kas atsitiko? - nesuprato Vebsteris. 

- Kišenė prakiuro. Žiebtuvėlis greičiausiai iškri- 
to lauk. Kada ašjį laikiau rankoje paskutinį kartą? 

— Prieš apytiksliai penkias minutes. Jis veikiau- 
siai kažkur prie lovos. 

Frostas atsiklaupė ir ėmė tapšnoti storą kilimą. 
Jo delnui tyrinėjant vietą po lova, jis kažką užčiuo- 
pė. Iš po lovos jis ištraukė nedidelį metalinį dėklą, 
apmuštą blyškiai melsva dirbtine oda. Pavadini- 
mas dangtelyje skelbė: „Intymus skustuvas glot- 
niai bikinio linijai“. Atvožęs dangtelį, pažvelgė į 
vidų. 

— Keistokas elektrinis skustuvas, drauguži. 

Jis perdavė jį Vebsteriui, o šis pritariamai link- 
telėjo. 

— Juos vadina „bikinio stilistais“. 

— Tiek aš suprantu, - tarė Frostas, vis dar ieško- 
damas savo žiebtuvėlio. - Taip parašyta dangtely- 
je, bet tai nepaaiškina, kam jis čia. 

Vebsteris susigėdo. 

— Tie šiuolaikiniai moteriški maudymosi kostiu- 
mėliai... Apatinė kai kurių jų dalis iškirpta itin Že- 
mai... Nepridengia pilvo apačios. 

Frostas abejingai stebeilijo į Vebsterį, kai staiga 
jo antakiai šovė į viršų, mintims pagaliau susijun- 
gus į bendrą paveikslą. 

- Juk tu nemanai?.. Gal nori pasakyti, kad prieš 
apsitempdamos maudymosi kostiumėlius moterys 
iš tiesų skutasi? — Vis dar negalėdamas atitraukti 
akių nuo Vebsterio, jis pridūrė: - Tu mane maustai. 


— Tai faktas, - tikino jį Vebsteris. - Mano žmona 
turi panašų. - Jo akys sužibo. - Su maudymosi kos- 
tiumėliu ji atrodė įspūdingai. 

Frostas žvilgtelėjo į dailų skustuvą, negalėda- 
mas atsistebėti. 

— Dabar jau visko esu matęs šiame pasaulyje. 
Gaila, kad ligoninėje jie neturėjo tokio, kai man ša- 
lino apendiksą. Prieš operaciją jie atsiuntė trumpa- 
regę seselę su aštriaašmeniu skustuvu rankose. Tą- 
kart meldžiausi pirmą kartą gyvenime. 

Užvožęs dangtelį, jis pakišo skustuvą atgal po 
lova ir svarstė, ką penkiolikmetė mokinukė su juo 
veikia. 

— Jums prie kairės kojos, - sušuko Vebsteris, 
pirštu rodydamas į žiebtuvėlį. 

Pakėlęs jį, Frostas prisidegė cigaretę ir vėl šlep- 
telėjęs ant lovos nusižiovavo. 

— Drauguži, galėčiau čia praleisti visą naktį, 
ypač jei jauna, kvepianti, miela, švariai apsiskutusi 
Karen palįstų po antklode. 

Pakreipęs galvą, jis pamatė nuotraukas. Dvi jų 
stovėjo ant naktinio stalelio, atremtos į nediduką 
šuniuko Snupio formos skaitmeninį žadintuvą. 

Jis atsisėdo jų apžiūrėti. Vienoje jų Karen stovė- 
jo ant pirštų galų, vilkėdama baltąją balerinos suk- 
nelę iš spintos, rankas išskėtusi į šalis, tokia kukli 
ir miela. Kita vaizdavo paplūdimį skaisčiu dan- 
gumi ir sidabriniu smėliu. Dvi mergaitės: viena — 
jaunoji Debė be akinių, plokščia krūtine, vilkinti 
vientisą tamsiai mėlyną maudymosi kostiumėlį - 
atrodė tokia susigėdusi, tarsi stovėtų nuogut nuo- 
gutėlė; šalia jos šypsodamasi tomis gundančiomis 

lūpomis, kurias paveldėjo iš savo motinos, rodyda- 
ma baltą dviejų dalių maudymosi kostiumėlį, kuris 
glostė ir glamonėjo kiekvieną jos jauno kūno išlin- 
kimą, pozavo ilgakojė dailios figūros Karen Doson. 
Visiškai kitokia Karen, palyginti su ta tvarkinga 
mokinuke iš kitos nuotraukos. 

— Nė trumpiausio plaukelio, - sumurmėjo Fros- 
tas ir kruopščiai apžiūrėtą radinį perdavė Vebs- 
teriui. 

Kriminalistas konsteblis susiraukė. Frostas bu- 
vo nepralenkiamas gašlybių žinovas. Tačiau toji 
nuotrauka išties atskleidė kitą mergaitės pusę. Prie- 
šingai nei inspektorius, Vebsteris nebuvo įsitikinęs, 
kad mergaitė namus paliko savo noru. Žinoma, tuo 
patikėti buvo galima tik vienu būdu. Paprašęs 
Frosto atsistoti, jis apčiupinėjo po pagalvėmis ir 
nutraukė paklodę. 

— Nemanau, kad rasi ją lovoje, - tarė Frostas. 
Pats tuo metu atidarė naktinio stalelio stalčius ir 
ėmėsi naršyti juose. 

— Norėjau patikrinti, ar jos naktiniai baltiniai 
yra čia, - sušnarpštė Vebsteris. — Jei ji būtų nu- 
sprendusi pabėgti iš namų, spėju, būtų juos pasi- 
čiupusi kartu. Jų čia nėra. 

— Tačiau tai nereiškia, kad ji pasiėmė juos su sa- 
vimi, - paprieštaravo Frostas, uždarydamas stal- 
čius. - Galbūt ji seka Merilinos Monro pavyzdžiu 
ir lovoje nedėvi nieko, išskyrus losjoną po skuti- 
mosi. — Pakėlęs paklodės kraštą prie nosies, jis 
įkvėpė. - Pasakysiu tau štai ką, mano drauguži. 
Prieš guldama į lovą, ji kvepinasi gundomais kve- 
palais... Kvapas panėši į tai, ką ūkininkai naudoja, 


kad priverstų kiaules kergtis. Maleto žmona juose 
nuolat maudosi. 

Vebsteris pauostė paklodę. Penkiolikmetei tai 
buvo išties pernelyg svaiginantis kvapas. Jam pri- 
reikė akimirkos, kad susidarytų naują įspūdį apie 
Karen. 

— Ar galime pasižiūrėti į vonios kambarį, kad 
įsitikintume, jog jos dantų šepetėlio ir kitų daiktų 
taip pat nebėra? - pasiteiravo jis. — Jokia mergaitė 
nebėgs iš namų be dantų šepetėlio. 

— Gera mintis, - sutiko Frostas. - Ilgiau neišlai- 
kysiu, kaip spiria gamta. 

Pirmosios jų pravertos durys vedė į Dosonų 
miegamąjį - erdvų kambarį, kuriame stovėjo lova 
su baldakimu, o sienos buvo apmuštos kažkokiu 
aksominiu audiniu. Kitos durys atsivėrė į raudonu 
itališkų marmuru išklotą vonios kambarį. Jame bu- 
vo įrengta didžiulė apvali vonia, prilygstanti basei- 
nui. Auksiniai vonios čiaupai derėjo prie įtaisytų 
kriauklėje. Rankšluosčių spalva pamėgdžiojo kili- 
mo raudonį, kuris savo ruožtu panėšėjo į plyteles. 

Frostas dairėsi išsižiojęs. 

— Mano drauguži, jei turėčiau šitokią vonią, tik- 
rai išlipčiau iš jos nusišlapinti. 

Vonios reikmenų spintelė buvo paslėpta už veid- 
rodžio virš kriauklės. Atidaręs ją, Vebsteris Žvalgė- 
si po ją, kai staiga atsilapojo durys ir į kambarį įsi- 
veržė Dosonas. Išvydęs, ką daro Vebsteris, jis įtūžo. 

— Kas leido jums knaisiotis po mūsų asmeni- 
nius daiktus? 

— Sere, mes tikriname, ar jūsų dukters dantų še- 
petėlis vis dar čia, - kantriai paaiškino Vebsteris. 


Menzuūrėlėje jis aptiko du šepetėlius: vieną raudo- 
ną, kitą žalią. Abu juos jis atkišo Dosonui. - Ar 
bent vienas jų priklauso Karen? Sere, tai svarbu. 

— Karen dantų šepetėlis yra oranžinės spalvos. 

Nustūmęs Vebsterį į šalį, jis ėmė nekantriai 
raustis po spintelę. 

- Jis turėtų būti kažkur čia, - tarė jis ir sušuko 
žmonai, kad ši ateitų į miegamąjį. - Karen dantų 
šepetėlis! - suriko jai pasirodžius. - Kur jis? 

Dosonas pasitraukė, kad ji galėtų prieiti prie 
spintelės. 

Pasistiebusi ji pažvelgė į vidų, sklaidydama joje 
sudėtus niekniekius. 

- Jis turėtų būti čia, - tarė ji. 

— Aš tavęs neklausiu, kur jis turėtų būti, - kan- 
džiai atrėžė Dosonas, - aš klausiu, kur jis yra. Pasi- 
rodo, tai svarbu. 

— Jo čia nėra, - galiausiai pripažino Kler. - Visi 
Karen daiktai dingę: jos tualeto reikmeninė, plau- 
šinė, dantų pasta... 

Vebsteris atsirėmė į sieną ir sukryžiavo rankas 
ant krūtinės. Apmaudu, bet Frosto spėjimas atrodo 
teisingas. Mergaitė pabėgo iš namų. 

— Jei Karen susirinko savo vonios reikmenis, — 
tarė Frostas tėvams, - vadinasi, iš namų ji išėjo 
laisva valia. 

Dosono veidas paraudo lyg tos itališkos ply- 
telės. 

— Norite man pasakyti, kad Karen pabėgo iš na- 
mų? Jūs - visiškas neišmanėlis. Prakeiktas idiotas. 
Jūs nepažįstate mano dukters. Ji buvo laiminga na- 
muose. Ji nebūtų šitaip pasielgusi. 


— Pone Dosonai, taip elgiasi gausybė paauglių, — 
tarė Vebsteris. — Tai nebūtinai susiję su namais. 
Galbūt jai nesisekė mokykloje... Arba ji susipyko 
su vaikinu. 

Dosonas į kriminalistą konsteblį pažvelgė taip, 
lyg šis būtų visiškas silpnaprotis. 

— Vaikinas? Mano Karen? Jai vos penkiolika, dėl 
Dievo meilės, ji dar visai vaikas! O kaip tas vyriš- 
kis, kurį matė Debė? Norite pasakyti, jis buvo tik 
miražas... Geidulinga paauglės fantazija? 

— Sere, nesu įsitikinęs, kad ji iš tiesų kažką ma- 
tė, - prakalbo Frostas. - Ji ir pati tuo abejojo. 

Jis užsisagstė lietpaltį parodydamas, kad yra 
pasiruošęs išeiti. 

— Taigi neketinate nieko imtis? 

— Nedaug ką tegalime padaryti, - tarė Frostas. — 
Išplatinsime jos išvaizdos aprašymą, nuotrauką, pa- 
prašysime visuomenės jos pasidairyti. Netikiu, kad 
ji pradingo ilgam. 

Jų ginčą nutraukė telefono skambutis. Dosonas 
spragtelėjo pirštais žmonai atsiliepti, tačiau, Fros- 
tui pastebėjus, kad skambinti gali Karen, jis pats 
nuskuodė prie telefono. 

Frostas atsisėdo ant tualeto dangčio ir prisidegė 
šiandien jau trisdešimt aštuntą cigaretę. Jis drau- 
giškai šyptelėjo moteriai. 

— Ponia Doson, ar neturite mums nieko daugiau 
papasakoti, kol jūsų vyro nėra šalia? 

Ji išbalo, bet apsimetė suglumusi. 

— Nesuprantu, ką turite omenyje. 

Frostas tik patraukė pečiais. 

— Vadinasi, ponia Doson, aš apsirikau. 


Jos vyrui grįžus, jis atsistojo. 

— Tai jums, inspektoriau. Dentono policijos nuo- 
vada. Galite atsiliepti telefonu Karen kambaryje. 

Kitame laido gale laukė Bilas Velsas. Frostas nu- 
džiugo išgirdęs vakarėlio triukšmą. Jis vis dar ne- 
prarado vilties į jį suspėti. 

— Sveikas, Džekai, - prabilo Velsas sau įprastu 
slogiu, monotonišku balsu, — ar tavęs niekas nesi- 
klauso? 

— Ne, - patikino Frostas. 

— Ar pasistūmėjote tirdami Karen Doson dingi- 
mo bylą? 

— Deja. Jos senis mano ją esant pagrobtą, tačiau 
aš galėčiau lažintis, kad ji paprasčiausiai pabėgo iš 
namų. 

— Nebūk toks tikras, kad jai viskas gerai, Dže- 
kai. Gali būti, kad mes radome ją. 

Frostas sulaikė kvapą. Staiga jis pajuto jį užlie- 
jantį šaltį ir blogą nuojautą. 

— Gali būti? 

— Mums paskambino anonimas. Vyriškis. Jis 
tvirtina Dentono miškuose radęs merginos kūną. 
Manau, verta tai patikrinti. 

Dosonas įkišo galvą į kambarį. 

— Kas nors negerai, inspektoriau? 

— Ne, - atsakė Frostas. - Mums tik reikia šį tą 
patikrinti. Veikiausiai vėliau grįšime pas jus, sere. 
Turiu galvoje, jei sužinosime kokių naujienų. 

Viršuje vakarėlis buvo pačiame įkarštyje, triukš- 
mingesnis nei anksčiau, o lėbautojai nė neketino 
skirstytis. Velsas girdėjo trypimą, riksmus, juoko 
pliūpsnius ir dūžtantį stiklą. „Gauja chuliganų“, — 
mąstė sau, mėgindamas išgirsti, ką sako balsas te- 
lefono ragelyje. 

— Atleiskite, sere, šiokie tokie neramumai lauke. 
Gal galėtumėte pakartoti? 

Į ragelį vos šnabždantis vyriškis atrodė netekęs 
kvapo. 

— Aš aptikau kūną. Dentono miškuose. Tai mer- 
gina. 

Velsas suakmenėjo. Dar vienas lavonas! Ojis ti- 
kėjosi ramios, tylios nakties be jokių rūpesčių. Lais- 
va rankajjis pabeldė į Operatyviojo valdymo centro 
pertvarą ir, Ridliui atidarius, pamojo jam klausytis 
pokalbio. 

— Sere, sakote merginos kūnas? — pasičiupęs ra- 
šiklį, jis ruošėsi užsirašyti. 

— Tikrai taip. Jauna mergina... Dar vaikas. 

Vaikas! Seržantas kaipmat prisiminė ankstesnį 
skambutį. Penkiolikmetė Karen Doson šią popietę 
dingo be žinios. 

— Suprantu, sere. Kur tiksliai radote jos lavoną? 

— Sakau jums. Dentono miškuose. Atokiau nuo 
pagrindinio tako už krūmų. 


— Kurioje miško dalyje, sere? Mums reikia tiks- 
lios vietos. 

Pauzė, trekštelėjimas, ir signalas nutrūko. Skam- 
bintojas padėjo ragelį. Velsas nusikeikė: 

— Po velnių! 

— Kažkoks psichas, - sušuko Ridlis, padėjęs sa- 
vo telefono ragelį. 

Velsas linktelėjo. Jie nuolat sulaukia melagingų 
fanatikų, nepatenkintų įstatymais ir ieškančių bent 
menkiausios progos pašvaistyti policijos laiką ir 
pinigus, skambučių. Tačiau jie juk negali rizikuoti. 
Kiekvienas skambutis privalo būti laikomas tikru 
ir teisingu, nebent būtų įrodyta priešingai. 

— Kurie ekipažai šiuo metu yra arčiausiai? — pa- 
siteiravo jis dispečerio. 

Ridliui nė nereikėjo pažvelgti į žemėlapį. Di- 
džiajai daliai policijos pajėgų maukiant iki nukriti- 
mo viršuje, tik du automobiliai patruliavo mieste, 
o konsteblio Šelbio ekipažas į radijo kvietimą neat- 
sakė. Šelbiui tai būdinga! 

— Susisiekti galiu tik su „Čarliu Alfa-du“, ser- 
žante, tačiau ir jie šiuo metu pakeliui į „naminį“ 
raudonų plytų rajone. 

„Naminis“ reiškė šeiminį kivirčą arba neramu- 
mus. 

— Pamiršk „naminį“, - išgirdo jis. - Nieko nelau- 
kęs siųsk „Čarlį Alfą-du“ į Dentono miškus, - nu- 
rodė iš pykčio stalą spardydamas seržantas. - Vie- 
nas suknistas ekipažas! Kaip galiu vadovauti nuo- 
vadai ir palaikyti tvarką mieste turėdamas vieną 
vienintelį automobilį? 


Nebesiklausydamas seržanto skundų, Ridlis nu- 
spaudė radijo siųstuvo mygtuką ir kreipėsi į „Čarlį 
Alfą-du“. Laukdamas atsakymo, jis pasiteiravo: 

— Seržante, kur tiksliau Dentono miškuose? 

— Iš kur man žinoti, po velnių? — užrėkė Vel- 
sas. — Ar aš tau panašus į prakeiktą aiškiaregį? Gir- 
dėjai, ką jis sakė: atokiau nuo pagrindinio tako, už 
krūmų. 

Radijo imtuvas sušnypštė. 

— „Čarlis Alfa-du“ dispečeriui. Pakeliui į „nami- 
nį“ raudonų plytų rajone, kaip nurodyta ankstes- 
niame pranešime. Baigiu. 

— „Čarli Alfa-du“, pamiršk „naminį“. Tuoj pat 
suk į Dentono miškus ir pradėk paiešką. Anonimas 
pranešė apie merginos kūną už krūmų, atokiau 
nuo pagrindinio tako. Baigiu. 

Neatitraukdamas piršto nuo radijo siųstuvo 
mygtuko, jis laukė „Čarlį Alfą-du“ paprašysiant 
tikslių koordinačių. 

— Dispečeri, ar galite nurodyti tikslesnę vietą? 
Dentono miškus raižo gausybė pagrindinių takų. 

- „Čarli Alfa-du“, tikslesnės informacijos neturi- 
me, — atsakė Ridlis neįtikėtinai ramiu balsu. - Bai- 
giu. 

Už nugaros jis išgirdo prasiveriančią pertvarą, 
ir į Operatyviojo valdymo centrą užėjo Velsas. 

— Tačiau miškai užima šimtus hektarų, juos ker- 
ta tūkstančiai takų, juose veši galybė krūmų... — 
mėgino išspausti daugiau informacijos „Čarlis Al- 
fa-du“. 

Velso kantrybė išseko. Jis čiupo mikrofoną Rid- 
liui iš rankų. 

— Taigi, „Čarli Alfa-du“, jums netrūks paieškos 
vietų, tiesa? Gana ginčytis. Važiuokite ten ir ras- 
kite ją! 

— Gerai, - paskubomis atsakė „Čarlis Alfa-du“. 

Ridlis pažymėjo „Čarlio Alfa-du“ koordinates 
žaliai nuspalvintoje, mišką žemėlapyje žyminčioje 
plokštumoje. 

— Seržante, jiems prireiks pagalbos. Gal vertėtų 
baigti vakarėlį? 

Velsas sugnybo sau nosį ir susimąstė. Mintis 
viliojanti, itin viliojanti, o tuos šurmuliuojančius 
stuobrius neprošal būtų buvę išspirti į tamsą ir šal- 
tį šukuoti miškų. Tačiau jei skambutis pasirodytų 
melagingas, o jis išsiųstų pusę policijos pajėgų į be- 
vaisę paiešką už dukart didesnį atlyginimą, kentė- 
ti jam tektų iki paskutinio atodūsio. Maletas to ne- 
pamirštų savaičių savaites. Kita vertus, jei skambi- 
nęs vyriškis sakė tiesą, o seržantas nekreipė į tai 
dėmesio... Jis sunkiai atsiduso. Velsas pakliuvo į 
beviltišką padėtį. 

Nenorėdamas rizikuoti, jis nusprendė paskam- 
binti Džekui Frostui. Tai gali būti jo ieškoma din- 
gusi mergaitė, taigi atsakomybę už iškviestą pasti- 
prinimą tegul prisiima jis pats. Pakėlęs ragelį, jis 
surinko Dosonų rezidencijos numerį. 

— Sere, jums skambina iš Dentono policijos nuo- 
vados. Atleiskite, kad trukdau, bet gal galėčiau 
persimesti žodeliu kitu su kriminalistu inspekto- 
riumi Frostu? 

Raudoni šviesoforų žibintai piktai žvelgė į tam- 
soje jiems abejingą Vebsterį, kuris, lyg galvą pame- 
tęs, lėkė skersai sankryžą. 

— Lėčiau, drauguži, - burbtelėjo Frostas. - Turi- 
me apieškoti du šimtus hektarų miško. Kelios se- 
kundės daug naudos neduos. 

Į Frosto prašymą Vebsteris reagavo taip pat kaip 
į raudoną šviesoforo signalą, spausdamas greičio 
pedalą dar smarkiau. Suprasdamas, kad gatvės ži- 
bintai skrieja pro šalį septyniasdešimt penkių my- 
saugos diržas tvirtai užsegtas, tada, pasirausęs ki- 
šenėje, išsitraukė dingusios mergaitės nuotrauką ir 
niūriai į ją įsistebeilijo. Jis vylėsi, kad Karen Doson 
nėra tame parke. Visiškai nenorėjo pranešti šios Ži- 
nios jos tėvui. Pranešti žinią! Jis pašoko savo sėdy- 
nėje ir tvojo kumščiu per prietaisų skydelį. 

— Po galais! Turėjome pranešti naujieną Beno 
Kornišo senutei. Kiek dabar valandų? 

Neatitraukdamas rankos nuo vairo, Vebsteris 
pasuko riešą ir žvilgtelėjo į laikrodį. 

— Dešimt minučių po pirmos. 

Pajutęs palengvėjimą, kad šiąnakt tai padaryti 
jau per vėlu, Frostas nurimo ir atsipalaidavo. 

— Tą padarysime rytoj anksti ryte. Tai bus mūsų 
pramoga prieš skrodimą. - Jis akimirką stabtelė- 
jo. - Drauguži, kaip tau sekasi pranešti žmonėms 
prastas naujienas? 

— Ne, - staigiai atšovė Vebsteris. Jis neketino 
leisti inspektoriui užkrauti jam tokią bjaurią už- 
duotį. 

— Gaila, - atsiduso Frostas. —- Aš toje srityje esu 
beviltiškas. Kaip pranešti motinai, kad jos sūnus 
rastas negyvas, užspringęs savo paties vėmalais, 
plūduriuojantis šlapimo baloje. Tokios istorijos nie- 
kaip nepagražinsi. 

Jų ekipažas artėjo prie tirštos miško tamsos. 
Frostas patrynė priekinį stiklą rankogaliu ir prisi- 
merkęs įsižiūrėjo į gūdumą, mėgindamas surasti 
„Čarlį Alfą-du“. 

— Ana ten, drauguži, - sušuko jis, rodydamas į 
tvarkingai šalikelėje stovintį juodos ir baltos spal- 
vų „Ford Sierra“. Vebsteris sustojo tiesiai už jo. 

Išlipus iš šilto automobilio juos ėmė čaižyti vė- 
jas. Tvirčiau susiveržęs šaliką ir susikišęs rankas 
giliai į lietpalčio kišenes, Frostas nukėblino palei 
taką, ieškodamas „Čarlio Alfos“ komandos Džor- 
dano ir Simso. Vebsteris pirmasis pamatė tolumoje 
blyksinčius jų žibintuvėlius. 

Takas vingiavo per miškus tai į vieną, tai į kitą 
pusę, todėl tylius balsus jie išgirdo tik po gerų 
penkių minučių. Už staigaus posūkio jiems prieš 
akis išdygo du cigaretes traukiantys prie milži- 
niško ąžuolo kamieno prisiglaudę uniformuoti 
vyriškiai Džordanas ir Simsas stačiomis paltų apy- 
kaklėmis. Kriminalistams prisiartinus, jie atsigręžė 
kaltės perkreiptais veidais, užgesino cigaretes ir 
pasitempė. 

— Kaip matau, plušate iš peties, - tarė Frostas. 

Abu pareigūnai susigėdę šyptelėjo. 

— Sere, atvykote mums į pagalbą? - pasiteiravo 
Džordanas. Ilgi jo ūsai panėšėjo į meksikiečio ban- 
dito ūsus. 

— Nori pasakyti, jūs dar neradote jos? 

— Neradome jos, sere? Kažkoks lunatikas pa- 
skambina į nuovadą, praneša aptikęs lavoną už 
krūmo, o mes su Simsu tamsoje turime iššukuoti 
du šimtus hektarų. Visiška kvailystė. 

Frostas atkišo jiems Karen Doson nuotrauką. 

— Gali būti, kad už to krūmo guli šita mergaitė. 
Jai penkiolika, ji dingo iš namų šiandien, pirmą va- 
landą popiet. 

Abu atidžiai įsižiūrėjo į nuotrauką, pasišviesda- 
mi Simso žibintuvėliu. 

— Kodėl manote, kad tai ji? - paklausė apskrita- 
veidis Simsas. - Šiame mieste per savaitę dingsta 
apie dvidešimt paauglių. 

— Mums buvo pranešta, kad namuose jos grįž- 
tančios iš mokyklos tykojo vyriškis. Nuo tada nie- 
kas jos nematė, - paaiškino Vebsteris. 

Visi atsigręžė į jį. Iki tos akimirkos nė vienas 
nepastebėjo to barzdoto tipelio. 

- Ar jūs — tas buvęs inspektorius? - leptelėjo 
Simsas. — Tas, kurį išspyrė iš Breibridžo? 

Gniauždamas kumščius, Vebsteris pamanė: 
„Dar vienas pasipūtęs šunsnukis.“ 

— Na ir kas, jei tai aš? 

— Nepasisekė, - švelniai pakomentavo Simsas. 

Ąžuolas užstojo juos nuo vėjo, todėl Frostas ne- 
skubėjo imtis tolesnių veiksmų. Jis pasiūlė kole- 
goms pasivaišinti cigaretėmis. Vienintelis Vebsteris 
jų atsisakė, nekantriai purtydamas galvą. Džorda- 
no žiebtuvėlis keliavo iš rankų į rankas. 

Vebsteris pažvelgė į mylių mylias besidriekian- 
čią tamsią medžių masę. 


[e 4] 
NO 


— Mums keturiems ją čia rasti - beviltiška. Turė- 
tume paprašyti nuovados atsiųsti daugiau pajėgų. 

Vėjas pačiupo ir išsklaidė Frosto iškvėptą ciga- 
retės dūmų kamuolį. 

— Visuotinė paieška turi būti deramai organi- 
zuota, taigi iki ryto nė negalėtume pradėti. Pir- 
miausia apsižvalgykime patys, nebent kuris nors 
galite pasiūlyti ką nors sumanesnio? 

Jis viltingai pažvelgė į du uniformuotus vyriš- 
kius, o šie atidžiai apžiūrinėdami ąžuolo šakas pa- 
purtė galvas. Jiems buvo mokama už nurodymų 
vykdymą, o ne strateginių planų kūrimą. 

— Taigi, - prakalbo Frostas išsitiesdamas. - Ka- 
dangi nėra paneigiančių įrodymų, privalome ma- 
nyti, kad kažkur čia gyva ar mirusi guli jauna 
mergina. Kad jau spėliojame, paskatinkime save 
manydami, kad ji gyva... Ne tik gyva, bet dar ir 
nesuvaldoma, iš susijaudinimo virpanti nimfoma- 
nė su ilgomis blauzdinėmis, pasirengusi atsiduoti 
negirdėtiems aistringiems malonumams su ją ra- 
dusiu vyru. 

Džordanas su Simsu išsiviepė. Frostas bent jau 
moka sudominti. 

— Taigi, - kalbėjo jis. - Neatsisakykite šios nepa- 
dorios minties, mums nukreipus dėmesį į tą tipą, ku- 
ris užkliuvo už jos kūno ir paskambino į nuovadą. 

Jis numetė nuorūką ant Žemės ir sutrynė ją 
kulnu. 

— Metas jau vėlyvas. Taigi kokių galų jis lin- 
dėjo krūmuose? Atsakymas paprastas: jam prisi- 
reikė nusičiurkšti, todėl jis, susigėdęs arba perne- 
lyg kuklus, kad išsitrauktų savo pasididžiavimą, 

nusprendė su motule gamta asmeniškai paben- 
drauti už pirmo pasitaikiusio krūmo ir ten jis apti- 
ko tįsantį nimfomanės kūną. Taigi jis susiturėjo ir 
nuskuodė prie artimiausio telefono paskambinti 
policijai. Kaip jums toks variantas? 

Visi akimirką susimąstė. Istorija atrodo įtiki- 
nama. 

— Seržantas Velsas tvirtino vyriškį skambinus iš 
viešo telefono automato, - toliau kalbėjo Frostas. 

— Mačiau vieną jų visai netoli tos vietos, kur pa- 
likome automobilius, - įsiterpė Vebsteris. 

— Telefonų automatų čia pristatyta kaip grybų 
po lietaus, - liūdnai pakomentavo Džordanas. 

— Reikia nuo ko nors pradėti, - tarė Frostas, - o 
ta vieta - niekuo neprastesnė už bet kurią kitą. Ei- 
sime pagrindiniais takais, apžiūrinėdami krūmus 
abiejose jų pusėse. Jei nieko nerasime ten, eisime 
prie kito telefono automato. Jei per porą valandų 
nieko nepešime, teks kviesti sunkiąją nuovados ar- 
tileriją. 

Simsas ją aptiko pirmasis. Visiškai atsitiktinai, 
mat Frosto samprotavimai gerokai prasilenkė su 
tikrove. Patekęs į odą draskančių gervuogių spyg- 
lių glėbį, jis buvo priverstas apeiti gerą lanką, kad 
išvengtų dar daugiau tankmės ir dyglių. Jis prasi- 
spraudė pro ankštą tarpą tarp dviejų krūmų. 

Už jų išbalusi ir rami ant nugaros gulėjo jauna 
mergina. Ji buvo nuoga, o šaltas, negyvas jos kūnas 
ryškioje mėnesienoje švytėjo it sidabras. 

- Čionai! - sušuko Simsas. - Skubėkite Čia. 

Jis užvertė Žžibintuvėlį į dangų tarsi švyturį, ta- 
da priklaupė prie jos ir nukreipė šviesos spindulį 

jai į veidą. Jį nukrėtė drebulys. Merginos veidas bu- 
vo ištinęs ir kruvinas, akys - užverktos ir pajuoda- 
vusios, o nosis —- sulaužyta ir netekusi formos. Iš 
nosies sruvęs kraujas jau buvo sukrešėjęs į lipnią 
kaukę, dengiančią visą apatinę veido dalį ir kaklą. 

Visas jos kūnas buvo kruvinas ir nusėtas ryš- 
kiomis mėlynėmis. Aplink ją ant žolės mėtėsi nu- 
plėšti drabužiai. Ji nerodė jokių gyvybės ženklų. Jis 
palietė ją. Kūnas buvo ledinis. Prikišęs ausį prie 
sužalotų lūpų, jis sulaikė kvapą, mėgindamas pa- 
justi bent menkiausią gyvybės virpesį. Iš pradžių 
girdėjo tik savo paties besidaužančią širdį, tačiau 
galiausiai jo ausį pasiekė silpnas nukankintų plau- 
čių švokštimas. Vos sugraibydamas sagas, jis nusi- 
plėšė paltą ir apgobė juo mergaitę. 

Atžalyne pasigirdo traškėjimas, Frostui žirglio- 
jant artyn su ant kulnų jam minančiu Vebsteriu. 

- Ji dar gyva, - pranešė Simsas. - Kažkoks niek- 
šas sugurino jai veidą. 

Kritęs ant kelių, Frostas ėmė ieškoti gyvybės 
ženklų — patikrino pulsą merginos kakle. Įsitiki- 
nęs, kad ji gyva, per petį šūktelėjo Vebsteriui: 

— Paskambink į nuovadą. Mums reikia greito- 
sios pagalbos žaibo greitumu. O seržantui Velsui 
perduok mano linkėjimus ir pranešk, kad vakarėlis 
baigėsi. Radome dar vieną išžaginimo auką. 

Kol Vebsteris raportavo naujienas nuovadai, 
kiausiai apspardytą jos veidą žvelgti buvo sunku. 
Jis įtarė, kad lūžusi ne tik nosis, bet ir žandikaulis. 

Džordanas į įvykio vietą nusigavo paskutinis. Pa- 
žvelgus į kraupų vaizdą priešais, jį nukrėtė šiurpas. 

— Matote, ką tas išpera padarė jos kaklui, - pa- 
sakė Frostas, rodydamas į giliai odoje įspaustas 
mėlynes tose vietose, kur prievartautojo pirštai 
smaugė ją tol, kol ji neteko sąmonės. 

— Visai kaip ir ana, - šaltakraujiškai pritarė Sim- 
sas. - Ta medicinos sesuo, kurią jis išprievartavo 
golfo aikštyne. Tačiau ji buvo ne taip žiauriai su- 
bjaurota. 

Vebsteris išjungė raciją ir įsimetė ją į kišenę. 

— Greitoji jau pakeliui, - pranešė jis. 

Vis dar pasilenkęs prie merginos, Frostas kriuk- 
telėjo tai išgirdęs ir pasiuntė Simsą į pagrindinę ga- 
tvę sutikti greitosios pagalbos brigados. 

— Ar tai Karen? - pasiteiravo Vebsteris, susigūž- 
damas ir nusigręždamas, kad, Frostui atsistojus ir 
šiek tiek pasitraukus, nematytų, ką tas laukinis pa- 
darė merginai. 

— Jeigu čia ji, tada nė trupučio neprimena mer- 
gaitės iš nuotraukos, - sumurmėjo inspektorius. — 
Prakeiktas iškrypėlis apspardė jai veidą. Palikite 
mane su tuo galviju bent penkias minutes. 

Nutraukęs paltą jai nuo kūno, jis apžiūrinėjo ki- 
tus sužalojimus. Mergaitė gulėjo nuogutėlė, tik jos 
kojas vis dar dengė storos blauzdinės su Žaviais 
raudonais keliaraiščiais. Kojinės siekė kelius, o virš 
jų baltavo plikos šlaunys. Kažkodėl tai priminė 
Frostui vaikystėje matytus nepadorius prancūziš- 
kus atvirukus - juodus apatinius ir blyškią odą. Jos 
kūnas, kaip ir veidas, buvo nusėtas masyviomis 
žalsvai geltonomis mėlynėmis. Kuo švelniau Fros- 
tas delnais perbėgo jos šonais. Jam pasirodė, kad 
aptiko bent du lūžusius šonkaulius. Jam prisilie- 
tus, mergina tyliai sudejavo. 

Nejaugi tai jaunoji Karen? Jos veidas buvo vi- 
siškai neatpažįstamas. Jos kūnas pernelyg subren- 
dęs kaip penkiolikmetės, tačiau, rodos, šiais laikais 
mergaitės pradeda bręsti vis anksčiau ir anksčiau. 
Suraukęs antakius, jis pasilenkė artyn. Speneliai. 
Jie atrodė keistai. Jų spalva nebuvo natūrali. Iš- 
sitraukęs nosinaitę, jis švelniai patrynė juos. Rau- 
dona spalva išbluko. Tai lūpų dažai. Lūpų dažai? 
Jis atsistojo ir įsistebeilijo į raudonas dėmes ant 
nosinaitės, negalėdamas patikėti. Tai negali būti 
Karen. 

— Taip, čia Karen, - šūktelėjo Vebsteris ir atkišo 
Frostui nuo žolės pakeltą uniforminį švarkelį. — 
Aplink išmėtytos ir kitos mokyklinės uniformos 
dalys. 

Jis nukreipė žibintuvėlį į plokščią šiaudinę skry- 
bėlaitę, sportinį sijonėlį, tamsiai mėlynas apatines 
kelnaites. 

— Radau štai ką, sere, - šūktelėjo Džordanas ir iš 
dilgėlyno ištraukė baltą polietileninį maišelį. Fros- 
tas pasirausė jame... Nertinis, džinsai, liemenėlė... 
Visas švarių drabužių komplektas. Dar jame buvo 
rankinė, joje - geras puskilogramis sidabro dirbi- 
nių, nutrintas automatinės spynos raktas ir trys 
prezervatyvai. 

Mokyklinė uniforma, raudoni keliaraiščiai, nu- 
dažyti speneliai ir prezervatyvai. Visa tai neturi jo- 
kios prasmės. O tas nutrintas, subraižytas raktas 
atrodo gerokai per senas elegantiškoms pagrindi- 
nėms Dosonų namų durims. Jis sumetė viską atgal 
į maišelį. „Kur, po galais, ta greitoji? Jie jau turėjo 
pasirodyti.“ Tarsi atsakas į jo mintis virš medžių 
pasigirdo kurtinamas sirenos kauksmas. 

Susimąstęs Frostas Žžingsniavo ištryptos žolės 
takeliu krūmų link, kur prievartautojas tykojo savo 
aukos. Jis nužvelgė tuščią taką, kuriuo turėjo eiti 
mergaitė, mėgindamas įsikūnyti į tą gyvulį, kuris 
šitaip pasielgė su vaiku. 

Iš švarko kišenės pasigirdo prislopintas garsas. 
Kažkas mėgina susisiekti su juo radijo ryšiu. 

— Seržantas Velsas inspektoriui Frostui. 

— Taip, Bilai, kas yra? 

— Detektyvo inspektoriaus Aleno žinutė. Jis su 
visos sudėties komanda jau pakeliui. Įsakė niekam 
nieko neliesti, kol jis atvyks. 

— Nekišiu nagų net prie savo pautų, - atsakė 
Frostas. 

— Džekai, ar ten Karen Doson? - paklausė Vel- 
sas. - Jos tėvas man skambina kas penkias minutes 
ir klausinėja, ar neturime kokių žinių. 

— Sunku pasakyti. Niekšas taip sugurino jai vei- 
dą, kad tai gali būti bet kuri miesto mergina... Ka- 
ren, Bo Derek ar net pati senoji motulė Raili*. Vil- 
kink laiką ir toliau, bičiuli. Mums gali tekti prašyti 
jo atpažinti ją, tačiau paskambinsiu jam tik tada, 
kai galėsiu pranešti ką nors tikslaus. Viskas. 

Jis įsimetė raciją atgal į kišenę. Kokia staigmena, 
kad Alenas perima vadovavimą tyrimui. Alenas 
buvo paskirtas tirti „prievartautojo su gobtuvu“ 
nusikaltimų, todėl, vos perėmęs vadovavimą, mė- 
gins nuspirti Frostą kuo toliau. 


Bo Derek - amerikiečių kilmės kino ir televizijos aktorė; 
senoji motulė Raili - pagrindinė to paties pavadinimo 
miuziklo, rodyto 1934-1954 mM., veikėja (čia ir toliau ver- 
tėjos pastabos). 


Trinktelėjo automobilio durys, ir netrukus pasi- 
rodė per krūmynus besibraunantis Simsas. Jis sku- 
bėjo pranešti, kad medikai seka jam įkandin. 

— Sere, ar norite, kad mudu su Džordanu pasi- 
žvalgytume aplink... Gal rasime ką vertingo? 

Jis papurtė galvą. 

— Mums nurodyta nieko neliesti. Ponas Alenas 
jau pakeliui, taigi galime tikėtis, kad jis sulaikys 
įtariamąjį vos po kelių minučių. 

Stengdamasis nesipainioti po kojų, jam už nu- 
garos stovintis Vebsteris nusišypsojo. Niekam ne 
paslaptis, kad Frostas nesutarė su Alenu, tačiau 
šaltakraujiškas ir kvalifikuotas Alenas, priešingai 
nei tas juokdarys su lietpalčiu, buvo tikras krimi- 
nalistas. Senojoje nuovadoje Vebsteris vadovavo ne 
vienam sėkmingam išžaginimo tyrimui. Rytoj jis 
pateiks prašymą būti perkeltas į Aleno komandą. 

— Kurjūs, po paraliais? - pasigirdo tamsoje klai- 
džiojančių medikų šūksniai. Simsas pamojo žibin- 
tuvėliu, lyg koks kapeldineris, ir sušuko: 

— Čionai! - Tada tyliai sušnibždėjo inspekto- 
riui: - Sere, mergina atrodo keistai. Ar pastebėjote? 

— Turi galvoje nudažytus spenelius? 

— Ne, sere. Kai ką kito... Šiek tiek žemiau. 

— Jei buvo dar kai kas, aš nieko nemačiau. 

Frostas nutraukė paltą merginai nuo kūno ir 
nusekė paskui Simso žibintuvėlį. 

— Simsai, kaskart šitai darydamas jaučiuosi 
lyg koks senas iškrypėlis. Į ką turėčiau Žiūrėti? — 
Žibintuvėlio šviesa nuslinko žemyn ir sustojo. 
— Ak! - sušuko nustėręs Frostas. 

Užklojęs merginą paltu, jis išsitiesė. 


— Simsai, tu veikiausiai dar per jaunas šitai iš- 
girsti, tačiau tai, ką man parodei, tarp mūsų, tikrų 
vyrų, vadinama „glotnia bikinio linija“. Tam par- 
duodami specialūs skustuvai. Vebsterio žmona to- 
kį turi. Todėl jis ir užsiaugino barzdą - nenorėjo 
dalytis skustuvu. 

Pakvietęs Vebsterį, jis pasidalijo tuo, ką atrado. 

— Čia turi būti ji, - tarė Vebsteris. - Čia tikrai 
Karen. 

Frostas vis dar negalėjo tuo patikėti. 

— Drauguži, toks oras toli gražu neprimena pa- 
plūdimių ar maudymosi kostiumėlių. Manau, bet 
kuriuo atveju turėtume dėl viso pikto iškviesti jos 
tėvą į ligoninę. 

Pro krūmus prasibrovę greitosios pagalbos me- 
dikai paguldė merginą ant neštuvų ir apklojo sto- 
romis raudonomis antklodėmis. 

— Ar kuris nors važiuoja drauge? - pasiteiravo 
vienas jų. 

— Ne, - atsakė Frostas, - tačiau kuo greičiau į li- 
goninę atsiųsime moteriškosios lyties policijos pa- 
reigūnę. 

Kai greitoji pagalba išvyko, į įvykio vietą atriau- 
mojo policijos konvojus su kriminalistu inspekto- 
riumi Alenu priešakyje. Pareigūnams išvirtus iš 
automobilių, pasigirdo susijaudinimo šūksniai ir 
durelių trankymas, ir visa tai nutilo tą pat akimir- 
ką, kai Alenas užbliovė visiems grįžti į savo ekipa- 
žus ir laukti. 

— Pajudėsite iš vietos tik tada, kai aš paliepsiu. 

Jis nenorėjo, kad minios imtų trypti įrodymus, 
jam dar nespėjus apžiūrėti nusikaltimo vietos, ypač 
dėl to, kad kai kurie jų jau buvo gerokai įkaušę. 


Liesas, tačiau tvirtas rūgštaus veido su neiš- 
nykstančiu pašaipiu žvilgsniu kriminalistas ins- 
pektorius Alenas atrodė susikaupęs, budrus ir pa- 
sirengęs sėkmingai atlikti savo darbą, nors ir buvo 
ištemptas iš vakarėlio gerokai po vidurnakčio. Ant 
kojų prastai bepastovintis ir viskiu trenkiantis jo 
padėjėjas kriminalistas seržantas Vikas Ingramas 
buvo kresnas, nepatrauklus dvidešimt devynerių 
metų vyriškis, garsėjęs nesugebėjimu valdytis ir 
kerštingumu. Jis negalėjo pakęsti naujoko Vebste- 
rio ir mėgavosi užkraudamas jam visus vergiškus 
darbus. Vebsteriui atsisakius paklusti, jis nuolat ty- 
čiodavosi iš jo sakydamas: „Per prasta kriminalis- 
tui inspektoriui, ar ne? Ką gi, saulele, dabar tu - tik 
kriminalistas konsteblis, ir, sakyčiau, ne ko tever- 
tas.“ Nuovadoje sklandė gandai apie Ingramo šei- 
minius nesklandumus, kurių, visų teigimu, jis nu- 
sipelnė. Jo žmona buvo tikrų tikriausia gražuolė, 
jos troško kiekvienas dar gyvas nuovados darbuo- 
tojas ir, taip pat visų teigimu, jis buvo jos nevertas. 

- Jūs leidote prakeiktai greitajai ją išvežti, - nu- 
siskundė Alenas. - Norėjau ją apžiūrėti. 

— Reikėjo pasiskubinti, - atšovė Frostas. 

— Ar yra naujos informacijos? - atžariai paklau- 
sė Alenas. 

„Nemėgink mano kantrybės“, - pamanė Fros- 
tas. Jis papasakojo Alenui, kaip jie surado merginą 
ir kaip sunkiai ji sužalota. 

Alenas įdėmiai klausėsi ir tuo pat metu dairėsi 
aplink, kad jokia smulkmena neliktų nepastebėta. 
Išvydęs Vebsterį, priešingai jo nurodymams, ran- 
kose laikantį merginos mokyklinę skrybėlaitę, jis 


kilstelėjo antakį Ingramui ir galva linktelėjo krimi- 
nalisto konsteblio link. Įpratęs prie savo viršininko 
kūno kalbos, Ingramas išdidžiai nužingsniavo prie 
Vebsterio ir išplėšė skrybėlaitę jam iš rankų. 

— Kvaily neraliuotas, negi nesupranti žmonių 
kalbos? Tau liepta nieko neliesti. 

Ištraukęs rankas iš kišenių, Vebsteris pasiruošė 
užsimoti, ir velniop padarinius. 

— Ką vadini kvailiu, girtas apsileidėli? 

Taikdarys Frostas mikliai įsikišo tarp vyrų. 

— Atvėskite, vyručiai. Mūsų laukia svarbesni 
darbai. 

- Jūs girdėjote jį, inspektoriau, - mėgino skųstis 
Ingramas. - Jis pavadino mane girtu apsileidėliu. 

— Seržante, viskas, ką jis norėjo pasakyti, — ra- 
miu tonu aiškino Frostas, - tai, kad esi netvarkin- 
gas ir įkaušęs. Jis nenorėjo tavęs įžeisti. 

Atsigręžęs į Vebsterį, Frostas per petį šūktelėjo 
palaukti jo automobilyje. 

Svirduliuodamas ir muštynių vis dar trokšda- 
mas Ingramas piktai nužvelgė tolyn žingsniuojantį 
Vebsterį. Alenas ir toliau darbavosi taip, lyg nieko 
nebūtų nutikę. Kažkaip Frostas visada sugeba nu- 
malšinti panašius nemalonius susirėmimus. 

— Manote, kad mūsų auka - toji paauglė Karen 
Doson? 

Frostas trūktelėjo pečiais. 

— Tai tikėtina. Iškvietėme jos tėvą į ligoninę, kad 
šis atpažintų ją. 

— Praneškite man, kai tik jos tapatybė bus pa- 
tvirtinta. Į ligoninę užsuksiu vėliau, - tarė Alenas 


ir pamatęs, kad Frostas nė neketina pajudėti iš vie- 
tos, pridūrė: - ačiū, inspektoriau, tai viskas. 

Automobilyje Vebsteris kunkuliavo pykčiu. Fros- 
tas atsisėdo į keleivio sėdynę. 

— Dentono nespecializuota ligoninė... Pirmiau- 
sia pasuk į kairę, o tada važiuok pagrindine gatve. 

Vebsteriui įjungus pavarą, Frostas paskambino 
į nuovadą ir paprašė iškviesti Maksą Dosoną susi- 
tikti su jais ligoninėje. Tai padaręs, jis susigūžė sa- 
vo sėdynėje ir, radęs kišenėje cigaretę, tarė: 

— Drauguži, Ingramas yra šunsnukis ir provo- 
katorius. Jis tik ir ieško priekabių. Pasistenk neuž- 
kibti ant jo kabliuko. 

Neatitraukdamas akių nuo kelio ir vis dar ieš- 
kodamas posūkio į kairę, Vebsteris išsisukinėda- 
mas suniurnėjo. 

— Privalai prisiminti, — toliau kalbėjo Frostas, — 
kad dar vienas smūgis kumščiu taps tavo bilietu 
ne tik iš nuovados, bet ir iš policijos pajėgų. Taip 
pat nepamiršk, kad Ingramas yra stambus niekšas, 
galintis atimti paskutinį tavo atodūsį. 

— Pamokslus pasilaikykite sau, - burbtelėjo kri- 
minalistas konsteblis ir pasuko į pagrindinę gatvę. 

— Tai ne pamokslas, - atsakė Frostas, - o drau- 
giškas perspėjimas. 

Vebsteris jau buvo gerokai pavažiavęs klaidinga 
kryptimi, kai Frostas pridūrė: 

— Atleisk, sakiau sukti į kairę? Galvoje turėjau 
dešinę... 


a 

Anksčiau Dentono nespecializuota ligoninė bu- 
vo vargšų prieglauda, kaip ir viešieji tualetai, pa- 
statyta karalienės Viktorijos valdymo laikais, kai 
buvo tikimasi statinius stovėsiant ne vieną amžių. 
Taigi ji buvo tokia pat tvirta ir nepajudinama kaip 
ir kalėjimas, tik kur kas prastesnė savo išvaizda ir 
patogumais. Metams bėgant, iškilo naujų pastato 
sparnų ir atskirų flygelių, taigi dabar visas kom- 
pleksas panėšėjo į skirtingų miesto architektūros 
stilių kratinį. Virš Dentono pakraštyje stovinčios li- 
goninės stūksojo didžiulis, į gamyklinį panašus 
kaminas, kurio krosnį, pasak Frosto, maitino am- 
putuotos ligonių rankos ir kojos. 

Makso Dosono jie laukė budėtojo kambarėlyje — 
ankštame, atitvertame sandėliuke prie pat pa- 
grindinių durų. Senyvas šviesių akių budėtojas su 
nuo nikotino pageltusiais, nukarusiais ūsais pylė 
kreozoto spalvos skystį į tris emaliuotus puode- 
lius. Į skystį buvo įpilta pieno ir priberta cukraus iš 
skardinės su užrašu „sterilūs tvarsčiai“. Frostas vi- 
sada rasdavo, kur pasivaišinti nemokamu puodeliu 
arbatos, nesvarbu, dieną ar naktį. 

— Gerkite, pone Frostai, - tarė budėtojas ir pa- 
stūmė puodelį prie jo. - Jūs taip pat, jaunuoli. 

Vebsteris padėkojo šypsena. 

Abu sriūbtelėjo, mirktelėjo ir nusipurtė. 

— Na, kaip, pone Frostai? - pasiteiravo budėtojas. 

— Gardu, Fredai. Gal mums vertėtų pasirašyti 
nunuodytųjų registre? 

Senukas sukikeno, iššiepdamas už arbatą ru- 
desnius dantis. 

— Jūsų šutvė, pone Frostai, šiąnakt neleidžia 
mums atsipūsti, — tarė jis, sukdamas rupaus, tam- 
saus tabako cigaretę. - Pirmiausia senas valkata 
morge, tada —- ta vargšė išprievartauta mergaitė ir 
galiausiai automobilio partrenktas senukas. 

— Tikiuosi, pritaikysite mums įprastą didmeni- 
nę nuolaidą, - tarė Frostas ir siurbtelėjo dar gurkš- 
nį. - O štai dar vienas klientas. 

Kažkas beldė į apšerkšnijusią stiklinę langelio 
pertvarą. Pravėręs langelį, budėtojas išvydo jauną, 
maždaug dvidešimties metų moterį įspūdingu 
biustu ir tamsiais, kaštoniniais plaukais. Ant švie- 
siai mėlynu lietpalčiu pridengto peties siūbavo bal- 
ta rankinė. Išvydus inspektorių, jos akys maloniai 
sužibo. 

— Sveikas, pone Frostai. 

Frostas pašoko nuo kėdės. 

— Gerasis Dieve, tai juk seksualioji Siu su tam- 
siai mėlynomis kelnaitėmis. Ką čia veiki, Siu? Po vi- 
durnakčio nėštumo testų šioje ligoninėje neatlieka. 

Ji nusišypsojo, parodydama tokius pat tobulus 
kaip jos figūra dantis. 

— Mane siuntė inspektorius Alenas. Privalau bu- 
dėti prie išžaginimo aukos ir pasistengti gauti jos 
parodymus. Jis sakė, kad Žinai visas smulkmenas. 

Frostas išbėrė visą informaciją ir pridūrė, kad 
mergina neatpažinta ir kad galimas jos tėvas šiuo 
metu skuba į ligoninę. Jis pamatė akis išpūtusį, į 
merginą spoksantį Vebsterį, kurio liežuvis kone 
kabojo ties pilvu. Tai bene pirmas kartas, kai nuo 
padėjėjo veido nuslinko rūškanas žvilgsnis. 

— Atleisk, Siu, pamiršau jus supažindinti. Barz- 
dotas džentelmenas mano pašonėje yra kriminalis- 
tas konsteblis Vebsteris. 

— Esu jus mačiusi nuovadoje, - ji tarė jam ir nu- 
sišypsojo, priversdama jo nugara lakstyti šiurpu- 
liukus. - Mano vardas Siu... Kriminalistė kon- 
steblė Siuzana Harvi. 

— Palydėk Siu į Traumatologijos skyrių, - palie- 
pė Frostas Vebsteriui. - Palatos numeris C3. 

Pirmą kartą Vebsteris jam pakluso, neparody- 
damas nė kruopelės susierzinimo. 

Frostas vėl prisėdo siurbčioti arbatos, kol budė- 
tojas traukė dvokiančią rankų darbo cigaretę. 

— Pone Frostai, matydavome jus gerokai daž- 
niau, kai ligoninėje gulėjo jūsų Žmona. 

— Tikrai taip, Fredai. 

— Kaip ji laikosi? Ar jos sveikata pasitaisė? 

— Ne, - atsakė Frostas, - jai nepagerėjo. 

Pagrindinės durys atsivėrė, ir plytelėmis išklo- 
tame koridoriuje pasigirdo skubūs žingsniai. Fros- 
tas išėjo pasitikti iš įtūžio drebančio Makso Doso- 
no. Greta stovėjo jo žmona, apsigaubusi sidabrinių 
lapių kailiniais. Jos skruostais riedėjo ašaros. 

— Ar tai tiesa? - sušnypštė Dosonas. - Ar tai tiesa? 

— Pakvietėme jus, kad tai patvirtintumėte, - at- 
sakė jam Frostas. Pasivedęs Dosoną į šalį, jis pri- 
dūrė: — Sere, manau, būtų geriau, jei jūsų Žmona 
liktų čia. 

— Ne, - tvirtai paprieštaravo Kler. - Ji - mano 
duktė. Noriu būti su ja. 

— Kokia jos būklė? — pasiteiravo Dosonas, jiems 
artėjant prie lifto. 


— Ji buvo smarkiai sumušta. Man regis, lūžusi 
nosis, žandikaulis ir šonkauliai, - atsakė Frostas. 

Dosonas piktai įtraukė oro gurkšnį. 

— Kai rasite tą paršą, kuris taip pasielgė, atiduo- 
kite jį man, - meldė jis. 

— Sere, manau, turėsite stoti į eilę, - tarė Frostas 
ir stabtelėjo, išgirdęs juos atsivejančius žingsnius. 

— Pone Frostai! —- sušuko budėtojas. — Jums 
skambina. Palata C3. Sako, tai skubu. 

Frosto širdį tvirtai suspaudė lediniai gniaužtai. 
C3 palatoje guli Karen Doson. „Nejau ji neišgyve- 
no? Maldauju, neleisk jai numirti.“ Dosonai akylai 
sekė kiekvieną jo judesį. Jis paėmė telefono ragelį ir 
atgręžė tėvams nugarą, kad šie nematytų jo veido. 

- Frostas, - tyliai tarė jis. 

Kitame laido gale pasigirdo Siuzanos Harvi 
balsas. 

— Inspektoriau, aš stoviu greta išžagintos mer- 
ginos. Sakėte, Karen Doson buvo tik penkiolika? 

— Teisingai, Siu. Kodėl klausi? 

— Tada tai negali būti ji. Priešais mane guli ne 
mergaitė, o moteris... Mažiausiai trisdešimties. 

Trisdešimties! „Po paraliais“, - pamanė Frostas. 

— Siu, ar esi tuo tikra? Su manimi - Karen tėvai. 

— Inspektoriau, nėra nė menkiausios abejonės. 

Padavęs ragelį Fredui, jis keliskart giliai įkvėpė, 
susikaupė ir lėtai atsigręžė į Dosonus. 

Negalėdamas nustygti vietoje, verždamasis pas 
dukterį, Maksas Dosonas žingsniavo koridoriumi 
pirmyn atgal. Ant vieno iš palei sienas stovinčių 
medinių suolų prisėdusi jo žmona, kai išvydo besi- 
artinantį Frostą, akimirksniu pašoko, mėgindama 
išskaityti jo veido išraišką. 


Jis pasistengė jiems ramiai nusišypsoti. 

— Viskas gerai, ponia Doson, viskas gerai... 

Dosonas pasileido prie jo. 

— Viskas gerai? Ką, po galais, kalbate? Mano 
dukterį sumušė ir išprievartavo, o jūs sakote, kad 
viskas gerai? 

Frostas giliai įkvėpė ir ėmė jiems aiškinti - jau- 
tėsi taip, tarsi būtų iki pažastų paniręs į ledinį van- 
denį. 

- Bijau, kad be reikalo jus sujaudinome. Išžagin- 
toji mergina nėra jūsų duktė. 

Kler akimirką sulaikė kvapą, o tada prapliupo 
isteriškai kvatotis. Jos vyras sugriebė ją už pečių ir 
šiurkščiai krestelėjo. Ji nepajėgė susivaldyti. Jis 
trenkė jai per veidą... Taip stipriai, kad pliaukštelė- 
jimas ilgu, tuščiu koridoriumi nuaidėjo it pistoleto 
šūvis. Ji aiktelėjo, delnu prisidengė paraudusį 
skruostą, tada susigūžė ir susmukusi ant suolo 
puolė į ašaras. 

Dosonas kurį laiką spoksojo į niekur, paskui 
tarė: 

— Ne mano duktė?.. 

— Ne, sere. Pasirodo, toji moteris gerokai vy- 
resnė. 

Kler veidą vėl perkreipė nerimas. 

— Tačiau tikėtina, kad tai - Karen. Pagal savo am- 
Žių ji nepaprastai subrendusi. Privalome įsitikinti. 

Ji atsistojo ir it paklaikusi mėgino prasibrauti 
pro Frostą į liftą ir Traumatologijos skyrių. Jis švel- 
niai sulaikė ją. 

— Ponia Doson, tai tikrai ne Karen. Aukai ma- 
Žžiausiai trisdešimt, gal net daugiau... 


98 


Dosonas suakmenėjo ir įsistebeilijo į krimina- 
listą, negalėdamas patikėti savo ausimis. 

— Ar išgirdau jus teisingai? Tą moterį, tą trisde- 
šimtmetę moterį, jūs palaikėte mano dukterimi? 
Mudu su Žmona iš nerimo alpome, nes jūs pranešė- 
te mums, esą mūsų dukterį sumušė ir išprievarta- 
vo, tačiau visą šį laiką... Visą šį laiką jūs Žinojote, 
kad jai trisdešimt! 

Frostui teliko mindžikuoti vietoje ir tyliai atsi- 
prašinėti viliantis, kad Dosonai išvyks namo, o jis 
galės stoti akis į akį su gėda vienumoje. 

Staigiai šokęs artyn, Dosonas kibo Frostui į at- 
lapus. 

— Tau gaila? Tai viskas, ką gali pasakyti? - suri- 
ko jis, tada, metęs jam paniekos kupiną žvilgsnį, 
pastūmė jį šalin ir nubraukė delnus į savo paltą. — 
Tu esi nieko vertas nekompetentingas asilas, todėl 
neketinu teptis rankų. 

Pagriebęs žmoną už rankos, jis išsitempė ją pas- 
kui save. Tarpduryje stabtelėjo. 

— Rask mano dukrą, šunsnuki nelaimingas, — 
suriko jis, ir pora dingo nakties tamsoje. 

Frostas žnektelėjo ant ponios Doson sušildyto 
suolo ir ėmė ieškoti cigarečių. Priešais ant sienos 
kabantis rausvai baltas ženklas „prašome nerūky- 
ti“ piktai žvelgė į jį. Galiausiai jis ištraukė iš kiše- 
nės tuščią delną. 

— Na, kad jau prašote, - balsu tarė jis. 

Kažkas netoliese atsikrenkštė. Pakėlęs akis, jis 
išvydo Vebsterį. 

— Ar viską girdėjai, drauguži)? 

Vebsteris linktelėjo. 


— Nieko vertas nekompetentingas asilas! - pa- 
kartojo Frostas. — Jis teisus... Kaip tik toks aš ir 
esu. 

Jis vėl įsižiūrėjo į iš kišenės išsitrauktą nuotrau- 
ką. Jis privalo Karen laikyti mokyklinuke, per jau- 
na berniukams ir prezervatyvams rankinėje. Tada 
kas toji bevardė auka ir kodėl ji buvo taip apsiren- 
gusi? 

Jis atsiplėšė nuo suolo. 

— Eime, drauguži, pirmyn į C3 palatą. Pažiūrė- 
kime, ką galime išsiaiškinti. 

- Tai ne mūsų byla, - paprieštaravo Vebsteris. 

- Žinau, drauguži. Mano bėda ta, kad esu lan- 
dus šunsnukis. 


> 

Siu Harvi laukė jų prie C3, nedidelės palatos su 
keturiomis lovomis, durų. 

— Dabar ją apžiūri gydytojai, - sušnabždėjo ji ir 
pamojo į užuolaida uždengtą lovos galą. 

Po kelių minučių užuolaidos prasiskyrė, ir iš už 
chalatu, lydimas naktinės pamainos medicinos se- 
sers. Jiems už nugarų nejudėdama lovoje gulėjo 
nukentėjusioji. Slaugė kažką sušnibždėjo gydytojui 
į ausį, rodydama į du kriminalistus. Nužvelgęs 
juos pavargusiu Žvilgsniu, jis priėjo artyn. 

— Kaipjji, daktare? - paklausė Frostas. 

— Vis dar be sąmonės. Ją kumščiavo, spardė ir 
smarkiai sumušė. Lūžo du šonkauliai, nosis, skilo 
žandikaulis, taip pat sužalotas kaktikaulis. Negana 
to, visas kūnas nusėtas mėlynėmis ir sumušimais. 


Paviršinės kaklo žymės ir smarkiai ištinusi gerklė 
rodo, kad ji buvo smaugiama rankomis. Taip pat 
nepaminėjau vidinio kraujavimo. Mano nuomone, 
ji buvo spardoma ir kumščiuojama po to, kai nete- 
ko sąmonės. 

- Ji sumušta prieš išžaginimą ar vėliau? 

Gydytojas susiraukė ir sumišęs pažvelgė į juos. 

Atsigręžęs į medicinos seserį, jis išskėtė rankas, 
tikėdamasis palaikymo. 

— Ar aš ką nors minėjau apie seksualinį smurtą? 

Tada atėjo Frosto eilė susiraukti ir susimąstyti. 

— Norite pasakyti, kad ji neišprievartauta? 

— Neišprievartauta? Jei mano pacientė būtų iš- 
prievartauta, negi laikote mane tokiu kvailiu, kad 
jums to nepaminėčiau? 

Frostas papurtė galvą ir delnais patrynė veidą. 
Jis negalėjo tuo patikėti! 

— Daktare, esate visiškai užtikrintas? Gal vertė- 
tų dar kartelį žvilgtelėti ir įsitikinti? 

Pasipiktinęs mažasis gydytojas atsilošė. 

— Inspektoriau, jūs abejojate mano kompetenci- 
neradau jokių nesenų seksualinio aktyvumo ar 
prievartinės sueities ženklų. Jūs akivaizdžiai nesu- 
vokiate, ką jums sakau, todėl man lieka tik atsipra- 
šyti. Manęs laukia kiti pacientai. 

Prasibrovęs pro juos, jis išskubėjo iš palatos, 
baltam chalatui plevėsuojant paskui. 

Frostas pasikasė pakaušį, mėgindamas suvokti, 
kur bendrame galvosūkyje yra šių naujų, netikėtų 
detalių vieta. 


101 


— Jos neišprievartavo? Šunsnukis nuplėšė dra- 
bužius, bet neišprievartavo? Tai tas pats, kas išvy- 
nioti šokoladą iš popierėlio ir jo nesuvalgyti. 

— Galbūt jam kas nors sukliudė? — samprotavo 
Vebsteris. 

— Sukliudė? 

— Tas tipelis, kuris paskambino į nuovadą. Gal- 
būt jis užtiko juos lemiamą akimirką? 

Frostas pasikasė smakrą. 

— Sunku tuo patikėti, drauguži. Užmečiau akį į 
jos drabužius. Ant jų nebuvo nė lašelio kraujo, va- 
dinasi, jis suspardė ją ir sumušė jau nurengęs. Jei 
laiko užteko šitam, tada jis kuo puikiausiai būtų 
spėjęs ją išprievartauti. - Jis truktelėjo pečiais. - Bet 
kuriuo atveju tai jau ne mūsų byla. Tegu inspekto- 
rius Alenas ją narplioja. 

Palatos durys atsilapojo, ir pro jas operacinės 
sanitaras įstūmė neštuvus, ketindamas jais išvežti 
pacientę į operacinę. Pro praviras duris Frostas ne- 
tikėtai pamatė palatos link ryžtingai Žengiantį kri- 
minalistą inspektorių Aleną su seržantu Ingramu 
šalia. Jis visiškai netroško būti greta Aleno, kai šis 
išgirs, kiek painiavos sukėlė aukos amžius, todėl 
paskubomis ėmė ieškoti kelio lauk. Mostelėjęs Siu, 
jis čiupo Vebsterį ir nusitempė jį pro užpakalines 
duris, žemyn prietemoje skendinčiais betoniniais 
laiptais į kitą vingiuojantį koridorių. 

— Regis, puikiai pažįstate šią ligoninę, - pasakė 
Vebsteris. 

- Čia gydėsi mano žmona, - paaiškino Fros- 
tas. - Lankydavau ją kasdien. 


Kriminalistas konsteblis prisiminė girdėjęs, kad 
Frosto Žmona neseniai iškeliavo anapilin, todėl su- 
prato, kad geriausia būtų daugiau neklausinėti. Jie 
pasuko į pagrindinį koridorių, iš kurio daugybė 
durų abiejose pusėse vedė į palatas. 

Frostas stabtelėjo ir bedė pirštu. 

- Tik pažvelk! Šiąnakt čia susirinko visos pa- 
dugnės. 

Vebsteris nužvelgė jauną konsteblį tamsiais, 
garbanotais plaukais ir trumpais ūseliais, ramstan- 
tį koridoriaus sienas ir linksmai besišnekučiuojantį 
su neįtikėtinai jauna naktinės pamainos slauge, iš 
po kurios kepuraitės styrojo neklusnių plaukų 
sruoga. Vebsteris pasirausė atmintyje, mėginda- 
mas prisiminti, kuo jis vardu; jis jau spėjo susipa- 
žinti su tiek daug Žmonių. Staiga prisiminė. Deivas 
Šelbis, vyras ir dviejų mažamečių vaikų tėvas, gar- 
sėjantis mergišiaus arba, storžieviškais Frosto žo- 
džiais tariant, „sijonų graibytojo“ reputacija. 

Pajutęs į jį įbestas inspektoriaus akis, Šelbis pas- 
kubomis kažką sušnibždėjo merginai į ausį, pri- 
versdamas ją nurausti, ir garsiai tarė: 

— Sesute, labai jums dėkoju. 

Ji nuskuodė savais keliais, žvilgsniu atsiprašy- 
dama pro ją žingsniuojančio Frosto. 

— Brangute, laikykis nuo jo atokiau, - jai įkan- 
din šūktelėjo Frostas. - Sutemus jis tualetuose susi- 
tikinėja su vyrais. Atsigręžęs į Šelbį, jis dar pridū- 
rė: - Drauguži, patarčiau tau bent penkias minutes 
nuo šito susilaikyti. Dar apaksi. 

Šelbis nervingai šyptelėjo. 


— Tik mėginu prastumti laiką, sere. Aš esu ger- 
biamas ir vedęs vyras. 

— Visai kaip daktaras Kripenas*, - prunkštelėjo 
Frostas. - Ir apskritai ką tu čia veiki? 

Šelbis nykščiu parodė į dvivėres duris su stikli- 
niais langais. 

— Aš laukiu naujienų apie automobilio partrenk- 
tą senuką. Jis dabar operacinėje. 

Frostas žvilgtelėjo pro vieną iš langų. Nieko ne- 
matyti. Daugybė tyliai dirbančių figūrų žaliais cha- 
latais. Vienos jų chalatas buvo ištepliotas krauju. 

— Nenorėčiau būti jo vietoje. Operacinė panėši į 
skerdyklą. 

Jis žvilgtelėjo Šelbiui pro petį. Kiek atokiau ko- 
ridoriuje vienut vienutėlė sėdėjo senyva moterėlė. 
Ji atrodė suglumusi ir išsigandusi. 

- Tai aukos žmona, - sušnabždėjo Šelbis. - Ji 
pramiegojo visą nutikimą. Nė nenutuokė, kad vyro 
nėra lovoje, kol kaimynė nepasibeldė į duris ir ne- 
pranešė, kad jos vyrą partrenkė automobilis. 

— Vargšė močiutė, - sumurmėjo Frostas. - Kokia 
tikimybė, kad jis išgyvens? 

Šelbis beviltiškai trūktelėjo pečiais. 

— Sutraiškyta kaukolė, vidinis kraujavimas, jam 
septyniasdešimt aštuoneri. 

- Jį partrenkęs automobilis pametė registracijos 
numerius, — prisiminė Frostas. - Ar mums pavyko 
susekti vairuotoją? 


Daktaras H. H. Kripenas (H. H. Crippen) - amerikiečių ho- 
meopatas ir vaistininkas, pakartas Pentonvilio kalėjime 
Londone už žmonos nužudymą. 


— Nežinau, sere. Tai ne mano byla. Ponas Ale- 
nas iškvietė rajone patruliuojantį automobilį į pa- 
galbą ieškant prievartautojo. 

— Tiesa, prisiminiau, - tarė Frostas, atidžiai spok- 
sodamas į jį. - Ar šiąnakt buvai išsprukęs pašėlioti? 

Šelbis nepajėgė nuslėpti išgąsčio. 

— Ką norite tuo pasakyti, sere? 

— Užpultoji moteris. Tu juk nesibastei po Dento- 
no miškus su savo pareigą atlikti paruošta polici- 
ninko lazdele? 

Konsteblį užliejo neapsakomo palengvėjimo 
banga. 

— Ne, sere, - tarė jis, šypsodamasis per prievar- 
tą. - Tai - ne mano darbas. 

Frostas pagalvojo: „Bet kažką tu šį vakarą vei- 
kei, bičiuli, ir akimirką pamanei, kad aš sučiupau 
tave nusikaltimo vietoje. Ką gi, tai ne mano reika- 
las. Aš tam pernelyg bukas... Nė nesugebu atskirti 
penkiolikmetės mokinukės nuo trisdešimtmetės 
moters.“ 

Pakeliui automobilio link jie praėjo pro senutę. 
Šioji sugriebė Frosto rankogalį. 

— Mano vyras, - išlemeno ji, - jis operuojamas. 
Juk jam viskas bus gerai, tiesa? 

- Žinoma, kad taip, - nušvito Frostas. - Viskas 
jam susiklostys kuo puikiausiai. 

Guosdamas jis švelniai patapšnojo jai per nugarą. 

Jie nužingsniavo toliau. 

— Kodėl sužadinote jos viltis? - paklausė Vebs- 
teris. — Juk jis neišgyvens. 

— Tuomet, po velnių, tu jai tai ir pasakyk, - at- 
kirto Frostas. 

— Negaliu jo apibūdinti, - gynėsi vyriškis. - Aš ne- 
mačiau jo. 

— Ką nors pamatyti turėjote, - neatlyžo Velsas. — 
Kaip suimti, jei nežinome, kaip jis atrodo? 

Suskambo telefonas. 

— Ridli, būk geras, atsiliepk, - šūktelėjo seržan- 
tas Velsas. - Aš kalbuosi. 

Jis kalbėjosi su žmogumi, kurį, imantį pinigus 
iš Beningtono banko bankomato, apiplėšė peiliu 
ginkluotas užpuolikas. 

— Jis įrėmė peilį man į nugarą, - pasakojo nu- 
kentėjusysis, — čiupo pinigus ir paspruko. Kai pa- 
galiau sukaupiau drąsos apsižvalgyti, jo ir pėdos 
buvo atšalusios. 

— Ar jis buvo Žemas, aukštas, storas, liesas, 
baltaodis, geltonodis, ar dar koks? - bandė išpešti 
Velsas. 

— Galiu jums tik pasakyti, kad jis buvo velniš- 
kai miklus bėgikas, — atsakė vyriškis. - Pačiupęs 
pinigus, spruko žaibišku greičiu. 

Telefonas netilo. 

— Sere, minutėlei atsiprašysiu, - tarė Velsas. Ati- 
daręs duris į koridorių, jis sušuko Ridlio vardą. 

Tualetas sugurguliavo, suriaumojo, ir iš jo tai- 
sydamasis diržą išniro Ridlis. 

— Prakeiktas telefonas vis skamba, - užriko Vel- 
sas. - Juk žinai, kad aš čia vienas. 


— Turiu teisę išbėgti į tualetą, tiesa? - nenusilei- 
do konsteblis. 

— Tik ne tada, kai mums trūksta darbo rankų. — 
Atsigręžęs į vyriškį, tarė: - Kiek, sakėte, iš jūsų bu- 
vo pavogta, pone Skineri? 

— Keturiasdešimt penki svarai. Devyni penkių 
svarų banknotai. 

—- Ar numanote, kur galėtų būti ponas Frostas? — 
šūktelėjo Ridlis, spausdamas ragelio mikrofoną 
prie krūtinės. 

— Juk tu Operatyviojo valdymo centre, - niršo 
Velsas. - Turėtum žinoti, kur yra bet kuris mūsų 
ekipažas. 

To jau išties per daug. Visus iki paskutinio dirb- 
ti pajėgius vyrus ponas Alenas sušaukė į Dentono 
miškus tirti pasikėsinimo išžaginti. Iškviestas net 
jaunasis Koljeris, o budėti nuovadoje palikti tik 
Velsas ir dispečeris Ridlis. Jis, matote, buvo per 
prastas suknistam vakarėliui, bet puikiai tiko lai- 
kyti frontą nuovadoje niekieno nepadedamas. 

— „Kokosų giraitėje“ įvykdytas apiplėšimas ir fi- 
zinis užpuolimas. Niekšai paspruko su daugiau 
nei penkiais tūkstančiais svarų. 

— Ką gi, po galais, jiems nepasisekė, - tarė Vel- 
sas. - Šis ponas neteko keturiasdešimt penkių sva- 
rų, bet jis čia atvyko pirmas. 

Priimamojo durys atsivėrė, ir pro jas įlėkė Fros- 
tas, vis dar vilkintis šventinį kostiumą su purvino- 
mis kelnėmis, kasdienį šaliką ir lietpaltį. Paskui jį 
skubėjo naujasis barzdotas vyrukas, buvęs inspek- 
torius Vebsteris. 

Ridlis pamojavo telefono rageliu. 


— Pone Frostai! 

Vebsteris pasuko kabineto link, kur ketino pra- 
dėti nusikaltimų statistikos ataskaitą, o Frostas nu- 
žingsniavo prie Ridlio. 

— Klausau, konstebli? 

— Pone Frostai, „Kokosų giraitėje“ įvykdytas api- 
plėšimas. 

— Atleisk, šiąnakt aš atsakingas tik už lavonus 
viešuosiuose tualetuose, — atsakė inspektorius. 
Išvydęs priekaištaujantį Ridlio žvilgsnį, jis atsidu- 
so. - Gerai jau. Užsirašyk informaciją. - Perėjęs į ki- 
tą koridoriaus galą, jis šūktelėjo: — Vebsteri! Mes 
vėl išvykstame. 

Tuomet jis pamatė su rašomąja mašinėle dėl 
ataskaitos besigrumiantį Velsą. 

— Viskas gerai, seržante? 

— Ne, po velnių, negerai, - užrėkė Velsas, - bet 
neturiu laiko apie tai tuščiažodžiauti. 

— Mačiau moterį raudonu lūpdažiu nudažytais 
speneliais, - tarė Frostas. 

— Ar ketinate užsirašyti mano parodymus? — 
piktai paklausė įsiterpęs apiplėštasis vyras. 

— Minutėlę, sere, - tarė Velsas, modamas jam 
nesikišti į asmeninį pokalbį. - Ką tu matei, Dže- 
kai?.. 

Vos spėjusi dienos šviesą išvysti nusikaltimų 
statistikos ataskaita buvo vėl sugrūsta į dokumen- 
tų spintelę, o Vebsteris dar kartą sėdo prie „Ford 
Cortina“ vairo ir dingo naktyje. Važiuodami per 
miškus jie pastebėjo tarp medžių tarsi jonvabalius 


skraidančius žibintuvėlių spindulius, kur Aleno 
komanda toliau vykdė kruopščią paiešką. 

„Kokosų giraitė“ priklausė didžiuliam laisva- 
laikio kompleksui Dentono priemiestyje, kiek šiau- 
riau nuo miško. Jame nestigo naktinių klubų, barų, 
restoranų, bingo salonų, teatrų, sporto paviljonų ir 
daugybės kitų pramogų. Policija įtarė ten veikiant 
prostitucijos tinklą, tačiau niekaip negalėjo to įro- 
dyti. Laisvalaikio kompleksui vadovavo įtartinas 
veikėjas Haris Baskinas, tarp kurio verslų taip pat 
buvo ir lažybų punktų tinklas. 

Žemės sklypą Baskinas pirko už skatikus. Nie- 
kas netikėjo, kad jam pasiseks gauti laisvalaikio 
pramogų komplekso statybų leidimą, mat, remian- 
tis naujuoju miesto plėtros planu, ši teritorija buvo 
skirta tik žemdirbystei. Tačiau, visų nuostabai, sta- 
tybų leidimas buvo gautas. Po poros mėnesių že- 
mėtvarkos komiteto pirmininkas atsistatydino ir 
išvyko į Bahamų salas. Saujelė cinikų tvirtino, kad 
šie įvykiai buvo susiję, tačiau Baskinui į akis to pa- 
sakyti niekas nedrįso. Juodajame Hario Baskino są- 
raše atsidūrę asmenys netikėtai pamatydavo nejti- 
kėtinai išaugusį polinkį į nelaimingus atsitikimus. 

Haris Baskinas! Vebsteris suko galvą, kur gir- 
dėjo tą vardą. 

- Jam priklauso keletas lažybų punktų, tiesa? 

Frostas linktelėjo. 

— Visoje šalyje jis yra įsteigęs trisdešimt sep- 
tynis. Taip pat jis subtiliai sugeba priversti be- 
sispyriojančius pralaimėtojus sumokėti. Nubu- 
dęs ryte, lošėjas randa savo šunį perpjauta gerkle 
arba paslaptingai sudegusį automobilį... Tokie 


menkučiai niuktelėjimai. Niekas nelieka Hariui 
skolingas ilgam. 

Išsukę iš pagrindinio kelio, jie nusekė didžiulė- 
mis apšviestomis iškabomis, skelbiančiomis: „Nuos- 
tabusis Dentono pramogų kompleksas“. Iš už stai- 
gaus posūkio išniro grupė dirbtinio juodojo ir 
baltojo marmuro pastatų su tviskančiomis švies- 
lentėmis „Bingo“, „Žuvis su bulvių lazdelėmis“, 
„Striptizas“. Dauguma tarnybinių pastatų skendė- 
jo tamsoje, tačiau Frostas paliepė Vebsteriui va- 
žiuoti skersai automobilių aikštelę galinės kom- 
plekso dalies link, virš kurios kabojo sunkiai pas- 
tebima neoninė iškaba „Kokosų giraitė“. 

Sukamosios durys nuvedė juos į prietemoje 
skendinčią fojė, kur kelią jiems pastojo mėsos kal- 
nas - stambus apsaugos darbuotojas, buvęs imty- 
nininkas vakariniu kostiumu. Jis iš toli pamatė ar- 
tėjantį purvu aptaškytą automobilį ir iš jo išlipan- 
čius du vyriškius. Pono Baskino įsakymas nejįleisti 
tvarkos drumstėjų buvo visiškai aiškus, 0 šiuodu 
atrodė gyvi bėdos įsikūnijimai, ypač tasai stuobrys 
suglamžytu lietpalčiu. 

— Atleiskite, ponai. Įleidžiami tik klubo na- 
riai... - prakalbo jis ir žengė pirmyn, ragindamas 
juos grįžti iš kur atėję. 

— „American Express“, - atšovė Frostas, apsau- 
gos darbuotojui po nosimi mojuodamas policinin- 
ko pažymėjimu. - Pranešk Hariui Baskinui, kad at- 
vyko padugnės. 

Apsaugininkas, kažką sumurmėjęs į vidaus te- 
lefoną, koridoriumi nuvedė juos prie durų, ant jų 


kabojo užrašas „Privačios patalpos... Įeiti drau- 
džiama“. Švytinti raudona iškaba virš durų skelbė: 
„Užimta... Įeiti draudžiama“. Apsaugos darbuoto- 
jas krumpliais pabeldė į duris. Iškaba nušvito Ža- 
liai ir kvietė užeiti. 

Tamsaus gymio ketvirtąją dešimtį baigiantis 
Baskinas paniuręs sukiojosi aplink stalą, ant kurio 
nebuvo nieko daugiau, tik sumuštinio su rūkyta 
lašiša likučiai. Jis vilkėjo tamsiai mėlyną vakarinį 
kostiumą šiek tiek atraitotomis rankovėmis, kurios 
antraip būtų paslėpusios gerokai per dideles gryno 
aukso jo marškinių rankogalių sąsagas. „Šį vakarą 
išsipustę visi, išskyrus mane“, - manė sau Frostas, 
vis dar jausdamas drėgnas kelnes palei kulkšnis ir 
žliugsėjimą batuose. 

Ant riešutmedžiu apkaltos sienos Baskinui už 
nugaros kabojo įvairiausių pramogų komplekse 
apsilankiusių garsenybių — boksininkų, kino ir 
muzikos žvaigždžių —- nuotraukos, jose jie spaudė 
besišypsančiam Hariui Baskinui ranką, pozavo ap- 
sikabinę arba teikė labdaros čekius. Tačiau dabar jo 
veidas buvo rūškanas. Jis atrodė pajuodęs iš pyk- 
čio, o suraukta mina būtų pralenkusi Vebsterio, net 
jei pastaroji lenktynėse turėtų šimto metrų prana- 
šumą. Išvydęs Frostą, jis neatrodė patenkintas. 

— A, tai jūs, inspektoriau. 

— Bijau, kad taip, Hari, - pripažino Frostas, be 
leidimo sėsdamas į lankytojo krėslą ir trindamas 
kojas į gobeleną, kad kelnės greičiau išdžiūtų. - Vi- 
si profesionalūs policininkai šiąnakt tiria išprie- 
vartavimą. Prieš kelias valandas miškuose užpulta 
moteris... Tikiuosi tavo alibi - tvirtas it geležis. 


— Nejuokinkit manęs! - atšovė Baskinas, pamo- 
damas apsaugininkui palikti juos. Jo sąsagos su- 
žvangėjo. - Man nė nereikia pasijudinti nuo šio sta- 
lo, kad gaučiau tiek sijonų, kiek įsigeisiu. Jos pačios 
šliaužia pas mane keliais. 

Jis išvertė sumuštinio likučius į šiukšlių dėžę. 

— Mano vakaras virto katastrofa. Iš pradžių pra- 
keikta striptizo šokėja nepasirodo darbe, paskui 
profesionaliu save vadinantis virėjas sudegina su- 
knistus pyragėlius su įdaru ir galiausiai kažkokie 
menkystos mane apiplėšia. Taigi atleiskite, jei ne- 
sugebu išspausti šypsenos. - Jis dūrė pirštu Vebste- 
rio link. - Kas jis, po galais? 

Frostas pristatė kriminalistą konsteblį. 

Prisiminęs jo vardą, Baskinas vis dėlto šyptelėjo. 

— Vebsteris! Tu tasai faras, kurį išspyrė iš Brei- 
bridžo! Žiūrėk tu man, šiąnakt mus tik ir lanko at- 
stumtieji, ar ne? Verčiau neatsuk jam nugaros, po- 
ne Frostai. Jis linkęs aptalžyti inspektorius. 

Vebsteris iš paskutiniųjų stengėsi išlaikyti abe- 
jingą veido išraišką, tačiau po kauke kunkuliavo 
pyktis. Jo kantrybė seko... 

Klubo savininkui Frostas atsakė vos matomu 
šypsniu. 

— Hari, jis taip pat nepraleidžia progos prikulti 
smulkių sukčių, todėl tavimi dėtas jo neerzinčiau. 
Savo keliu jis tau taip kaukštelėtų į tarpkojį, kad 
visos tos merginos, kuriomis taip gyreisi, į duris 
belstų tuščiai. Gal verčiau eikime prie reikalo? 

Baskinas pakilo ir atsargiai pasitaisė vakarinio 
švarko apykaklę. 

— Prašom čia. 


Koridorių labirintu jis nusivedė juos į kabinetą 
netoli užpakalinių durų, kuriose Žiojėjo šviežios 
įpjovos. Vebsteris priklaupė ant vieno kelio apžiu- 
rėti jų iš arčiau. Baskinas pašaipiai pažvelgė į jį. 

— Bičiuli, netrauk to didinamojo stiklo. Tai ma- 
no vyrų darbas. Buvome priversti prasikirsti kelią į 
vidų. Dabar kuo puikiausios durys - sugadintos. 

Jis pravėrė kuo puikiausias duris, už kurių 
esanti patalpa panėšėjo į kalėjimo kamerą: betoni- 
nės grindys, pilkai nudažytos sienos ir siauras, 
grotuotas langelis palubėje. Kabinete stovėjo pigiai 
atrodantis šviesaus ąžuolo stalas ir prie jo nederan- 
ti kėdė kietu atlošu. Ant stalo stovėjo telefonas ir 
elektrinis jungiklis. 

Baskinas įsitikino, kad stalo kampas švarus, 
perbraukė jį inicialais išsiuvinėta šilkine nosinaite 
ir prisėdo. 

— Diduma mūsų pelno įplaukia čekiais arba kre- 
dito kortelėmis, tačiau ir grynųjų nestinga. Jie 
užgrūda kasos aparatų stalčius, todėl dukart per 
vakarą mes juos ištuštiname, atnešame čia suskai- 
čiuoti, patikrinti ir išvežame į naktinį seifą Bening- 
tono banke. Kai pinigai čia, apsaugos darbuotojas 
nepalieka kabineto nė akimirkos. Jis čia užsiraki- 
na. Pažvelkite į duris. 
buvo įtaisyti du tvirti skląsčiai: vienas viršuje, ki- 
tas apačioje, dviguba apsauginė spyna ir storas ge- 
ležinis užšovas, telpantis į betoninėje sienoje įsuk- 
tus laikiklius. 

— Primityvu, bet efektyvu, - aiškino Baskinas, siū- 
buodamas koja. - Kai sukišame pinigus į specialius 


banko pinigų maišus, antrasis apsaugos darbuoto- 
jas nubėga atvaryti automobilio ir juo pinigai veža- 
mi į naktinį seifą. 

— Ar kiekvieną kartą važiuojate vis tuo pačiu 
automobiliu? —- pasiteiravo Vebsteris. 

— Bičiuli, ar aš tau atrodau toks bukas? — pašie- 
pė jį Baskinas. - Jei kas svajoja mane apiplėšti, tegu 
nemano, kad tai paprasta. Kiekvieną vakarą vis ki- 
ti ratai, skirtingas laikas ir maršrutas. 

— Ir kas tai nusprendžia? — toliau klausinėjo 
Vebsteris. 

— Aš, bičiuli, ir niekas kitas apie tai nežino iki 
paskutinės akimirkos. 

— Liaukitės vadinęs mane bičiuliu, - sušnypštė 
Vebsteris. 

— Jautrus niekšelis, ar ne? - išsiviepė Baskinas. 

Frostas slampinėjo po kabinetą. Ant pilkos sie- 
nos už stalo kabojo nespalvotų nuotraukų kolekcija 
- visose jose pozavo nuogos moterys; dauguma jų 
dirbo klube. Nagrinėdamas įvairiausias jų pozas, 
jis prašneko: 

— Taigi vienas vyras užsirakinęs viduje, kitas — 
atvaro automobilį. Kas toliau? 

- Automobilis sustoja prie užpakalinių durų, 
štai čia. Vairuotojas įbėga į vidų ir pabeldžia iš 
anksto sutartą signalą. Apsaugininkas viduje su- 
renka pinigų maišus, atrakina duris ir po penkių 
minučių jau sėdi automobilyje pakeliui į banką. 

— Ar beldimas į duris kas vakarą vis kitoks? —- 
neatlyžo Vebsteris. 

— Žinoma, kad taip, kad tave kur. Aš pats jį su- 
kuriu ir parodau jiems tik paskutinę akimirką. 


Išgirdęs teisingą beldimą, vyrukas viduje atrakina 
duris; jei beldimas klaidingas - jis paspaudžia štai 
tą jungiklį, kuris aktyvina signalizaciją. Toks buvo 
šio vakaro beldimas. 

Jis paskubomis pabeldė seką į stalą. 

— Tokios melodijos ir tūkstantį kartų pakarto- 
jęs neprisiminčiau, - burbtelėjo Frostas, kurį, regis, 
labiau domino ne apiplėšimas, o gražuolės nuo- 
traukose. - Hari, man ji atrodo neįkandama. Ne- 
keisk jos. 

Baskinas užvertė akis į lubas ir nenatūraliai at- 
siduso. 

- Plyštu iš juoko, pone Frostai - neprilygstamas 
humoras. Ką gi, šį vakarą ta melodija nebuvo tokia 
jau neįkandama, tiesa? Krolas užsirakina su dau- 
giau nei penkiais tūkstančiais svarų. Jo partneris 
Harisas nukrypuoja automobilio, ir, spėkit, kas at- 
sitinka? Ponas Harisas skubiai kviečiamas prie 
telefono vestibiulyje. Skambina iš Dentono ligo- 
ninės Traumatologijos skyriaus... Gyvybės ir mir- 
ties klausimas. Klubo registratūra perduoda šią ži- 
nią pro garsiakalbius. Jis nužirglioja skersai ves- 
tibiulį, pakelia ragelį, o toji kekšė jam sako: 
„Prašome luktelėti minutėlę, tuojau pakviesime 
Kardiologijos skyriaus specialistą.“ Taip jau nutiko, 
kad jo senutės širdis išklerusi, taigi jis sukanda 
dantis ir laukia. 

— Kas jam skambino? Vyras ar moteris? —- pa- 
klausė Frostas. 

— Moteris. Esą medicinos sesuo. Paleistuvė, kad 
ją kur. Taigi šitas sužlugėlis, šitas kretinas, šita ark- 
lio mėšlo krūva laukia visą amžinybę ir klausosi 

tylos. Po kokių šešių minučių jis staiga susigriebia, 
kad galbūt jį kai kas mausto. Jis padeda ragelį ir 
surenka savo senutės namų numerį... Ji atsiliepia 
gyva ir sveika kaip prakeiktas ridikas. Taigi ateina 
jo eilė gauti priepuolį. Jis parlekia čia, subeldžia sig- 
nalą. Jokio atsako. Pamėgina darsyk. Nieko. Ga- 
liausiai sukaupia drąsos ateiti ir man apie tai pa- 
pasakoti. Mes su vaikinais atlekiame čia. Kone 
dešimt minučių užtrukome, kol kūju ir kirviu pra- 
sikirtome kelią į vidų, kur... Kokia staigmena! Pi- 
nigų nė kvapo, o Krolas tįso ant grindų su prakirs- 
ta makaule ir nustėręs spokso į mus. Ir koją jam 
dar ilgai skaudės toje vietoje, kur įspyriau. 

Frostas sukando cigaretę ir perbraukė degtuku 
per stalą. 

— Tai kas gi atsitiko? Kodėl neįkandamoji siste- 
ma nesuveikė? 

Baskinas pažvelgė į stalą ir, paseilinęs pirštą, 
pamėgino nutrinti Frosto degtuko paliktą žymę. 

- Jūs man tai ir paaiškinkite. Greitoji pagalba jį 
išsivežė, prieš man gaunant bet kokį logišką atsa- 
kymą. 

Išsitraukęs šilkinę nosinaitę, jis dar kartą pamė- 
gino išvalyti dėmę ant stalo. 

— Kad jus kur perkūnai, šitos Žymės jau neiš- 
valysi. 

Frostas išpūtė dūmų kamuolį dėmės link. 

— Kuo, sakei, jis vardu? 

— Krolas... Tomas Krolas. 

Pro Baskino akis nepraslydo inspektoriaus 
krūptelėjimas, išgirdus pažįstamą vardą. 


— Tik nesakykite, kad tas šunsnukis teistas? Ne- 
sakykite, kad savo pinigus saugoti pasamdžiau bu- 
vusį kalinį? Sulaužysiu jam abi prakeiktas kojas. 

— Hari, gyvenk ir kitiems netrukdyk, - ramino 
jį Frostas. - Jei jis leidžia dirbti sukčiui, tada kodėl 
turėtum piktintis, kad tokį įdarbinai? Tomis Krolas 
metelius kitus atsėdėjo, tačiau jis — tik smulkus 
niekšelis. Iškrėsti kai ką panašaus į šį vakarą jam 
neužtektų parako. Kur tasai kitas apsaugos dar- 
buotojas Harisas, kuris sulaukė to įtartino skam- 
bučio? 

Baskino dėmesį, regis, išblaškė auksinių jo sąsa- 
gų žvilgėjimas. 

- Jis... Na... Įvyko nelaimingas atsitikimas. Jis 
atsitrenkė į duris. Susigurino nosį, o paakiuose at- 
sirado mėlynių. Išsiunčiau jį namo pailsėti. 

— Tu - bjaurus šunsnukis, Hari, — išrėžė jam 
Frostas. - Tikiuosi, jis paduos tave į teismą. 

- Kokia tiksliai suma buvo pavogta? - pasiteira- 
vo Vebsteris supratęs, kad Frostas klausinėjo daug, 
tačiau prie esmės taip ir nepriėjo. 

— Penki tūkstančiai šimtas trisdešimt du svarai 
sterlingai, - atsakė Baskinas. - Vienas ramesnių va- 
karų. Savaitės pabaigoje ši suma išauga kone iki 
dvidešimties tūkstančių. 

Vebsteris brūkštelėjo tai į bloknotą. 

— Kelintą valandą įvyko apiplėšimas? 

— Apie penkios po vienuoliktos, - nerūpestingai 
atsakė Baskinas. 

Frostas, kurio akys vėl nukrypo į merginų krū- 
tines ir užpakaliukus nuotraukose tarsi kompaso 
rodyklė į šiaurę, staiga atsigręžė. 


— Penkios po vienuoliktos? - pakartojo jis, neti- 
kėdamas savo ausimis. — Tai juk seniau nei prieš 
keturias valandas! 

Baskinas skėstelėjo rankomis. 

— Na ir kas? Aš apskritai nenorėjau skambinti 
policijai, tačiau mano brangiai kainuojantis advo- 
katas paaiškino, kad neturiu kitos išeities, mat bu- 
vo įvykdytas nusikaltimas. Jūsų buvimas čia tėra 
formalumas, patenkinsiąs mūsų draudimo kompa- 
niją. Kas man tie suknisti penki gabalai? Tik lesa- 
las vištoms! Galiu susitaikyti su nuostoliais, bet ne 
su pažeminimu. Tas, kas nušvilpia mano piniginę, 
gauna tik skatikų, tačiau tam, kas šitaip purvu ap- 
drebia mano gerą vardą, lūžta abi kojos. Todėl pats 
surasiu tą kalės vaiką. Jūs tik užsirašykite mano 
parodymus, eikite į barą išgerti mano sąskaita, o 
tada šiauškite lauk ir apie tai pamirškite. Purviną 
darbą palikite man. 

Frostas papurtė galvą. 

— Atleisk, Hari, tačiau ir mums patinka kulti 
įkliuvusius niekšelius. Tai vienas iš saujelės mums 
likusių malonumų. Į ką buvo sudėti pinigai? 

Kampe stovėjo juodas stiklo pluošto portfelis. 
Baskinas jį paėmė ir parodė vyrams. 

- Pinigai buvo sudėti į du tokius portfelius. 

Jis ištiesė jį Frostui, kad šis atidžiau apžiūrėtų, 
tačiau inspektorius prasmego skradžiai žemę. 

— Kur dingo tas senas žioplys? 

— Senas žioplys čia, - pasigirdo balsas iš už sta- 
lo, kur klūpodamas Frostas kone nosimi badė vie- 
ną iš nuotraukų. - Paprasčiausiai žaviuosi tavo ko- 
lekcija, Hari. 

Nė nesistengdamas nuslėpti pasididžiavimo, 
Baskinas tarė: 

— Jei tave jaudina nepadorios nuotraukos, aš ra- 
siu jų tau. Tačiau ar negalėtume kol kas susitelkti į 
svarbesnius reikalus? 

Neatitraukdamas akių nuo nuogų merginų, 
Frostas pasiteiravo, ar per apiplėšimą niekas nepa- 
stebėjo nieko įtartino. 

— Niekas nieko nematė, kad juos kur. Kažkoks iš- 
pera pasprunka su mano penkiais tūkstančiais sva- 
rų, ir niekas nieko nemato! - išprunkštė Baskinas. 

Atrodė, kad Frosto susidomėjimas apklausa 
apskritai išgaravo. Jis nuplėšė vieną iš nuotraukų 
nuo sienos iš prikišo arčiau šviesos. 

Senas kvailys visai neteko nuovokos, pamanė 
sau Vebsteris, nuspręsdamas perimti reikalus į sa- 
vo rankas. Atidaręs duris, jis nužingsniavo iki ne- 
toliese esančių užpakalinių pastato durų. Pora pa- 
kopų žemyn, ir jis atsidūrė automobilių aikštelėje, 
kur naktinis vėjas tėškė jam į veidą keletą saujų lie- 
taus. Nors ir buvo vėlyvas metas, aikštelėje vis dar 
stovėjo keli automobiliai. Penkios po vienuoliktos — 
per apiplėšimą - automobiliai, atvykstantys ir iš- 
vykstantys lankytojai veikiausiai čia zujo it skruz- 
dėlės. Prie automobilio žingsniuojantis vyriškis su 
pora nedidelių stiklo pluošto lagaminėlių, galbūt 
pridengtų lietpalčiu, nebūtų patraukęs niekieno 
dėmesio. 

Vengdamas liūties, jis grįžo į pastatą ir kone at- 
sitrenkė į Baskiną, dantyse sukandusį storą cigarą. 

— Tavo inspektorių palikau seilėtis prie tos kek- 
šės nuotraukos. Spėju, kad vargšas senas žioplys 


moters nematė nuo žmonos mirties, todėl jam varž- 
teliai šiek tiek atsisuko. 

Jis stumtelėjo Vebsterį į šalį, kad galėtų įsižiūrė- 
ti į iš pagrindinio kelio išsukantį ir balas aikštelėje 
taškantį automobilį. 

— Kas čia dabar, po velnių? 

Tai buvo „Ford Escort“ - vienas iš nuovados 
ekipažų. Išlipę iš jo, du vyrai nuleistomis galvomis 
lius žibinto šviesoje, Vebsteris juos atpažino. Kri- 
minalistas inspektorius Alenas ir žavusis jo paly- 
dovas kriminalistas seržantas Ingramas. Jis nu- 
skuodė į kabinetą perspėti Frosto. 

Savimi patenkintą inspektorių Vebsteris rado 
įsitaisiusį ant stalo krašto. Jis tik suniurnėjo, išgir- 
dęs apie Aleną, tačiau, Baskinui grįžus, čiupo strip- 
tizo šokėjos nuotrauką ir pasiteiravo klubo savi- 
ninko, ar ji retušuota. 

— Ką norite tuo pasakyti? - susiraukė Baskinas. 

- Šiai damai trūksta plaukų tose vietose, kur 
paprastai tikėčiausi jų rasti. 

Baskinas pažvelgė į nuotrauką rankos atstumu. 

— Negi jūs toks neišmanėlis? Striptizo šokėjos 
turi pasigražinti, prieš stodamos priešais žiūrovus. 
nas gali pasirodyti atstumiantis. 

Frostas numetė cigaretę ant grindų ir užmynė 
visu svoriu. 

— Anksčiau minėjote, kad viena jūsų šokėjų šį 
vakarą nepasirodė darbe? 

— Tikrai taip. Pola Grei, viliokė mokinukė. 


Tarsi aplodismentų laukiąs artistas scenoje, 
Frostas atsigręžė į Vebsterį, o šis buvo gana miela- 
širdingas, kad tyliai jam paplotų. Senas kvailys ne 
visada yra toks bukas, koks apsimeta. 

— Ji šoka vilkėdama mokyklinę uniformą, - kal- 
bėjo Baskinas. — Leidžia seniems iškrypėliams žiū- 
rovams patikėti, kad jie žiūri į drabužius nuo savęs 
plėšiančią sultingą nepilnametę. Atvirai sakant, 
esame priversti gerokai pritemdyti šviesas, kad jie 
nepastebėtų, kokia sena tarka ji yra iš tikrųjų - juk 
nenorime atbaidyti pelną nešančių klientų. 

Staiga į galvą jam šovė mintis, privertusi su- 
stingti vietoje. 

— Palaukite, juk nenorite pasakyti, kad ji kaž- 
kaip susijusi su apiplėšimu, tiesa? - sakydamas tai, 
jis ėmė tikėti tokia galimybe. - Nors luktelėkite. Tai 
gana logiška. Turėjau sumoti tą pačią minutę, kai ji 
nepasirodė darbe. Ji puikiai žinojo vidinę tvarką... 
Taip pat galėjo apsimesti skambinusia slauge. 

— Ne, - paprieštaravo Frostas, - tai negalėjo būti 
ji. Kol jus čia plėšė, ją miškuose į bučiuoklę spardė 
garsusis Dentono „siaubas su gobtuvu“. 

Purtydamas galvą iš nuostabos, Baskinas klau- 
sėsi inspektoriaus pasakojimo apie šios nakties 
įvykius. 

— Inspektoriau, kas, būdamas sveiko proto, mė- 
gintų išprievartauti Polą? Galėjai ją turėti bet kada 
vos už pakelį cigarečių, 0 jei jų pritrūktum, ji tau 
duotų į skolą. 

Durims atsilapojus ir pro jas įsiveržus Alenui 
su Ingramu, jo veidą perkreipė susierzinimas. 

— Kokia velniava? Pašaliniams į šį kabinetą 
draudžiama. Keliaukite lauk! 

Nekreipdamas dėmesio į Baskiną, Alenas ėjo 
tiesiai pro jį prie už stalo stovinčios susitaršiusios 
figūros. 

— Frostai, ką, po galais, čia veiki? Juk sakiau, 
kad tai mano tyrimas. 

Baskino akys lakstė nuo vieno inspektoriaus 
prie kito. 

— Negali būti. Nejaugi dėl šito susimušite? Jūs 
tik raskite mane apiplėšusį juokdarį, o pinigus ga- 
lite pasidalyti tarpusavyje. 

— Jus apiplėšė? - suspigo Alenas, mėgindamas 
nuslėpti šypseną. - Varge, varge, kokia tragedija! 
Kokia suma dingo? Tikiuosi, ne skatikai? 

Prie patyliukais kikenančio Aleno klusniai pri- 
sidėjo į sieną atsišliejęs Ingramas. 

— Šitą giesmelę aš jau girdėjau iš jūsų nuovados 
klouno, - sušnarpštė Baskinas, galva linktelėda- 
mas Frosto link. - Jei jūs čia ne dėl apiplėšimo, tada 
ko, po velnių, jums reikia? 

Alenas sukryžiavo rankas ant krūtinės ir, pri- 
kandęs lūpą, kad nesusijuoktų per anksti, ėmė siū- 
buoti ant kulnų. Kaip jam patiks pranešti Frostui, 
kad ta jo rasta penkiolikmetė mokinukė iš tikrųjų 
buvo sena šliundra. Koks idiotas šitaip apsiriktų? 

— Pone Baskinai, ar pažįstate merginą, vardu 
Pola Grei? 

Deja, Baskinui nė nespėjus praverti lūpų, į po- 
kalbį įsikišo Frostas. 

— Pola Grei? Tas vardas man kažkur girdėtas! — 
Jis ėmė belsti sau į kaktą, apsimesdamas, kad yra 


susikaupęs, ir galiausiai triumfuodamas spragtelė- 
jo pirštais. - Ak, taip! Pola Grei, viliokė mokinukė. 
Ji dirba Hariui. Tai ją šį vakarą užpuolė Dentono 
miškuose. Alenai, nejaugi tu viso šito nežinojai? 

Visiškai sutrikęs Alenas liovėsi siubavęs. 

— Po perkūnais, aišku, kad žinojau. Ką tik gavo- 
me jos parodymus. Tačiau kas pasakė jums? 

Frostas kukliai gūžtelėjo pečiais. 

— Loginis mąstymas. 

— Ar čia asmeniškas pokalbis, ar įsitraukti gali 
bet kas? - aikštingai paklausė Baskinas. 

Alenas nukreipė savo dėmesį į klubo savininką. 

— Jūsų darbuotoją Polą Grei šį vakarą Žiauriai 
sumušė. Ji tvirtina, kad jai grasinote, jei ji laiku ne- 
pasirodys klube. 

— Ji nemelavo, - linktelėjo Baskinas. 

— Ji pramigo, — piktai kalbėjo Alenas, - todėl, 
norėdama sutaupyti laiko, apsivilko sceninį kos- 
tiumą namuose ir nusprendė sutrumpinti kelią per 
miškus, kur viskas ir įvyko. Šunsnukis ją užpuolė, 
užmaukšlino kažką ant galvos ir smaugė tol, kol ji 
neteko sąmonės. 

Baskinas išsitraukė iš burnos cigarą ir nupurtė 
seiles nuo galiuko. 

- Jei jis tikėjosi pačiupsiąs nepilnametę, tada jo 
širdis turėjo sudužti į šipulius, nutraukus maišą jai 
nuo galvos. Jei neklystu, ta sena karvė jau kitą mė- 
nesį turėtų išeiti į pensiją. 

— Tavo širdis tokia pat didelė ir šilta kaip Gol- 
ders Grino krematoriumas, - pasakė Frostas. 

-— Bet jis teisus, - įsiterpė Ingramas, žengdamas 
į kabineto vidurį. - Mes manome, kad kaip tik 


todėl jis sumušė ją, o ne išprievartavo. Jį traukia 
jaunutės mergaitės, o Pola tapo tikru nusivylimu. 

Piktu žvilgsniu Alenas perspėjo Ingramą, kad 
šiam atsirūgs, nugvelbus šeimininko šlovę. 

Pasinaudodamas situacija, Vebsteris pamėgino 
lyžtelėti Alenui padus, vildamasis pagerinti savo 
šansus būti perkeltas į jo komandą. 

— Sere, kaip sekasi paieška miškuose? - manda- 
giai pasiteiravo jis. 

— Paieška? — užkriokė Alenas. — Nė neklausk 
manęs apie paiešką. Tai farsas! Abejoju, ar nors pu- 
sė komandos narių blaivūs. Atšaukiau ją iki ryto- 
jaus ryto. 

Pažvelgęs į Vebsterį, jis susmeigė akis į Frostą. 

— Rytoj devintą ryto rengiu susirinkimą. Tu bu- 
vai nusikaltimo vietoje, kai auka buvo rasta, todėl 
noriu, kad dalyvautum. 

- Žinoma, - atsakė Frostas svarstydamas, kaip 
čia bent valandą nusnūdus. — Tačiau negalėsiu už- 
sisėdėti. Ryte manęs dar laukia skrodimas. 

Pažadėjęs Baskinui sugrįžti ryte iškart, kai tik 
gaus abiejų apsaugos darbuotojų parodymus, Fros- 
tas davė ženklą rūsčių žvilgsnių mūšį su Ingramu 
pradėjusiam Vebsteriui, kad atėjo metas keliauti. 
Jie jau žengė pro duris, kai Alenas iššovė finalinę 
salvę. 

— Juk spėsi surašyti viršvalandžių deklaraciją 
iki ryt ryto, tiesa? Rytoj paskutinė diena suvesti 
viską į kompiuterį. 

- Žinoma, - nevalingai atsakė Frostas, jo sme- 
genims suspigus iš siaubo. Prakeikta viršvalandžių 
deklaracija! Nejaugi atėjo laikas? Sukdamas galvą 


dėl nusikaltimų statistikos ataskaitos, jis visiškai 
apie tai pamiršo. Frostas paskubomis užvėrė paskui 
save duris, kol Alenas nesumąstė paminėti dar dau- 
giau nemalonių dalykų, kuriuos privalu atlikti. 

Kai čaižant lietui vyrai skersai stovėjimo aikšte- 
lę ėjo nulenktomis galvomis, Frostas paliepė Vebs- 
teriui, kad šis primintų jam apie viršvalandžių de- 
klaraciją, vos tik jie įžengs pro nuovados duris. 

- Žinoma, - atsakė Vebsteris. Regis, tai buvo 
„firminis“ šios nakties atsakymas į klausimus. 

Nuovados jie taip ir nepasiekė. Operatyviojo 
valdymo centras nukreipė juos į Dentono ligoninę 
ištirti nusiskundimo apie kažkokį tipą, šmižinėjan- 
tį po medicinos seserų poilsio kambarį. 

Ridlis atsiprašinėjo, kaip tik mokėjo. 

— Jaučiuosi bjauriai, užkraudamas tai jums ant 
pečių, inspektoriau, bet daugiau nieko neturime. 

— Konstebli, tikiuosi, supranti, - atsakė Frostas 
griežtai, stengdamasis užgniaužti pasimėgavimą, — 
kad trukdai man pasirūpinti viršvalandžių dek- 
laracija. 


NAKTINĖ ANTRADIENIO PAMAINA 

— Tai buvo siaubinga, - pasakojo smulkutė medi- 
cinos sesuo. — Jis spoksojo tokiomis bauginamai 
krauju pasruvusiomis akimis... O jo burna sei- 
lėjosi. 

„Aš taip pat seilėčiausi užtikęs tave pusnuo- 
ge“, - pamanė Frostas. 

Trumpučius naktinius baltinius vilkinti slaugė 
mėgavosi visų į ją nukreiptu dėmesiu ir, norėdama 
padėti kitoms trims medicinos seserims, mintyse 
darsyk išgyveno įvykį. Nė viena jų nebuvo vyresnė 
nei dvidešimties ir nebevilkėjo savo uniformos. 

— Nusimetusi visus drabužius... Visus... Susi- 
vokiau neužtraukusi užuolaidų. Priėjusi prie lango 
to padaryti, išvydau jį. 

„Pasisekė šunsnukiui!“ — pamanė Frostas. 

Tarp klausytojų nuvilnijo susijaudinimo vir- 
pulys. 

— Aš suklykiau, - pasakojo ji. - Maniau, jis mė- 
gins veržtis į vidų, ir tegalėjau galvoti apie tą iš- 
prievartautą slaugę. Mane apėmė siaubas. 

Frostas palinko artyn ir patapšnojo jai per šiltą, 
virpančią, jauną rankutę. 

— Nesijaudink, mieloji. Mes prigriebsime jį. 

Aštrus sesers Plamer, už haremą atsakingos eu- 
nuchės, nepritarimo kostelėjimas privertė Frostą 
nedelsiant patraukti nuo slaugės rankas. Pailgo, aš- 
trių bruožų veido ir blizgančių, įtarių akių sesuo 

Plamer, liesa, apgailėtinai atrodanti penkiasde- 
šimtmetė, buvo atsakinga už medicinos seserų 
bendrabutį. 

- Ji labai panaši į mane prieš apendikso opera- 
ciją skutusią slaugę, — vėliau prisipažino Frostas 
Vebsteriui. - Ji tikėjo, kad vyro varpa tėra rankena, 
už kurios jį galima pakelti. 

Apieškojęs teritoriją, Vebsteris grįžo. 

— Jokių Ženklų, kad čia kieno nors būta, - pra- 
nešė jis trokšdamas pasilikti su pusnuogėmis slau- 
gėmis, o Frostą išsiųsti pamaklinėti tamsoje ir 
šaltyje. 

Slaugės naktinukai pradėjo slinkti žemyn, colis 
po colio atidengdami dailias, stangrias, jaunas ir 
švelnias jos krūtis tarsi debesys kalnus. Frostas 
svarstė, kaip užvilkinti apklausą iki kulminacijos, 
bet eunuchė suriko: „Sesute! Prisidenk!“, ir grėsmė 
išgaravo. 

— Sprendžiant iš jo bėgimo krypties, - tarė ma- 
žoji slaugė, - manau, jis įsmuko į pagrindinį ligoni- 
nės pastatą. 

„Dabar ji man tai sako“, - pamanė Vebsteris. 

- Inspektoriau, galbūt jums vertėtų apieškoti li- 
goninę? - gergždžiančiu balsu pasiūlė sesuo Pla- 
mer. - Slaugėms jau laikas miegoti. Visų jų rytoj 
laukia sunki darbo diena. 

Medicinos seserys atrodė pernelyg budrios ir 
susijaudinusios, kad užmigtų, tačiau Frostas buvo 
priverstas suprasti užuominą. 

— Kruopščiai iššukuosime visą ligoninę, - pati- 
kino jis. - Jei jis vis dar čia, mes rasime jį. 

Frostas su Vebsteriu grįžo į pagrindinį pastatą. 

— Nuo ko ketinate pradėti paiešką? — pasiteiravo 
Vebsteris. 

— Drauguži, juk nemanei, kad kalbėjau rimtai, 
ar ne? Man reikėjo nuraminti mažąją slaugę. Tas ti- 
pas neketino slampinėti po ligoninę. Jo pėdos jau 
seniai ataušo. 

— Negalite būti tuo toks tikras. 

— Teisybė, drauguži, - sutiko inspektorius, - ta- 
čiau ši vieta — tikras prakeiktas triušių urvas. Net 
jei jis vis dar čia, mes jo niekaip nerasime, tad kam 
vargintis? 

— Jis galėtų būti mūsų prievartautojas, - nenusi- 
leido Vebsteris spirdamasis, kad reikalai būtų tvar- 
komi taip, kaip dera. - Vieną medicinos seserį jis 
jau užpuolė. 

Frostas pašaipiai nusikvatojo. 

— Prievartautojas, drauguži? Manai, drabužius 
nuo jaunų paukštyčių plėšiantis ir ką nori su jomis 
darantis tipas pasitenkins žvilgtelėjimu pro langą? 
Čia lankėsi tik nekaltas smalsuolis, kuriam pakan- 
ka iš tolo spoksoti į sniego baltumo šlaunį, ir, pati- 
kėk, aš tam šunsnukiui pavydžiu. Toji mažoji slau- 
gė - tikra pasileidėlė, jei kada tokią esu matęs. 

Ketvirtą valandą ryto ligoninė buvo apleista ir 
niūri vieta. Frostas patikino Vebsterį, kad šią va- 
landą miršta daugiau pacientų nei bet kuriuo kitu 
paros metu. 

- Jei išgirsti koridoriumi riedančią lovą su ratu- 
kais, ja greičiausiai gabenamas lavonas... 

Jie ėjo koridorių labirintu pro tik naktinės 
pamainos slaugės stalinio šviestuvo apšviestas 


palatas, pro grupelę susijaudinusių artimųjų, kal- 

deguonies balionus ir raudonomis ligoninės ant- 
klodėmis apkrautas lovas su ratukais. 

Pasiekę posūkį, kuris turėjo nuvesti juos prie 
durų, jie išgirdo medicinos sesers klyksmą. 

Vyrai pasileido bėgti; netekęs kvapo Frostas 
šnopavo, gerokai atsilikdamas nuo konsteblio. 

— Ten! - sušuko Vebsteris. 

Akinamos panikos apimta perbalusi slaugė klu- 
pinėdama artėjo prie jų. Pakėlusi akis ir pravėrusi 
lūpas, ji jau buvo pasirengusi suklykti dar kartą, 
tačiau išvydo jos link skubančius du nepažįsta- 
muosius. Vebsteris ją pasiekė pirmasis. Jis pamoja- 
vo policininko pažymėjimu. 

— Viskas gerai, sesute, mes esame policijos pa- 
reigūnai. Kas nutiko? 

Pernelyg išsigandusi, kad prabiltų, ji tik žvalgė- 
si tai į Vebsterį, tai į Frostą. Galiausiai, vis dar vir- 
pėdama, pamojo pravirų sandėlio durų link. 

— Ten - vyras. Nuėjau atsinešti švarių paklo- 
džių. Jis buvo klaikus... 

— Apsižvalgykime, - tarė Vebsteris, atsargiai 
žengdamas į sandėlį ir apgraibomis ieškodamas 
šviesos jungiklio. Fluorescencinės lempos, regis, 
pasipiktino pažadintos tokią absurdišką valandą, 
bet galiausiai neryžtingai spragtelėjusios įsižiebė ir 
užtvindė patalpą šalta, melsva šviesa. 

Erdvioje patalpoje buvo pristatyta medinių len- 
tynų, tvarkingai prikrautų sulankstytų antklodžių, 


patalynės, guminių paklodžių ir pagalvių. Ištvir- 
kusio įsibrovėlio - nė ženklo. Vebsteris apsižvalgė. 

- Čia nieko nėra, - tarė jis slaugei, nervingai be- 
sisukiojančiai prie durų. 

Įsidrąsinusi pasirodžius policininkams, ji užėjo 
į vidų ir ėmė atidžiai žvalgytis norėdama juos įti- 
kinti, kad tai nėra vien tik jos vaizduotės vaisius. 

— Čia kažkas buvo, - nenusileido ji. 

Traukydamas nosį, Frostas įlingavo paskui juos. 

- Čia siaubingai dvokia... - Jis dar kartą trukte- 
lėjo nosimi, atidžiai apžiūrinėdamas lentynas, ne- 
praleisdamas nė menkiausios smulkmenos. - Aš 
šnipinėju mažąja savo akimi... Kažkas ant viršuti- 
nės lentynos... Ten! 

Vebsteris žvilgsniu nusekė jo pirštą, tačiau nie- 
ko nematė. Jis sugriebė medinį stelažą ir papurtė, 
lyg obuolius nuo obels krėstų. 

— Nagi, snargliau. Lipk žemėn arba pats tave 
nutempsiu. 

Ant viršutinės lentynos sukrauta antklodžių 
krūva susiūbavo ir nuslydo žemėn. Iš po jų išsika- 
panojo purvinas rudas paltas, o į juos pažvelgė dvi 
paraudusios akys. Užuodęs į veidą padvelkusį dvo- 
ką, Vebsteris iš pasibjaurėjimo nusigręžė. 

— Aš nepadariau nieko blogo, - inkštė vyriškis. 

— Nieko blogo? - suriko Frostas. - Tu pasmardi- 
nai visą ligoninę. 

— Ko tau reikia? Narkotikų? - griežtai paklausė 
Vebsteris, senyvam, septintą dešimtį įpusėjusiam 
valkatai sunkiai stojantis. 

Žemo, susikūprinusio vyriškio akys buvo ma- 
žos, įdubusios ir paraudusios; jo veidas riebaluotas, 


apžėlęs pražilusia juoda barzda. Didelė siauručių 
raudonų sausgyslių išvagota nosis maldavo skubaus 
nosinės dėmesio. Susivėlę plaukai krito ant purvu 
pastandintos rudo palto, kuris prieš daugelį metų 
buvo pasiūtas gerokai stambesniam vyrui, apykak- 
lės. Jo rankos pajuodusiais, nulūžinėjusiais nagais 
pasiekė ant viršutinės lentynos likusį rudą portfelį, 
kurį jis globėjiškai prispaudė prie krūtinės. 

Frostas pažino jį iš pirmo įkvėpimo. 

— Po galais, Voli, nejaugi ligoninėje dar maža 
mikrobų, kad atvilkai čia savuosius? 

— Aš jau senas, pone Frostai. Paprasčiausiai ieš- 
kau, kur priglausti galvą nakčiai. - Jam ant nosies 
galiuko sužibo lašelis. Vyriškis stipriai truktelėjo 
nosimi ir neleido jam nukristi. 

— Taigi nusprendei pailsinti savo vargšę makau- 
lę atsirėmęs į slaugių poilsio kambario langą? 

— Nenutuokiau, kad jame kas nors yra... Kalbu 
nuoširdžiai. Atsitiktinai žvilgtelėjau į vidų kaip tik 
tada, kai ji pažvelgė lauk. Mūsų žvilgsniai lyg ir 
susitiko. 

— Skamba lyg scena iš meilės romano, - pasi- 
šaipė Frostas. - Jei neketinai nužiūrinėti pusnuo- 
gių seselių, tai ko ten basteisi? Ir ką slepi savo port- 
felyje? 

Frostas ištiesė ranką prie jo, tačiau Volis susigū- 
žęs atsitraukė, gniauždamas portfelį iš visų jėgų. 
Frostui sunkiai pavyko išplėšti portfelį valkatai iš 
nagų ir žvilgtelėti vidun. Drabužių skutai, maisto 
likučiai ir trys ketvirčiai nugerto vyno butelio. 

— Tikiuosi, nenugvelbei kieno nors laboratori- 
nio mėginio, - tarė Frostas. Jis atkimšo butelį ir 

atsargiai pauostė. — Arba čia denatūratas, arba tas 
skystis, kuriame jie marinuoja Žmonių organus. Ar 
šito atsivilkai čia ieškoti? 

— Pone Frostai, savo motinos kapu prisiekiu, — 
verkšleno valkata, - nieko neketinau vogti. - Stip- 
rus truktelėjimas nosimi sustabdė dar vieną Niu- 
tono žemės traukos dėsniui paklūstantį lašelį. - Aš 
tesu vargšas senis, ieškantis prieglobsčio. 

— Na, čia jo tikrai nerasi, - tarė Frostas, - todėl 
keliauk lauk, kol pats tavęs neišspyriau. 

- Inspektoriau, aš jau senas. Numirsiu, jei išsių- 
si mane į šaltį. 

— Pažadai, pažadai, - atrėžė Frostas. — Kodėl 
neini miegoti į savo įprastą guolį? 

— Savo įprastoje vietoje apsistoti negalėjau. Šalia 
jos budėjo policininkas. 

— Policininkas? - pakartojo Frostas. - Luktelėk, 
apie kurią įprastą vietą kalbi? 

— Viešąjį tualetą už Turgaus aikštės. Mudu su 
Benu Kornišu paprastai prisiglaudžiame vienoje iš 
kabinų. 

— Daugiau su juo nebesiglaustysi, — tarė Frostas 
ir kuo švelniau pranešė jam liūdną žinią. 

Nuoširdžiai prislėgtas, valkata pasirėmė į me- 
dinę lentyną. 

— Inspektoriau, mudu buvome artimi bičiuliai. 
Benas nevalgė kaip reikia. Jis vartojo narkotikus — 
badėsi juos adata. Sakiau jam, kad jie galiausiai 
pražudys jį, bet jis nesiklausė. - Akimirką vyriškis 
paniro į prisiminimus ir netrukus vėl prašneko: — 
Ar su savimi jis turėjo bent kiek pinigų? Jis sakėsi 
duosiąs man šiek tiek maistui. Pažadėjo. 

— Deja, Voli. Jo kišenėse švilpavo vėjai. Tiesą sa- 
kant, jose apskritai nieko neradome, — pasakojo 
Frostas. — O dabar keliauk. 

Valkatos veidas persikreipė. 

— Pone Frostai, privalai mane areštuoti. Įkišk 
Kiekvieną jos kūno lopinėlį mačiau. Aš troškau jos. 
Mano galvoje sukosi nepadorios mintys. Nusipel- 
niau būti užrakintas. 

— Voli, nereikėjo tau kudašiaus nešti. Ji sakėsi 
tavimi susižavėjusi. Dabar šuoliuok arba liepsiu sa- 
vo kolegai gerai spirti tau pasturgalin. 

— Meldžiu, inspektoriau. Pažiūrėk, koks oras. Iš- 
siuntęs mane lauk, pasirašysi mano mirties nuo- 
sprendį! 

Jis demonstratyviai mostelėjo langų link, o vė- 
jas, tarsi laukęs eilės pasirodyti, sviedė stiprų gūsį 
tiesiai į juos. 

Sveikas protas prieštaravo, tačiau Frostas ga- 
liausiai suminkštėjo. 

— Gerai jau, Voli. Čiuožk į nuovadą ir pasakyk 
seržantui Velsui, kad liepiau tave nakčiai užrakin- 
ti. Pasakyk jam, kad įtariu tave prisidėjus prie tarp- 
tautinio masto deimantų kontrabandos. 

Purvas aplink valkatos lūpas suskeldėjo, šiam 
murmant padėkos žodžius. Žvilgsniais jie nulydėjo 
ji, krypuojantį koridoriumi, rankose gniaužiantį 
portfelį su visu savo gyvenimo turiniu. Tada Fros- 
tui priešais akis iškilo ryškus Beno Kornišo veidas 
ir tos rėkiančios akys: „Kvaily neraliuotas... Tu kai 
ką pražiopsojai.“ Vėliau jis suprato, kad Volis atsa- 
kė į jo klausimus, tačiau jis to nesuvokė. 


Vebsteris kažką pasakė. 

— Ką sakai, drauguži? 

Vebsteris prisikišo elektroninį laikrodį sau po 
nosimi. 

— Dvylika po ketvirtos. Verčiau grįžkime į nuo- 
vadą. 

Frostas susiraukė. Nuovada simbolizavo nusi- 
kaltimų statistikos ataskaitą, viršvalandžių dek- 
laraciją ir dar velniai žino kokį popierizmą, kant- 
riai laukiančius jo dėmesio. Jis susimąstė. Neabejo- 
tinai turi būti dar kai kas, ką jiems reikėtų atlikti, 
užuot grįžus į nuovadą. Jis prisiminė apsaugos 
darbuotoją Tomį Krolą iš „Kokosų giraitės“. Kodėl 
gi jiems jo neapklausus? Tam jie sugaiš bent jau ge- 
rą valandą. 

— Aš ieškau tipo, pavarde Krolas, - kreipėsi jis į 
nuo lentynų patalynę traukiančią slaugę. - Šį vaka- 
rą jis atvyko su sutrenkta galva. 

- Inspektoriau, jums nusišypsojo sėkmė, - atsa- 
kė ji. - Jis paguldytas į mano palatą. - Moteris susi- 
čiau jau labai vėlu. 

— Sesute, neklausčiau, jei tai būtų nesvarbu, - 
neatlyžo Frostas. O kas gali būti svarbiau už išsisu- 
kinėjimą nuo nusikaltimų statistikos sudarymo? 

Jie nusekė paskui ją į ankštą palatą, kurioje virš 
stalinės lempos apšviesto rašomojo stalo palinkusi 
jaunutė slaugė praktikantė nervingai stebėjo dvi ei- 
les miegančių, šnarpščiančių ir aimanuojančių pa- 
cientų vildamasi, kad nė vienas jų neiškeliaus ana- 
pilin prieš grįžtant kitai medicinos seseriai. 

— Tylu, ramu, - raportavo ji su palengvėjimu. 
Praktikantei nė nespėjus sakinio pabaigti, vienas iš 
pacientų sukliko ir paplūdo krauju. 

— Dar vienas morgo klientas, - Frostas sušnabž- 
dėjo Vebsteriui. 

— Ponas Krolas guli paskutinėje eilės lovoje, — 
nurodė sesutė ir drauge su praktikante nuskubėjo 
malšinti kilusios krizės. 

Batams girgždant ant gausiai išvaškuotų grin- 
dų, jiedu nusėlino prie galinės lovos, kurioje parpė 
vyriškis Žebenkšties veidu su pleistru užklijuota 
kakta. Nusegęs ligos istoriją nuo lovūgalio, Frostas 
ėmėsi atidžiai ją tyrinėti. 

— Hm. Atrodo, kad abu jo galai dirba taip, kaip 
priklauso. Drauguži, papurtyk jį. 

Švelnus Vebsterio krestelėjimas prilygo dešim- 
čiai balų pagal Richterio skalę. Krolas knarktelėjo, 
paspringo ir plačiai atmerkė akis, dairydamasis į 
šalis ir mėgindamas atpažinti tamsoje virš jo pa- 
linkusias figūras. Jis sugriebė naktinį šviestuvą sa- 
vo pašonėje, su nuostaba mirkčiodamas, šiam įsi- 
žiebus. 

— Sveikas, Tomai, - tarė Frostas apsimestinai rū- 
pestingu balsu. - Kaip laikaisi? 

Prisitraukęs kėdę prie lovos, jis prisėdo. 

— Pone Frostai! - Iš po pagalvės Krolas iškniso 
rankinį savo laikrodį. - Dabar ketvirtis po ketvir- 
tos ryto! 

- Žinau, - sutiko Frostas. - Vos išgirdęs, kad tu 
čia, mečiau visus darbus į šalį, kad tave aplanky- 
čiau. Tu - tikras didvyris, Tomai, tikras suknistas 
didvyris. 


— Didvyris? - lyg aidas nerimastingai atkarto- 
jo Krolas. Pokalbiai su inspektoriumi jį visada glu- 
mino. 

— Gindamas pono Baskino pinigus nuo plėšikų, 
kovojai lyg tigras. Kaip tavo vargšė galva? 

Krolas pačiupinėjo pleistrą ir susiraukė. 

— Siaubingai, pone Frostai. Skausmas veria it 
įkaitintas durklas. 

Frostas užjausdamas linktelėjo ir nužvelgė pa- 
latą. Slaugės sugebėjo nuraminti pacientą ir dabar 
taisė bei lygino patalynę. 

— Tomai, papasakok mums, kas nutiko. 

— Pone Frostai, ne ką tegaliu papasakoti. Viskas 
įvyko taip greitai. 

— Tomai, taip sakydavo mano meilužės. 

Krolas per prievartą šyptelėjo. Frostas mokėjo 
priversti jį nervintis. Jis taip pat troško, kad ins- 
pektorius pristatytų šalimais besisukinėjantį barz- 
dotą tipą. Jo veidas atrodė toks apgailėtinas, kad 
galėjai palaikyti jį laidojimo biuro agentu. 

— Štai kaip viskas buvo: Bertas nuėjo atvaryti 
automobilio, o aš kaip visada užsirakinau viduje. 
Po kokių penkių minučių išgirstu sutartą beldimą. 
Be abejonės, pamanau, kad tai Bertas. 

— Be abejonės, - pritarė Frostas. 

— Atšaunu ir atidarau duris jį įleisti, kai... Taukšt! 
Guliu ant grindų su kaip reikiant prakirstu pa- 
ausiu. 

— Ar matei, kas tau užvožė? — pasiteiravo barz- 
dotasis tipas. 

— Matyti nemačiau, bet pajutau nejuokais, - at- 
sakė Krolas, pirštais vėl atsargiai glostydamas 


pleistru užlipdytą žaizdą. - Nuo smūgio netekau 
sąmonės. Prabudau jau ligoninėje su nuo iš skaus- 
mo plyštančia galva. Pone Frostai, nesu skysta- 
blauzdis, tačiau atrodo, tarsi mano kaukolė būtų 
skilusi perpus. 

— Kartą mačiau nelaimėlį perskelta kaukole, - 
tarė Frostas. — Jo makaulę pervažiavo dviaukštis 
autobusas, pilnas keleivių. Aštuoni jų pirmajame 
aukšte netgi stovėjo stati. Iš pradžių pasigirdo ne- 
įprastas traškesys ir žlegėjimas, o tada visur pasi- 
pylė kraujas ir smegenys. Jo akys iššoko tiesiai iš 
akiduobių. Radome jas nusiritusias į kanalizacijos 
nuotaką. Tą vakarą turėjau prisiversti suvalgyti sa- 
vo vakarienę, - prisiminęs šią liūdną akimirką, jis 
nusišypsojo, bet tuojau pat vėl surimtėjo. - Tomai, 
kur padėjai pinigus? 

Vis dar krečiamą šiurpo nuo autobuso aukos 
pasakojimo Krolą iš vėžių išmušė netikėtas Frosto 
minčių posūkis. 

— Pinigus? Kokius pinigus, pone Frostai? 

— 5132 svarus, kuriuos judu su Bertu Harisu 
nušvilpėte, - įsikišo barzdyla. 

— Kad aš krisčiau negyvas, jei meluoju, pone 
Frostai... - prakalbo Krolas, prispaudęs delną prie 
širdies, tačiau Frostas jį nutraukė, dar nespėjus il- 
giau paerzinti likimo. 

— Tomai, tai vidaus darbelis. Kad ir kas tai pa- 
darė, jie Žinojo susitarimą ir to vakaro beldimo 
signalą. Šią informaciją turėjo trys asmenys: ponas 
Baskinas, Bertas ir tu... 

Krolo galva susmego giliau į pagalvę, o žvilgs- 
nis išdavė nusivylimą dėl įtarimų. 


— Pone Frostai, tokia mintis - absurdiška. Paž- 
velkite į mane. Sužeistas fronto linijoje. Kažkas 
man vos nesuskaldė makaulės. 

— Bet nesuskaldė, - kantriai aiškino Frostas. -— 
Jei tavo smegenys būtų ištaškytos po pono Baskino 
kabineto grindis ir sienas, na, tada galbūt tavimi ir 
patikėčiau, bet dabar... 

Krolui nespėjus susivokti, Frostas prisėlino ar- 
tyn ir nuplėšė pleistrą jam nuo kaktos. Surikęs Kro- 
las pliaukštelėjo delnu žaizdą, tačiau Frostui reikė- 
jo tik akimirkos. 

- Šuniui ant uodegos nuėjęs pleistras, Tomi. Esu 
matęs susijaudinusių bedančių moterų įkandimų, 
padariusių daugiau žalos. 

— Mano sužalojimai vidiniai, pone Frostai, - at- 
sakė Krolas, pirštu paliesdamas kaktą, kad įsitikin- 
tų, ar ši nekraujuoja. - Išorėje jų nepamatysite. 

Palatoje veiksmo netrūko. Apžiūrėti supanika- 
vusio paciento įplasnojo azijiečių kilmės gydytojas, 
kuris, regis, šiąnakt budėjo vienas. Tik tada Frostas 
pamatė, kad visas slaugės praktikantės uniformos 
priekis ištepliotas tamsiai raudonu krauju. Antroji 
slaugė ruošė kraujo perpylimo aparatą. Ji mostelėjo 
Frostui palikti palatą. 

— Tomi, mes dar pasikalbėsime rytoj, - tarė ins- 
pektorius, traukdamasis nuo lovos. 

Krolas pasirėmė ant rankų ir mėgino pakilti. 

— Pone Frostai, aš to nepadariau. Prisiekiu... 

- Tikiu tavimi, - nušvito Frostas. - Jei pasakysi, 
kur paslėpei pinigus, patikėsiu dar labiau. 

Pasiekę pagrindinį koridorių, jie buvo priversti 
prisispausti prie sienos, kad praleistų lovoje su 


ratukais pacientą gabenantį budėtoją. Pacientas, 
kurio galvą dengė baltų kaip išblyškęs jo veidas 
tvarsčių kalnas, atrodė lyg šimtametis senolis. 

Tai buvo automobilio partrenktas vyriškis. 

Be penkiolikos penktą valandą ryte Dentono po- 
licijos nuovada panėšėjo į niūrų mauzoliejų, o Ma- 
leto pasiūlytos gėlės būtų tik dar labiau pabrėžu- 
sios laidotuvių atmosferą. Patalpose aidėjo šalta 
tuštuma. Skyriuje budėjo du pareigūnai: policijos 
seržantas Velsas ir dispečeris konsteblis Ridlis. Pri- 
imamajame susikūprinęs Velsas spoksojo į kom- 
piuterio jam mestą sprogstamąjį užtaisą. 

Registracijos numeriai, rasti ten, kur buvo par- 
trenktas senukas, buvo suvesti į pagrindinę nesu- 
vokiamos apimties Svonsio kompiuterinę duomenų 
sistemą. Atsakymas skambėjo taip: 


Registracijos numeris: ULU 63A 

Apmokestinimo kategorija: Asmeninis turtas / Smulki nuosavybė 
Markė / Modelis: „Jaguar“ 3.4 

Spalva: Mėlyna 

Registruotas savininkas: Rodžeris Čarlzas Mileris 


Adresas: Halio namų gatvė 43, Dentonas 


Kompiuteris nepaminėjo tik vieno — Rodžeris 
Mileris buvo gyva bėda. Didelė bėda. Jo tėvas seras 
Čarlzas Mileris buvo Dentono rinkimų apygardos 
atstovas parlamente. Jis, beje, buvo dar didesnė bė- 
da. Jam nestigo nei pinigų, nei įtakos, o jo verslas 
apėmė saugos tarnybas, leidyklas ir komercines 


radijo stotis. Nuolat savo laikraščiuose policiją kri- 
tikuojantis seras Mileris buvo amžinas policijos 
viršininko galvos skausmas. O jo sūnelis Rodžeris, 
išpaikintas dvidešimtmetis vaikiščias, pastūmėjo 
septyniasdešimt aštuonerių Albertą Hikmaną į 
mirtį. 

Velsas atsigręžė į Ridlį, kad pasiteirautų, kaip 
šiam sekasi susisiekti su kriminalistu inspektoriu- 
mi Frostu. 

— Operatyviojo valdymo centras ponui Frostui, 
prašome atsiliepti. 

Ridlis nenuilsdamas kartojo Žinutę, tačiau nu- 
spaudęs priėmimo mygtuką sulaukdavo tik šnypš- 
timo. 

— Seržante, jie vis dar neatsako. 

— Po velnių! - nusikeikė Velsas, siekdamas tele- 
fono. Surinkęs pirmuosius du Maleto namų nume- 
rio skaitmenis, jis persigalvojo ir trenkė ragelį at- 
gal. - Manai, turėčiau paskambinti Maletui? 

— Seržante, spręsti jums, - nė trupučio nepa- 
lengvindamas situacijos atsakė Ridlis. - Vadovau- 
jate jūs. 

— Niekam aš nevadovauju, kad tave kur. Tai 
Frosto darbas... Ar bent turėtų būti. Jo rangas 
aukščiausias. 

Jis vėl ištiesė ranką telefono link. Ir vėl sudvejo- 
jo. Frosto dėka Velsas dar sykį atsidūrė jau pažįsta- 
moje situacijoje be išeities. Susisiekęs su Maletu, jis 
būtų ilgai baudžiamas už sutrukdymą ir iniciaty- 
vos stoką. Tačiau jeigu jis nepaskambins jam, Ma- 
letas sakys: „Kur tavo sveikas protas, seržante? Jei 
su tyrimu susijęs toks svarbus asmuo kaip seras 


Čarlzas Mileris, nereikia nė krislelio logikos, kad 
suprastum, jog noriu apie tai žinoti.“ Bet kuriuo 
atveju jis suteiktų nuovados viršininkui puikų pre- 
tekstą nepatenkinti kito seržanto paaukštinimo 
prašymo. 

Velsas norėjo palūžti ir apsiašaroti dėl visos šios 
neteisybės, bet jo dėmesį nuo savęs gailėjimosi ati- 
traukė priimamajame pasklidęs siaubingas dvokas. 
Seržantas lėtai suko galvą tol, kol išvydo, iš kur jis 
sklinda. 

— Eik lauk, - suurzgė jis patenkintas, kad paga- 
liau rado tą, kam išlieti susikaupusį garą. - Neš- 
dinkis, kol nenupurškiau tavęs gaisrinės žarna. 

Rudu lietpalčiu apsigaubusi figūra, rankose 
gniaužianti portfelį, prisiartino prie jo. 

— Atėjau pasiduoti į policijos rankas, - tarė Volis 
Pitersas. - Mane siuntė ponas Frostas. 

Velsui mintyse ieškant tinkamiausio keiksma- 
žodžio, Ridlis džiugiai šūktelėjo iš Operatyviojo 
valdymo centro: 

- Štai ponas Frostas, seržante. 

Velsas atsigręžė kaip tik tada, kai pro pagrindi- 
nes duris įėjo Frostas su Vebsteriu. 

— Pone Frostai, aš atvykau, - išdidžiai pasakė 
valkata. 

— Taip, - sutiko Frostas. - Užuodėme tave nuo 
pat Pirties kalvos gatvės pradžios. Bet man reikia 
bėgti, - tarė jis ir pro kitas duris pasileido korido- 
riumi. 

— Inspektoriau, luktelėkite minutėlę, —- suriko 
Velsas, vydamasis Frostą. 


Frosto kabinete degė šviesa. Pajutęs palengvėji- 
mą, Velsas nuskubėjo į vidų, tačiau kabinete rado 
tik į automobilio registracijos numerius ant Frosto 
stalo rūškanai spoksantį Vebsterį. 

— Kas čia, seržante? - paklausė jis, imdamas me- 
talinę plokštelę. 

Velsas numojo ranka. 

— Ne tavo reikalas. Kur inspektorius? Yra rei- 
kalų. 

Vebsteris paleido iš rankų registracijos nume- 
rius ir įsitaisė prie savo stalo. 

- Jis murmėjo, neva eis kažkur raustis. 

— Raustis? - Velsas susmuko Frosto kėdėje. - Ką 
jis sau įsivaizduoja? Jis juk inspektorius; kodėl ne- 
sielgia, kaip pridera jo rango pareigūnui? 

— Tu giedi tą pačią giesmelę kaip mūsų mylimas 
skyriaus viršininkas, - tarė Frostas, svirduliuo- 
damas į kabinetą su ant padėklo sukrautu kalnu 
skanėstų: pyragėlių su dešrelėmis, sumuštinių, 
traškučių, kiaulienos spirgučių ir sūdytų Žemės 
riešutų. Išsipūtusiose jo lietpalčio kišenėse kažkas 
dzingsėjo. 

— Vyručiai, metas švęsti, - pranešė jis, stumda- 
mas popierius ir registracijos numerius nuo stalo, 
kad daugiau vietos liktų padėklui. 

Iš kišenių, kurios visam radiniui atrodė gerokai 
per ankštos, jis ėmė traukti skardinę po skardinės 
alaus, kone nesibaigiančias miniatiūrinių svaigiųjų 
gėrimų buteliukų atsargas, net dėžutę brangių ci- 
garų. 

- Seržante, į šventę jūs suspėsite. 

Velsas išpūtė akis. 


— Kur visa tai gavai? 

— Iš kavinės. Juk ten vyko vakarėlis, - aiškino 
jis, toliau traukdamas buteliukus dabar jau iš vidi- 
nių švarko kišenių. Galiausiai jis išdidžiai nužvel- 
gė savo grobį. - Jie nepakvietė mūsų į suknistą sa- 
vo vakarėlį, todėl mes nekviesime jų į savąjį. 

Iš viršutinio dokumentų spintelės stalčiaus iš- 
kapstęs tris apskaldytus emaliuotus puodelius, jis 
įpylė į juos tris dosnias porcijas septynerių metų 
senumo salyklinio viskio. Vienas puodelis atiteko 
seržantui, kitas - Vebsteriui. 

— Vaišinkitės tonizuojamuoju gėrimu ir riešu- 
tais. Deja, ledo rasti nepavyko. 

Piktai žvilgtelėjęs į savo puodelį, Vebsteris pa- 
stūmė jį į šalį. 

- Jūs tikriausiai juokaujate. 

Frostas visiškai sutriko, tačiau netrukus susi- 
vokė. 

— Atleisk, iš galvos išgaravo. Tu juk pasižadėjai 
negerti, tiesa, drauguži? Alkoholiu suvilgyta barz- 
da niekada nepalies manosios. 

Šie žodžiai privertė Velsą prapliupti juokais, o 
Vebsteris, regis, dar labiau susiraukė. 

Frostas padalijo Vebsterio gėrimą į savo ir ser- 
žanto puodelius. Tada stumtelėjo padėklą konsteb- 
lio link. 

— Na, bent sumuštiniu ar riešutais pasivaišink. 

Vebsteris atžariu rankos mostu atsisakė. 

- Jei neketini su mumis linksmintis, keliauk bu- 
dėti priimamajame, - įsakė Velsas. Vebsteriui išė- 
jus, seržantas įsitaisė jo kėdėje ir keletą sūrio ir svo- 
gūnų skonio traškučių nuplovė dideliu gurkšniu 

puodelio turinio. Jį užliejo šiluma, o nuotaika kaip- 
mat pasitaisė. Pamaina nebuvo tokia jau ir prasta. 
Jis stengėsi prisiminti, kodėl prieš Frostui grįžtant 
jautėsi toks suglumęs. 

Vidiniu telefonu Frostas paskambino į Operaty- 
viojo valdymo centrą. 

— Pone Ridli? Jei norite prisidėti prie išgertu- 
vių, prašome tuoj pat prisistatyti į pono Frosto ka- 
binetą. 

Padėjęs ragelį, jis prisidegė vieną iš cigarų. 

— Argi visa tai ne šaunu, Bilai? Iki visiškos lai- 
mės mums trūksta tik marinuotų svogūnų ir nuo- 
gos moters. 

— Apsieičiau ir be marinuotų svogūnų, - suki- 
keno Velsas, atsisagstydamas uniformos apykaklę. 
Frosto kabinete buvo neįprastai šilta. Jis pačiupinė- 
jo radiatorių, tačiau šis buvo šaltas it ledas. Steng- 
damasis išnarplioti šį galvosūkį, jis staiga prisimi- 
nė, apie ką norėjo pasikalbėti su inspektoriumi. 

— Džekai, mus ištiko krizė. Ar žinai ką nors apie 
tą automobilio partrenktą senuką? 

— Taip, - atsakė Frostas, pūsdamas kone auto- 
mobilio padangos dydžio cigaro dūmų ratilus. — 
Vargšą nelaimėlį, besispjaudantį krauju, matėme li- 
goninėje. 

- Arjis dar gyvas? 

Frostas išsitraukė iš burnos cigarą ir susižėrė į 
ją saują sūdytų riešutų. 

— Jo gyvybė kabo ant plauko. Tačiau nemanau, 
kad jis sulauks pusryčių. 

— Po galais, - tarstelėjo Velsas suvokęs, kad di- 
džiausia jo baimė buvo pagrįsta. Vienu mauku jis 


ištuštino savo puodelį. - Duomenų bazėje radome 
automobilio registracijos numerius. Jis priklauso 
Rodžeriui Mileriui. 

Frostas sustingo, nespėjęs nuryti gurkšnio. Jis 
lėtai nuleido puodelį. 

— Sero Čarlzo Milerio sūnui? 

— Taip, - graudžiai patvirtino Velsas, žvelgda- 
mas į tuščią puodelį. - Situacija sudėtinga, Džekai, 
siaubingai sudėtinga. Jei nesielgsime apdairiai, ga- 
lime atsidurti giliai mėšle. 

Išspausti paskutinius žodžius jam prireikė ke- 
lių mėginimų. 

— Rodžeris Mileris, - pakartojo Frostas apsuk- 
riai nušvitusiomis akimis. — Na, jei mums pasisek- 
tų įkišti tą mažą išperą į cypę, naktis nenueitų šu- 
niui ant uodegos. 

Pasibeldęs į duris, į kabinetą galvą kyštelėjo 
Ridlis. 

— Pone Frostai, kažką kalbėjote apie gėrimą? 

- Ir ne vieną, - atsakė Frostas, pildamas ketur- 
gubą porciją viskio. — Visą vakarėlį, tikrą šventę. 
Šiąnakt suimsime parlamento nario sūnų. Vaišin- 
kis užkandžiais. 

Padėkojęs Ridlis išsinešė savo gėrimą ir sumuš- 
tinį su kumpiu į Operatyviojo valdymo centrą. 

— Kai pabaigsi ką pasiėmęs, čia turime dau- 
giau, - jam įkandin šūktelėjo Frostas, atsikąsdamas 
pyragėlio su dešrele ir trupiniais nužerdamas save 
ir savo stalą. Suskambo ant jo stalo stovintis tele- 
fonas. - Nutilk, - įsakė jis. - Mes čia mėginame 
linksmintis. 


Telefonas skambėjo tol, kol neištvėręs Frostas 
nukratė nuo jo trupinius ir atsiliepė. 

— Frostas... Gerai, sujunkite mus, - tarė jis ir su- 
kluso. - Ačiū, kad pranešėte. Labos nakties. 

Jis apgraibomis padėjo ragelį. 

— Bilai, skambino iš ligoninės. Partrenktasis se- 
nukas ką tik mirė. 

Velsas atsistojo. 

— Džekai, verčiau paskambink Maletui. Tai gali 
virsti tikru sprogimu. 

Frostas pamojo jam sėstis atgal į kėdę ir pripil- 
dė seržanto puodelį. 

— Velniop Maletą, Bilai. Šitą reikalą noriu su- 
tvarkyti savaip. 

Nuėjęs prie durų, jis šūktelėjo Vebsteriui: 

— Drauguži, vilkis paltą, einame pasivaikščioti. 
Suimsime mėšlo gabalą, pavarde Mileris. 

— Mileris? — pakartojo Vebsteris, siekdamas ant 
kabliuko kabančio palto. - Tikiuosi, neturite galvo- 
je Rodžerio Milerio? 

— Ką tu Žinai apie Rodžerį Milerį? - įsiterpė 
Velsas. 

— Ant Koljerio stalo mačiau automobilio vagys- 
tės ataskaitą. Kaip, esu tikras, žinote, seržante, iš- 
vykęs į paiešką jis paliko galybę nebaigtų darbų. 

Velsas nė nenumanė. Jis nesumojo patikrinti. 

— Turiu tik dvi rankas. Negaliu visko atlikti pats 
vienas. 

Frostas labai atsargiai pastatė puodelį ant stalo 
ir sutelkė dėmesį į Vebsterį. 

— Pažiūrėkime, ar teisingai tave supratau. Nori 
pasakyti, kad ant Koljerio stalo guli neištirtos 


automobilio vagystės ataskaita ir kad šį vakarą Ro- 
džeris, kad jį kur galai, Mileris mums skambino ir 
pranešė apie nušvilptą automobilį. 

Vebsteris linktelėjo. 

— Džekai, aš čia niekuo dėtas, - gynėsi Velsas. — 
Kelintą valandą Mileris skambino? 

Vebsteris pasišalino ir netrukus grįžo nešinas 
ataskaita. 

— Dvidešimt keturios po vienuoliktos, - atsa- 
kė jis. 

Frostas su palengvėjimu atsiduso. Senuką par- 
trenkė be dviejų minučių vienuoliktą. 

- Jis partrenkia Žmogų, o tada praneša apie au- 
tomobilio vagystę. Negi jis manė šitaip paprastai 
išsisuksiąs? 

— Ar galite man paaiškinti, ką visa tai reiškia? — 
pareikalavo Vebsteris. 

Frostas atsistojo ir užsimetė ant pečių lietpaltį. 

— Šį vakarą tą senuką partrenkė Rodžerio Mile- 
rio automobilis. 

— Suprantu, - tarė Vebsteris. 

Vyniodamas aplink kaklą šaliką, Frostas šūkte- 
lėjo Ridliui paskambinti konstebliui Šelbiui. 

— Deivas Šelbis ką tik grįžo į nuovadą, - atsakė 
Ridlis. - Jis persirengimo kambaryje. 

Tekinas Frostas pasileido koridoriumi. Šelbis 
mėgino kažką sugrūsti į savo spintelę, kai išsigan- 
dęs staiga atsigręžė. 

— Pone Frostai, mirtinai mane išgąsdinote, - ta- 
rė jis, paskubomis užtrenkdamas spintelės duris ir 
pasukdamas raktą. 


„Sveikas, mielas bičiuli, - pamanė Frostas, — 
kuo gi tu užsiimi šį kartą?“ Jis patikrins, kai turės 
laisvą minutę. 

— Šelbi, turiu tau užduotį. Nedelsdamas prisi- 
statyk į mano kabinetą. 

Frosto kabinete iš paskutiniųjų kovodamas su 
trijų sklidinų škotiško viskio puodelių poveikiu, 
Velsas primygtinai reikalavo, kad Maletas būtų in- 
formuotas apie parlamento nario sūnų. 

— Leisk man jį suimti, tada jam ir pranešiu, - ne- 
nusileido Frostas. 

— Ponui Maletui tai nepatiks, - tikino Velsas. 

— Netikiu, kad į šią Žemę esu siųstas tam, kad 
ponas Maletas jaustųsi laimingas, - atsakė Frostas. 
Kabinete pasirodžiusio Šelbio akys, išvydusios 
maistą ir gėrimus, nušvito. 

— Čiupk sumuštinį ir išgerk šitą, — tarė inspek- 
torius, ištuštindamas savo puodelį ir įpildamas vis- 
kio konstebliui. - Negurkšnok, užsiversk visą vie- 
nu mauku; tu nedelsdamas išvyksti. Partrenktasis 
senukas neišgyveno. Ar bent vienas liudininkas 
sugebėtų atpažinti vairuotoją? 

Šelbis atsikando sumuštinio. 

— Ne, sere. Jie matė iš įvykio vietos sprunkantį 
automobilį. 

— Patikrinome registracijos numerius, - infor- 
mavo jį Frostas. - Automobilis priklauso parlamen- 
to nario sūnui Rodžeriui Mileriui, ir jis mėgina 
mus įtikinti, kad jo nevairavo, mat jį kažkas nu- 
švilpė. - Jis įbruko automobilio vagystės ataskaitą 
Šelbiui į rankas. - Noriu, kad kiekvieną smulkme- 
ną patikrintum tris kartus, supratai? Susiklosčiusi 

situacija yra itin kebli, todėl noriu būti vienu žings- 
niu priešakyje. 

- Supratau, sere, — patvirtino Šelbis, keldamas 
puodelį. 

— Noriu šitą šunsnukį prigriebti, aišku? 

— Džekai, tu nemąstai objektyviai, - tarė Velsas 
svarstydamas, kodėl jam vėl įsiskaudo galvą. - Jis 
iš tiesų gali būti niekuo dėtas. 

— Bilai, nesunkink padėties. Neturiu laiko mąs- 
tyti objektyviai. Hikmanas negyvas, o Mileris at- 
rodo velniškai kaltas. - Jis ranka patrynė randą sa- 
vo veide. - Sunkiausia bus tai įrodyti. 

Jis apsivyniojo šaliką aplink kaklą ir jau buvo 
įveikęs pusę koridoriaus, kai nusprendė grįžti į ka- 
binetą ir susižerti likusius svaigiųjų gėrimų bute- 
liukus į lietpalčio kišenes. 

— Šioje nuovadoje knibždėte knibžda vagių, — 
paaiškino jis. Vieną buteliuką padavė seržantui. — 
Perduok šitą ir geriausius mano linkėjimus Voliui 
Pitersui. Liepk jam pakelti atsisveikinimo tostą už 
Beną Kornišą. 

— Džekai, mes nedalijame alkoholio suimtie- 
siems. Be to, tu puikiai pažįsti jį. Vienas gurkšnis, 
ir jis apšlapins visą kamerą, - piktinosi Velsas. 

— Tavo bėda ta, - priekaištaudamas atšovė Fros- 
tas, - kad iš visų tikiesi suknisto tobulumo. 


NAKTINĖ ANTRADIENIO PAMAINA 


(7) 


Rodžeris Mileris gyveno Halio namų gatvėje, nau- 
jame daugiaaukščiame prabangių apartamentų 
komplekse. Vebsteris sustojo greta telefono auto- 
mato priešingoje gatvės pusėje ir pažvelgė į gre- 
mėzdišką, naktinį dangų remiantį pastatą. Tokį 
ankstyvą rytmetį degė tik šviesos vestibiulyje pir- 
mame aukšte. 

— Koks gi jūsų veiksmų planas? - pasiteiravo jis 
inspektoriaus. 

Frostas suniurnėjo ir pasimuistė sėdynėje. Jis 
nesivadovavo veiksmų planais. Paprastai užsimerk- 
davo, nuleisdavo galvą ir puldavo. 

— Drauguži, apie tai nesusimąsčiau, - prisipaži- 
no jis. - Užeisime į vidų, šnektelėsime su juo ir pa- 
žiūrėsime, kur tai nuves. 

- Jei vadovaučiau aš, - reikšmingai tarė Vebste- 
ris, leisdamas suprasti, kad jo veiksmų planas efek- 
tyvesnis, - neminėčiau jam partrenkto senuko. Įti- 
kinčiau jį, kad atvykome tirti automobilio vagystės. 

— Ką tikėtumeisi tuo pasiekti? 

- Priverstume jį patikėti esant saugų. O kai jis ma- 
Žiausiai to tikėsis, tėkšime jam partrenktą senuką. 

- Jis palūš ir prisipažins kaip tų Perio Meisono 
filmų veikėjai? - abejodamas suspaudė lūpas Fros- 
tas. - Nemanau, kad tai atneš naudos, drauguži. 
Vos tik savo lipniais pirštais spustelėsime durų 
skambutį, jis susipras, ko čia atsibeldėme. 


— Kodėl taip manote? - nesutiko Vebsteris. 

— Todėl, kad tokią nedėkingą valandą du krimi- 
nalistai prie tavo durų niekada nepasirodytų tik 
tam, kad pasišnekučiuotų apie pavogtus ratus. - Jis 
subeldė trumpą melodiją į prietaisų skydelį. - Ta- 
čiau jokia gudresnė mintis man nešauna į galvą, 
todėl darysime tavaip. Apklausk jį, o aš įsiterpsiu, 
jei įkvėpimas truktels man už pautų. 

- Jei man teks jį apklausti, tada turiu žinoti, kas 
jis per paukštis, - tarė parengiamuoju darbu besą- 
lygiškai tikintis Vebsteris. 

— Jo tėvas yra suknistai turtingas parlamento 
narys ir glitus, išpuikęs šunsnukis. Ponaitis Rodže- 
ris yra kaip tik toks sūnus, kokio nusipelno glitus, 
išpuikęs šunsnukis. Jis arogantiškas, bjauraus bū- 
do ir savo senio dėka išsisuktų net kažką nudėjęs. 
Jei dar nepradėjai jo kaip reikiant nekęsti, dar štai 
kas: jis sugeba sužvejoti Žavingiausias paukštytes 
įspūdingiausiais biustais ir lyg sopantys nykščiai 
styrančiais speneliais. 

— Tikras Žavusis princas, - burbtelėjo Vebste- 
ris, - bet esu tikras, kad su juo susidorosiu. 

Frostas atsisegė saugos diržą ir atidarė automo- 
bilio dureles. 

— Aš tuo nė kiek neabejoju, drauguži. Bet jei pa- 
jusi nenugalimą norą jam vožtelėti, perspėk mane, 
kad nusisukčiau ir galėčiau visais šventaisiais pri- 
siekti nieko nematęs. Nagi, eime. 

Per gatvę nuleistomis galvomis bėgančius parei- 
gūnus vėjas mėgino nustumti atgal. Dvidešimt tri- 
jų aukštų blokinis pastatas kūrė keistą skersvėjį apa- 
čioje, su kuriuo jiems teko nejuokais susigrumti. 

Trys marmurinės pakopos vedė prie bronza ap- 
kaltų stiklinių, nuolat rakinamų durų, kurias atra- 
kinti galėjai tik raktu arba vienam iš gyventojų pa- 
spaudus mygtuką. Frosto tampomos durys barkš- 
telėjo, tačiau neprasivėrė. Kitoje stiklo pusėje į juos 
žvelgė raudonu kilimu išklotas vestibiulis, regis- 
tratūra ir liftas. Greta pagrindinių durų buvo 
įrengtas skambučių su apartamentų numeriais 
skydelis. Frostas spustelėjo Milerio buto numeriu 
pažymėtą mygtuką. Tyla. Jis pamėgino dar kartą ir 
atsitraukęs pažvelgė aukštyn į langų eiles. Nė vie- 
name iš jų nedegė šviesa. 

- Visi sumigę, - burbtelėjo Vebsteris. 

— Ne visi, drauguži, - paprieštaravo Frostas. — 
Partrenkęs ir užmušęs vargšą senuką taip papras- 
tai miegoti neini. Išlieki budrus ir planuoji, ką, su- 
laukęs skambučio, sumeluosi policijai. - Jis įrėmė 
nykštį į skambutį ir gerą minutę užgulė jį visu svo- 
riu. - Dabar snarglius turi nubusti. 

Snargliaus tai nepažadino. Jokio atsako. 

— Arba jo nėra namuose, arba jis užsispyrė mū- 
sų neįsileisti, - tarė Frostas. 

— Na, jei jis mūsų neįsileis, tada nedaug ką tega- 
lime padaryti, - pripažino Vebsteris. 

Frostas patraukė nykštį nuo skambučio ir per- 
žvelgė kitus mygtukus. Prie apatinio buvo pažy- 
šypsojo. 

— Eikš su savo dėdule Džeku, ir jis tau parodys, 
kaip patekti į kieno nors namus taip, kaip policijos 
akademijoje tavęs nemokė. 


Svarstydamas, ką dabar sugalvojo tas senas 
kvailys, Vebsteris nusekė paskui jį atgal į kitą gat- 
vės pusę iki telefono automato. Frostas nosinaite 
apvyniojo ragelį ir surinko Dentono policijos nuo- 
vados numerį. 

— Dentono policija, - atsiliepė pavargęs seržanto 
Velso balsas. 

— Aš skambinu iš tų naujųjų apartamentų Halio 
namų gatvėje, - žemu balsu prakalbo Frostas. — 
Kažkoks vyras ketvirto aukšto balkone laužiasi į 
butą. 

— Sere, ar galėtumėte pasakyti savo vardą? - pa- 
siteiravo Velsas, bet Frostas paskubomis padėjo ra- 
gelį ir nušluostė jį nosinaite. 

— Nagi, drauguži, greičiau į automobilį. 

Įlipęs į automobilį, Frostas pasirengė čiupti ra- 
dijo imtuvą, vos tik dispečeris pamėgins su jais su- 
sisiekti. 

— Operatyviojo valdymo centras ponui Frostui, 
prašom atsiliepti. 

- Frostas. 

— Sere, čia Ridlis. Mums pranešė, kad kažkas 
laužiasi į vieną iš butų Halio namų gatvės komp- 
lekse. Jūs esate netoliese, tiesa? 

— Mes čia pat, - atsakė Frostas. - Nedelsdami 
pasižiūrėsime. 


a“ 
pilku chalatu žvangindamas gausybe raktų, lyg 
Bastilijos sargas, nesiliovė Žiovavęs. 


— Kaip nemalonu, - tarė jis. - Namo gyvento- 
jams tai nė truputėlio nepatiks. Tačiau kaip kam 
nors pavyko užsilipti į balkoną iš išorės? 

— Tie vagys tarsi beždžionės sugeba užsikarti 
kur panorėję, - atsakė Frostas trokšdamas, kad vy- 
riškis paprasčiausiai duotų jiems raktus ir eitų sa- 
vo keliais. - Tai buvo trečiasis ketvirto aukšto bal- 
konas. 
riu, kad vieni trukdytumėte namo gyventojus. Tai 
gali sugadinti mūsų reputaciją. 

Tačiau Frostas jau buvo paruošęs jam atsa- 
kymą. 

- Jis gali būti ginkluotas. Nenorime, kad jūsų 
gyvybei kiltų pavojus, - kalbėjo jis, imdamas rak- 
vius, skambinkite numeriu 999. 

Tyliai parpiantis liftas nugabeno juos į raudo- 
nais ir juodais ornamentais išmargintu kilimu iš- 
klotą koridorių; patyliukais jie prisėlino prie juodų 
matinių durų, pažymėtų 43-iuoju numeriu. Vienos 
rankos pirštu Frostas nuspaudė durų skambutį, o 
kita sugniaužęs į kumštį ėmė daužyti duris. Aki- 
mirką palaukęs, jis pabeldė dar kartą. 

— Paklausyk! - sušuko jis it koks prastas akto- 
rius. - Ar tai pagalbos šauksmas? 

Vebsteriui nespėjus paprieštarauti, Frostas atra- 
kino duris ir žengė į vidų. 

— Pone Mileri? 

Tyla. Slysdama durų stakta, Frosto ranka su- 
rado ir nuspaudė šviesos jungiklį. Apartamentai 
atrodė tušti. Jie atsidūrė erdvioje svetainėje, jos 

sienas puošė spalvotos senovinių lenktyninių au- 
tomobilių nuotraukos; vertingiausias įrėmintas pla- 
katas reklamavo 1936-ųjų didžiojo prizo lenktynes 
senojoje Bruklando trasoje. 

Ant kilimėlio prie durų gulėjo pora laiškų. Pa- 
silenkęs Frostas juos paėmė. Vienas jų buvo ap- 
linkraštis, kitas — laiškas iš Dentono Beningtono 
banko. 

— Arba jis nesivargina susirinkti savo korespon- 
dencijos, arba šį vakarą jo nebuvo namuose, - tarė 
jis, nusviesdamas laiškus ten, kur rado. 

— Bet kuriuo atveju jo čia nėra, - atsakė Vebste- 
ris. - Eime. 

— Kantrybės, drauguži, kantrybės, - sulaikė jį 
Frostas ir nukrypavo prie į miegamąjį vedančių 
pravirų durų. Lova buvo paklota; neatrodė, kad jo- 
je būtų miegota. Virš lovos matiniame aliumininia- 
me rėme kabojo plakatas, vaizduojantis du nuogus 
meilužius, klūpančius vienas priešais kitą, besibu- 
čiuojančius praviromis lūpomis, jų kūnams vos vos 
liečiantis. Atidžiai jį apžiūrėjęs, Frostas pradėjo 
raustis stalčiuose, sklaidydamas jų turinį. 

Vebsteris ėmė nervingai muistytis. Jie neturėjo 
teisės ne tik knaisiotis po svetimą turtą, bet ir aps- 
kritai čia būti. Jei grįžęs Mileris juos užtiktų ir pa- 
skųstų Maletui... 

- Privalome iš čia nešdintis, - jis skubino Fros- 
tą. - Neturėtume čia būti. 

— Mes, drauguži, neturėtume, - sutiko inspekto- 
rius, — tačiau ponaitis Rodžeris turėtų. Remiantis 
jo automobilio vagystės ataskaita, jis jau gulėsi 
miegoti, kai prisiminė automobilyje palikęs savo 

lagaminėlį. Nusileidęs jo atsinešti, „Jaguar“ nebe- 
rado. Taigi kodėl jis nežliumbia krokodilo ašaromis 
savo lovoje? 

— Neįsivaizduoju, - tarė Vebsteris, pamažu slink- 
damas durų link. - Aptarti tai galime ir nuovado- 
je... Ką dabar darote? 

— Tik kišu nosį kur nereikia, drauguži. 

Jis pravėrė stumdomąsias drabužinės duris, joje 
kabojo eilės prabangių kostiumų ir šilkinių marš- 
kinių su monogramomis RM. 

— Negi nejauti šiam šunsnukiui neapykantos už 
visus tuos drabužius? — tarė jis. Ant drabužinės 
grindų buvo išrikiuotos eilės kurpalių su tuzinais 
porų rankų darbo rudų ir kreminės spalvos odinių 
batų. Pridėjęs vieną batą prie savojo, Frostas pama- 
tavo dydį. - Kaip manai, drauguži, gal jis nepasi- 
ges vienos poros? 

Sukgyžiavęs rankas, nuolat dairydamasis į du- 
ris ir laukdamas Rodžerio Milerio, kuris būtų ėmęs 
klausinėti, ką jie čia veikia, Vebsteris laukė, kol ins- 
pektorius baigs Žaisti kvailus žaidimus. 

— Gerai jau, - galiausiai tarė Frostas. - Pamačiau 
viską, ką norėjau. - Jis žvilgtelėjo į laikrodį. - Vel- 
niop ataskaitas, drauguži. Važiuokime namo. 

„Ar reikėjo laukti dar ilgiau“, - mintyse purkš- 
tavo Vebsteris. 

Vyrai grąžino raktus susijaudinusiam prižiū- 
rėtojui. Jis sėdėjo prie telefono ir ištempęs ausis 
laukė krušos šūvių, kurie greta dviejų negyvų po- 
licininkų sudarytų prastą apartamentų komplekso 
įvaizdį. 


— Viršuje viskas ramu, — pranešė Frostas. Tada 
pasiteiravo, kur gyventojai laiko savo automo- 
bilius. 

Kodėl klausiate? 

— Turėtume užmesti akį ir ten, - paaiškino Fros- 
tas. - Galbūt jis kėsinasi nugvelbti brangų auto- 
mobilį. 
tarnybiniu liftu. Jame stovėjo apie keturiasdešimt 
automobilių, kiekvieno jų vieta buvo pažymėta gy- 
ventojo apartamentų numeriu. 

— Ką tikitės čia rasti? — sarkastiškai burbtelėjo 
Vebsteris. - Krauju aptaškytą „Jaguar“? Negi laiko- 
te jį tokiu kvailiu, kad paliktų jį čia? 

— Negali žinoti, kada tau nusišypsos sėkmė, - 
Kur pono Milerio automobilio vieta? i 

- Štai ten kampe, matote, jo automobilis: 

Frostas džiugaudamas pažvelgė į Vebsterį. Pra- 
sispraudę tarp automobilių, jie pasiekė 43-iuoju nu- 
meriu pažymėtą automobilio vietą. Tačiau ten sto- 
vintis automobilis nebuvo nei mėlynas, nei „Ja- 
guar“. Tai buvo juodas „Porsche“. 

— Žinoma, kad tai pono Milerio automobilis, — 
Žiuoja juo į darbą. 

— O kur tada jo „Jaguar“? - pasiteiravo Frostas. 

— Namo gyventojai gauna tik vieną vietą au- 
tomobiliui. Savo „Jaguar“ jis palieka gatvėje už 
kampo. 


Vebsteris nesugebėjo nuslėpti šypsnio, išvydęs 
Frosto nusivylimą. Mileris pranešė, kad automo- 
bilis dingo kaip tik iš ten. Atrodė, jo pasakojimas 
apie vagystę nebuvo melagingas. 

Susikūprinęs Frostas nukrypavo atgal prie lifto, 
turinčio pakelti juos į vestibiulį. Staiga jis prisimi- 
nė dar vieną svarbų klausimą. 

— Ar šiandien ponas Mileris į darbą važiavo 
„Porsche“? 
mis akimis. 

Vebsteris niekaip nesuprato, kodėl atsakymas 
pakėlė Frostui ūpą. 

Juodu grįžo į savo ekipažą. Automobilio racija 
net kaito nuo kvietimų. 

— Operatyviojo valdymo centras ponui Frostui. 
Prašome atsiliepti, - maldavo Bilas Velsas jau kokį 
dvidešimtą kartą. 

- Frostas! 

— Dėkui Dievui, pagavau tave, Džekai. Ką tik 
kalbėjau su Maletu apie visą tą eismo įvykio pai- 
niavą. Jis įtūžo. Liepė tau pasakyti, kad jokiu būdu, 
kartoju, jokiu būdu nemėgintum susisiekti su Ro- 
džeriu Mileriu. Jis nori, kad situacija būtų spren- 
džiama švelniai ir atsargiai, o visos procedūros at- 
liktos pagal taisykles. Todėl maldauju, Džekai, lai- 
kykis nuo jo atokiau. 

— Na, žinoma, - tarė Frostas ir apsimetė esąs įsi- 
žeidęs. - Nė nesvajoju susitikti su Mileriu neturė- 
damas specialaus pono Maleto leidimo. 

Jis padavė raciją Vebsteriui. 

— Man jau gana, drauguži. Važiuokime namo. 


DIENINĖ TREČIADIENIO PAMAINA 


(1) 


Dentono policijos nuovados pasitarimų kambaryje 
vyravo netvarka. Kaip ir dauguma susirinkusių 
pareigūnų, jis kentė praėjusios nakties vakarėlio 
padarinius. Visur — ant kėdžių, palangių ir grin- 
dų - voliojosi tuščios stiklinės ir nuorūkų pilnos 
peleninės. Iš kampe ant šono gulinčios šiukšlių 
dėžės išvirtę suglamžyti traškučių pakeliai, pra- 
kąsti sumuštiniai ir kitokios atliekos mirko lipnioje 
alaus baloje. 

Kabinete susirinko apie tuziną tiek uniformuo- 
tų, tiek civiliais drabužiais vilkinčių pareigūnų, ku- 
rių keletas atrodė ypač gležni. Dauguma siurbčiojo 
kavą iš plastikinių puodelių ir pašnibždomis apta- 
rinėjo pagirias, sustojusius skrandžius ir vakarėlį. 

Kriminalistas inspektorius Alenas stovėjo kori- 
doriuje už durų ir stebėjo rankinio laikrodžio mi- 
nutinę rodyklę artėjant prie dvylikos. Punktualu- 
mas yra jo moto, todėl į pasitarimų kambarį jis įeis 
lygiai devintą valandą. Dar trisdešimt sekundžių. 
Jį erzino tai, kad Frostas dar nepasirodė, tačiau tas 
barzdotas niekam tikęs buvęs inspektorius jau sė- 
dėjo kampe pats sau vienas ir mėgino atrodyti pra- 
našesnis už kitus. 

Alenas ištiesė ranką durų rankenos link. Minu- 
tinė sieninio laikrodžio rodyklė suvirpėjo ir nu- 
krypo į dvyliktą. Jis atlapojo duris ir it viesulas įlė- 
kė į vidų. 

— Ką gi, ponios ir ponai, prašau susikaupti. 

Jis užkopė ant pakylos, kur kriminalistas ser- 
žantas Ingramas dėliojo įvairiausius segtuvus ir 
kopijavo ant stalo paskleistus įsakymus. Už stalo 
kabojo žemėlapis ir lenta, kurioje, kaip inspekto- 
rius prašė, buvo prisegtos penkių ankstesnių išža- 
ginimo aukų nuotraukos. 

Patalpoje įsivyravo tyla. Stabtelėjęs Alenas nu- 
žvelgė lengvai pažaliavusius veidus ir suraukė no- 
sį. Kambarys dvokė išsivadėjusiu alumi ir vaka- 
rykščiais cigaro dūmais. Inspektorius nerūkė ir nė 
neketino toleruoti jo akivaizdoje šiam įpročiui pa- 
siduodančių pavaldinių. 

— Čia siaubingai dvokia, - suriko jis. - Kas nors 
atidarykite langą. 

Koljeris nusliuogė nuo kėdės ir šiek tiek pravėrė 
vieną iš kabineto langų. 

— Liepiau atidaryti langą! — užriaumojo Ale- 
nas. - Grynas oras į kapus nenuvarys. 

Pro Koljerio plačiai atvertą langą į kabinetą pūs- 
telėjo šalto oro gūsis. Susirinkusiuosius nukrėtė 
šiurpas; Alenas patenkintas šyptelėjo. Įėjęs į kabi- 
netą jis išvydo, kad kai kurie mėgina užgniaužti 
žiovulį. „Tai neleis niekšeliams užsnūsti“, — pama- 
nė jis. Dar vienas žvilgsnis po kabinetą, ieškant 
purvino lietpalčio ir kaštoninio šaliko. 

— Ponas Frostas nesiteikė pagerbti mūsų savo 
dalyvavimu? Taigi pradėsime be jo. 

Akimis keliaudamas nuo veido prie veido, kad 
įsitikintų atkreipęs visų dėmesį, jis lėtai siūbavo 
ant kulnų. 

— Dalyvavusieji pono Harisono atsisveikinimo 
vakarėlyje žino, kad mūsų senas bičiulis, vadina- 
masis „siaubas su gobtuvu“, vakar puolė dar kartą. 
Kadangi jokių Žinių iš jo nesulaukėme pusmetį, 
esu tikras, visi vylėmės, kad jis nusprendė išeiti į 
pensiją arba pakliuvo į siaubingą nelaimingą atsiti- 
kimą su raižybos peiliu, kuris nutraukė jo prievar- 
tavimų karjerą, tačiau, regis, jis tik laukė tinkamos 
progos. Vakar vėlai vakare jis užpuolė šeštąją au- 
ką, moterį Polą Grei, dirbančią „Kokosų giraitėje“, 
ten ji šoka striptizą, prisidengusi Polos — viliokės 
mokinukės - slapyvardžiu. 

Kažkas prunkštelėjo. Šaltu žvilgsniu Alenas nu- 
žvelgė patalpą, ieškodamas prasikaltėlio. 

— Ar pasakiau kai ką juokingo? - paklausė jis ir 
akimirką luktelėjo vildamasis, kad kuris nors iš- 
drįs atsakyti. - Minėjau, kad ji vardu Pola Grei, ta- 
čiau ji taip pat žinoma Nelės Dreik, Sedės Kendal ir 
Molės Patrik vardais, kurių kiekvienas susijęs su 
ne vienu teistumu už prostituciją - už kūno siū- 
lymą vyriškiams mainais į nedidelį mokestį. Tai, 
beje, nėra svarbu. Vakar vakare ji tuo neužsiėmė. 
Paklusdama įstatymams, ėjo iš namų į darbą. Punk- 
tualumas, deja, nėra nei pono Frosto, nei jos stipry- 
bė. Keletą kartų ji jau vėlavo į pasirodymą, todėl 
jos viršininkas —- apsigimęs džentelmenas Haris 
Baskinas - ją perspėjo, kad už dar vieną vėlavimą 
jai grės atleidimas iš darbo. Vakar vakare ji prami- 
go ir nubudo apie pusę vienuoliktos vakaro. „Ko- 
kosų giraitės“ scenoje ji turėjo pasirodyti ketvirtis 
po vienuoliktos. Mėgindama sutaupyti laiko, ji už- 
sitepė sceninį makiažą, apsivilko mokyklinukės 


kostiumą ir pasirinko trumpesnį kelią per Dentono 
miškus. Kaip ne kartą esu jums, ponios ir ponai, 
pabrėžęs, trumpiausias kelias ne visada yra grei- 
čiausias. 

Nuo stalo pakėlęs rodomąją lazdelę, jis pasisu- 
ko žemėlapio link. 

— Savo butą Miško panoramos rajone ji paliko 
apytiksliai 10:50. Ėjo šia gatve, pasuko į miškus ir 
leidosi šiuo taku. - Rodydamas maršrutą, rodomą- 
ja lazdele jis braukė skersai žemėlapį. - Iš pagrindi- 
nio tako išsuko štai čia, ir šis siauras takelis turėjo 
išvesti ją į gatvę. Tačiau jos ji taip ir nepasiekė. 

Pasitarimų kambario gale pasigirdo įžiebiamas 
degtukas. Alenas sustingo. Neatsigręžęs kreipėsi į 
publiką: 

- Tikiuosi, niekas neketina rūkyti susirinkime. 

Degtukas buvo paskubomis užpūstas. Jis nuri- 
mo ir kalbėjo toliau: 

- Ji pasiekė šią vietą, kur takelis ima vingiuoti. 
Kaip tik ten šunsnukis jos ir tykojo. Lygiai taip pat 
kaip ir ankstesnių savo aukų. Užmaukšlinęs maišą 
ant galvos, jis sugriebė jai kaklą ir smaugė, kol ši 
neteko sąmonės. Tada užpuolikas nutempė ją tolyn 
nuo tako, už krūmų, apytiksliai čia, - jis bakstelėjo 
į žemėlapį, - kur nuplėšė visus jos drabužius, iš- 
skyrus blauzdines. Tačiau visų, įskaitant aukos, 
nuostabai, jis nukrypo nuo įprastos rutinos. Užuot 
išprievartavęs, jis auką žiauriai suspardė ir sumu- 
šė — sulaužė nosį, žandikaulį ir keletą šonkaulių. 
Be penkių pirmą valandą nakties seržantas Velsas 
sulaukė anoniminio vyriškio skambučio apie miš- 
kuose aptiktą merginos kūną. Neturime duomenų 


apie šį vyriškį, bet mūsų tikslas — jį surasti. Į iš- 
kvietimą atsiliepė konstebliai Simsas ir Džordanas, 
patruliavę „Čarlyje Alfoje-du“. Kiek vėliau prie jų 
prisidėjo ponas Frostas ir inspektorius... Už šitai 
nuoširdžiai atsiprašau... Konsteblis Vebsteris, mūsų 
emigrantas iš Breibridžo apygardos. 

Jis sarkastiškai šyptelėjo garuojančiam iš įniršio 
Vebsteriui ir luktelėjo, kol susirinkusiuosius ištikęs 
juoko priepuolis nurims, kad galėtų kalbėti toliau. 

Atsigręžęs atgal į žemėlapį, jis išgirdo prasi- 
veriančias ir trinktelinčias pasitarimų kambario 
duris. Frostas akivaizdžiai mėgino įsliūkinti nepa- 
stebėtas. 

— Kaip malonu, kad pagerbėte mus savo pasiro- 
dymu, - prakalbo jis sarkastiškai, tačiau išgirdus 
kėdžių girgždesį visiems pašokant atiduoti pagar- 
bos, jį sukaustė siaubas. - Maldauju atleisti, virši- 
ninke, - paskubomis išbėrė jis. - Maniau, čia ponas 
Frostas. 

Tiesiai iš valyklos, nepriekaištingai išlygintą 
uniformą apsivilkęs Maletas gracingai linktelėjo, 
priimdamas atsiprašymą, ir su šypsena veide pa- 
mojo visiems sėstis. Jis atsisėdo ant vienos iš kė- 
džių paskutinėje eilėje, sukryžiavo rankas ant krū- 
tinės ir nutaisė dėmesingo klausytojo miną. 

- Inspektoriau, meldžiu, kalbėkite. 

— Man pavyko apklausti nukentėjusiąją ligoni- 
nėje, - vėl prabilo Alenas. - Lygiai kaip ankstesnės 
aukos, ji nesugebėjo apibūdinti užpuoliko. Viliuo- 
si dar kartą su ja pasikalbėti šiandien, kai gydyto- 
jai ją „sulopys“, tačiau šiuo metu turime šešias už- 
pultas moteris ir nė migločiausio prievartautojo 

apibūdinimo. Iš jo sėklos mėginio mums pavyko 
nustatyti tik jo kraujo grupę. Deja, daugiau nei ke- 
turiasdešimt keturių procentų šalies gyventojų 
grupė, kaip ir užpuoliko, yra nulinė. 

Pasitarimų kambario durys plačiai atsilapojo, ir 
pro jas įsvirduliavo pavėlavęs dalyvis, sugebėjęs 
pakeliui paspirti tuščią alaus skardinę, kuri nusiri- 
to taku ir, šoktelėjusi ant pakylos, sustojo atsimu- 
šusi Alenui į batą. Inspektorius švelniai paspyrė ją 
šalin. Jis nė nepažvelgė aukštyn. Jam nereikėjo. Ne- 
buvo nė menkiausios abejonės, kas pavėlavo į susi- 
rinkimą. 

— Labas rytas, pone Frostai. Nelaimei, pradėti 
teko be jūsų. 

— Nieko tokio, - oriai atsakė Frostas. - Iš galvos 
išgaravo šitas nelaimingas susirinkimas. Ilgai ne- 
užtruksime, tiesa? Dešimtą manęs laukia morge, - 
informavo susirinkusiuosius ir nusipurtė. — Čia 
kiek vėsoka. 

Užtrenkęs langą, jis šleptelėjo į vieną iš kėdžių 
paskutinėje eilėje ir prisidegė cigaretę. 

Aleno akys sužibo. Puiki proga sumenkinti 
Frostą viršininkui matant. 

— Pone Frostai, man nepatinka, kai Žmonės rū- 
ko susirinkimuose. 
bančia cigarete. - Man nepatinka, kai man rūkant 
žmonės tuščiai mala liežuviu, bet aš su tuo taiks- 
tausi. 

Masinį juoko protrūkį nutildė ledinis Aleno 
žvilgsnis. Plačiai išsiviepęs Frostas toliau traukė ci- 
garetę, pūsdamas kuo daugiau dūmų. Jis atsigręžė 


į greta sėdintį susirinkimo dalyvį drauge pasijuok- 
ti, bet, jo siaubui, tai buvo Maletas su nepriekaiš- 
tinga uniforma, spindinčiomis sagomis ir atšiau- 
raus nepritarimo išraiška veide. 

— Inspektoriau, keletą žodžių po susirinkimo, - 
sušnypštė jis. 

— Taip, viršininke, be abejonės, - burbtelėjo 
Frostas ir nesmagiai pasimuistė trokšdamas, kad 
būtų pasirinkęs sėdėti kitur. 

Alenas suspaudė šiek tiek iššieptas lūpas. 
Žiupsnelis druskos Frostui ant atviros žaizdos. 

— Man atvykus į nusikaltimo vietą, greitoji pa- 
nas Frostas patikino mane, esą auka buvo penkio- 
likmetė. Per neilgą pasivažinėjimą greitosios pagal- 
bos automobiliu ji, matyt, paseno dvidešimt trejais 
metais, mat ligoninėje apklausiau trisdešimt aštuo- 
nerių metų moterį. Neįsivaizduoju, kaip kas nors 
galėtų šitaip suklysti; galbūt inspektorius teiktųsi 
paaiškinti, — tarė jis, ištiesdamas ranką ir kviesda- 
mas Frostą ant pakylos. 

Suakmenėjusi Frosto šypsena akivaizdžiai sakė: 
„Ak tu, šunsnuki!“, tačiau palengva nužingsniavęs 
iki stalo ir priešais cigaretę primerktomis akimis 
ant jo parimęs inspektorius sugebėjo išlaikyti abe- 
jingą veido išraišką. 

— Ponas Alenas jums jau papasakojo, koks asilas 
buvau vakar naktį. Ne pirmą kartą ir tikrai ne 
paskutinį. Į nusikaltimo vietą atvykome tiesiai iš 
namų, kur vakar be žinios dingo penkiolikmetė 
mergaitė Karen Doson. Niekas jos nematė nuo 
pietų, jai palikus mokyklą. Moteris miškuose buvo 


nuogutėlė. Jos veidas buvo subjaurotas ir kruvinas 
nuo ją užpuolusio niekšo batų. Aplink ją mėtėsi 
mokyklinės uniformos dalys, todėl skubotai priė- 
jau prie klaidingos išvados. Neturėjau šitaip su- 
knistai suklysti, bet taip jau nutiko. 

Jis nutilo ir išsitraukęs nuorūką iš burnos prisi- 
degė ja naują cigaretę. 

— Kaip atrodė nusikaltimo vieta mums atvykus? 
Kaip minėjau, vargšė pasileidėlė buvo nuogut nuo- 
gutėlė ir mūvėjo tik ilgas kojines. Ji gulėjo ant nu- 
garos, apsupta ant žolės aplink ją išmėtytų nuplėš- 
tų drabužių. Taip pat aptikome ryšulėlį, jame buvo 
kasdienių drabužių komplektas ir rankinė. Išties 
daugiau ne ką tegaliu papasakoti. 

— Dėkoju, inspektoriau, - žengdamas atgal ant 
pakylos tarė Alenas. 

Pamatęs tuščią kėdę priešakinėje eilėje, Frostas 
prisėdo. Toliau nuo Maleto pasprukti jis negalėjo. 

— Ar turite klausimų? 

Civilius drabužius vilkintis vyriškis vidurinėje 
eilėje pakėlė ranką. 

— Kaip manote, sere, kodėl jis neišžagino šios 
aukos? 

Alenas linktelėjo. 

— Turiu tam savo paaiškinimą. 

Jis pamojo į ant lentos sukabintas penkių pir- 
mųjų aukų nuotraukas. 

— Tai pirmosios penkios jo seksualinės prievar- 
tos aukos. Pirmoji - devyniolikmetė slaugė prakti- 
kantė Pegė Leiton, išžaginta golfo aikštyne pake- 
liui namo balandžio 4-ąją. Antroji - aštuoniolikos 
kontoros darbuotoja Sara Finč, išžaginta balandžio 

5-ąją taip pat golfo aikštyne. Toliau - trečioji ir ke- 
tvirtoji aukos: bedarbė Dženetė Skot, kuriai dvide- 
šimt, tačiau ji atrodo gerokai jaunesnė, ir Keitė 
Braun, taip pat dvidešimtmetė studentė. Abi jos bu- 
vo užpultos ir išprievartautos Midso parke balan- 
džio 20-ąją ir 21-ąją. Galiausiai susipažinkite su 
Linda Olvud, devyniolikmete pardavėja, išprie- 
vartauta gegužės 2-ąją apleistoje teritorijoje netoli 
Dentono gamyklos. Visos merginos užpultos apy- 
tiksliai aštuonių mylių atstumu nuo Dentono miš- 
kų, tačiau jas sieja vienas bendras bruožas. Aukos 
itin jaunos, o kai kuriais atvejais pagal savo amžių 
atrodė gerokai jaunesnės. Spėju, ponios ir ponai, 
kad Dentono „siaubą su gobtuvu“ traukia šviežia, 
jauna mėsa. Jis pajėgus tik su jaunomis paukštytė- 
mis. Pamatęs tarp medžių išdidžiai Žingsniuojan- 
čią mokykline uniforma vilkinčią Polą Grei, jis vei- 
kiausiai pasijuto taip, tarsi loterijoje būtų laimėjęs 
švelnią, nekaltą skaistuolę, bet, išvydęs subrendusį 
moterišką kūną, pametė protą. Vyresnio amžiaus 
moterys jam atrodo atstumiančios. 

Kampe sėdintis Vebsteris pritariamai linksėjo 
galva. Aleno versija buvo visiškai logiška. Jo kaip 
žmogaus galėjai nekęsti kiek panorėjęs, tačiau jis 
yra velniškai geras policininkas. Jis pažvelgė į prie- 
kinėje eilėje sudribusį Frostą, kuris atrodė taip, lyg 
naktį būtų praleidęs nuotekų griovyje. Tų dviejų 
vyrų nė negalėjai sulyginti. Vienas iš jų policijos 
pareigūnas, kitas - tikra šiukšlė. 

Pasilenkęs Alenas pakėlė krūvą drabužių ir su- 
vertė juos ant stalo. 


167 


- Šiuos drabužius mergina vilkėjo prieš užpuo- 
limą. - Pasilenkęs antrąkart, prie krūvos jis pridėjo 
baltą polietileninį maišelį. - Su savimi ji nešėsi šitą 
ryšulį. Nufotografavome į Polą Grei panašią mane- 
kenę, vilkinčią Polos sceninį kostiumą, rankose lai- 
kančią šį maišelį. Nuotraukos kopijos bus išdalytos 
kiekvienam iš jūsų. Noriu, kad būtų apklausti kiek- 
vieno Miško panoramos rajono namo gyventojai ir 
pakeliui šalia miškų gyvenantys asmenys. Visiems 
jiems privalote parodyti nuotrauką. Paklauskite, ar 
vakar vakare jie matė taip apsirengusią merginą. 
Esu tikras, kad subrendusi trisdešimt aštuonerių 
metų moteris, vilkinti mokyklinę uniformą, kam 
nors krito į akį. Sužinokite, ar kas ją matė. Galbūt 
kažkas ją sekė arba užkalbino? Ar aplink nesisu- 
kiojo koks nepažįstamasis? Ar kas nors, pastarąją 
savaitę vaikštinėjęs miškuose, nepastebėjo tykan- 
čio, keistai besielgiančio vyriškio? Ar nebuvo už- 
pulta dar kokia moteris, apie kurią mums nepra- 
nešta? Išklausinėkite visus nuodugniai, ponios ir 
ponai. Esu tikras, neprivalau paraidžiui sudiktuoti 
klausimų, kuriuos turite užduoti. Visi liudininkai, 
net tie, kurie tik mano galėję kažką pastebėti, pri- 
valo būti atgabenti į nuovadą, kad galėčiau asme- 
niškai juos apklausti. Supratote? 

Pasigirdo keli patvirtinimo burbtelėjimai. 

- Suskirstysiu jus į komandas. Prieš išvykstant, 
seržantas Ingramas supažindins jus su smulkme- 
nomis. „A“ komanda belsis į duris ir apklaus gy- 
ventojus, „B“ komanda colis po colio šukuos va- 
karykščio užpuolimo vietą, o „C“ komanda suras 
ir į apklausą atves visus apylinkėse registruotus 


seksualinius iškrypėlius ir pažeidėjus - net ir tuos, 
kuriuos po ankstesnių apklausų išteisinome. Ar tu- 
rite klausimų? 

Jis viltingai apsižvalgė po kambarį, bet niekas 
nieko paklausti nenorėjo. 

— Puiku. Pirmyn prie darbo. 

Visi jau virto pro duris, kur Ingramas dalijo pa- 
skyrimų ir užduočių instrukcijas, kai staiga Alenas 
suriko: 

— Palaukite! 

Sustojo ir atsigręžė visi, išskyrus Frostą, kuris 
tiesiu taikymu nėrė į savo kabinetą. Alenas visiškai 
pamiršo paskutinėje eilėje sėdintį Maletą. 

— Sere, ar norėjote kreiptis į komandas? 

Maletas pakilo ir iššiepė už sniegą baltesnius 
dantis. 

— Tik norėjau visiems palinkėti sėkmės, — su- 
griaudėjo jis, tarsi pamokslą sakantis vikaras. 

Klegėdami pareigūnai išsiskirstė su susirinki- 
mo užrašų ir darbo tvarkaraščių kopijomis ranko- 
se. Alenas kruopščiai ir tvarkingai susidėjo užra- 
šus atgal į segtuvą ir laukė, kol Ingramas nusegs 
nuotraukas nuo lentos. Prie jo grakščiai prisiartino 
Maletas. 

— Nepriekaištingas susirinkimas, inspektoriau. 
Puikus pavyzdys mums visiems. 

— Dėkoju, sere, - atsakė Alenas, įtardamas vir- 
šininko komplimento motyvus. Paėmęs nuotrau- 
kas iš Ingramo, jis atžariu linktelėjimu davė ser- 
žantui leidimą pasišalinti ir gudriai žvilgtelėjo į 
rankinį savo laikrodį. - Sere, ar norėjote su manimi 
pasikalbėti? Mano darbotvarkė šiandien įtempta. 


(N 
Ųų) 


Išgirdusi apie praėjusios nakties linksmybes miš- 
kuose, spauda ims visa gerkle spygauti: „Siaubas 
su gobtuvu vėl puola... Policija bejėgė.“ 

Maletas su užuojauta linktelėjo, tarsi atsiri- 
bodamas nuo bet kokios kritikos, skirtos policijos 
pajėgoms. 

— Inspektoriau, nė neminėkite man spaudos. 
Mano telefonas netyla dėl to nelemto eismo įvy- 
kio... Žiniasklaida, policijos pajėgų vadas... Net 
pats seras Čarlzas Mileris. - Jis pažvelgė į Aleną 
vildamasis, kad toks įžymybių sąrašas padarys jam 
įspūdį. 

Alenas darsyk reikšmingai dirstelėjo į laikrodį. 

— Sere, apie ką norėjote su manimi pasikalbėti? 

Viršininkas pakėlė žvilgsnį šiek tiek aukštėliau 
nei inspektoriaus galva. 

— Kurias bylas dabar tiriate? 

Alenas primerkė akis. 

— Sere, viliuosi, neketinate man užkrauti dar 
vieno tyrimo. Šios išžaginimų bylos tyrimas atims 
visą mano laiką, todėl nė neįsivaizduoju, kaip ga- 
lėčiau imtis kitos užduoties. 

— Nepaprastai šitai vertinu, - vengdamas krimi- 
nalisto inspektoriaus žvilgsnio tarė Maletas ir su- 
kosi pažvelgti į didžiulį sieninį žemėlapį. - Noriu, 
kad išžaginimų bylos tyrimą perduotumėte Frostui. 

Alenas pažvelgė į Maletą taip, tarsi šis būtų vi- 
siškai proto netekęs. 

— Tik per mano lavoną! 

- Inspektoriau, tik kelioms dienoms. 

— Netgi kelioms minutėms neperduosiu. Tik tiek 
laiko Frostui prireiktų viską suknisti. — Iš įniršio 


jis ėmėsi žingsniuoti pirmyn atgal ir kumščiu dau- 
žė delną. - Kodėl, sere? Meldžiu, pasakykite man 
kodėl! 

Ramindamas jį, Maletas pakėlė ranką. 

— Turiu jums kitą bylą, šiai tirti reikia jūsų įgū- 
džių, takto ir kompetencijos. 

— Nejaugi? — atsargiai tarė Alenas žinodamas, 
kad tai bus gyva kankynė. 

— Ar ką nors Žinote apie tą eismo įvykį, per kurį 
buvo partrenktas žmogus? 

— Tik tiek, kad su juo susijęs Rodžeris Mileris. 

- Tiksliai to nežinome. Jis tvirtina prie vairo ne- 
sėdėjęs, mat jo automobilis neva buvo pavogtas. 

Alenas sulygino į segtuvą sudėtus dokumentus 
ir pasikišo juos po pažastimi. 

— Paistalai! - tiesiai šviesiai išrėžė jis. 

Šiurkštumo netoleruojantis Maletas susiraukė. 

- Jo tėvas seras Čarlzas Mileris yra įsitikinęs sa- 
vo sūnaus nekaltumu. 

— Sere, abejoju, kad seras Čarlzas yra toks bukas. 

Maletas prisitraukė kėdę ir, timptelėjęs kelnes, 
kad išsaugotų nepriekaištingą kantą, prisėdo. 

— Alenai, tai ypatinga byla. Šįryt seras Čarlzas 
bendravo su policijos nuovados viršininku, o šis 
savo ruožtu paskambino man į namus. Jei byla pa- 
sieks teismą, seras Čarlzas ketina pasamdyti aukš- 
čiausio lygio karališkąjį advokatą. 

— Turtuolių privilegijos, - prunkštelėjo Alenas. 

- Taip, inspektoriau. Tačiau kompetentingas ka- 
rališkasis advokatas prastai parengtą bylą sudras- 
kys į skutelius ir sutryps skyriaus reputaciją į pur- 
vą. Neketinu to leisti. 


— Jei skyriui atstovaus geras prokuroras, taip 
nenutiks, - pasakė Alenas. 

— Gerai jau, - pasidavė Maletas. - Atversiu savo 
kortas. Egzistuoja menkutė galimybė, kad Rodže- 
ris Mileris sako tiesą ir jo automobilis iš tiesų buvo 
pavogtas. Jei sugebėtume tai įrodyti, pelnytume 
sero Čarlzo prielankumą. Jis visada buvo nusista- 
tęs prieš policiją. Įsivaizduokite, ką reikštų palenk- 
ti tokį Žmogų į Mūsų pusę. 

— Tačiau kas nutiks, jei tyrimas įrodys jo sūnaus 
kaltę? - paklausė Alenas. 

— Tada priešais teisėją stosime su nesugriauna- 
ma byla rankose. Bet kuriuo atveju bylos tyrimui 
vadovaujantis pareigūnas pelnytų gerą vardą. 

— Nejau? - gudriai tarė Alenas. - Su visa dera- 
ma pagarba, sere, manau, esate naivus. Ši byla po- 
litiniu požiūriu yra ne kas kita kaip savižudybė. 
Serui Čarlzui priešų netrūksta net aukščiausiuose 
valdžios sluoksniuose. Reikalų nepraskaidrina ir 
įkaitusios emocijos... Vargšą senuką partrenkė ir 
užmušė turtuolio sūnelis. Jei išteisinsime Rodžerį, 
liaudis ims šūkauti: „Policijos konspiracija“, o jei jį 
nuteisime, na, ne paslaptis, kad įsigeidęs seras 
Čarlzas gali būti tikras kerštingas paršas. Jis grieb- 
sis bet kokio purvino triuko, kad tik atsilygintų jo 
numylėtą berniuką prikirpusiam policininkui. Bet 
kuriuo atveju mes pralaimime, todėl nenoriu su 
tuo turėti nieko bendra. 

Maletas įtraukė skruostus. Laikas parodyti savo 
autoritetą. 

— Bijau, kad tai, ko jūs norite ar nenorite, neturi 
jokios reikšmės. Policijos nuovados viršininkui 


sutikus, seras Čarlzas Mileris šįryt paskambins 
į nuovadą. Jam pažadėta, kad tyrimo imsis aukšto 
rango pareigūnas, kitaip tariant, jūs. Negaliu šios 
bylos atiduoti žemesnio nei inspektorius rango pa- 
reigūnui. 

„Seras Čarlzas šįryt paskambins į nuovadą! — 
mintyse pakartojo Alenas. - Tai štai kodėl nuo se- 
niai nematytos uniformos buvo nupurtyti kandžių 
lizdai.“ 

— Neprivalote atiduoti bylos žemesnio rango pa- 
reigūnui. Leiskite ją tirti Frostui. 

Niekinantis juokas. 

- Frostui? Tokią keblią bylą? 

Alenas prisiartino prie viršininko ir pašnibždo- 
mis tarė: 

— Sere, pamąstykite. Jei kas nors privalo pralai- 
mėti, Frostas yra puikiausias kandidatas. - Jis aki- 
mirką stabtelėjo ir reikšmingai pridūrė: - Jo netekti 
būtų visiškai neskaudu. 

Maletas susimąstė; mintis nėra tokia jau prasta. 
Galimybė atsikratyti vien bėdas nešančio Frosto. 
Idėja vilioja. Net labai. Tačiau kaip pristatyti tą ka- 
liausę serui Čarlzui ir tvirtinti, kad jis - kompeten- 
tingiausias nuovados inspektorius. 

— Jokiu būdu, inspektoriau. Jokiu būdu. Atleis- 
kite. Įsakau jums imtis šios užduoties. 

Alenui neliko nieko kito, kaip tik iš rankovės iš- 
sitraukti tokiam ypatingam atvejui saugotą kozirį. 

— Žinote, sere, jei Žiniasklaidos ausis pasiektų 
gandai, esą aukšto rango pareigūnas nušalintas 
nuo rimto išžaginimų tyrimo tam, kad išteisintų iš- 
paikintą parlamento nario sūnaitėlį, padėtis taptų 
bjauri. Išties labai bjauri. 


Maletas pažvelgė į Aleną. Šis atsakė tuo pačiu. 
Maleto žvilgsnis bylojo: „Tu neišdrįsi“, Aleno akys 
kalbėjo: „Tik pamėgink.“ 

Pirmasis akis nuleido viršininkas. Jis pakilo 
nuo kėdės ir kasydamasis smakrą smiliumi ėmė 
žingsniuoti po kambarį. Staiga jis sustojo, tarsi į 
galvą jam būtų šovusi geniali mintis, ir lėtai atsi- 
gręžė į inspektorių. 

— Nors ilgiau pagalvojus, Alenai, Frostas iš tik- 
rųjų būtų tobulas pasirinkimas. Jis puikiai pažįsta 
šį miestą ir jo gyvenimą, jis turi, hm... - Jis nutilo 
nebežinodamas, ką dar gero galima pasakyti apie 
Frostą. 

- Jis turi Jurgio kryžių, - jo mintį užbaigė Ale- 
nas. 

Jurgio kryžius! Neįtikėtina, bet tai tiesa. Praei- 
tais metais Frostas netikėtai atsidūrė įkaitų situaci- 
joje Beningtono banke, kur ginkluotas, nuo narko- 
tikų apsvaigęs plėšikas nutaikė ginklą į moterį su 
kūdikiu. Įsitikinęs, kad vyras blefuoja, Frostas mė- 
gino išplėšti ginklą jam iš rankų. Frosto pusėn nu- 
aidėjo šūvis, tačiau inspektorius sugebėjo nugalėti 
banditą. Už tai jam buvo įteiktas civilinis Viktorijos 
kryžiaus atitikmuo - Jurgio kryžius. Frostas nieka- 
da to neminėjo, o ordinas slėpėsi po šlamšto kalnu 
viename iš netvarkingo darbo stalo stalčių. „Tačiau 
serui Čarlzui tai padarys įspūdį... - pamanė Male- 
tas. - Taip, sere Čarlzai, jis yra vienas šauniausių 
mano vyrų - žinote, jis buvo apdovanotas Jurgio 
kryžiumi.“ Jis nusišypsojo Alenui. 

- Jūs teisus, Frostas puikiausiai tinka šiam 
darbui. 


Alenas spruko pro duris, kol Maletas nepersi- 
galvojo. Šis nuskubėjo į savo kabinetą ir paprašė 
panelės Smit ištraukti gražiausius kavos puodelius. 
Serui Čarlzui Mileriui tiko tik tai, kas geriausia. 

Už savo stalo Frostas knaisiojosi po popierių 
krūvas taip, kaip namų šeimininkė dėvėtų drabu- 
žių parduotuvėje. Deja, ten jis rado tik viršvalan- 
džių deklaraciją ir nusikaltimų statistikos ataskai- 
tą, kurią turėjo išsiųsti dar praeitą vakarą. Inspek- 
torius sukrovė jas virš kitų dokumentų. Jis privalo 
rasti laiko jas baigti. Paėmęs naujausią apiplėšimo 
ataskaitą, perbėgo tekstą akimis, ketindamas tuoj 
pat įkišti ją tarp kitų dokumentų spintelėje saugo- 
mų bylų. 


Namų šeimininkė: ponia Lilė Keri 

Adresas: 26 Sanfordo kelias, Dentonas 

Nusikaltimo vieta (jei adresas skiriasi nuo pateikto): Ta pati 
Pavogtos nuosavybės (ne pinigų) sąrašas (ir apytikslė vertė): Nieko 
Pavogti grynieji: 79 svarai sterlingai 


Iš pirmo žvilgsnio šis apiplėšimas niekuo nesi- 
skyrė nuo šimtų kitų. Greitas ir apsukrus darbelis, 
kurio metu dingo septyniasdešimt devyni svarai. 
Vagys visada ieško pinigų - juos jie gali akimirks- 
niu paleisti apyvarton, jų neįmanoma susekti, o 
policija nieko negali padaryti. Frostas šnarpštelėjo. 
Jis pažinojo Lilę Keri. Ji teikė neoficialias pasko- 
las- namų šeimininkėms paprastai skolindavo 
nedideles sumas su nesaikingomis palūkanomis. 

Septyniasdešimt devynių svarų ji nė nepastebėtų. 
Jis nusivylė, kad vagys nenušvilpė daugiau. Tačiau 
įsižiūrėjęs atidžiau pamatė, kad ataskaitą rašęs pa- 
reigūnas svarų sterlingų simbolį „£“ ištrynė ir pri- 
rašė Žodį „soverenai“. Septyniasdešimt devyni so- 
verenai! Frostas tiksliai nežinojo šiandienės so- 
verenų kainos, bet vien aukso vertė juose turėjo 
siekti keturis tūkstančius svarų sterlingų, gal net 
daugiau, jei tai buvo nepriekaištingos būklės Vik- 
torijos laikų monetos. Jis susikišo ataskaitą į kiše- 
nę. Senutei Keri jie šįryt būtinai skambtelės. 

Paspyręs kabineto duris, Vebsteris įėjo nešinas 
dviem puodeliais arbatos; jo veido išraiška aiškiai 
atspindėjo nuomonę apie jam nuolat skiriamas pa- 
našias užduotis. 

— Ačiū, drauguži, - burbtelėjo Frostas žinoda- 
mas, kad geriausia išeitis yra apskritai nekreipti 
dėmesio į konsteblio raukymąsi, piktus žvilgsnius 
ir grimasas. Pamaišęs dugne nusėdusį cukrų raši- 
klio galu, jis sriūbtelėjo. - Kaip katino šlapimas, — 
pasakė ir ėmė sukiotis kėdėje. - Šįryt turėjome at- 
likti kai ką svarbaus, tik niekaip neprisimenu ką. 

— Negyvėlis viešuosiuose tualetuose. Turėjote 
pranešti jo šeimai. 

- Štai kas, kad tave kur! - suriko Frostas. 

— Skambino ponas Dosonas, - informavo jį Vebs- 
teris. 

— Dosonas? — susiraukė Frostas. - Kas jis per 
vienas? 

— Dingusios paauglės tėvas. Jis norėjo žinoti, ar 
neturime kokių naujienų. Pasakiau jam, kad išpla- 
tinsime jos apibūdinimą. 


Frostas linktelėjo. 

— Ak, taip. Jaunoji, tvarkingoji, glotniai apsis- 
kutusi Karen. Jei ji greitai neatsiras, man teks slap- 
čia pasikalbėti su jos motina tėvui negirdint. Visa- 
me tame dukros dingimo reikale yra keletas palai- 
dų galų. 

Jo dėmesį patraukė paties ranka rašyta pastaba, 
kurią jis, norėdamas pabrėžti, buvo apibraukęs rau- 
donai. Suglumęs jis įsistebeilijo į keverzonę. 

— LS 10:00? Mes juk nelaukiame ponios Tečer vi- 
zito, tiesa? 

— Lavono skrodimas, - susierzinęs paaiškino 
Vebsteris. 

Išpylęs likusią arbatą į šiukšlių dėžę, Frostas 
siekė lietpalčio. 

— Gyvenimas yra vienas nesibaigiantis malonu- 
mas. Nagi, drauguži, negalime vėluoti. 

Į duris kažkas stipriai pasibeldė. 

— Ne šiandien, dėkoju, - šūktelėjo Frostas. 

Durys prasivėrė, ir kabinete pasirodė Maletas. 
Jo veido išraiška nerodė gyvenimą esant vienu ne- 
sibaigiančiu malonumu. Paskubomis Frostas čiupo 
nusikaltimų statistikos ataskaitą ir padėjo ją stalo 
viduryje, tarsi be poilsio būtų ją sudarinėjęs. 

-— Atleiskite, viršininke. Nežinojau, kad tai jūs. 

Maletas griežtu žvilgsniu apsidairė po kabine- 
tą. Kur pažvelgsi, visur jovalas. Kiekviename kam- 
pe, net ant palangių, gulėjo neplautais arbatos puo- 
deliais paremtų popierių šūsnys. Grindys nusėtos 
sūdytais žemės riešutais ir bulvių traškučių trupi- 
niais. 


- Inspektoriau, šis kabinetas - tikrų tikriausia 
kiaulidė. Pasibjaurėtina, purvina kiaulidė! 

— Koks sutapimas, sere. Mes kaip tik ketinome 
apsikuopti, - nuotaikingai melavo Frostas. - Drau- 
guži, nukraustyk tą šlamštą nuo kėdės, kad virši- 
ninkas galėtų atsisėsti. 

Vebsteris pakėlė krūvą segtuvų užlankstytais 
kampais, apsižvalgė, kur galėtų juos nusviesti, ir 
nusprendė, kad vienintelė tuščia vieta yra jo stalas. 
Jis pasiūlė kėdę viršininkui, o šis atsisakydamas 
tik niekinamai prunkštelėjo. Jis neketino taip ne- 
apdairiai ištepti naujutėlės uniformos. Jo akys už- 
kliuvo už ant Frosto stalo krašto gulinčios viršva- 
landžių deklaracijos. 

— Frostai, sklinda kalbos apie kai kuriems vy- 
rams praėjusį mėnesį neišmokėtus viršvalandžius. 

— Taip, — pritarė Frostas. - Tai tas prakeiktas 
kompiuteris. Niekad neveikia taip, kaip reikia. 

Savo žvilgsniu jis suglumino Maletą, tuo pat 
metu prisiminęs šimtus šįryt jo laukiančių darbų. 

— Sere, ar užsukote man tik parodyti, kur pipi- 
rai auga, ar norite aptarti ką nors svarbaus? Manęs 
laukia krūva reikalų. Už pusvalandžio morge bus 
mėsinėjamas Benas Kornišas. 

— Turiu tau gerokai svarbesnę užduotį, - atža- 
riai tarė Maletas. - Rodžeris Mileris... Eismo įvy- 
kis. Skiriu tave vadovauti šios bylos tyrimui. 

— Gerai, viršininke, - atsakė Frostas. - Įkišiu tą 
niekšelį į cypę, dėl to galite nesijaudinti. 

Maletas sukando dantis trokšdamas, kad Ale- 
nas nebūtų jo šitam įkalbėjęs. 

— Tu nesupranti, Frostai, — tarė jis ir paaiškino, 
ko tiksliai tikimasi iš inspektoriaus. 

Dieninės pamainos budintis seržantas Džonso- 
nas nusileido patikrinti sulaikytųjų kamerose. Jis 
niršo ant Frosto už tai, kad šis leido Voliui Pitersui 
pernakvoti areštinėje. Rezultatas neišvengiamas — 
kamera skendėjo šlapime. 

— Pone Frostai! - piktai sušuko jis, inspektoriui 
su Vebsteriu koridoriumi einant automobilių aikš- 
telės link. 

— Taip, Džoni? - iš tarpdurio atsiliepė Frostas. 

— Apačioje turime jūsų bičiulį. Jis čiurškia ant 
grindų ir smardina visą nuovadą. 

Frosto veidą perkreipė apsimestinė nuostaba. 

— Ką ponas Maletas ten veikia? - paklausė jis. 


DIENINĖ TREČIADIENIO PAMAINA 

Sukiodamasis vestibiulyje prie plyšio duryse ko- 
respondencijai įmesti, jis nekantriai laukė. Vos tik 
berniukas kyštelėjo laikraštį vidun, čiupo jį ir atsi- 
vertęs ėmė skaityti antraštes. Pagrindinis dienos 
straipsnis pavadintas „TRAGIŠKA AUTOBUSO 
AVARIJA - PENKI ŽUVĘ!“ Apie užpuolimą - nie- 
ko. Jis vertė vieną puslapį po kito, akimis bėgda- 
mas nuo vienos antraštės prie kitos. Nė žodžio. At- 
gal į pirmąjį puslapį. Galiausiai jis rado ją. Keturių 
susiliejusių eilučių naujausių Žinių pastraipą, tarsi 
pavėluota mintis sugrūstą į apatinį dešinį puslapio 
kampą. Dentono miškuose užpulta moteris. Vakar vėlai 
vakare Dentono miškuose buvo užpulta ir išprievartauta 
moteris. Policija ieško vyriškio, kuris, kaip tikima, per 
kelis pastaruosius mėnesius apylinkėse įvykdė keletą ki- 
tų panašių nusikaltimų. 

Keturios eilutės! Jis norėjo pravirkti. Kaip netei- 
singa. Dalis malonumo yra vėliau apie tai perskai- 
tyti laikraščiuose. Kartais Žurnalistai įterpdavo in- 
terviu su mergina, pasakojančia, kokį siaubą paty- 
rė užpulta. Jis mėgo apie tai skaityti. Straipsniai 
spaudoje jį vėl sujaudindavo. 

Keturios eilutės. Keturios trumpos, niekingos 
eilutės. Ir šįkart straipsnis nė nebuvo tikslus. Jame 
minimas išprievartavimas. Jis to nepadarė. Jis 
negalėjo. Jis pasirinko ją todėl, kad patikėjo, jog ši 
yra jauna, tyra mokinukė. Tačiau ji pasirodė esanti 


sena kekšė. Purvina kalė išdažytomis krūtimis, 
parsidavinėjanti vyrams ir veikiausiai nešiojanti 
šimtus parazitų. Prieš porą naktų ji mėgino įsisiū- 
lyti ir jam. Kokia karvė, kokia pasileidėlė. Apsivil- 
kusi tuos drabužius, kad jį suviliotų. 

Suglamžęs laikraštį ir tėškęs į grindis, jis nuėjo į 
miegamąjį ir iš slaptavietės išsitraukė nučiupinėtą 
knygą. Laikas seko. Šiąnakt jis pamėgins dar kartą. 
Sučiupti jauną mergaitę. Atvertęs knygą, pradėjo 
skaityti. 

Nemalonias užduotis jie buvo sudėlioję tokia 
tvarka: pirmiausia skambutis poniai Korniš pra- 
nešti liūdną Žinią apie jos sūnų Beną. Antra, skro- 
dimas. Tačiau tvarkaraščius Frostas sudarydavo tik 
tam, kad galėtų jų nepaisyti. Dabar jo darbų sąrašo 
viršūnėje atsidūrė kitas skambutis. 

— Trumpa apylanka, drauguži, - tarė jis, iš kiše- 
nės traukdamas įsilaužimo ataskaitą ir informuo- 
damas Vebsterį apie Lilę Keri ir jos soverenus. - Tai 
gali būti pagrindinė trūkstama galvosūkio detalė 
tiriant nedidelius įsilaužimus. Neužtruksime nė 
dviejų Minučių. 

Vebsteris žvilgtelėjo į laikrodį. Į skrodimą laiku 
jie atvyks tik per stebuklą. Jie ir taip jau vėluoja, o 
štai Frostas užsimanė dar kažkur stabtelėti. 

— Drauguži, sustok čia. Prie gatvės žibinto. 

Sanfordo gatvėje rikiavosi eilė apšiurusių, drau- 
gėn sujungtų namų. Išlipę iš automobilio, jie at- 
sidūrė priešais dar labiau nei jo kaimynai apleistą 
dvidešimt šeštąjį numerį. Frostas pabeldė durų 


plaktuku. Viduje pasigirdo tylus šlepsėjimas ir 
atšiaurus moteriškas balsas, reikalaujantis prisista- 
tyti. 

— Džekas Skerdikas ir daktaras Kripenas, - pro 
korespondencijos plyšį duryse šūktelėjo Frostas. — 
Nagi, Lile, atidaryk. Puikiai žinai, kas mes tokie. 
Praskleidusi užuolaidas nenuleidai akių nuo mūsų, 
vos automobiliui sustojus. 

Dusliai sužvango atkabinamos grandinės, 
trakštelėjo pasukami raktai, sudžeržgė skląstis, ir 
durys cypdamos prasivėrė. Į juos žvelgė smulki, 
sulysusi moterėlė, vilkinti kandžių sukapotus kai- 
linius ant jai per ilgų naktinių baltinių, kurių pa- 
juodusi apačia nuolat šlavė purvą nuo grindų. Jos 
ansamblį užbaigė visiškai nederantis rudas nailo- 
ninis Širlės Templ stiliaus perukas, pakrypdavęs ir 
kėsinęsis nukristi kaskart jai pasukus galvą. Jos 
veidas buvo padengtas storu makiažo sluoksniu, o 
skaistalais paryškinti skruostai panėšėjo į klouno 
kaukę. Jai buvo mažiausiai septyniasdešimt, galbūt 
net aštuoniasdešimt. 

— Pasakyk mamytei, kad atvyko policija, - tarė 
Frostas. 

— Pamiršk tuos pokštus, - atkirto ji. - Kur buvo- 
te, kai mane plėšė? 

- Irstėmės po šlapimą tualetuose, - atsakė Fros- 
tas. - Lile, ar galime užeiti? 

Ji nuvedė juos į šaltą, drėgną svetainę apačioje, 
prigrūstą gausiai išraižytų, nykių baldų, nuteplio- 
tų tamsaus ąžuolo spalvos laku. Kambario vidury- 
je ant stalo su nuo svorio įlinkusiomis kojomis gu- 
lėjo virvelėmis surištos šūsnys senų laikraščių. 

Žvakidėmis nukrautas pianinas liūdnai kiurksojo 
kampe; jam taip pat teko nemenka surištų laikraš- 
čių ryšulių dalis. Vienintelį kambario langą dengė 
storos, apdulkėjusios aksominės tvirtai užtrauktos 
užuolaidos, kad praeivio akis neužkliūtų už viduje 
slypinčių lobių. 

Frostas pervertė vieną iš geltonuojančių spau- 
dos leidinių. 

— Panašu, kad ponas Atlis laimės rinkimus, - 
tarė jis ir pastūmė laikraštį tolyn. - Taigi, Lile, kas 
atsitiko? | 

— Puikiai Žinai, kas atsitiko, inspektoriau, - at- 
šovė ji, perukui tabaluojant į visas puses. - Viską 
surašiau toje formoje. Nieko daugiau, tik supuvu- 
sią formą šiais laikais ir gausi. Netrukus reikės už- 
pildyti kokį popiergalį, kad į tualetą patektum. 

— Aš, pavyzdžiui, užpildau kibirą, - panosėje 
burbtelėjo Frostas. - Lile, mano gauruotasis kolega 
nemoka skaityti, todėl būk miela, papasakok jam, 
kas atsitiko. 

Įtariai nužvelgusi Vebsterį, ji nusprendė jį esant 
vertą jos pasitikėjimo. 

— Klausykis įdėmiai, jaunuoli, papasakosiu tau 
tik kartą. 

Dieną prieš apiplėšimą ji išsiruošė į už penkioli- 
kos mylių esantį Felbio miestelį aplankyti sunega- 
lavusios sesers. Iš namų išėjo trečią valandą, kad 
suspėtų į iš Dentono geležinkelio stoties 3:32 iš- 
vykstantį traukinį. Prieš išeidama, ji įsitikino, kad 
soverenai saugiai paslėpti. Namo grįžo tą patį va- 
karą apie dešimtą, tačiau išvarginta kelionės nuėjo 
tiesiai į lovą. 

- Jei būčiau žinojusi, kad kažkas pavogė mano 
viso gyvenimo santaupas, nė bluosto nebūčiau su- 
dėjusi, - kalbėjo ji. - Iškart po pusryčių nuėjau pa- 
tikrinti slėptuvės ir vos priepuolio negavau. Skar- 
dinė buvo tuščia. Visi pinigėliai, kuriuos dėjau ir 
taupiau, mano lizdelis su kiaušinėliais, mano lėšos 
laidotuvėms - viskas dingo. Jums derėtų sugrąžin- 
ti kartuves. 

„Vargšė senutė“, - pamanė Vebsteris. 

— Kur laikėte tą skardinę? 

- Pianino viduje. 

Ji nukrypavo į kampą, nukėlė nuo pianino du 
ryšulius laikraščių, atvožė instrumento dangtį ir 
pasistiebusi ant pirštų galų panardino ranką į jo 
gelmes. Kliudydama stygas, ištraukė skardinę sau- 
sainių dėžutę, išpuoštą karaliaus Jurgio V ir kara- 
lienės Marijos atvaizdais. Senutė atidarė ją, laiky- 
dama už dangtelio, kad parodytų, jog dėžutė išties 
tuščia. 

— Tai jau tikrai, kad ji tuščia, - sutiko Frostas. — 
Gyvenime nesu matęs tokios tuščios dėžutės. Kas 
dar Žinojo apie šią slaptavietę? 

— Nė gyva siela! - patikino ji. 

— Vagys žinojo, - tarė Frostas. 

— Ar pasigedote dar ko nors? - pasiteiravo Vebs- 
teris. 

Ji papurtė peruką į šalis. 

— Dėkui Dievui, nieko. Visur apžiūrėjau. Tik 
septyniasdešimt devyni mano auksiniai sove- 
renai. 

— Lile, kokie tai buvo soverenai? — paklausė 
Frostas. 


— Visos monetos - karalienės Viktorijos laikų, — 
atsakė ji. - Mano motulė, tesiilsi jos siela ramybėje, 
paliko jas man, gulėdama mirties patale. 

— Ar pažintum jas darsyk išvydusi? 

— Žinau kiekvieną žymę, kiekvieną įbrėžimą. 
Pažinčiau jas tarsi nuosavus vaikus - ilgiuosi jų ly- 
giai taip pat. 

Nuleidusi akis, ji smarkiai papuūtė į plačią nosi- 
nę, kuri taip pat, regis, išliko nuo karalienės Vikto- 
rijos valdymo laikų, tik nėkart nebuvo skalbta. Nu- 
slydęs nuo viršugalvio perukas uždengė vieną akį. 

— O dėžutė buvo padėta atgal į pianiną? 

Ji linktelėjo. 

Frostas patrynė savo randą. Ta pati strategija, 
miklus darbelis, tačiau šįkart vagys žinojo, ko tiks- 
liai ieškoti ir kur tai slepiama. Tik kaip jie pateko į 
vidų? Gal pro langą? 

Prasispraudęs pro stalą ir atitraukęs užuolaidas, 
Frostas paklibino langą. Šis nepajudėjo. Prieš dau- 
gelį metų jo rėmas buvo nuteptas storu sluoksniu 
kreminės spalvos dažų, kurie, nutekėję į skląstį, 
tvirtai jį sulipdė. Taigi tai nebuvo plėšikų kelias į 
vidų. Labiausiai tikėtina, kad jie pasinaudojo pa- 
grindinėmis durimis. 

Namo durys kone virto iš vyrių nuo prie jų pri- 
taisyto metalo: skląsčių, grotų ir įvairiausių gran- 
dinių su spynomis. Tačiau iš lauko pusės viso to 
užrakinti nebuvo įmanoma, todėl Lilei išvykus ap- 
lankyti sesers jos namus sergėjo tik įprasta durų 
spyna. Savo darbą ji atliko, tačiau, kaip daugelyje 
panašių senų namų, ją nesunkiai galėjai išlaužti 
paprasčiausia lanksčia plastikine plokštele. 


— Labai tikėtina, kad į vidų jie pateko pro šias 
duris, - Frostas kreipėsi į Vebsterį, — tačiau verta 
apsižvalgyti po kitą namo dalį. Galbūt rasime įsi- 
laužimo žymių. - Nusišypsojęs senutei, jis dar pri- 
dūrė: — Lile, verčiau eik su juo, kad jis ko nenu- 
gvelbtų. Juk žinai, kokie lipnūs mūsų, policininkų, 
pirštai. 

Vebsteriui toks komentaras pasirodė nejuokin- 
gas, ypač kai Lilė jį priėmė už gryną pinigą ir įta- 
riai sekė paskui jį iš kambario į kambarį. 

Paliktas vienas, Frostas kaipmat puolė atidari- 
nėti stalčių ir tikrinti, kas juose yra. Norėdamas 
prisikasti iki pianino klavišų jis nukėlė laikraščių 
ryšulius nuo instrumento dangčio. Geltonuojantys 
klavišai buvo nukloti indėlių knygutėmis, taupo- 
mųjų pašto sąskaitų informacija ir namų statybos 
kredito bendrovių korespondencija. Jis mikliai per- 
vertė dokumentus, norėdamas sužinoti, kiek pini- 
gų iš tiesų buvo sutaupiusi senutė. Paskui jis ėmėsi 
savaitinių šeimos pašalpų ataskaitų, surištų stora 
gumele. Jos buvo sukrautos kitame klaviatūros ga- 
le. Deja, šniukštinėjimą nutraukė laiptinėje pasigir- 
dę žingsniai. Nieko nelaukdamas jis sudėjo viską į 
savo vietas, pasitraukė prie lango ir nutaisė nekal- 
čiausią veido išraišką. 

Įsilaužimo ženklų Vebsteris nepastebėjo, bet 
jį apstulbino  nesuvokiamai skurdžios senutės 
gyvenimo sąlygos. Miegamasis jau seniai nešil- 
domas, grindų lentos plikos, o seni paltai atstojo 
antklodes. 

Jie pasibeldė į kelerias duris, tačiau nė vienas 
kaimynas neprisipažino vakar dieną matęs ką nors 

sukiojantis aplink namus. Pareigūnai nebežinojo, 
ko daugiau imtis, išskyrus paklausyti Lilės patari- 
mo pranešti Interpolui. 

Įvynioję skardinę sausainių dėžutę į polietileni- 
nį įkalčių maišelį, jie pažadėjo nuovadoje paieškoti 
svetimų pirštų atspaudų ir pasirengė išvykti. Lydė- 
dama juos, Lilė timptelėjo Frosto rankovę. 

— Pone Frostai, prašau surasti mano pinigus. 

Frostas gūžtelėjo pečiais. 

- Jei tik mums nusišypsos sėkmė, Lile, tačiau pa- 
tirtis rodo, kad viltis nevertėtų. Kol kas mums dar 
nepavyko rasti nė vienos apiplėšimo aukos pinigų. 

Su virpančia apatine lūpa ji graudžiai pažvelgė 
į Frostą, tarsi šis jai būtų ką tik pranešęs, kad visa 
jos šeima žuvo lėktuvo katastrofoje. 

— Tie pinigai buvo skirti mano laidotuvėms, — 
tarė ji stipriai mirkčiodama, kad sulaikytų blaks- 
tienų tušą plaunančias ašaras. 

Sėsdamas į vairuotojo sėdynę, Vebsteris susi- 
graudino. 

— Vargšė senutė, - pratarė jis. - Man jos taip gai- 
la... Kad būtumėte matęs likusią jos namų dalį. Ji 
veikiausiai nebeturi nė skatiko. 

— Kad būtum matęs jos banko ataskaitas, - tarė 
Frostas. - Ji turi mažiausiai dvidešimt tūkstančių 
svarų namų statybos kredito bendrovėse, penkioli- 
ka tūkstančių banke ir dar, dievai žino, kiek kitose 
sąskaitose. 

- Jūs juokaujate! - savo ausimis nepatikėjo Vebs- 
teris. 


— Deja, ne, drauguži. Kol judu trainiojotės jos 
miegamajame, aš šiek tiek pašniukštinėjau. Prieš 
daugelį metų ji darė nelegalius abortus: penkiasde- 
šimt šilingų už procedūrą, įskaitant puodelį arba- 
tos ir trupininį pyragaitį. Ją buvo praminę „siuvėja 
už penkiasdešimt šilingų“. Jei ne Lilė ir jos nėrimo 
vąšelis, dabar kęstume demografinį sprogimą. Ta- 
čiau vos tik vyriausybė įteisino abortus, ji ėmėsi 
skolinti pinigus — trumpalaikes paskolas su kosmi- 
nėmis palūkanomis Žmonėms, kuriems žūtbūt rei- 
kėjo grynųjų. Paprastai tai būdavo namų šeiminin- 
kės, namų ūkio išlaidoms skirtus pinigus prašvil- 
pusios prie bingo stalo ir mėginančios nuslėpti tai 
nuo savo senių. Negana to, ji skolina jaunoms šei- 
moms, vėluojančioms mokėti paskolas, paprastai 
kaip garantą priimdama jų savaitinės šeimos pa- 
šalpos knygutes. Jų pianine radau visą krūvą. Ma- 
no mažasis gauruotasis drauguži, dėl jos ašaromis 
barzdos šlakstyti neverta. 

Laikas negailestingai bėgo. Ponią Korniš jie bus 
priversti aplankyti po jos sūnaus skrodimo. Va- 
žiuodamas į laidojimo namus, Vebsteris pagerino 
visus greičio rekordus ir cypiant padangoms susto- 
jo tiesiai už juosvai sidabrinio „Rolls-Royce“ kata- 
falko, žvilgančio it naujoji Maleto uniforma. 

Iš „Cortina“ aukštyn takeliu, pro dvigubas du- 
ris į ankštą vestibiulį, kuriame iškaba ant sienos 
informavo: „Prieš išsiveždami kūną, visi laidojimo 
namų agentai privalo užsiregistruoti durininko 
žurnale.“ Prie informacijos stalo du laidojimo 
namų savininko padėjėjai juodais it mirtis kostiu- 
mais ginčijosi su smulkiu pliku morgo darbuotoju. 


Sklaidydamas jam įteiktą dokumentų šūsnį, jis 
griežtai purtė galvą. 

- Šimtąjį kartą jums sakau, - kalbėjo suirzęs lai- 
dojimo namų agentas, —- laidotuvės jau po valan- 
dos. Užkasame jį vidurdienį. 

— Nereikia man keiksmų, - atkirto morgo dar- 
buotojas išsitiesdamas. - Be mirties liudijimo nieko 
jūs nelaidojate. 

— Atsiprašau, atleiskite, - įsiterpė Frostas, alkū- 
nėmis braudamasis tarp jų, tarsi teisėjas tarp dvie- 
jų boksininkų. Visiems prieš nosis išdygo jo polici- 
ninko pažymėjimas. - Aš atvykau į Kornišo skro- 
dimą. 

Morgo darbuotojas ištempė kaklą ir žvilgtelėjo į 
laikrodį. 

- Inspektoriau, jūs šiek tiek vėluojate. 

— Tik nesakykite, kad jis jau prasidėjo? - suneri- 
mo Frostas. 

— Jei neklystu, jis beveik baigtas. Juk žinote, 
koks punktualus yra daktaras Bondas. Jis laiko ne- 
švaisto veltui. 

Pro kitas dvigubas duris jie pateko į žaliomis 
plytelėmis iškloto morgo šaltį, o aštrus antiseptikų 
kvapas akimirksniu paliko jų burnose šleikštulį 
keliantį prieskonį. 

Prie sienos, kairiau nuo durų, stovėjo paklode 
uždengta lova su ratukais. Nutraukęs paklodę, 
Frostas pažvelgė į pamėlusį, raukšlėtą, vaškinį se- 
nutės veidą. 

— Atleisk, mieloji, - sušnabždėjo jis švelniai ir 
uždengė moteriškės veidą. — Supainiojau tave su 
savo pažįstamu. 


Patalpos gale guminę prijuostę susijuosęs mMor- 
go darbuotojas, apsiavęs guminius mėsininko auli- 
nius, žarna plovė griovelių ir skylučių išvagotą 
operacinį stalą. Staiga vanduo ėmė lietis per kraš- 
tus, mat kažkas užkimšo vieną iš nuotakų, tačiau 
padėjėjas surado kamštį pirštu ir lyg niekur nieko 
toliau dirbo. Vebsteris nusipurtė pagalvojęs, kas 
galėjo užkimšti nutekamąjį griovelį. Frostas pa- 
tapšnojo morgo darbuotojui per petį. 

— Beno Kornišo skrodimas? 

— Visur, - atžariai atšovė tarnautojas, pernelyg 
įnikęs į savo darbą, kad sustotų. — Patologas jau 
išvyko, o daktaras Slomonas laukia jūsų savo ka- 
binete. 

Susijaudinęs Slomonas kabinete žingsniavo pir- 
myn atgal. Frostui nė nespėjus įžengti pro duris, jis 
pribėgo ir sugriebė jį už rankos. 

— Inspektoriau, ačiū Dievui, jūs čia, - išvydęs 
Vebsterį jis sunerimo dar labiau. - Kas jis toks? 

Frostas pristatė savo padėjėją. Slomonas dve- 
jojo. 

— Reikalas kiek keblokas, - pradėjo jis, aiškiai 
parodydamas, kad Vebsteris turėtų pasišalinti. 

— Jei reikalas susijęs su kriminaliniu tyrimu, — 
atsakė Frostas, - tada jis turi likti. 
doriuje jų nesiklauso smalsios ausys, ir užtrenkė 
duris. Pašnibždomis jis tarė: 

- Inspektoriau, mes pakliuvome į bėdą. 

— Nėra dienos, kad nebūčiau bėdoje, - ramiai at- 
sakė Frostas ir susirado kėdę. Jam nepatiko gydy- 
tojo frazė „mes pakliuvome į bėdą“. Iš jo intonacijos 


buvo galima spėti, kad į bėdą pakliuvo Slomonas, 
tačiau tikėjosi, kad Frostas prisiims didelę kaltės 
dalį. Jis apdairiai klausėsi, ką gydytojas turi pa- 
sakyti. 

— Inspektoriau, tokiomis sąlygomis, su kokio- 
mis susidūrėme vakar naktį, niekas tinkamai ne- 
todėl negalima mūsų smerkti, jeigu kai ką pra- 
žiopsojome. Labai svarbu, kad savo ataskaitose tai 
pabrėžtume. Žmonės visada skuba primesti kam 
nors kaltę. 

Dabar Frostas nejuokais sunerimo. Ką, po ga- 
lais, jie vakar pražiopsojo? 

— Daktarėli, ką parodė skrodimas? 

— Eime su manimi. 

Įsikibęs Frostui į parankę, Slomonas nulydėjo jį 
į gretimą saugyklą, kurios sienoje, tarsi dokumen- 
tų spintelės stalčiai, buvo įrengti tvarkingai sužy- 
mėti šaldytuvai. 

— Kur laikote šaldytus žirnius? — pasiteiravo 
Frostas. 

Slomonas nebuvo nusiteikęs pokštauti. Jis truk- 
telėjo vieną iš stalčių, ir iš po įšalusio anglies diok- 
sido garų pasirodė negyvas kūnas. 

Išvargęs, neįprastai švarus Beno Kornišo veidas 
klaikiai žvelgė į juos, tarsi baisėdamasis pažemini- 
mu, su kuriuo jam teko susidurti per skrodimą. 

— Pažvelkite čia! - Slomonas parodė į bjaurią 
žalsvą mėlynę po kairiąja lavono akimi. 

Frostas suglumęs palinko virš kūno. 

— Daktarėli, kaip mes jos nepastebėjome vakar 
vakare? Dabar ji šviečia iš tolo. 


— Vakar vakare, - paaiškino Slomonas, - jo vei- 
das buvo purvinas ir vėmaluotas. Mėlynę pastebė- 
jome tik nurengę ir nuprausę kūną. Vakar niekaip 
nebūčiau jos pamatęs. 

Jis nutraukė paklodę ir atidengė lavono liemenį 
ir šlaunis. Toje vietoje, kur Benas Kornišas leidosi 
narkotikus, dešinė ranka buvo grėsmingai supūlia- 
vusi. Krūtinę ir pilvo sritį vagojo ryškios skrodimo 
žaizdos, netvarkingai sudaigstytos po to, kai odos 
gabalai buvo atversti, gydytojui mėginant pasiekti 
vidaus organus. Pilvo odoje ryškėjo viena didžiulė 
gelsvai žalsva mėlynė. 

Slomonas pirštu nubrėžė sumuštąją pilvo ert- 
mės dalį. 

— Kaip matote, prieš mirtį kažkas jį gerokai ap- 
talžė. 

Frosto širdis nusirito į jo paties pilvo gelmes. Pa- 
mažu jis suprato, ką gydytojas ketina sakyti toliau. 

— Ar čia kumščio darbas? 

— Ne, ne kumščio, - atsakė Slomonas. - Bato. 
Smūgis į veidą parvertė jį ant grindų, tada užpuo- 
likas iš visų jėgų ėmė spardyti jam pilvą. 

Frostas susiraukė ir sugriežė dantimis. Vien nuo 
minties jo paties pilvą pervėrė skausmas. Tačiau tai 
dar ne pabaiga. Iš kampe stovinčios nerūdijančio 
plieno spintelės jis ištraukė du sandariai uždarytus 
mėginių stiklainėlius, į juos buvo sudėtos kraujo 
spalvos skystyje mirkstančios žmogaus organų lie- 
kanos. Vaizdas privertė Vebsterį krūptelėti, o jo 
skrandis keletą kartų nevalingai susitraukė, tačiau 
Slomonas, tarsi stovėdamas priešais studentų audi- 
toriją, negailestingai postringavo toliau. 


— Kaip matote, kepenys tiesiogine to Žodžio 
prasme sprogo. Per visą savo profesinę karjerą nė- 
kart nesu matęs tokių sunkių sužalojimų. Negana 
to, smūgiai suplėšė kasą ir nutraukė pagrindinę į 
širdį vedančią arteriją. Šokiruojantys sužalojimai. 

— Daktare, ar tai ir buvo jo mirties priežastis? — 
paskubomis paklausė Frostas baimindamasis, kad 
Slomonas nutrauks paklodę toliau ir atvers dar 
kraupesnius vaizdus. 

— Smūgiai veikiausiai buvo mirtini, - patvirtino 
Slomonas. - Tiesą sakant, net medikai nebūtų galė- 
je jam padėti. Tačiau pirmieji smūgiai į pilvo ertmę 
išstumė skrandžio turinį laukan. Jis paspringo vė- 
malais, taigi, nors pirminės lavono apžiūros sąly- 
gos buvo atstumiančios, diagnozė pateisino mano 
reputaciją ir buvo visiškai teisinga. 

„Pateisino tavo reputaciją? - pamanė Frostas. — 
Niekas nebeišsaugos savo reputacijos, Slomonai.“ 
Jis įkišo rankas giliai į lietpalčio kišenes ir tyliai 
panosėje nusikeikė. Kodėl, po velnių, viso šito jie 
nepamatė vakar? „Prakeiktas Slomonas ir jo neno- 
ras sušlapti kojų. Prakeiktas mano paties nekompe- 
tentingumas. Taip skubėjau ištrūkti į tą nelemtą 
vakarėlį, kad suknisau visą tyrimą. Privalėjau pri- 
versti Slomoną deramai apžiūrėti lavoną.“ 

— Nenoriu, kad dar kas nors liestų kūną, - tarė 
jis. - Reikia jį nufotografuoti. Atsiųsiu vieną iš mū- 
sų vaikinų... Taip pat man prireiks jo drabužių 
teismo ekspertizei. 

Jis dar kartą pažvelgė į sustingusį veidą ir 
prisiminė praeito vakaro paveikslą tualete. Kabi- 
ną išlaužtomis durimis. Mintyse atkūrė galimą 


scenarijų. Iš siaubo joje besigūžiantis Benas, už- 
puolikui laužiant duris, ištempiant jį lauk ir negy- 
vai suspardant. Jis uždengė lavono veidą paklode 
ir stipriai trinktelėjo stalčių. 

— Eime, drauguži, - tarė jis. - Mūsų laukia kal- 
nai darbų. 

— Nepamirškite savo ataskaitoje paminėti, kad 
vakar padarėme viską, ką galėjome, - jiems įkan- 
din šūktelėjo Slomonas. 

Frostas abejingai mostelėjo ranka. Vakarykštės 
nakties įvykius jis aprašys tiksliai, be menkiausių 
pagražinimų. Jis neabejojo, kad ataskaitoje Slo- 
monas sumaišys policijos darbą su purvais, tačiau 
žaisti tokius žaidimus jis neturėjo laiko. 

Pro dvigubas duris jie grįžo į laidojimo namų 
vestibiulį - pro praviras šonines duris du agentai 
nešė karstą į lauke stovintį „Rolls-Royce“ katafal- 
ką. Prie darbo stalo laidojimo namų agentas savo 
žinyne žymėjo išvežamą kūną ir tikslino užrašus 
linksmai švilpaudamas, tarsi kas jam būtų palikęs 
dosnių arbatpinigių. Jo lentoje nekabėjo nė vieno 
mirties liudijimo. 

a 

Oras lauke kvepėjo nepaprasta gaiva ir tyrumu. 
Laukdamas, kol katafalkas pasitrauks iš kelio, Fros- 
tas tarė: 

— Kodėl kažkas šitaip Žiauriai pasielgė su tokiu 
vargšu nelaimėliu kaip Benas? 

- Apiplėšimas, - spėliojo Vebsteris. 

— Jo turtas nė sudilusio skatiko nevertas, - atsa- 
kė Frostas. 

— Narkotikai? —- darsyk mėgino spėti Vebsteris. — 
Kitas narkomanas užsimanė Beno gėrybių, todėl jį 
užvertė? 

Frostas keletą akimirkų stebeilijo į tolį. Vebste- 
ris jau manė, kad inspektorius jo nė negirdi, kai šis 
staiga atsigręžė ir tarė: 

— Drauguži, aš esu niekam tikęs idiotas. Taip ir 
maniau kažką pražiopsojęs. 

— Ką? - nesuprato Vebsteris. 

— Jo portfelis. Jame jis nešiojosi visą žemiškąjį 
savo turtą: maistą, niekniekius, švirkštą. Jo iš ran- 
kų nepaleisdavo. Tačiau vakar prie jo kūno nieko 
neradome. Žudikas pasisavino portfelį. 

Kurį laiką pirštais pabeldęs į prietaisų skydelį, 
jis pasilenkė ir radijo signalu susisiekė su Džoniu 
Džonsonu nuovadoje. Jis norėjo sužinoti, ar Volis 
Pitersas vis dar vieši vienoje iš kamerų. 

— Dėkui Dievui, nebe, - atsakė pareigūnas. - Iš- 
spyrėme jį į gatvę prieš pusvalandį. Dabar atlapo- 
jome visus nuovados langus, deginame sieros Žva- 
kes ir kasomės tarsi blusų apnikti. 

— Man jo reikia nuovadoje, - įsakė Frostas. — 
Perduok tai visiems ekipažams. 

— Nuovadoje, Džekai? Kokių galų? 

— Mes ką tik iš skrodimo. Benas Kornišas buvo 
nužudytas. 

— Nužudytas? - sulaikė kvapą Džonsonas. - Ko- 
dėl kam nors reikėtų jį žudyti? 

— Veikiausiai dėl kažkokių niekų jo portfelyje, — 
atsakė Frostas. - Niekur jo neradome... O Volis va- 
kar vakare buvo pastebėtas besisukiojantis aplink 
viešuosius tualetus. Taigi man reikia jo. 


— Supratau, - tarė Džonis. - Jau įvykdyta. Beje, 
Džekai, ilgai neužtruksite, tiesa? Ponas Maletas 
su seru Čarlzu Mileriu, jo sūnumi ir advokatu ne- 
kantriai laukia audiencijos su jumis dėl to eismo 
įvykio. 

— Kad tave kur perkūnai! - riktelėjo Frostas. — 
Visai iš galvos išgaravo. Mes jau pakeliui, neturė- 
tume užtrukti ilgiau nei dešimt minučių. 

Pakabinęs raciją, jis kreipėsi į Vebsterį: 

— Drauguži, grįžtame į nuovadą. 

Vebsteris jam priminė, kad Beno Kornišo šeimai 
vis dar nepraneštos liūdnos žinios. 

— Po velnių, - atsiduso Frostas, - teks tą padary- 
ti dabar. 

Pakeliui į Kornišų rezidenciją Frostas prisiminė 
ligoninėje ketinęs užduoti dar keletą klausimų To- 
mui Krolui apie „Kokosų giraitės“ apiplėšimą. Pirš- 
tu jis stipriai patrynė savo randą. Tiek darbų, ojis, 
regis, priekin nepasistūmėjo nė per sprindį. 

Tuomet jis išvydo ją. 

— Sustabdyk automobilį! 

Vebsteris iš visų jėgų nuspaudė stabdžių pe- 
dalą, ir cypdamas automobilis sustojo gatvės vi- 
duryje. 

Jauna, mokyklinę uniformą vilkinti mergina 
spoksojo į suknelių parduotuvės vitriną. Frosto 
ranka jau siekė durelių rankenos, kai mergaitė atsi- 
gręžė ir pažvelgė tiesiai į jį. 

Ji buvo šviesių plaukų, dėvėjo akinius ir nė tru- 
putėlio nepanėšėjo į Karen Doson. 

— Važiuojam toliau, drauguži, - tarė Frostas. 


DIENINĖ TREČIADIENIO PAMAINA 


(3) 


Frostas porą kartų pabeldė į duris. Tai sukėlė gran- 
dininę triukšmo reakciją viduje. Sulojęs šuo pra- 
virkdė mažylį. Plikomis grindimis pasigirdo dus- 
lūs žingsniai; piktą, skardų šūksnį palydėjo šuns 
lojimas, ir galiausiai durys prasivėrė. 

— Policija, - tarė Frostas. Pažymėjimo išsitraukti 
jam neprireikė. Denis Kornišas jį pažįsta visą am- 
žinybę. 

Denis nė iš tolo nepanėšėjo į savo brolį. Ketve- 
riais metais jaunesnis, stambaus kūno sudėjimo 
vaikinas buvo vešlių, juodų plaukų ir ryškiai raus- 
vų skruostų, kurie išdavė čigoniškas šeimos šak- 
nis. Viena raumeninga ranka už antkaklio jis laikė 
juosvai rudą mišrūną, kuris, regis, tik ir troško su- 
leisti dantis policininkams į gerkles. 

Šuns nasrams kandžiojant orą, Vebsteris kiek 
atsitraukė. Frostas atsargiai pažvelgė į Denį, jo vei- 
de atsispindėjo šuns neapykanta ir laukinis cha- 
rakteris, o ranka buvo pasiruošusi bet kurią aki- 
mirką paleisti šuns antkaklį. Apsiputojęs mišrūnas 
vis labiau siuto, negalėdamas pasiekti lankytojų. 

Nenuleisdamas žvilgsnio nuo mišrūno ir pasi- 
ruošęs spirti Frostas tarė: 

— Deni, verčiau pakviesk mus į vidų. Turime ži- 
nių apie tavo brolį. 

Vyriškis sušėrė šuniui. Šis liovėsi lojęs, tačiau 
ėmė grėsmingai urgzti, o virpančios lūpos atiden- 
gė aštrius, pageltusius dantis. 


12 


— Beną? Kąjis iškrėtė šįkart? 

— Neįsileisk tų tipų. 

Jam už nugaros iš koridoriaus prieblandos išni- 
ro jaunos, maždaug devyniolikmetės siluetas. Glė- 
byje ji laikė dešimties mėnesių kūdikį, jo spiegimas 
kone užgožė įniršusio šuns urzgimą. Tai buvo Dže- 
nė, Denio Kornišo sugyventinė - kitados dailios 
merginos griežtą veidą dabar buvo perkreipusi ne- 
apykanta. 

Staigiai atsigręžęs į ją, jis atkirto: 

— Užsičiaupk, dėl Dievo meilės. Ir nutildyk tą 
velnio neštą vaikį! 

Piktas jo tonas privertė kūdikį klykti dar gar- 
siau, 0 Mišrūnas jo pašonėje vėl pasikėsino į at- 
vykėlius. Tvirtai laikydamas antkaklį, Kornišas 
nutempė šunį koridoriumi ir išmetė į kiemą. Už už- 
trenktų durų pasigirdo dunksėjimas ir krebždė- 
jimas, šuniui mėginant įsiveržti atgal. 

- Čionai. 

Jis nusivedė juos į dar šaižesnį triukšmą: varžy- 
damasis su visu garsu populiariąją muziką trans- 
liuojančiu grotuvu, ant dujinės viryklės reikalau- 
damas dėmesio švilpė arbatinis. Negailėdamas nė 
vieno, jis nukėlė arbatinį nuo viryklės ir išjungė 
grotuvą. 

Prie virtuvinės kriauklės sulysusi, tiesios laiky- 
senos šešiasdešimtmetė juodų it derva akių ir plau- 
kų moteris su dantyse sukąsta cigarete kruopščiai 
pjaustė daržoves gyvybei pavojų keliančiu peiliu. 
Jiems įėjus į virtuvę, ji nė nepakėlė akių. 

— Ma, čia policija, - tarė Denis. - Jie nori pasi- 
kalbėti apie Beną. 

Ji atsigręžė priešiškai ir agresyviai, tačiau ne- 
truko kai ką įskaityti Frosto veide. Atsargiai padė- 
jusi peilį ant stalviršio, nusišluostė rankas į sijoną. 

— Sėskite, jei norite, - tarė ji. 

Jie susėdo prie dėmėto virtuvinio stalo, uždeng- 
to senais laikraščiais. Frostas pasikuitė kišenėse, 
ieškodamas cigaretės. Traukiant dūmą sukaupti 
drąsos yra lengviau. 

Vebsterio koja už kažko užkliuvo. Po stalu buvo 
pakišta didelė kartoninė dėžė. Pasilenkęs jis pakėlė 
ją. Dar neišpakuotas vaizdo grotuvas. Jis pažvelgė 
į vyriškį. 

— Esu tikras, turite šito pirkimo kvitą. 

Frostas susiraukė. 

— Dėl Dievo meilės, drauguži, ne laikas ir ne 
vieta... 

Tačiau sustabdyti Denį buvo jau per vėlu. Pa- 
griebęs seną skardinę nuo komodos, jis ištuštino ją 
ant stalo priešais konsteblį. 

— Taip, kvitą aš turiu, - atkirto jis, sklaidydamas 
popieriaus skiautes. Galiausiai džiūgaudamas pa- 
kišo vieną iš jų Vebsteriui po nosimi. - Štai jis. Ver- 

Paėmęs kvitą, Vebsteris permetė jį akimis ir 
grąžino savininkui. 

— Apgailestauju. 

— Norite pasakyti, kad apgailestaujate mūsų ne- 
prikirpęs? —- urzgė Denis, grūsdamas popierėlį at- 
gal į skardinę. — Verčiau eikite prie reikalo, kurių 
galų čia atsibeldėte, o tada nešdinkitės lauk. 

Vebsteris akmeniniu veidu spoksojo pro užuolai- 
domis neuždengtą virtuvės langą į kiemą, kuriame, 


kur pažvelgsi, mėtėsi išardyto motociklo detalės. 
Netekęs vilties išlaužti duris, šuo pasidavė ir dabar 
uostinėjo surūdijusių gelžgalių krūvą. Kitame kori- 
doriaus gale vis dar girdėjosi kūdikio klyksmas. 

— Na, mes turime žinių apie Beną, — švelniai 
prakalbo Frostas. 

- Ta mėšlo krūva, - prunkštelėjo Denis. - Šiems 
namams jis jau sukėlė užtektinai skausmo ir kan- 
čios. Jei jį pričiupote, siūlau užrakinti duris ir iš- 
mesti raktą. 

Frostas pakilo nuo kėdės ir pasiūlė ją mote- 
riškei. 

— Mieloji, verčiau prisėskite. 

Ji papurtė galvą. 

— Greičiau kalbėkite ir eikite sau. 

Frostas giliai įkvėpė. 

— Ponia Korniš, jis nebegyvas. Nuoširdžiai už- 
jaučiu. 

Ji suakmenėjo, tada apgraibomis surado kėdę ir 
prisėdo. 

- Jis mirė praėjusią naktį, - pridūrė Frostas. 

Denis ranka palietė motinai petį, tačiau ši nu- 
purtė ją. 

— Nuo kojjis mirė? Kalti narkotikai? 

Pagražinti faktų nebuvo įmanoma. Frostas pa- 
pasakojo jiems apie užpuolimą ir kaip Benas už- 
springo savo skrandžio turiniu. 

Moters veide nebuvo jokių emocijų. 

— Viešuosiuose tualetuose? — monotoniškai pa- 
kartojo ji. - Jis nė numirti padoriai nesugebėjo. 

— Juo geriau, kad jo nusikratėme, — išrėžė jos 
sūnus. 


Frostas nuleido akis į stalą dengiantį laikraštį. 

— Mėginame atsekti jo žingsnius iki mirties. Ka- 
da matėte jį paskutinįkart? 

Akies krašteliu jis sučiupo Denį ir jo motiną iš- 
sigandus klausimo ir apsikeitus kaltės kupinais 
žvilgsniais. Tačiau tai nutiko taip greit, kad jis ga- 
lėjo ir apsirikti. 

— Nematėme ir nenorėjome jo matyti mėnesių 
mėnesius, - tarė vyras. Jo motina pritardama link- 
telėjo. 

„Ir kodėl aš tavimi netikiu?“ - pamanė Frostas. 

- Arjis turėjo priešų, troškusių jam pakenkti? 

Denis pašaipiai nusijuokė. 

— Priešų? O šuo ar turi blusų? Dėl narkotikų jis 
būtų melavęs, apgaudinėjęs ir vogęs. Jam nerūpėjo, 
ką tai įskaudins. Inspektoriau, priešų jam netrūko 
ir Šiuose namuose, 0 aš asmeniškai džiaugiuosi, 
kad jo nebėra. 

— Aš taip pat, - antrino motina, nenuleisdama 
žvilgsnio nuo ant bufeto lentynos prisegtos nuo- 
traukos, kurioje ji, gerokai jaunesnė ir nuoširdžiai 
besišypsanti, už rankos laikė mažą, rimto veido 
ketverių ar penkerių metų berniuką. Kitoje rankoje 
berniukas gniaužė medinį gaisrinės automobilį. 
Pajutusi į ją įbestą inspektoriaus žvilgsnį, ji atplėšė 
akis nuo lentynos ir pakilo. 

— Meldžiu man atleisti. Manęs laukia darbai, — 
tarė ji išeidama, tačiau stabtelėjo virtuvės tarpdu- 
ryje. - Mums jo nereikia. Valdžia gali jį palaidoti 
kur panorėjusi. Jis mums atnešė daug skausmo ir 
kančios. 

Durys užsidarė jai už nugaros. 


Frostas sutrynė cigaretę į nedidelę lėkštutę. 

— Mums reikia, kad kas nors jį oficialiai atpažin- 
tų, - tarė Deniui. 

— Velniop, - buvo jo atsakymas. - Nepriversite 
manęs žvalgytis į negyvėlius. 

Frostas sunkiai atsistojo. 

— Deni, tai privalo būti atlikta. Užtruksime tik 
kelias minutes. 

Jis mostelėjo Vebsteriui, kad metas eiti. 

— Aš pagalvosiu, - burbtelėjo Denis, lydėdamas 
juos durų link. 

Frostui pasirodė, kad viename iš antrojo aukšto 
kambarių jis išgirdo moters verksmą, tačiau jis ir 
šįkart galėjo suklysti. 

— Dėkui Dievui, šitai baigta, - niurnėjo Frostas, 
sėsdamas į automobilį. 

Vebsteris muistėsi sėdynėje, ieškodamas pato- 
gios pozos. Atrodė, kad pastaruoju metu jis tik ir 
laipiojo į nušiurusį automobilį ir iš jo, nuolat pri- 
verstas klausytis Frosto tauškalų. 

— Kur važiuojame? - instinktyviai paklausė jis. 
Viešpatie, koks pavargęs jaučiasi. Dienų dienas ne- 
turi galimybės padoriai išsimiegoti. 

- Į viešuosius tualetus, kuriuose buvo nužudy- 
tas Benas, - atsakė Frostas. - Reikėjo ten nuvažiuo- 
ti pirmiausia. Žmonės ant įrodymų šlapinasi jau 
nuo aštuntos valandos ryto. 

Vebsteris jam priminė apie nuovadoje laukiantį 
skyriaus viršininką su parlamento nariu ir jo sū- 
numi. 

Frostas plojo sau delnu į kaktą. 

— Po perkūnais. Maletas visą gyvenimą mane ės 
už tai, kad priverčiau senuką serą Čarlį laukti. Ką 
gi, drauguži, štai planas. Aš išleisiu tave prie tuale- 
tų. Išvyk visus lauk, nesvarbu, baigė jie atlikti savo 
reikalus ar ne, ir izoliuok patalpą. Tada nuo viršaus 
iki apačios apieškok Beno portfelio, kraujo ar bet 
ko kito Žymes, kurių vakar nematėme. Paprašyk 
dispečerio, kad į pagalbą tau atsiųstų nusikaltimo 
vietos tyrimo ekspertą. Tegu jis nufotografuoja vi- 
sus užrašus ant sienų ir paieško pirštų atspaudų 
ant klozetų dangčių. O aš važiuoju į nuovadą pasi- 
kalbėti apie tą eismo įvykį. Kai kitą kartą susitiksi- 
me, primink, kad dar turime apklausti tą kitą ap- 
saugos darbuotoją apie apiplėšimą - tą, kuriam 
įkrėtė Haris Baskinas. Ak, dar primink, kad aplan- 
kyčiau Karen Doson motiną. 

Vebsteris sunkiai linktelėjo. Jis niekada neįpras 
prie Frosto darbo metodų. Jam patiko tvarka ir iš- 
ankstiniai planai. O Frostas, mesdamasis nuo vie- 
nos katastrofos prie kitos, tarpo chaose. Jis ketino 
inspektoriui priminti ir tai, kad jie nė nepradėjo 
viršvalandžių deklaracijos, ką jau kalbėti apie nusi- 
kaltimų statistikos ataskaitą, tačiau kokia prasmė. 

Pro dvivėres priimamojo duris Frostas prasi- 
spraudė nešinas dideliu polietileniniu maišu, į ku- 
rį buvo sukrauti purvini, vėmalais permirkę Beno 
Kornišo drabužiai. 

— Džekai, ar nusipirkai naują kostiumą? - šūk- 
telėjo Džonis Džonsonas. - Reikia pripažinti, jis 
tikriausiai prabangesnis už tą, kurį vilki dabar. 


— Na, jis bent jau švaresnis, - tarė Frostas. Jis pa- 
pasibjaurėjęs atšoka. - Manau, vertėtų persirengti. 

Jam pasukus kabineto link rašyti teismo eks- 
pertizės prašymo, seržantas ištiesė ranką prie tele- 
fono ir šūktelėjo jam įkandin: 

— Ponas Maletas jau pusę valandos plyšauja 
tamstos vardą. Jis reikalavo pranešti jam tą pačią 
akimirką, kai įžengsite pro duris. 

— Sere Čarlzai, nenutuokiu, kur taip užtruko 
inspektorius, - jau šeštą kartą atsiprašinėjo Male- 
tas, kurio lūpos nuo dirbtinės šypsenos jau peršėjo. 
Suskambo jo telefonas. Jis puolė atsiliepti. —- Ką? 
Ne, nesiųsk jo čia. Aš tuoj ateisiu. - Jo šypsena tapo 
dar platesnė. - Sere Čarlzai, ponas Frostas ką tik 
atvyko. Jums leidus, išbėgsiu minutėlei ir jį infor- 
muosiu. 

Stabtelėjęs savo kabineto priimamajame jis 
paliepė panelei Smit išvirti daugiau kavos. Šįkart 
stiprios. Nujautė, kad jam prireiks jos. 

Dar nė nepasiekęs vestibiulio išgirdo koridoriu- 
je skambantį gargždų Frosto juoką. Netrukus išvy- 
do jį: pasirėmęs į priimamojo stalą jis keitėsi stor- 
žieviškais komentarais su seržantu nė kruopelytės 
nesijaudindamas, kad verčia skyriaus viršininką ir 
ypač svarbų svečią laukti. 

— Inspektoriau, į jūsų kabinetą, — šiurkščiai 
įsakė Maletas, eidamas koridoriumi. Pasiekęs Fros- 
to kabinetą jis dar labiau įširdo, mat prie jo durų 
stovėjo vienas ir, kunkuliuodamas pykčiu, buvo 


priverstas laukti, kol Frostas baigs pasakoti seržan- 
tui kažkokį juokelį. 

— Inspektoriau, mes laukiame jūsų. Jau ilgiau 
nei pusvalandį. Seras Čarlzas Mileris, jo sūnus ir 
advokatas. Maniau, aiškiai jums pasakiau, kad jie 
atvyksta šįryt. Aiškiai prašiau jūsų dalyvauti su- 
sitikime... 

Frostas nepatogiai pasimuistė kėdėje. Jis negalė- 
jo pakęsti Maleto pykčio priepuolių. Jam visada sun- 
kiai sekėsi išlaikyti rimtą veido išraišką. Maletui 
burbuliuojant toliau, Frostas ant stalo pastebėjo pieš- 
tuku užrašytą Žinutę, esą ponia Kler Doson nori su 
juo pasikalbėti apie dingusią dukterį. Jo ranka jau 
siekė telefono, kai jis staiga suvokė, kad Maletas vis 
dar plūsta jį, todėl nutaisė prasikaltusią veido miną 
ir mėgino įsivaizduoti viliojančią, šiltą, švelnią ir 
stangrią Kler Doson, vilkinčią tik apatinę maudy- 
mosi kostiumėlio dalį, pravėrusią gundančias lū- 
pas, liežuviu lėtai braukiančią per jas... Keista tyla. 
Jis vėl sukluso. Maletas nutilo ir atsilošė kėdėje, lauk- 
damas Frosto keliaklupsčiavimo ir atsiprašinėjimo. 

— Atleiskite, viršininke, tačiau netikėtai atsirado 
svarbesnė užduotis. 

Maletas prasižiojo klausti, kas gali būti svar- 
biau už skyriaus viršininko iškvietimą, tačiau 
Frostas kalbėjo toliau: 

— Tas lavonas, kurį vakar aptikau... 

— Valkata? - paklausė Maletas. - Viešuosiuose 
tualetuose? 

Pasibjaurėjęs jis suraukė nosį, šitaip parodyda- 
mas, jog Frostas yra asmeniškai atsakingas už tai, 
kad kūnas rastas tokioje atstumiančioje vietoje. 


Frostas linktelėjo. 

— Dabar manome, kad jis buvo nužudytas. Skro- 
dimas parodė, kad esama sumušimo žymių. Kol jis 
gulėjo ant grindų, kažkas šokinėjo jam ant pilvo. 
Reikėjo jums pamatyti jo vidaus organus. Daktaras 
mano, kad jo kepenys tiesiog sprogo. 

Vien nuo minties apie sprogusias kepenis Male- 
tą nukrėtė šiurpas. Ši byla kiekvieną akimirką da- 
rėsi vis bjauresnė. Grieždamas dantimis jis klausė- 
si detalios Frosto ataskaitos, įskaitant vaizdingą, 
pilvą sukantį mėginių induose plūduriuojančių 
žmogaus vidaus organų apibūdinimą. Frostui, dė- 
kui Dievui, baigus, jis buvo priverstas pripažinti, 
kad, remiantis policijos taisyklėmis, žmogžudystės 
tyrimas svarbesnis už bet kuriuos kitus reikalus. 

Frostas mintyse padėkojo Benui Kornišui už tai, 
kad jo nužudymas išsuko inspektorių nuo skau- 
džios Maleto rykštės. Tačiau nuovados viršininkas 
neketino pasiduoti be kovos. 

- Inspektoriau, niekaip nesuprantu, kodėl nė 
vienas šių faktų nebuvo paminėtas vakar. Nuo 
tada, kai kūnas rastas, prabėgo jau dvylika va- 
landų, 0 mes neturime nei lavono nuotraukų, nei 
nusikaltimo vietos teismo ekspertizės, ir tik dabar 
ėmėmės dingusio aukos portfelio paieškų. Priva- 
lau savęs paklausti, ar esate kompetentingas atlikti 
šio nužudymo, kad ir koks beviltiškas jis būtų, 
tyrimą. 

— Kūnas užkimšo nuotekų griovelį, - kantriai 
aiškino Frostas. - Visa patalpa skendėjo srutose. Iki 
pažastų įbridęs į ledinį šlapimą, paprastai nebūni 
toks apdairus, koks galėtum būti. O jei to dar 

nepakanka, kūnas buvo padengtas aukos skran- 
džio turiniu. 

Norėdamas tai įrodyti, jis pamojavo polietileni- 
niu maišu Maletui po nosimi. 

— Gerai jau, gerai, - nusileido pasišlykštėjęs Ma- 
letas, iškeldamas baltą vėliavą. - Apie tai pasikal- 
bėsime vėliau. 

Suskambo vidaus telefonas. Frostas atsiliepė ir 
po akimirkos perdavė ragelį viršininkui. 

— Jūsų sekretorė. 

Panelė Smit jam priminė, kad seras Čarlzas jau 
nerimauja. 

- Išvirkite daugiau kavos, - tarė Maletas. - Mes 
jau pakeliui. 

Tada jis pamatė Frosto batus. Nutrinti, nevalyti, 
padengti vandens nuosėdomis nuo vakarykštės 
nakties nuotykių. Jei jie būtų turėję bent minutę, jis 
būtų privertęs Frostą nusivalyti batus ir išsilyginti 
kostiumą. Tačiau gaišti ilgiau nebegalėjo. Seras 
Čarlzas privalės susitaikyti su suglamžytu kostiu- 
mu, purvinais batais, karpomis ir dar galai žino 
kuo. Vis dėlto polietileninį maišą jis privertė Frostą 
palikti kabinete. 

Valytojų komanda neturėjo laiko sutvarkyti pa- 
sitarimų kambario, mat Maletas pasiuntė juos į sa- 
vo kabinetą, kuris dabar spindėjo tarsi brangakme- 
nis. Ore tvyrojo sunkus cigarų dūmų kvapas. 

Iš gero gyvenimo išsipustęs ir pasitempęs par- 
lamento narys seras Čarlzas Mileris sėdėjo viena- 
me iš itin svarbiems svečiams saugomų mėlynu 

moketu aptrauktų krėslų ir spoksojo į savo laikro- 
dį. Įtartinas apsileidėlis, kurį idiotiškai besišypsan- 
tis Maletas pristatė kriminalisto inspektoriaus 
Frosto vardu, nepadarė jam įspūdžio. Jei šita šiukš- 
lė yra geriausias nuovados pareigūnas, tada... 

— Sere Čarlzai, atleiskite, kad vėluoju, - prabilo 
Frostas. - Mane sugaišino žmogžudystės tyrimas. 

— Žmogžudystės tyrimas? - pakartojo parla- 
mento narys, iš susidomėjimo palinkęs į priekį. — 
Kaip žavinga! 

Maletas pastūmė kietą kėdę. 

— Inspektoriau, verčiau prisėskite čia, - pasku- 
bomis įsiterpė jis, mėgindamas sulaikyti Frostą 
nuo detalesnio pasakojimo. Tuomet demonstraty- 
viai ant stalo kampo padėjo didelę stiklinę peleni- 
nę. Iš draudimo Frostui rūkyti nebūtų jokios nau- 
dos. Jis nepaisytų jo, o neradęs kur dėti nuorūkų, 
greičiausiai numestų jas tiesiai ant brangaus mėly- 
no kilimo ir sutrintų jas kulnu. 

— Manau, bus naudingiau, jei pats paaiškinsiu 
inspektoriui mūsų situaciją, - tarė parlamento na- 
rys, užsispyręs įsitikinti, kad reikalai bus tvarkomi 
pagal jo nurodymus. Maletas šiek tiek linktelėjo. 

Mileris įtraukė sodrų cigaro dūmą. 

— Inspektoriau, eisiu tiesiai prie reikalo. Mano 
sūnus Rodžeris visai atsitiktinai yra įpainiotas į 
šį bjaurų eismo įvykį. Rodžeris prie to automobi- 
lio vairo nesėdėjo; automobilyje jo apskritai ne- 
buvo, tačiau, tikiu, numanote, kad politiniai mano 
oponentai jau galanda peilius. Tik įsivaizduokite 
antraštes: „Įstatymo ir tvarkos sūnus automobi- 
liu partrenkia senuką pensininką“. Neprašau su 

manimi elgtis išskirtinai vien todėl, kad esu par- 
lamento narys. Aš trokštu teisingo ir objektyvaus 
tyrimo. 

— Bet kuriuo atveju galite tuo neabejoti, - pati- 
kino Frostas. 

— Visiškai jumis tikiu, - toliau nuoširdžiu tonu 
dėstė Mileris. - Jūsų policijos pajėgų vadas, mano 
asmeninis ir labai artimas bičiulis, mane tuo jau 
užtikrino. Mano sūnus savo laisva valia šiandien 
atvyko čia padėti jums kaip tik galėdamas. Svar- 
biausia yra įrodyti jo nekaltumą taip tvirtai, kad 
galėtume užgniaužti bet kokius gandus, jiems ne- 
spėjus pasklisti. 

Pasigirdo brūkštelėjimas degtuku, ir Frostas 
prisidegė šiandien jau keturioliktą cigaretę. Ma- 
letas pastūmėjo peleninę prie jo, mėgindamas su- 
gauti degtuką, tačiau pavėlavo. Frostas jį įmynė 
giliai į kilimą, ir aplink pasklido svylančios vilnos 
kvapas. 

Frostui kalbant, cigaretė mataravo burnoje. 

- Sere Čarlzai, jei jūsų sūnus išties niekuo dė- 
tas, aš tai įrodysiu, tačiau nesistengsiu užglaistyti 
faktų, jei jis pasirodytų kaltas. 

— Tai viskas, ko aš trokštu, - atsakė parlamento 
narys. - Inspektoriau, dirbkite savo darbą. - Jis aki- 
mirką stabtelėjo ir lėtai, pabrėždamas pridūrė: - Iš- 
teisinkite mano sūnų, ir aš negailėsiu jums savo 
dėkingumo. 

Potekstei pasiekus jo smegenų ląsteles, Frostas 
primerkė akis, tačiau Maletas jau stovėjo greta ir, 
paėmęs jį už rankos, stūmė pro duris, kol šis ne- 
spėjo kandžiai atsakyti. 

— Inspektoriau, Rodžeris Mileris su savo advo- 
katu laukia kvotos kambaryje. Noriu, kad tuojau 
pat jį apklaustumėte ir informuotumėte mane apie 
rezultatus. 

> 

Policijos seržantas Džonis Džonsonas ramino 
gurgiantį skrandį, ilgesingai žvelgdamas į sieninį 
laikrodį, kuris rodė, kad pietų pertraukos reikės 
laukti dar keturiasdešimt devynias minutes. Pro 
priimamojo duris pūstelėjo oro gūsis, Džekui Fros- 
tui skriejant į kvotos kambarį. Kaip tik tas žmogus, 
kurio jam reikia! Jis pamojo inspektoriui. 

— Pone Frostai! 

Frostas prilėkė prie jo. 

— Džoni, aš siaubingai užsiėmęs. 

— Pernelyg užsiėmęs, kad atkreiptumėte dėmesį 
į kvapą? 

— Suradai Volį Pitersą? 

- Jis areštinėje laukia jūsų audiencijos. 

— Tuoj pat su juo pasikalbėsiu, — tarė Frostas, vi- 
siškai iš galvos išmesdamas Rodžerį Milerį. Jis pa- 
suko areštinės link. 

— Palaukite minutėlę. Turiu jums šūsnį žinu- 
čių, - sustabdė jį seržantas ir surinko nuo stalo 
krūvą popieriaus skiaučių. - Pirmoji - nuo pono 
Baskino iš „Kokosų giraitės“. Jis nori žinoti, kaip 
sekasi jo apiplėšimo tyrimas. 

Frostas paėmė raštelį, nė neskaitęs suglamžė ir 
išmetė į šiukšlių dėžę. 

- Jei jis paskambins darsyk, pasakyk jam, kad 
plušame iš peties. Toliau? 

Seržantas padavė jam kitą popierėlį. 

— Kažkoks ponas Maksas Dosonas teiraujasi, ar 
jau radome jo dukterį. Jis nori su jumis susitikti. 

Šį raštelį Frostas susikišo į kišenę. 

- Įsprausiu jį į savo tvarkaraštį Vebsteriui grį- 
žus. Dar kas nors? 

- Taip. Žinutė iš ligoninės. Šįryt Tomis Krolas 
išleido save namo. 

Frostas tyliai švilptelėto. 

— Arjis paliko savo naują adresą Las Vegase ar- 
ba Bahamų salose? 

— Manote, kad jis nušvilpė pinigus? - pusbalsiu 
paklausė Džonis. 

— Nuoširdžiai tikiuosi, kad tai jo darbas, - atsa- 
kė Frostas, kasydamasis pakaušį. - Jis - mano vie- 
nintelis įtariamasis. Nusiųsk ekipažą į jo namus, 
kad vyrai atgabentų jį man. Ar jau viskas? 

Frostas viltingai nusigręžė eiti, tačiau seržanto 
apkaboje jo laukė dar viena kulka. 

— Buvo užsukęs ponas Gordonas iš apygardos 
savivaldybės. Regis, tai, kad nėra Dentono posky- 
rio nusikaltimų statistikos ataskaitos, gaišina kom- 
piuterinę visos apygardos ataskaitą. 

„Velniava, - pamanė Frostas. - Kada gi rasiu 
minutę prie jos prisėsti?“ Apsisukęs jis nuėjo areš- 
tinės link. 

Kamerų zona pasižymėjo specifiniu kvapu. 
Nuo girtuoklių ji dvokė išsivadėjusiu alumi, šlapi- 
mu ir vėmalais; nuo kitų sulaikytųjų - prakaitu, 
per ilgai nekeistomis kojinėmis ir karboliu. Tačiau 
visi šie kamerose tvyrantys kvapai nepajėgė pasi- 
priešinti nevalyvajam Voliui Pitersui. Prie kameros 


durų Frostas stabtelėjo, prisidegė cigaretę, įtraukė 
paskutinį nenuodingo oro gurkšnį ir užėjo į vidų. 

— Po galais, Voli, - kostelėjo jis, — tavo tvaikas 
siekia dausas! 

— Pone Frostai, apie jus pastabų nelaidau, - įsi- 
žeidęs atrėžė Volis. Jis sėdėjo ant savo gulto krašto, 
rankose gniaužė emaliuotą puoduką ir iš jo garsiai 
siurbčiojo arbatą. - Kokiu reikalu aš čia? 

Frostas nugara atsirėmė į dažytą plytų sieną. 

— Voli, noriu pasikalbėti apie Beną Kornišą, — 
piktai tarė jis. - Apie tai, kaip su juo pasielgei. 

Volis nė nemirktelėjo. Atitraukęs puodelį nuo 
lūpų, jis atsiraugėjo. 

- Pone Frostai, gardu. 

— Garso efektai neleidžia man tuo abejoti, ta- 
čiau, Voli, kalbu apie Beną. Verčiau man nemeluok. 

Volis stipriai truktelėjo nosimi ir pažvelgė į de- 
tektyvą. 

- Inspektoriau, sakėte man, kad jis mirtinai už- 
springo. 

— Klydau, Voli. Jis buvo nužudytas. Sumuštas ir 
suspardytas iki mirties. 

Apatinis valkatos žandikaulis nukaro, o iš bur- 
nos netvarkingai nuskustu smakru ėmė tekėti ar- 
bata. 

— Nužudytas? 

-— Voli, išgirdai mane teisingai. O visas jo turtas 
dingo be pėdsakų. Kur jį padėjai? 

— Pone Frostai, juk Žinai, kad aš nė musės nenu- 
skriausčiau. Ir Beno nė pirštu neliesčiau. Mes bu- 
vome bičiuliai. Nužudytas? Viešpatėliau, daugiau 
niekada nebenakvosiu tualetuose. 

Frostas nukratė nudegusius cigaretės pelenus 
ant akmeninių grindų. 

— Vakar tu ten trainiojaisi. Ar ką nors matei? 

— Tik aplink šniukštinėjantį farą. 

— Kada paskutinįkart matei Beną? 

— Vakar popiet, apie ketvirtą valandą, prie gele- 
žinkelio pylimo. Jis prakaitavo, trūkčiojo ir be pa- 
liovos kasėsi. Sakėsi tą vakarą viešuosiuose tuale- 
tuose susitiksiąs su kažkokiais tipeliais, kurie par- 
duos jam narkotikų. 

— Kokiais tipeliais? 

— Pora naujokų. Jis sakė, kad Dentone jie gyvena 
neilgai. 

— Kaip jis ketino atsiskaityti už narkotikus? 

— Sakėsi žinąs, kur gauti šiek tiek grynųjų. Ta- 
čiau man neišsidavė, pone Frostai, tada mačiau jį 
paskutinį kartą, prisiekiu velionės motinos aki- 
mis. 

Iškratęs iš pakelio porą cigarečių, Frostas pada- 
vė jas valkatai. 

— Dėkoju, Voli. Jei nori, gali eiti savais keliais. 

— Pone Frostai, jie ruošia man vakarienę, - pa- 
aiškino Volis. - Pavalgęs eisiu. Ačiū už cigaretes. 

— Viskas įskaičiuota į aptarnavimą, - atsakė 
Frostas, belsdamas į duris. - Rekomenduok mus sa- 
vo bičiuliams. 

Kabinete jo laukė Vebsteris. Nei viešuosiuose 
tualetuose, nei aplink juos jis neaptiko jokių tuščio 
ar Beno Kornišo šlamšto prigrūsto polietileninio 
maišo pėdsakų. Teismo ekspertas keturiomis iššliau- 
žiojo patalpas ir veikiausiai surinko kiekvieno tua- 
leto lankytojo pirštų atspaudus nuo pat karalienės 


Viktorijos valdymo šešiasdešimtmečio, tačiau ne- 
verta tikėtis, kad jie pravers tyrime. 

Frostas papasakojo Vebsteriui apie Volį Pitersą 
ir jo tvirtinimą, esą Benas Kornišas ketino pirkti 
narkotikų iš dviejų naujų tipų. 

— Drauguži, paskambink į Kovos su narkotikais 
skyrių. Noriu Žinoti apie du neseniai į apygardą at- 
sibeldusius tiekėjus. Paprašyk jų apklausti ir visus 
žinomus, smurto nevengiančius vartotojus - kur jie 
buvo vakar tarp devintos ir vienuoliktos, kai Kor- 
nišas buvo nužudytas. 

Laukiant, kol Vebsteris baigs kalbėti telefonu, 
suskambo inspektoriaus vidinis telefonas. Opera- 
tyviojo valdymo centras pranešė, kad neva pavog- 
tas Rodžerio Milerio „Jaguar“ atsirado. „Čarlis Al- 
fa-du“ aptiko jį proskynoje į rytus nuo Dentono 
miškų. Automobilis akivaizdžiai buvo patekęs į 
eismo įvykį. Jam trūko kairiojo priekinio žibinto ir 
priekinio registracijos numerio, o visas kairysis 
sparnas buvo aptaškytas krauju. Dispečeris nurodė 
nutempti automobilį ir kruopščiai apžiūrėti. Padė- 
kojęs dispečeriui, Frostas užsirašė priminimą pati- 
krinti, ar rasti plastikiniai automobilio registracijos 
numerį laikę varžtai. 

Tada jis paskubomis žvilgtelėjo į nusikaltimų 
statistikos segtuvą tuščiai vildamasis, kad naktį 
kas nors įsėlino į kabinetą ir baigė rašyti ataskaitą. 
Deja, tokia sėkmė jam nenusišypsojo, todėl jis įme- 
tė segtuvą atgal į dokumentų spintelę. 

Vebsteris baigė pokalbį su Kovos su narkotikais 
skyriumi. Jie patvirtino, kad apygardoje atsirado 
du nauji platintojai, tačiau jokios informacijos apie 


juos neturėjo. Jie taip pat pažadėjo patikrinti agre- 
syvius narkomanus, bet pabrėžė, kad įvarytas į 
kampą kiekvienas narkomanas griebtųsi smurto. 

Frostas išklausė nekokias naujienas. 

— Gali būti tikras, kad jie tik apsunkins reika- 
lus, - tarė jis, atsistumdamas nuo stalo. - Draugu- 
ži, manau, kad mums metas sprukti pietų. 

Jiems nė nespėjus pajudėti iš vietos, į kabinetą 
galvą kyštelėjo Džonis Džonsonas. 

— Džekai, tu juk žinai, kad kvotos kambaryje 
tavęs vis dar laukia Rodžeris Mileris su advokatu, 
ar ne? 

— Aišku, kad žinau, - atsakė Frostas. - Kaip tik 
rengėmės su jais susitikti, tiesa, drauguži? 

Nuo Frosto kabineto iki kvotos kambario jie bū- 
tų galėję nusigauti tiesiai, tačiau Frostas sugebėjo 
šį tą prasimanyti. Pasukęs už kampo nuo korido- 
riaus, jis sustojo, atsargiai apsidairė, ar niekas jų 
nemato, ir pasidalijo su Vebsteriu savo įtarimais 
apie Deivą Šelbį. 

— Drauguži, norėčiau žinoti, kokių galų jis šniukš- 
tinėjo aplink tuos tualetus. Jis sakėsi išlaužtas gro- 
tas matęs iš automobilio, bet tai neįmanoma. Be to, 
vakar sučiupau jį kažką grūdant į savo spintelę. 

Vebsteris nė trupučio nenustebo. 

— Tai galėjo būti bet kas. 

— Taip, - linktelėjo Frostas, - bet argi nebūtų 
įdomu, jei tai pasirodytų esąs polietileninis Benui 
Kornišui priklausęs heroino prigrūstas maišas? — 
Iš savo švarko kišenės jis išsitraukė didžiulį įvai- 
riausių raktų ryšulį. - Galėtume patikrinti. Tik 
tam, kad patenkintume savo smalsumą. 

Vebsteris pasibaisėjo. 

— Ketinate atlikti kratą pareigūno spintelėje jam 
už nugaros, be jo sutikimo? Policijos pajėgų federa- 
Cija sužinojusi sužvėrės. 

— Viliuosi, kad šitai jų ausų nepasieks, - atsakė 
Frostas, ieškodamas tinkamo rakto. 

Vebsteris žengtelėjo atgal, tarsi mėgindamas 
atitolinti save nuo beprotiško Frosto pasiūlyto 
žingsnio. 

— Čia juk žmogžudystės tyrimas. Net jei rastu- 
mėte kokių nors įkalčių, teisme jus sudraskytų į 
skutelius. 

Frostas apsimetė neišgirdęs Vebsterio priekaištų. 

— Jei ten nieko nerasiu, niekas nenukentės. Ta- 
čiau jei aptiksiu ką nors įtartino, paliksiu tai ten, 
kur radęs, niekam neprasitarsiu ir pateiksiu prašy- 
mą kratos orderiui. 

Skambindamas raktais jis pasuko persirengimo 
kambario link. 

Vebsteris stovėjo it įbestas. 

— Atleiskite, tačiau aš tame dalyvauti atsisakau. 

— Ech, - nusiminęs tarė Frostas. - Tikėjausi, kad 
pastovėsi sargyboje. 

— Jokiu būdu, - tvirtai atrėžė Vebsteris. 

Frosto pečiai susmuko. 

— Ką gi, drauguži, negaliu tavęs priversti. Ir kal- 
tinti neturiu už ką. Tu juk nenori prisišaukti dar 
didesnės bėdos. Lik čia, aš ilgai neužtruksiu. 

Frostas nužingsniavo koridoriumi. 

„Ak, tu, prakeiktas kvaily. Tave juk sučiups, - 
pamanė Vebsteris. - Tave sučiups ir išspirs iš poli- 
cijos. Ir tu to nusipelnai.“ 


— Palaukite manęs, - šūktelėjo jis, nusivydamas 
inspektorių. 

Frostas stabtelėjo prie persirengimo kambario 
su palengvėjimo šypsniu veide. 

— Ačiū, drauguži. Tau tereikia pastovėti už du- 
rų. Jei kas ateis, tik švilptelėk. 

Paskubomis apsižvalgęs koridoriuje, jis patrau- 
kė durų rankeną ir įsliūkino į vidų. 

Patalpoje eilėmis viena greta kitos stovėjo kar- 
velio pilkumo metalinės spintelės. Šelbio spintelė 
buvo pusiaukelėje, atremta į kairiąją kambario sie- 
ną. Amžinas optimistas Frostas paklibino rankenė- 
lę, tačiau spintelė buvo saugiai užrakinta. Jis pamė- 
gino pasirinktą raktą. Pirmasis buvo per didelis ir 
nė netilpo į spyną. Pamėgino kitą. Tasai įlindo ne- 
sunkiai, bet nesisuko. Visas šis reikalas užtruko il- 
giau, nei jis tikėjosi. Pasirausęs raktų ryšulyje, pa- 
mėgino dar vieną. 

Už durų, atsirėmęs į sieną su pašėlusiai besi- 
daužančia širdimi, Vebsteris jautėsi taip, lyg daly- 
vautų apiplėšime. Jis stengėsi neatrodyti įtartinai, 
tačiau stovėti ten jam nebuvo jokios priežasties. 
Dvivėrės durys koridoriaus gale staiga prasivėrė, ir 
du uniformuoti pareigūnai ryžtingai pasuko tiesiai 
persirengimo kambario link. Jis suspaudė lūpas ir 
pamėgino švilptelėti, bet burna buvo perdžiūvusi. 
O vyrai neišvengiamai artėjo. Apgraibomis sura- 
dęs rankeną, jis kyštelėjo galvą į vidų. Frostas klū- 
pojo prie Šelbio spintelės, šlifuodamas vieną iš rak- 
tų nagų dilde ir mėgindamas sukišti jį į spyną. Jis 
nė nesumojo duris prasivėrus. 

— Inspektoriau! - paskubomis sušnypštė Veb- 
steris. 


Frostas pašoko, skaudžiai trenkdamas galvą į 
atsikišusią spintelės rankeną; garsas nuaidėjo tarsi 
griaustinis. 

Vebsteris apsigręžė. Uniformuotieji pareigūnai 
praėjo pro jį užpakalinių, į automobilių aikštelę ve- 
dančių durų link. 

— Nemanau, kad mudu esame sukirpti nusikal- 
tėlių gyvenimui, - tarė Frostas, liūdnai trindamas 
galvą, Vebsteriui grįžus į sargybos postą. Inspekto- 
rius įstūmė nušlifuotą raktą į spyną. Jis tiko. Fros- 
tas jį atsargiai pasuko. Dar du trakštelėjimai. Jis pa- 
traukė rankeną, ir spintelės durys prasivėrė. 

Ant pakabos kabojo Šelbio lietpaltis. Kasdieniai 
jo batai stovėjo spintelėje ant grindų. Greta jų odi- 
niame dėkle inspektorius rado brangų „Polaroid“ 
fotoaparatą, turintį automatinį fokusą, blykstę ir 
uždelsto veikimo parinktį. Frostas patapšnojo liet- 
palčio kišenes. Kažkas išsikišo. Panardinęs ranką į 
kišenę, Frostas ištraukė vairavimo pirštines. Ėmęs 
galvoti, kad visa tai tik laiko švaistymas, jis užkišo 
ranką už lietpalčio patikrinti spintelės gale įtaisy- 
tos metalinės lentynos. Apgraibomis tyrinėjo, kas 
joje yra. Nieko... Nieko... Kažkas! Įtartinas pake- 
tas. Heroinas? Jis ištraukė objektą, kad nuodugniau 
apžiūrėtų. 

Tampria juostele suveržta plastikinė piniginė. 
Žvilgtelėjo vidun. Nuotraukos. Pluoštelis spalvotų 
fotografijų, kurioms buvo panaudota blykstė ir už- 
delstas veikimas. Jose - Šelbis su skirtingomis mote- 
rimis. Skirtinguose miegamuosiuose. Įvairiausio- 
mis lytinio akto pozomis. Šelbiui patiko pasilikti 
amžinų savo užkariavimų įrodymų. 


Iš už durų pasigirdo apgailėtinas mėginimas 
švilptelėti. Durys prasivėrė. 

— Kažkas ateina, - sušnypštė Vebsteris. 

Nerangiais, neklusniais pirštais Frostas sugrū- 
do nuotraukas atgal į piniginę. Viena nukrito ant 
grindų. Pagriebęs dar kartą pažvelgė į ją. Niekuo 
neišsiskiriantis miegamasis. Atsigręžęs į fotoapara- 
tą, Šelbis guli lovoje. Ant jo — fotoaparatui nugarą 
atgręžusi moteris. Abu nuogi. Moters atpažinti ne- 
buvo įmanoma, tačiau kambarys jam pasirodė kaž- 
kuo pažįstamas. 

Atidžiau įsižiūrėti pritrūko laiko. Jis padėjo fo- 
tografiją į piniginę ir užveržė juostelę. Balsams ko- 
ridoriuje artėjant, paskubomis numetė piniginę at- 
gal ant lentynėlės ir užtrenkė spintelės duris. Jos 
trinktelėjo tarsi po smūgio kūju. Inspektoriui ne- 
spėjus pasitraukti nuo spintelės, į persirengimo 
kambarį užėjo Džonis Džonsonas. Jis pažvelgė į 
Frostą, į spintelę ir uždarė duris paskui save. 

— Ką čia veiki, Džekai? 

— Nieko, - atsakė Frostas, jausdamasis tarsi vy- 
ro be kelnių pagautas langų plovėjas. 

— Ponas Maletas įsakė man tave surasti ir už 
sprando nutempti į kvotos kambarį. 

— Jau einu, - tarė Frostas. 

Inspektoriui pasišalinus, seržantas perskaitė 
pavardę ant spintelės durų. Jis paklibino rankeną. 
Spintelė buvo užrakinta. Frostas rezgė kai ką, kas 
buvo susiję su Šelbiu. „Ką gi, Džekai Frostai, - pa- 
manė jis. - Turėsi paaiškinti.“ 

— Na? - paklausė Vebsteris, jiedviem mikliu 
žingsniu artėjant prie kvotos kambario. 

— Nieko, - atsakė Frostas. - Ničnieko ten nėra. 

Rodžeris Mileris išsikėtojęs sėdėjo kvotos kamba- 
rio kėdėje ir tyliai traukė cigaretę. Advokato patar- 
tas, jis nusimetė madingus drabužius ir vilkėjo pa- 
prastą, pilką, dalykišką kostiumą, mėgindamas su- 
kurti blaivaus ir atsakingo piliečio iliuziją. 

Greta jo pasitempęs sėdėjo nusipenėjęs, pasipū- 
tęs, rimtas, juodai apsirengęs advokatas Džeraldas 
Moras. Jau nežinia kelintą kartą, Moras kuitėsi sa- 
vo lagaminėlyje, dėliodamas dokumentus. 

Rodžeris atsistojo ir išrėžė: 

— Neketinu ilgiau laukti nė minutės. Aš išeinu. 

Švelniai prieštaraudamas, Džeraldas Moras 
kilstelėjo antakį. 

— Tavo tėvas norėtų, kad pasiliktum, - tarė jis ir 
toliau vartė popierius. 

Rodžeris išsitraukė cigaretę iš burnos ir sviedė 
ant grindų. Šiame ankštame, apgailėtiname kam- 
baryje jis stypso jau beveik dvi valandas. Jis nėra 
pratęs laukti kitų. Paprastai jam tereikia paminėti, 
kad jo tėvas yra seras Čarlzas Mileris, ir visos du- 
rys kaipmat atsiveria. 

Kvotos kambario durims atsilapojus, pro jas 
įlingavo susitaršęs veikėjas suglamžytu kostiumu, 
O šiam už nugaros tuojau pat pasirodė tvarkingai 
apsitaisęs jaunesnis barzdotis. „Akivaizdu: krimina- 
listas ir jo sulaikytasis“, - nusprendė advokatas, ne- 
patenkintas, kad yra trukdomas, ir svarstydamas, 

ar nevalyvasis sulaikytasis pavojingas. Jis jau buvo 
beprasižiojąs sakyti, kad vyrai supainiojo kvotos 
kambarius, kai nusikaltėlis prisitraukė kėdę prie 
stalo, šleptelėjo priešais jo klientą ir prisistatė esąs 
kriminalistas inspektorius Frostas. 

„Kriminalistas! - pamanė Moras. - Šitas valka- 
ta! Nenuostabu, kad nusikalstamumo lygis siekia 
padebesius.“ 

— Ponai, atleiskite, kad privertėme jus laukti, — 
tarė Frostas. - Mus sugaišino Žmogžudystės tyri- 
mas. Pone Mileri, suprantu, kad norite mums šį bei 
tą papasakoti? 

Mileris jau Žžiojosi kalbėti, tačiau Moras garsiai 
krenkštelėjo primindamas klientui, kad jis kalbės 
už jį. Bendraudamas su policija privalai apmąstyti 
kiekvieną iš burnos išsprūstantį žodį. 

— Mano klientas parengė pareiškimą. Jis štai čia. 

Ištraukęs tvarkingai išspausdintą dokumentą iš 
lagaminėlio, jis pastūmė jį inspektoriui. Frostas į jį 
nė nežvilgtelėjo. 

— Sere, prieš man šitai perskaitant, turiu jums 
džiugių Žinių. Pone Mileri, mes radome jūsų „Jagu- 
ar“. Jis buvo paliktas šalikelėje netoli Dentono miš- 
kų. Žalos padaryta nedaug - nuplovus kraują ir 
smegenų gabalėlius, automobilis bus tarsi naujas. 

Advokatas sučiaupė lūpas. 

— Mes, žinoma, be galo džiaugiamės, susigrąži- 
nę automobilį, - tarė jis pabrėždamas, kad Mileris 
netars nė žodžio, — tačiau labiausiai mus jaudina 
tai, kad, pavogtas iš mano kliento, jis buvo įveltas į 
Žmogaus mirtį. 

— Pavogtas? —- pakartojo Frostas. - Tai štai kas 
jam turėjo nutikti? 

Rodžeris Mileris pasilenkė į priekį. Jam nepati- 
ko šis įtartinas niekšelis. 

— Aš čia tam, kad atsakyčiau į jūsų klausimus, o 
ne klausyčiausi banalių jūsų užuominų. 

- Žinoma, - ramiai tarė Frostas, šiek tieki šypte- 
lėdamas dvidešimtmečiui. — Savo klausimus už- 
duosiu perskaitęs pareiškimą. 

Pareiškimas buvo toks: 


Iš kontoros grįžau 6:25 vakare. Namo parsivežiau 
šiek tiek darbo ir dirbau iki 11:15. Tuomet prisiminiau, 
kad automobilyje palikau lagaminėlį su darbui baigti 
reikalingais dokumentais. 11:20 išėjau iš buto ir pasukau 
už kampo į Normano giraitės gatvę, kur stovėjo mano 
automobilis (registracijos numeris ULU 63A). Susirū- 
pinau išvydęs, kad jo ten nebebuvo. Pamaniau, kad jį 
pavogė, todėl nedelsdamas paskambinau į Dentono poli- 
cijos nuovadą ir pranešiau apie šį įvykį. Tada grįžau į 
butą ir atsiguliau į lovą. Pirmą kartą apie tragišką pono 
Hikmano mirtį per eismo įvykį išgirdau tada, kai „Den- 
tono aido“ žurnalistas paskambino man į kontorą šįryt 
dvi minutės po devintos. Neapsakomai susikrimtau suži- 
nojęs, kad su tuo susijęs mano automobilis, todėl nedels- 
damas susisiekiau su advokatu ir pasistengiau atvykti 
čia, kad galėčiau padėti policijai tai išnarplioti. 


— Nepriekaištingas literatūros kūrinys, - baigęs 
skaityti pakomentavo Frostas ir numetė pareiški- 
mą ant stalo. - Pone Mileri, ar teisingai suprantu, 
kad dirbate savo tėvui? 

Už klientą tą patvirtino advokatas. 

— Teisingai. Pagrindinėje bendrovės „Milerio 
nekilnojamasis turtas“ kontoroje. 

— Suprantu, - tarė Frostas, žvilgčiodamas tai į 
vieną, tai į kitą vyriškį. - Pone Mileri, jūs patvirti- 
nate šį pareiškimą? 

— Taip, mano klientas yra pasirengęs jį pasira- 
šyti. 

— Pasirašysiu jį tuojau pat, - įsiterpė Rodžeris 
Mileris, iš kišenės traukdamas paauksuotą firminį 
„Parker“ rašiklį. — Čia iššvaisčiau jau dvi valandas. 
Turiu rimtesnių darbų, nei trainiotis policijos nuo- 
vadoje. 

— Esu tikras, kad ir ponas Hikmanas būtų radęs 
įdomesnės veiklos, nei gulėti ant ledinio stalo mor- 
ge, - burbtelėjo Frostas, - tačiau mes ne visada tu- 
rime galimybę nulemti įvykių eigą. 

— Nežinojau, kad valstybės tarnautojai gali sau 
leisti šitaip akiplėšiškai kalbėti, — pratrūko jau- 
nuolis, rašikliu brėždamas savo parašą popieriuje. 
Pasirašytą jis sviedė Frostui į veidą. - Ar jau galiu 
eiti? 

Rodžeris linktelėjo advokatui leisdamas supras- 
ti, kad, nesvarbu, koks bus inspektoriaus atsaky- 
mas, jie neketina pasilikti ilgiau. 

— Pone Mileri, jei neprieštaraujate, dar keletas 
smulkmenų, - tarė Frostas, pirštu parodydamas 
Vebsteriui užstoti kvotos kambario duris. - Prašau 
sėstis. Ilgai neužtruksime, - jiems vėl susėdus už 
stalo, Frostas bičiuliškai šyptelėjo. - Džentelmenai, 
mano bėda ta, kad nesu itin sumanus. Porą detalių 
jūsų pareiškime mane glumina. Esu tikras, kad tai 

tik mano neišmanymas, todėl, jei neprieštaraujate, 
gal galėtumėte paaiškinti... 

— Sutinku, kad tai veikiausiai jūsų neišmany- 
mas, - pašiepdamas sutiko Mileris, — todėl būčiau 
dėkingas, jei pasiskubintume. 

Frostas pasikasė pakaušį taip, lyg būtų pakliu- 
vęs įjam visiškai nepažįstamą teritoriją. 

- Pirmiausia, sere, mane suglumino tai, kad sa- 
vo portfelį su dokumentais palikote automobilyje. 

Mileris globėjiškai nusišypsojo. 

- Ir kodėl gi, inspektoriau, jus tai suglumino? 

— Sere, pasak visų mūsų apklaustų liudininkų, į 
kontorą jūs niekada nevažinėjate „Jaguar“. Tam jūs 
naudojotės „Porsche“. Taigi kaip jūsų portfelis atsi- 
dūrė „Jaguar“? 

Advokatas ramiai atgręžė klausiantį veidą į sa- 
vo klientą, tačiau jau po akimirkos su baime suvo- 
kė šį susipainiojus ir mėginus išgalvoti atsakymą. 
Rodžeris bejėgiškai purtė galvą. Advokatas susku- 
bo prabilti: 

— Inspektoriau, jei neprieštaraujate, norėčiau 
persimesti žodeliu kitu su savo klientu. Gali būti, 
kad neteisingai supratau jo nurodymus. 

Frostas su Vebsteriu lūkuriavo prie durų. Po ke- 
lių minučių jie buvo pakviesti į vidų. 

— Atminties spraga, - paaiškino Moras, nutrauk- 
damas dangtelį nuo parkerio, pasiruošęs ištaisyti 
klaidą pareiškime. - Mano klientas „Jaguar“ į kon- 
torą ketino vairuoti kitą dieną, todėl perkėlė laga- 
minėlį iš „Porsche“. 

— Pažiūrėkime, ar teisingai supratau, — tarė 
Frostas, pirštu sukdamas ratus aplink savo randą. 


— Iš kontoros „Porsche“ automobiliu grįžęs ir 
požeminėje automobilių aikštelėje jį pastatęs jūsų 
klientas pasiėmė lagaminėlį, nuėjo už kampo į 
Normano giraitės gatvę ir padėjo jį į ten stovintį 
„Jaguar“, o tada grįžo į savo apartamentus? 

— Taip, - pusbalsiu numykė advokatas. Inspek- 
toriui pakartojus visą istoriją, ši jam nebeatrodė to- 
kia įtikinama. 

— Nenuginčijama logika, sere. Jei pataisytumėte 
pareiškimą, kaip ką tik aptarėme, galėtume imtis 
svarbesnių klausimų. 

Parkeriu Moras ėmėsi keverzoti priimtiną patai- 
są. Tačiau Žodžiai nesirezgė, todėl jis buvo privers- 
tas ne kartą juos išbraukti. 

— Ak, ir dar vienas dalykas, - pridūrė Frostas. — 
Kaip minėjau, „Jaguar“ mes radome, bet lagaminė- 
lio jame nebuvo. 

— Tikriausiai vagis bus jį nušvilpęs, - pašaipiai 
tarė Mileris. 

Frostas apsimetė priėmęs jo spėjimą už gryną 
pinigą. 

- Žinoma, sere, kaip pats apie tai nesusimąs- 
čiau. Firmos dokumentų prigrūsti lagaminėliai, ti- 
kiu, yra neįkainojamas radinys, - tarė jis. Akimirką 
stabtelėjęs, apgalvotai, bet labai paprastai pridū- 
rė: — Tik dar viena smulkmena. 

Moro plunksna sustingo žodžio viduryje, tačiau 
advokatas iš paskutiniųjų stengėsi neparodyti ne- 
rimo. Kokį dar kozirį inspektorius slepia ranko- 
vėje? Advokatas nebuvo pratęs prie kriminalistų 
darbo subtilybių ir jau nebebuvo toks nepajudi- 
namai įsitikinęs, kad jo klientas sako gryną tiesą. 


Susirūpinęs, žvelgdamas tai į klientą, tai į inspek- 
torių, Moras laukė. 

— Pone Mileri, pareiškime tvirtinate apie vagys- 
tę pranešęs policijai ir tuojau pat atsigulęs miegoti 
savo bute. 

- Tikrai taip, - patvirtino Mileris. 

— Galbūt jums apie tai nebuvo pranešta, sere, ta- 
čiau ankstyvą rytą mes sulaukėme anoniminio 
skambučio, pranešančio apie pastebėtą įsilaužėlį 
viename iš jūsų apartamentų komplekso ketvirto 
aukšto balkonų. Mums neliko nieko kito, kaip tik į 
tai reaguoti. Prie durų neišgirdę jūsų atsakymo ir 
baimindamiesi dėl jūsų saugumo, pasinaudojome 
jokių įsilaužimo žymių nepastebėjome. Tačiau mus 
suglumino tai, kad ir jūsų bute nebuvo nė kvapo, o 
lova buvo tvarkingai paklota. 

Mileris pašoko, nustumdamas kėdę skersai 
kambarį. Jo veidas iš įsiūčio paraudo. 

— Ak, tu, akiplėšiška kiaule! Nori pasakyti, kad 
tamstai pakako beatodairiškumo įsilaužti į mano 
butą ir šniukštinėti man nežinant? 

Advokatas atsistojo ir sušnypštė Rodžeriui nu- 
siraminti. Kumščius sugniaužusiam, sunkiai al- 
suojančiam Mileriui nesisekė suimti savęs į rankas. 
Galiausiai jis linktelėjo advokatui ir atsisėdo. Jei 
žvilgsnis būtų buvęs mirtinas, jau atšalęs Frosto 
kūnas dabar būtų gulėjęs ant grindų. 

Moras užkimšo parkerį ir, pagriebęs pareiški- 
mą, saugiai įsidėjo jį į lagaminėlį. 

— Inspektoriau, mudu su klientu esame privers- 
ti dar kartą apmąstyti savo poziciją. Šiuo metu 
daugiau nieko negalime jums pasakyti. 

Tačiau Frostas dar nebaigė. Jis vėl kreipėsi į jau- 
nuolį: 

- Atleiskite man už įkyrumą, tačiau yra dar vie- 
na smulkmena. Manau, teisinga ją paminėti, kad 
galėtumėte ištaisyti visus melagingus parodymus 
vienu kartu. Turime liudininką, vakar vakare ma- 
čiusį jus automobiliu išvažiuojantį iš Normano gi- 
raitės gatvės. 

Sugavęs sumišusį Vebsterio žvilgsnį, Frostas 
reikšmingai pažvelgė į konsteblį. Taip, liudininką 
jis prasimanė, tačiau kodėl gi Mileris vienintelis 
turi teisę meluoti. 

Drebančiomis rankomis nuo nelauktos pastarų- 
jų penkių minučių patirties advokatas užsegė port- 
felį ir nulydėjo klientą prie durų. 

— Viliamės, kad galėsime su jumis susisiekti po 
valandos, - pranešė jis. 

— Deja, nemanau, kad galime taip paprastai jū- 
sų klientą paleisti, - tarė Frostas. - Kaltinimai jam — 
labai rimti. 

— Tada reikalauju asmeniškai pasikalbėti su sa- 
vo klientu. 

— Ką gi, - nusileido Frostas, rankiodamas ciga- 
retes ir degtukus. Jis jau siekė durų rankenos, kai 
Milerio ryžtas galiausiai išgaravo. 

— Inspektoriau, luktelėkite. 

Frostas nuleido ranką ir lėtai atsigręžė. 

Arogancijos netekęs Mileris pasirausė kišenėje 
ir išsitraukė ploną, aukso ir juoda spalvomis ema- 
liuotą cigarečių dėklą. Laikydamas cigaretę tarp 
pirštų, jis ėmė tarškinti ja į dėklą. 

— Manau, bus geriau, jei papasakosiu jums visą 
tiesą. 

— Tik tada, kai visa tai aptarsite su manimi, — 
įsiterpė advokatas ir atsigręžė į Frostą. - Kol neap- 
svarstysime savo pozicijos, daugiau netarsime nė 
žodžio. 

— Vakar mano „Jaguar“ nestovėjo Normano gi- 
raitės gatvėje, - atkakliai pasakė Rodžeris. - Vakar 
apskritai nenakvojau namuose. 

Moras virpėjo iš pykčio. Sugriebęs klientą už 
peties, jis atgręžė jį į save. 

— Pone Mileri, jei trokštate, kad ir toliau jums 
atstovaučiau, — išpyškino jis, - tuomet netarsite nė 
žodžio, kol visko drauge neapsvarstysime. 

— Storas dykūnėe, jei ir toliau nori dirbti mano 
tėvui, nedelsdamas užčiaupsi srėbtuvę, —- pratrū- 
ko Mileris. - Patrauk nuo manęs taukuotas savo 
rankas. 

Sunkiai susmukęs kėdėje, advokatas ėmė šluos- 
tytis kaktą balta nosinaite. 

Įsitikinęs, kad Vebsteris atsivertė savo užrašų 
knygelę ir pasiruošė užsirašyti, Frostas paklausė: 

— Taigi, sere, kur buvote praeitą naktį? 

— Praleidau ją su mergina... Anksčiau jos pami- 
nėti negalėjau, nes mano tėvas mūsų santykiams 
griežtai prieštarautų. 

— Tokiu atveju ji man jau dabar patinka, - tarė 
inspektorius. — Kiek laiko praleidote su ja? 

— Nuo septintos vakar vakare iki šiek tiek po aš- 
tuonių šiandien ryte. Mano automobilis stovėjo 
prie jos namų. Po velnių, inspektoriau, negalėjau 
leisti savo seniui sužinoti, kur buvau, todėl apsi- 
mečiau, kad automobilį pavogė iš Normano girai- 
tės gatvės. Akivaizdu, kad skambindamas policijai 

nenumaniau mano automobilį susijus su eismo 
įvykiu, priešingu atveju nieko panašaus nebūčiau 
prikalbėjęs. 

Frostas tylėjo. Vebsterio rašiklis skriete skriejo 
užrašų knygelės puslapiais. Nusiėmęs akinius, Mo- 
ras pakėlė juos prie šviesos ir ėmėsi nuodugniai ty- 
rinėti ant jų susikaupusius nešvarumus. Galiausiai 
juos vėl užsidėjo. 

— Buvote su ja visą naktį, nuo septintos iki aš- 
tuntos šįryt? Niekur nėjote? 

Rodžeris linktelėjo. 

— Ar mergina patvirtins jūsų pasakojimą? 

— Be abejo. 

Gilų advokato atodūsį lydėjo triumfo šypsnis. 

— Tokiu atveju, inspektoriau, mano klientas nie- 
kaip negali būti susijęs su to vargšo senuko mirti- 
mi. Jo alibi tvirtas. 

Gilus Frosto atodūsis bylojo apie nusivylimą. Jis 
tikėjosi prisipažinimo, o ne dar daugiau darbo tik- 
rinant faktus. 

— Sere, ar galėtume gauti šios damos vardą ir 
adresą? — švelniai jaunuolio pasiteiravo jis. — Jei 
mums prireiktų patikrinti jūsų pasakojimą. 


D 

Ji buvo vardu Džiulė King. Gyveno senesnės sta- 
tybos name, padalytame į šešis mažesnius butus. 
Kompleksas stovėjo Miško panoramos rajone, ramia- 
me užkampyje su vaizdu į Dentono miškus. Pro at- 
rakintas pagrindines duris kiekvienas norintis ga- 
lėjo pasiekti pašto dėžutes, telefono automatą ir ge- 
sintuvą. Džiulės King butas buvo pirmame aukšte. 


Keletas laiptų pakopų nuvedė juos į aikštelę, 
kurioje vienos šalia kitų stovėjo dvejos durys. Ant 
pirmųjų smeigtuku pritvirtintoje kortelėje buvo 
įrašytas Dž. King vardas. Pro kaimyninių durų 
plyšį korespondencijai vis dar kyšojo rytinis laik- 
raštis, o ant laiptelio stovėjo puslitrinis butelis pu- 
siau nugriebto pieno. 

— Prostitučių landynės, - kaip visada neapsvars- 
tęs mestelėjo Frostas. - Viena dirba dieninę pamai- 
ną, kita - naktinę. Pamėginkime pasikalbėti su die- 
nine plaštake. 

Frostas nykščiu nuspaudė Džiulės King durų 
skambutį. 

— Rajonas nėra toks jau prastas, - laukdamas pa- 
sakė Vebsteris. 

— Taip, jei nesi prieš būti išprievartautas, — tarė 
Frostas. - Nuo miškų jį skiria tik porą kvartalų. 

Tvirtos grandinėlės prilaikomos durys prasivė- 
rė keletą centimetrų. Moteriškas balsas paklausė: 

— Ko norite? 

— Policija, - įkišęs policininko ženklelį pro durų 
tarpą, paskelbė Vebsteris. 

Ranka ilgais oranžiniais nagais jį paėmė ir tuoj 
pat atidavė. Durys trinktelėjo, tada pasigirdo atka- 
binamos grandinėlės garsai, ir galiausiai pareigū- 
nams buvo leista užeiti. 

Tarpduryje stovėjo devyniolikmetė ar dvide- 
šimtmetė gražuolė iš pornografijos žurnalo. Pilkš- 
vai melsvi jos džinsai negalėjo dar labiau aptempti 
klubų, o ryškiai geltoni marškinėliai it antroji oda 
glaudėsi prie poros pūstų, apvalių krūtų. Auksa- 
plaukės blondinės figūra panėšėjo į tobulų propor- 
cijų smėlio laikrodį. 

— Klausau? - tarė ji kimiu balsu. 

Frostas buvo priverstas atsikrenkšti. 

— Panelė Džiulė King? - Ji linktelėjo. - Panele, 
norime jūsų kai ko paklausti. Kaip manote, ar galė- 
tume užeiti? 

Ji pakvietė juos į negausiai, bet pakankamai 
baldais apstatytą kambarį. Butas buvo skirtas lai- 
kiniems nuomininkams, todėl neatskleidė nieko 
apie jo gyventojos asmenybę. Žalios dirbtinės odos 
minkštasuolis, regėjęs geresnių dienų, tačiau seniai 
jas pamiršęs, kiurksojo prie elektrinio sieninio Ži- 
dinio. Greta jo buto šeimininkas buvo įtaisęs elek- 
tros skaitiklį, nudažytą nuo viešųjų projektų užsi- 
likusiais gelsvai žalsvos spalvos dažais. Už tolimo- 
sios kambario sienos pro praviras duris buvo 
matyti kriauklė, šaldytuvas ir viryklė. Gretimos, 
bet uždarytos durys veikiausiai vedė į miegamąjį. 
Vien mintis apie Rodžerį Milerį, įeinantį pro tas 
duris ir nusivedantį šitą gražuolę į lovą, vertė Vebs- 
terį nuoširdžiai jo nekęsti. 

— Jauku ir kompaktiška, - pasakė Frostas, sės- 
damasis ant minkštasuolio krašto ir traukdamas iš 
kišenės cigaretes. - Drauguži, kodėl gi tau neužda- 
vus damai mums rūpimų klausimų. Aš, regis, šian- 
dien daugiau nieko ir neveikiu, tik klausinėju. 

Paėmusi iš Frosto cigaretę, Džiulė apdovanojo jį 
galimybe žvilgtelėti į gilią, viliojančią iškirptę. 
Pridegant jai cigaretę, Frosto ranka nė nesuvirpėjo. 
Mergina krito į minkštasuolį, patapšnodama Vebs- 
teriui sėstis greta. Šis pakluso. Minkštasuolis buvo 
ankštas, todėl jiems teko susiglausti. Jis juto gy- 
vulišką jos kūno spinduliuojamą karštį, o galvą 

svaigino jos kvepalai. Jo neapykanta Rodžeriui Mi- 
leriui augo kiekvieną akimirką. 

Jis atsikrenkštė. 

— Panele King, gal galėtumėte papasakoti, ką 
tiksliai veikėte vakar vakare? Tarkime, nuo šeštos 
valandos. 

Ji nusišypsojo jam viena tų šypsenų, palendan- 
čių po marškiniais ir kutenančių pilvą. 

— Ne ką tegaliu papasakoti. Visą vakarą pralei- 
dau čia. Savo bute. 

Vebsteris uoliai užsirašinėjo. 

— Buvote viena? 

Pro papūstas lūpas išsiveržė mažytis dūmų ka- 
muolėlis. 

— Ne. Su bičiuliu. 

— Ar galėčiau sužinoti šio bičiulio vardą? 

— Mileris. Rodžeris Mileris. 

— Ponaitis Mileris, parlamento nario sūnus? — 
įsiterpė dabar jau į virtuvę nuklydęs Frostas. - Vi- 
sai kaip žaidime „Laimingos šeimos“. Kur jis pali- 
ko savo automobilį? 

Vebsteris susiraukė. Juk jam buvo pavesta ap- 
klausti merginą. 

— Inspektoriau, ar ketinate perimti apklausą į 
savo rankas? 

— Aš? Dėl Dievo, drauguži, žinoma, ne. Kalbėk, 
tau puikiai sekasi. 

Dabar jis stovėjo atsišliejęs į miegamojo duris ir 
tyliai suko rankeną. 

Dėmesys vėl nukrypo į merginą. 

— Kelintą valandą ponas Mileris atvyko? 

— Visai prieš pusę septynių. Pamenu, pažvel- 
giau į laikrodį, durų skambučiui suskambus. 


Ji pakišo riešą Vebsteriui panosėn. Jį juosė 
mažulytis auksinės ir juodos spalvų laikrodis su 
kiekvieną ketvirtį žyminčiais tikrais deimantais. 

- Ir kiek laiko jis viešėjo? 

Ji išpūtė dar vieną dūmų kamuolėlį. 

— Jis išvyko šįryt apie aštuntą. Aš likau gulėti 
lovoje. 

Merginai už nugaros Frostas tylutėliai atidarė 
miegamojo duris ir pradingo viduje. Vebsteris iš 
paskutiniųjų stengėsi nespoksoti jo pusėn. Jis ne- 
norėjo, kad mergina nusektų jo žvilgsnį. 

— Ar ponas Mileris atvyko nuosavu automo- 
biliu? 

— Taip, - patvirtino ji. - Mėlynu „Jaguar“. Jis ke- 
tino čia pabūti iki apytiksliai pusės dvyliktos, ta- 
čiau išėjęs į lauką pamatė, kad kažkas nušvilpė jo 
automobilį. Todėl pasiūliau jam pasilikti iki ryto. 

Frostas atsargiai išniro iš miegamojo ir tyliai 
uždarė duris paskui save. 

— Kur stovėjo jo automobilis? — paklausė Veb- 
steris. 

— Kitoje gatvės pusėje. 

— Ar neprieštarausite, jei paklausiu kai ko asme- 
niško? - netikėtai įsiterpė Frostas. 

Vebsteris piktai atsiduso. Kaip jam apklausti 
liudininkę, kai šis idiotas kišasi kas penkias mi- 
nutes? 

— Inspektoriau, ar tai svarbu? - nuolankiai pasi- 
teiravo jis. 

— Neapsakomai, - atsakė Frostas, nuginkluoda- 
mas merginą draugiška šypsena. - Sakykite, pane- 
le, ar kartais ant savo dešiniojo sėdmens neturite 
mažyčio apgamėlio? 


Vebsteriui liko tik nustėrus vėpsoti. Inspekto- 
rius pamišo, ir ne kitaip. Merginą klausimas ap- 
stulbino ne ką menkiau. 

— Nedidelį apgamėlį apytiksliai štai čia, - pasi- 
sukęs Frostas gnybtelėjo sau į šlaunį. 

Atsistojusi ji sutraiškė cigaretę mažytėje ant len- 
tynos virš židinio stovinčioje peleninėje. 

— Na ir kas, jei turiu? Ką, po velnių, tai turi ben- 
dro su tavimi, senas ištvirkėli? 

„Ir pats nebūčiau geriau atrėžęs“, - pamanė 
Vebsteris, pamatęs, kad suirzusi mergina išdavė 
slepiamą londoniečių prastakalbę. 

Frostas iš lietpalčio kišenės išsitraukė atviruko 
dydžio fotografiją. 
jau, ar čia musė, ar apgamas. 

Jis atkišo nuotrauką. Joje pozavo nuoga mergi- 
na, avinti aulinius batus iki šlaunų, rankoje laikan- 
ti botagą. Jos veidą dengė odinė kaukė, o krūtys 
buvo nuogutėlės. Merginai už nugaros stovintis 
veidrodis atvėrė puikų jos užpakaliuko vaizdą. 
Ant dešinio sėdmens ji turėjo nediduką apgamą. 

Mergina čiupo nuotrauką jam iš rankų. 

— Kur gavote šitą? 

— Ieškojau tualeto, - nesistengdamas kalbėti įti- 
kinamai aiškino Frostas. - Atsitiktinai užėjau į jū- 
sų miegamąjį. Vienas iš komodos stalčių buvo pra- 
viras, O jo viršuje gulėjo ši nuotrauka. Pastebėjau ją 
visiškai atsitiktinai. 

— Visiškai atsitiktinai esate niekingas melagis, — 
atkirto ji. - Tas stalčius buvo uždarytas, o nuotrau- 
kos gulėjo jo dugne. Jei taip trokštate Žinoti, tai 
mano reklaminiai kadrai. 

— Reklaminiai kadrai? 

— Aš esu pramogų verslo atstovė. Mano specia- 
lizacija — šokiai pagal užsakymą. Dirbu „Kokosų 
giraitėje“. 

— „Kokosų giraitėje“? — pakartojo Frostas ir 
beveik akimirksniu susivokė. - Ak, Žinoma. Esa- 
te viena iš Hario Baskino striptizo šokėjų. Tokiu 
atveju turėtumėte pažinoti tą kitą paukštytę... Po- 
lą Grei... Kurios tik per plauką vakar neišprie- 
vartavo. 

— Be abejo, pažįstu ją, - atsakė mergina. - Ji yra 
mano kaimynė. Jūsų parankiniai čia zujo visą rytą 
klausinėdami, ar nemačiau nieko įtartino. Kvaila 
karvė. Trumpindama kelią per tuos miškus, ji tik ir 
prašėsi bėdos. Tokiose vietose gali prisigaudyti vi- 
sokiausio plauko iškrypėlių. 

- Ji mėgino sutrumpinti kelią, mat vėlavo į dar- 
bą, - mėgino paaiškinti Vebsteris. - Baiminosi Bas- 
kiną išspirsiant ją iš klubo. 

— Tikrai taip, - linktelėjo ji. - Taip ir būtų pasiel- 
ges tas supuvęs šunsnukis. 

— Supuvusį šunsnukį vakar naktį apiplėšė. Ar 
apie tai žinote? - pasiteiravo Frostas. 

— Apiplėšė? Harį Baskiną apiplėšė? - Merginai 
užvertus galvą ir prapliupus juokais, visas jos kūnas 
ir krūtys ėmė nuotaikingai šokčioti ir purtytis. — 
Nė nenumanote, kaip praskaidrinote man dieną! 

„Tu taip pat praskaidrinai manąją“, - pamanė 
Vebsteris trokšdamas, kad ji juoktųsi dažniau. Ta- 
čiau čia jie atvyko ne dėl apiplėšimo ar išprievarta- 
vimo, taigi kodėl Frostas vis kažkur nuklysta. 

— Atvykome čia pasikalbėti apie eismo įvykį, — 
priminė jis inspektoriui. 


— Esi visiškai teisus, drauguži, - sutiko Frostas, 
žvalgydamasis po kambarį. - Panele, kur jūsų tele- 
vizorius? 

Išgirdusi tokį betikslį klausimą, ji tik mirktelėjo. 

— Televizoriaus aš neturiu. 

— Norite, kad patikėčiau jus su ponaičiu Rodže- 
riu kiūtojus šioje kalėjimo vienutėje nuo pusės sep- 
tintos vakar vakaro iki aštuonių šįryt be televizo- 
riaus? Aplink nematau net knygų pasiskaityti. Tuo- 
met kokių gi pramogų judu prisigalvojote? 

— Taip jau nutiko, kad mes mylime vienas kitą, — 
ramiai atsakė ji. - Kaip manote, ką mes veikėme? 

Tačiau Frosto taip paprastai apmulkinti negali 
niekas. 

— Nagi, panele, viskam yra ribos. Jei aš būčiau jo 
kailyje, galėčiau visą naktį seilę varvinti į tamstos 
apgamėlį ir man nereikėtų nieko daugiau, tik su- 
muštinio su arbata. Tačiau ponaitis Rodžeris ne iš 
tų, kurie vakarų vakarus leidžia užsidarę namuo- 
se. Tokiame ankštame urvelyje kaip šis butas jis 
nebūtų ištvėręs nė valandos. Jis netruktų užsima- 
nyti pašėlioti, Kur nors nuvažiuoti, prabangiu savo 
automobiliu partrenkti kokį vargšą senuką, o tada 
susirasti dailią kekšytę, kuri patvirtintų jo alibi. 

— Jūs mane įžeidinėjate, — iš jos akių pasipylė 
žaibai. 

— Panele King, mes puikiai sutarsime. Turėkite 
galvoje, kad mane labai žeidžia faktas, jog turtingo 
tėvelio sūnelis gali žudyti nekaltus miesto gyven- 
tojus ir išsisukti nuo atsakomybės. 

Mergina sulaikė kvapą, o jos veidą perkreipė iš- 
gąstis. Nenusakomas išgąstis. 


— Nužudytas? Norite pasakyti, kad tas žmogus 
negyvas? 

Frostas nustebęs pažvelgė į ją. 

— Jūs nežinojote, kad jis negyvas? Negaliu pati- 
kėti, kad prašydamas falsifikuoti jo alibi jūsų vaiki- 
nas pamiršo paminėti tokią pikantišką smulkmeną. 

Keletą akimirkų ji netikėdama spoksojo į ins- 
pektorių, tada atsigręžė į Vebsterį, žvilgsniu mels- 
dama visa tai paneigti. 

— Panele, jis mirė vakar vėlai vakare, - patvirti- 
no konsteblis. 

Išbalusiu it ligoninės patalai veidu ji sunkiai su- 
smuko minkštasuolyje, nosinaitę sukdama į tvirtą 
šilkinę virvę. 

- Taigi dabar suprantate, panele, - tyliai tarė 
Vebsteris, - koks rimtas yra šis reikalas. 

- Jis nevertas jūsų melo, - pridūrė Frostas. - Dėl 
jūsų jis nepadarytų to paties. 

Ji tampė nosinaitę taip, tarsi mėgintų perplėšti 
perpus. Galiausiai nenusileisdama užvertė galvą 
aukštyn. 

— Sakau jums tiesą. Rodžeris užsuko pas mane 
vakar vakare. Jis prabuvo su manimi iki aštuntos 
valandos ryto. Mes nekėlėme kojos iš namų. Nebū- 
tume niekur ėję, net jei būtume norėję. Rodžerio 
kišenėse švilpavo vėjai. Jis neturėjo nė skatiko. 

— Neturėjo nė skatiko? Atsiprašau, mieloji. Jis 
vartosi piniguose. 

- Jis buvo priverstas sumokėti kai kurias skolas. 
Spėkite kam —- Hariui Baskinui. Jei netikite mani- 
mi, paklauskite jo. Todėl jam teko sėdėti namuo- 
se... Visą naktį. Ar dabar jūs patenkinti? 


„Mieloji, mane patenkinti galėtum tik vienu bū- 
du, - mąstė Frostas, - tačiau tam turėtum parodyti 
savo apgamą.“ Jie žvelgė vienas į kitą. Ji stengėsi 
nepasiduoti, tačiau jos galva nusviro. „Žinau, kad 
meluoji, - manė jis, - tik negaliu to įrodyti.“ Jis at- 
siduso. 

— Gerai, panele. Apsidžiaugtume, jei šiandien 
bet kuriuo metu užsuktumėte į nuovadą ir pateik- 
tumėte pareiškimą raštu. Tai ilgai neužtruks. 

Ištiesęs maudžiančią nugarą, jis susisagstė liet- 
paltį. Viena saga vos laikėsi. Reikės surasti ką nors, 
kas galėtų ją įsiūti. Deja, Džiulė King nepanaši į 
merginą, kuri žino, kam skirti siūlas ir adata. 


CD 

- Jei klaustumėte manęs, sakyčiau, kad ji meluo- 
ja, - išrėžė Vebsteris, jiedviem grįžus į automobilį. 

— Veikiausiai, — sutiko Frostas, kišenėje ką tik 
radęs anksčiau sukeverzotą raštelį, - bet mane jau- 
dina kai kas daugiau, tai, kas verčia manyti mer- 
giną galbūt sakant tiesą. Tai tie prakeikti regis- 
tracijos numeriai. Pernelyg patogu, kad juos rado- 
me. Tai lyg sukčius, palikęs savo vardą ir adresą, 
arba prievartautojas, palikęs savo pasididžiavimo 
nuotrauką. 

— Registracijos numeriai nulėkė, automobiliui 
atsitrenkus į šiukšlių konteinerius, - priminė Vebs- 
teris, kuriam viskas atrodė logiška. 

— Ar esi kada matęs, kad automobilis taip pa- 
prastai pamestų registracijos numerius? — paklausė 
Frostas, siekdamas radijo imtuvo, kad galėtų susi- 
siekti su nuovada. 

Džonis Džonsonas labai nudžiugo, išgirdęs ins- 
pektoriaus balsą. 

— Pone Frostai! Mėginome jums paskambinti. Su 
jumis pasimatyti nori ponas Maletas. Kažkokie nu- 
sikaltimų statistikos reikalai. 

— Atleisk, - tarė Frostas, - negirdžiu, ką sakai. 
Labai prastas ryšys. 

— Girdžiu jus kuo puikiausiai, - tarė seržantas. 

— Gerai. Tuomet pasakyk man kai ką. Prašiau, 
kad kas nors apžiūrėtų tą vietą, kur aptikome re- 
gistracijos numerius, ir paieškotų plastikinių varž- 
tų. Ar gali mane pradžiuginti? 

— Ne, Džekai. „Čarlio Bravo“ komanda kruopš- 
čiai iššukavo teritoriją. Nieko neradome. Tačiau po- 
nas Maletas... 

— Vis dar nieko negirdžiu, - paskubomis nu- 
traukė jį Frostas. - Baigiu. — Išjungęs radiją, kad 
nuovada negalėtų su juo susisiekti, susimąstęs ins- 
pektorius pasikasė smakrą. - Jei registracijos nu- 
meriai nukrito, juos prilaikę varžtai taip pat turėjo 
iškristi beveik tuo pat metu. Kur tada jie yra? 

— Nė nenumanau, - trūktelėjo pečiais Vebsteris. 

— Antra, - kalbėjo Frostas, - reikia manyti, kad 
abu varžtai iškrito tuo pačiu metu. 

— Kodėl? 

— Jei vairuotojas būtų pametęs tik vieną, kitas 
varžtas būtų vis dar prilaikęs numerius, o šie pa- 
krypę. Taigi nesuvokiamu greičiu lekiantis auto- 
mobilis būtų vilkęs juos paskui. Tačiau ant nume- 
rių nebuvo nė įbrėžimo. 

— Numeriai galėjo paskui automobilį ir nesivilk- 
ti, - tarė Vebsteris. - Likęs varžtas galėjo prilaikyti 
juos taip stipriai, kad jie būtų likę savo vietoje. 


— Jei tu teisus, drauguži, tada antrasis varžtas 
nebūtų taip lengvai atsilaisvinęs. Ne, tie registraci- 
jos numeriai buvo nuimti tyčia, nuvežti į eismo 
įvykio vietą ir išmesti, kad buki policininkai juos 
rastų. 

Vebsteris apgailestaudamas pažvelgė į Frostą. 

— Manau, Rodžeris Mileris mažiausiai troško 
nusikaltimo vietoje palikti savo autografą. 

— Sutinku, jei jis vairavo. Tarkime, kažkas troš- 
ko įvelti jį į bėdą. 

Kriminalistas konsteblis tepajėgė iš beviltišku- 
mo purtyti galvą. Jam darėsi vis sunkiau visa tai 
suvokti. 

Frostas įsitaisė keleivio sėdynėje. 

— Pasitelk savo vaizduotę vos akimirkai. Mergi- 
na mums sakė, kad Mileris lošia Hario Baskino la- 
Žžybų punktuose ir kad jam stinga pinigų. Tarkime, 
jis sukaupia nemenką skolą ir neišgali jos sumokė- 
ti. Jau esu tau minėjęs, kad Haris žino įvairiausių 
niekingų būdų paraginti mokėti neskubančius sko- 
lininkus: jis padega jų automobilius arba nusuka jų 
katėms sprandus. Įsivaizduokime Harį nusprendus 
paspausti Rodžerį. Jis paliepia vienam iš savo pa- 
rankinių nukniaukti „Jaguar“, nutrūktgalviškai pa- 
sivažinėti, numušti keletą šiukšlių dėžių ir išmesti 
registracijos numerį, kad niekam nekiltų abejonių, 
kieno tai automobilis... Tik paprastas įspėjimas 
Mileriui, kad nesumokėjus padariniai gali būti liūd- 
nesni. Toks buvo planas. Tačiau ne viskas pasisekė 
taip, kaip tikėtasi. Parankinis partrenkia ir užmuša 
senuką. Dabar jis priverstas palikti automobilį ir 
pėdinti atgal į „Kokosų giraitę“; jei pameni, auto- 
mobilį radome ne per toliausiai nuo klubo. 


Vebsteris stengėsi visa tai sudoroti. 

— Palaidų galų daug, tačiau versija nėra neįma- 
noma, - nenoromis pripažino jis. 

— Taip, - kalbėjo Frostas. - Bėda ta, kad jei esu 
teisus, tada ponaitis Rodžeris nekaltas, o tai prieš- 
tarauja gamtos dėsniams. — Truktelėjęs saugos dir- 
žą, jis susijuosė jį per pilvą. - Et, vaisingų mūsų 
protų dėmesio laukia kitos bylos. Važiuokime ap- 
lankyti motulės Rudauodegaitės. 

Vebsteris pasuko raktelį. 

— Numanau, turite omenyje ponią Doson? 

Inspektorius linktelėjo, krimsdamas apatinę lū- 
pą, Mintyse iškilus dar vienai abejonei. 

— Drauguži, ji neduoda man ramybės. Vakar po 
pietų mieste buvo suknistai vėjuota. 

— Nejaugi? - išsiviepęs tarė Vebsteris. Jam knie- 
tėjo išgirsti, apie ką dabar pradės tauzyti senas 
kvailys. 

Pro automobilio langą Frostas žvelgė į Dentono 
miškų medžius. 

— Kone viesulas. Tavo barzdą jis būtų išdraikęs į 
visas keturias puses. Jei būtum mikliai užpakaliu- 
ku vizginanti moteris, kurią salone ką tik sušuka- 
vo ypatingam renginiui, nejaugi rizikuotum porą 
valandų vaikštinėti vėjyje. 

— Ne, - atsakė Vebsteris. 

— Senoji motulė Doson dėl to nesijaudino, - pa- 
sakė Frostas. - Prieš aplankydami ją, užsuksime į 
miestą ir pasikalbėsime su keliais kirpėjais. Gal net 
leisime kuriam iš jų tavo barzdą nudažyti mė- 
lynai. 


DIENINĖ TREČIADIENIO PAMAINA 

Švelniu šluostu kruopščiai nubraukęs dulkes nuo 
šautuvo vamzdžio, Maksas Dosonas atsargiai atrė- 
mė jį sau į petį, nusitaikydamas tiesiai į miegančios 
žmonos kaktą. Tada nepaprastai švelniai spustelėjo 
gaiduką. Metalas trakštelėjo. Ji pasimuistė, bet ne- 
prabudo. 

Jis nuleido ginklą giliai širdyje trokšdamas, kad 
šis būtų užtaisytas. Kaip ji gali miegoti? Vienatinė 
jos dukra dingusi be žinios, galbūt net guli negyva 
kokiame nors griovyje, 0 ji sau ramiausiai miega. 

Maksas grąžino ginklą į jam priklausantį odinį 
dėklą ir užtraukė užtrauktuką. Nunešė dėklą į 
metalinę spintą, kuri, kaip nurodyta šaunamųjų 
ginklų leidime, buvo įtaisyta po laiptais į cementą 
įsuktais varžtais. Jam sukant raktą spynoje suskam- 
bo telefonas. 

Tai Karen. Tai turi būti Karen. 

Tekinas jis pasileido į poilsio kambarį, čiupo ra- 
gelį ir sukriokė: 

— Taip? 

Skambutis pažadino Kler. 

— Ar tai Karen? 

Nekantriu rankos mostu jis nurodė jai tylėti. 
Klausėsi paraudęs iš pykčio. Netikėdamas savo au- 
simis, atsigręžė į žmoną. 

— Ar gali patikėti? Kažkokiu nereikšmingu klau- 
simu skambina iš suknistos kontoros. - Netekęs 


kantrybės, jis suriaumojo: - Prakeikta veltėde, ši li- 
nija privalo likti laisva. Nedrįsk dar kartą skam- 
binti man į namus. 

Jis trenkė ragelį taip stipriai, kad net pats išsi- 
gando jį sudaužęs. Patikrinęs išgirdo raminamą te- 
lefono pypsėjimą. Vis dar drebančiomis rankomis 
šįkart jis padėjo ragelį gerokai atsargiau. 

Kler atsistūmė nuo minkštasuolio, kuriame vos 
prieš akimirką susirietusi neramiai snaudė, ir pasi- 
rąžė leisdama garbanoms lengvai kristi ant nuga- 
ros. Žvilgtelėjusi į veidrodį virš židinio ir pašiau- 
šusi plaukus, ji nutipeno prie vyro ir švelniai spus- 
telėjo jam ranką. 

- Gal norėtum, kad išvirčiau kavos? 

Jis ištraukė ranką jai iš delnų. Jos prisilietimas 
jam buvo atgrasus. Dėl Karen dingimo jis kaltino 
ją. Jei ji būtų buvusi namuose vakar popiet, kai Ka- 
ren grįžo iš mokyklos anksčiau nei paprastai, nie- 
ko panašaus nebūtų nutikę. 

— Kavos nenoriu. 

Atstumta Kler susigūžė, priklaupė ant paminkš- 
tintos palangės ir pažvelgė į nepriekaištingai pri- 
žiūrėtą sodą. Pro debesis skverbėsi ploni saulės 
spinduliai, o geliantis vėjas šiaušė krūmus ir dirb- 
tinės kūdros vandenį. 

Įsukdamas į keliuką, vedantį į dvarą, auto- 
mobilis porą kartų pyptelėjo. Jos kūną sukaustė 
šaltis. 

— Maksai, automobilis! 

Jis kone vienu šuoliu perskriejo kambarį ir pri- 
sidėjo prie jos ant palangės. Atpažino namų link 
besiartinantį „Ford“. 


— Tai policija, - paaiškino jis. — Tie patys du idio- 
tai, kuriuos nuovada čia atsiuntė vakar vakare. 

Ji pamėgino siekti raminančios jo rankos, tačiau 
jis atsitraukė matydamas, kaip automobilis sustoja 
prie pagrindinių durų, o išjo išlipa du rūškani po- 
licijos pareigūnai. Suskambo durų skambutis. Jis 
nepajėgė pajudėti iš vietos. Nenorėjo žengti nė žing- 
snio. Jei neatidarys durų, jam nereikės išklausyti 
siaubingų jų naujienų, o Karen vis dar bus gyva. 

Skambutis nuskambėjo dar kartą. Šįkart ilgiau. 

Kler dar sykį pažvelgė į save veidrodyje, pasi- 
taisė nertinį ir nužingsniavo prie durų. Jis nusekė 
ją akimis. „Tik pažvelkit į ją! Vienintelis jos vaikas 
negyvas, O ji staiposi prieš veidrodį.“ 

Jis išgirdo prasiveriančias duris ir balsus prie 
jų. Gana skardžius balsus, ne tykius, kokiais pra- 
nešamos blogos naujienos. Jo viduje sužibo vilties 
kibirkštėlė. Pareigūnai užėjo į vidų — nevalyvasis 
priekyje, visa gerkle plyšaudamas: 

— Labas rytas, pone Dosonai. Deja, kol kas jokių 
naujienų. Kaip suprantu, dukra su jumis nesusi- 
siekė? 

— Inspektoriau, būčiau tuoj pat jums apie tai 
pranešęs, - atkirto Dosonas, pradėdamas pykti ant 
jų už sukeltą išgąstį. 

- Žinoma, sere, - ramiai atsakė Frostas. - Bet 
kuriuo atveju išplatinome Karen nuotrauką ir pa- 
prašėme visuomenės pagalbos, taigi netrukus mus 
gali aplankyti sėkmė. 

- Išplatinote nuotrauką? - suspigo Dosonas, iš 
nuostabos nepajėgdamas sučiaupti lūpų. — Ir tai 
viskas, ko jūs ėmėtės? Viešpatie gailestingasis, 


žmogau, jei Karen vaikštinėja kažkur viešumoje, 
nejaugi nemanote, kad ji būtų man paskambinusi? 
Susitaikykite su faktais. Ji prieš savo valią yra kaž- 
kur laikoma arba sužeista, arba dar blogiau... Gal 
net tuose miškuose, kur aną vakarą buvo užpulta 
moteris. Galbūt Karen bejėgė guli kažkur ten? 

— Mūsų vyrai šukuoja visą miškų teritoriją, — 
įsiterpė Vebsteris. 

— Paieškai vadovauja vienas geriausių mano vy- 
rų, - pridūrė Frostas. - Kriminalistas inspektorius 
Alenas. Jis ne itin sumanus, tačiau kruopštumu 
jam neprilygsta niekas. 

— Tiesą sakant, pone Dosonai, - tarė Vebsteris, — 
norėtume apieškoti namus ir aplinkinę teritoriją. 
Tai įprasta procedūra, bet neretai vaikai pasislepia 
ir netyčia užsitrenkia. O jūsų namas - klaidus pas- 
tatas. 

Dosono nuomone, tai būtų visiškas ir absoliu- 
tus laiko švaistymas. Jis pats jau apžiūrėjo kiekvie- 
ną namo ir jį supančių pagalbinių pastatų kertelę. 

— Nepakenks įsitikinti dar kartą, - pritarė Fros- 
tas, pasiūlydamas Vebsteriui su Dosonu pradėti 
mansardoje, kol jiedu su ponia Doson apžiūrės pir- 
mąjį aukštą. 

Laukdamas virš galvos pasigirsiančių dviejų 
vyrų žingsnių, Frostas draugiškai šyptelėjo Kler. 
Tai turėjo priversti ją sunerimti. Tačiau taip nenuti- 
ko. Ji atsakė šypsena. Moteris vilkėjo oranžinį an- 
goros ožkų vilnos nertinį ir geltonas platėjančias 
kelnes. Nertinis jos kūną apglėbė tarsi nulietas, ta- 
čiau ji sugebėjo jį susukti ir suimti taip, kad jis bū- 
tų dar labiau aptemptas. 


— Kur norėtumėte pradėti? 

Frostas sulygino šaliko galus ir ėmė įnirtingai 
trinti savo randą. Atėjo metas nerti nežinant, kaip 
giliai jo laukia dugnas. 

— Ponia Doson, jei vakar jūsų duktė grįžo į tuš- 
čius namus, kur jos tykojo nepažįstamasis, tada di- 
džiai nerimauju dėl Karen saugumo. Norėčiau su- 
organizuoti išsamų policijos tyrimą, galbūt netgi į 
pagalbą pasikviesti vyrų iš kitų poskyrių. Tam pri- 
reiktų daugybės vyrų laiko ir gausybės išlaidų, ta- 
čiau mergaitės gyvybė to verta. 

Ji pasiekė virš židinio stovintį šarvuoto riterio 
formos žiebtuvėlį ir degiodama jį susmuko minkš- 
tasuolyje. 

— Prieš žengdamas tokį žingsnį, - svariai kalbė- 
jo Frostas, - norėčiau pats sau įrodyti, kad mano 
galvoje vis iškylanti nederama mintis iš tiesų yra 
klaidinga. 

— Nederama mintis? - išlemeno ji. 

— Ponia Doson, kalbėsiu tiesiai šviesiai. Taip su- 
taupysime laiko. Jūs esate labai patraukli. Esate ge- 
rokai jaunesnė už savo vyrą ir didžiumą dienos 
praleidžiate viena namuose. Tokiomis aplinkybė- 
mis moterys dažnai susiranda tam tikrų pramogų. 

Ji pašoko priešais jį iš pasipiktinimo virpančio- 
mis krūtimis. 

— Kaip drįstate!.. 

Jis švelniai stumtelėjo ją atgal į krėslą. 

- Jei tai padės rasti jūsų dukterį, drįsiu kiek pa- 
norėjęs. Aš tik stengiuosi iš tyrimo pašalinti tą pa- 
slaptingą vyriškį. 

Žiebtuvėlio liepsna žybsėjo toliau. Jis troško pa- 
kartoti vakarykščius jos vyro veiksmus - jį išplėšti 
jai iš rankų. 

— Klausiu jūsų tiesiai, ar galiu pašalinti jį iš tyri- 
mo, ar ne? 

Ji įsistebeilijo į žiebtuvėlį, tarsi mėgintų įsiminti 
kiekvieną jo išlinkimą. 

— Ponia Doson, pažadu jums, kad jei jis tebuvo 
jūsų laisvalaikio pramoga, pasirūpinsiu, kad jo ne- 
paliestume. Ar galiu pašalinti jį iš tyrimo? 

— Taip, kad jus kur, galite. 

Frostas su palengvėjimu atsiduso. Pirmoji kliū- 
tis įveikta. 

— Kalbėjausi su jūsų kirpėju. Buvote sutarusi į 
saloną užsukti antrą valandą, tačiau vakar ryte pa- 
skambinote ir pranešėte atvyksianti penktą. Ar 
taip? 

- Jei kirpėjas jums taip sakė, tai tiesa, - priešiš- 
kai atsakė ji. 

— Gerai, - tarė Frostas. - Tuomet manysime, kad 
perkėlėte apsilankymą grožio salone, nes jūsų ap- 
lankyti atvyko bičiulis. 

— Taip. 

- Ir Karen grįžus namo jūs abu buvote čia? 

- Taip. 

— Papasakokite, kas nutiko. 

— Sėdėjome čia, ant minkštasuolio. Bučiavo- 
mės... Mano suknelė buvo prasegta. Neišgirdome į 
vidų įeinančios Karen. Nesitikėjome ją grįšiant taip 
anksti. Prakeikta mokykla galėjo mums pranešti. 
Karen mus užtiko. Ji išbėgo iš namų. 


— Ar numanote, kur ji galėtų būti? 

— Ne. Tačiau esu tikra, kad ji grįš. Mano vyras 
apie tai nežino, bet ji taip pasielgia jau nebe pirmą 
kartą. Karen nėra tokia nekalta, kokia jis laiko ją. 

Palikusi žiebtuvėlį ant grindų, ji nuėjo prie ba- 
ro, kur į stiklinę įsipylė šlakelį degtinės. Priešiškai 
žvelgdama į jį, pakėlė stiklą prie lūpų. Jos akyse 
suspindo ašaros. 

— Juk nepapasakosite apie tai mano vyrui? Suži- 
nojęs jis mane užmuštų. 

Frostas trūktelėjo pečiais. 

- Jei galėsiu to išvengti, iš manęs jis nieko nesu- 
žinos. Tačiau nesitikėčiau, kad grįžusi duktė išlai- 
kys liežuvį už dantų. 

— Karen galiu pasirūpinti pati, - tvirtai pasakė ji. 

— Puiku, - tarė Frostas, apsimuturiuodamas ša- 
liką. - Mes pasidairysime jos, tačiau dar dieną kitą 
pernelyg dėl jos nesijaudinsime. Praneškite, jei su- 
lauksite iš jos Žinių. 

Pro prasivėrusias poilsio kambario duris įėjo 
Maksas Dosonas ir dulkėtas, voratinkliais apkibęs 
kriminalistas konsteblis Vebsteris. 
vieną užkaborį. 

Grįžęs į automobilį, Frostas surizikavo ir įjungė 
radiją. Operatyviojo valdymo centras vis dar mėgi- 
no su juo susisiekti. „Čarlio Bravo“ ekipažas nuvy- 
ko į Tomio Krolo namus jo susemti. Krolo ten ne- 
buvo nė ženklo, tačiau į butą buvo įsilaužta, o visi 
iki vieno baldai supjaustyti ir sulaužyti. 

— Mes jau pakeliui, - tarė Frostas. 

Pasibeldęs į skyriaus viršininko kabineto duris, 
kriminalistas inspektorius Alenas užėjo į vidų. 
It mietą prarijęs, prie švelnaus raudonmedžio stalo 
sėdintis Maletas nusišypsojo ir linktelėjo inspekto- 
riui sėstis. 

— Alenai, atrodote išvargęs. 

Alenas sunkiai atsisėdo ir ištempė išsekusius 
raumenis. 

— Sere, maniau, bus naudinga informuoti jus 
apie išžaginimo tyrimą. Su didžiu nusivylimu esu 
priverstas prisipažinti, kad kol kas nepasistūmėjo- 
me į priekį. Suaugusi moteris, vilkinti mokyklinę 
uniformą, eina iš savo namų į miškus, tačiau 
mums vis dar nepasisekė rasti nė vieno ją mačiusio 
liudininko. Beldėmės į kiekvienas duris, klausinė- 
jome kur tik įmanėme. Kruopščiai... 

— Inspektoriau, jūsų kruopštumu nė trupučio 
neabejoju. Manau, nė nereikia to sakyti, - meilino- 
si jam Maletas. 

— Perkračiau visą įprastą mums žinomų seksua- 
linių nusikaltėlių šutvę... Dar keletas laukia savo 
eilės, tačiau kol kas - visiškai nieko. 

— Ar kreipimasis per televiziją ir radiją atnešė 
naudos? 

— Sulaukėme nemažai skambučių, juos nuodug- 
niai tikriname, bet dauguma jų - nieko verti: sen- 
mergės, įsivaizduojančios, kad greta gyvenantis 
kaimynas yra prievartautojas, mat spokso per tvo- 
rą kaskart šioms kieme kabinant skalbinius. Jau- 
čiuosi bjauriai, šitai sakydamas, sere, tačiau šiuo 
metu atrodo, kad mums teks sėdėti ir laukti, kol 


prievartautojas puls darsyk ir tąkart galbūt paliks 
bent menkutį įkaltį. 

Maletas susiraukė. 

— Inspektoriau, negalime šitaip mesti tyrimo. 
Privalome jį sulaikyti, prieš nukenčiant dar vienai 
merginai. Ar pavyko susekti skambinusį anoni- 
mą? 

— Ne, sere. Raginome jį prisistatyti, tačiau jis to 
dar nepadarė. Sere, norėčiau kai ką pasiūlyti. 

Alenas viltingai pažvelgė į viršininką. 

— Taip? - dvejodamas tarstelėjo Maletas, nujaus- 
damas, kad netrukus bus priverstas priimti spren- 
dimą. 

— Paspęskime jam spąstus, nusiųskime masalą — 
persirengusią policininkę, kuri suviliotų tą iškry- 
pėlį ją užpulti. 

Maletas paglostė ir pasitaisė ūsus. 

— Alenai, man tai nepatinka. Gali būti pavo- 
jinga. 

- Sere, leiskite man parodyti savo planą, - neat- 
lyžo Alenas ir pakilęs nuo kėdės nužingsniavo prie 
didžiulio žemėlapio viršininkui už nugaros. - Mū- 
sų vyrai slėptųsi čia ir čia. Taip pat išsiųstume ke- 
letą ekipažų patruliuoti gretimose gatvėse. Dar 
daugiau vyrų paskirčiau tykoti čia, 0 porą štai 
čia, - baksnojo jis į žemėlapį. - Mūsų masalas... 

- Tik viena moteris? - pasiteiravo Maletas. 

— Taip saugiau, - linktelėjo Alenas. - Operaciją 
noriu sutelkti kuo mažesnėje teritorijoje, kad spė- 
tume nusigauti prie jos, užpuolikui nespėjus jos 
nuskriausti. 

Maletas žvelgė į žemėlapį Alenui per petį. 


— Jūsų operacija paremta viltimi, kad jis aukos 
tykos toje pačioje vietoje kaip vakar vakarą. Dento- 
no miškai užima didžiulę teritoriją. Jūs visi galite 
tūnoti vakarinėje dalyje, kol jis nekliudomas savo 
aukas prievartauja rytinėje. 

— Sere, jei mėginsime apimti visą miškų teritori- 
ją, mums prireiks tiek vyrų, kad užpuolikui nebe- 
liks vietos. Viliuosi, jei mūsų masalas bus patrau- 
klus, jis pats puls mums į rankas. 

— Kiek vyrų prireiks tokiai operacijai? - pasitei- 
ravo Maletas. 

— Apie penkiolika ar dvidešimt. 

— Nežinau, - išsisukinėdamas dvejojo Maletas, 
sėsdamasis atgal į savo kėdę. - Visa tai skamba 
pernelyg rizikingai. O finansiniu požiūriu tokios 
operacijos kaina būtų kosminė: penkiolika ar dvi- 
dešimt vyrų, kuriems mokami viršvalandžiai. Apy- 
garda mane spaudžia kaip įmanoma apkarpyti at- 
lyginimų išlaidas. Ar norite pamatyti jų atsiųstą 
laišką? 

Atrakinęs vieną iš savo stalčių, jis ištraukė at- 
mintinę, kurios viršuje raudonomis raidėmis buvo 
išspausdinta: „Visiškai slapta“. 

Alenas žvilgtelėjo akimirką. Kvaili popiergaliai 
jo nedomina. 

- Sere, ar norite pasakyti, kad nesiimsime visiš- 
kai nieko? Paprasčiausiai sėdėsime rankas sudėję ir 
lauksime, kol mūsų vyrukas susiras naują auką? 
Ar tai norite pasakyti, sere? 

Maletas pasijuto vis stipriau remiamas prie 
sienos. 


— Ką aš galiu padaryti? - pusbalsiu išlemeno jis, 
mojuodamas atmintine tarsi paliaubų vėliava. — 
Mus verčia sumažinti skyriaus išlaidas. Taip, galė- 
čiau duoti sutikimą vykdyti operaciją. Tada jūs ir 
penkiolika viršvalandžius dirbančių vyrų švaisty- 
tumėte naktį po nakties, išlaidos būtų kosminės, o 
rezultatų - jokių. Apygarda mane nukryžiuotų. 

— Tada, sere, sutrumpinkime operaciją iki pen- 
kių naktų. 

— Trijų, - atrėmė siūlymą Maletas, jausdamas 
artėjančią pergalę. 

— Gerai, sere. Trys naktys, - nusileido Alenas. — 
O tada nuspręsime, ar verta operaciją tęsti. 

— Tačiau pirmiausia norėsiu peržvelgti išlaidų 
ataskaitą, — šūktelėjo Maletas prie durų pasuku- 
siam Alenui įkandin. 

— Be abejo, sere, - nusišypsojo inspektorius. - Ji 
ant jūsų stalo gulės po pusvalandžio. Jau pradėjau 
ją rengti. 


— Inspektoriau, štai kaip viską radome, - tarė 
konsteblis Kenis, lydėdamas Frostą su Vebsteriu į 
Tomio Krolo butą. 

Abiejuose buto kambariuose tvyrojo chaosas: 
gobelenas supjaustytas, stalčiai išlupti, spintelės 
praviros, o visa tai, kas jose buvo, pasėta ant grin- 
dų. Lovos čiužinys gulėjo ant grindų, o pro peiliais 
išraižytas skyles virto ašutas. Iš spintos ištrauktų ir 
ant grindų išsklaidytų drabužių krūvą dengė baltų 
it sniegas, iš supjaustytų pagalvių paleistų plunks- 
nų sluoksnis. Virtuvėje pareigūnams po kojomis 

garsiai traškėjo išsklaidytų kukurūzų dribsnių ir 
skalbimo miltelių mišinys. 

— Sere, visas butas apverstas aukštyn kojomis, — 
tarė konsteblis Kenis. 

— Keista, kad taip sakai, - pašaipiai tarė Fros- 
tas. — Kaip tik ir pats apie tai mąsčiau. 

Inspektorius paspyrė skardinę kepintų pupų, ši 
nusirito grindimis ir sustojo ties keliomis perlauž- 
tomis duonos riekėmis. 

— Kaip suprantu, Krolo - nė ženklo? 

— Ne, sere. Aukštu žemiau gyvenanti buto šei- 
mininkė nė nežinojo, kad jis išrašytas iš ligoninės. 

— Arji žino, kieno čia darbas? 

— Ne, sere. Pasak jos, visa tai nutiko, kol jos ne- 
buvo namuose. 

Nuo grindų Frostas pakėlė apdaužytą radijo im- 
tuvą. 

— Na, ne paslaptis, kas čia pasidarbavo. Pora 
grėsmingų Hario Baskino parankinių, ieškojusių 
pavogtų pinigų. 

Įkišęs radijo imtuvo laidą į lizdą, jis spustelėjo 
įjungimo mygtuką. Piktą traškesį lydėjo mėlynos 
lemputės blyksnis. Jis išjungė jį. 

— Turime rasti Tomį, kol vargšas nelaimėlis ne- 
pakliuvo į Baskino berniukų nagus. Juk nenorime, 
kad jį ištiktų jo čiužinio likimas ir rastume jį išvir- 
tusiais viduriais. 

Frostas paliepė Keniui susisiekti su dispečeriu 
ir tuoj pat paskelbti, kad Krolas susijęs su „Kokosų 
giraitės“ apiplėšimu ir privalo būti apklaustas. 

Pareigūnų vis dar laukė apsilankymas kito ap- 
saugos darbuotojo Berto Hariso namuose į rytus 

nuo pagrindinės Pirties gatvės. Trumpaplaukis, 
kresnas, beveik trisdešimties Harisas puikavosi 
mėlyne paakyje ir nubrozdinta nosimi - praėjusio 
vakaro suvenyrais nuo Hario Baskino. Išvydęs du 
policininkus jis nė truputėlio nenudžiugo. 

— Pone Frostai, užsukote ne pačiu tinkamiausiu 
metu, - priešinosi jis, tačiau inspektorius prasisky- 
nė kelią į vidų. 

— Bertai, netvarka mūsų nebaugina. 

Pravėręs svetainės duris, jis kyštelėjo galvą vi- 
dun. Kambarys buvo tiksli Krolo buto kopija: su- 
pjaustytas gobelenas ir išverstos spintelės. 

— Panašu į mano namus, kai apsitvarkau, - ko- 
mentavo Frostas, ieškodamas nesupjaustytos kė- 
dės, ant kurios galėtų prisėsti. - Spėju, kad čia lan- 
kėsi keletas pono Baskino bičiulių. 

— Nieko nekomentuosiu, - atšovė Harisas. 

Frostas prisidegė cigaretę. 

— Ar jiems pasisekė rasti pinigus? 

Harisas dirbtinai nusikvatojo. 

— Jie rasti negalėjo, nes aš neturiu jų. „Kokosų 
giraitės“ apiplėšimas - ne mano darbas. 

— Bertai, tai vidaus darbelis, vadinasi, pirštai 
krypsta jūsų su Tomiu Krolu pusėn. 

Iš kišenės Harisas išsitraukė tabako skardinę ir 
ėmėsi sukti suktinę. 

— Pone Frostai, kalbame apie niekingus penkis 
gabalus. Mudviem su Tomiu juos pasidalijus 
perpus, kiekvienam tektų po du tūkstančius 
penkis šimtus. Nejaugi rimtai manote, kad dėl to- 
kių skatikų rizikuočiau užsitraukti Hario Baskino 
ir jo berniukų nemalonę? Apsidairykite aplink! — 


Jis mostelėjo į netvarką svetainėje. - Priešais jus — 
bent tūkstančio svarų verti nuostoliai. Jei ketinčiau 
apšvarinti Harį Baskiną, pasirinkčiau vakarą, kai 
kabinete būtų mažiausiai dešimt gabalų, o juos 
nušvilpęs neščiau kudašių kuo toliau, ir tiek mane 
tematytumėte. Nesitrainiočiau čia laukdamas, kol 
Haris atlėks sudaužyti manęs it obuolio. 

Frostas buvo priverstas pripažinti, kad Hariso 
žodžiuose esama prasmės. 

— Kaip manai, kas nugvelbė tuos pinigus? To- 
mis Krolas? 

— Inspektoriau, šito pasakyti jums negaliu. Ta- 
čiau bukumo jam pakanka. Be to, šiek tiek įtartina, 
kad jis paspruko iš ligoninės. 

Radijo imtuvas kalbėjosi su tuščiu automobiliu. 

— Operatyviojo valdymo centras ponui Frostui. 
Prašom atsiliepti. 

Pakėlęs raciją, Frostas pašaipiai uždainavo vir- 
pančiu baritonu: 

— Girdžiu, kad mane kvieti... 

Kitame laido gale pauzė, po jos pasigirdo prie- 
kaištaujantis balsas: 

— Inspektoriau, prašome vadovautis deramomis 
susisiekimo radijo ryšiu procedūromis. 

Tai Maletas! 

— Atleiskite, viršininke, - tarė Frostas. - Regis, 
kažkas įsiterpė į mūsų dažnį. 

Apygarda nepaliko Maleto ramybėje dėl vis dar 
nepristatytos nusikaltimų statistikos ataskaitos, o 
buhalterija reikalavo viršvalandžių deklaracijos. 


Frostas paskubomis patikino Maletą abi ataskai- 
tas žūtbūt parengsiąs tądien ir kuo greičiau išjungė 
radiją. 

— Drauguži, keliaujame į „Kokosų giraitę“. Ma- 
nau, vertėtų persimesti žodeliu kitu su mūsų myli- 
mu Hariu Baskinu. 

Tarsi nebe pirmos jaunystės prostitutė po ne- 
lengvos darbo nakties, „Kokosų giraitė“ negailes- 
tingoje dienos šviesoje nebeatrodė tokia viliojanti. 
Pro purvinus langus besiskverbiantys saulės spin- 
duliai išryškino net menkiausias dėmeles. Papra- 
šiusiems su Baskinu pasikalbėti Frostui ir Vebste- 
riui buvo nurodyta eiti pro šonines duris į tuščių 
alaus butelių pilnomis dėžėmis nukrautą kiemą, 
vedantį į gretimą pastatą, iš kurio sklido nesude- 
rintu pianinu skambinama melodija. 

Pravėrę šonines duris su užrašu „Tik persona- 
lui - Pašaliniams draudžiama“, jie atsidūrė priete- 
moje skendinčioje salėje. Ryškių žibintų apšviestos 
scenos gale ilgaplaukė, nieko daugiau, tik raudoną 
liemenėlę ir derančias kelnaites su juostele vilkinti 
blondinė sukosi ir raitėsi pagal netylančią Ravelio 
„Bolero“ melodiją, kurią scenoje stovinčiu pianinu 
nenuilsdamas skambino išvaizdus auksaplaukis 
vyras gėlėtais marškiniais. 

— Ar esate įsitikinęs, kad atsidūrėme reikiamoje 
patalpoje? - pasiteiravo Vebsteris. 

— Be abejonės, - tvirtai atsakė Frostas. 

Jie jau buvo įveikę pusę kelio, kai melodija 
pasiekė kulminaciją, o mergina staiga apsisuko, 

energingai nusiplėšė liemenėlę ir sustojo priešais 
juos nuogomis krūtimis, standžiais speneliais, į 
šonus ištiestomis rankomis ir plačia šypsena tam- 
siai salei. 

— Ne, ne, ne, - suriko vyriškas balsas priekinėje 
eilėje. 

— Taip, taip, taip! - jo pavyzdžiu pasekė Frostas, 
marširuodamas taku tarp stalų. 

— Ak, pone Frostai, tai jūs, - tarė Baskinas. 

Mergina išsigando, susigėdo ir nieko nelaukda- 
ma prisidengė krūtis delnais. 

— Patrauk tas prakeiktas rankas, - suriko Baski- 
nas. — Teks įprasti prie tave nusirenginėjančią sce- 
noje stebinčių akių. Didžiuokis jomis, mieloji, di- 
džiuokis. 

Baskinas sėdėjo susirangęs vienoje iš vidurinių 
priešakinės eilės kėdžių, dantyse sukandęs nežmo- 
niško storio cigarą, kuris styrojo kone stačias, tarsi 
į kosmosą pasiruošusi kilti raketa. 

— Mokau naują merginą, - paaiškino jis iš abiejų 
pusių sėdintiems Frostui ir Vebsteriui. - Ji vis dar 
drovisi. 

— Nenustebčiau, jei labiausiai ją baugintų tavo 
cigaras, — tarė Frostas. 

- Iš pradžių, - suriko Baskinas. 

Mergina užsisegė liemenėlę, o pianistas ėmėsi 
kapoti Ravelį iš naujo. 

— Ar jau radote mano pinigus? — pasiteiravo 
Baskinas. 

— Dar ne, - atsakė Vebsteris. 

Visi trys vyrai sėdėjo greta vienas kito ir šne- 
kučiavosi, tačiau visų jų akys buvo susmeigtos į 


scenoje erotines viliones suvaidinti besistengiančią 
šviesiaplaukę. Visas pastatas trenkė sužadinančiais 
cigarų dūmų ir moteriško prakaito kvapais. 

— Hari, nejau ir vėl ėmeisi savo senų triukų, - 
priekaištaudamas tarė Frostas, nenuleisdamas akių 
nuo scenos. - Baugini žmones, verti jų namus aukš- 
tyn kojomis. 

— Nagi, nenusimesk liemenėlės taip greitai, — 
meldė Baskinas. - Priversk Žiūrovus seilėtis iš noro 
pamatyti tave, išvyniojančią savo grožybes. Paer- 
zink juos taip, kaip aną vakarą erzinai mane, - pa- 
mokė jis ir atsigręžė į Frostą. - Nesuprantu, apie ką 
kalbate, inspektoriau. Aš Žmonių nebauginu. Esu 
gerbiamas verslininkas. Ji gali pasigirti neprilygs- 
tamu biustu, tiesa? 

— Nejau? - išsiblaškęs tarė Frostas. - Taip įsijau- 
čiau į melodiją, kad nė nepastebėjau. Hari, pasakyk 
man štai ką. Ar pažįsti Rodžerį Milerį? 

Baskinas nukratė gerą puskilogramį pelenų nuo 
savo cigaro. 

— Parlamento nario sūnų? Žinoma, pažįstu. Jį 
domina žirgai. Be to, jis trainiojasi su viena iš ma- 
no šokėjų. 

- Ir kaipgi jam sekasi žirgų lenktynėse? 

Baskinas truktelėjo pečiais. 

- Retsykiais jam pasiseka laimėti, tačiau ne daž- 
nai. Paprastai jis pralaimi. Jo bėda ta, kad jis neži- 
no, kada pasitraukti. Praėjusį mėnesį padvigubinęs 
statymą gerokai nusvilo nagus. Jo laimėjimas man 
būtų nepigiai atsiėjęs, bet, laimė, jis prakišo. 

— Arjis tau vis dar skolingas? 

Baskinas priekaištaudamas pavizgino cigarą 
dantyse. 

— Asmeniniai mano klientų reikalai yra visiškai 
konfidencialūs. 

— Raminanti nuostata, - tarė Frostas. - Galėtum 
būti vyriausiasis venerinių ligų klinikos gydytojas. 
Jergutėliau, jūs tik pažiūrėkit! - Mergina baigė sa- 
vo šokį ir scenos viduryje stovėjo nuogutėlė, o spi- 
ginančių žibintų šviesoje ant jos kūno tarsi bran- 
gakmeniai atsispindėjo mažyčiai prakaito lašeliai. 
Frostas stipriai niuktelėjo Vebsteriui į šonkaulius. — 
Intymusis bikinio linijos skustuvas vėl puola! — 
vulgariai pakomentavo jis. 

Energingai plodamas, Baskinas pašoko iš savo 
vietos ir, nykščiu ir smiliumi suformavęs apskriti- 
mą, sultingai jį pabučiavo. 

— Tobula, brangute, absoliučiai tobula... Dabar 
pailsėk. 

Pečius apsigaubusi raudonu chalatu, ji apsižer- 
gė apšiurusią kėdę ir ėmė gyvai šnekučiuotis su 
pianistu. Pridengtas jos kūnas dar labiau viliojo, 
nei jai visiškai nuogai stovint scenoje. 

— Ar esi matęs Rodžerio Milerio automobiliį? — 
vėl paklausė Frostas, nenoriai atplėšdamas akis 
nuo merginos. 

— Reaktyvinį lėktuvą su keturiais ratais? Taip, 
esu. Kodėl klausiate? 

— Vakar naktį juo buvo partrenktas senukas, — 
paaiškino jam Frostas, atidžiai stebėdamas Baskino 
reakciją. 

— Nejaugi? - burbtelėjo Baskinas, kuriam, regis, 
kur kas labiau rūpėjo jo cigaras. 

— Senukas neišgyveno, - pasakė inspektorius. 

Baskinui iš burnos išsiveržęs dūmų kamuolys, 
pakliuvęs į rampos šviesą, tingiai raitėsi ore. 

— Taip ir maniau, kad galiausiai jis ką nors pri- 
baigs. Jis vairuoja lyg prakeiktas maniakas. 

— Arjis geras klientas? - paklausė Frostas. 

— Geras klientas jis yra tada, kai laimi, - atsakė 
Baskinas. - Bėda ta, kad pralaimėjęs neskuba mo- 
kėti. Retsykiais jį tenka niuktelėti. 

— Nori pasakyti, pagąsdinti? 

Juokdamasis Baskinas išpūtė debesį dūmų. 

— Pagąsdinti? Inspektoriau, ar ne per dažnai 
švaistotės šiuo žodžiu? Nusiunčiau vieną iš savo 
administratorių į jo apartamentus priminti apie įsi- 
pareigojimus. Ponas Mileris atsiprašė už tokį ap- 
visai sumai. 

— Kada tai buvo? - paklausė Vebsteris. 

— Prieš dvi dienas. Kodėl klausiate? Kodėl stai- 
ga šis reikalas sudomino policiją? 

„Mūsų tai nė kiek nedomina“, - liūdnai mąstė 
Frostas. Dar vienam jo spėjimui ką tik buvo gero- 
kai kaukštelėta į tarpkojį. Jei Mileris nebuvo sko- 
lingas Baskinui, tada šis neturėjo preteksto vogti 
Milerio „Jaguar“ linksmai pasivažinėti. 

— Eime, drauguži, — jis kreipėsi į Vebsterį, — 
mums jau laikas. 

Apsuptas alaus dėžių, kieme Frostas staiga su- 
stojo tarsi įbestas. Jis pažvelgė į repeticijų salę sau 
už nugaros, ir jo veidu nuslinko gudri šypsena. Jis 
pirštu bakstelėjo Vebsteriui. 

— Drauguži, ar tu Žinai, kas mudu tokie? Ar ži- 
nai, kas mes tokie? 

„Čia kas dabar?“ — pamanė Vebsteris, sunkiai 
purtydamas galvą ir klausdamas: 


— Na ir kas gi mes? 

— Pora bukų mulkių, drauguži, štai kas mes. 
Nepastebėjome to, kas buvo mums panosėje. Biki- 
nio linija, drauguži, suknistai glotni bikinio linija! 

Vebsteris atsišliejo į alaus dėžių bokštą pasi- 
klausyti naujausių Frosto tauškalų. Seną kvailį šita 
mintis buvo apsėdusi nuo pat tada, kai jiedu Karen 
miegamajame rado tą skustuvą. Jis elgėsi lyg kike- 
nantis peraugęs mokinukas. 

Pamatęs, kad konsteblis vis dar nesupranta, 
Frostas iš kišenės išsitraukė spalvotą Karen Doson 
fotografiją ir įteikė ją Vebsteriui. 

— Pamiršk šviesius plaukus, berniuk, jie buvo iš- 
balinti peroksidu. Pažvelk į veidą. Atidžiai pažvelk 
į veidą. 

Vebsteris įsižiūrėjo į nuotrauką. Jis vis dar ne- 
nutuokė, ką omenyje turi Frostas. Galiausiai it Žai- 
bas jam šovė mintis. Paėmęs fotografiją jis dar sykį 
kurią jie matė scenoje, buvo penkiolikmetė Karen 
Doson. Mergina, kurią Haris Baskinas lietė rie- 
baluotomis savo rankomis, bučiavo mėsingomis 
ūpomis, gyrėsi nusitempęs į lovą, buvo mergaitė, 
nepilnametė mokinukė. Tas paršas. Purvinas, dvo- 
kiantis paršas. Vebsteris pasileido atgal į salę, o 
Frostas, stengdamasis neatsilikti, mynė jam ant 
kulnų. 

Bjauraus, ištvirkusio veido Baskinas jau buvo 
prie durų. Tarsi viesulas, lėkdamas jo link, Vebste- 
ris gniaužė kumščius. Kas netrukus turėjo nutikti, 
Frostas suvokė per vėlai. 

— Vebsteri, palauk! —- sušuko jis, tačiau konste- 
blio nebūtų sulaikę nė tvirtovės mūrai. Čiupęs Bas- 
kiną už atlapų, jis stipriai tėškė jį į sieną. 

— Niekše tu! Purvinas, ištvirkęs niekše! 

Frostui nespėjus jo atitraukti, Vebsteris vožė kumš- 
čiu Baskinui į veidą, ir visur pasipylė kraujas. 

— Tu kvailas mulki! - rėkė Frostas, įsiterpęs tarp 
vyrų ir stumdamas Vebsterį tolyn. Palyginti su ryš- 
kiai raudonu jam iš nosies trykštančiu, ant kostiu- 
mo ir grindų tekančiu krauju, Baskino veidas buvo 
baltas it drobė. Iš už kampo atlėkė viena iš Baskino 
gorilų. Iškėlęs savo pažymėjimą, Frostas sušuko: 

- Policija. Atsiknisk! 

Apsaugos darbuotojas sumikčiojo ir atgręžė nu- 
garą. 

Vebsteris vis dar virpėjo iš įniršio, O jo pečiai 
kilojosi, konstebliui stengiantis suimti save į ran- 
kas. Drebėdamas, negalėdamas patikėti tuo, kas ką 
tik nutiko, Baskinas spoksojo į vis dar tekantį krau- 
ją. Iš švarko kišenės apgraibomis išsitraukęs nosi- 
naitę, jis pamėgino sustabdyti raudoną upelį. 

— Viešpatie maloningasis! - sugargaliavo jis, no- 
sinaitei sparčiai keičiant spalvą. - Aš juk mirtinai 
nukraujuosiu. 

- Atlošk galvą, - paliepė Frostas ir, paėmęs jį už 
rankos, nulydėjo į kabinetą. Vebsteris pasisuko, 
tarsi ketintų eiti paskui. — Tu lik čia, - sušnypštė 
Frostas. - Ir kad nepajudėtum nė per sprindį. Nė 
per prakeiktą centimetrą. 

Kabinete jis pasodino Baskiną į kėdę su atlošta 
galva ir sutepta nosinaite ant veido. Pirštais Fros- 
tas švelniai tyrinėjo ištinusią veido dalį. 


— Niekas nelūžo, Hari. 

— Ar turėčiau tam kiaulei padėkoti? — suurzgė 
Baskinas. - Įpilk man išgerti. 

Jausdamasis nusipelnęs, Frostas pripylė du stik- 
lus. 

Baskinas šiek tiek aprimo. Išmaukęs viskį ir nu- 
metęs kruviną nosinaitę į šiukšlių dėžę, stalčiuje jis 
susirado antrą. 

— Jūs, niekšai, už tai dar atsiimsite. Į teismą pa- 
duosiu tave, tą aviną už durų ir visas prakeiktas 
policijos pajėgas, pradedant vidaus reikalų minis- 
tru. 

Griebęs telefono ragelį, jis jau pradėjo rinkti 
advokato numerį. Ištiesęs ranką, Frostas nuspaudė 
svirtelę ir nutraukė Baskino skambutį. 

— Hari, pamiršk tai. 

— Pamiršti? — suspigo Baskinas. - Jokiu būdu! — 
Išsitraukęs iš stalčiaus veidrodėlį, ėmė apžiūrinėti 
veidui padarytą žalą. - Tik pažvelk, ką tas šunsnu- 
kis man padarė. 

— Atrodo nė kiek ne prasčiau nei tai, ką tu pra- 
eitą vakarą padarei savo apsauginiui, - burbtelėjo 
Frostas. - Taigi manykime, kad niekas niekam ne- 
beskolingas. 

Baskinas taip stipriai papurtė galvą, kad iš no- 
sies vėl pasipylė kraujas. 

— Tik per mano lavoną, inspektoriau. Šįkart 
ta jūsų beždžionė nuėjo per toli, - tarė jis, trauk- 
damas telefoną tolyn nuo Frosto. - Dabar ketinu 
paskambinti savo advokatui ir paliepti iškelti kal- 
tinimus. 

Atėjo ir inspektoriaus eilė papurtyti galvą. 

— Hari, nieko panašaus tu nedarysi. Jei pamė- 
ginsi paduoti mano kriminalistą konsteblį į teismą 
už užpuolimą, būsiu priverstas išsijuosęs meluoti. 
Prisiekęs sakyti tiesą, visus įtikinsiu, kad tu jį už- 
puolei pirmas, o jam neliko nieko kito, kaip tik gin- 
tis. Tai bus mano žodis prieš tavąjį: didvyrio poli- 
cininko, apdovanoto Jurgio kryžiumi, žodis prieš 
striptizo klubo savininko, atimančio nekaltybę 
penkiolikmetėms mokinukėms. 

Baskinas pažvelgė į Frostą taip, tarsi šis būtų 
proto netekęs. 

— Penkiolikmetėms mokinukėms? Ką, po vel- 
nių, čia paistote? 

Atsakydamas Frostas išsitraukė spalvotą klasės 
albumo fotografiją, užverstą pastūmė skersai stalą 
ir atvertė taip, tarsi tai būtų paskutinis laimėjimą 
nešantis tūzas. 

— Hari, toji striptizo šokėja, su kuria glamžeisi, 
vardu Karen Doson. Tai penkiolikos metų moks- 
leivė. 

Baskinas dūrė pirštu į nuotrauką, tada čiupo ją 
it karštą bulvę. Žvelgdamas į Frostą jis akimis mal- 
davo pasakyti, kad visa tai tik viena didžiulė klaida. 

— Penkiolikos? Netikiu. 

— Hari, prieš savaitę jai buvo tik keturiolika. Va- 
dinasi, tau teks už grotų luktelėti dar septynetą 
metelių. Teisėjai pakęsti negali vaikų tvirkintojų. 
Tačiau sprendžiant iš to, ką šiandien mačiau, ji to 
verta. 

Radęs nesuteptą nosinaitės kampą, Haris nusi- 
šluostė juo prakaitą nuo kaktos. Išmaukęs dar vie- 
ną sklidiną viskio stiklą, tarė: 

— Pone Frostai, privalote manimi patikėti, nė ne- 
numaniau. Po velnių, ar pažvelgęs į ją pasakytu- 
mėte, kad ji nepilnametė? Esu matęs dvidešimt aš- 
tuonerių metų Merginų su panašaus dydžio grožy- 
bėmis. 

— Hari, apie moters amžių spręsti reikia ne iš jos 
krūtinės dydžio. Tai pagrindinis angliškos krimi- 
nalistikos principas. 

Viskio butelis buvo po ranka, taigi Frostas pri- 
sipylė stiklą ir kilstelėjo tostą. 

— Klausykite, - tarė Baskinas, - visas šitas jova- 
las yra tik kvailas nesusipratimas. Esu tikras, kad 
yra būdas visa tai užglaistyti. 

Kalbėdamas jis išsitraukė storą, vos susisegan- 
čią piniginę ir demonstratyviai nykščiu perbraukė 
per šūsnį penkiasdešimtinių. 

Frostas tik prunkštelėjo. 

— Hari, ar tau dar maža bėdos? 

Piniginė kaipmat dingo. 

— Pone Frostai, privalote man padėti. 

Palenkęs galvą ir suspaudęs lūpas Frostas apsi- 
metė, kad mąsto. 

— Supranti, neseniai ketinai į teismą paduoti 
mano konsteblį. 

— Kokį teismą? — paklausė iš pažiūros nuošir- 
džiai suglumęs Baskinas. - Aš užkliuvau ir tren- 
kiausi nosimi į sieną. 

— Ir daugiau jokių mėginimų atlikti teisėsaugos 
darbą? Tomio Krolo mums reikia gyvo ir sveiko. 

Išskėtęs rankas delnais aukštyn, Baskinas tarė: 

— Garbės žodis. 

— Ir galiausiai, - pasakė Frostas, — toji vargšė 
striptizo šokėja, kurią vakar sumušė miške. Būtų 

kilnu, kad jos neatleistum, kol ji pasveiks ir vėl ga- 
lės dirbti. 

— Luktelėkite minutėlę, - paprieštaravo Baski- 
nas. - Tai gali užtrukti visą amžinybę... Mėnesių 
mėnesius. 

— Tačiau tikrai trumpiau nei septynerius me- 
tus, - pabrėžė Frostas. 

Gilus visiškos kapituliacijos atodūsis. 

— Gerai jau, toliau mokėsiu jai atlyginimą. 

Frostas ištuštino savo stiklą, atbula ranka nusi- 
šluostė burną ir atsistojo. 

— Nieko negaliu pažadėti, Hari. Paprasčiausiai 
pasakysiu jos tėvams ją dalyvavus šokėjų atranko- 
je, iš kur mes ją ir parvežėme. Esu tikras, kad ji pati 
laikys liežuvį už dantų, tačiau priversti jos tylėti 
negaliu. 

— Lieku jums skolingas, - tarė Baskinas. 

— Kur man rasti merginą? - pasiteiravo Frostas. 

— Persirengimo kambaryje, pirmos durys kairė- 
je koridoriaus gale. 

Vis dar kunkuliuodamas pykčiu, tačiau giliai vi- 
duje suprasdamas, kad ką tik baigė savo karjerą po- 
licijos pajėgose, Vebsteris lūkuriavo lauke. Kodėl, 
ak, kodėl jis niekaip neišmoksta kontroliuoti savo 
emocijų? Jis pažvelgė į besiartinantį Frostą karčiu 
prasikaltusio Žmogaus žvilgsniu. „Tegu tik jis pa- 
sako bent žodį, tik vieną prakeiktą žodį“, - mąstė jis. 

Atžariu galvos linktelėjimu Frostas įsakė kons- 
tebliui sekti jam įkandin. Galiausiai prabilęs, Vebs- 
terio jis per aštriai nekaltino. 


— Drauguži, tavo poelgis buvo kvailas. 

— Dėkui, ir pats suprantu, - burbtelėjo Vebste- 
ris. - Esu tikras, kad degate nekantrumu pranešti 
apie mane Maletui? 

— Pranešti Maletui ką? - paklausė Frostas. - Aš 
nieko nemačiau. Baskinas man sakė, kad už kažko 
užkliuvo ir trenkėsi nosimi į sieną. Sprendžiant iš 
gumbo ant jo marmūzės, tai labai tikėtina. 

Iš pradžių jis negalėjo patikėti inspektoriaus žo- 
džiais. Buvo tikras, kad dėl to vieno smūgio prara- 
do viską, tačiau dabar, jam jau stovint ant kartuvių 
pakylos, jo mirties nuosprendis staiga atšauktas. Iš 
palengvėjimo jo nugara ėmė tekėti šaltas prakaitas. 
Troško Frostui padėkoti, bet negalėjo prisiversti. 

— Kaip įkalbėjote Baskiną su tuo sutikti? 

— Pažadėdamas, kad nekelsime jam kaltinimų 
dėl mergaitės tvirkinimo. 

Vebsteris suakmenėjo. 

— Nekelsime kaltinimų? Po to, ką jis padarė? Jis 
atėmė nepilnametei nekaltybę. 

— Nekaltybę? - pakartojo Frostas. - Nejau iš tie- 
sų manai, kad Baskinas buvo jai pirmasis? Tavo 
mieloji, nekaltoji penkiolikmetė jau dievai žino 
kaip ilgai vartoja kontraceptines tabletes... 

Vebsteris spoksojo į jį abejingu žvilgsniu. 

— Kontraceptines tabletes... 

— Taip, drauguži. Vakar vakare jos miegamaja- 
me radau pakuotę. Jos buvo skirtos jos motinai, ku- 
ri veikiausiai pasidalijo jomis su Karen. 

Vebsterį tai pribloškė. 

— Nieko man nesakėte. 

— Drauguži, nemaniau, kad tai susiję su mūsų 
tyrimu. Mergaitė dingo be žinios. Mus iškvietė ją 


surasti. Visa kita - tik jos ir motinos reikalas. Aha, 
tai turėtų būti jos persirengimo kambarys. 

Pasukę už kampo jie atsidūrė trumpame kori- 
doriuje su trejomis durimis. Ant vienų kabojo už- 
rašas „Personalo tualetai - vyrų“, ant kitų - „Perso- 
nalo tualetai - moterų“, o ant vidurinių - „Atlikėjų 
persirengimo kambarys“. „Pramogų verslo žave- 
sys“, - pamanė Frostas. 

— Puiku, drauguži. Ji viduje. Eik ir atsivesk ją, — 
tarė Frostas, žengdamas atgal. 

Vebsteris pasibeldė į duris. 

— Taip? - pasigirdo mergaitiškas balsas. 

— Karen, čia policija. 

Frostas sunkiai atsiduso. Vebsteriui nevertėjo 
išsiduoti. Reikėjo įsiveržti į kambarį ir čiupti ją. Jo 
nuogąstavimai pasitvirtino, viduje pasigirdus bil- 
dėjimui ir porai užrakinamos durų spynos trakšte- 
lėjimų. 

— Karen, mes esame policijos pareigūnai, - dau- 
Žžydamas į duris pakartojo Vebsteris. - Atidaryk. 

- Atsikniskit, - suspigo jaunoji mokinukė. 

— Išspirk duris, - įsakė Frostas. - Haris Baskinas 
neprieštaraus. 

Atsitraukęs Vebsteris spyrė į duris ir pataikė 
kiek žemiau rankenos. Vieno spyrio pakako. Durys 
atsilapojo. Jis įžengė į nykų kambarį su ilgu, visą 
sieną dengiančiu, riebaluotais pirštais nučiupinėtu 
veidrodžiu virš plastikinės atbrailos. Karen niekur 
nebuvo matyti. Staiga veidrodyje krustelėjo at- 
vaizdas. Atsigręžęs jis išvydo nuogutėlę mergaitę, 
glėbyje gniaužiančią savo drabužius ir paskubo- 
mis besiartinančią prie durų. Jis ištiesė rankas ją 

sugriebti. Ji sviedė drabužius jam į veidą ir iš visų 
jėgų spyrė keliu. Netekęs kvapo jis perlinko perpus 
kone spiegdamas iš skausmo. Mieloji, nekaltoji Ka- 
ren puikiai žinojo, kaip nuskriausti vyrą! Nė nežiū- 
rėdamas, jis ištiesė rankas ir palietė nuogą odą, ta- 
čiau tą pačią akimirką buvo priverstas atsitraukti, 
mat ilgi, raudoni nagai ėmė brėžti kruvinas linijas 
jo veide. Sugriebęs jai riešus jis mėgino sutramdyti 
jos rankas. Jam vos pakako kvapo surikti iš skaus- 
mo, kai mergaitės dantys susmigo jam į ranką. 

— Inspektoriau, man praverstų pagalba, - su- 
riaumojo jis, išlaisvindamas riešą iš jos nasrų. 

Frostas įkišo galvą pro duris, išvydo, kas vyks- 
ta, ir paskubomis atsitraukė. 

— Drauguži, tu pasaugok duris. Aš iškviesiu 
moteriškosios lyties pareigūnę. 

Po kokių keturiolikos minučių Deivo Šelbio eki- 
pažas pasirodė prie pagrindinių klubo durų. Iš au- 
tomobilio išlipo Šelbis ir kriminalistė konsteblė 
Siuzana Harvi. Lėtu žingsniu jie prisiartino prie 
registratūros stalo, kur juos pasitiko Frostas. 

- Štai ir mes, inspektoriau, - pranešė Šelbis. — 
Viena moteriškosios lyties pareigūnė saugiai pri- 
statyta, kaip buvo prašyta. 

— Dėkoju, konstebli, — šaltai atsakė Frostas, ne- 
kreipdamas dėmesio į Šelbio humorą. Radęs laisvą 
minutę, jis su juo asmeniškai pasikalbės. Tai, ką jis 
turi pasakyti, išmuš bet kokį Šelbio pasipūtimą. 

Nepabūgęs Šelbis paklausė: 

- Sere, jūs čia ne dėl tos išžaginimo bylos, tiesa? 

— Ne, - atsakė Frostas. - Jei nori prisipažinti, su- 
sirask poną Aleną. 

Šelbis atsivertė užrašų knygelę. 

— Ar galėčiau supažindinti jus su detalėmis? Ži- 
nau, kas buvo tas praeitą vakarą skambinęs anoni- 
mas. Ką tik jį apklausiau. 

Frostas numojo ranka į užrašų knygutę. 

— Papasakok tai ponui Alenui. Aš šiuo metu 
iki pažastų įklimpęs į nuogų penkiolikmečių rei- 
kalus. 

— Kai kuriems tiesiog visada sekasi, - prie auto- 
mobilio pasukęs šūktelėjo Šelbis. 

Frostas nulydėjo jį akimis. 

- Jis kažkur skuba. Maniau, nuogos penkiolik- 
metės yra labiausiai jį dominanti tema. - Jis atsi- 
gręžė į konsteblę. - Siu, ar bent jau nuo tavęs jis pa- 
jėgė savo rankas laikyti atokiau? 

Ji šyptelėjo. 

- Jam pakanka smegenų prie manęs nekibti. 

Apsimetęs, kad yra nustebęs, Frostas kilstelėjo 
antakius. 

— Brangute, vadinasi, aš tave iškviečiau tuščiai. 
Maniau, jis pakutens tavo skruostą savo ūsais, ir 
tavo drabužėliai patys nukris. 

Siuzana kreivai šyptelėjo. 

— Kas nutiko, sere? 

Nupasakojęs jai situaciją, Frostas nusivedė kon- 
steblę į persirengimo kambarį, kur kantriai duris 
sergėjo sužeistasis Vebsteris. Išvydęs Siuzaną, vis 
dėlto jis sugebėjo išspausti šypseną. 

— Karen užrėmė duris kėdės atlošu, - jis pranešė 
jiems. 

Paklibinusi durų rankeną, Siuzana pasibeldė. 

— Karen, aš esu policijos pareigūnė. Atidaryk 
duris. 

— Atsiknisk, - riktelėjo mergaitė. 

— Prancūziškai tai reiškia „eik sau“, - paaiškino 
Frostas. - Drauguži, išspirk duris dar sykį. 

Nuo spyrio durys vėl atsilapojo. Liepsnojančio- 
mis akimis ir išskėstais nagais Karen juos pasitiko 
tarsi karatė kovotoja. Ji vis dar buvo nuoga ir nė 
neketino pasiduoti be kovos. 

Siu įėjo į kambarį; mergaitė šoko prie jos. Pa- 
skutinę akimirką atkišusi koją pareigūnė žengtelė- 
jo šalin. Užkliuvusi mergaitė išsitiesė ant grindų. 
Prirėmusi jai nugarą keliu, konsteblė užlaužė mer- 
gaitei ranką virš menčių. Karen tegalėjo keiktis tar- 
si jūreivė ir laisva ranka daužyti į žemę. 

— Gali apsivilkti drabužius, - maloniai kalbėjo 
pareigūnė, - arba surakinsiu ir išsivesiu tave į au- 
tomobilį tokią, kokia dabar guli. Ką renkiesi? 

Frosto nusivylimui, Karen sutiko apsirengti. 

Greitas skambutis Kler Doson prieš grąžinant 
pabėgėlę. Frostas vylėsi, kad jai pavyks išvilioti vy- 
rą iš namų ir motina su dukra turės galimybę su- 
derinti savo pasakojimus. Jiems atvykus, Makso 
Dosono namuose nebuvo: jis šukavo gatves, ieško- 
damas dukters, ir turėjo grįžti tik po gero pus- 
valandžio. Norėdama jį nustebinti, Žmona, regis, 
nepasidalijo džiugiomis naujienomis. 

Su niūriu priešiškumu Karen atstūmė motinos 
mėginimą ją apkabinti ir tik stovėjo spoksodama ir 
gudriai šypsodamasi. Taip šypsosi rankovėje lai- 
kantieji slaptą kozirį. „Tik palauk, kol tėtukas grįš 
namo, - sakė jos šypsena. - Tik palauk, kol papasa- 
kosiu jam, kodėl pabėgau.“ 


Tačiau Kler buvo įgudusi ir puikiai mokėjo su- 
tramdyti dukterį. 

— Mieloji, ar vis dar nori lankyti baleto mo- 
kyklą? 

Tą pat akimirką Karen vėl virto penkiolikmete 
dėl šokių pamišusia mokinuke, o jos akys sužibo iš 
begalinio susijaudinimo. 

— Mamyte, nieko pasaulyje nenoriu labiau. 

— Manau, mums pavyks tą suorganizuoti, — 
tvirtai tarė Kler. 

— Tačiau tėtis visada atsako „ne“. 

— Savo tėvą palik man, - tarė motina. - Tačiau 
dabar mums reikia trumpai pasikalbėti, kad galė- 
tume jam paaiškinti, kas čia nutiko. 

Kler palydėjo pareigūnus prie durų. 

— Labai jums dėkoju, - tarė ji. Frostas suniurnė- 
jo tai išgirdęs ir su Siuzana nukrypavo prie auto- 
mobilio. Kai Vebsteris pasuko jiems įkandin, ji su- 
čiupo jam ranką ir švelniai, sąmoksliškai spustelė- 
jo, pirštu glostydama jam delną. 

— Daugumą popiečių namuose leidžiu viena, - 
sušnabždėjo ji. — Bičiuliška draugija mane visada 
džiugina. 

Įsėdęs į automobilį, Vebsteris nežinojo, ar jaus- 
tis suirzusiam, ar pamalonintam. Tačiau tai buvo 
maloniausias jo išgirstas pasiūlymas nuo pat atvy- 
kimo į Dentoną. 

— Drauguži, atrodai patenkintas, - pakomenta- 
vo Frostas, žvilgtelėjęs į vairuotojo pusę. - Net tavo 
barzda išsitiesino. 

Laikas tarsi kirminas nušliaužė iki trečios valan- 
dos popiet. Nė vienas jų dar kąsnio burnoje netu- 
rėjo, todėl visi sustojo papietauti mažoje skersgat- 
vio kavinukėje. Maistas buvo nekoks, tačiau gavęs 
progą ilgiau pabendrauti su Siuzana Harvi Vebste- 
ris jautėsi laimingas. 

Į automobilį jie grįžo dešimt minučių po ketvir- 
tos. Tikėjęsis, kad kriminalistė atsisės greta jo, 
Vebsteris nusivylė, išvydęs ją su Frostu įsitaisant 
užpakalinėje sėdynėje. 

— Vairuotojau, į nuovadą, - didingu tonu palie- 
pė Frostas. - Važiuokime vaizdingu maršrutu, pro 
dujų gamyklą. 

Vebsteris įsakymą sutiko aikštingu suniurnėji- 
mu. Apgailėtini Frosto mėginimai pajuokauti jam 
jau buvo įgrisę. 

— Operatyviojo valdymo centras visiems Dento- 
no ekipažams. 

Vebsteris pagarsino radiją. 

— Ginkluotas apiplėšimas Glikmano lombarde, 
23-iajame Šiaurinės gatvės pastate. Savininkas per- 
šautas. „Čarlis Alfa“ jau įvykio vietoje, tačiau rei- 
kia pastiprinimo. 

Frostas pasilenkė prie imtuvo. 


- Alio, dispečeri. Čia Frostas. Mes esame už 
dviejų minučių nuo Šiaurinės gatvės. Jau pakeliui. 
Baigiu. 

Mėgindamas tesėti neapgalvotą ir neįmanomą 
dviejų minučių pažadą, Vebsteris smarkiai įmynė 
greičio pedalą ir pasileido siaurais skersgatviais. 
Frostas su mergina automobilio gale čiuožinėjo tai 
į vieną, tai į kitą pusę, o jų judesius atkartojo ant 
palangės už jų numesti Frosto guminiai auliniai. 
Pasiekę Aukštąją gatvę, jie sustojo išleisti Siuzanos 
ir nurūko tolyn Šiaurinės gatvės link. 

— Čia į kairę, - suriko Frostas. 

Įlėkęs į Šiaurinę gatvę, automobilis staigiai su- 
stojo už „Čarlio Alfos“. 

Orą raižė monotoniškas signalizacijos kauki- 
mas. Uniformuotas konsteblis stūmė nedidelį bū- 
relį smalsuolių nuo durų į grotuotą parduotuvę. 
Virš jos durų sunki geležinė atrama laikė universa- 
lią lombardų emblemą - tris žalvarinius kamuo- 
lius. Išblukusi medinė iškaba skelbė: „S. Glikmano 
juvelyriniai dirbiniai ir lombardas“. Patalpos atro- 
dė apleistos ir nušiurusios, toli gražu nenešančios 
tokio pelno, koks sudomintų ginkluotą plėšiką. 

Uniformuotasis konsteblis linktelėjo iš automo- 
bilio į parduotuvę neriantiems pareigūnams. Vidu- 
je jiems po kojomis sutraškėjo kilimą nusėjusios 
sudužusio stiklo šukės. 

Tai buvo ankšta, niūri krautuvėlė. Pora žings- 
nių, ir jie jau stovėjo prie stiklinės vitrinos, jos 
lentynos, neseniai nukrautos juvelyriniais dirbi- 
niais, dabar buvo tuščios. Į kairę nuo prekystalio 
ant sienos kabančiame stende stiklo šukės buvo 


sumišusios su pigiais rankiniais laikrodžiais ir ci- 
garečių žiebtuvėliais. Dešinysis stendas atrodė ne- 
paliestas; jame vis dar gulėjo devynių karatų auk- 
sinės grandinėlės ir pakabukai. 

Kraują nuo veido besišluostantis storulis Žvil- 
gančiu mėlyno seržo kostiumu buvo parduotuvės 
savininkas Semis Glikmanas. Praplikęs, vidutinio 
amžiaus Glikmanas mažomis, gudriomis akimis 
už storastiklių akinių ir trijų sluoksnių pasmakre 
sėdėjo susmukęs kėdėje priešais prekystalį. Polici- 
jos pareigūnas konsteblis Keitas Sutonas jį apklau- 
sinėjo, paskubomis užsirašydamas atsakymus. 

Ankštose patalpose signalizacija kaukė dar gar- 
siau. 

— Ar kas nors galėtų išjungti tą prakeiktą daik- 
tą? - maldavo Frostas. 

Prie kaktos stipriai spausdamas drėgną, kruvi- 
ną nosinaitę, lombardo savininkas iš kišenės išsi- 
traukė raktų ryšulį, išrinko reikiamą ir padavė jį 
Vebsteriui. 

— Kairėje... Po prekystaliu yra jungiklis. 

Vebsteris išjungė signalizaciją. Ji akimirksniu 
nutilo, tačiau vaiduokliškas aidas vis dar skambėjo 
visų ausyse. 

Keturiems vyrams parduotuvėje buvo per ankš- 
ta, todėl Frostas nurodė Vebsteriui su kitu pareigū- 
nu pradėti belstis į kaimynines duris ir sužinoti, ar 
niekas nieko nematė. 

— Gatvėje pasidairykite registracijos numerių, — 
šūktelėjo jis. - Niekada negali žinoti, kada tau nu- 
sišypsos sėkmė. 

Pagaliau krautuvėje atsirado vietos, ir priėjęs 
arčiau Frostas galėjo apžiūrėti savininko sužei- 
dimus. Žaizda kaktoje buvo kiek gilesnė už įdrės- 
kimą. 

— Semi, per radiją mums pranešė, kad tave per- 
šovė, — nusivylęs kalbėjo Frostas. - Tikėjausi rasti 
tave ištaškytomis smegenimis. 

— Pone Frostai, dar pora centimetrų, ir nebūtu- 
mėte nusivylęs, - atsakė Glikmanas. 

- Inspektoriau, jau iškviečiau greitąją pagalbą, - 
tarė Sutonas, - tačiau jo sužeidimai nėra rimti. 

Akys už storų akinių stiklų niekinamai dėbtelė- 
jo į konsteblį. 

— Nėra rimti? Aš kraujuoju lyg skerdžiama kiau- 
lė. Gyvas likau tik per stebuklą. Jis šovė tiesiai į 
mane. 

— Tačiau nepataikė, tiesa? — pasakė Frostas, ei- 
damas už prekystalio pasidairyti po vitriną. - O tu 
juk nesi smulkus taikinys. 

Tarp stiklo duženų ir žiebtuvėlių jis išvydo 
plokščių švininių šratų. Pakėlęs vieną nykščiu ir 
smiliumi, atkišo radinį konstebliui. 

— Taip, sere, mačiau, - uostydamas jį tarė Suto- 
nas. Tie prakeikti civiliai, regis, manė, kad policijos 
pajėgos aklos. - Šautuvo šratai. Sprukdamas vagis 
iššovė įspėjamąjį šūvį. Skriejanti stiklo šukė prakir- 
to ponui Glikmanui kaktą. 

- Ji galėjo pataikyti man į akį, - dejavo Glikma- 
nas. - Apakinti mane visam gyvenimui. 

— Ji galėjo įstrigti ir tavo pasturgalyje, - atkirto 
Frostas, — tačiau taip nenutiko, taigi pakalbėkime, 
kas čia iš tikrųjų įvyko. Išsitraukęs pakelį cigarečių 


ir pasiūlęs aplinkiniams pasivaišinti, jis ėmė šniukš- 
tinėti po parduotuvę, traukydamas stalčius ir baks- 
nodamas vitrinas. Pravėręs duris už prekystalio, 
suraukė nosį nuo jį pasitikusio suplėkusių senų 
skudurų dvoko. Įjungęs šviesą išvydo į rudą popie- 
rių susuktų ryšulių, senų lagaminų ir iš mados išė- 
jusių skarmalų prigrūstas lentynas. Grįžęs į par- 
duris saugančias grotas bei spynas. 

— Taigi iš vitrinos lange niekas nedingo? - pasi- 
teiravo jis. 

— Tik iš prekystalio, - patvirtino Sutonas. — Po- 
nas Glikmanas sakė, kad viskas nutiko žaibišku 
greičiu. 

Frostas linktelėjo ir, prisėdęs ant prekystalio 
kampo, ėmė siūbuoti koja. 

— Nagi, pone Glikmanai. Papasakokite, kas čia 
nutiko. 

— Ką norite sužinoti? —- paklausė Glikmanas. — 
Aš savo parduotuvėje, pasigirsta durų skambutis, 
pranešantis apie klientą. Pakeliu galvą pasisveikin- 
ti, o man į veidą nutaikytas šautuvas. Jį laiko kaž- 
koks stambus gyvulys, ant galvos užsimaukšlinęs 
kojinę. 

Glikmanui pasakojant, Frostas apžiūrinėjo šau- 
tuvo šratų sienoje paliktas duobutes. Jei šautuvo 
vamzdis būtų nupjautas, jos būtų pasklidusios ge- 
rokai plačiau. 

— Tas ginklas, Semi. Ar vamzdis buvo įprasto 
dydžio, ar nupjautas? 

Glikmanas trūktelėjo pečiais. 

— Pone Frostai, kai į tave nutaiko ką nors pana- 
šaus, nesiimi matuoti dydžio. 


— Tą patį sakė ir išžaginimo auka, - burbtelėjo 
Frostas. 

Sutono pečiai krestelėjo, konstebliui stengiantis 
sulaikyti juoką. 

— Inspektoriau, gana akivaizdu, kad vamzdis 
nebuvo nupjautas. Žymės sienoje pernelyg arti vie- 
na kitos. Netrukus turėtų pasirodyti teismo eks- 
pertas. Jis galės pasakyti tiksliau. 

— Taip, jie juk tokie nuovokūs šunsnukiai, — pa- 
komentavo Frostas, nesivarginęs skirti laiko nusi- 
kaltimo vietos tyrimui. Jis linktelėjo Semiui kalbėti 
toliau. 

— Netaręs nė žodžio, jis beda šautuvą man į pil- 
vą, rodo lįsti iš už prekystalio ir veidu žemyn gul- 
tis ant grindų. Antrą kartą jam kartoti nereikėjo. 
Guluosi ant grindų, girdžiu jį praveriant prekysta- 
lio vitrinos duris ir kemšant brangiausias mano 
prekes į polietileninį maišą. 

— Kokias prekes, Semi? 

- Žiedus, apyrankes, seges - išskirtinius papuo- 
šalus. Jie buvo verti gerų dvidešimt gabalų. 

Frostas išpūtė didelį dūmų debesį. 

— Dvidešimt tūkstančių? Pasigailėk manęs, Se- 
mi. Mes policininkai, o ne draudimo kompanijos 
agentai. 

— Gerai jau, - nenoriai prisipažino Semis, - gal- 
būt jų vertė buvo apie šešis tūkstančius. Kad ir 
kaip ten būtų, tadat jis įremia šautuvą man į spran- 
dą ir liepia dešimt minučių nė raumenėlio nepaju- 
dinti, antraip ištaškys man smegenis. Taigi guliu 
nekrutėdamas, tačiau vos tik durys užsidaro, šoku, 
lekiu į gatvę ir šaukiu: „Laikykit vagį.“ 


Dar sykį pasišluostęs kaktą jis nusivylė, kad 
kraujas nustojo sunkęsis iš žaizdos. 

— Pone Frostai, įsivaizduokite. Aš gatvės vidu- 
ryje rėkiu: „Laikykite vagį“, o kas mane girdi? Nė 
gyvos dvasios aplink! Vienintelis žmogus gatvėje — 
į automobilį besiropščiantis ir kaukę nuo galvos lu- 
pantis plėšikas. | 

Frostas nuslinko nuo prekystalio. 

— Matei jį be kaukės? Ar įsižiūrėjai į jo veidą? 

— Tai buvo vienintelis suknistas veidas visoje 
gatvėje. Žinoma, kad jį mačiau. 

— Ar atpažintum jį darsyk išvydęs? 

Atsargiai sulankstęs nosinaitę, Glikmanas įsiki- 
šo ją į kišenę. 

— Klausykite, pone Frostai, kai iš manęs nušvil- 
pia trisdešimt tūkstančių svarų sterlingų vertų 
aukščiausios kokybės prekių, prisiekiu jums, plėši- 
ko veidas tampa įsimintinas. 

— Ar verta viltis, kad užsirašei automobilio re- 
gistracijos numerį? — nieko nesitikėdamas pasitei- 
ravo Frostas. 

— Aišku, kad užsirašiau prakeiktą numerį. Tai 
buvo raudonas „Vauxhall Cavalier“, registracijos 
numeris CBZ2303. Dailios mašinytės — mano svai- 
nis tokią turi. 

Frostas negalėjo patikėti savo sėkme. Iš pradžių 
nuo „Jaguar“ krinta registracijos numeriai, dabar 
ginkluotas plėšikas buvo pastebėtas be kaukės, o jo 
automobilio informacija užsirašyta. Jis nurodė Su- 
tonui susisiekti su dispečeriu ir išplatinti vagies 
automobilio informaciją. 


— Jau įvykdyta, sere, - vangiai atsakė Sutonas. 
Jam nereikia pirštu badyti į tokias elementarias už- 
duotis. 

— Taip pat perspėjai Operatyviojo valdymo cen- 
trą, kad jis ginkluotas ir pavojingas? 

— Žinoma, sere. 

Ar kažką tokio elementaraus. 

Iš apmaudo, kad dėmesys nukrypo nuo jo, Glik- 
manas aikštingai prakalbo: 

— Ar norite išgirsti, kas nutiko toliau, ar atlikęs 
pusę jūsų darbo jau nebesu jums reikalingas? 

Frostas vėl įsitaisė ant prekystalio ir pamojo Se- 
miui kalbėti. 

— Kaip jau sakiau, plyšauju tuščioje gatvėje. Jam 
tai, matyt, pabosta, jis nutaiko į mane šautuvą ir 
paspaudžia gaiduką. Tačiau nepataiko ir peršauna 
vitriną. 

Pažvelgęs į vitriną, Frostas sulygino kampus. 

— Semi, arba jis buvo niekam tikęs šaulys, arba 
paprasčiausiai mėgino tave pagąsdinti. 

— Inspektoriau, išgąsdinti mane jam tikrai pasi- 
sekė. Vos į kėlnes nepridėjau, prisiekiu jums. Kad 
ir kaip ten būtų, aš krintu ant šaligatvio veidu že- 
myn ir laukiu, kol automobilis nuriaumos. Tada vi- 
si subėga pasižiūrėti, kas įvyko. Kai rėkiu „laikyki- 
te vagį“ ir išsisukinėju nuo šūvių, gatvė tuštutėlė. 
Kai jis pasprunka, minia kaipmat susirenka ant ša- 
ligatvio. 

Parduotuvės durims prasivėrus, Vebsteris su ki- 
tu uniformuotu vyriškiu grįžo pranešti neradę nė 
vieno bent ką mačiusio liudininko, išskyrus pa- 
sakojimus apie tolyn nulekiantį raudoną, mėlyną 


arba juodą automobilį. Daugybė Žmonių girdėjo 
šūvį, tačiau palaikė jį variklio sproginėjimu. 

— Jie sakytų tą patį, net jei atominė bomba būtų 
sprogusi, - burbtelėjo panosėje Glikmanas. 

Frosto cigarečių pakelis apkeliavo dar vieną ra- 
tą, ir netrukus parduotuvėlė skendėjo tirštuose dū- 
muose. 

— Viena visiškai aišku, — tarė Frostas. - Kad ir 
kas tai padarė, buvo arba smulkus sukčius, arba 
naujokas. 

- Iš ko sprendžiate? - pasiteiravo Vebsteris. 

— Na, - tarė Frostas, pūsdamas dar daugiau dū- 
mų įjau ir taip priplėkusį orą, - pradėkime nuo to, 
kad bausmė už ginkluotą apiplėšimą yra mažiau- 
siai septyneri metai cypės. Taigi kodėl rizikuoti 
septyneriais metais plėšiant tokią skylę kaip ši, kai 
rizikuodamas tiek pat jis galėjo apiplėšti banką ar- 
ba padorią juvelyrinių dirbinių krautuvę? 

— Labai jums dėkoju, pone Frostai, - įsižeidęs 
tarė Glikmanas. 

— Vienas malonumas, - atsakė Frostas. - Antra, 
jis nenupjovė šautuvo vamzdžio, kaip pasielgtų bet 
kuris save gerbiantis banditas. Vadinasi, ginklo ne- 
galėjo paslėpti giliai kišenėje. Kirsdamas gatvę jis 
arba turėjo užsikišti jį į palto užantį, arba akiplėšiš- 
kai juo mojuoti. Galiausiai ką jis daro, įėjęs į vidų? 
Griebia visokiausius niekniekius, sugrūda juos į 
šiukšlių maišą ir išsinešdina. Jis galėjo neskubėti ir 
nušvilpti įvairiausių vertybių, tačiau pernelyg sku- 
bėjo. Kodėl? - Tarsi mokytojas jis apsidairė aplink, 
tikėdamasis atsakymo. 

— Nes iš baimės jam virpėjo kinkos? — spėliojo 
Sutonas. 

Frostas sutikdamas linktelėjo. 

— Jaunasis Sutonai, skaitai mano mintis. Visas 
apiplėšimas nemokšiškas. 

-— Į mane jis šovė tarsi tikras profesionalas, - pa- 
prieštaravo Glikmanas. - Kulkos išvengiau vos per 
plauką. 

— Tiksliau per gerą metrą, - nutraukė jį Frostas. 
Atsistūmęs nuo prekystalio, jis prisiartino prie ka- 
sos aparato. - Kaip suprantu, pinigų stalčiaus jis 
nepalietė? 

Spustelėjus mygtuką, stalčius atsivėrė. 

— Tik papuošalus, - atsakė Glikmanas, tiesda- 
mas kaklą, kad nepaleistų Frosto iš akių. Kai kurių 
policininkų pirštai yra ypač lipnūs. 

Stalčiuje gulėjo apie septyniasdešimt svarų. 
Skatikai, tačiau jie būtų pakėlę plėšiko grobio vertę 
dešimčia procentų. Frostas jau stūmė stalčių atgal, 
kai užkištą po banknotais pastebėjo nedidelį voke- 
lį. Tokių vokų jis jau buvo matęs. Lygiai tokių pat. 
Konfiskuotų iš narkomanų arba ką tik nupirktų iš 
platintojo ir pilnų heroino. 

Praeityje Semis Glikmanas buvo įsivėlęs į gau- 
sybę neaiškių reikalų, tačiau niekada nekišo nagų 
prie narkotikų. Frostas ištraukė vokelį. Heroinui jis 
buvo gerokai per sunkus. Vokas buvo užklijuotas. 
Užkišęs pirštą už nugarėlės, jis atplėšė voką ir išbė- 
rė jo turinį į delną. Auksas. Auksinės monetos. 
Penki auksiniai soverenai su karalienės Viktorijos 
atvaizdu. 

- Vis dar negirdžiu uždaromo pinigų stal- 
čiaus, - nervingai šūktelėjo lombardo savininkas, 
per tirštą dūmų uždangą sunkiai įžiūrėdamas, ką 


daro Frostas. Paklusęs inspektorius uždarė stalčių, 
tačiau soverenų į vietą nepadėjo. Apėjęs prekystalį, 
jis ištiesė delną. 

— Semi, kas čia? 

Neatitraukdamas žvilgsnio nuo monetų, Glik- 
manas tik tankiai mirkčiojo. 

— Aš superku įvairiausius brangiuosius meta- 
lus... Monetas, medalionus, auksinius dantis. Ne- 
jau nematėte iškabos lauke... Geriausios kainos... 
Tai juk ne nusikaltimas. 

— Semi, nieko panašaus aš nesakiau. 

Vebsteris ištempė kaklą žvilgtelėti į inspekto- 
riaus radinį. Iš pradžių jis nesusivokė, kokios tai mo- 
netos. Jos buvo smulkios ir nereikšmingos, ne di- 
desnės už naujo pavyzdžio vieno cento monetą. Ki- 
toje jų pusėje jis pastebėjo drakoną žudantį Jurgį. 
Žinoma! Pavogtieji karalienės Viktorijos soverenai. 

— Kur juos gavote? - piktai paklausė jis. 

Lombardo savininkas pasimuistė kėdėje. 

— Nupirkau juos šįryt. Viskas teisėta. 

„Jei viskas teisėta, kodėl atrodai toks kaltas?“ — 
laimingas pamanė Frostas. 

— Semi, kas tau juos pardavė? 

— Jaunas, apie dvidešimt penkerių tipelis tam- 
siais, trumpai kirptais plaukais, juodu odiniu švar- 
ku. Anksčiau nesu jo matęs. Pone Frostai, ką visa 
tai reiškia? Aš esu nekalta žiauraus nusikaltimo 
auka. Nusipelnau užuojautos, o ne priekabių. 

Iškviestasis greitosios pagalbos automobilis su- 
stojo prie parduotuvės. Semis su palengvėjimu at- 
siduso. Jie nugabens jį į ligoninės tylą ir ramybę, 
tolyn nuo šių įtarinėjimų ir klausimų. 

— Praneškite medikams, kad mums jų nepri- 
reiks, - nurodė Frostas pareigūnams, - ir grįžkite 
patruliuoti. Mudu su Vebsteriu čia susitvarkysime 
vieni. 

Glikmano veidas ištįso. 

— Pone Frostai, man reikia į ligoninę. Prastai 
jaučiuosi. Pavėluota reakcija į patirtą sukrėtimą. 

— Kai pasodinsime tave į areštinę, paprašysiu 
policijos medicinos eksperto apžiūrėti, - tarė Fros- 
tas taip sausai, kad iš pradžių Glikmanas nė nega- 
lėjo patikėti savo ausimis. Galiausiai jo smegenys 
suvirškino inspektoriaus žodžius. 

— Pasodinsite į areštinę? Apie ką jūs kalbate? 

— Atleisk, Semi, - kalbėjo Frostas, — tačiau šitie 
soverenai yra vogta nuosavybė. Privalome suimti 
tave už jų pirkimą. 

Akinių stiklų padidintos Glikmano akys išsipū- 
tė su apsimestine nuostaba. 

— Vogta nuosavybė mano parduotuvėje? Nega- 
liu patikėti. Jis prisiekinėjo jas buvus šeimos pali- 
kimu. 

— Jis nemelavo, - tarė Frostas. - Tai palikimas 
šeimos, iš kurios jis nušvilpė jas. 

— Pone Frostai, prisiekiu jums savo mylimos 
motulės kapu, jei būčiau žinojęs, kad jie vogti, nė 
pirštu nebūčiau jų palietęs. 

— Kiek jam už juos sumokėjai? — paklausė Fros- 
tas. 

Lombardo savininko liežuvis nuslinko staiga 
perdžiūvusiomis lūpomis. 

— Trisdešimt svarų už kiekvieną... Iš viso šimtą 
penkiasdešimt. 


— Trisdešimt niekingų svarų! - pašaipiai sušuko 
Frostas. - Ir nežinojai, kad jie vogti? Tai juk mažiau 
nei pusė rinkos vertės. 

— Pone Frostai, pasiūliau jam mažą kainą tikė- 
damasis, kad jis mėgins derėtis. Toks jau mano 
verslas. Tačiau jis pasakė: „Sutarta, jei sumokėsi 
nutrintais banknotais.“ Taigi jei jis buvo patenkin- 
tas, patenkintas likau ir aš. Atkišau jam pinigus, jis 
atidavė soverenus - viskas gražu ir teisėta. 

— Semi, papasakok man visa kita. 

— Visa kita, pone Frostai? 

— Trisdešimt svarų yra didmeninė kaina. Jis vei- 
kiausiai prisipažino turįs daugiau. 

— Meldžiu, pone Frostai. Jei jis būtų pasakęs tu- 
rįs daugiau, iškart būčiau sumetęs, kad čia kažkas 
negerai. 

Nusivylęs Frostas papurtė galvą. 

— Gerai, Semi. Suimame tave už vogtos nuosa- 
vybės pirkimą. 

— Pone Frostai, luktelėkite... - Jo pečiai staiga 
nusviro. — Gerai jau. Jis minėjo turįs dar apie pen- 
kiasdešimt. Jis sutiko man juos parduoti, jei tik mo- 
kėsiu nutrintais banknotais. Tūkstančio penkių 
šimtų grynaisiais neturėjau. Pažadėjau jų gauti 
banke. Jis sakėsi grįšiąs rytoj. 

Frostas plačiai išsišiepė. 

— Tokiu atveju, Semi, aš tau papasakosiu, kaip 
viskas bus. Vos tik jis įkels koją į tavo krautuvėlę, 
tu paskambinsi nuovadon ir pasirūpinsi, kad jis ne- 
išeitų tol, kol neatvyks pareigūnai. Jei mes sučiup- 
sime jį, atsiimsiu kaltinimus pirkus vogtą nuosavy- 
bę, ojei ne - srėbsi košę cypėje ne vienus metelius. 


M. 
O) 

— Pone Frostai, bendradarbiausiu su jumis, kaip 
tik man paliepsite. 

— Taip ir maniau, Semi. O dabar vilkis paltą. Ke- 
liausime į nuovadą. 

Lombardo savininkas visai nukabino nosį. 

— Nuovadą. Betgi jūs sakėte... 

— Pasižiūrėti į įtariamųjų nuotraukas, - paaiški- 
no Frostas. - Galbūt tau pavyks išrinkti tipelį su 
šautuvu. Tai dalis bendradarbiavimo, kaip tik pa- 
liepsime. 


2 

Glikmanas sėdėjo Frosto kabinete ir vartė dar 
vieną barzdoto kriminalisto konsteblio ant stalo 
nutėkštą nuotraukų albumą. Jo galva plyšo iš 
skausmo, o stipri arbata, kurios jie nenoriai pasiūlė 
aspirino tabletėms nuryti, kėlė skrandžio rūgštį. Jis 
gailėjosi, kad prisipažino galįs atpažinti šaulį, mat 
dabar patogiai ilsėtųsi ankštame savo butelyje virš 
lombardo, pildydamas draudimo kompanijai skir- 
tus dokumentus. 

Atsidusęs dėl gyvenimo neteisybės, jis atvertė 
naujausią albumą ir akimis bėgo per nuobodžias 
nusikaltėlių veidų eiles. Peržvelgė jau tiek daug fo- 
tografijų, kad net pats ėmė abejoti pajėgsiąs atpa- 
žinti banditą, net jei sutiktų jį akis į akį. Barzdota- 
sis kriminalistas kostelėjimu paragino jį pasisku- 
binti, kad albumas galėtų būti pakeistas dar vienu. 
Pasaulyje nufotografuotų nusikaltėlių, regis, 
knibždėte knibždėjo. 

Cypdamos prasivėrė durys, pro kurias stumda- 
masis nugara inspektorius Frostas atnešė dar tris 

puodelius stiprios, nuodingos policininkų arbatos. 
Pastatęs vieną priešais lombardo savininką, jis pa- 
siteiravo: 

— Kaip sekasi? 

Glikmanas papurtė galvą. 

— Gyvenime nesu matęs šitiekos bjaurių veidų. 

— Palauk, kol parodysime tau pono Maleto ves- 
tuvinį albumą, - pasišaipė Frostas. 

Glikmanas nesugebėjo išspausti net mandagios 
šypsenos. Atvertęs naują puslapį, jis susiraukęs 
peržiūrėjo jam tokia pat veido išraiška atsakančius 
veidus. Nejaugi sukčiai niekada nesišypso? Juos 
veikiausiai nufotografavo pavaišinę šita siaubinga 
arbata! 

Frosto kabinete nuolatos zujo galybė Žmonių, 
todėl susikaupti buvo praktiškai neįmanoma. Pir- 
miausia kilo panika dėl dingusios merginos. Kai- 
myninio poskyrio pareigūnai sulaikė mokinę, ku- 
rią tikėjo esant, kaip Frostas juos informavo, din- 
gusiąja Karen Doson. Glikmanui susidarė įspūdis, 
kad Frostas merginą surado, tačiau nesiteikė pra- 
nešti kitam poskyriui. Tuomet žemas ir storas kri- 
minalistas seržantas Arturas Hanlonas užėjo ra- 
portuoti apie apklaustus benamius. Regis, Frostą 
domino paskutinės vėliau viešuosiuose tualetuose 
mirtinai sumušto Žmogaus gyvenimo valandos. 
Purtydamasis nuo visų nemalonių detalių, Glik- 
manas pats pajuto besisukantį skrandį. 

Hanlonui buvo įsakyta paieškoti daugiau val- 
katų, tačiau jam dar nespėjus išeiti kilo sąmyšis dėl 
kažkokios ataskaitos, kurią inspektorius privalėjo 
išsiųsti vakar vakare, tačiau to nepadarė. Visų šių 

trukdymų sūkuryje Glikmanas buvo verčiamas su- 
sitelkti prie vienodais pradedančių atrodyti veidų 
puslapių. Jis vertė juos vos žvilgtelėdamas. Susi- 
raukęs barzdyla patapšnojo jam per petį. 

kė Vebsteris. 

Prakeikti farai. Jis buvo pasirengęs pirštu baks- 
telėti į bet kurią nuotrauką, kad tik visas šitas rei- 
kalas baigtųsi. Jis atvertė dar vieną puslapį. 

Frostas išmaukė savo arbatą, nusišluostė burną 
ir įsikišo cigaretę tarp dantų. Jis spustelėjo Žiebtu- 
vėlį, tačiau šis nerodė jokių gyvybės ženklų, todėl 
jis ėmė raustis stalčiuje, ieškodamas degtukų. 

— Galiu parduoti jums dailų automatinį auksu 
dengtą žiebtuvėlį su tamstos monograma vos už 
29,95, — pasiūlė Glikmanas. - Kaina geresnė ir už 
didmeninę. 

— Man labiau patinka degtukai, - atsakė Fros- 
tas. - Kišk savo ilgą nosį atgal į albumą, Semi, ir 
liaukis mėginęs pasipelnyti iš vargšų, persidirbu- 
sių policininkų. 

Jis atsilošė ir užsikėlė kojas ant stalo, nuversda- 
mas Žemėn savo puodelį. Suskambo telefonas. Pa- 
kėlęs ragelį, jis sukluso. 

— Aš tau jau sakiau, kad nusikaltimų statistikos 
ataskaita bus garantuotai išsiųsta šį vakarą... Ne- 
bent ir toliau trukdysi mane tokiais betiksliais 
skambučiais, - išbėrė inspektorius ir trenkė ragelį. 

Vos spėjus Frostui atsikratyti skambinusiojo, 
pro duris įėjo aukštas, iš pažiūros svarbus parei- 
gūnas baltais dantimis ir ūsais, vilkintis pagal už- 
sakymą siūtą, ženkleliais nusagstytą uniformą. 


Susiraukėlis sustingo ir atidavė pagarbą. Frostas 
tuoj pat nuleido kojas nuo stalo, čiupo segtuvą ir 
apsimetė plušąs prie skaičių ir stulpelių. 

— Tikėjausi sulaukti išsamesnės eismo įvykio ty- 
rimo ataskaitos, - griežtai tarė Maletas. 

— Atleiskite, viršininke, - atsakė Frostas. - Visko 
tiek daug nutiko. Mes radome dingusią mergaitę. 

— Taip, girdėjau. Regis, nepasivarginote infor- 
muoti kitų poskyrių. 

— Mano dėmesį atitraukė šitas ginkluotas api- 
plėšimas, — paaiškino inspektorius, vylęsis virši- 
ninką negirdėjus apie tą nereikšmingą nesusipra- 
timą. 

— Inspektoriau, nenoriu, kad imtumėtės jokių 
naujų bylų, - pasakė Maletas. - Visą savo dėmesį 
skirkite eismo įvykiui. Kas penkias minutes man 
skambina iš žemųjų parlamento rūmų ir klausinėja 
apie tyrimo eigą. Ką galite pasakyti apie Džiulę 
King? Kaip suprantu, ji patvirtino Rodžerio Mile- 
rio pasakojimą apie visą su ja praleistą naktį. 

— Ji panaši į merginą, kuri už pinigus pasakytų 
ar padarytų bet ką, - tarė Frostas, nesugebėjęs rasti 
peleninės, todėl cigaretės pelenus nukratęs Maletui 
ant batų. 

Maletas pažvelgė žemyn ir pasibjaurėjęs nupur- 
tė pelenus. 

— Jei, kaip jis tvirtina, automobilis buvo pavog- 
tas prie merginos namų, ar jau apklausėte kaimy- 
nus ir išsiaiškinote, ar kas nors ką nors matė? 

„Po velnių! — pamanė Frostas. - Tokia mintis 
man nė nešmėstelėjo.“ 


2 


— Viršininke, tai kitas darbas mūsų sąraše, - su- 
melavo jis. - Kai tik baigsime su šiuo ponu. Jis yra 
ginkluoto apiplėšimo auka. 

— Kulkos išvengiau tik per plauką, - pridūrė 
Glikmanas. 

— Be to, aptikome soverenų vagystės siūlo ga- 
lą, - papildė Frostas, pasiryžęs išvardyti visus ge- 
rus darbus. 

Maletas giliai įkvėpė. 

— Frostai, mane tedomina eismo įvykis. Serui 
Čarlzui Mileriui privalau pranešti kokių nors gerų 
naujienų. Tučtuojau imkitės merginos kaimynų ap- 
klausos. 

— Imsimės to nedelsdami, sere, - patikino jį 
Frostas, ir vos tik durys skyriaus viršininkui už 
nugaros užsivėrė jis pridėjo nykštį prie nosies ir 
pamaskatavo pirštais. Tada inspektorius atsistojo ir 
teatrališkai prabilo: 

— Tebuvo ji striptizo šokėjos dukra, / Tokia tyra, 
nepaisant padermės. / Jos reziumė atrodė tobula, / 
Tik apgamas ant subinės. 

Vebsteris tik dar labiau suraukė antakius. Nejau 
inspektoriaus nebrandumui iš tiesų nėra ribų? Jis 
žvilgtelėjo į laikrodį. Beveik penkios po septintos. 
Užgniaužė žiovulį ir pajuto kūną užliejantį nuo- 
vargį. Praeitą naktį bluosto taip ir nesudėjo, šian- 
dien darbo diena jau trunka dešimt valandų, o 
jiems dar reikia apklausti kaimynus apie pavogtą 
„Jaguar“. Savo nuomojamo kambarėlio jis veikiau- 
siai neišvys anksčiau nei vidurnaktis. Vėliau jis su- 
pras, kokia optimistinė buvo ši mintis. 

Suskambo telefonas. Frostas raukydamasis klau- 
sėsi. 

— Ačiū, - suurzgė jis, - nieko kito nesitikėjau, — 
tarė inspektorius ir nuleido ragelį. - Tas raudonas 
automobilis, - kreipėsi jis į Vebsterį. - Apie trečią 
valandą šią popietę buvo pranešta apie jo vagystę. 

Išskėtęs rankas, inspektorius giliai nusižio- 
vavo. 

— Vos tik Semis atpažins vyriškį su auksiniu 
ginklu, važiuosime namo. Man praverstų laisvas 
vakaras. 

Vebsteris priminė jam apie Džiulės King kaimy- 
nų apklausą, tačiau Frosto tai nedomino. 

— Tai gali palaukti. Turime svarbesnių darbų, 
nei išteisinti tą išpaikintą snarglių. Ne, darbą šian- 
dien baigsime anksti. 

Įsispoksojęs Vebsteriui į barzdą, jis staiga už- 
dainavo: 

— Ar Senis Šaltis miega ūsus pasikišęs po ant- 
klode?.. 

Glikmano pečiai šiek tiek krestelėjo, lombardo 
savininkui mėginant nuslėpti juoką. Inspektorių jis 
laikė tikru linksmuoliu. Barzdotasis pareigūnas vi- 
siškai neturėjo humoro jausmo ir greitai suirzdavo. 
Glikmano žvilgsnis keliavo nuo vieno susirauku- 
sių menkystų ir agresyvių skustagalvių fotografijų 
puslapio prie kito. Lyžtelėjęs pirštą, jis atvertė nau- 
ją puslapį. 

Jis stabtelėjo. Mirktelėjo. Dar kartą pažvelgė į 
vieną jų. 

- Tai jis! 

Frostas su Vebsteriu palinko jam virš pečių. 

— Šitas! — pakartojo Glikmanas, storu pirštu 
baksnodamas į žvilgančią nespalvotą nuotrauką. 

— Esi tuo tikras? — abejodamas paklausė Frostas. 

— Užtikrintas šimtu penkiasdešimt procentų, - 
patvirtino lombardo savininkas. - Labiau užtikrin- 
tas būti jau nebegaliu. 

Tai buvo gana beviltiškai atrodančio asmens 
trumpais, garbanotais plaukais ir gedulinga veido 
išraiška portretas. Vebsteris perskaitė informaciją 
greta: 

— Stenlis Justasas, keturiasdešimt septynerių... 

— Puikiai žinau, kas jis toks, - įsiterpė Frostas, 
pagaliau radęs degtukus, tačiau dabar kažkur pa- 
metęs cigaretes. - Veltėdis Justasas. Jis yra nedide- 
lis sukčius; jo nusikaltimų sąrašą sudaro automobi- 
lių ir parduotuvių vagystės, įsilaužimai, jis net 
skardą nuo bažnyčių stogų yra lupęs. Paprastai jis 
įkliūva per savo paties bukumą. Tačiau ginklo jis 
nėkart gyvenime rankose nebuvo laikęs. 

— Na, šią popietę buvo pirmas kartas, — pra- 
linksmėjęs tarė Glikmanas. - Ar dabar jau galiu 
važiuoti namo? 

Policijos pajėgos atliekamų ekipažų neturėjo, to- 
dėl piktai besiskundžiantis Glikmanas buvo pri- 
verstas ieškotis kelio namo pats. Tuomet Frostas 
paprašė Vebsterio atvaryti „Ford“ prie pagrindinių 
durų. Jie išsiruošė suimti Steno Justaso. 

Vebsteris dvejojo. 

- Jis yra ginkluotas ir pavojingas. Galbūt mums 
vertėtų paprašyti pastiprinimo... Ir poros policijos 
snaiperių? 

Tačiau Frostas atmetė tokį pasiūlymą. 

— Drauguži, aš pažįstu jį. Esu sulaikęs daugybę 
kartų. Jis nė musės nenuskriaustų. Ginklas - tai tik 
vaidyba. 


— Vaidyba! - suriko Vebsteris. - Nedaug trūko, 
kad jis ištaškytų tą vitriną į gabalėlius. 

- Jo pirštas greičiausiai užkliuvo už gaiduko, — 
nerūpestingai paaiškino Frostas. — Gali pasilikti 
automobilyje. Aš užeisiu vidun ir jį ištempsiu. 

Jis jau vilkosi lietpaltį, kai pro duris įlindo su- 
nerimusio Džonio Džonsono galva. 

- Inspektoriau, atleiskite už sutrukdymą, tačiau 
gal matėte Deivą Šelbį? 

— Ne, - atsakė Frostas, - nemačiau jo nuo tada, 
kai jis pristatė man gražuolę Siu į „Kokosų giraitę“ 
apie antrą valandą. Kodėl klausi? 

Poskyrio seržantas sunkiai patrynė veidą delnu. 

— Džekai, mirštu iš nerimo. Nuo tada, kai pali- 
ko tave, jis nėkart nepaskambino, nesusisiekė su 
nuovada ir neatsiliepia per radiją. Jis turėjo prisi- 
statyti man septintą valandą, - šiandien jis dirba 
tik pusę pamainos, - tačiau taip ir nepasirodė. 

Frosto manymu, nerimauti nėra priežasties. 

— Jis veikiausiai voliojasi lovoje su kokia nors 
moterimi ir nekreipia dėmesio į laikrodį. 

— Džekai, negaliu nesijaudinti, - neatlyžo Džon- 
sonas, nuoširdžiai nervindamasis. - Šelbio trūku- 
mų sąrašas ilgas, tačiau jis nėkart nepamiršo prisi- 
statyti laiku. — Jis numojo atsisakydamas Frosto 
pasiūlytos cigaretės. 

— Seržante, ar kalbėjotės su ponu Alenu? - pasi- 
teiravo Vebsteris. - Šelbis sakėsi eisiąs su juo šnek- 
telėti apie skambinusį anonimą. 

— Štai tau ir atsakymas, - tarė Frostas, kišda- 
mas šaliką už lietpalčio atlapų. Jis išsiuntė Vebs- 
terį pasiteirauti Aleno apie Šelbį. Neprabėgus nė 


penkioms minutėms į kabinetą įžygiavo Alenas su 
seržantu Ingramu. 

- Kokie čia nesusipratimai dėl Šelbio? - užrėkė 
Alenas. - Visą dieną jo nemačiau. 

— Sutikau jį šįryt, - tarė Ingramas, - tačiau ma- 
no popietė buvo laisva. 

— Jis prapuolė be žinios, - tarė Frostas, trumpai 
nupasakodamas situaciją. - Džonis dėl jo nerimauja. 

— Nė žodelio iš jo negirdėjome jau beveik pen- 
kias valandas, - pridūrė poskyrio seržantas. 

— Penkias valandas! — netikėdamas savo ausi- 
mis suriko Alenas. — Kodėl laukei visas penkias 
valandas, niekam apie tai nepranešęs? 

Seržantas susigėdo. 

- Jis darė paslaugą ponui Frostui: vežė konste- 
blę į „Kokosų giraitę“. Pamaniau, kad ponas Fros- 
tas jį rekvizavo ir įsakė neatsiliepti per radiją. 

Dabar jau Frostas susigėdo. Tai nebūtų pirmas 
jo mėginimas užkrauti dalį savo darbo kitiems. 

— Dėl Dievo meilės, - tarė Alenas, - jis vairuoja 
patrulio ekipažą. Negalime netekti policijos parei- 
gūno ir patrulinio automobilio. 

— Paprašiau visų ekipažų jo pasidairyti, — tarė 
Džonsonas. - Kol kas jokių žinių. 

— Ar susisiekei su ligoninėmis? — pasiteiravo 
Frostas. Seržantas linktelėjo. - O ar namuose jo ieš- 
kojai? Galbūt jis nuvažiavo tiesiai ten. 

— Pirmiausia jis būtų užregistravęs darbo die- 
nos pabaigą, - paaiškino Džonsonas. 

— Bet kuriuo atveju patikrinkite jo namus, - įsa- 
kė Alenas, - tik būkite taktiški. Nenorime, kad ir jo 
žmona sunerimtų. 

Visų nerimo kupini žvilgsniai susmigo į Šelbio 
namų numerį renkantį Džonsoną. 

— Ne, jis dar negrįžo, - atsakė ponia Šelbi. - Ta- 
čiau netrukus turėtų pasirodyti. Ar norėtumėte 
palikti Žinutę? 

— Tiek to, - atsakė Džonsonas, stengdamasis nu- 
slėpti nerimą balse. - Jis veikiausiai talkina ponui 
Frostui, tačiau norėjau su juo šnektelėti, prieš jam 
išvykstant. Paprašykite, kad jis paskambintų man, 
— dar pridūrė ir padėjo telefoną nepakeldamas gal- 
vos. - Man neramu, - kreipėsi jis į vyrus. - Man 
suknistai neramu. 

Ingramas prisiartino prie už Frosto stalo ant 
sienos kabančio žemėlapio. 

— Man ką tik šovė bjauri mintis, - tarė jis, rody- 
damas į žemėlapį. - Šiaurinė gatvė yra čia. Gin- 
kluotasis plėšikas vogtu automobiliu spruko šia 
kryptimi... Kuri nuvestų jį tiesiai į Šelbio patru- 
liuojamos zonos vidurį. 

Alenas prasibrovė pro Vebsterį, kad pats galėtų 
patyrinėti žemėlapį. 

— Nori pasakyti, kad Šelbis matė ieškomą auto- 
mobilį ir mėgino jį sulaikyti? 

— Tokia galimybė yra, sere, - atsakė Ingramas. — 
Plėšikas ginkluotas. Gali būti, kad Šelbis prisišau- 
kė bėdą. 

Alenas timptelėjo lūpą ir atsigręžė į Frostą. 

— Ką jūs manote? 

Frostas susikišo rankas į lietpalčio kišenes ir 
stipriai truktelėjo cigaretę. 

— Pastebėjęs automobilį, Šelbis nebūtų mėginęs 
pričiupti jo vienas pats. Jis būtų paprašęs pastip- 
rinimo. 

Džonis Džonsonas pritardamas linktelėjo. 

— Galbūt sugedo jo radijo imtuvas, - samprota- 
vo Alenas, - todėl mes iki šiol nesulaukiame iš jo 
žinių. Galbūt jis pamėgino sustabdyti automobilį 
pats ir tuo įsiutino šaulį... Gal jis sužeidė jį arba 
paėmė įkaitu. 

— Tasai šaulys, - įsiterpė Frostas, — veltėdis Jus- 
tasas, Stenas Justasas. Glikmanas jį atpažino. Ste- 
nas niekada gyvenime nenutaikytų ginklo į polici- 
jos pareigūną. 

— Su ginklu rankoje jis ir parduotuvės niekad 
nebūtų apiplėšęs, — atkirto sarkastiškai šypsoda- 
masis Alenas, - tačiau šią popietę jis tą padarė. 

Jis dar sykį pažvelgė į sieninį žemėlapį. 

— Neverta švaistyti laiko spėlionėms. Dingo po- 
licijos pareigūnas, taigi negalime rizikuoti. — Jis 
atsigręžė į poskyrio seržantą. - Džoni, namo nebe- 
važiuoja niekas. Verčiau pradėk skambinti nebu- 
dintiems pareigūnams. Privalome organizuoti vi- 
suotinę paiešką. 

— Kol jūs užsiimate paieškos organizavimu, - 
tarė Frostas, slinkdamas prie durų, - mudu su 
barzdyla aplankysime Steno Justaso guolį. Jei jis 
nežino esąs atpažintas, mums greičiausiai pavyks 
jį sulaikyti neprarandant gyvybių. 

Jis linktelėjo Vebsteriui, ir abu pasišalino. 

— Pradėk organizuoti paiešką, - nurodė Alenas 
Ingramui. - O aš pranešiu naujienas Maletui. 

Mažutis darželis priešais Stenlio Justaso namą 
Pirklių skersgatvyje buvo apžėlęs piktžolėmis; 
Frostas dar nebuvo matęs tokio usnių derliaus pie- 
velėje. Pirmame aukšte degė šviesa ir girdėjosi ra- 
dijas. Atsarginių durų galinėje patalpų dalyje ne- 
buvo, todėl pareigūnams neprireikė išsiskirti. 

Frostas paspaudė durų skambutį. Jis neveikė, 
todėl inspektorius buvo priverstas pasibelsti. Duris 
jis patapšnojo švelniai vildamasis, kad beldimas 
nuskambės ne kaip policininko, o kokio draudimo 
agento. 

Vebsteris laukė atokiau, bet kurią akimirką ti- 
kėdamasis išvysti pro langą iškišamą šautuvo 
vamzdį. Frostas iki pamėlynavimo galėjo postrin- 
gauti, koks nepavojingas yra Justasas. Vebsteris 
prisiminė dar šįryt Džonio Džonsono papasakotą 
istoriją apie tai, kaip Frostas tą Beningtono banko 
plėšiką palaikė nepavojingu ir gavo kulką į mar- 
mūzę, kad įsitikintų klydęs. 

Niekas nesiskubino atidaryti durų, todėl Fros- 
tas pasibeldė dar kartą, šįsyk stipriau. Pakėlęs ko- 
respondencijos plyšį duryse dengiančią plokštelę, 
pažvelgė vidun. Link durų artinosi tarpkojis balto- 
mis kelnėmis. Inspektorius išsitiesė kaip tik tada, 
kai duris pravėrusi apkūni, tvirta, tamsiaplaukė 
Stenlio žmona Seidė Justas, vilkinti baltas kelnes, 
juodą džemperį ir įsisegusi nežmoniško dydžio 


apvalius, mėlynus auskarus, įrėmė rankas į klubus 
ir pareikalavo paaiškinti, ko jiems reikia. 

— Seide, ar Stenlis namuose? - paklausė Frostas, 
stumdamasis pro ją ir linktelėdamas galva Vebste- 
riui apžiūrėti antro aukšto kambarius. 

— Kur jūsų kratos orderis? — suspigo Seidė, nu- 
sekdama kiekvienas duris atidarantį, jos vyro ieš- 
kantį inspektorių. 

— Kratos orderis? - pakartojo Frostas, apsimesti- 
nai tapšnodamas per lietpalčio kišenes, neva jo ieš- 
kodamas. - Kažkur tikrai jį turiu. 

Jis jau buvo spėjęs apeiti visus pirmo aukšto 
kambarius, kai patikrino paskutinę kišenę. 

— Ką ten veikia tas gauruotas šunsnukis? - rė- 
kavo Seidė, raukydamasi laiptų link, kur antrame 
aukšte Vebsteris tarsi filmo „Starskis ir Hačas“ he- 
rojus, baimindamasis gauti porciją švininių šratų į 
pilvą, darinėjo duris, prisispausdamas prie sienos. 
Paskutinės durys vedė į vonios kambarį. Smūgio 
banga privertė veidrodį ant lentynos suvirpėti, nu- 
lėkti ant grindų ir subyrėti į šipulius. Tuomet Vebs- 
teris iš tikrųjų krito ant grindų veidu žemyn ir 
įkvėpė dulkių kamuolį nuo kilimo. 

— Drauguži, ar tau viskas gerai? - šūktelėjo 
Frostas aukštyn. 

— Taip, - atžariai atsakė Vebsteris stodamasis ir 
valydamasis dulkes nuo drabužių. - Tik paslydau. 

Jis nusileido į virtuvę, kur rankas ant krūtinės 
sukryžiavusi, iš pykčio kone drebanti Seidė akimis 
laidė žaibus į inspektorių. 

— Įsiveržiate į mano namus be kratos orderio... 

— Seide, buvau tikras, kad turiu jį kišenėje, - tarė 
Frostas, nė trupučio nesigėdydamas. - Prisipažįstu, 
suklydau. Tai kurgi Stenas? Mėgina iškišti ką 
nušvilpęs? 

— Kad ir kuo jį kaltinate, jis nieko nepadarė. Vi- 
są dieną iš namų nė kojos nekėlė. Ko jums reikia? 

— Mes tiriame ginkluotą apiplėšimą, — paaiški- 
no Vebsteris. Jai už nugaros jis pastebėjo juostuotą 
pušinį popierinių rankšluosčių dėklą, kurį Stenas 
buvo pritaisęs prie sienos. Vienas jo kampas buvo 
nukaręs žemyn. 

— Ginkluotas apiplėšimas? Mano Stenas? - ji pa- 
šaipiai nusijuokė. — Liaukitės, susimildami! Visai 
savo menkų smegenėlių netekote. 

— Baiminuosi, Seide, kad dėl to nėra abejonių, - 
tarė Frostas, nesėkmingai mėgindamas išlyginti 
popierinių rankšluosčių dėklo kampus. - Kur pa- 
žvelgsi, visur tavo Stenlio pirštų atspaudai. Darbe- 
lis ypač nemokšiškas. 

Koridoriuje suskambo telefonas. Seidė įsitempė. 

- Atsiprašysiu, - tarė ji, stengdamasi išlikti ra- 
mi, tačiau Frostas pastojo jai kelią. 

— Drauguži, atsiliepk tu, - jis tarė Vebsteriui. 

Telefono aparatas stovėjo ant jam skirto stalelio 
po laiptais. Vebsteris pakėlė ragelį ir sukluso. Tele- 
fono automato pyptelėjimai, kurie nutilo skambi- 
nusiajam baigus mesti monetas. 

— Alio... Seide, čia tu? — pasiteiravo vyriškas 
balsas. Vebsteris išgirdo pro automatą burzgian- 
čius automobilius. - Seide, čia aš, Stenas. Pakliuvau 
į bėdą. Man reikia tavo pagalbos. 

- Stenai, čia suknista policija, - iš virtuvės suriko 
Seidė. Tą pačią akimirką pasigirdo trakštelėjimas ir 
laisvos linijos signalas. Vebsteris nuleido ragelį ir 
grįžo į virtuvę. 

— Stenlis? - paklausė Frostas. Vebsteris linktelė- 
jo. - Ką gi, drauguži, dabar jis žino, kad miname 
jam ant kulnų. 

Jis atsigręžė į Seidę. Jos krūtinė įnirtingai kilno- 
josi, o akys degė pasipriešinimu. 

— Puikiai pasidarbavai, Seide, bet kokia prasmė? 
Visą gyvenimą jis nuo mūsų nebėgs. 

Ji nieko neatsakė. Žudanti jos veido išraiška vis- 
ką pasakė. 

Jie išėjo nelydimi. Uždarydami paskui save du- 
ris, išgirdo ją verkiant. 

Grįžęs į automobilį, Frostas akimirką susimąs- 
tė, gal vertėtų patykoti už kampo, jei Stenlis su- 
mąstytų grįžti, tačiau šios minties atsisakė. Net 
veltėdis Justasas nėra toks kvailas. 

Automobilio radijo imtuvas atgijo. Džonio 
Džonsono balsas buvo liūdnas. 

— Taip, Džoni? 

— Džekai, nuovadoje ką tik sulaukėme skambu- 
čio. Kažkoks ponas Čarlzas Frajatas. Jis pranešė pa- 
stebėjęs apleistą policijos automobilį. 

Frostas įsitempė. 

— Kur? 

— Žaliajame take, vedančiame tiesiai į pagrindi- 
nę gatvę. 

Frostas pajuto vis smarkiau besidaužančią širdį. 

— O Šelbis? 


— Ponas Frajatas sakėsi vairuotojo nepastebėjęs, 
tačiau atidžiai nesidairęs. Jis nusprendė, kad bus 
naudingiau nedelsiant pranešti mums. Ar gali ten 
nuvažiuoti? 

— Mes jau pakeliui, - atsakė Frostas. - Baigiu. 

Žaliasis takas, sukantis iš Pirties gatvės ir kone 
nutrūkstantis prieš Dentono gatvę, buvo šiek tiek 
platesnis už duobėtą šunkelį. Lėkdamas per duo- 
bes ir sekdamas tako posūkius link nuo abiejų ga- 
tvių paslėpto susiaurėjimo, automobilis šokinėjo ir 
kratėsi. 

— Atsargiau! — sušuko Frostas, o Vebsteris stai- 
giai įmynė stabdžių pedalą, automobilio žibintams 
apšvietus kliūtį jų kelyje. Tai buvo liūdnas, tamsoje 
pasiklydęs Šelbio patrulinis „Ford Escort“. 

Juodu apdairiai prisiartino. Vairuotojo durelės 
buvo atlapos; per radiją girdėjosi netylanti policijos 
kanalo transliacija. Frosto žibintuvėlio spindulys 
prasiveržė vidun. Rakteliai kabojo automobilio 
spynoje, o ant priekinės keleivio sėdynės gulėjo 
segtuvas su šios dienos darbo nurodymais. Paėmęs 
siųstuvą, Frostas pranešė Operatyviojo valdymo 
centrui atvykęs į vietą. 

— Ar radote Šelbį? - nervingai pasiteiravo Džon- 
sonas. 

— Dar ne, - atsakė inspektorius. 

— Nejudėkite! - staiga šūktelėjo Vebsteris. - Paž- 
velkite žemyn, sau po kojomis. 

Vos už poros centimetrų nuo ten, kur stovė- 
jo Frostas, Vebsteris nutaikė žibintuvėlį į kažkokį 

objektą. Žemė buvo drėgna. Nudažyta raudonai. 
Frostas priklaupė apžiūrėti atidžiau. Jis bakstelėjo 
pirštais. Tai buvo kraujas. Daug kraujo. 

— O pažvelkite štai ten! - vėl šūktelėjo Vebsteris, 
apšviesdamas užpakalinių patrulinio automobilio 
durelių langą. 

Stiklas buvo išvagotas smulkių įskilimų. Ir stik- 
le, ir durelėse įstrigę švytėjo mažyčiai, plokšti me- 
talo gabalėliai. Tokie pat švininiai šratai, kokių pa- 
reigūnai rado lombardo sienoje. Ingramo versija 
nebeatrodė tokia jau beprotiška. 

— Mėšlas! — nusikeikė Frostas ir vėl pakėlė radijo 
siųstuvą prie lūpų. - Džoni, bijau, kad situacija ne- 
pavydėtina. Visur pritaškyta kraujo ir primėtyta 
šautuvo šratų. Verčiau atsiųsk čia visą komandą. 

Jau po dvidešimties minučių visa teritorija buvo 
aptverta, o prie kilnojamųjų generatorių prijungti 
galingi žibintai apšvietė įvykio vietą. Teismo eks- 
pertai centimetras po centimetro apžiūrinėjo auto- 
mobilį. Vienų nusikaltimo vietos tyrimo pareigūnų 
fotoaparatų blykstės nesiliovė tvyksėjusios, o kiti 
ieškojo pirštų atspaudų ir balta kreida Žymėjo 
kraujo dėmes bei švininių šratų paliktas duobutes. 
Nebudinčių vyrų komanda, visą praėjusią naktį ir 
šį rytą keturiomis šukavusi Dentono miškus, dabar 
tomis pačiomis keturiomis ropinėjo po krūmynus. 

Atsišliejęs į automobilį, Frostas niūriai stebėjo 
nuo jo cigaretės spirale aukštyn kylančius dūmus. 
Atėjo laikas specialistams, ekspertams ir neprie- 
kaištingam jų gebėjimui pastebėti smulkmenas, 


todėl inspektorius nusprendė nesipainioti po kojo- 
mis. Su pora teismo ekspertų pasikalbėjęs Vebste- 
ris netruko prisidėti prie jo. 

— Teismo ekspertai tvirtina, kad žemė pernelyg 
kieta bet kokiems pėdsakams, tačiau jie aptiko an- 
tro automobilio padangų žymių. Šelbio ekipažas 
veikiausiai jį sekė. Automobilis sustojo, Šelbis išli- 
po ir artindamasis prie įtariamojo buvo pašautas. 

— Tuomet kur jis yra? - paklausė Frostas. 

— Jį tikriausiai nusivežė antrojo automobilio 
vairuotojas. Pareigūnai aptiko tempimo žymių dir- 
voje. 

— Koks tikslas? - kasydamasis pakaušį svarstė 
Frostas. - Kodėl paprasčiausiai nepalikus jo čia? — 
Jis pakėlė akis. - Ei... Ko nori tas poniškai atrodan- 
tis tipas? 

Vienas iš teismo ekspertų komandos narių, pra- 
žilęs ilgaplaukis vyriškis, mojo Frostui prieiti prie 
apleisto automobilio. 

— Inspektoriau, preliminari ataskaita, - gyvai 
prakalbo jis. — Ant žemės ir automobilio rastas 
kraujas yra B grupės, kaip konsteblio Šelbio. Krau- 
jo kiekis liudija apie rimtus sužalojimus. Žinoma, 
nieko tiksliau negalime pasakyti, nes nežinome, 
kur šaulys peršovė konsteblį. Sprendžiant iš to, 
kiek šratų mums pavyko rasti, šauta tik kartą, o jų 
išsibarstymas byloja šaulį buvus ne toliau nei už 
trijų metrų nuo patrulinio automobilio. Kitaip ta- 
riant, jis būtų stovėjęs apytiksliai... Čia. - Jis atsi- 
traukė apie tris metrus ir pažymėjo vietą kulnu. — 
Mūsų įvykio rekonstrukcija leidžia manyti, kad an- 
trasis automobilis jau buvo sustojęs. Šelbis išlipo iš 


savo ekipažo ir pasuko jo link. Šaulys išlipo iš savo 
automobilio ir šovė į jūsų pareigūną, šis, gausiai 
kraujuodamas, krito ant žemės. Tuomet užpuolikas 
nutempė Šelbį į savo automobilį ir nuvažiavo. 

Nuleidęs akis Frostas pažvelgė į žibintus at- 
spindinčią tamsėjančią balą. 

— Gal numanote, kiek laiko kraujas jau telkšo čia? 

— Atleiskite, inspektoriau, turėjau susiprasti pa- 
minėti. Apie keturias ar penkias valandas. 

Frostas liūdnai linktelėjo. Kaip tik tuo metu Ste- 
nas Justasas spruko iš lombardo. 

— Norėtume išsivežti automobilį ir nuodugniau 
apžiūrėti, — tarė kitas teismo ekspertas. 

— Žinoma, - sutiko inspektorius, mėgindamas 
nuspręsti, ko imtis toliau. Visos policijos pajėgos 
ieškojo „Vauxhall Cavalier“, tačiau kol jis nerastas, 
jiems liko tik laukti. 

Įvykio vietoje sustojo dar du automobiliai. Ma- 
letas iš už savo sidabrinio „Rover“ pasirodė kaip 
tik tada, kai Alenas su Ingramu lipo iš savo juodo 
„Ford“. Tarsi kariuomenės specialiosios paskirties 
komanda, žengdami koja kojon, jie ryžtingai arti- 
nosi prie Frosto. 

— Bjaurus reikalas, - žvilgtelėjęs į apleistą „Ford 
Escort“ ir kraujo klaną tarė Maletas. Nepasitikėda- 
mas Frosto gebėjimu supažindinti juos su įvykio 
detalėmis, Alenas išklausė teismo ekspertų išvadų 
ir nuskubėjo prie skyriaus viršininko. 

— Bet kam, netekusiam tiek kraujo, kuo greičiau 
prireiks medikų pagalbos, — atžariai išbėrė Ale- 
nas. - Frostai, tikiuosi jau spėjai informuoti visas 
ligonines ir gydytojus? 

— Taip, tai tiek padaryti susivokiau niekieno ne- 
padedamas, - atšovė Frostas. - Ligoninės ir gydy- 
tojai perspėti. 

Prašovęs pirmą kartą, Alenas pamėgino antrą: 

— O ar Justaso namus mūsų vyrai seka? Nėra 
abejonių jį mėginsiant prasmukti atgal. 

„Kaip pirštu į akį!“ - liūdnai pamanė Frostas. 

— Tiesą sakant, mes kaip tik ketinome ten vyk- 
ti, - tarė jis ir pasuko prie automobilio. 

— Ne, jūs likite čia, - tarė Alenas svarstydamas, 
kokio pripažinimo sulauktų asmeniškai sulaikęs 
Justasą. — Šiuo reikalu deramiausiai pasirūpins 
toks snaiperis kaip seržantas Ingramas. Sere, mums 
prireiks pasinaudoti revolveriu iš arsenalo. Ar su- 
teiksite reikiamą leidimą? - atsigręžęs į Maletą dar 
pridūrė Alenas. Gavęs skyriaus viršininko leidimą, 
jis šūktelėjo Ingramui prisidėti prie jo ir pasileido 
savo ekipažo link. 

„Sėkmingai jų nusikratėme“, - pamanė Frostas, 
akimis nulydėdamas tolstantį automobilį. 

— Bjaurus reikalas, - pakartojo Maletas. 

Sušnypštė policijos automobilio radijas. Vienas 
iš uniformuotų pareigūnų atsiliepė į kvietimą ir 
netrukus pamojęs šūktelėjo: 

— Pone Frostai, su jumis skubiai pasikalbėti pra- 
šo Operatyviojo valdymo centras. 

- Supratau, - tarė Frostas, palikdamas Maletą 
su Vebsteriu. Šiedu nežinojo, ką vienas kitam pasa- 
kyti. Maletas mintyse ieškojo žodžių, kaip už- 
megzti pokalbį. 

— Gerai sutariate? - galiausiai tarstelėjo jis. 

— Taip, sere, dėkoju, - abejingai atsakė Vebsteris, 
nenuleisdamas akių nuo prie automobilio palinku- 
sio, radijo imtuvą prie ausies prisikišusio Frosto, 
kurio veido išraiška bylojo kai ką siaubingo. 

Rūškanu veidu Frostas lėtai grįžo prie virši- 
ninko. 

— Pone Maletai, - prakalbo jis. 

Maletą užliejo besiartinančių blogų Žinių šaltis, 
ir jis suvirpėjo. 

— Taip, Frostai? 

- Sere, konsteblis Šelbis. Jie rado jį... Griovyje 
už trijų mylių nuo čia, netoli Leksingtono gatvės. 

— Ar jis sveikas? - pusbalsiu paklausė Maletas. 
Kvailas klausimas, atsakymą jis jau žinojo. Frosto 
veido išraiška jį rėkte išrėkė. 

Frostas pažvelgė į telkšantį kraujo klaną. 

— Ne, sere. Jis negyvas. 

— Tai greičiausiai jis, - tarė Vebsteris, automobi- 
lio Žibintams apšvietus jiems sustoti mojuojančio 
vyriškio siluetą. Žmogus storu lietpalčiu ir purvi- 
nais batais buvo ūkininkas. Jis aptiko kūną. 

- Jis ana ten, - kalbėjo vyriškis žliugsinčiais ba- 
tais, vesdamas juos vingiuotu taku į fermą, kurioje 
dirbo. Jie sekė jį tylėdami. Aukšta taką ribojanti 
gyvatvorė užstojo bet kokią šviesą. Netrukus jie iš- 
girdo vandens čiurlenimą. Frostui jis priminė pra- 
ėjusį vakarą, kai jis sekė Deivą Šelbį laiptais žemyn 
prie Beno Kornišo lavono. Batų žliugsėjimas nutilo. 
Vyriškis pamojo nedidelio posūkio link, kur kokio 
pusmetrio gylio drenažo griovys ribojosi su laukus 

juosiančia gyvatvore. Iš už jos tamsoje jų link atai- 
dėjo raudulingas galvijų mūkimas. 

- Jis ten, - parodė ūkininkas. - Griovyje. 

Jis neketino leistis su jais. Kartą jis šį vaizdą jau 
regėjo. Antros progos jam nereikia. 

Kriminalistai žengė pirmyn. Griovį nuo tako sky- 
rė aukšta žole apaugęs krantas. Sutryptos žolės lin- 
ko ir glostė dėl kažkokios kliūties toje vietoje paki- 
lusio dumblino vandens paviršių. Apgraibomis Vebs- 
teris susirado žibintuvėlį ir nuspaudė mygtuką. 

Tarp žalsvų glitėsių aukštyn žemyn plūduriavo 
vaškinė ranka. Ištįsęs kūnas mirko nejudrioje tam- 
sumoje. Nuo vandens policininko uniforma atrodė 
juoda it derva. 

— Mėginau jį ištraukti, — iš kito tako galo šūkte- 
lėjo ūkininkas. - Maniau, jis dar gali būti gyvas. 
Tačiau išvydęs jo veidą... 

Priklaupęs ant šlapios žolės, Frostas panardino 
ranką į dumblą, mėgindamas sugriebti Šelbį už 
plaukų ir kilstelėti jo galvą. Jam palietus vandenį, 
Vebsteris užgniaužė aimaną, o Frostas pajuto prie- 
šiškai verčiantis skrandį. 

Krauju ir vandeniu permirkusio Šelbio veido 
buvo tik pusė. Iš kairės pusės buvo likusi tik kru- 
vina košė, o dalis skruosto ir apatinė lūpa atplyšu- 
sios kabojo, atidengdamos dantis ir žandikaulį. 
Kairės akies korėtoje akiduobėje nebebuvo, o kak- 
toje blizgėjo įstrigęs švininis šratas. Net visko regė- 
jęs Frostas negalėjo ilgiau Žiūrėti. Jis paleido plau- 
kų kuokštą, ir konsteblio galva dusliai pliumptelė- 
dama paniro atgal į vandenį. Jis nusišluostė ranką į 
lietpaltį. 

Vebsteris prabilo pirmas. 

— Ar turėtume jį ištraukti? 

— Ne, - atsakė į tolį žvelgdamas Frostas. - Pir- 
miausia jį turi apžiūrėti teismo medicinos eksper- 
tas. Juk Žinai, koks įnoringas tas niekšelis. 

„Kas čia dabar? - manė jis, - užsikirtusi plokš- 
telė? Šitai jau sakiau vakar naktį.“ 

Nuodugniau apklaustas ūkininkas buvo paleis- 
tas namo. Tuomet atvykęs nusikaltimo vietos tyrė- 
jas brangiu japonišku fotoaparatu ir spalvotos foto- 
juostos atsargomis nufotografavo griovį, žolę ir 
plūduriuojančią išbalusią ranką. Nieko kito iki teis- 
mo medicinos eksperto atvykimo nufotografuoti 
jis negalėjo. 

- Štai ir jis, - šūktelėjo Vebsteris, stebėdamas 
nedrąsiai taku artėjantį ir vos už poros metrų nuo 
pareigūnų sustojantį automobilį. Iš jo išlipęs Slo- 
monas paskubomis linktelėjo Frostui ir pažvelgė į 
griovį. 

— Ar privalau leistis ten? - paklausė jis. 

— Taip, - atrėžė Frostas, - kad tave kur perku- 
nai, privalai. 

Į šią apžiūrą ranka numoti jis neleis jam. 

Gydytojas grįžo į automobilį guminių aulinių. 
Užsimovęs juos, nusivilko paltą ir pasiraitojo marš- 
kinių rankoves. Tuomet labai atsargiai ėmė leistis 
žemyn į griovį. 

— Prašyčiau šiek tiek šviesos. 

Trys Žibintuvėlių spinduliai apšvietė kelią savo 
instrumentais ir termometrais nešinam gydytojui. 
Nepaisydamas sudėtingų darbo sąlygų, Slomonas 
neskubėjo, pasiryžęs išvengti vakarykščio fiasko 

pasikartojimo. Prieš išsikapanodamas aukštyn, jis 

— Iš pirmo žvilgsnio negyvas jis jau keturias ar 
šešias valandas, - pasakė jis, šluostydamasis ran- 
kas iš automobilio ištrauktu rankšluosčiu. - Šiomis 
sąlygomis tiksliau nustatyti neįmanoma, skrodi- 
mas atskleis daugiau. - Nuleidęs rankogalius, jis 
užsimetė paltą. - Skrodimas taip pat parodys tiks- 
liau, tačiau esu beveik tikras, kad įmestas į griovį 
jis jau buvo negyvas. Šitaip sužalotas ilgai nebūtų 
tempęs. 

„Vargšas šunsnukis nebūtų norėjęs gyventi su 
šitaip atrodančiu veidu“, - pamanė Frostas. 

— Daktarėli, ar jau galime jį ištraukti? 

— Neįsivaizduoju, kodėl negalėtumėte. Su šitaip 
čia mirkstančiu lavonu patologas nedaug ką tega- 
lės nuveikti. 

Slomonas grįžo į automobilį, pažadėjęs detales- 
nę ataskaitą pateikti po valandos. 

Nusikaltimo vietos tyrėjas atrodė pernelyg 
užimtas savo fotoaparatu, todėl Frostas su Vebste- 
riu nusiavė batus ir kojines, pasiraitojo kelnes ir 
įbrido į griovį. Plikas jų kojas apglėbęs vanduo bu- 
vo šaltas it pati mirtis, o jų pėdos smego į minkštą, 
juodą dumblą. Frostui sugriebus konsteblio pečius, 
o Vebsteriui — kojas, vyrai kilstelėjo kūną. Šelbis 
buvo sunkus ir užsispyręs. Tarsi prilipęs prie dumb- 
luoto dugno. Sukandę dantis pareigūnai nepasida- 
vė. Galiausiai kūnas atsiplėšė nuo klampynės ir iš- 
niro į paviršių; nuo tabaluojančios Šelbio galvos su 
visa atvėpusia oda varvėjo purvinas, dvokiantis 
vanduo. Procesą nuolat pertraukė akinanti melsva 

tamsą draskanti nusikaltimo vietos tyrėjo fotoapa- 
rato blykstė. 

Jie paguldė Deivą Šelbį ant žole apaugusio grio- 
vio krašto, gerokai atokiau nuo ištrypto ploto, po 
kurį norės paropinėti teismo ekspertai. Kūną pri- 
dengė nusikaltimo vietos tyrėjo iš automobilio at- 
nešta plėvele. 

Tamsoje pasigirdo artėjančio greitosios pagalbos 
automobilio sirenos dejonė, o netrukus, ekipažui 
braunantis pro apžėlusį, vingiuotą šunkelį, horizon- 
te pasirodė šokčiojantys mėlyni švyturėliai. Tačiau 
jiems nespėjus pasiekti įvykio vietos, sužibo kitų 
automobilių žiburiai. „Rover“ ir „Ford“. Maletas, 
Alenas ir Ingramas prisiartino akmeniniais veidais. 

Frostas atsitraukė nuo uždengto kūno. Pasilen- 
kęs Maletas kilstelėjo plėvelės kampą ir susiraukęs, 
tarsi jį būtų pervėręs skausmas, nusigręžė. 

— Kaip gaila. Jaunas, perspektyvus pareigūnas. 
Koks betikslis praradimas. 

Jis žengtelėjo į šalį, užleisdamas vietą Alenui, 
kuris priklaupė prie kūno, nukreipė žibintuvėlį į 
siaubingai sudarkytą veidą ir ėmėsi apžiūrinėti 
taip, lyg rinktųsi didkepsnį mėsininko parduotu- 
vėje. Galiausiai, uždengęs kūną, jis išsitiesė. 

Maletui nesisekė tramdyti emocijų. 

— Kad ir kas šitaip su juo pasielgė, - kalbėjo jis, 
noriu jo galvos. Nesvarbu, kiek vyrų prireiks, bet 
noriu jo galvos. - Atsigręžęs į Frostą, jis dar pridū- 
rė: - Skiriu poną Aleną vadovauti. Jūs perimsite vi- 
sas jo bylas. 

— Supratau, - atsakė Frostas nesitikėjęs, kad Ma- 
letas leis jam imtis šitokio svarbaus tyrimo. 

Maletas atsikrenkštė ir ėmė mindžikuoti vieto- 
je. Jis kreipėsi į Frostą, tačiau nedrįso pažvelgti jam 
į veidą. 

— Kažkas privalo pranešti Šelbio žmonai, < ta- 
rė jis. 

Jo žmona! Jaunoji ponia Šelbi, pati vis dar kone 
paauglė ir jau dviejų vaikų - trimečio ir pusantrų - 
bei trečiojo besilaukianti motina. 

— Sere, maniau, to imsitės asmeniškai, — tarė 
Frostas. 

Maletas spoksojo į tolį, vairavimo pirštine 
pliauškindamas į delną. 

— Noriu, kad jai būtų pranešta švelniai, — aiški- 
no jis. - Jei ji pamatys prie durų stovintį skyriaus 
viršininką... Suprantu, ji nėščia... Šokas... Būtų ge- 
riau, jei jūs... - savo minties jis taip ir nebaigė. 

— Vadinasi, jūs įsakote man? - pasitikslino Fros- 
tas, pasiryžęs nesisiūlyti savanoriu. 

- Hm, taip, - burbtelėjo Maletas, trokšdamas, 
kad inspektorius neremtų jo į kampą. - Taip bus 
geriausia. 

„Tau, šunsnuki, bet tikrai ne man“, - apmau- 
džiai svarstė Frostas. 

— Ką gi, viršininke. Jei taip sakote. 

Iš nemalonios padėties išsisukęs Maletas pajuto 
palengvėjimą ir nutaisė nuoširdžią veido išraišką. 

- Ir patikinkite ponią Šelbi, kad jeigu tik jai ko 
prireiks šią liūdną valandą, jai tereikia manęs pa- 
prašyti. Jos vyras buvo vienas šauniausių mano 
pareigūnų, — patarinėjo jis. Frostui pasukus prie 
automobilio, dar šūktelėjo įkandin: - Ir pažadėkite 
jai, kad sučiupsime šitaip su juo pasielgusį gyvulį. 

telėjo Frostas modamas Vebsteriui ir praverdamas 
automobilio dureles. 

Susmukęs keleivio sėdynėje, jis iškratė paskuti- 
nę pakelyje jo laukusią cigaretę. 

— Drauguži, šitos užduoties paprastai vengiu it 
maro. Jau šimtus kartų esu tai daręs, todėl turėčiau 
žinoti. - Dūmų banga išsisklaidė, atsimušusi į prie- 
kinį automobilio stiklą. - Pirmiau grįžkime į nuo- 
vadą. Turiu atlikti kai ką neatidėliotino. 

Jis prisiminė slaptu fotoaparatu nufotografuo- 
tas nuotraukas Šelbio spintelėje. Mažiausiai troško, 
kad koks nors gero linkintis asmuo nusiųstų jas 
Šelbio žmonai su kitais jo daiktais. 

Nuovadoje visi iki vieno pareigūnai jautėsi šo- 
kiruoti ir raudonavo iš pykčio. 

— Džekai, jis buvo suknistai geras vyrukas, — 
kalbėjo Bilas Velsas. - Vienas iš šauniausių. 

Frostas tylėjo. Šelbio nužudymas jį nuliūdino ne 
mažiau nei kitus, tačiau jis nebuvo toks jau suknis- 
tai geras vyrukas. Jis buvo nepatikimas, tingus ir 
ištvirkęs melagis. 

Inspektorius pasuko persirengimo kambario 
link. Jis buvo tuščias. Suradęs anksčiau tikusį rak- 
tą, atvėrė Šelbio spintelę. Fotoaparatas vis dar gu- 
lėjo savo vietoje, tačiau nuotraukų nebebuvo nė 
kvapo. Tyliai susikeikęs ir užrakinęs spintelę, Fros- 
tas prisidėjo prie Vebsterio automobilyje. 

Kiekvienoje pagrindinių gatvių sankryžoje 
jiems įsižiebdavo žalia šviesa - kaip tik tuomet, kai 

Frostas žūtbūt stengėsi atitolinti tą akimirką, kai 
Šelbio žmona atidarys duris. 

Dviejų aukštų Šelbių vienbutis namas stovėjo 
gatvės kampe, o pirmo aukšto šviesos už ryškiai 
raudonų užuolaidų maloniai kvietė užeiti. Vebs- 
teris pastatė automobilį kitoje gatvės pusėje ir iš- 
jungė variklį. Frostas sėdėjo tarsi įkaltas. Kišenėje 
radęs naują pakelį cigarečių, lėtai lupo nuo jo celo- 
faną. Mėgaudamasis inspektorius lėtai prisidegė ci- 
garetę ir po akimirkos sutraiškė ją į perpildytą au- 
tomobilio peleninę. 

- Po perkūnais! - suriko jis. - Štai kodėl Maletui 
moka tokį suknistai didelį atlyginimą. Kad jis im- 
tųsi tokių bjaurių darbų. 

Pajutęs išlieto įniršio sukeltą palengvėjimą, del- 
nais pasitrynė veidą ir pralinksmėjo. 

— Nagi, užbaikime šitą reikalą kartą ir visiems 
laikams. Tu eik ir surask kaimynę, kuri galėtų su ja 
pabūti, 0 aš pranešiu naujienas. 

Frostas Žengė pro raudonai nudažytus vartelius 
takeliu link laukujų durų, prie kurių nykščiu spus- 
telėjo skambutį. Spartūs, lengvi žingsniai, ir durys 
lėtai prasivėrė. Vaikas, muilu ir švara kvepiantis tri- 
metis berniukas mėlyna pižama, sumišęs žvelgė į jį. 

— Maniau, kad tu - mano tėtis, - tarė jis. 

— Ar tavo mamytė namuose? - paklausė Frostas, 
mintyse dar kartą iškeikdamas Maletą už bailumą. 
Ši užduotis sunkesnė, nei jis tikėjosi. 

Koridoriaus gale jauna moteris atidarė duris. Iš- 
vydusi ne savo vyrą, o kriminalistą inspektorių 
Frostą, ji išbalo ir, stengdamasi neprarasti pusiaus- 
vyros, akimirką stipriai suspaudė durų staktą. 


- Tomi, trumpam eik į kitą kambarį pažaisti, — 
kreipėsi ji į vaiką, iš paskutiniųjų stengdamasi iš- 
laikyti ramų toną. Berniukui prasispraudus pro ją, 
moteris lėtai nužingsniavo prie laukujų durų. 

— Sveika, mieloji, — tarė Frostas suvokdamas, 
kad nuovadoje pamiršo sužinoti jos vardą. - Kaip 
manai, ar galėčiau užeiti? Turiu tau kai ką pasa- 
kyti. 

Pakeliui Žvilgtelėjusi į svetainę pasižiūrėti, ar 
vaikams nieko netrūksta, ji nusivedė Frostą į virtu- 
vę. Mažą, šiltą, jaukią virtuvę. Inspektorius užuo- 
dė gaminamą naminį maistą —- gardų iš orkaitės 
sklindantį troškinio aromatą. Tokį patiekalą žemos 
temperatūros orkaitėje galėjai palikti valandų va- 
landas. Tobuliausias sprendimas, jei vyras papras- 
tai namo grįžta vėlai. Nedidukas, balta staltiese už- 
tiestas virtuvinis stalas buvo padengtas dviem. Ji 
pasiūlė Frostui prisėsti, o pati, atgręžusi jam nuga- 
rą, nužingsniavo prie viryklės pamaišyti puodo. Jis 
liko stovėti. 

Įnikusi maišyti tai, ko maišyti visai nereikėjo, ji 
paklausė: 

— Arjis sužeistas? 

— Mieloji, jis negyvas, — tiesiai šviesiai išrėžė 
Frostas. 

Moters nugara įsitempė. Ji nesiliovė maišiusi, 
šaukštu barškindama į puodo kraštus. 

— Taip ir maniau, kad kažkas atsitiko, kai pa- 
skambinau į nuovadą. Jie vis tikino, kad jis dirba 
vėlyvą pamainą, tačiau aš žinojau. 

— Norėčiau, kad pravirktum, - tarė Frostas. — 
Norėčiau, kad paprasčiausiai pravirktum. 

Jos veidas persimainė, o kūnas susmuko iš šird- 
gėlos. 

Frostas tvirtai ją apglėbė. 

- Štai taip, mieloji, išsiverk. 

Jis juto karčias jos ašaras riedant jo skruostu ir 
žemyn kaklu. Laikė ją savo glėbyje tylėdamas, da- 
lydamasis jos sielvartu. Staiga ji nurimo. 

— Kaip tai nutiko? - sušnabždėjo ji. 

— Jį nušovė, mieloji. Jis mėgino sulaikyti men- 
kystą su šautuvu. 

Atsitraukusi nuo jo, ji nusišluostė veidą prijuos- 
te, išjungė viryklę bei orkaitę ir susmuko vienoje iš 
kėdžių. Drėgnu, nuo jos ašarų peršinčiu veidu 
Frostas išsitraukė antrą kėdę ir prisėdo greta. 

— Arjums viskas gerai? — ji pasiteiravo jo. 

— Man? - nustebęs paklausė Frostas. - Man vis- 
kas gerai, - atsakė jis, tačiau jo rankos virpėjo. 

— Jis buvo neprilygstamas vyras, - tarė ji, - iš- 
ties neprilygstamas. Dievino mane ir vaikus. Buvo- 
me vienintelis jo gyvenimo tikslas. Jis nė akies 
krašteliu nepažvelgdavo į kitas moteris, nors šios ir 
žvalgėsi į jį. Suprantate, jos žavėjosi juo, mat jis bu- 
vo toks išvaizdus; tačiau jis buvo mano. Mes vienas 
kitą mylėjome. 

— Žinau, - atsakė Frostas. Suskambo telefonas. — 
Aš atsiliepsiu, - pasisiūlė jis. 

Kitame laido gale pasigirdo balsas: 

— „Dentono aidas“. Ar galėčiau pasikalbėti su 
ponia Šelbi? 

— Atsikniskit, — užrėkė Frostas ir metė ragelį. 
Telefonas suskambo antrąkart. Jis ištraukė laidą 
iš lizdo sienoje. Netrukus ją užpuls įvairiausi 

žiniasklaidos atstovai, trokštantys sužinoti, koks 
jausmas yra būti policininko ištaškytomis smege- 
nimis našle. Jis nutarė paprašyti nuovados perimti 
jos telefoninius skambučius ir lauke pastatyti sar- 
gybinį. Tai mažiausiai, ką Maletas gali dėl jos pa- 
daryti. 

— Reikės pranešti visiems, — kalbėjo ji. — Jo tė- 
vams. Jų širdys plyš iš sielvarto. 

Frostas linktelėjo. Ji stengėsi atrodyti rami, ta- 
čiau inspektorius suvokė ją esant ant isterijos ribos. 
Kur, po galais, bastosi Vebsteris su ta kaimyne? 

Iš kito kambario juos pasiekė susijaudinimo 
šūksnis ir kikenimas. 

— Ar vaikams viskas bus gerai? - paklausė jis. 

— Po minutėlės paguldysiu juos miegoti, - link- 
telėjo ji. 

Pasigirdo durų skambutis. „Galų gale,“ - pama- 
nė jis. 

— Mano kolega su kaimyne, - jis paaiškino jai. — 
Manėme, kad draugija tau pravers. - Jai prasižiojus 
prieštarauti, jis pridūrė: - Jei ji tik trukdys, visada 
gali išsiųsti ją namo. 

— Ačiū, kad atvažiavote, - tarė ji. - Džiaugiuosi, 
kad tai esate jūs. 

Jis apkabino ją ir nužingsniavo prie durų. Po 
laiptais ant kabyklos kabojo paltai ir kepurės, o ant 
paskutinės pakabos - Deivo Šelbio policininko mi- 
linė. Per petį žvilgčiodamas į uždarytas virtuvės 
duris, jis paskubomis patikrino kišenes ir su palen- 
gvėjimu atsiduso, pirštais apčiuopęs nuotraukų ry- 
šulėlį. Įsikišęs jį į savo lietpalčio kišenę, atvėrė du- 
ris Vebsteriui ir apkūniai, motiniškai atrodančiai 
moteriškei iš gretimo namo. 

— Ji virtuvėje, - sušnabždėjo jis, praleisdamas 
kaimynę. 

— Kaip ji reagavo? - pasiteiravo Vebsteris, abiem 
grįžus į automobilį. 

— Prastai, - atsakė Frostas. - Pasirodo, Šelbis bu- 
vo nuostabiausias pasaulyje vyras, nė karto nepa- 
žvelgęs į kitą moterį. 

Apie fotografijas Vebsteriui jis neužsiminė. 

Vebsteris pasuko raktelį spynoje. 

— Atgal į nuovadą? 

Frostas papurtė galvą. 

— Drauguži, nemanau, kad sugebėsiu tai pakel- 
ti. Tas prakeiktas gedulas. Mums užkrovė visas 
inspektoriaus Aleno bylas, todėl nulėkime į ligoni- 
nę ir pasikalbėkime su ta vargše pasileidėle, kurios 
vakar neišprievartavo. 

Vebsteriui jau nebereikėjo aiškinti, kaip nusigau- 
ti iki ligoninės. Automobilį jis vairavo taip automa- 
tiškai, jog netikėtai pajuto svyrančią galvą ir buvo 
priverstas ją krestelėti, kad neužmigtų prie vairo. 
Atidaręs langą, leido šalto oro gūsiui jį pažadinti. 

Ilgų, vienišų ligoninės koridorių tinkle tvyrojo 
jau gerai pažįstamas antiseptikų ir prasto maisto 
kvapas. Jie prasilenkė su kažkur skubančia jaunute 
slauge, kurios kaktą neklusniai dengė plaukų sruo- 
ga. Tai buvo toji pati medicinos sesuo, kurią pra- 
ėjusį vakarą kalbino Deivas Šelbis. Šiandien ji 
amžiams neteko galimybės patekti į jo nuotraukų 
kolekciją. 

Pola Grei gulėjo Sinklero palatoje. Frostui nerei- 
kėjo klausti kelio. Toje pačioje palatoje gydėsi jo 

žmona. Jo žmona! Jis jautėsi kaltas - neturėjo ga- 
limybės nuoširdžiai jos gedėti. Kiekvienas nusipel- 
no bent vieno gedinčiojo. Net vargšelis Benas Kor- 
nišas. 

Jų jau laukianti budinti slaugė pamojo lovos 
prie lango link. Pola Grei sėdėjo atsirėmusi į dvi 
kietai iškrakmolytas ligoninės pagalves, kurios jai 
judant net traškėjo. Jos paakiai buvo violetiniai ir 
ištinę. Likęs veidas buvo įvyniotas į storą tvarsčių 
kaukę su plyšeliu burnai. Iš jo kyšojo cigaretė, ku- 
rią ji godžiai traukė. Ant naktinio stalelio greta lo- 
vos stovėjo didelis dubuo vaisių ir puokštė bronzi- 
nių chrizantemų, į ją buvo atremtas atvirukas su 
užrašu: „Pola, linkime greičiau pasveikti. Merginos 
iš „Kokosų giraitės“. Išvydusi du besiartinančius 
vyriškius, ji primerkė pajuodusias akis. 

— Pono Baskino dovana? - pasiteiravo Frostas, 
linktelėdamas į vaisius ir traukdamas kėdę arčiau 
lovos. 

Cigaretė ėmė įnirtingai mataruoti. 

— Baskino? To niekingo menkystos? Jis nė minu- 
tės savo laiko man neskirtų. Taigi kas, po velnių, 
jūs tokie? 

— Frostas, kriminalistas inspektorius Frostas. 
Dabita greta manęs - kriminalistas konsteblis 
Vebsteris. Pola, su sulaužytu žandikauliu tais vai- 
siais pasimėgauti juk negalėsi. 

Ji mostelėjo į dubenį. 

— Vaišinkitės. 

Vebsteris nenorėjo nieko. Paėmęs bananą, Fros- 
tas pradėjo jį lupti. - Norėtume kai ko paklausti 
apie praėjusį vakarą. 

— Viską jau papasakojau ponui Niurgzliui. 

— Ponas Niurgzlys buvo nušalintas nuo tyrimo. 
Jo ėmiausi aš, - paaiškino Frostas. - Papasakok, kas 
vakar nutiko. 

— Nėra čia ką pasakoti. Einančią per miškus ma- 
ne užpuolė. Tačiau pasakysiu jums štai ką. Tas 
šunsnukis tegu nemėgina šito dar kartą. Aš būsiu 
pasiruošusi. - Pravėrusi spintelę, ji ištraukė sulen- 
kiamą peilį. - Sudraskysiu tą niekšą į gabalėlius! 
Pautus jam nupjausiu! - Savo grasinimus Pola išrė- 
žė taip aistringai, kad Frostas buvo pasiryžęs ja pa- 
tikėti. 

— Ar matei jo veidą? Ar atpažintum jį darsyk iš- 
vydusi? Būtų skaudu, jei netyčia iškastruotum ne 
tą vyrą. 

— Čia ir bėda, to tipo veido nemačiau. Jis čiupo 
mane iš užnugario. 

— Tačiau bendrais bruožais jį nupasakotum, — 
neatlyžo inspektorius. - Ar jis buvo toks jaunas ir 
išvaizdžiai sudėtas kaip aš, ar toks senas ir nukar- 
šęs kaip Džordžas Bernardas Šo ana ten? 

„Kiek galima tų juokelių apie barzdą?“ - pykčiu 
kunkuliavo Vebsteris, nesugebėdamas išspausti nė 
menkiausios šypsenėlės. Pajuodusios akys surado 
ji, o pro tvarsčių plyšelį išsiveržė ilgas dūmų šleifas. 

- Jis visai neblogas, kaip manote? - tarė Pola. 

- Jei tau patinka barzdylos, - atsakė Frostas, slėp- 
damas banano žievę už vazos. - Tačiau, brangioji 
Pola, privalai mums padėti. Tu esi jau šeštoji jo au- 
ka, o mes vis dar neturime padoraus jo apibūdini- 
mo. Jis gali būti nors ir vienakojis kinas. Nagi, mie- 
loji, pagalvok. Bent menkiausia užuomina pravers. 


Susimąsčiusi ji nuleido galvą ir liūdnai ją pa- 
purtė. 

— Atleiskite. 

— Tada detaliai papasakok mums, kaip viskas 
nutiko. Galbūt taip ką nors prisiminsi. 

— Vėluoju į pasirodymą klube. Lekiu kiek įka- 
bindama, trumpindama kelią per miškus. Staiga 
man ant galvos užmaukšlinama kažkas juodo. 

— Audinys? - pasiteiravo Frostas. 

— Ne, kažkas polietileninio. Nieko nematau. 
Man trūksta oro. Mėginu klykti, tačiau tvirtos ran- 
kos apsiveja man kaklą ir ima spausti. Bandau pa- 
siekti jo veidą ir iškabinti tas purvinas akis, tačiau 
jis suspaudžia dar stipriau, ir aš imu dusti. Tada 
netekau sąmonės. 

— Sakai, siekei jo veido? — nušvitęs paklausė 
Frostas. - Ar jis buvo gauruotas kaip mano kolega, 
ar švariai nusiskutęs kaip aš? 

— Jo veidą dengė kažkokia plastikinė kaukė. 
Tiek pirštais ir teapčiuopiau. Net jo rankos buvo 
apmautos plastikinėmis pirštinėmis. - Ji paniro at- 
gal į pagalves. - Jie neleidžia man pažvelgti į veid- 
rodį. Ar mano veidas taip baisiai sudarkytas? 

— Jis panašus į babuino užpakalį, - tiesiai švie- 
siai išrėžė Frostas, — tačiau jis sugis. O kaip tavo 
užpuolikas? Gal jis turėjo tokių trūkumų kaip me- 
dinė koja, plastikinis pasididžiavimas ar mechani- 
nis prietaisas, kurie padėtų mums atpažinti jį? 

Cigaretė jau kėsinosi padegti tvarsčius. Išsitrau- 
kusi iš burnos, ji įmetė ją į vazą su gėlėmis. „Mano 
svajonių moteris“, - pamanė Frostas. 

Pola minutėlę pamąstė. 


— Jo kelnės, - galiausiai tarė ji. - Jos buvo kažko- 
kios keistos. 

— Kuo jos tau atrodė keistos? - paskubomis pa- 
klausė Frostas. 

— Galbūt aš klystu. Tai nutiko prieš pat man 
prarandant sąmonę. Ištiesiau ranką... Griebti jam — 
patys žinote kur. Man pasirodė, kad jo kelnės buvo 
pasiūtos iš kažkokio rankšluostinio audinio. 

Frostas iš susijaudinimo net šoktelėjo. Šito jis 
anksčiau negirdėjo. 

— Tarsi bėgiko kelnės ar sportinio kostiumo da- 
lis? 

— Galėjo būti, - atsakė ji. 

— Dar kas nors? 

— Atleiskite, — tarė ji pavargusiu balsu. - Dau- 
giau negaliu niekuo jums padėti. Gal atsirastų ko- 
kia cigaretė? 

Tvarsčiuose suradęs jos burnos plyšį, jis įstūmė 
cigaretę ir mandagiai pridegė. 

— Ar žinai, kad jis neišprievartavo tavęs? 

— Taip. Tai didžiausias įžeidimas, — tarė ji ir 
įtraukusi dūmą sukosėjo, galva atsimušdama į pa- 
galves. - Daugiau nieko negaliu jums papasakoti. 

- Tu mums ir taip daug padėjai, - stodamasis 
tarė Frostas. - Jei ką prisiminsi, štai vizitinė mano 
kortelė. 

Jis padėjo sulankstytą kortelę greta „Kokosų gi- 
raitės“ merginų atviruko ir įbruko jai į ranką naują 
pakelį cigarečių. 

— O čia - kad nepritrūktum cigarečių. 

Atsisveikindamas pamojavo ir jau buvo pake- 
liui iš palatos, kai prisiminė ketinęs jos dar kai ko 


paklausti. Liepęs Vebsteriui palaukti, grįžo atgal 
prie lovos. 

— Greičiau, - tarė ji, tempdama ligoninės marš- 
kinius aukštyn, - paskubėkite, kol slaugė negrįžo. 

Jis išsiviepė. 

— O, kad turėčiau laiko, mieloji, lįsčiau ten tarsi 
šeškas į urvą. Dar pora klausimėlių. Judvi su Džiu- 
le King esate kaimynės, tiesa? 

— Taip. Kodėl klausiate? 

— Gal žinai, ar vakar ji buvo namuose? 

- Taip. Jos aplankyti atvyko tas prašmatnus vai- 
kinas, tasai pasipūtėlis parlamento nario sūnelis. 
Apie šeštą valandą netyčia dirstelėjau pro langą ir 
pastebėjau sustojantį jo automobilį. 

— Kelintą valandą išėjai į „Kokosų giraitę“? 

Susimąsčiusi ji patapšnojo sau į smakrą. 

— Apie dešimtą ar vienuoliktą. 

— O Rodžeris Mileris ar vis dar buvo ten? 

— Kiek Žinau, taip. 

— Ak, - nusivylęs atsiduso Frostas. 

— Džiulė, žinoma, buvo išėjusi, tačiau Rodžeris 
liko bute. 

Frostas pajuto savo širdį porą kartų užsikirtus 
prieš tai, kai ji ėmė daužytis smarkiau. Jei Džiu- 
lės nebuvo namuose, tuomet jos vaikinas nebeturi 
alibi. 

- Iš kur žinai, kad ji buvo išėjusi? 

— Mačiau ją savo akimis. Dūmiau gatve jaudin- 
damasi, kad vėluoju, ir svarstydama, ką pasakys 
tas šunsnukis Baskinas, kai pro mane „Jaguar“ 
pralėkė Džiulė. 

— Rodžerio automobiliu? 

— Taip. 

— Ar Rodžeris sėdėjo greta? 

— Ne, Džiulė buvo viena. Šūktelėjau vildamasi, 
kad ji pamėtės mane, tačiau ji neišgirdo. Prie- 
šingu atveju dabar nebūčiau tokioje nedėkingoje 
padėtyje. 

— Matei Džiulę, nuvažiuojančią Rodžerio Mile- 
rio automobiliu apie dešimtą ar vienuoliktą vaka- 
ro? — pakartojo Frostas, norėdamas įsitikinti, kad 
viską suprato teisingai. 

Ji linktelėjo. 

— Kiek dar kartų turėsiu tai pakartoti? 

Frostas nušvito iš pasitenkinimo. 

— Pola, mano meile, jei kada vėl pajusi nenumal- 
domą troškimą būti išprievartauta, nesvarbu, die- 
ną ar naktį, skambtelk man, ir aš tuoj pat atlėksiu. 

Nuskriejęs prie Vebsterio, inspektorius čiupo jį 
už rankos ir, pasakodamas naujausius įvykius, 
skubino jį lauk. Vos grįžę į automobilį jie susisiekė 
su Operatyviojo valdymo centru ir pareikalavo, 
kad Džiulė King tuoj pat būtų pristatyta į nuovadą 
apklausai. 


NAKTINĖ TREČIADIENIO PAMAINA 


Vos įžengęs į priimamąjį, Frostas užuodė pilvą ku- 
tenantį jos kvepalų kvapą. Jis privertė inspektorių 
pamiršti pastarųjų valandų vargus. 

— Ji kvotos kambaryje, - šūktelėjo Bilas Velsas, 
braukdamas tiesią liniją po paskutiniu įvykių 
žurnalo įrašu. - Džordanas su Simsu ją ką tik at- 
gabeno. 

Vebsteris buvo nusiųstas pakeisti dviejų unifor- 
muotų pareigūnų, vykdančių sekinančią užduotį 
— nenuleidžiančių akių nuo Džiulės King, o Frostas 
nukrypavo prie nuovados seržanto. 

- Ji atrodo patraukli paukštytė, - pakomentavo 
Velsas. 

-— Taigi, - pritarė Frostas. - Jei neprieštarauji bū- 
ti pervažiuotas. Ar nužudymo tyrimas bent šiek 
tiek pasistūmėjo pirmyn? 

Velsas liūdnai papurtė galvą. 

— Džekai, tas reikalas išties bjaurus. Toks šau- 
nus policijos pareigūnas. 

— Taip, - monotoniškai burbtelėjo Frostas. - Gai- 
la, kad būdamas gyvas jis neatrodė toks šaunus. 
Vadinasi, Alenas nenuveikė nieko naudingo? 

— Jis paskelbė visuotinę Steno Justaso paiešką. 
Mes sučiupsime jį. 

- Jei manysime, kad jis iš tiesų kaltas, - su abe- 
jone balse pasakė Frostas. 

Velsas nustebo. 


— Ponas Alenas tuo visiškai tikras. 

— Ak, taip, - prunkštelėjo Frostas, - vadinasi, tai 
neginčytina? Kam dar gaišti laiką teisme. 

— Vyrai klausinėja apie viršvalandžius, - staiga 
pokalbį kita linkme pakreipė Velsas. 

— Tai mano prioritetų sąrašo viršūnėje, - atsakė 
Frostas, apsivyniodamas šaliką aplink kaklą ir 
sukdamas į kvotos kambarį, kuriame laukė panelė 
Džiulė King. Jis yra taip arti tikslo. 

— Pone Frostai! - paniuręs šūktelėjo Maletas. 

„Dabar kas?“ — pamanė Frostas. Pirmiausia jis 
išbėrė geras naujienas: 

— Sere, išsiaiškinome, kad Rodžeris Mileris ne- 
vairavo savo automobilio ir senuko nepartrenkė. 
Tą padarė jo mergina. Atsivežėme ją į nuovadą ap- 
klausti. 

Maletas šiek tiek šyptelėjo. 

— Inspektoriau, tai nuostabios naujienos. Seras 
Čarlzas bus patenkintas. - Šypsena nuslinko jam 
nuo veido. - Ar aplankėte ponią Šelbi? 

— Taip, sere, asmeniškai pranešiau jai naujienas. 

— Kaip ji reagavo? 

- Ji palūžo, sere. Prie jos namų paskyriau patru- 
liuoti pareigūną, kuris neleistų laikraščiams ir te- 
levizijai brautis vidun. 

Maletas suspaudė lūpas. 

- Žinoma, Frostai, išmintingas sprendimas. — 
Nuleidęs galvą, jis liūdnai įsispoksojo į savo ba- 
tus. - Frostai, mums stigs jo. Velniškai šaunus pa- 
reigūnas. 

— Sere, visi man tik tai ir kartoja, - tarė Frostas, 
prisimindamas visas tas spalvotas nuotraukas, 

kurių dauguma buvo darytos tada, kai Šelbis neva 
patruliavo. Jis nusigręžė eiti, tačiau per lėtai. Male- 
tas ruošėsi šauti dar kartą. 

— Ar išsiuntėte nusikaltimų statistikos atas- 
kaitą? 

— Taip, sere, - atsakė Frostas, tą pačią akimirką 
pasigailėjęs melagystės. Maletą taip pradžiugino 
naujienos apie Rodžerį Milerį, kad galbūt jis tiesos 
nesužinos. 

Kvotos kambaryje oranžines kelnes, geltoną 
džemperį ir baltą beretę dėvinti Džiulė King sėdėjo 
ant vienos iš kietų kėdžių krašto, savo dirbtinio leo- 
pardo kailio paltą užmetusi ant atlošo. Jos cigare- 
tė smilko, o ji pati kunkuliavo pykčiu, oranžine 
spalva nulakuotais nagais pasiruošusi pulti dėl 
menkiausio mažmožio. Provokacijų nestigo. Jie už- 
draudė jai skambinti Rodžeriui, nepaaiškino, ką vi- 
sa tai reiškia, o šitas barzdotas keistuolis apskritai 
nė žodžio nepratarė. Nekreipdamas dėmesio į jos 
klausimus, jis tik stovėjo parimęs į sieną primerk- 
tomis akimis. Ji jau buvo pasirengusi pratrūkti, kai 
į kambarį įžengė kaip visada susitaršęs randuota- 
veidis, paskui save pažeme vilkdamas ilgą šaliką. 

— Kodėl aš čia? — pareikalavo paaiškinti ji. - Nie- 
kas man nieko nesako. Kas čia? Prakeiktas ges- 
tapas? 

— Froilen, turime jums keletą klausimų, - tarė 
Frostas, sėsdamasis ant stalo krašto ir išdėlioda- 
mas cigaretes bei degtukus rankos atstumu. 

Ji žvilgtelėjo į savo brangakmeniais nusagstytą 
laikrodį. 

— Po trisdešimt penkių minučių manęs laukia 
klube. 

Frostas įžiebė degtuką ir prisidegė cigaretę. 

— Panele King, nesu tikras, kad spėsite nuvykti 
ten laiku. Išsiaiškinome, kad sekėte mums pasa- 
kas. | 

Pasiraususi rankinėje, ji išsitraukė dildę ir ėmė 
įnirtingai brūžinti oranžinį nagą. 

— Mano pareiškime nebuvo nieko pramanyto. 
Rodžeris visą laiką buvo su manimi. 

Frostas garsiai atsiduso. 

— Konstebli, gal galėtumėte jai pasakyti. Man 
nepatinka pranešti blogas žinias panelėms su ap- 
gamais ant užpakalių. 

Prisitraukęs kėdę, Vebsteris prisėdo šalia jos. 

— Panele, Rodžeris Mileris nevairavo „Jaguar“. 
Tai buvote jūs. 
reikėtų pataisyti. Ji atidžiai braukė juos dilde. 

— Nesuprantu, apie ką jūs kalbate. 

— Jus matė prie „Jaguar“ vairo. 

— Nejaugi? - Į orą ji nupūtė oranžinių dulkių 
debesį. 

- Taip, - patikino Vebsteris. 

Ji nusišypsojo jam švelnia, gailesčio kupina šyp- 
sena. 

— Jūs tikriausiai laikote mane visiška kvaiša. 
Niekas nematė manęs automobilyje paprasčiausiai 
todėl, kad manęs nebuvo jame. 

Ji įmetė dildę atgal į rankinę ir užsegė sagtį. 

— Aš neprivalau čia sėdėti, o jūs neturite teisės 
manęs neišleisti. — Ji atsistojo. - Kelią lauk rasiu pati. 

Ištiesęs koją, Frostas pastojo jai kelią. 

— Panele, neturime laiko tuščiažodžiauti, - neiš- 
tvėrė jis. - Jus matė jūsų kaimynė Pola Grei. Ji šūk- 
telėjo tikėdamasi, kad ją pavešite. Tačiau neišgirdo- 
te ir nurūkote sau. Aš neblefuoju. Ji pateikė raštiš- 
ką pareiškimą. 

Norėdamas parodyti, kad sako tiesą, jai pano- 
sėje pamojavo popieriaus lapu. Tai buvo tik spaus- 
dintas apygardos prašymas atsiųsti nusikaltimų 
statistikos ataskaitą, tačiau jis atrodė reikšmingas. 

Ji lėtai susmego atgal į kėdę. Jos mintys, regis, 
vijo viena kitą. 

— Ak, teisingai, - galiausiai tarė ji. - Dabar pri- 
simenu. Nuvažiavau cigarečių. Nusipirkusi jų, tuoj 
pat grįžau. 

Frostas Žaidė su savo kėde, supdamasis ir ba- 
lansuodamas ant užpakalinių jos kojų. Jis nusišyp- 
sojo jai tėviška, besąlygiško supratimo kupina šyp- 
sena. 

— Taip ir maniau, kad galėsite visa tai kuo logiš- 
kiausiai paaiškinti. Kur pirkote cigarečių? 

Ji sudvejojo. 

— Užeigoje. „Juodoji gulbė“. 

— Dvidešimties minučių kelionė, - samprotavo 
Frostas. - Dešimt minučių pirmyn, dešimt atgal... 
Dar laikas, kurį sugaišote laukdama, kada jus ap- 
tarnaus. 

— Nair? - apdairiai paklausė ji. 

— Maniau, kad tai gana akivaizdu, - paaiškino 
Frostas. - Per tas pačias dvidešimt minučių buvo 

partrenktas Žmogus. Tai jūs pervažiavote Hikma- 
ną. Jūs užmušėte jį. 

Suvirpėjusi ir patrynusi rankas, ji prisidengė 
pečius kailiniu paltu. 

— Čia šalta. 

— Morge dar šalčiau, - tarė Frostas, išpūsdamas 
cigaretės dūmus pro nosį. - Mieloji, kodėl ilgini sa- 
vo agoniją? Iš šitos bėdos tu niekaip neišsisuksi. 
Nusimesk naštą nuo savo žavingos krūtinės. Papa- 
sakok mums, kas iš tiesų įvyko. 

Jis patogiai įsitaisė kėdėje, o Vebsteris pasiruošė 
užsirašyti. 

— Anksčiau man neteko vairuoti „Jaguar“. Pa- 
prašiau Rodžerio, kad leistų man pralėkti Pirties 
gatve. Jis sutiko ir įteikė man raktelius. Išvažiavau 
likus dešimčiai minučių iki vienuoliktos. Rodžeris 
liko mano namuose. Galbūt pro senukų rezidenci- 
jas važiavau kiek per greitai, tačiau esu tikra, kad 
greičio neviršijau. Buvo tamsu, o pasukusi už kam- 
po pajutau dunkstelėjimą. Nieko nemačiau ir nė 
nesuvokiau ką nors partrenkusi. Kai grįžau namo, 
Rodžeris ėmė inkšti, kad išdaužiau priekinį žibin- 
tą. Tada pamatėme kruviną sparną. Aš išsigandau. 
Rodžeris pasisiūlė pranešti, kad automobilį pavo- 
gė, taigi paslėpėme jį skersgatvyje ir grįžome na- 
mo, iš kur Rodžeris paskambino policijai. Nė nenu- 
maniau kažką partrenkusi, priešingu atveju būčiau 
sustojusi. Be to, negėriau nė lašo alkoholio. Visą va- 
karą nieko burnoje neturėjau. 

Baigusi pasakoti, ji pažvelgė į Frostą, mėgin- 
dama perskaityti jo reakciją. Jis atrodė visiškai abe- 
jingas. 


— Ar tai viskas? - paklausė jis. 

Ji linktelėjo. 

— Puiku, tada mes viską išspausdinsime ir duo- 
sime tau pasirašyti. Deja, palaukti turėsi areštinė- 
je. - Pastebėjęs jos nerimą, jis pridūrė: - Neilgai, tik 
kol nustatysime užstatą. 

Kai mergina buvo išvesta, jis nusižiovavo ir pa- 
sirąžė. 

— Ką gi, drauguži. Važiuokime pas ponaitį Rodže- 
rį ir pažiūrėkime, ar jis patvirtins jos pasakojimą. 

Iš pradžių Rodžeris Mileris pasiuto, pareikala- 
vo jį paleisti ir pradėjo svaidytis įvairiausiais teis- 
mų grasinimais, kurie iš Frosto ir Vebsterio atims 
pareigas, paskutinius grašius ir bet kokias pers- 
pektyvas. Tačiau išgirdęs, kad Džiulė King prisipa- 
žino „Jaguar“ vairavusi viena, nusiramino ir be il- 
gesnių raginimų patvirtino kiekvieną merginos 
pasakojimo smulkmeną. 

Pasiskolinęs iš Koljerio rašomąją mašinėlę, 
Vebsteris tėškė ją ant savo stalo bei nusikaltimų 
statistikos ataskaitos ir ėmėsi tarškinti pareiški- 
mus. Frostas, radęs vakarykščių sūdytų Žemės rie- 
šutų, kojas sukryžiavęs ant stalo, sudribęs sėdėjo 
savo kėdėje, svaidydamas riešutą po riešuto į viršų 
ir mėgindamas sugauti juos burna. 

Maletas įskriejo nesibeldęs. Staigiai keldamas 
kojas nuo stalo, Frostas sugebėjo nusviesti ant grin- 
dų segtuvą, po visą kabinetą pažerdamas popie- 
rius. Tačiau skyriaus viršininkas buvo pakilios 
nuotaikos. 

— Puikiai pasidarbavote, Frostai. Ką tik baigiau 
kalbėtis su seru Čarlzu. Išgirdęs, kad išteisinote jo 

sūnų, jis buvo nepaprastai patenkintas. Tiesą sa- 
kant, jis pakeliui pas mane. Ar pareiškimai jau pa- 
rengti? 

— Spausdinu paskutinį, — tarė Vebsteris, taisy- 
damas klaidą ir nupūsdamas trintuko liekanas. 

— Nuostabu, - šypsodamasis tarė Maletas. - Pa- 
siimsiu juos su savimi. 

Frosto galvoje mirkčiojo įspėjamasis Žiburėlis. 
Ką tasai apsukrus tipas rezga dabar? 

— Pasiimsite juos su savimi, viršininke? 

Jis sukinėjosi aplink Vebsterį, blaškydamas kon- 
steblį, kuris dėl to spaudė vieną klaidingą klavišą 
po kito. Tačiau galiausiai paskutinis puslapis buvo 
baigtas. Maletas čiupo jį iš rašomosios mašinėlės ir 
išsinešė lauk. 

Po valandos, per kurią Frostas grūmėsi su neva 
jau išsiųsta nusikaltimų statistikos ataskaita, ins- 
pektorius buvo pakviestas į Maleto kabinetą. 
Labiau nei bet kada raukydamasis dėl beviltiško 
inspektoriaus skaičių galvosūkio, Vebsteris nu- 
sprendė, kad jam jau gana. Kai durys vos spėjo 
trinktelėti Frostui už nugaros, jis sviedė savo rašik- 
lį ir sugrūdo dokumentus atgal į segtuvą. 

Frostas buvo pavargęs kaip šuo, laikrodis jau 
rodė po pirmos valandos nakties, o be miego jis ga- 
lėjo dirbti tik ribotą laiką. Svarbūs reikalai privers- 
tų jį ištverti, tačiau ne suknista nusikaltimų statis- 
tika. Į nemalonę jie pakliuvo per Frosto nekompe- 
tentingumą, todėl jei jis nori ataskaitą baigti 
šiąnakt, pats gali prie jos ir sėdėti. 

Vebsteris pasičiupo paltą nuo pakabos ir užsi- 
metė ant pečių. Pro purvinus langus naktis atrodė 

šalta, vėjuota ir atšiauri. Pasistatęs palto apykaklę 
jis laukė, kol grįš inspektorius. Atėjo laikas apginti 
savo teises. 

Pasibeldęs į Maleto kabineto duris, Frostas 
užėjo į vidų. Vos įkėlęs koją, jis ėmė kosėti, o akys 
pradėjo peršėti. Kabinete tvyrojo jau išvykusio sero 
Čarlzo Milerio palikimas: melsvas cigarų dūmų 
rūkas ir viską nustelbiantis skysčio po skutimosi 
kvapas. 

— Užeikite, - sugriaudėjo Maletas, drąsiai trauk- 
damas Čerčilio stiliaus cigarą. Frostas nukrypavo 
prie stalo ir uosdamas orą prisidegė cigaretę. 

— Viršininke, gal praverstų gurkšnis tyro oro? 

— Tai ypač brangus skystis po skutimosi, - pa- 
prieštaravo Maletas, išpūsdamas mažytį dūmų ra- 
tilą ir užsikosėdamas iki ašarų. 

— Nustebtumėte, kokios vietos šiais laikais sku- 
tamos, - prakalbo Frostas, tačiau Maletas neleido 
jam įsijausti. 

— Frostai, pamaniau, informuosiu ir jus. Pir- 
miausia seras Čarlzas perduoda savo sveikinimus. 
Jis labai džiaugiasi, kad mums pavyko visiškai iš- 
teisinti jo sūnų. 

— Tai ne visai tiesa, - pataisė jį Frostas. - Mes vis 
dar galime jį prikirpti už sąmokslą kliudant polici- 
jos tyrimui, melagingus parodymus, melagingą pra- 
nešimą apie pavogtą automobilį... Ir tai tik pradžia. 

Nusiėmęs akinius, Maletas tyčia pradėjo juos lė- 
tai valyti, kad nereikėtų pakelti akių į Frostą. 

— Svarsčiau, ar verta į tai painioti jo sūnų. Žino- 
ma, sprendimą palieku priimti jums. 

— Nesuprantu, ką norite pasakyti, - tarė Frostas, 
kratydamas cigaretės pelenus ant dviejų storų ci- 
garų nuorūkų didelėje Maleto peleninėje. 

— Mergina pripažino savo kaltę. Rodžeris tik 
stengėsi jai padėti. Ar už tai turėtume jį nubausti? 

— Taip, - nedvejodamas atsakė Frostas. 

Maletas išpūtė debesį cigaro dūmų. Inspekto- 
rius buvo užsispyręs ir nenuovokus. Jis nutaisė 
naują šypseną ir pamėgino dar kartą: 

— Be abejonės, aš nė nesvajočiau kištis, tačiau 
manau, kad visų interesai būtų patenkinti geriau, 
jei nepaviešintume fakto, jog Rodžeris Mileris me- 
lagingai pranešė apie automobilio vagystę. Tai si- 
tuaciją tik apsunkins. 

— Nejaugi? - suniurnėjo Frostas. 

- Išties, - patvirtino Maletas, nerdamas į dar gi- 
lesnius ir pavojingesnius vandenis. - Jei tai nutylė- 
sime, neliks nė menkiausios užuominos apie Ro- 
džerio ryšius su eismo įvykiu. Galėtume pasakyti, 
kad mergina vairavo automobilį, pakliuvo į tą įvy- 
kį, tačiau nenorėdama jo įvelti Rodžeriui neužsimi- 
nė. Taip jis išvengtų bet kokių kaltinimų. 

Suplojęs delnais, jis nusišypsojo Frostui įsiti- 
kinęs, kad toks variantas jam atrodys visiškai 1o- 
giškas. 

Frostas padėjo cigaretės nuorūką greta dviejų 
surūkytų cigarų lavonų. 

— Viršininke, tai graži pasakėlė, tačiau tai juk 
melas, ir nieko panašaus jų pareiškimuose nepa- 
rašyta. 


Maletas atsikrenkštė. 

— Ne, ne senuosiuose jų pareiškimuose. 

Frostas atlošė galvą taip staigiai, kad net jo 
sprandas garsiai trakštelėjo. 

— Ką reiškia jūsų žodžiai „senuosiuose pareiški- 
muose“? 

— Mes surašėme naujus pareiškimus. 

Iš pradžių Frostas negalėjo patikėti savo ausimis. 
Jis spoksojo į Maletą, šis ant savo stalo netikėtai ra- 
do dėmesio reikalaujantį popieriaus peilį. Frostas 
troško išplėšti jį iš viršininko rankos ir iki ranke- 
nos suvaryti į stalą. Įniršis sparčiai temdė jam akis. 

— Ar aš išgirdau jus teisingai? —- užriaumojo jis. — 
Norite pasakyti, kad man už nugaros dar kartą ap- 
klausėte įtariamuosius ir surašėte naujus — kito- 
kius - parodymus? 

Šitaip užpultas Maletas susigūžė. 

- Inspektoriau, tai ne visai tiesa. Pasitarę su se- 
ro Čarlzo advokatu, jiedu nusprendė šiek tiek pa- 
taisyti savo pasakojimus. 

Frosto kantrybė trūko. 

— Suktas niekše! Kaip, po perkūnais, drįsti veik- 
ti man už nugaros, regzti sąmokslus su savo tur- 
tuoliais bičiuliais ir priversti liudininkus keisti pa- 
rodymus? 

Maletas taip stipriai trenkė kumščiu į stalą, kad 
net peleninė pašoko vietoje. 

- Inspektoriau, būkite malonus ir prisiminkite, 
su kuo kalbate. 

Niekinantis Frosto žvilgsnis nedavė jam ramy- 
bės. Nejaugi jis nesuvokia, kad šitaip visiems bus 
geriau? Jis privalo pamėginti atvesti jį į protą. 

— Paklausykite, inspektoriau. Pirmiausia seras 
Čarlzas sutiko padengti visas merginos gynybos 
išlaidas. 

— Tai tikrų tikriausias kyšis jai, — priekaištavo 
Frostas. - Ką jis pažadėjo jums? 

Viršininkas prasižiojo kalbėti, tačiau įtūžis atė- 
mė žadą. Visas jo kūnas ėmė virpėti. 

— Kaip drįstate? - galiausiai išspaudė jis. — Šį 
kartą persistengėte, Frostai. Peržengėte visas ribas! 

Tačiau Frostas puolimo dar nebaigė. 

- Ir ką ketinate daryti? - suurzgė jis. - Paskųsite 
mane policijos pajėgų vadui? - Čiupęs telefono ra- 
gelį, jis atkišo jį Maletui. - Prašom imti. Skųskite! 
Gal ir numerį už jus surinkti? 

Neryžtingu rankos mostelėjimu skyriaus virši- 
ninkas nustūmė telefoną. 

- Meldžiu paklausyti. Seras Čarlzas rūpinasi ne 
tik merginos gynyba, bet ir derama kompensacija 
bei priežiūra nelaimingosios aukos Žmonai, - tarė 
jis. Po pauzės reikšmingai pridūrė: - Tačiau esu tik- 
ras, kad labiausiai jus sudomins dosnus jo pasiūly- 
mas paaukoti penkių tūkstančių svarų sterlingų 
pradinį įnašą į konsteblio Šelbio našlei ir vaikams 
skirtą fondą. 

Jis atsilošė įsitikinęs, kad stipresnio kozirio už 
šį Frostas neturi. 

— Pasirodo, dvokia ne tik prakeiktas jo odekolo- 
nas, - sušnypštė Frostas. 

Nekreipdamas dėmesio į inspektoriaus komen- 
tarą, Maletas kalbėjo įsitikinęs, kad jo argumentai 
teisingi. | 


— Kaip jau minėjau, tai jūsų byla. Sprendimą 
priimsite jūs ir tik jūs. Mes tik šiek tiek apeiname 
taisykles. Esu tikras, kad ponia Šelbi ir jaunoji jos 
šeima nepaprastai dėkotų už pinigus, tačiau jei 
manote, kad neturėtume suteikti jiems tokios gali- 
mybės, na, kaip sakiau, spręsti jums. 

„Tu, mėšlo gabale, - pamanė Frostas, — nieko 
vertas mėšlo gabale!“ Tačiau jis suprato pralaimė- 
jęs. Inspektorius sunkiai atsistojo. 

— Gerai, sere. Darykite, kaip išmanote judu su 
savo bičiuliu seru Čarlzu. Aš nenoriu nieko apie tai 
žinoti. 

Išeidamas jis trinktelėjo durimis taip smarkiai, 
kad visi daiktai kabinete sudrebėjo. 

Šiek tiek susiraukęs, nepatenkintas inspekto- 
riaus išėjimu, Maletas atsiduso su palengvėjimu, 
kad nemalonioji dalis baigta. Paėmęs telefono rage- 
lį, jis surinko į telefonų knygą neįtrauktą numerį, 
kurį jam buvo palikęs seras Čarlzas. 

— Sveiki, sere Čarlzai. Čia Maletas. Tas reikaliu- 
kas, kurį aptarėme. Viskas sutvarkyta... Visai ne, 
sere Čarlzai... Vienas malonumas. 

Padėjęs ragelį, pirštų galais jis švelniai patapš- 
nojo per telefono aparatą. Nuostabu. Seras Čarlzas 
ne iš tų, kurie pamiršta atsilyginti už paslaugą. 

Kunkuliuodamas pykčiu ir trokšdamas kam 
nors gerokai įspirti, Frostas grįžo į savo kabinetą. 
Po kojomis pasipainiojusi šiukšlių dėžė jį išpro- 
vokavo, todėl jis iš visų jėgų batu pasiuntė ją riden- 
tis kabineto grindimis. Jai atsimušus į stalo koją, 

viskas, kas buvo ant jo, pažiro Vebsteriui po kojo- 
mis. Konsteblio veido išraiška rėkė: „Aš važiuoju 
namo, ir tik pamėginkite mane sulaikyti.“ 

— Atleisk, drauguži, — krisdamas į kėdę tarė 
Frostas, — tačiau šioje nuovadoje dvokia didžiulė 
mėšlo krūva, o jos vardas Maletas. Niekad nepati- 
kėsi, kas atsitiko. Uždaryk duris. 

Inspektorius papasakojo kriminalistui konsteb- 
liui apie pokalbį viršininko kabinete. Akimirkai 
pamiršęs kelionę namo, Vebsteris susmego kėdėje 
ir klausėsi netikėdamas savo ausimis. 

— Norite pasakyti, kad jis sunaikino mūsų sura- 
šytus pareiškimus? 

— Taip, drauguži. Jei pamenu teisingai, tai vadi- 
nama trukdymu teisingumui, tačiau kai esi parla- 
mento narys, o kišenėje skyles degina atliekami 
penki tūkstančiai svarų, gali pavadinti tai menku 
taisyklių ignoravimu dėl kilnaus tikslo. Velniop 
nusikaltimų statistiką, velniop viršvalandžių dek- 
laraciją ir velniop mūsų numylėtąjį skyriaus virši- 
ninką. Aš važiuoju namo. 

Ties tais jo žodžiais suskambo vidinis tele- 
fonas. 

Dispečeris pranešė apie dar vieną išžaginimą 
Dentono miškuose. 

Septyniolikmetė mergina. 

Pervargę, prakaituoti, purvini ir su visą kūną 
sukančiu skausmu kovojantys Vebsteris su Frostu 
grįžo į automobilį, kuris, regis, šią nesibaigian- 
čią darbo pamainą tapo jų namais. Vebsteris kaip 


visada viršijo greitį, tačiau gatvės buvo apleistos; 
jie nepralenkė nė vieno automobilio. 

Pasiekę miškus, rado juos aplenkusį greitosios 
pagalbos automobilį, švyturėliais rodantį jiems su- 
stoti greta „Čarlio Alfos“ ekipažo. Pro atdaras grei- 
tosios duris į automobilį jau buvo keliama nusikal- 
timo auka. 

Dejuodamas vėjas purtė medžius, sėdamas su- 
džiūvusius lapus ant prie aukos skubančių Frosto 
ir Vebsterio. Mergina gulėjo užmerktomis akimis, 
viena - sumuštoji - jos veido pusė buvo ištinusi ir 
pamėlusi. Vargšelė nesiliovė drebėjusi ir aimana- 
vusi. Frostas nepaprastai atsargiai patraukė antklo- 
dę ir atidengė jos kaklą. Jis buvo nusėtas negai- 
lestingų prievartautojo gniaužtų paliktomis mė- 
lynėmis. 

— Ar ne laikas jums pagaliau susiimti ir sučiupti 
tą šunsnukį? - paklausė vienas iš greitosios pagal- 
bos medikų ir nepilnametės dukters tėvas. 

Frostas tylėjo. Ką, po galais, galėjai pasakyti? 

Įjungusi šaižiai kaukiančią sireną, nurodančią 
aplinkiniams eismo dalyviams trauktis iš kelio, 
greitoji pagalba išrūko į Dentono ligoninę. 

Jie atsigręžė į artėjančius balsus. Takeliu prie jų 
ėjo konstebliai Simsas ir Džordanas. Pareigūnai ve- 
dėsi devyniolikmetį jaunuolį. Tamsių, smulkiai 
garbanotų plaukų vaikinas vilkėjo pilką švarką ir 
juodas kelnes. Jo laikysena Frostui kai kuo panėšė- 
jo į Deivo Šelbio. Būreliui artėjant, inspektorius pa- 
stebėjo dešiniuoju vaikino skruostu ir kaklu vin- 
giuojantį atvirą įdrėskimą. 

Simsas stumtelėjo jaunuolį į priekį. 


— Inspektoriau, čia Teris Duganas. Merginos 
draugas. Jis rado ją. 

— Sveikas, Teri, - tarė Frostas. Jis matė, kad ne 
tik jo veidas, bet ir viršutinė abiejų riešų pusė buvo 
sudraskyta. 

— Mergina vardu Vendė Reinor. Jai septyniolika, 
ji puse etato dirba parduotuvėje. Jie buvo vakarė- 
lyje... - prakalbo Simsas. 

— Tegu pats Teris man viską papasakoja, - nu- 
traukė jį Frostas. 

— Vakarėlį palikome apie pusę vienuoliktos, — 
pasakojo vaikinas. - Išeiti turėjome anksti, mat jos 
tėvai neleidžia jai šokiuose užtrukti iki vėlumos. 
mobilio ir nužygiavo namo viena. 

— Neskubėk, berniuk, — nutraukė jį Frostas. — 
Mano smegenys tokią vėlyvą valandą nesisuka 
įprastu tempu. Dėl ko judu susiginčijote? 

Vaikinas nuraudo, susigėdęs išsiviepė ir neaiš- 
kiai pamojo ranka. 

— Na, žinote, dėl nereikšmingų dalykų. Mūsų 
nuomonės nesutapo. 

- Ir ji privertė tave sustabdyti automobilį? - pa- 
klausė Vebsteris. 

Teris žvilgtelėjo į barzdotąjį tipą. 

— Ne, mes jau buvome sustoję. 

— Kur? - atskriejo susitaršėlio klausimas. 

— Ana ten, - pamojo Teris į tamsą. - Už to dide- 
lio medžio. 

— Kodėl? — paklausė lygiai kaip ir anas, žodžių 
šykštintis barzdyla. 

— Kodėl? - pakartojo Teris taip, tarsi atsakymas 
turėjo būti akivaizdus. - Kaip manote, kam vaiki- 
nas atsiveža paukštytę į mišką vidury nakties? 

— Aišku, — tarė Frostas, pamodamas jaunuoliui 
kalbėti toliau. 

— Taigi mes glamonėjamės ant užpakalinės au- 
tomobilio sėdynės, ir aš pamėginu nutraukti jos 
pėdkelnes, tačiau ji staiga įsitempia ir išvadina ma- 
ne ištvirkusiu niekšu. Ji pradeda muistytis, drasky- 
tis ir stumia mane tolyn. Numaniau, kad jai tai pir- 
mas kartas. Tačiau nenorėjau leisti, kad visi tie pi- 
nigai, kuriuos išleidau bilietams į vakarėlį, 
išlakstytų vėjais, todėl pamėginau dar kartą. Šįkart 
ji supanikuoja, visa gerkle klykdama iššoka iš au- 
tomobilio ir traukdama pėdkelnes aukštyn nulekia 
takeliu į mišką. 


2 

— Ar nusivijai ją? - paklausė Vebsteris. 

— Jokiu būdu! 

— Septyniolikmetė, - Vebsteris pajuto jį užliejan- 
čią pykčio bangą, - kuri niekada nėra to dariusi, 
vienuoliktą valandą vakaro viena pabėga į šiuos 
miškus ir tu jai leidi? 

- Ji jau ir taip šūkaliojo, kad mėginau ją išprie- 
vartauti, — aiškinosi Teris. - Maniau, jei imsiu ją 
vytis, ji pagalvos, kad mėginu baigti pradėtą darbą. 

Vėjas įsisuko tarp medžių ir papurtė juos taip, 
kad net šakos ėmė braškėti. Frostas nusipurtė ir su- 
siveržė šaliką. 

— Ką tuomet darei? 


— Grįžau namo ir atsiguliau miegoti. Apie pus- 
valandį po vidurnakčio suskamba mano telefonas. 
Šoku iš lovos atsiliepti, o ten - Vendės tėvas keikia 
mane paskutiniais žodžiais, nes jo dukters vis dar 
nėra namuose. Mėginau jam aiškinti, kad mes susi- 
pykome ir ji nusprendė namo grįžti pati, tačiau jis 
buvo toks įtūžęs, jog pažadėjau nuvažiuoti jos 
paieškoti. Grįžau čia ir pasukau šiuo takeliu. 

— Parodyk mums, - paliepė Frostas. 

Jis nusivedė juos siauru takeliu, dar labiau su- 
siaurėjančiu miško gilumoje. Skinantis kelią, jų 
pečius braižė abiejose takelio pusėse želiantys 
krūmai. Teris sustojo už kokių šimto dvidešimties 
metrų. 

— Štai čia išgirdau aimanas. Iš pradžių pama- 
niau užtikęs meilužių porelę, tačiau netrukau su- 
vokti, kad tai Vendė. Prasibroviau pro tuos krū- 
mokšnius. — Jis parodė į tarpą tarp krūmų su nu- 
lankstytomis ir nulaužytomis šakomis. - Anksčiau 
tarpas toks didelis nebuvo. Greitosios pagalbos me- 
dikai jį praplatino, kad vietos pakaktų neštuvams. 
Taigi čia ją ir radau. Ji gulėjo nuoga, sumušta, o 
aplink mėtėsi jos drabužiai. Vargšė nelaimėlė deja- 
vo ir šniurkščiojo. Apklojau ją drabužiais, kad ne- 
sušaltų, ir nulėkiau atgal į automobilį. Sukau ratus 
tol, kol galiausiai radau telefono automatą ir pa- 
skambinau policijai. 

Prasispraudęs pro tarpą tarp krūmų, Frostas 
nukreipė žibintuvėlį į įvykio vietą. Nedidukė miš- 
ko proguma, žolė, kur pažvelgsi, išlyginta ir ištryp- 
ta, tačiau veikiausiai tai buvo medikų, jaunuolio ir 
Simso su Džordanu darbas. Bukmedžio kamieną 


juosiančiame aštrių spygliuočių plotelyje, susuktos 
į kamuolį, buvo įkibusios moteriškos pėdkelnės 
nubėgusiomis akimis. Narplioti jų iš ten tikslo ne- 
buvo, todėl inspektorius nė neketino. Išjungęs Ži- 
bintuvėlį, jis prisidėjo prie kitų. 

— Verčiau pranešiu jos tėvui, kas nutiko, - tarė 
jaunuolis. 

— Tavimi dėtas, aš to nedaryčiau, - tarė Fros- 
tas. - Jei būčiau jos tėvas, kailį tau nudirčiau. 

Pasitraukęs atokiau, Džordanas kažką tyliai 
šnabždėjo į asmeninę raciją. Sugavęs Frosto žvilgs- 
nį, jis pamojo prieiti. 

- Sere, „Čarlis Bravo“ jau užsuko į merginos na- 
mus ir nugabeno jos tėvus į ligoninę. Tačiau jų pa- 
sakojimai šiek tiek skiriasi. Šitas vyrukas mus įti- 
kinėja apie vienuoliktą jau gulėjęs lovoje. Merginos 
tėvas tvirtina, kad nesiliovė jam skambinęs, tačiau, 
nieko nepešęs telefonu, sėdo į taksi ir nuvažiavo į 
jo namus. Į Terio namus jis atvyko tuoj po vidurnak- 
čio. Terio automobilio prie namų nebuvo. Tėvas vos 
neišspyrė durų, tačiau niekas neatidarė, todėl jis 
grįžo namo. Jam paskambinus pusę pirmos, Ieris 
atsiliepė po antrojo pyptelėjimo, o jo balsas neskam- 
bėjo taip, tarsi jis būtų nubudęs iš gilaus miego. 

— Visi mes puikiausiai apsieitume ir be tokių 
komplikacijų, - piktai burbtelėjo Frostas. - Ką pats 
manai? 

— Sere, spėju, kad Teris išprievartavo ją. Auto- 
mobilyje jis susijaudino, o merginai pasileidus bėg- 
ti, nusekė įkandin. Manau, jis pasivijo ją ir užpuo- 
lė, o vėliau nuvažiavo namo ir apsimetė miegojęs 
nuo vienuoliktos valandos. 

Frostas šnarpštelėjo ir susimąstė. 

— Abejoju, jaunasis Džordanai, tačiau kas aš 
toks, kad slopinčiau jaunų policijos pareigūnų en- 
tuziazmą. Nusivežk Duganą į nuovadą. Pasakyk 
jam, kad privalome užrašyti jo parodymus. Liepk 
jam atiduoti visus drabužius ir nusiųsk juos į teis- 
mo ekspertų laboratoriją. Dar paprašyk teismo me- 
dicinos eksperto jį apžiūrėti. Noriu Žinoti, ar šį va- 
karą vaikinas lytiškai santykiavo. 

Juodu sugrįžo prie kitų. Frostas mėgino prisi- 
degti cigaretę, tačiau negailestingas vėjas neleido 
degtuko liepsnai įsižiebti, todėl suirzęs inspekto- 
rius pasidavė. 

— Teri, noriu kad važiuotum į nuovadą su šiais 
pareigūnais ir pasirašytum savo parodymus. Drau- 
ge paprašysime gydytojo tave apžiūrėti - tie įdrės- 
kimai gali sukelti kraujo užkrėtimą. 

Palaukęs, kol grupelė nueis gana toli, kad nenu- 
girstų, inspektorius papasakojo Vebsteriui naujau- 
sias žinias. Vebsteris įdėmiai klausėsi. 

— Vadinasi, Džordanas įsitikinęs, kad Teris yra 
jos užpuolikas? 

— Tai tik spėlionės, drauguži, - tarė Frostas, sliū- 
kindamas už medžio, kur pasislėpęs užuovėjoje 
pagaliau užtraukė dūmą. - Tokia galimybė yra, ta- 
čiau aš nesu toks tikras. Teris nepanašus į vaikiną, 
kuris išrengtų merginą nuogai. Jis labiau panėši į 
nesubrendėlį, kuriam pakanka numauti pėdkelnes, 
pakelti sijoną, atsegti senuosius geruosius džinsus 
ir pykšt, pokšt ir baigta. Nors galbūt aš klystu. Gal 
iš tiesų jis yra romantikas, kuriam labiau patinka 
pirmiausia jas nurengti ir dusinti. 

Susiraukęs jis pažvelgė į iš burnos išsitrauktą 
cigaretę. Dėl siaučiančio vėjo viena cigaretės pusė 
smilko greičiau, o popierius toje pusėje suanglėjo. 
Skonis buvo pasišlykštėtinas. 

— Aš vis dar lažinčiausi, kad tai - Dentono prie- 
vartautojo darbelis. 

— Tuomet gal vertėtų iššukuoti teritoriją? — pa- 
siūlė Vebsteris. 

— Dar viena paieška? - tarė Frostas. - Ne, drau- 
guži, dėkoju. Šiąnakt gerokai per šalta. Teismo eks- 
pertai gali šniukštinėti kiek panorėję, bet aš siūlau 
grįžti į nuovadą sušilti. 

— Jei tyrimui vadovaučiau aš, — griežtai tarė 
Vebsteris, - nedvejodamas pradėčiau paiešką taip, 
kaip vakar padarė ponas Alenas. 

- Ir kokios gi naudos jam tai atnešė? - paklausė 
Frostas. - Jei nori organizuoti paiešką, prašom, or- 
ganizuok į sveikatą, tačiau nesitikėk, kad aš joje 
dalyvausiu. 

Kažkieno šūktelėjimas ir mostas Žžibintuvėliu 
pranešė, kad atvyko teismo ekspertų komanda. 
Tiksliau, du iš jų. Neapsakomai liūdnas ir storas, 
pakilios nuotaikos vyras. Frostas nusivedė juos į 
proskyną, kur pakilios nuotaikos vyrukas mielai 
dairėsi po nusikaltimo vietą. 

— Galybė batų įspaudų, - pasakė jis. 

- Taip, - sutiko Frostas. - Dviejų greitosios pa- 
galbos medikų, dviejų policijos pareigūnų, mano 
kriminalisto konsteblio, įtariamojo, mano paties ir 
merginos. Praneškite man, jei rasite dar ką nors. 


344 


2 

Vebsterio nuotaiką rodė jo vairavimas. Jis siuto 
ant Frosto už tai, kad šis atsisakė organizuoti 
paiešką. Frostas visada stengėsi rinktis trumpiau- 
sią kelią, tačiau kai kurių bylų tyrimuose inspekto- 
riaus aplaidumas buvo nedovanotinas. Ši byla kaip 
tik tokia. 

— Taigi ką tiksliai ketinate daryti toliau? - pa- 
klausė konsteblis, negailestingai užlauždamas vai- 
rą, automobiliui sukant į Turgaus aikštę. 

— Pirmiausia iš kelio pašalinsime Terį, o tada 
pasvarstysime, - atsakė Frostas. Automobiliui už- 
kabinus šaligatvio bortelį, jis išsigandęs staigiai 
pakėlė akis. — Atsargiau, drauguži, vairuoji visai 
kaip aš. 

Nuovados priimamasis atrodė toks pat suvar- 
gęs kaip jie. 

— Džekai, kabinete tavęs laukia Siuzana Har- 
vi, - šūktelėjo Velsas. Netikėtai Vebsterio nuovar- 
gis atslūgo. 

Siuzana sėdėjo Vebsterio kėdėje ir delnuose 
gniaužė puodelį tirpios kavos. Ji buvo grįžusi iš li- 
goninės, kur jai pavyko pasikalbėti su septyniolik- 
mete Vende Reinor. 

- Lūžęs žandikaulis ir keletas mėlynių, - prane- 
šė ji. - Ji vis dar šoko būsenos. Ją išžagino. Prieš už- 
puolimą mergina buvo skaisti. 

Atsisėdęs Frostas ėmė sukiotis tai į vieną, tai į 
kitą pusę. 

— Ar ji pasakė, kas ją išprievartavo? 

Siuzana pastatė puodelį ant stalo. 

— Teris Duganas. Pirmą kartą jis pamėgino au- 
tomobilyje. Ji paspruko, tačiau jis pasivijo ją ir iš- 
prievartavo. 

Vebsterio akys sužibo pykčiu. 

— Tas šunsnukis! 

— Kai supyksta, jis atrodo toks žavus, ar ne, 
Siu? - burbtelėjo Frostas. Cigarete tapšnodamas 
per nykštį, jis akimirką susimąstė. - Nebuvau įsiti- 
kinęs, kad tai jos vaikino darbas. 

— Vadinasi, klydote, tiesa? - nesistengdamas nu- 
slėpti pašaipos sušnypštė Vebsteris. 

— Aš visada klystu, - pripažino Frostas. Apžiū- 
rėjęs cigaretę jis nusprendė, kad patapšnojo užtek- 
tinai, ir įsikando ją tarp dantų. - Ar ji yra visiškai 
tikra, kad ten buvo Teris? 

— Ji sutrikusi, tačiau tvirtina ten buvus jį. Ne- 
manau, kad iš tiesų ji matė jo veidą. Jis užpuolė ją, 
užmovė kažką ant galvos ir ėmė smaugti. Atgavusi 
sąmonę, mergina išvydo Terį, palinkusį virš jo. 

— Tačiau tai galėjo nutikti tada, kai Teris grįžo 
jos ieškoti, - samprotavo Frostas. - Jei tai iš tiesų 
buvo Terio darbas, tada jis pažeidė „siaubo su gob- 
tuvu“ autoriaus teises: maišas ant galvos, smaugi- 
mas... 

— Pamėgdžiotas nusikaltimas, - tarė Vebsteris, 
pasiryžęs įtikinti Frostą klydus. - Jis perskaitė apie 
tai laikraštyje ir pamėgino pats. 

Suskambo telefonas. Vebsteris atsiliepė. Skam- 
bino iš ligoninės. Vendės Reinor apžiūros mėginiai 
buvo pakeliui į teismo ekspertų laboratoriją. 

Pravėręs duris, Frostas šūktelėjo Bilui Velsui: 


— Jis tai daro kaip tik dabar, - šūktelėjo ser- 
žantas. 

— Netruksime sužinoti, - tarė Frostas, vėl ėmęs 
sukiotis kėdėje. - Bėda ta, kad ji jo nematė. - Jis 
anekdotą apie ginklų gamyklos darbuotoją, kurią 
išprievartavo dingus elektrai? 

„Anekdotai! — mąstė Vebsteris. — Septynio- 
likmetė mergaitė išžaginta, 0 jis pasakoja anek- 
dotus.“ 

— Policija paklausė merginos, kas tai padarė, o ši 
atsakė nežinanti, mat visur buvo tamsu. Ji sako: 
„Galiu pasakyti jums tik tiek, kad prievartautojas 
tikrai buvo vienas iš mūsų brigadininkų.“ Polici- 
ninkas ir klausia: „Iš ko sprendžiate?“ Ji atsako: 
„Nes jis nenusiėmė savo šalmo, ir sunkiausią darbą 
turėjau atlikti aš.“ 

Ties juokingiausia vieta Frostas ėmė kvatotis. 
Vebsterio veide nesujudėjo nė raumenėlis, o Siu- 
zana, kone paspringdama savo kava, prapliupo 
juokais. 

Pasigirdo stuksenimas į duris, ir kabinete pasi- 
rodė žemas, kresnas budintis gydytojas, kilęs iš 
Velso. 

— Praleidote juokingą anekdotą, - šluostydama- 
sis ašaras tarė Frostas. - Mergina, kurią išprievar- 
tavo, dingus elektrai... 

— Tai buvo brigadininkas, - papildė jo mintį 
daktaras, ant Frosto stalo padėdamas savo laga- 
miną. - Vos tik ką nors išprievartauja, jūs pasako- 
jate man tą anekdotą. - Numetęs nuo kėdės šūs- 


347 


jaunuolį Duganą. Esu tikras, kad matėte įdrėski- 
mus jam ant veido ir riešų. Kraujo mėginį ir jo dra- 
bužius jau išsiunčiau į teismo ekspertų laboratoriją. 
Taip pat galiu patvirtinti, kad per pastarąsias dvi 
valandas jis lytiškai santykiavo. 

— Jam sėkmė šypsosi dažniau nei man, - tarė 
Frostas ir įsignybo sau į nosį. - Ką gi, jaunasis 
Vebsteri, atrodo, kad vis dėlto būsi teisus. Manau, 
vertėtų su juo pasikalbėti. 


2» 

Tik į policijos išduotą raudonos ir pilkos spalvų 
antklodę susisupęs ir kokiais keturiais dydžiais 
per didelius sportinius batus pasiskolinęs Teris 
Duganas piktai pašoko, į kvotos kambarį užėjus 
Frostui su Vebsteriu. 

— Kokie čia suknisti Žaidimai? — riktelėjo jis. — 
Mane išrengė, atėmė visus drabužius, neleidžia iš- 
eiti ir niekas neatsako į mano klausimus. - Jis stab- 
telėjo ir įkvėpė. - Ir dar tas prakeiktas daktaras. Jis 
nėti intymių dalykų. 

— Retkarčiais jis užsimiršta, - paaiškino Frostas. 
Atvertęs segtuvą, jis ištraukė spausdinto teksto la- 
pą. - Ar tokius parodymus ką tik davei mūsų pa- 
reigūnui? 

Primerkęs akis, Teris peržvelgė tekstą. 

— Taip. 

- Ir neketini apsigalvoti? 

Jaunuolis priešiškai atkišo smakrą. 

— Žinoma, ne. 

— Tuomet privalau paprašyti tavęs pasirašyti. 


Pasiskolinęs šratinuką iš Vebsterio, inspektorius 
perdavė jį Duganui, ir šis suraitė savo pavardę do- 
kumento apačioje. Frostas su Vebsteriu pasirašė 
liudininkams skirtose vietose. 

Įkišęs pareiškimą atgal į segtuvą, Frostas prie- 
kaištaudamas papurtė galvą. 

- Žinai, esi kvailas vaikis. 

— Kodėl? - nenuleisdamas nuo jo akių, paklausė 
jaunuolis. 

— Mano berniuk, įklimpai į gilią košę ir sekda- 
mas pasakas policijos pareigūnams padėties nepa- 
taisysi. 

Teris suspaudė antklodę dar stipriau. 

— Nesuprantu, apie kokią gilią košę kalbate. 

Frostas davė ženklą, kad Vebsteris praneštų 
vaikinui naujienas. 

— Zuikuti mielas, Vendė mums sako, kad ją iš- 
prievartavai tu. 

Duganas pažvelgė į Vebsterį, tada į Frostą. Abu 
abejingai spoksojo į jį. Jis mėgino nusijuokti, tačiau 
tai nenuskambėjo įtikinamai. 

— Išprievartavau? Aš? Atsiprašau. Niekada gy- 
venime nebuvau priverstas dėl to kovoti. Jei jos ne- 
sutinka savo noru, tuomet man ir nereikia. 

— Kovojai dėl to automobilyje, - priminė jam 
Frostas. 

Duganas susigūžė. 

— Iš pradžių visos jos apsimeta nenorinčios; jos 
paprasčiausiai bijo išsiduoti, kad nekantrauja lygiai 
taip pat kaip tu. Tačiau vos tik Vendė ėmė vagoti 
mano veidą nagais, aš kaipmat atsitraukiau. 


— Ir nuvažiavai tiesiai namo, - skaitė vaikino 
parodymus Frostas. 

— Tikrai taip. 

— Pastatei automobilį prie namų ir žvalus, bet 
nepatenkinęs poreikių nušliaužei į savo lovytę 
miegoti. 

- Tikrai taip. 

— Taigi pusę dvyliktos vakaro tu jau gulėjai lo- 
voje, o automobilis stovėjo priešais namus? 

Šiokia tokia dvejonė, tačiau atsakymas buvo 
„taip“. 

— Tačiau Vendės tėvui ponui Reinorui į tavo 
namus atvykus vidurnaktį, automobilio prie jų ne- 
buvo, o daužomų ir spardomų durų niekas neati- 
darė. 

— Aš nežinojau, kad jos tėvas atvažiavo į mano 
namus, - sušuko Teris. 

— Na, taip jau nutiko, - įsikišo Vebsteris. - Ta- 
čiau tavęs ten nebuvo, tiesa? Tu miškuose Žžaginai 
septyniolikmetę jo dukterį. Nemėgink neigti, sau- 
lele, tavo medicininė apžiūra tą patvirtina. 

Teris sunkiai atsisėdo ant kėdės ir pasitaisė ant- 
klodę. Ji dūrė ir draskė odą, priversdama jį kasy- 
tis. 

— Gerai jau, tiesiai namo aš nevažiavau. Grįžau į 
vakarėlį pasidairyti paguodos prizo. Nenorėjau, 
kad vakaras nueitų šuniui ant uodegos. 

— Ar kas nors matė tave grįžusį į vakarėlį? - pa- 
klausė Vebsteris. 

— Ne. Į vidų aš taip ir neužėjau. Automobilių 
aikštelėje sutikau vieną paukštytę. Ji nebuvo itin 
karšta, tiesą sakant, ji apskritai nebuvo išvaizdi, 


tačiau ji neatstūmė manęs, todėl sulipome į auto- 
mobilį ir pasilinksminome. 

— Kuo ji vardu ir koks jos adresas? — paklausė 
Vebsteris. 

— Nė nenumanau, sere. Anksčiau nesu jos matęs 
ir tikiuosi, kad daugiau niekada nepamatysiu. Jei 
nebūčiau atsidūręs tokioje beviltiškoje situacijoje, 
nė su valties irklu nebūčiau jos palietęs. 

— Nejaugi po visko neparvežei jos namo? 

— Namo? Jūs - tikri pokštininkai. Ji pasirodė 
esanti benamė. Paprašė manęs paleisti ją pagrindi- 
nėje gatvėje, kad galėtų susistabdyti šiaurės kryp- 
timi važiuojantį sunkvežimį. 

Užvertęs užrašų knygutę, Vebsteris prisiartino 
prie jaunuolio. Tvirtai sugniaužęs antklodės kraš- 
tą, timptelėjo vaikiną ant kojų. 

— Duganai, tu tikriausiai laikai mus visiškais 
prietrankomis. Pamėginai palįsti Vendei po sijonu. 
Ji tave atstūmė, įžeisdama tavo vyriškumą, todėl 
nusivijai ją, smaugei, sulaužei žandikaulį ir išprie- 
vartavai. 

— Nieko panašaus nepadariau. Jei mergina ne- 
nori, ir man nereikia, - verkšleno Duganas, mėgin- 
damas išsivaduoti, tačiau kriminalisto konsteblio 
gniaužtai buvo nepermaldaujami. 

— Prieš palikdamas šį kambarį, raštiškai viską 
prisipažinsi. 

— Noriu pasikalbėti su advokatu, - atrėžė jau- 
nuolis. 

Vebsteris išplėšė antklodę jam iš rankų. 

— Tik tada, kai pasirašysi pareiškimą, niekše tu. 

Suskambo telefonas. Kadangi Vebsteris perėmė 
apklausą, Frostui teko atsiliepti. Jis pasiklausė, pa- 
dėkojo skambinusiajam ir padėjo ragelį. 

Sugniaužęs kumščius ir iš įtūžio paraudęs Vebs- 
teris stovėjo vos per sprindį nuo Dugano. Vaikinas 
atrodė persigandęs. 

Pakilęs Frostas susikišo cigaretes ir degtukus į 
kišenę. 

— Berniuk, skambino iš teismo ekspertų labora- 
torijos, - ramiai kalbėjo jis. - Jau gauti tyrimų re- 
zultatai. Vendės prievartautojo kraujo grupė nuli- 
nė, o jaunojo Terio - A. - Jis švelniai nusišypsojo 
Vebsteriui. - Pasimatysime kabinete. 

Jis išėjo palikdamas konsteblį atsiprašinėti įta- 
riamojo. 

Į kabinetą Vebsteris grįžo kunkuliuodamas iš 
pykčio. Kaip reikiant apsikvailino prieš įtariamąjį 
ir dabar buvo priverstas keliaklupsčiauti prieš kaž- 
kokį nesubrendusį snarglių. 

Frostas prie savo stalo peržvelgė dokumentus. 
Vebsteris jau Žiojosi iškeikti jį paskutiniais Žo- 
džiais, tačiau į kabinetą užėjo Siuzana Harvi. 

— Sveika, Siu, - tarė Frostas. - Tu vis dar čia? 

Konsteblė metė klausiamą žvilgsnį į Vebsterį. 

— Pažadėjau parvežti ją namo, - jis paaiškino 
Frostui. 

— Namo? - nustebęs pakartojo Frostas. - Tačiau 
mums dar ne laikas namo, tiesa? 

— Inspektoriau, jau beveik antra valanda nak- 
ties. Budžiu jau šešiolika valandų be pertraukos. 
Užpildyčiau viršvalandžių deklaraciją, jei many- 
čiau, kad ji turi bent menkiausią galimybę pakliūti 
į apygardos savivaldybės rankas. 


Vos tik šie žodžiai išskriejo jam iš burnos, jis pa- 
sigailėjo neprikandęs liežuvio, mat Frostas atsigrę- 
žė į ant Vebsterio stalo vis dar gulinčią deklaraciją. 

— Dėkui, kad priminei man tai, drauguži. Paža- 
dėjau Bilui Velsui, kad šiandien ją išsiųsiu. - Jis pa- 
sikasė smakrą. - Štai ką pasakysiu. Mes matemati- 
ka neužsiimsime. Apygardos savivaldybė turi kuo 
puikiausiai veikiančių kompiuterių, kurie gali pa- 
daryti tai už mus. Tik surašysime skaičius ir išsių- 
sime ją tokią, kokia yra. 

— Bet net ir tai užtruks kelias valandas, - pavar- 
gusiu balsu paprieštaravo Vebsteris. 

— Neužtruks, jei pasidalysime darbą į tris da- 
lis, - tarė Frostas. - Siu, juk tu mums padėsi, tiesa? 

Jis padalijo deklaracijas į tris krūvas taip, tarsi 
dalytų pokerio partiją. Visi jie prisitraukė kėdes ir 
ėmė pildyti puslapį po puslapio, kopijuodami skai- 
čius iš vyrų pateiktų formų, priskirdami juos įvai- 
riausioms nusikaltimų kategorijoms. Dūsaudamas 
ir traukdamas vieną cigaretę po kitos, Frostas, re- 
gis, plėšė daugiau formų, nei pildė. Laikas slinko 
lėtai. Vebsterio akyse skaičiai pradėjo lietis vis daž- 
niau. Nusvirduliavęs jis užkaitė daugiau tirpios 
kavos, kuri šiek tiek pagelbėjo. Po kurio laiko jis 
pagavo save jau penkias minutes spoksantį į tą patį 
skaičių stulpelį. Ištiesė ranką paimti kitą formą. Jų 
daugiau nebebuvo. Konsteblis baigė savo šūsnį. Po 
poros minučių Siuzana baigė savąją. 

— Nuostabu, - nušvito Frostas, dalydamas jiems 
formas iš savo krūvos. Tačiau jau po dešimties mi- 
nučių deklaracija buvo įkišta į oficialų voką su už- 
rašu „Viršvalandžių ataskaita - skubu“ ir paruošta 
perduoti apygardos savivaldybei. 


— Už šitai visi trys nusipelnome pagyrimo, - ta- 
rė Frostas, žvelgdamas į voką taip, tarsi netikėtų 
savo akimis. 

— Taip, - suniurnėjo Vebsteris vilkdamasis paltą 
kuo greičiau, kol Frostas neprisiminė nusikaltimų 
statistikos ataskaitos. 

Frostas spragtelėjo pirštais. 

— Kad tave perkūnai, drauguži... Mes kai ką pa- 
miršome! 

— Ką tokio? - vėl burbtelėjo Vebsteris, už rankos 
vesdamasis Siuzaną prie durų. 

— Anonimą, kuris pranešė apie vakar naktį miš- 
kuose rastą merginą. Deivas Šelbis išsiaiškino jo ta- 
patybę. 

Vebsterį nuo laisvės skyrė tik durų rankena. 

- Tačiau Šelbis negyvas, - tarė jis. 

— Mano atmintis nėra tokia jau niekam tikusi, — 
išpyškino inspektorius. —- Šelbis sakėsi akis į akį 
kalbėjęsis su tuo tipu. Tokiu atveju jis būtų tą pasi- 
žymėjęs savo užrašų knygutėje. 

Nustūmęs Vebsterio ranką, jis atidarė kabineto 
duris ir šūktelėjo: 

— Seržante Velsai! 

Prisiartinęs Velsas juokais nusilenkė. 

— Mano pone, kvietėte? 

— Nesimaivyk kalbėdamas su aukštesnio rango 
pareigūnu, - griežtai atšovė Frostas. - Kur yra Dei- 
vo Šelbio užrašų knygutė? 

— Maniau, jūs Žinote, - nustebo Velsas. - Niekur 
jos nerandu. 

„Dėkui Dievui už tai, - pamanė Vebsteris. - Da- 
bar visi galime ramiai važiuoti namo.“ 

Frostas susiraukė. 

— Nerandi? 

— Džekai, jos nebuvo nei Šelbio kišenėse, nei au- 
tomobilyje. Ponas Alenas mėgino jos ieškoti, tačiau 
bergždžiai. Jis mano ją iškritus jam iš kišenės kaž- 
kur plėšiko automobilyje. 

— O ką žinome apie plėšiko automobilį? Kas 
norS jį jau turėjo pastebėti. 

— Džekai, juk žinote, kad Stenas Justasas pasi- 
žymi talentu slėpti vogtus automobilius. 

— Tai tikriausiai vienintelė sritis, kurioje jam se- 
kasi, - tarė Frostas, įteikdamas Velsui rudą voką 
nuo savo stalo. - Važiuoju namo. Čia tavo sumauta 
viršvalandžių deklaracija. Įkišk ją tarp išsiunčia- 
mos korespondencijos. 

Velsas pakėlė antakius ir įsistebeilijo į voką. 

— Džekai, paštą surenka trečią valandą ryto. 
Apygardos pašto darbuotojas čia lankėsi jau prieš 
amžinybę. Jei savivaldybė jos negaus šiandien ryte, 
viršvalandžiai nebus įtraukti į šio mėnesio atlygi- 
nimą, o nuovadoje kils tikrų tikriausias maištas. 

Frostas atsainiai numojo ranka. 

— Neprileisk į kelnes. Vebsteris gali ją išmesti 
pašte. 

Vebsterio barzda pasišiaušė. 

— Ką aš galiu padaryti? Kelionė į vieną pusę už- 
trunka valandą. 

Frostas lengvabūdiškai mostelėjo dar kartą. 

- Ilgiausiai penkiasdešimt minučių ar dar trum- 
piau, jei pernelyg uoliai nepaisai šviesoforų. Imk 
mano automobilį. Gali vežtis Siu drauge ir paleisti 
ją prie namų grįždamas. 

Įšliaužęs į automobilį, Vebsteris suvokė nepa- 
jėgsiąs įvykdyti užduoties. Jis jautėsi pervargęs. 
Veikiausiai užmigs prie vairo. Išlipusi Siuzana ap- 
ėjo automobilį ir atsisėdo į vairuotojo sėdynę. 

— Nagi, pasislink, — tarė ji. - Aš vairuosiu. Ver- 
čiau likusią nakties dalį praleisk mano namuose — 
pats niekaip nepajėgsi parvairuoti atgal. 

Vebsteris prisiminė ankštutį Siuzanos butą: so- 
fos nėra, o lova tik viena. Jis pajuto nuovargį trau- 
kiantis, bet to neparodė. Voką įkišo į automobilio 
daiktadėžę. 

— Pamiršau savo pižamą, - tarė jis. 

— O aš neturiu savo naktinių, - burbtelėjo Siu, 
įjjungdama variklį. Atsilošęs keleivio sėdynėje, 
Vebsteris ėmė murkti. Vis dėlto naktis nevirto tra- 
giška katastrofa. 

Pakeliui iš apygardos savivaldybės jis nebepajė- 
gė kovoti su miegu. Atmerkęs akis kitąsyk, išvydo 
tekančios saulės nudažytą dangų. 

— Kur mes? - paklausė jis. 

— Beveik atvykome, - atsakė ji. — Šiek tiek su- 
trumpinau kelią. 

Trumpesnis kelias driekėsi siauru šunkeliu, 
jungiančiu dvi šalutines gatves. Trumpas, bet duo- 
bėtas pasivažinėjimas. 

- Atsargiai! — suriko Vebsteris. Tiesiai priešais 
juos išdygo siluetas. 

Žibintai apšvietė automobilį. Jis stovėjo kelio vi- 
duryje išjungtomis šviesomis. Dar šiek tiek, ir jie 
būtų į jį įsirėžę. 


Siu atsargiai prasispraudė ir apvažiavo automo- 
bilį. Vebsteris atsigręžė pasižiūrėti atidžiau. Šitaip 
pavojingai ir neapdairiai jį palikusį lunatiką verta 
sulaikyti. Tuomet jo širdis nusirito į kulnus. 

Tai buvo „Vauxhall Cavalier“. 

Registracijos numeris - CBZ2303. 

— O, ne! - netikėdamas radiniu sukriokė Vebs- 
teris. 

— Kas atsitiko? - nesuprato Siu. 

— Laimėjome prakeiktą aukso puodą, - atsakė 
jis, siekdamas racijos. Susisiekęs su Dentono polici- 
jos nuovados Operatyviojo valdymo centru jis pra- 
nešė radęs Steno Justaso automobilį. 


DIENINĖ KETVIRTADIENIO PAMAINA 


Vebsteris ir Siu laukė automobilyje. Po dvidešimt 
penkių minučių į vietą atvyko kriminalistas ins- 
pektorius Alenas. Sulaukęs skambučio, jis veikiau- 
siai dar miegojo, tačiau per dvidešimt penkias mi- 
nutes spėjo išsimaudyti, nusiskusti ir apsivilkti iš- 
lygintą kostiumą. Jis atrodė nepriekaištingai. O nė 
per žingsnį nuo jo nesitraukiantis rūškanas ir su- 
sitaršęs seržantas Ingramas atrodė taip, tarsi visą 
savaitę nebūtų dorai miegojęs. Šitai kurstė gandus 
apie šeiminius nesklandumus. Dar labiau susi- 
raukti jį privertė Vebsteriui mestelėti Aleno pagyrų 
trupiniai. 

— Puikiai pasidarbuota, konstebli. Nepriekaiš- 
tingas pastabumas. 

Po privalomų malonybių Alenas su Ingramu 
prisiartino prie automobilio ir ėmė nedrąsiai žval- 
gytis nieko neliesdami. Vebsteris vylėsi, kad dabar 
jiedviem su Siu bus leista važiuoti namo pailsėti, 
bet Alenas jų paleisti neskubėjo. 

Pasistiebęs ant pirštų galų Alenas bandė žvilg- 
telėti virš šitą šunkelį juosiančios gyvatvorės. Už 
jos plytėjo aukštos, rasotos žolės laukas. Truktelė- 
Jei sugebėjo čia atkakti per dvidešimt penkias mi- 
nutes, tada kur taip užtruko teismo ekspertų ko- 
manda. 

Netrukus trapią ankstyvo ryto tylą į šipulėlius 
sudaužė burzgiantys nebudinčių pareigūnų ir teis- 
mo ekspertų automobiliai. Po visą teritoriją paskli- 
dę vyrai apžiūrinėjo kiekvieną automobilio ir jį su- 
pančios aplinkos sprindį. Iš pradžių tiek viduje, 
tiek išorėje buvo surinkti pirštų atspaudai, auto- 
mobilio vidus apžiūrėtas pro didinimo stiklus, ieš- 
kant kraujo ir audinių pėdsakų, o galiausiai sėdy- 
nės ir kilimai ištraukti ir išsiurbti, kad pro tyrėjų 
akis neprasprūstų nė plaukelis. 

Ieškodami nors ir menkiausio žudiko palikto 
pėdsako, kiti vyrai keturpėsti ropinėjo po kelią, 
nosimis kone braukdami jo paviršių. Saulė dar ne- 
buvo patekėjusi, todėl visą teritoriją apšvietė stip- 
rūs Žibintai. Pirmasis sėkmės lašelis buvo už kelių 
metrų nuo „Vauxhall“ rasta tepalų dėmė, rodžiusi 
neseniai toje vietoje kurį laiką stovėjus kitą auto- 
mobilį. Veikiausiai tai buvo atsarginis automobilis, 
kuriuo Stenas Justasas paspruko palikęs „Cava- 
lier“. Sprendžiant iš tepalo kiekio, antrasis automo- 
bilis turėjo būti senas kledaras. 

Vienai komandai buvo liepta belstis į kiekvienų 
rajono namų duris ir klausinėti, ar niekas nematė 
šunkelio kelkraštyje stovinčio automobilio ar pri- 
važiuojančio „Vauxhall“. 

— Žinau, kad metas dar ankstyvas ir dauguma 
gyventojų saldžiai miega, - kreipėsi Alenas į ko- 
mandą, - tačiau jiems nepasisekė. Šiandien, bent sy- 
kį, jie turės galimybę stebėti saulėtekį. Man asme- 
niškai nusispjauti, kaip juos pažadinsite. Svarbu, 
kad tai padarytumėte. Jei kas nors ims skųstis, esą 
jų grožio miegas svarbesnis už policijos pareigūno 


žudiko paiešką, liepkite jiems rašyti policijos pajė- 
gų vadui. Svarbiausia, noriu, kad apklaustumėte 
visus namų gyventojus, ne tik vargšelį duris atida- 
riusį atpirkimo ožį. Pirmyn prie darbo. 

Du vyrai nusekė Ingramą apžiūrėti lauko palei 
gyvatvorę. Rasti ką nors reikšmingo jie nesitikėjo, 
tačiau, priešingai nei kriminalistas inspektorius 
Džekas Frostas, Alenas visada viską patikrindavo 
nuodugniai. 

Vebsteris mėgino sugauti inspektoriaus žvilgs- 
nį ir paprašyti leidimo važiuoti namo, tačiau Ale- 
nas ėjo tiesiai pro jį ir užkalbino du pirštų atspau- 
dų automobilyje ieškančius vyrus: 

— Ar ką nors radote? 

Vienas jų atitraukė žvilgsnį nuo užduoties ir pa- 
purtė galvą. 

— Kol kas - visiškas šnipštas, inspektoriau. Pirš- 
tų atspaudai švariai nušluostyti. 

Alenui nusigręžus nuo jų, Vebsteris žengtelėjo 
pirmyn, rodydamas norą pasikalbėti su inspekto- 
riumi. 

— Labas rytas, drauguži. Kur pažvelgsi, zuja fa- 
rai, tiesa? 

Išgirdęs pažįstamą, pakilų balsą Vebsteris pas- 
tebimai susigūžė. Iš kur, po velnių, jis atsibeldė? 
Šviežiai Džeko Frosto dozei buvo gerokai per anksti. 
atrodydamas, lyg su visais drabužiais būtų miego- 
jęs griovyje, nulingavo prie nepriekaištingai atro- 
dančio Aleno. 

— Sveikas, Frostai, - tarė nė trupučio nenudžiu- 
gęs Alenas. Reikalai klostėsi neblogai, todėl jis vi- 
siškai nenorėjo, kad atvykęs Frostas viską sugriautų. 

— Ankstoka, tiesa? 

— Tiesą sakant, vėloka, - nusižiovavo Frostas, 
trindamas neskustą smakrą. - Per visą naktį nė ko- 
jos į namus neįkėliau. Priguliau kabinete. Viena 
ranka per lietpaltį kasydamasis pilvą, jis pakreipė 
galvą ir žvilgtelėjo į „Vauxhall“. 

— Tai čia veltėdis Justasas sukeitė automobilius? 

— Taip, - atžariai patvirtino Alenas. - Jį rado ta- 
vo padėjėjas. 

Alenas pradėjo svarstyti, kad galbūt Vebsteris 
jam pasitarnautų geriau už Ingramą, kuris pasta- 
ruoju metu tapo išsiblaškęs. 

— Tai štai mano pamokos, - tarė Frostas, artin- 
damasis prie automobilio. Dviem teismo eksper- 
tams pasitraukus iš kelio, inspektorius kyštelėjo 
galvą pro vairuotojo dureles. - Kraujo ne itin daug. 

— Kol kas kraujo neradome nė pėdsako, - pripa- 
žino teismo ekspertas, - tačiau apžiūros dar nebai- 
gėme. 

— Nemaniau, kad bus taip sunku jo rasti, - tarė 
Frostas. - Šelbio smegenys buvo ištaškytos. Auto- 
mobilio gale turėtų telkšoti kraujo klanas su jame 
plaukiojančiais smegenų likučiais ir ausies ertme. 

Alenas susiraukė. Net ir parankiausiu metu 
klausytis Frosto bjaurasčių būdavo nelengva, ką 
jau kalbėti apie tokį ankstyvą rytą!.. 

- Justasas galėjo suvynioti kūną į neperšlampa- 
mą dangalą. Vakar apžiūrinėdami Šelbio ekipažą 
pasigedome polietileninės plėvelės. 

Patapšnojęs pirmąją šiandienos cigaretę į pake- 
lį, Frostas užsirūkė. Tuoj po to jis pirmą kartą šian- 
dien sukosėjo. 


— Man vis vien, ką jūs tvirtinate, - springdamas 
tarė jis. - Negaliu įsivaizduoti, kad veltėdis Justa- 
sas būtų užvertęs policijos pareigūną. 

Alenas jau žiojosi atsakyti, bet jo dėmesį atkrei- 
pė šūksnis. 

— Pone Alenai! 

Jis pažvelgė į tą pusę. Iš už gyvatvorės mojavo 
ranka. Ingramas kažką rado. 

— Atsiprašysiu minutėlei, - burbtelėjo jis ir nu- 
skubėjo apžiūrėti radinio. 

Frostas nužingsniavo prie „Cortina“, kur greta 
Siu susirietęs Vebsteris iš paskutiniųjų stengėsi ne- 
sumerkti akių. Siu mėgino jį kalbinti, tačiau jis, re- 
gis, nebegirdėjo jos žodžių. Ir pasisek gi tu man 
rasti ieškomą automobilį! Jei tik jis nebūtų atsimer- 
kęs, dabar būtų gulėjęs siauroje, šiltoje Siu lovoje, 
apkabinęs nuogą jos kūną, glamonėdamas žavin- 
gas jos... Ir kam dar save kankinti? Jis nusižiovavo. 
Mintis apie dar vieną ilgą, nuobodžią dieną trai- 
niojantis su Frostu jam atrodė nepakeliama. 

Frostas pastebėjo Žiovulį ir, žinoma, savo ribotu 
protu neteisingai suprato. 

— Pavargęs, drauguži? Sunki naktelė su Siu? 
Verčiau būtum pasistengęs numigti. 

Vebsteris buvo toks išsekęs, kad nė nesugebėjo 
susiraukti. 

— Vienas barzdos privalumas tas, - toliau bur- 
buliavo Frostas, trindamas smakrą, - kad nereikia 
jaudintis dėl skutimosi kasdien. Opa, įdomu, ko 
ponas Gudragalvis toks patenkintas? - dar pridūrė 
jis, atsigręžęs į Aleną. 

Inspektorius ryžtingai artinosi prie jų, o Ingra- 
mas ristele mynė jam ant kulnų. 

— Frostai, jums bus įdomu tai pamatyti, ypač 
tuo atveju, jei vis dar netikite Justasą sugebant nu- 
žudyti policijos pareigūną. — Priešais Frostą jis iš- 
kėlė polietileninį maišelį. - Radome Šelbio užrašų 
knygelę. 

Frostas paėmė ją iš Aleno ir pavartė rankose. 

— Kurji gulėjo? 

— Radau ją tame lauke netoli gyvatvorės, kur 
buvo pastatytas „Cavalier“, - atsakė Ingramas. 

— Kaip ji ten atsidūrė? - sumišęs toliau klausinė- 
jo Frostas. 

Alenas giliai įkvėpė ir atsiduso. Ar jo bukumui 
yra ribos? 

— Inspektoriau, maniau, tai visiškai akivaizdu. 
Atsikratęs kūno, Justasas aptiko ją automobilyje. 
Ji veikiausiai iškrito Šelbiui iš kišenės. Tai inkri- 
minuojantis įkaltis, kurio jis privalėjo skubiai atsi- 
kratyti. 

— Ak, dabar suprantu, - sušuko Frostas taip, lyg, 
tai viską paaiškintų. — Jis kruopščiai nušluosto vi- 
sus pirštų atspaudus, automobilyje nepalieka nė la- 
šelio kraujo, tačiau svarbiausio įkalčio atsikrato pa- 
prasčiausiai sviesdamas jį per pirmą pasitaikiusią 
gyvatvorę. 

— Ką jis būtų su ja daręs? — suirzęs atkirto Ale- 
nas. - Suvalgęs? Susikišęs į užpakalį? Jis nedrįso 
jos pasilikti, mat užrašų knygelė tiesiogiai siejo jį 
su nužudymu. Ką daugiau jis galėjo su ja padaryti, 
jei ne išmesti? 


Prisiartinęs uniformuotas pareigūnas atidavė 
Alenui pagarbą. 

— Sere, netoli nuo čia gyvenanti moteris. Ji sakė 
mačiusi didžiąją dalį vakarykštės popietės čia 
prastovėjus juodą automobilį. 

Aleno akys sužibo iš pasitenkinimo. 

— Puikiai padirbėta. Tuojau eisime su ja pasikal- 
bėti, - tarė jis, paimdamas polietileninį maišelį iš 
Frosto ir grąžindamas jį Ingramui. — Noriu, kad 
nuo užrašų knygutės būtų surinkti pirštų atspau- 
dai. Labiausiai tikėtina, kad ji bus švariai nuvalyta, 
tačiau niekada negali Žinoti, kada tau nusišypsos 
sėkmė. — Jis matė, kad Frostas vis dar sukiojosi 
aplink. —- Inspektoriau, esu tikras, kad jūs nepa- 
prastai užimtas. Ilgiau jūsų netrukdysiu. 

— Tiesą sakant, norėčiau pavartyti užrašų kny- 
gelę. Deivas Šelbis sakėsi apklausęs mūsų skambi- 
nusįjį anonimą. Viliuosi, jog prie užduoties jis buvo 
susikaupęs gana ilgai, kad užsirašytų jo vardą ir 
adresą. 

Ingramas atsegė maišelį, kad Frostas galėtų kuo 
atsargiausiai ištraukti knygutę, nosinaite laikyda- 
mas ją už kampų. Tušti jos lapai buvo surišti gu- 
mele, todėl Frostas nesunkiai surado paskutinį Šel- 
bio įrašą prieš mirtį. Jis rašė: Dezmondas Torlis, 
Karvelių kotedžas. Apklaustas dėl telefonu praneš- 
to išprievartavimo. 

— Bingo! — sušuko Frostas, užversdamas užrašų 
knygelę ir mesdamas ją atgal į maišelį. Jis nužygia- 
vo tiesiai prie „Cortina“. Nei Vebsteris, nei Siu ne- 
skubėjo užleisti jam savo vietų, todėl inspektorius 
įsitaisė gale. 

— Mums vėl šypsosi sėkmė, drauguži. Sužinojau 
skambinusiojo anonimo vardą ir adresą. Nuvežki- 
me Siu namo, o tada vykime palinkėti jam gero ryto. 

Vebsterio nuotaika subjuro taip kaip niekada 
anksčiau. 

— Dar tik ketvirta valanda ryto, - inkštė jis. - Jis 
dar giliai miega... — Pats tyčia nusižiovavo ir pri- 
dūrė: — Sekasi gi šunsnukiui! 

- Iš lovos jis šoks tą pačią akimirką, kai išspir- 
siu jo duris, - linksmai tarė Frostas. - Nagi, drau- 
guži, paskubėk. Mūsų laukia kalnai darbų. 


D 

Net dėl miego stokos nusikamavusiam Vebste- 
riui Karvelių kotedžas nepanėšėjo į gyvenamąsias 
patalpas. Pastato forma buvo keista. Ankstyvo ryto 
prietemoje jis buvo panašus į traukinio vagoną; pa- 
reigūnams privažiavus arčiau pasirodė, kad taip ir 
yra. Apšiuręs prieškario laikų Vakarų geležinkelio 
traukinio vagonas buvo numestas apleistame že- 
mės sklype į šiaurę nuo miškų. Plytomis jis buvo 
pakeltas virš aplink plytinčioje juosmenį siekian- 
čioje žolėje vešinčių dygliuotų krūmokšnių. Peiza- 
žą paįvairino skoningai po sklypą išmėtytos krū- 
vos skardinių statinių, pūvantis automobilio kar- 
kasas ir rūdijantys, seniai nebenaudojami ūkiniai 
padargai. 

Tarsi per anksčiau Žmogaus nelankytas džiun- 
gles besiskinantys kelią tyrinėtojai, vyrai brovėsi 
pro rasotą žolę ir galiausiai pasiekė aplūžusius me- 
dinius laiptelius, vedančius prie vagono durų su 
žalvarine spyna ir rankena. 


— Manau, čia mūsų reisas, - burbtelėjo Frostas, 
atsargiai statydamas koją ant laiptelio. Jis nulenkė 
rankeną, tačiau durys, regis, buvo užremtos iš vi- 
daus, todėl keletą kartų padaužė jas delnu. Garsas 
nuaidėjo it būgnas, tačiau viduje nesigirdėjo nė krus- 
telėjimo. Šįkart jis ėmė daužyti kur kas stipriau, su- 
drebindamas visą plytų pamato konstrukciją. 

Viduje ant šono apvirto ir nusirito butelis. Žmo- 
gus į kažką atsitrenkė, garsiai nusikeikė ir apsimie- 
gojęs paklausė: 

— Kas čia? 

— Du žavingi policijos pareigūnai, - šūktelėjo 
Frostas. - Atidaryk, Dezmondai. 

Durys atsivėrė į lauką, kone nusviesdamos 
Frostą į pievą. Beveik šešiasdešimtmetis, visiškai 
nuplikęs ir kiek apkūnokas Dezmondas Torlis pasi- 
trynė traiškanotas akis ir prisimerkęs pažvelgė į 
savo svečius. Seniausiai neskalbto jo chalato atla- 
pai ir rankovės nuo purvo buvo sukietėję. Po juo 
vyriškio kūną dengė dėmėta, purvina pižama, jos 
kelnes prilaikė surūdijęs Žiogelis. Jis atrodė bjau- 
riai, o dvokė dar šlykščiau. 

— Susipažink su nevaleika Dezmondu, - Frostas 
tarė Vebsteriui. 

Suėmęs chalato kraštus, Torlis prisidengė pi- 
žamą. 

— Ak, tai jūs, pone Frostai. Spėju, norite užeiti į 
vidų. 

- Šito aš trokštu mažiausiai, - atsakė Frostas, — 
tačiau tai nemalonioji mano darbo dalis. 

Jie įžengė į blausią, riebaluotą prietemą, tren- 
kiančią troškiu prakaitu, neplautomis kojinėmis ir 

prastu maistu. Įžiebęs degtuką, Torlis uždegė seną, 
žalvarinę žibalinę lempą, kuri spjaudėsi spran- 
giais, juodais dūmais, tačiau bent jau nustelbė vi- 
sus kitus kvapus. Pataisęs dagtį, jis užvožė stiklinį 
lovą, keletą nuo sąvartyno išvaduotų, gobelenu ap- 
muštų kėdžių ir lošimo stalą, nukrautą nešvario- 
mis lėkštėmis bei įvairiausiomis atdaromis pupelių 
ir sardinių skardinėmis. 

— Taip, mano būstas kuklus, - tarė Dezmondas, 
pamatęs pareigūnų pasibjaurėjimą. 

— Kuklus? - prunkštelėjo Frostas. - Čia tikras 
sąvartynas. 

— Kaip nemandagu, - suniurnėjo Dezmondas, 
pamodamas ranka kėdžių link. - Sėskite, jei pagei- 
daujate, tačiau būkite atsargūs. Mano katinas kaž- 
kur pridirbo, tik aš vis dar nerandu kur. 

Jis šleptelėjo į vieną iš kėdžių, tačiau pareigūnai 
nusprendė stovėti. 

— Ar vakar tave aplankė vienas iš mūsų vyrų? — 
pasiteiravo Frostas. 

Dezmondas numojo gležna ranka. 

— Gali būti, inspektoriau, tačiau tokią nedėkin- 
gą valandą mano atmintis kiek šlubuoja. - Jis apsi- 
laižė lūpas. - Gal netyčia su savimi nešiojatės kokį 
alkoholinį gėrimą? - pasiteiravo jis tarsi prastas ak- 
torius. 

Iš lietpalčio kišenės Frostas ištraukė miniatiūri- 
nį viskio buteliuką, užsilikusį nuo vakarėlio vaišių. 
Suėmęs jį už kaklelio, ėmė siūbuoti gėrimą tai į vie- 
ną, tai į kitą pusę. Dezmondo akys nusekė jį tarsi 
šilumai jautrios raketos. 


252 


— Pirmiau atsakymai, vėliau gėrimai, - pažadė- 
jo inspektorius. —- Ar vakar čia lankėsi policinin- 
kas? 

Prisiminęs vakarykščius įvykius, Torlis džiugiai 
išsišiepė. 

— Mielas berniukas, tikras šaunuolis. Jo pavardė 
Šelbis - toks vyriškas ir išvaizdus. Jis manė, kad tai 
aš aną vakarą paskambinau policijai ir pranešiau 
apie tą nelaimingą, miškuose Žiauriai nuskriaustą 
moterį. 

— Ar tai buvai tu? - paklausė Vebsteris, nesi- 
traukdamas nuo durų, pro kurias sunkėsi tyras 
oras. 

Torlio akys paliko buteliuką ir stabtelėjo ties 
konstebliu. 

— O, taip. Aš viską prisipažinau. Neišdrįsau me- 
luoti vaikinui tokiomis vešliomis blakstienomis. — 
Jis palinko pirmyn atidžiau įsižiūrėti Vebsteriui į 
veidą. - Bet tavo blakstienos kur kas ilgesnės, bran- 
guti. 

Frostas timptelėjo Vebsterio rankovę priminda- 
mas, kuris iš jų vadovauja apklausai. 

— Pasimerginti galėsi vėliau, drauguži, — su- 
šnabždėjo jis. 

— Jūsų konstebliui daugiau padėti negalėjau, — 
kalbėjo Torlis. - Aptikau merginą. Kaip bet kuris 
įstatymą gerbiantis pilietis paskambinau į policiją. 
Tai viskas. 

— Ar tą naktį ką nors dar matei? — paklausė 
Frostas. 

— Nė gyvos dvasios, mielasis. 

Frostas įsikišo buteliuką atgal į kišenę. 

— Mačiau tik vieną žmogų, - paskubomis priduū- 
rė storulis. — Tačiau ne miškuose. Skubėdamas prie 
telefono pastebėjau priešais mane mitriu žingsniu 
kulniuojantį tipą. 

Buteliukas vėl išniro iš kišenės. 

— Kaip jis atrodė? 

— Mačiau tik jo nugarą. Vidutinio ūgio, vilkėjo 
tamsius drabužius. 

— Kokių galų pats tokiu metu basteisi po miš- 
kus? — paklausė Vebsteris. 

— Išėjau pasivaikščioti, — droviai atsakė Dez- 
mondas. 

— Nesikuklink, Dezmondai, - tarė Frostas. - Tau 
patinka slampinėti tamsoje ir stebėti besiglamžan- 
čias poreles, tiesa? 

Storulis susigėdęs šyptelėjo. 

— Tik nekaltas pomėgis. Taip ir aptikau mergi- 
ną. Išėjau naktį pasivaikščioti, įtempiau ausis, ar 
neišgirsiu atsitiktinių poravimosi garsų, ir suradau 
tą vargšelę visą nuogą. Buvau įsitikinęs, kad ji ne- 
begyva. 

— Ar niekas pro tave neprabėgo? - vėl pasiteira- 
vo Frostas. 

Dezmondas susimąstęs papūtė lūpas. 

— Ne, inspektoriau, niekas. Paprastai miškų ta- 
keliais ratus nesiliauja sukę kreivakojai vyrai bė- 
giojimo šortais arba sportiniais kostiumais, tačiau 
tą naktį nemačiau nė vieno. 

Tapo akivaizdu, kad daugiau jis nieko nežino, 
todėl Frostas įteikė jam buteliuką, ir pareigūnai iš- 
ėjo. Dezmondas palydėjo juos lyg mandagus šeimi- 
ninkas. 


369 


— Man patinka jūsų bičiulis, — jis sušnabždėjo 
inspektoriui. 

- Jis nepratęs, kad jam asistuotų vyrai, - atsakė 
Frostas, vesdamasis susiraukusį Vebsterį į gryną, 
kvepiantį orą. 

Vyrai prasiskynė kelią atgal iki automobilio. 

— Kiek valandų? - pasiteiravo Frostas. 

— Be keturių minučių penkios, - atsakė į laikro- 
dį žvilgtelėjęs Vebsteris. 

— Paleisk mane prie namų, ir šiek tiek numiki- 
me. Pasimatysime nuovadoje vidurdienį. 

— Gerai, - linktelėjo Vebsteris. 

Dangus pamažu švito. Kažkur tolumoje užgie- 
dojo gaidys ir sulojo šuo. Kai kuriuose namuose įsi- 
žiebė šviesos. Frostas su Vebsteriu važiavo ilsėtis. 


— 

Policijos skyriaus viršininkas Maletas dar sykį 
pažvelgė į savo laikrodį ir piktai ištiesė ranką prie 
dramblio kaulo spalvos telefono. 

— Ne, sere, - atsakė seržantas Džonsonas. - Po- 
nas Frostas dar nepasirodė. 

Padėjęs ragelį, Maletas atsivertė šiandienį „Den- 
tono aido“ numerį. Viena iš antraščių skelbė: 
„Sprunkantis papuošalų vagis nušauna policijos 
pareigūną“. Po ja nuotraukoje greta straipsnio šyp- 
sojosi Deividas Šelbis. Tačiau Maletą suerzino ne 
straipsnis apie jį. Jį pykdė faktas, kad straipsnis bu- 
vo nukeltas į antrą puslapį. Užvertęs laikraštį, pir- 
mame puslapyje jis perskaitė kitą, nepalyginti di- 
desnę antraštę: „Išprievartauta septyniolikmetė. 
Siaubas su gobtuvu pasiglemžia septintąją auką“. 


Greta jos ryškiu šriftu išspausdintas vedamasis 
straipsnis prasidėjo klausimu: „Ką galvoja Dentono 
policija?“ Straipsnyje redaktorius plėtojo mintį, kad 
dėl kompetencijos stokos net po septynių užpuoli- 
mų Dentono policija nesugeba rasti nė menkiausio 
prievartautojo tapatybę padėsiančio nustatyti įro- 
dymo. Autorius svarstė, kad galbūt patyręs parei- 
gūnas iš kito poskyrio turėtų perimti iki šiol jokių 
vaisių neatnešusį Dentono policijos tyrimą. 

Akimis permetęs straipsnį, Maletas nužygiavo 
tiesiai į Frosto kiaulidę, kurią jis vadino kabinetu, 
tačiau, jo nuostabai ir nusivylimui, inspektoriaus 
nuovadoje dar nebuvo. Ant jo stalo gulėjo neper- 
žvelgta praeitos nakties išprievartavimo teismo 
ekspertų ataskaita, joje buvo rekomenduojama 
kruopščiai apieškoti nusikaltimo vietą. Pasiteiravęs 
seržanto Džonsono, Maletas buvo priblokštas, kad 
nusikaltimo vieta nebuvo net apieškota - tokia 
operacija nė nebuvo planuojama. Nekompetentin- 
gumo pavyzdžių sąrašą užbaigė tai, kad tyrimui 
vadovaujantis inspektorius Frostas nesiteikė ap- 
klausti išžaginimo aukos! 

Negalėdamas patikėti, viršininkas susmuko 
Frosto kėdėje, purtydamas galvą. Tuomet jis ir pa- 
matė: stalo viduryje prispausta neplautu arbatos 
puodeliu gulėjo nusikaltimų statistikos ataskaita, 
kurią Frostas tikino išsiuntęs vakar. 

Grįžęs į savo kabinetą, jis ėmėsi sudaryti reika- 
lų sąrašą, kurį bus priverstas aptarti su inspekto- 
riumi. Atlikęs šią užduotį, į kabinetą pasikvietė 
inspektorių Aleną. 


Nepriekaištingai apsirengęs ir šaltai produkty- 
vus inspektorius Alenas, kaip diena nuo nakties 
besiskiriantis nuo nevalyvo Frosto, prisitraukė pa- 
siūlytą kėdę ir prisėdo. 

— Ar matėte šitai? — paklausė Maletas, stumda- 
mas laikraštį Alenui ir pirštu badydamas į veda- 
mąjį. 

Dėkodamas laimingai savo žvaigždei už tai, 
kad spėjo perduoti bylą Frostui, prieš spaudai pasi- 
čiumpant naujienas, Alenas šiek tiek šyptelėjo. 

- Taip, mačiau. 

— Noriu, kad kuo skubiau vėl imtumėtės išžagi- 
nimo tyrimo. 

Alenas viršininkui priminė pirmiau privaląs 
deramai išnarplioti nužudymą. 

— Taip, be abejo, - atsiduso Maletas. - Tai yra 
mūsų prioritetas. Ką iki šiol išsiaiškinote? 

Alenas informavo viršininką apie rastą automo- 
bilį. 

— Ar aptikote pirštų atspaudų? 

— Ne, sere. Kol kas jokių pirštų atspaudų ar 
kraujo pėdsakų. 

Liovęsis valyti akinius, Maletas pakėlė žvilgsnį. 

— Jokių kraujo pėdsakų? Tačiau iš Šelbio žaizdų 
kraujas turėjo upeliais srūti. 

Inspektorius paaiškino spėliones apie polietile- 
ninę iš Šelbio ekipažo dingusią plėvelę. 

Maleto veido išraiška išdavė nerimą. 

- Nei kraujo, nei pirštų atspaudų. Šitaip mes ne- 
sugebėsime susieti Šelbio kūno su žudiko auto- 
mobiliu. 

Alenas nusišypsojo. 

— Sere, Šelbio kūną su automobiliu galime su- 
sieti tik pasitelkę jo užrašų knygutę. Aptikome ją 
kitoje gyvatvorės pusėje, kur buvo paliktas auto- 
mobilis. 

— Ar ant jos buvo Justaso pirštų atspaudų? 

— Ne, sere. Ji, kaip ir automobilis, švariai nu- 
šluostyta. Tačiau tai nėra svarbu. Turime neginčija- 
mų įrodymų. Mums liko tik sulaikyti Justasą, o tai 
neturėtų užtrukti. Galbūt dieną ar dvi. Jo pinigai 
baigiasi. Jis teturi iš Glikmano parduotuvės 
nušvilptų pigių juvelyrinių dirbinių, apie kuriuos 
jau pranešta visiems miesto supirkėjams. Negana 
to, dvidešimt keturias valandas per parą stebime jo 
namus ir klausomės telefoninių pokalbių. Sere, 
mes netruksime jį sučiupti, pažadu jums. 

Atsipalaidavęs Maletas atsilošė kėdėje. Jo ūpas 
pakilo. Kaip malonu bent retsykiais išgirsti gerų 
naujienų. Spartus nužudymo tyrimas nukreiptų 
spaudos dėmesį nuo išžaginimų bylos. Dėkui Die- 
vui, jo nuovadoje dirbo bent vienas patikimas pa- 
reigūnas. Padėkojęs Alenui, jis išsiuntė inspektorių 
medžioti Steno Justaso. 

Alenui išėjus iš kabineto, Maletas spustelėjo vi- 
dinio telefono mygtuką ir dar kartą pasiteiravo, ar 
nėra Frosto. 

Trūkčiodama minutinė sieninio laikrodžio pri- 
imamajame rodyklė artėjo prie vidurdienio dvy- 
liktos. Aukšta, liekna, prakauli moteris žaliu paltu, 
rankose gniauždama rankinę, pasimuistė nepa- 
togioje kėdėje ir įsmeigė akis į seržantą Džonį 


Džonsoną, kuris iš paskutiniųjų stengėsi išvengti 
veriančio jos žvilgsnio. „Nagi, Džekai Frostai, - jis 
tarė sau. - Tavęs ieško viršininkas, tavęs laukia šita 
moterėlė, mums visiems tavęs reikia, tai kurgi tu, 
po galais?“ Nepajutęs jis veikiausiai burbtelėjo tai 
balsu, mat dabar moteris įtartinai į jį spoksojo. Jis 
susigėdęs šyptelėjo. 

— Ponia, esu tikras, jis ilgai neužtruks. 

Ji atkišo smailų smakrą. 

— Man to nepakanka. Moteris Žiauriai užpuola- 
ma, o teisėsauga nesiteikia atkreipti dėmesio. 

- Jei pageidaujate palikti savo kontaktinę infor- 
maciją, perduosiu ją ponui Frostui, vos tik jis 
įžengs pro duris, - pasiūlė Džonsonas. 

— Palikti kontaktinę informaciją? — atsistojo ji, 
keldama balsą. - Seržante, ar teisingai jus išgirdau? 
Reikalauju pasikalbėti su aukščiausio rango parei- 
gūnu, stebint moteriškosios lyties policininkei. 

Vestibiuliu eidamas į savo kabinetą, Maletas 
stabtelėjo. Čia kvepėjo nemalonumais. Jis prisiarti- 
no prie seržanto. 

— Kas šioji moteris? - pasiteiravo jis. 

— Panelė Nora Gibson, sere. Ji tvirtina esanti iš- 
žaginimo auka. 

Džonsonas pabrėžė žodį „tvirtina“, bet Maletas 
užuominos nesuprato. 

- Išžaginta? Ir jūs verčiate ją sėdėti ir laukti? — 
negalėdamas patikėti užriko jis. - Gerasis Dieve, 
seržante, kur jūsų sveikas protas? Jei apie tai nu- 
girs „Dentono aidas“... 

— Hm, sere, ar galėtume šnektelėti akis į akį? — 
pusbalsiu tarė Džonsonas nenorėdamas, kad mote- 
ris išgirstų. Tačiau Maletas jau žingsniavo prie jos. 


— Labas rytas, ponia. Aš esu Dentono policijos 
skyriaus viršininkas Maletas. Ar teisingai supran- 
tu, kad jus... - prieš ištardamas Žodį „išprievarta- 
vo“, jis akimirką sudvejojo. 

Ji dar tvirčiau suspaudė rankinę. 

— Teisingai, tačiau atrodo, kad niekam tai ne- 
įdomu. 

Tą akimirką į nuovadą įžengęs Frostas išvydo 
viršininką bei moterį ir pamėgino sprukti, bet ne- 
spėjo... 

- Inspektoriau Frostai! - užbaubė Maletas. 

— Sere? - tarė Frostas, žengdamas į nuovadą lyg 
pirmą kartą. Išvydęs moterį, jis apsimetė nustebęs. 
— Sveika, Nora. Ką čia veiki? 

— Jums - panelė Gibson, - išspjovė ji, verdama 
inspektorių lediniu žvilgsniu. 

- Ją išprievartavo, - tarė Maletas. 

— Ji norėtų, kad jai nusišypsotų tokia laimė, — 
mestelėjo Frostas. 

Maletas paraudo. Stengdamasis susivaldyti, jis 
sugniaužė kumščius. Prikišęs savo veidą prie Fros- 
to, per sukąstus dantis iškošė: 

— Pakvieskite moteriškosios lyties policijos pa- 
reigūnę, ką nors, kas sugeba užrašyti parodymus, 
ir tuoj pat Žygiuokite į kvotos kambarį. 

Tuomet jis atsigręžė į moterį. 

— Ponia, malonėkite eiti su manimi. 

Lydima į kvotos kambarį, ji atsigręžė į Frostą ir 
nusišypsojo plona, sausa, pasipūtėliško pasitenki- 
nimo kupina šypsena. 

Frostas užvertė akis į lubas, žvilgsniu maldau- 
damas pasigailėjimo. 

— Kodėl tam kvailiui raginiais akinių rėmeliais 
nuolat reikia kištis į mano reikalus? - Pro dvivėres 
duris įėjus besišnekučiuojantiems Vebsteriui ir 
Siuzanai Harvi, Frostas nuleido galvą. - Nė iš vie- 
tos, balandėliai, - šūktelėjo jis. - Mūsų laukia kvo- 
tos kambaryje. Turime apklausti išprievartavimo 
auką. 

Pasodinęs moterį, Maletas paskambino sekreto- 
rei, paprašė atnešti puodelį arbatos, pabrėždamas, 
kad puodelis turi būti padorus, o ne apsilupęs 
emalio gabalas, ir pažvelgė į savo laikrodį skai- 
čiuodamas, kiek laiko Frostas užtruks vykdydamas 
tiesioginį jo įsakymą. Ilgai laukti neteko. Frostas su 
atstumtuoju iš Breibridžo ir dailiąja Siuzana Harvi 
pasirodė tuoj po to, kai buvo atnešta arbata. Po pa- 
žastimi Frostas buvo pasikišęs mėlyną segtuvą. 

Siuzana prisitraukė kėdę ir prisėdo greta mo- 
ters, rodydama užuojautą ir palaikymą. Į sieną at- 
sišliejusio Frosto burnoje kabojo cigaretė. Maletas 
troško, kad Frostas bent truputį apsitvarkytų. Jis 
taip pat norėjo, kad pareigūnas nestovėtų toks su- 
dribęs. Frostas atrodė panašesnis į gatvės valkatą 
nei į kriminalistą inspektorių. 

Įsitikinęs, kad Vebsteris pasiruošė Žymėtis pa- 
rodymus užrašų knygelėje, Frostas numetė cigare- 
tės nuorūką ant grindų ir nusišypsojo panelei Gib- 
son veriančia šypsena. Triukas nenusisekė. 

— Panele Gibson, būkite maloni, papasakokite 
mums, kas atsitiko. 


— Praeitą naktį mane išprievartavo, - nuraudusi, 
stebeilydama į grindis tarė ji. 

— Ką, dar sykį? - paklausė Frostas. 

Ji staigiai pakėlė galvą. 

— Taip, dar sykį! Kai kurios moterys tik ir trau- 
kia iškrypėlius. Nelaimei, esu viena tų moterų. — 
Pasiraususi rankinėje, ji išsitraukė nosinaitę ir nu- 
sišluostė akis. 

— Sakykite, — pasiteiravo Frostas, nuo sienos 
įžiebdamas degtuką ir prisidegdamas dar vieną ci- 
garetę, - kiek kartų per pastaruosius tris mėnesius 
jus išprievartavo? 

Ji suspaudė lūpas. 

— Inspektoriau, tokių nutikimų nesistengi skai- 
čiuoti. 

— Ak, panele Gibson, tačiau mes juos skaičiuoja- 
me. Kompiuteris pažymi kiekvieną kartą, kai jūsų 
kelnaitės numaunamos per prievartą. Nagi, pasi- 
žiūrėkime, — tarė jis ir, atvertęs mėlynąjį segtuvą, 
peržvelgė jį. - Na, štai. Įskaitant paskutinį tamstos 
skundą, tokių pareiškimų jau septyniolika, tačiau 
dar esate skaisti. Taigi kas jus išprievartavo? Ar- 
kangelas Gabrielius? 

Maletas pradėjo pamažu suprasti esąs apmau- 
tas ir suklaidintas. Kodėl niekas jam nepasakė? At- 
sikrenkštęs jis pažvelgė į laikrodį ir apsimetė nu- 
stebęs. 

— Tik pažvelkite... Meldžiu man atleisti... - tarė 
jis ir spruko iš kvotos kambario. 

— Sere, ar mums kalbėtis be jūsų? - šūktelėjo 
Frostas jam įkandin. Maletas apsimetė neišgirdęs. 


Moteris sėdėjo ištiesusi nugarą, rankose tvirtai 
spausdama ant kelių gulinčią rankinę. 

- Inspektoriau, praeityje gal ir esu klydusi, ta- 
čiau vakar vakare tai nutiko iš tikrųjų. - Ji vėl nu- 
leido akis. - Privalote manimi patikėti. 

Frostas atsisėdo. 

— Panele Gibson, jei tvirtinate, kad jus išprievar- 
tavo, tuomet, žinoma, aš jumis tikiu. Papasakokite, 
kaip viskas nutiko. 

Ji stipriai suspaudė Siuzanai ranką. 

— Vakar šiek tiek po vienuoliktos valandos va- 
karo ėjau per Dentono miškus, ir staiga iš už krū- 
mų priešais mane iššoko nuogas vyriškis. Jis par- 
vertė mane ant žemės ir negailestingai išprievarta- 
vo, - kalbėjo ji, maldaujančiomis akimis žvelgdama 
Frostui į veidą. - Inspektoriau, sakau jums gryną 
tiesą. 

Frostas patrynė savo randą. 

— Esu įsitikinęs, panele Gibson, kad pasakaičių 
mums nesektumėte, - Vebsterį nustebino keistai 
švelnus inspektoriaus tonas. - Ar galėtumėte api- 
būdinti šį vyrą? 

Ji įsimetė nosinaitę atgal į rankinę. 

— Deja, ne. Atleiskite. 

— Dėl nieko nesijaudinkite, - tarė Frostas, tapš- 
nodamas jai ranką. - Kitos aukos taip pat nesuge- 
bėjo nupasakoti jo išvaizdos. 

Tankiai mirkčiodama ji sulaikė ašaras ir ryžtin- 
gai nusišypsojo. 

— Ar sutinkate, kad jus apžiūrėtų gydytojas? — 
paklausė Frostas. - Jei pageidaujate, surasime mo- 
teriškosios lyties medicinos ekspertę. 


Iš išgąsčio ji išpūtė akis ir stipriai papurtė galvą. 

— O, ne. Tai būtų pernelyg didelis pažemini- 
mas. 

— Puikiai jus suprantu, - užuojautos kupinu to- 
nu tarė Frostas. - Panele Gibson, nuoširdžiai dėko- 
jame, kad užsukote. Mums nepaprastai pagelbėjo- 
te. Esu tikras, kad dabar netruksime jį sučiupti. Ta- 
čiau iki tol laikykitės atokiau nuo miškų. 

Jis pašnibždomis paprašė Siuzanos parvežti 
moterį namo ir draugiškai pamojavo, durims užsi- 
veriant joms už nugarų. 

— Vargšė moteriškė nuolat prašo pasimatyti su 
manimi, - tarė Frostas. - Aš esu vienintelis, kuris 
ją išklauso. 

Vebsteris užvertė užrašinę. 

— Kvaila kalė. Koks betikslis laiko švaistymas. 

— Pasigailėk jos, drauguži, - švelniai tarė Fros- 
tas. - Įsivaizduok, kaip pats jaustumeis, jei prama- 
nytos istorijos policijai būtų vienintelė tavo paguo- 
da. - Jis nutaikė cigaretės galą į šiukšlių dėžę. - Ei- 
me išgerti arbatos. 

— 

Jiems pasirodžius priimamajame, seržantas 
Džonsonas ėmė įnirtingai mojuoti. 

— Džekai, ponas Maletas nori tuoj pat su jumis 
pasikalbėti. Kaip suprantu, jis nerimauja dėl to, 
kad išžaginimų bylos tyrimas stovi vietoje. 

- Po galais! - užriko Frostas. - Tik vakar jį per- 
ėmiau. 

Suskambo telefonas. 

— Dentono policija, — atsiliepė Džonsonas. Jis 
klausėsi šypsodamasis. — Taip, ponia, jis čia. - Ser- 
žantas padavė ragelį inspektoriui. - Džekai, skam- 
bina viena iš tavo simpatijų. Šioji neprisistatė. 

Frostas akimirką sudvejojo. 

- Tai veikiausiai Širlė. Esu tikras, kad vakar bu- 
vome susitarę susitikti. 

Jis nusiuntė Vebsterį iš kavinės atnešti du puo- 
delius arbatos ir ištiesė ranką ragelio link, tačiau 
išvydęs ausimis karpantį Džonsoną nusprendė at- 
siliepti savo kabinete. 


3 

Atsisėdęs prie stalo, jis ėmė regzti pasiteisinimą 
Širlei. Pamatęs teismo ekspertų ataskaitą, permetė 
ją akimis. 

- Jeigu jie taip nori ieškoti, tegu sau ir ieško, — 
burbtelėjo inspektorius panosėje, stumdamas atas- 
kaitą į šalį. Jis pakėlė ragelį. - Alio, Širle? 

Iš pradžių ragelyje buvo tylu; galiausiai mote- 
riškas balsas tarė: 

— Pone Frostai?.. - skambino ne Širlė. 

— Taip, čia Frostas, - atsakė jis. - Kas jūs? 

— Tai Seidė, Seidė Justas. 

Frostas atsilošė kėdėje. Seidė! Veltėdžio Justaso 
žmona. 

— Seide, ko tau reikia? 

— Ar galėčiau su jumis pasikalbėti konfiden- 
Cialiai? 

— Jokiu būdu, kad tave kur, - atšovė Frostas. - 
Tavo senis ieškomas už žmogžudystę. 

— Pone Frostai, jis nekaltas. 


— Žinoma, kad nekaltas, Seide. Visus kartus jis 
buvo nuteistas neteisingai. Jis - tikras pavyzdys vi- 
suomenei. 

— Tačiau to faro jis nenužudė. Jis prisiekia to ne- 
padaręs. Paklausykite, pone Frostai, pasakysiu 
jums ir tik jums. Stenas su manimi susisiekė. 

Frostas pašoko kėdėje. 

— Ne, Seide, paklausyk tu. Pirmiausia aš netiriu 
šios bylos, todėl kalbėdamasi su manimi tik švais- 
tai savo laiką. Antra, kad ir ką man pasakysi, vis- 
kas turi būti oficialiai užregistruota. Viskas iki pa- 
skutinio žodžio. Jei šito nenori, siūlau padėti ragelį, 
o aš pamiršiu, kad mudu kalbėjomės. 

— Pone Frostai, Stenas nori su jumis pasikalbėti. 
Jis sako, kad jumis vieninteliu pasitiki. 

— Tuomet tegu jis atvyksta į nuovadą ir pasiduo- 
da. Tik taip su juo kalbėsiuos. 

— Ne, Džekai, maldauju. Nenoriu kalbėtis tele- 
fonu. Ar galėtumėte atvažiuoti į mūsų namus? 

— Minutėlę. - Padėjęs ragelį ant stalo, jis išėjo į 
priimamąjį. Telefono ragelis gulėjo savo vietoje, o 
seržantas Džonsonas užsirašinėjo moters, kurios 
katinas įstrigo kaimynų daržinėje, pareiškimą. Įsi- 
tikinęs seržantą slapčia nesiklausant pokalbio, ins- 
pektorius grįžo prie savo stalo. - Seide, paklausyk 
manęs. Negaliu atvažiuoti pas tave. Nenoriu dėl to- 
kio menkniekio netekti darbo. Apskritai neturė- 
čiau su tavimi kalbėtis. 

— „Vulvorto“ kavinė Aukštojoje gatvėje. 

— Nair? 

— Būsiu ten po penkių minučių. Sėdėsiu prie 
stalelio kampe. Susitikime. 

— Ne! - tvirtai atrėžė Frostas. 

— Meldžiu, - tarė Seidė ir padėjo ragelį. 

— Ne! - dar tvirčiau užrėkė Frostas pypsinčiam 
rageliui. Vebsteriui užėjus su arbata, jis atsigrgžė 
kaltės perkreiptu veidu. - Drauguži, uždaryk duris. 

Vebsteris nugara stumtelėjo duris. Vieną arba- 
tos puodelį jis pastatė ant inspektoriaus stalo. 

- Širdingai dėkoju, - tarė Frostas, maišydamas 
arbatą pieštuku ir vis dar svarstydamas, ką daryti 
dėl to skambučio. - Ką tik telefonu kalbėjausi su 
Stenlio Justaso Žmona. Ji nori susitikti už penkių 
minučių. 

Vebsteris kilstelėjo antakius. 

— Ar pranešėte ponui Alenui? 

Frostas papurtė galvą. 

— Ji nenori, kad kam nors prasitarčiau. Sakosi 
norinti pasikalbėti neoficialiai. Ką tu manai? 

Vebsteris ištuštino savo puodelį ir pastatė ant 
palangės. 

— Manau, kad proto netekote, jei apskritai svars- 
tote tokią galimybę. 

— Visiškai su tavimi sutinku, - nenoromis pra- 
tarė Frostas. - Esu tikras suknistas pamišėlis. 

Jis atsistojo ir užsimetė lietpaltį. 

— Jei kas nors manęs ieškos, tu nežinai, kur esu. 


CD 

Per pietus kavinėje tvyrojo barškančių indų, 
stalo įrankių ir pakeltų balsų šurmulys. Susigūžusi 
kampe Seidė spoksojo į rudą, plastikinį, arbata ap- 
taškytą stalo paviršių. Frostas užsakė du puodelius 
kavos ir atnešė juos prie stalo. 

— Ar ši kėdė laisva? — pasiteiravo jis, sėsdamas 
ant paminkštinto plastikinio suolelio. Vieną kavos 
puodelį jis stumtelėjo Seidei. Ji pažvelgė į jį, prisi- 
vertė nusišypsoti ir ėmė automatiškai maišyti kavą. 

— Džekai, dėkoju, kad atvykote. 

— Vieni niekai, - numojo Frostas. - Šiandien jau- 
čiu nenumaldomą troškimą būti išspirtas iš polici- 
jos pajėgų. - Praplėšęs cukraus pakelį, jis suvertė jį 
į puodelį. - Nagi, dėl ko aš rizikavau savo karjera? 

Ji palinko pirmyn. 

— Džekai, jis to nepadarė. 

— Seide, lombardo savininkas jį atpažino. 

Moteris numojo ranka. 

— Žinau, kad jis apšvarino tą lombardą, tačiau 
policininko jis nežudė, - kalbėjo ji, užsidengda- 
ma veidą rankomis. — O, kad jis apskritai ne- 
būtų pirkęs to prakeikto ginklo. Iš pat pradžių įti- 
kinėjau Steną, kad jis paklius į bėdą. Jis tvirtino, 
kad naudos jį tik pagąsdinti. Prisiekė niekad nepa- 
spausiąs gaiduko... Bet... Bet aš puikiai Žinojau. 
Stenas nenorėjo sužeisti juvelyro. Jis ketino tik pa- 
gąsdinti. 

- Jam tai puikiai pavyko, - tarė Frostas. - Nelai- 
mėlis vos į kelnes nepridėjo. 

- Jis supanikavo, - aiškino ji. 

— Taip, o vėliau jis dar kartą supanikavo, kai jį 
sustabdė konsteblis. Jis supanikavo taip, kad pusę 
smegeninės jam ištaškė. 

Dar kurį laiką pamaišiusi savo kavą, ji pastūmė 
puodelį nuo savęs nė neparagavusi. 

- Stenas man prisiekia visais šventaisiais to fa- 
ro nežudęs. 

— Seide, ir aš ką nors užvertęs neigčiau tai iki 
pažaliavimo. 

Ji pažvelgė jam tiesiai į akis. 

— Pone Frostai, aš tikiu juo. 

Jis gailiai šyptelėjo. 

— Mieloji, mano Žmona taip pat manimi tikėjo, 
tačiau dažniausiai aš pūsdavau miglą jai į akis. 

Kažkodėl netikėtai jis sunerimo. Tarsi kas būtų 
jį stebėjęs. Akimis inspektorius perbėgo gretimus 
stalelius. Kavinės lankytojus jų maistas domino la- 
biau nei Frostas. Tuomet pagavo save nebesiklau- 
santį, ką jam kalba Seidė. 

— Pone Frostai, Stenas nori su jumis pasikalbėti. 
Jis nori surengti susitikimą. 

— Ar jis skambino tau? 

Ji linktelėjo. 

— Klausyk, Seide. Kai jis darsyk paskambins, 
pasakyk jam, kad nieko nenoriu žinoti. Iš pradžių 
juo tikėjau, tačiau šiandien radome nužudytojo fa- 
ro užrašų knygutę ten pat, kur Stenas paliko auto- 
mobilį. Jis gali pamiršti apie bet kokius susitiki- 
mus, nebent norėtų tai paaiškinti. 

Jis jau rengėsi stotis ir nešti skudurus iš kavi- 
nės, kai stalo paviršių pritemdė šešėlis. Kažkas sto- 
vėjo ir žvelgė į juos. Susmukęs jis sunkiai atsiduso. 
Jam nė nereikėjo pakelti akių. Jis puikiai žinojo, 
kas jį prikirpo. 

Sučiupęs Frostą, kriminalistas inspektorius Ale- 
nas gudriai šypsojosi, o jo akys žėrėjo iš pasitenki- 
nimo. 

— Nagi, nagi, ir ką gi mes čia turime? 

„Mėšlas!“ — mintyse susikeikė Frostas, akimis 
bėgiodamas po kavinę. Kur pažvelgsi — civilius 
drabužius vilkintys policininkai. Nenuostabu, kad 
jį graužė nerimas. 

— Mes manėme, kad ji ketina susitikti su savo 
vyru, - paaiškino Alenas. - Atsekėme ją nuo namų. 

- Atleiskite, Džekai, - atsiprašinėjo Seidė. - Ne- 
numaniau, kad šitie šunsnukiai mina man ant 
kulnų. 

Frostas susikūprino ant suolelio ir pamėgino 
paguodos ieškoti cigaretės dūme. Dėliojant mintis, 
jo rankos bent jau buvo užimtos. 

— Turėjau susiprasti, — tarė jis. - Esu visiškas 
idiotas. 

— Sakyčiau, už tokį bukumą turėtų sodinti už 
grotų, - tarė Alenas, sėsdamasis prie stalo. - Fros- 
tai, ir ką gi manotės čia veikiąs? Planuotas susitiki- 
mas su asmens, įtariamo jauno policijos pareigūno 
nužudymu, Žmona? 

— Aš paprašiau pono Frosto asmeniškai pasikal- 
bėti, - atšovė Seidė. 

— Asmeniškai? — pašaipiai pakartojo Alenas. — 
Taigi kai kurios nužudymo tyrimo dalys netikėtai 
tapo asmeniškos? - Jis atsigręžė atgal į Frostą. - Ko- 
dėl susitikti su šia moterimi be tiesioginio mano 
leidimo jums pasirodė puiki mintis? 

Frostas tylėjo. Bėda ta, kad Alenas šimtu pro- 
centų teisus ir puikiai tai suprato, todėl ketino vi- 
sapusiškai tuo pasinaudoti. Et, velniai nematė. Pa- 
silenkęs pirmyn, jis spustelėjo Seidei ranką. 

— Mieloji, pasistenk nesijaudinti. 

Jis atsistojo ir prasibrovė pro Aleną. 


— Ei, kurgi jūs susiruošėte? — sušuko Alenas, ta- 
čiau Frostas jau nardė tarp stalelių. 

„Puiku, — mąstė Alenas. - Eik sau, kur nori, 
Frostai, tačiau tik palauk, kol Maletas išgirs apie ši- 
tą tavo išdaigą.“ 

— Kas nutiko? —- paklausė Vebsteris į kabinetą 
grįžusio ir ant pakabos lietpaltį užmetusio Frosto. 

— Geriau neklaustum, drauguži. Senasis gera- 
sis ponas Gudragalvis nutvėrė mane nusikaltimo 
vietoje. 

„Taip tau ir reikia“, - pamanė Vebsteris. 

— Koji norėjo? 

- Stenlis nori susitikti. Aš atsisakiau. 

— Tuomet ji tikriausiai Žino, kur jis slapstosi. 

— Aš, drauguži, tuo nė kiek neabejoju. 

— Ar pasakėte ponui Alenui? 

— Ne. Jei jis toks suknistas gudrutis, lai pats ir 
išsiaiškina. — Jis įsitaisė kėdėje ir, neperskaitęs nė 
vieno ant stalo gulinčio laiško, sumetė juos į siun- 
čiamų dokumentų skyrelį. - Ar Arturas Hanlonas 
nieko nesužinojo apie negyvą valkatą? 

- Jis jūsų ieškojo, - pranešė Vebsteris. - Sakėsi 
apklausęs visus Dentono blusius ir skarmalius, ta- 
čiau niekas Beno Kornišo nematė po ketvirtos va- 
landos popiet. 

Nusivylęs Frostas tyliai atsiduso. 

— Tasai tyrimas užstrigo vietoje, tiesa, draugu- 
ži? Regis, valkatos nužudymas nieko nedomina. 
Steno Justaso ieško šimtai vyrų, o mums teliko sto- 
rulis Arturas Hanlonas, mėginantis rasti Beną Kor- 
nišą negyvai sutrypusį šunsnukį. 

Kažkas paklibino durų rankeną ir koja stuktelė- 
jo į vieną iš plokščių. Pravėręs duris, Vebsteris įlei- 
do šūsnimis segtuvų nešiną seržantą Ingramą. 

— Man įsakyta atnešti jums šituos, - tarė jis. — 
Tai pono Aleno Dentono prievartautojo bylos tyri- 
mo užrašai. 

— Mesk juos ant Vebsteriui ant stalo, - paliepė 
Frostas, nenorėdamas ant savojo jų nė regėti. Jis pa- 
stebėjo, koks išsekęs ir pervargęs atrodė seržan- 
tas. - Ponas Alenas vaiko tave kaip įsigeidęs, tiesa? 

— Darbo netrūksta, —- atsakė Ingramas. - Ponas 
Alenas prašė, kad nesujauktumėte jo dokumentų. 

— Rūpinsiuos jais tarsi savais, — patikino jį 
Frostas. 

Ingramas išspaudė šypseną. 

— Kaip tik tojis ir baiminasi. 

Šypsena tuojau pat dingo jam nuo veido. Palik- 
damas kabinetą, jis buvo priverstas prasisprausti 
po įeinantį suirzusį seržantą Džonį Džonsoną. 

Frostas linktelėjo išeinančio Ingramo pusėn. 

- Jis nešokinėja iš džiaugsmo. 

— Nesutarimai su Žmona, - paaiškino Džonis 
Džonsonas. - Pasakysiu jums, Džekai, kas dar ne- 
atrodo patenkintas. Ponas Maletas. Jis savo kabine- 
te jūsų laukia jau daugiau kaip valandą. 

Frostas išsižiojo ir plojo delnu sau į kaktą. 

— Perkūnėliai, senas žioplys man visiškai iš gal- 
vos išgaravo. Jau kėblinau pas jį, kai paskambino 
Seidė Justas. 

— Džekai, jis Žino ir apie slaptą jūsų susitikimą. 
Ponas Alenas suskubo jį informuoti. 

— Juk jis toks mielas, - tarstelėjo Frostas, skrie- 
damas pro duris į skyriaus viršininko kabinetą. 

Jis jau buvo pusiaukelėje, kai savimi patenkin- 
tas konsteblis Kenis sugriebė jam už rankos. 

— Pone Frostai, mes jums pristatėme jį. Jis kvo- 
tos kambaryje. 

Frosto ūpas kaipmat pakilo. 

— Ką tokį? — viltingai paklausė jis. - Dentono 
prievartautoją? 

— Ne, sere. Tomį Krolą, apsaugos darbuotoją 
iš „Kokosų giraitės“. Sakėte, norite su juo pasikal- 
bėti. 

— Ak, - žioptelėjo Frostas, stengdamasis nuslėp- 
ti nusivylimą. Susikaupus tokiai krūvai darbų, api- 
plėšimas jam apskritai iš galvos išgaravo. - Kur jį 
radote? 

— Sėlinantį atgal į savo būstą susirinkti drabužių. 

Frostas patapšnojo konstebliui per nugarą. 

— Puikiai padirbėta, jaunasis Keni. Būk mielas, 
minutėlę luktelėk. Ponas Maletas nekantrauja man 
kailį nudirti, todėl verčiau pirmiausia skubėsiu ten. 
Ilgiau kaip dešimt minučių užtrukti neturėčiau. 

Jis nužygiavo koridoriumi aplankyti skyriaus 
viršininko. 

— Užeikite, - sušuko Maletas, palinkęs virš vi- 
durdienio korespondencijos šūsnies. Jis išgirdo 
prasiveriančias ir užsidarančias duris. Pakėlęs 
žvilgsnį, viršininkas išvydo kvapo netekusį ir su- 
nerimusį Frostą, vilkintį tą patį žvilgantį kostiumą 
apsmukusiomis kelnėmis. Puiku. Jis suteiks jam 
priežastį nerimauti. — Inspektoriau, kviečiau jus 
prieš valandą, - abejingai pasakė jis. 


— Atleiskite, viršininke, - numykė Frostas, kiše- 
nėse ieškodamas cigarečių. Velniai rautų, jis paliko 
jas kabinete. Inspektorius viltingai pažvelgė į ant 
Maleto stalo stovinčią, saulės spinduliuose tvis- 
kančią sidabrinę cigarečių dėžutę. Maletas įmetė ją 
į stalčių ir saugiai užrakino. Kartais Frostui pakan- 
ka įžūlumo vaišintis nė nepasiklausus. 

— Frostai, tai paskutinis mano įspėjimas. Kitą- 
syk jus pakvietęs tikėsiuos, kad prisistatysite tą pa- 
čią sekundę. 

Frostas tylėjo, neapsakomai savęs gailėdamasis. 
Maletui dar nebaigus perti jam kailio, inspektorius 
gailėsis dar labiau. Maletas ištraukė „Dentono ai- 
do“ numerį su tuo niekingu vedamuoju ir pastūmė 
jį Frostui. 

— Ar skaitėte? 

— Dar ne, sere, - tarė Frostas, permetė tekstą 
akimis ir grąžino viršininkui. - Mėšlo krūva. 

— Priešingai, inspektoriau, — atrėžė Maletas. — 
Tai, ką jie rašo, yra skausmingai tikslu. Vakar naktį 
buvo išprievartauta mergina. Ar jau apklausėte ją? 

— Na, ne, - mindžikuodamas vietoje atsakė 
Frostas. - Kriminalistė konsteblė Harvi užrašė jos 
parodymus... 

Tačiau Maletas neketino leisti jam pabaigti. 

- Išžaginimo byla. Išprievartauta mergina, 0 ty- 
rimui vadovaujantis pareigūnas nė nesiteikia as- 
meniškai jos apklausti. 

— Praeitą naktį mus sugaišino jos vaikinas, — 
atrėmė kaltinimus inspektorius. - Ji tvirtino jį bu- 
vus jos prievartautoju. Pirmiausia turėjome ištei- 
sinti jį. 


— Nekaltųjų išteisinimas nepagerina mūsų iš- 
narpliotų nusikaltimų statistikos rezultatų. Priva- 
lome sučiupti nusikaltėlius, — įsismarkavo Male- 
tas. — Taip pat suprantu, kad dar neapieškojote nu- 
sikaltimo vietos. 

— Jau ketinau ten važiuoti, kai mane iškvietėte, 
sere, - atšovė Frostas, apstulbusį Maleto žvilgsnį 
sutikęs ryžtingai. 

— Tuomet pasirūpinkite, kad tai būtų atlikta kuo 
skubiau. Ar apklausėte įtariamuosius iš pono Ale- 
no sudaryto sąrašo? 

„Nė nespėjau atsiversti tų prakeiktų bylų“, - pa- 
manė Frostas. 

- Ši užduotis yra mano prioritetų sąrašo viršu- 
je, - atsakė inspektorius. 

Maleto apkaboje šovinių vis dar nestigo. 

— Kaip sekasi valkatos nužudymo tyrimas? 

— Kol kas stringa, sere, - tarė Frostas. 

Piktas Maleto žvilgsnis bylojo apie viršininko 
nepasitenkinimą. Krypuodamas Frostas pažvelgė į 
mėlyną kabineto kilimą. Atgaila paprastai pagreiti- 
na įvykių eigą, o Frostas nekantravo grįžti į savo 
kabinetą ir užsirūkyti. 

— Viršininke, jei tai viskas... — burbtelėjo jis, 
sliūkindamas prie durų. 

Maletas traukė vieną stalčių po kito. Jis dar toli 
gražu nebaigė, tačiau kažkur nukišo savo užrašus. 

— Ką galite papasakoti apie „Kokosų giraitės“ 
apiplėšimą? - piktai paklausė jis. 

— Viršininke, įtariamasis kaip tik laukia manęs 
kvotos kambaryje. 

— Puiku. Tuomet, Frostai, imkitės darbo. Noriu 
išvysti rezultatų, kurių pastaruoju metu sulaukti 
netenka. 

Jis mostelėjo ranka leisdamas suprasti, kad po- 
kalbis baigtas, ir jau per vėlai prisiminė Seidės Jus- 
tas bei nusikaltimų statistikos ataskaitos reikalus. 

Frostas nulingavo atgal į kabinetą, kur jo spyrio 
laukė šiukšlių dėžė. 

— O, kad tai būtų mūsų mylimo viršininko tarp- 
kojis. — Jis susmuko kėdėje ir rado taip ilgai ieškotą 
pakelį cigarečių. Pažvelgė į Vebsterį, kuris visa sa- 
vo esybe niekino vaikišką viršininko elgesį. — 
Drauguži, Maletas nesiliovė vapėjęs apie įtariamų 
prievartautojų sąrašą. Ar numanai, apie ką kalba 
tas senas žioplys? 

Iš vieno Aleno segtuvų Vebsteris ištraukė su- 
segtą vardų ir adresų sąrašą ir įteikė jį inspekto- 
riui. Frostas braukė pirštu vieną puslapį po kito, 
susiraukdamas vien dėl įtariamųjų skaičiaus. 

- Įtariamųjų sąrašas? — prunkštelėjo Frostas. — 
Man tai panašiau į slaptą telefonų knygą. Šiame są- 
raše tikriausiai visų iki vieno iškrypėlių vardai. — 
Jis sustojo prie pažįstamos pavardės. - Fredis Gli- 
sonas! Ekshibicionistas Fredas? Alenui varžteliai 
atsisuko, jei jis mano, kad Fredis galėtų būti mūsų 
ieškomas prievartautojas. Jo pasididžiavimas skir- 
tas tik parodai, o ne naudojimui. - Jis numetė sąra- 
šą ant stalo ir pastūmė šalin. - Pamiršk tai. Ap- 
klausti juos visus mums prireiks kelių savaičių. 

— Nejaugi negalėtume pradėti nuo tikėtinesnių 
variantų? - pasiteiravo Vebsteris. 

Dar sykį peržvelgęs sąrašą, Frostas nusipurtė. 

— Suknistas laiko švaistymas. Visi šie šaunuo- 
liai buvo bent kartą sulaikyti. Nuojauta man kuž- 
da, kad mūsų tipelis anksčiau sučiuptas nebuvo, 
todėl žinomų nusikaltėlių sąraše mes jo nerasime. 
— Kažkam pasibeldus į duris, jis nekantriai pakėlė 
žvilgsnį. - Taip? 

Konsteblis Kenis kyštelėjo galvą vidun. 

— Sere, Tomis Krolas vis dar laukia kvotos kam- 
baryje, - priminė jis inspektoriui. 

— Jau kilau eiti jo aplankyti, kai pasibeldei, - at- 
sakė Frostas. 

Tomis Krolas buvo nesiprausęs ir nesiskutęs, 
ojo drabužiai - dar labiau suglamžyti nei Frosto. 
Į kambarį užėjus inspektoriui su barzdotuoju tal- 
kininku, jis nervingai sumirkčiojo. 

— Sveikas, Tomi, - pasilabino Frostas, sėsdama- 
sis į gerai pažįstamą kietą kvotos kambario kėdę. — 
Kaip malonu, kad mus aplankei. 

Tomis nieko neatsakė. Jis jau seniai pasimokė, 
kad bendraujant su policija išmintingiausia laikyti 
liežuvį už dantų. 

Frostas sukryžiavo rankas ant krūtinės, gerano- 
riškai nusišypsojo Krolui ir išsitraukė cigaretes. La- 
bai lėtai prisidegęs vieną jų, inspektorius pasiuntė 
dūmų kamuolį per stalą. 

— Tomi, tu esi atsakas į mano maldas. Įklimpau 
į gilų mėšlą su skyriaus viršininku. Kad susigrą- 
žinčiau jo prielankumą, man reikia greito prisipa- 
žinimo be ilgų išvedžiojimų. 

— Pone Frostai, aš to nepadariau, - inkštė Krolas. 


— Kaip gaila, - tarė Frostas, - mat tai reiškia, 
kad teks imtis tokių kraštutinių priemonių kaip 
smurtas. - Nykščiu bedęs į duris, jis įsakė unifor- 
muotam pareigūnui pasišalinti. 

Krolas stengėsi išlaikyti abejingą veido išraišką. 
Kvotos kambaryje jis liko vienas su Frostu ir tuo 
barzdotu banditu, apie kurį sklido nerimą kelian- 
tys gandai. Jis netgi girdėjo kuždesių, neva barzdy- 
la įkrėtė Hariui Baskinui; net kad apie tai pagalvo- 
tum, privalai būti kietas riešutėlis. 

— Kaip veikiausiai esi girdėjęs, - pradėjo inspek- 
torius, — mano gauruotasis kolega buvo išprašytas 
iš Breibridžo už griežtą kalinių auklėjimą. Tomi, su 
tavimi aš jam neleisčiau šitaip elgtis, tik jau ne ma- 
no akivaizdoje. - Jis atsistojo ir pasirąžė. - Todėl ei- 
nu pasivaikščioti po kvartalą. - Atsigręžęs į Vebs- 
terį, jis dar pridūrė: - Drauguži, pasistenk nepalik- 
ti mėlynių. 

Norėdamas parodyti supratęs inspektoriaus 
juokelį, Tomis mėgino nusišypsoti, tačiau jam ne- 
pavyko. 

— Pone Frostai, privalote manimi patikėti. Aš to 
nedariau. 

— Man nė motais, kaltas tu ar ne, - atsakė Fros- 
tas. — Man tereikia suknisto prisipažinimo. - Jis 
staiga sudvejojo ir vėl prisėdo. - Gerai, Tomi, pasi- 
klausysiu vienos ir tik vienos pasakaitės, o tada ta- 
vo dantys lėks iš burnos. 

Maldaudamas Krolas išskėtė rankas. 

— Inspektoriau, jau pasakojau jums, kaip viskas 
nutiko... Išgirdau teisingą beldimą. Atidariau du- 
ris ir Žybt! Smūgis išvertė mane iš aulų. 


— Tauškalai! — riktelėjo Frostas. —- Tas švelnus 
taukštelėjimas nė keturmečio neužgautų. 

Kramtydamas apatinę lūpą, Krolas vertino 
barzdotąjį galvažudį. 

— Gerai, pone Frostai, pasakysiu jums tiesą. 

— Pagaliau, - nušvito Frostas, pamodamas Vebs- 
teriui iš bandito virsti į stenografą. 

— Pone Frostai, viskas klojosi taip, kaip jums pa- 
sakojau anksčiau, iki beldimo atidaryti duris. Aš 
jas atidarau, 0 už jų stovi kaukėtas tipas su vėzdu 
rankose. Jis sušeria man į makaulę, tačiau manau, 
kad jam tai buvo pirmas kartas, mat smūgis nebu- 
vo stiprus. Žodžiu, aš mąstau, kad jei negriūsiu be 
sąmonės, jis užsimos antrąkart, tik dar stipriau, to- 
dėl suvaidinu ir krintu ant žemės. Guliu nejudėda- 
mas tol, kol jis susirenka pinigus ir išneša kudašių. 

— Kodėl tuomet, jam išsinešdinus, nešokai rėk- 
damas ir daužydamasis? — pasiteiravo Frostas. 

-— Prisiekiu, ketinau. Tuomet staiga suvokiau, ką 
ponas Baskinas man padarytų sužinojęs, kad su- 
vaidinau ir nė nesistengiau pasipriešinti. Todėl nu- 
sprendžiau, kad išmintingiausia bus vaidinti iki 
galo. Nė necyptelėjau, pono Baskino batui įsirėžus 
man į šonkaulius. 

Pro suspaustas lūpas Frostas išspaudė siaurą 
dūmų juostą. 

— Papasakok apie kaukėtą tipą. Kaip jis atrodė? 

Išsisukinėdamas Krolas gūžtelėjo pečiais. 

— Vidutinio ūgio, vidutinio kūno sudėjimo. Ma- 
čiau jį vos akimirką. - Inspektoriaus cigaretės dū- 
mams pasiekus nosį, jo šnervės sutrūkčiojo. - Pone 
Frostai, ta cigaretė šiek tiek erzina. 

— Tomi, brangusis, sukišiu smilkstančią cigaretę 
tau tiesiai į užpakalį, jei nesumąstysi tikslesnio 
apibūdinimo, - atrėžė Frostas. 

Tankiai mirkčiodamas ir rydamas seiles, Krolas 
susimąstė, kokios smulkmenos patenkintų inspek- 
torių. 

— Na, jis kažkuo trenkė... Tikriausiai skysčiu po 
skutimosi... Ir jo batai buvo puošeiviški. 

— Ką turi galvoje, sakydamas puošeiviški? — su- 
laikė kvapą Frostas. 

— Prabangūs. Kokybės paneigti negalėjai. Jie 
veikiausiai kainavo apvalią sumelę. Gulėdamas ant 
grindų vos už kelių sprindžių nuo jo, gerai į juos 
įsižiūrėjau. Nedvejodamas juos atpažinčiau. Jie bu- 
vo rudos ir kreminės spalvų su kažkokiu pynutės 
raštu. 

Inspektorius sunėrė pirštus ant viršugalvio ir 
pasimasažavo kaklą. 

— Tomi, gali būti, kad tu mums nepaprastai pa- 
dėjai, - tarė Frostas stodamasis nuo kėdės. —- Gali 
būti, kad už mus visą bylą išnarpliojai. Dabar gali 
rinktis: arba mes įkišame tave už grotų, arba palei- 
džiame laisvėn ir pranešame ponui Baskinui, kur 
esi. Na, tai kaip? 

— Pone Frostai, užrakinkite mane. 

— Na, - Frostas nusišypsojo taip, tarsi atliktų di- 
džiulę paslaugą, - tik dėl tavęs. 

Iškratęs iš pakelio keletą cigarečių, jis pastūmė 
jas prie Tomio ir pakvietęs uniformuotą pareigūną 
paprašė nuvesti sulaikytąjį į areštinę. Sutvarkęs tai, 
šleptelėjo atgal į kėdę, susidėjo delnus ant kaklo ir 

— Ar aš kažką praleidau? - paklausė Vebsteris. 

— Berniuk, nuojauta man šį tą kužda, - tarė šyp- 
sodamasis Frostas. 

— Nustebinkite mane, - abejingai pasakė Vebs- 
teris. 

— Puošeiviški batai, drauguži. Rudos ir kremi- 
nės spalvų puošeiviški batai. Rodžerio Milerio 
spinta nuo jų plyšta; šniukštinėdami po jo butą 
juos matėme. 

— Tūkstančiai Žmonių turi rudos ir kreminės 
spalvos batų, - atšovė Vebsteris, žvelgdamas į laik- 
rodį. Jis norėjo kavinėje papietauti su Siuzana Har- 
vi, todėl vylėsi, kad šis burbuliuojantis pusgalvis, 
laikantis save inspektoriumi, ilgiau jo negaišins. 

Tačiau Frostas nė nemanė pasiskubinti. 

— Drauguži, pamėgink įsivaizduoti tokį scenari- 
jų. Rodžeris Baskinui prasiskolina iki ausų. Jis žino, 
kad nesumokėjęs sulauks rimtesnių nemalonumų. 

— Mes visa tai jau aptarėme, - atsiduso Vebsteris. 

— Tai buvo tuomet, kai maniau Baskiną nu- 
kniaukus Rodžerio ratus. Išklausyk mane, - neat- 
lyžo Frostas. - Rodžeris neišgali sumokėti savo la- 
žybų skolos, todėl jam šauna geniali mintis tuos 
pinigus pavogti iš Hario Baskino. Jis įtikina savo 
draugužę su apgamu ant sėdynės jam padėti. Ji 
gauna reikiamos informacijos ir paskambina apsi- 
metusi ligoninės slauge, o kaukėtas Rodžeris imasi 
savo nešvaraus darbelio. 

— Spėjimas tikėtinas, — prunkštelėjo Vebsteris 
akivaizdžiai nenustebęs ir vis labiau trokšdamas 
kuo greičiau baigti šią kvailą diskusiją. 

— Drauguži, aš dar nebaigiau. - Frostas atsistojo 
ir ėmė žingsniuoti po kambarį. - Ramybės man iki 
šiol neduoda klausimas, kaip tas registracijos nu- 
meris nukrito nuo „Jaguar“. Ar gali būti, kad tai 
nutiko tyčia? 

— Nesuprantu, ką norite pasakyti. 

— Jie puikiai žinojo, ką Baskinas jiems padarys 
ėmęs įtarinėti, todėl porelei žūtbūt reikėjo alibi. 
Alibi, kuris Rodžerį perkeltų už mylių nuo apiplė- 
šimo vietos. Visi pažįsta prabangų jo automobilį. 
Taigi mergina užsimaukšlina vieną iš Rodžerio ke- 
puraičių, ima sukti ratus automobiliu pensininkų 
bendruomenės rajone, numuša keletą konteinerių 
ir laido avarinį signalą pasirūpindama, kad neliks 
nė vieno jos nepastebėjusio. Jeigu vis dėlto niekas 
nespėtų užsirašyti registracijos numerio, jis svie- 
džia jį pro langą tiesiai policininkams po kojų. Pa- 
reigūnams pasibeldus į jo duris, Rodžeris pasaky- 
tų: „Taip, pareigūne, tai aš pažeidžiau viešąją tvar- 
ką“, susimokėtų baudą ir už penkiasdešimt svarų 
nusipirktų nenuginčijamą alibi per apiplėšimą. Ži- 
noma, situacija susikomplikavo, merginai partren- 
kus senuką. Tai sukniso nepriekaištingą jų planą. 
Po tokio įvykio Rodžeris niekad nebūtų prisipaži- 
nęs, kad sėdėjo prie vairo. - Inspektorius slapčia 
žvilgtelėjo, kaip reaguoja Vebsteris. 

Pasakojimas konsteblio neįtikino. Jis akimirks- 
niu iškėlė samprotavimų trūkumą. 

— Nepaprastai įžvalgu... Išskyrus tai, kad Ro- 
džeris Baskinui nebuvo skolingas. Baskinas buvo 
apiplėštas prabėgus dviem dienoms po to, kai Mi- 
leris padengė savo skolą. 


Frostas sustingo vietoje. 

— Kad tave perkūnai! - užriko Frostas. - Visai iš 
galvos išgaravo. 

Durys prasivėrė, ir į kvotos kambarį užėjo už 
patrulinius automobilius atsakingas seržantas. 

— Pone Frostai, visur jūsų ieškau, - tarė jis. — Šį- 
ryt pasiskolinote tarnybinį automobilį. 

— Nejaugi? —- nustebo Frostas nujausdamas, kad 
bėda viena ir šįkart nevaikščioja. 

— Taip, sere. Kai buvo rastas vogtasis „Vauxhall“, 
norėjote į įvykio vietą nusigauti kuo greičiau. Sakė- 
te, kad jūsų padėjėjas pasiskolino jūsiškį, todėl pa- 
siėmėte vieną iš tarnybinių ekipažų ir pažadėjote 
kuo greičiau grąžinti. 

— Į nuovadą grįžome jūsų automobiliu, - pasakė 
Vebsteris. 

„Velniava! — pamanė Frostas. - Būsiu palikęs 
tarnybinį automobilį tame skersgatvyje.“ Jis pa- 
tapšnojo savo kišenes, ieškodamas raktelių. Jų ne- 
buvo. 

- Jie tikriausiai vis dar spynoje, - susigėdęs pri- 
sipažino jis. — Bet kuriuo atveju ne bėda. Tuojau 
nulėksiu jo pargabenti. Tiksliai žinau, kur yra. 

— Pone Frostai, jūs nė nenumanote, kur jis yra, 
- piktai paprieštaravo seržantas. - Šiuo metu vyrai 
mėgina jį išgriebti iš kanalo dugno Leksingtone. 
Miesto policija sulaikė porelę avantiūristų. 

— Kad mane kur! - Visai nosį nukabinęs spjovė 
Frostas. - Šiandien man visai nesiseka. 


DIENINĖ / NAKTINĖ 
KETVIRTADIENIO PAMAINA 


Vebsteriui sėkmė taip pat nesišypsojo. Nė negavęs 
galimybės užsiminti inspektoriui apie sutartus pie- 
tus su Siuzana, jis pro šonines nuovados duris bu- 
vo ištemptas į automobilių aikštelę. Frostas sku- 
binosi nešti kudašių, kol Maletas nenugirdo apie 
tarnybinio automobilio nesėkmę. Pirmiausia jie nu- 
vyko į Dentono ligoninę apklausti išžagintos sep- 
tyniolikmetės, tačiau prie Siuzanos Harvi surašyto 
pareiškimo nieko pridurti ji negalėjo. Tiesą sakant, 
ji vis dar buvo įsitikinusi, kad ją užpuolė jos vaiki- 
nas, nors laboratoriniai tyrimai tą paneigė. 

Kai reikalas buvo sutvarkytas, Frostas paliepė 
Vebsteriui vežti juos į kažkokią atstumiančią skylę, 
kur pietums jie gavo apdegusių dešrelių, riebaluo- 
se mirkstančių bulvyčių ir žirnių iš skardinės. Lyg 
to dar būtų maža, Vebsteris buvo priverstas sumo- 
kėti ir už inspektoriaus pietus, mat Frostas pamir- 
šo išsiimti pinigų iš bankomato. Neatrodė, kad 
rūškanas Vebsterio veidas dar kada nors nušvis. 

Konsteblio skrandyje sukantis iki blogumo stip- 
riai arbatai ir paplėkusioms bulvytėms, paniuręs 
Vebsteris pasiteiravo tolimesnių nurodymų. Jam 
niekas neberūpėjo. Jo gyvenimas virto nesibaigian- 
čiu Frosto vežiojimu iš vienos krizės į kitą, pakeliui 
klausantis nejuokingų jo anekdotų apie barzdas ir 
žandenas. 

— Į Dentono miškus, - nurodė Frostas. - Ponas 
Maletas perpyko už tai, kad praėjusią naktį neap- 
ieškojome nusikaltimo vietos. 

— Tokiai užduočiai mums prireiks pagalbos, — 
burbtelėjo Vebsteris, pajutęs pirmąjį skrandžio 
priešinimosi virškinti jo sukimštą šlamštą dieglį. 

— Nebent dirbsime sumaniai, - patenkintas at- 
sakė inspektorius atsilošdamas ir su pasimėgavi- 
mu traukdamas cigaretę. - Neblogi pietūs, tiesa? 

Plonyčiai, geltoni popiečio saulės spinduliai 
miškų nešildė, todėl žingsniuodami takeliu parei- 
gūnai gūžėsi verždamiesi paltus. 

- Žinai, drauguži, - prakalbo Frostas, jiedviem 
prasispraudus pro krūmus ir atsidūrus proskynoje, 
apžėlusioje rasota, ištrypta žole. - Viduje man kir- 
ba įtarimas. Nujaučiu, kad šiąnakt jis pamėgins dar 
kartą. 

— Nejaugi? - suurzgė Vebsteris. Jam buvo nė 
motais. Frostas jam įgriso iki gyvo kaulo, todėl jis 
tik skaičiavo valandas iki darbo dienos pabaigos, 
kai galės išsijungti telefoną ir su Siuzana Harvi už- 
sirakinti ankštame jos butelyje. 

— Oras pamažu vėsta, - toliau postringavo Fros- 
tas. - Jis bus priverstas naudotis vis rečiau pasitai- 
kančiomis progomis. Jei jis dar ilgiau nusirengs, 
galiausiai šalna pakąs jo pasididžiavimą. 

Nekantraudamas nešdintis iš miško, Frostas 
abejingai vartė žolę koja, kai Vebsteris staiga pasi- 
lenkė ir trūktelėjo už apatinėse krūmo šakose įstri- 
gusios audinio skiautės. Konsteblis ištiesė ją atgal 
besitraukiančiam Frostui. 


— Drauguži, pasakyk man, kad čia ne įrodymas. 
Aš nenusiteikęs rankioti galvosūkio detalių. 

Iš pažiūros tasai audinio gabalas miškuose vo- 
liojosi ne vienus metus, tačiau Vebsteris įkišo jį į 
mažą polietileninį vokelį. 

— Norėčiau nusiųsti tai teismo ekspertams... 
Nebent, inspektoriau, jūs prieštaraujate? — savo to- 
nu jis metė Frostui iššūkį paprieštarauti. 

— Drauguži, jei tik tapsi nuo to laimingesnis. O 
dabar kulniuokime iš čia, kol neprirankiojai dar 
daugiau šiukšlių, - tarė Frostas, skindamasis kelią 
pro krūmus prie tako, tačiau Vebsteris pamėgino 
papriekaištauti, neva jie nė nepradėjo paieškos. — 
Neturime tam laiko, - atrėžė Frostas, skubėdamas 
automobilio link. - Šniukštinėdami po nusikaltimo 
vietą ir rankiodami įkalčius, šito šunsnukio nesu- 
čiupsime. Vienintelė mūsų viltis - prigriebti jį nu- 
sikaltimo vietoje. 

— Ir kaipgi mes tai padarysime? — pasiteiravo 
Vebsteris. 

— Man kilo mintis, - tarė Frostas, laimingas nuo 
miškų tamsos ir šalčio pasislėpęs automobilyje. — 
Papasakosiu, kai grįsime į kabinetą. Toliau - į ban- 
ką. Man reikia grynųjų. 

Vebsteris jau suko raktelį spynoje, kai kelią 
jiems pastojo kitas ekipažas spiegiančiais stab- 
džiais. Iš jo iššoko ir prie jų pasileido Žemas, apkū- 
nus vyrukas mėlynu lietpalčiu ir plokščia skrybėle. 

— Inspektoriau, visur jūsų ieškau, — netekęs 
kvapo, alsavo kriminalistas seržantas Arturas 
Hanlonas. - Ponas Maletas savo riksmais visą nuo- 
vadą ant ausų sustatė dėl kažkokio sudaužyto 

automobilio, o Džonis Džonsonas niekaip nesusi- 
siekia su jumis per radiją. 

— Tas kvailas daiktas kažko spyriojasi, — tarė 
Frostas. 

— Tas kvailas daiktas buvo išjungtas, - nesutiko 
Hanlonas, spustelėdamas mygtuką. 

— Aš šitų techninių subtilybių nesuprantu, - at- 
rėžė Frostas, vėl ryžtingai išjungdamas radiją. — 
Nagi, Arturai, pasakok, ko mus atsivijai. Aš skubu 
į banką. 

— Radau antradienio vakarą su Benu Kornišu 
praleidusį žmogų, - pranešė Hanlonas. - Jį vadina 
šiukšliumi Džo, taigi tikriausiai galite įsivaizduoti, 
koks kvapas nuo jo sklinda. Jis buvo gerokai ap- 
kvaišęs, o jam iš burnos dvokė denatūratu, tačiau 
jei juo tikėsime, jis prisimena antradienio vakarą 
sutikęs Beną apie aštuntą valandą. Benas sakėsi ei- 
nąs į Motinos namus pamėginti iškaulyti pinigų. 

— Tai jau darosi įdomu, - tarė Frostas, mąsliai 
kasydamasis smakrą, - mat jo šeimos nariai tvirti- 
no kelias savaites jo akyse neregėję. 

— Jo parodymai guli ant jūsų stalo, - pridūrė Han- 
lonas. - Tik pauostykite ir nesunkiai juos rasite. 

- Arturai, esi tikra brangenybė, - nušvito Fros- 
tas. - O dabar, jei kas klaus, tu manęs nematei. Aš 
esu tas, kurio niekada nebuvo, - pasakė jis, užda- 
rydamas dureles. - Drauguži, planas pasikeitė. Va- 
žiuojame tiesiai pas ponią Korniš. 

Abejinga dėl sūnaus mirties apsimetusi ponia 
Korniš vilkėjo juodą vilnonę suknelę, kuria puošė- 
si per savo vyro laidotuves. Komentarus Frostas 


pasiliko sau. Jiedu su Vebsteriu susėdo ankštoje, 
keptais svogūnais atsiduodančioje virtuvėje; kva- 
pas kėsinosi sukelti dar rimtesnį maištą Vebsterio 
skrandyje. Vis dar visa esybe trokštantis sudrasky- 
ti pareigūnus į skutelius, mišrūnas kieme nesiliovė 
lojęs, seilėjęsis, šokinėjęs ir daužęs nosimi į langą. 

Ji karingai sukryžiavo rankas. 

— Sakiau jums, kad mes jo neregėjome jau vie- 
nas Dievas žino kiek laiko. Nematėme jo ir nenorė- 
jome matyti. 

— Antradienio vakarą, tuoj po aštuntos, sutik- 
tam tipeliui jis sakėsi esąs pakeliui čionai, - tarė 
Frostas. 

— Na, čia jis nepasirodė, - kategoriškai atkirto 
moteris. - Ojei ir būtų pasirodęs, būčiau užtrenku- 
si duris jam priešais nosį. 

Trinktelėjo užsivėrusios durys, ir koridoriuje 
pasigirdo žingsniai. Užėjęs į virtuvę ir išvydęs pa- 
reigūnus, Denis sustojo lyg įkaltas. 

— Kokia čia velniava? - užriko jis. Akimirką at- 
rodė, kad jis pabruks uodegą ir spruks lauk. 

— Jie klausinėja apie Beną, - paskubomis išbėrė 
jo motina. - Regis, jie įsitikinę, kad antradienį jis 
užsuko čia. Sakiau jiems, kad kelis mėnesius jo 
akyse neregėjome. 

— Taip ir yra, - tarstelėjo Denis, mindžikuoda- 
mas tarpduryje. 

— Tai viskas, ką galime jums pasakyti, - išrėžė 
Frostui ponia Korniš. - Norėčiau, kad išeitumėte. 

Mėgindama juos paskubinti, moteris paprašė 
sūnaus įleisti šunį. 

Vebsteris atbulas išmanevravo iš skersgatvio ir 
pasuko automobilį miesto centro link. 

— Na, ir ką mes tuo pasiekėme? 

Mintyse paskendęs Frostas atsakyti neskubėjo. 

— Drauguži, aš manau, kad jie meluoja. Laži- 
nuosi, kad antradienį Benas grįžo namo. - Inspek- 
toriaus rankinis laikrodis rodė ketvirtį po trečios. 
— Nagi, drauguži, mink pedalą. Privalau spėti į 
banką, prieš jį uždarant. 

a 

Lentelė virš kasininko langelio Beningtono ban- 
ke nurodė jaunojo banko darbuotojo vardą - Dže- 
raldas Krenšo. Prie Frosto čekio jis prispaudė gu- 
minį antspaudą. Jaunuolis neatrodė patenkintas. 

— Jei malonėtum, penkių svarų banknotais, — 
paprašė Frostas, atidžiai stebėdamas naujutėlius, 
traškančius banknotus skaičiuojantį vaikiną. 

— Pone Frostai, šį vakarą privalau prisistatyti po- 
licijos nuovadoje, - liūdnai prisipažino jaunuolis. 

— Nusukinėjai grynuosius? - paklausė Frostas, 
paimdamas ir perskaičiuodamas pinigus. - Tavimi 
dėtas, sprukčiau iš šalies. 

Kasininkas šyptelėjo. 

— Ne, mano nusikaltimas ne toks rimtas. Kelių 
patrulis pričiupo mane važiuojantį tik autobusams 
skirta juosta. 

Frostas nusispjovė ir papurtė galvą, nusistebė- 
jęs nusikaltimo rimtumu. 

— Tau gresia mažiausiai trisdešimties svarų bau- 
da ir dar penkiolika už sugaištą policijos laiką. 


Banką apiplėšti pigiau - už tai tebūtum nuteistas 
lygtinai. 

Vaikinas pasilenkė artyn ir pusbalsiu tarė: 

— Pone Frostai, ar neįmanoma tos baudos kaip 
nors pradanginti? Žinau, kad policijai suteikta veiks- 
mų laisvė, tačiau tai pirmas mano nusižengimas. 

Nepatikėjęs vaikino akiplėšiškumu, Frostas net 
aiktelėjo. 

— Jokiu būdu, - atsakė jis, grūsdamas bankno- 
tus į piniginę ir jau sukdamasis eiti, tačiau staiga 
inspektoriui šovė mintis. Jis įdėmiai pažvelgė į jau- 
nuolį. - Štai ką pasakysiu, Džeraldai. Galbūt man 
ir pavyktų ištraukti tave iš bėdos už smulkutę pa- 
slaugėlę. 

— Smulkutę paslaugėlę? - dvejodamas pakartojo 
kasininkas. 

— Nesijaudink, tai oficialus policijos tyrimas, - 
patikino jį Frostas, - tačiau informacija ypač slapta. 
Tenoriu sužinoti keletą nereikšmingų smulkmenų 
apie vieno asmens sąskaitą. 

Kasininkas vogčiomis apsidairė aplink. Niekas 
jo nestebėjo. 

— Kokia sąskaitos savininko pavardė? - paklau- 
sė jis, eidamas prie kompiuterio ir rinkdamas da- 
bartinių sąskaitų informaciją saugantį slaptažodį. 


e 

Vebsteris nekantriai laukė automobilyje, saugiai 
paslėptame šoninėje gatvelėje, kad pro šalį važiuo- 
jantys policijos ekipažai jo nepamatytų. Konsteblis 
jautėsi taip, tarsi dalyvautų banko apiplėšime. Nuo 
tada, kai pastatęs lietpalčio apykaklę Frostas užėjo 

į vidų, prabėgo jau dešimt minučių. Kiek laiko tas 
idiotas užtruks grynindamas paprasčiausią čekį? 

Dar po minutėlės, lietpalčiui blaškantis vėjyje, o 
šypsenai nuo ausies ligi ausies kėsinantis perplėšti 
veidą perpus, Frostas atšuoliavo į automobilį. Įsi- 
taisęs greta Vebsterio jis džiaugsmingai mostelėjo 
rankomis. 

— Drauguži, esu įsitikinęs, kad pagal motulės 
gamtos dėsnius kiekvieną nesėkmę atlygina krisle- 
lis sėkmės. Vadinasi, aš nusipelnau laimėti loterijo- 
je. Ką tik taip ir nutiko. Nagi, spėk? 

Vebsteris neatsakė. Jis nebuvo nusiteikęs kvai- 
loms spėlionėms. 

— Kai Rodžeris Mileris įteikė Hariui Baskinui 
4865 svarų sterlingų vertą čekį už lažybų skolas, jo 
banko sąskaitoje švilpavo vėjai; tiesą sakant, ban- 
kui jis buvo skolingas trisdešimt du svarus. Tačiau 
rytą po apiplėšimo į sąskaitą jis įnešė 5130 svarų 
sterlingų. Kaip tik laiku, prieš bankui pripažįstant 
ir apmokant jo čekį. 

— Rytą po apiplėšimo? — Vebsteris lėtai atsisuko 
sėdynėje. 

Frostas iš pasitenkinimo nenustygo vietoje. 

- Taip, drauguži. Važiuokime ir susemkime tą 
šunsnukį. 


D 

Kęsdamas įkyrų galvos skausmą, policijos nuo- 
vados viršininkas Maletas ryžtingu žvilgsniu pa- 
dėkojo sekretorei, panelei Smit už puodelį karštos, 
saldintos arbatos ir buteliuką aspirino. Jo galvos 
skausmai pamažu aštrėjo. Jis nusiėmė akinius ir 

suspaudė nosį, mėgindamas numalšinti įtampą, o 
tada visą savo dėmesį sutelkė į seržantą. 

— Poną Frostą per radiją nenuilsdami kviečiame 
jau nuo pirmos valandos. Deja, jis iki šiol neatsakė. 

Priekaištaujamai susiraukęs, Maletas įsimetė į 
burną dvi aspirino tabletes ir užsigėrė jas gurkšniu 
arbatos. 

— Gali būti, kad sugedo jo radijo imtuvas, - 
svarstė seržantas. 

— Taip, - tarstelėjo Maletas, padėddamas puode- 
lį ant lėkštutės, - mes visi puikiai žinome, kad po- 
no Frosto radijo imtuvas sugenda tada, kai jam pa- 
togu. Seržante, tegu jis prisistato į mano kabinetą 
tą pačią akimirką, kai tik įžengs pro duris. 

Seržantui pasišalinus, Maletas šiek tiek atsipa- 
laidavo ir iš stalčiaus išėmė voką su Bendruomenių 
rūmų emblema. Iš jo ištraukė paauksuotą kvietimą 
ir trumpą paties sero Čarlzo Milerio ranka rašytą 
žinutę, kurioje parlamento narys dėkoja viršinin- 
kui už pagalbą tiriant eismo įvykį ir kviečia jį su 
žmona į uždarą visuomeninį susibūrimą Milerių 
rezidencijoje rytoj vakare. Ten taip pat turėjo daly- 
vauti policijos pajėgų vadas. 

Maleto džiaugsmas sulaukus šio kvietimo be- 
veik persvėrė įniršį dėl pavogto ir sudaužyto poli- 
cijos automobilio. Norėdami išgirsti jo komentarų, 
telefonu jau skambino žurnalistai, todėl viršinin- 
kas nelaukė išvysti rytojaus ryto „Dentono aido“, 
kuris šiomis dienomis, regis, buvo pasirengęs poli- 
ciją sumaišyti su purvais. 

Palengvėjimą jis pajuto tik pirštais perbraukęs 
paauksuotą kvietimo kraštelį. Laiške taip pat buvo 

nurodytas asmeninis sero Čarlzo Milerio telefono 
numeris, kuriuo viršininko buvo prašoma paskam- 
binti ir pranešti apie dalyvavimą. Surinkęs numerį, 
jis jau laukė, kol liokajus pakvies šeimininką, kai 
kabinete pasigirdo beldimas į duris. 

— Palaukite! - valdingai įsakė Maletas, tačiau jo 
paliepimo nebuvo paisyta. Durys prasivėrė, ir pro 
jas išsiviepęs nuo ausies iki ausies įlingavo Frostas. 

— Liepiau palaukti, - užrėkė Maletas. Kaip visa- 
da. Prireikus jo su žiburiu nerasi, tačiau tik papra- 
šyk luktelėti už durų, įsiverš lyg niekur nieko. 

— Alio, Maletai, — pasigirdo sero Čarlzo balsas 
kitame laido gale. 

— Ką tik sulaikiau Rodžerį Milerį, - tėškė Fros- 
tas. 

Maleto žandikaulis atvipo ir susičiaupė. Jis dėb- 
telėjo į Frostą, į ragelį dešinėje rankoje ir krenkš- 
telėjo: 

- Jūs ką? 

— Alio, Maletai, ar girdite mane? - pakartojo su- 
glumęs seras Čarlzas. 

— Tai Mileris aną vakarą iš „Kokosų giraitės“ 
nušvilpė penkis tūkstančius svarų, - didžiuoda- 
masis kalbėjo Frostas. - Jo mergina bendrininkavo; 
ji mums jau viską prisipažino. 

- Alio, sere Čarlzai, - galiausiai pratarė jis. - Bi- 
jau, kad turiu jums prastų Žinių. 

Laisva ranka jis įmetė kvietimą į šiukšlių dėžę. 
Duslus bumbtelėjimas vokui pasiekus dugną nu- 
skambėjo tarsi laidotuvių varpas, žymintis virši- 
ninko ketinimų kilti socialinių sluoksnių laiptais 
galą. 

— Puikiai pasidarbuota, Džekai, - šūktelėjo Džo- 
nis Džonsonas atgal į savo kabinetą žingsniuojan- 
čiam inspektoriui. - Kaip ponas Maletas sureagavo? 

— Na, mano kojų bučiuoti jis nepuolė, — atsakė 
Frostas, — tačiau tai bent jau nukreipė jo dėmesį 
nuo mano automobilio. 

Frostas sužaidė savo įprastą blefo ir dvigubo 
blefo žaidimą, kuriame jam pravertė trumputę aki- 
mirką aplankiusi lošėjo sėkmė. Pirmiausia juodu 
su Vebsteriu sulaikė merginą Džiulę King ir papa- 
sakojo jai, neva Rodžeris Mileris buvo atpažintas ir 
viską prisipažino, nurodydamas merginą esant jo 
bendrininke. 

— Tas nieko vertas menkysta! - įtūžo ji. - Jis pa- 
žadėjo manęs į tai neįvelti. 

Tuomet ji papasakojo jiems viską, ką pareigūnai 
norėjo Žinoti. Vadovaudamiesi merginos parody- 
mais, jie sulaikė Rodžerį, o pasodinęs jį už grotų, 
Frostas pagaliau galėjo pareikalauti Milerio buto 
kratos orderio. Vyrukams suradus pagal ypatingą 
užsakymą siūtus rudos ir kreminės spalvų batus, 
inspektoriaus pasirodymas buvo vertas Oskaro ap- 
dovanojimo. Vėliau Krolas patvirtino, kad kaip tik 
tuos batus avėjo klubo plėšikas. Paslėptą giliausio- 
je spintos kertelėje, jie surado ir plėšiko kaukę. 

Tada atėjo metas atlikti nuobodžiąją darbo dalį: 
užpildyti dokumentus ir paslėpti palaidus galus. 
Kažkuriuo metu jį nutraukė Hario Baskino skam- 
butis, su juo, žinoma, susisiekė seras Čarlzas Mile- 
ris. Jis sakėsi kaltinimų kelti neketinąs. 


— Hari, čia ne civilinis reikalas, — paaiškino 
Frostas. - Tai baudžiamoji byla, todėl tavo žodis jo- 
je nieko nereiškia. 

Po dar porą valandų užtrukusių Milerio advo- 
kato ir valstybinio prokuroro kabineto vadovo ap- 
silankymų Frostas pagaliau galėjo imtis svarbesnių 
reikalų. 

— Išžaginimų byla, drauguži, - jis pasakė Vebs- 
teriui. - Šiąnakt noriu imtis veiksmų. 

- Šiąnakt? - pakartojo Vebsteris vildamasis, kad 
išgirdo klaidingai. Šią naktį jis ketino praleisti 
minkštoje ir patogioje, siaurutėje Siuzanos Harvi 
lovoje. 

— Taip. Nuojauta man kužda, kad mūsų Don 
Žuanas vis dar mieste ir šiąnakt dar kartą eis į me- 
džioklę. Kodėl gi mums nepalengvinus jo už- 
duoties? 

— Masalas? 

— Kaip tik taip. Mums reikia jaunos ir sultingos 
su pritrenkiančiomis grožybėmis, — tarė inspekto- 
rius. Atidaręs duris, šūktelėjo į tarnybines budin- 
čiųjų pareigūnų patalpas: - Siu... Užeik minutei. 

„O, ne! - sunerimęs pamanė Vebsteris. - Prašau, 
tik ne Siu!“ 

Frostas pastūmė kėdę jai ir paklausė: 

— Siu, ar šį vakarą esi ką nors suplanavusi? 

Ji sudvejojo, paslapčia žvilgčiodama į Vebsterį, 
kuris tegalėjo bejėgiškai purtyti galvą. 

— Jei ne, tuomet ką manai apie išprievartavi- 
mą? - paklausė inspektorius. 

Žinoma, tai vienas iš Frosto juokelių. Ji sukike- 
no, laukdama juokingiausios dalies. Tačiau netru- 

kus konsteblė pastebėjo, kad inspektorius kalba vi- 
siškai rimtai. 

— Siu, noriu panaudoti tave kaip masalą. Tam 
velnio neštam prievartautojui. Noriu tą šunsnukį 
suimti šiąnakt. 

Vos akimirką pamąsčiusi, ji paklausė: 

— Ką planuojate? 

— Tiesą sakant, tai pono Aleno planas. Radau jį 
viename iš jo segtuvų. Prisegsime tau mikrofoną ir 
tykosime pasaloje. Tu vaikštinėsi po miškus, spin- 
duliuodama geidulingumą, o kai jis puls, mes su- 
čiupsime jį ir visi važiuosime namo gerti arbatos. 
Kaip tau toks planas? 

— Sutinku, - nusišypsojo ji. - Išvydusi, kaip va- 
kar jis pasielgė su ta vargše mergaite, padarysiu 
viską, kad tik tą kiaulę sučiuptume. 

Frostas patapšnojo jai ranką. 

— Šaunuolė. Nepamiršk, kad jam patinka jau- 
nos, skaisčios ir naivios mergaitės, todėl jokio ma- 
kiažo ar liemenėlės, patogios kelnaitės ir paprasti 
drabužiai. Ir išsitrauk „Kamasūtrą“ iš kišenės, - 
nurodė inspektorius, žvelgdamas į laikrodį. - Tuoj 
pusė aštuntos. Važiuok namo. Pasistenk nusnūsti, 
nes jei mums šypsosis fortūna, šiąnakt dirbsime iš 
peties. Apie dešimtą nusiųsiu Vebsterį parsivežti 
tavęs į nuovadą paskutiniam susirinkimui. 

Vebsteris neslėpdamas nusižiovavo. Jei jis galė- 
tų darbą baigti tuoj pat, parvežtų Siuzaną namo, ir 
abu pailsėtų jos lovoje, atsigriebdami už vakarykš- 
tį nusivylimą. 

— Galbūt visiems mums vertėtų porą valandų 
pailsėti, - pasiūlė jis. 

— Sutinku, — neaiškiai atsakė Frostas. — Tačiau 
prieš tai mudu privalome atlikti porą smulkių dar- 
belių. 

„Verčiau jau jie ilgai netrunka“, - pamanė Vebs- 
teris, šnabždėdamas Siuzanai užsuksiąs apie de- 
vintą, o jei spės, dar anksčiau, kad, prieš jai apsi- 
velkant masalo kostiumą, jiedu galėtų drauge pra- 
leisti bent valandą. 

— Na, tai kokie gi tie darbeliai? — Siuzanai išė- 
jus, paragino inspektorių Vebsteris. 

— Ką? - nesiklausydamas burbtelėjo Frostas. Iš- 
sitraukęs ryšulėlį pikantiškų Deivo Šelbio nuotrau- 
kų, jis ieškojo vienos itin jį dominančios fotografi- 
jos. Joje abu, Šelbis ir moteris, buvo nuogi. Šelbis 
žusi, žavingą užpakaliuką demonstruojanti mote- 
ris buvo jį apsižergusi. Frosto galvoje iškilo seno 
anekdoto kulminacija. „Žinojau, kad tai buvo bri- 
gadininkas, - burbtelėjo inspektorius panosėje, — 
mat aš turėjau atlikti sunkiausią darbą.“ Jis sugavo 
Vebsterio žvilgsnį. - Drauguži, kai kas neduoda 
man ramybės. Kodėl jaučiu, kad turėčiau Žinoti, 
kur šitai buvo nufotografuota, ir kodėl man atrodo, 
kad tai svarbu? 

„Nejaugi senas kvailys neišmoks sutelkti dėme- 
sio į vieną bylą? - pamanė Vebsteris, palinkdamas 
į priekį pažvelgti atidžiau. - Oho! Ir sekėsi gi Šel- 
biui!“ Nepažįstamoji mergina aiškiai mėgo links- 
mintis, o fotografija privertė konsteblį dar aistrin- 
giau trokšti kuo greičiau ištrūkti iš nuovados į Siu 
glėbį ir šypsotis jai taip, kaip Šelbis šypsosi mote- 
riai nuotraukoje. 


— Nesu tikras, kas toji moteris, — balsu mąstė 
Frostas. - Panaši į Maleto sekretorę. Tačiau tas mie- 
gamasis man atrodo iki skausmo pažįstamas. Mes 
jame neseniai lankėmės. 

Atplėšęs akis nuo moters užpakalio, Vebsteris 
atidžiai įsižiūrėjo į meilužius supančią aplinką. 
Geltonas fonas už jų buvo susiliejęs. Vienoje pusėje 
taip pat susiliejusi ruda dėmė galėjo būti naktinis 
stalelis, ant kurio kažkas švytėjo raudonai. Jis pa- 
purtė galvą. Nieko pažįstamo neįžvelgė joje. 

Staiga Frostas džiugiai suriko: 

- Žinau! - pirštu į nuotrauką dūrė jis. - Tai po- 
nios Doson miegamasis. 

Paėmęs nuotrauką ir dar sykį pažvelgęs, Vebs- 
teris mėgino sulyginti regimą vaizdą su prisimini- 
mu. Žinoma. Susiliejęs gelsvas fonas, kurio spalvą 
iškraipė fotoaparato blykstė, būtų kreminės spal- 
vos odos galvūgalio lenta. Visi kiti susilieję objek- 
tai staiga įgavo tikslią formą, net ir skaitmeninis 
skystųjų kristalų laikrodis su didžiuliais raudonais 
skaitmenimis. Išsisklaidė menkiausios abejonės - 
Deivas Šelbis kedeno žavingojo užpakaliuko savi- 
ninkės ponios Doson plunksneles. 

— O ką, jei apie tai sužinojo jos senis? - tyliai ta- 
rė Frostas. 

Vebsteris švelniai švilptelėto. Tuomet būtų už- 
viręs tikras pragaras. Maksas Dosonas nesunkiai 
įsiunta ir namuose turi visą šaunamųjų ginklų ar- 
senalą. Staiga jam toptelėjo, ką Frostas mėgina pa- 
sakyti. 

— Žinoma, jūs nemanote, kad... 

— Kodėl gi ne? - paklausė Frostas. - Kur kas la- 
biau tikėtina, kad Šelbį užvertė Dosonas, o ne vel- 
tėdis Justasas, be to, ramybės man iš pat pradžių 
nedavė kraujo trūkumas Stenlio automobilyje. 

- Tačiau mes radome Šelbio užrašų knygelę. 

Frostas Žaidė su rašikliu. 

— Esu tikras, kad galima logiškai paaiškinti, 
kaip ji ten atsidūrė, - tarė jis ir įstūmė rašiklį atgal į 
viršutinę švarko kišenę. 

— Privalote savo mintimis pasidalyti su ponu 
Alenu. 

Frostas priešiškai suspaudė lūpas. 

— Drauguži, manęs jis nesiklausys. Jis jau nu- 
sprendė, kad žudikas yra Stenas. Be to, kol pats ne- 
įsitikinsiu, nenoriu, kad kas nors kitas pamatytų 
šias fotografijas. Maksą Dosoną turėsime apklausti 
patys. 

— Tačiau tai ne mūsų tyrimas, - prieštaravo 
Vebsteris. 

Frostas padėjo nuotrauką į krūvą ir įsikišo ją į 
kišenę. 

— Pažadėjau Steno žmonai, kad padėsiu, jei ga- 
lėsiu. 

- Jūs nieko jai neskolingas. Mes ir taip iki ausų 
paskendę šioje išžaginimų byloje. Be to, sužinojęs, 
kad ir vėl kišate nosį į svetimus reikalus, Maletas 
jus nukryžiuos. 

Tai beviltiška. Jei Frostas užsispiria, nei logika, 
nei sveikas protas, nei maldavimas apmąstyti ne- 
privers jo persigalvoti. 

— Drauguži, ilgai mes neužtruksime, - tarė jis. 

Perregimą palaidinę ir baltas kelnes vilkinti Kler 
atidarė jiems duris, tačiau šypseną jos veide staiga 
pakeitė išgąstis, tarsi ji būtų laukusi ko nors kito. 

— Makso nėra namuose, - tarė ji. - Jis išvyko į 
susitikimą Londone. Negrįš iki ryto. 

— Tuomet galbūt jūs galėtumėte mums padėti, — 
šypsodamasis tarė Frostas. Inspektorius visada 
mėgavosi galimybe pirmiausia apklausti moterį. 

Pareigūnai nusekė fotogeniškąjį užpakaliuką į 
ąžuolu apkaltą poilsio kambarį, kurio sienos buvo 
nukabinėtos šaunamaisiais ginklais; vienu jų gal- 
būt buvo nužudytas Deivas Šelbis. Nervingai trin- 
Frostą, tyčia lėtai nusivyniojantį šaliką. Dirbtinės 
židinio ugnies šildomame kambaryje buvo baisiai 
karšta. 

— Kokiu reikalu atvykote? - nerimastingai pa- 
klausė ji. 

— Kaip laikosi Karen? - pasiteiravo Frostas, suk- 
damas šaliką į kamuolį ir kišdamas jį į lietpalčio 
kišenę. Prisėdęs ant minkštasuolio jis prasisagstė 
švarką. 

- Ji jaučiasi puikiai, - atsakė Kler. - Mano vyras 
sutiko leisti jai lankyti baleto mokyklą šio semestro 
pabaigoje. 

— Taigi visos paslaptys saugios? — nusišypsojo 
jai inspektorius. 

— Taip, - tarstelėjo ji laukdama, kol inspektorius 
prieis prie esmės. 

Atsegęs piniginę, Frostas išsitraukė spaudai 
skirtą besišypsančio, gyvo ir sveiko Deivo Šelbio 
nespalvotą nuotrauką ir atkišo ją moteriai. 


— Ar atpažįstate šį jaunuolį? 

Vos užmetusi akį, ji papurtė galvą. 

Nenuleisdamas nuotraukos, Frostas tarė: 

— Ponia Doson, aš manau, kad pažįstate. Tai 
Deividas Šelbis. Jis yra vedęs policijos pareigūnas 
ir dviejų mažamečių vaikų tėvas. Vakar jis buvo 
nušautas. 

— Ak! - paėmusi nuotrauką į rankas, Kler apsi- 
metė tik dabar jį atpažinusi. —- Na, žinoma. Taip, 
skaičiau apie tai laikraštyje. 

Ji atkišo fotografiją Frostui, tačiau šis jos neėmė. 

— Tada, ponia Doson, puikiai žinote, kodėl mes 
čia. 

— Nė nenumanau, - neaiškiai pamojo rankomis ji. 

Vebsteris nuklydo prie ginklų nublizgintomis 
buožėmis ir juodais, matiniais vamzdžiais lenty- 
nos. Jei mirtį nešantys ginklai gali būti gražūs, šie 
kaip tik tokie ir yra. Iš pirmo žvilgsnio nebuvo 
įmanoma nustatyti, ar iš kurio nors neseniai šauta, 
be to, nė vienas jų nebūtų grąžintas į lentyną, pir- 
miausia kruopščiai jo neišvalius. 

Paėmęs nespalvotą konsteblio portretą iš ponios 
Doson rankos, Frostas pakeitė ją aparatu „Polaroid“ 
padaryta nuotrauka. Jos veidas neteko spalvos. 

— Kodėl šitaip su manimi elgiatės? 

— Todėl, ponia Doson, kad tiriame Žmogžudys- 
tę. Debė matė miegamojo užuolaidas užtraukiantį 
vyriškį, tačiau tai nebuvo Karen miegamasis - tai 
gretimas kambarys... Jūsų miegamasis. Karen ne- 
lauktai grįžus namo, jūs voliojotės lovoje su Deivu 
Šelbiu, tiesa? Ji užklupo jus nusikaltimo vietoje. To- 
dėl ir pabėgo iš namų? 


Grąžinusi nuotrauką inspektoriui, ji nužings- 
niavo prie baro ir įsipylė grynos degtinės. Pasiūlė 
ir Frostui išgerti, bet šis atsisakė. Viena alkūne pa- 
sirėmusi į barą, ištuštino pusę stiklo, o kitą gėrimo 
dalį pastatė. 

— Gerai jau. Taip, buvau lovoje su jūsų policinin- 
ku. Tačiau nė nenumaniau jį esant vedusį ar turint 
vaikų. 

— O jei būtumėte žinojusi, ar tai būtų ką nors 
pakeitę? —- paklausė Vebsteris. 

Susimąsčiusi ji susiraukė, tada lengvai papurtė 
galvą. 

— Ne. Nemanau, kad būtų. Nieko negaliu pada- 
ryti - man reikia vyrų. Sutikau Deivą užeigoje, nė 
nepamenu kurioje. Jaučiausi vieniša. — Ji pakėlė 
akis ir nužvelgė erdvaus poilsio kambario kontū- 
rus. - Šie namai tokie dideli, tokie tušti. Nei Karen, 
nei Maksui manęs nebereikia. Deivas užsukdavo 
po pietų, įpusėjęs savo pamainą. Jis buvo išvaizdus 
ir nenuobodus. Tačiau šiek tiek ištvirkęs. Jam pati- 
ko fotografuoti tokias scenas. Jis pažadėjo nuotrau- 
kas sudeginti. Nebūčiau jam leidusi fotografuoti, 
jei nebūtų prisiekęs. 

— Kada buvo nufotografuota šita? — paklausė 
Frostas. 

— Tą popietę. Visai prieš Karen mus užklum- 
pant. Kai tai nutiko, abu mirtinai persigandome. — 
Ji nusipurtė prisiminusi. - Po to karto Deivas sakė- 
si daugiau nebeatvažiuosiąs, tačiau aš būčiau jį 
perkalbėjusi. O laikraštyje perskaičiusi, kad jis Žu- 
vo... - Ištuštinusi stiklą, ji prisipylė antrą. 

— Kada apie tai sužinojo jūsų vyras? - lyg nie- 
kur nieko paklausė Frostas. 


Iš siaubo išpūtusi akis, purtydama galvą, ji 
spoksojo į jį. 

— Mano vyras? Viešpatie, žinoma, kad jis apie 
tai nenutuokia. Inspektoriau, jis mane pribaigtų. 
Nė neįsivaizduojate, koks nesuvaldomas jis tampa 
įpykęs. 

— Manau, kad įsivaizduojame, — patikino Fros- 
tas. - Manome jį esant tokį nesuvaldomą, kad po 
to, kai Karen jam papasakojo, ką mačiusi, jis čiupo 
vieną iš savo brangių šautuvų, surado Šelbį ir pusę 
jo veido sumalė į košę. Ponia Doson, ar norėtumėte 
pamatyti, kaip atrodė jūsų meilužis? 

Nuo smūgio į baro paviršių stiklinė šaižiai 
tarkštelėjo. Ji atsitraukė nuo inspektoriaus. 

— Maksas apie mane ir Deivą nežino. Priešingu 
atveju mane būtų nudėjęs pirmą, o tada suradęs 
Deivą. 

Frostas išsitraukė iš kišenės šaliką ir užsisagstė 
lietpaltį. 

— Na, tikėkimės, kad jis turi alibi vakar vakarui. 

Ji sugriebė jo rankovę. 

— Jūs juk jam nepasakysite? Dėl Dievo meilės, 
prisiekite, kad nepapasakosite jam apie mane ir 
Deivą? - Ji stabtelėjo. - Palaukite minutėlę. Kelintą 
valandą? 

— Nuo penktos valandos popiet. 

Pamąsčiusi ji nusišypsojo. 

— Tai paprasta. Jis atstovavo savo klubui - Den- 
tono smulkių šaunamųjų ginklų asociacijai. Vyko 
šaudymo varžybos tarp klubų. Maksas visą popie- 
tę praleido ten. 


— Kuriuos ginklus jis pasiėmė su savimi, - pa- 
klausė Vebsteris. 

— Automatinį pistoletą ir šratinį šautuvą. 

— Pasiteirausime jo klube, - tarė Frostas. - Jei jo 
alibi pasitvirtins, tuomet nei jūsų, nei jo daugiau 
netrukdysime. Kelią lauk rasime patys. 

Jiems atidarius duris, prie jų stovėjo jaunas, itin 
išvaizdus vyrukas. Rankose jis laikė kažką pana- 
šaus į nakvynei paruoštą lagaminėlį. 

— Ak, meldžiu atleisti, - tarė jis. - Regis, būsiu 
supainiojęs namus. 

— Aš taip nemanau, - atsakė Frostas. - Ji laukia 
tamstos viduje. Ar atsinešėte savo fotoaparatą? 

a 

Nepaaiškinęs priežasčių, Frostas įsigeidė Doso- 
no alibi patikrinti vienas, palikęs Vebsterį nekan- 
triai laukti prie uždaro Dentono smulkių šauna- 
mųjų ginklų klubo. Po penkiolikos minučių akme- 
ninių laiptelių viršuje pasirodė susikūprinęs 
Frostas. 

— Na? - paklausė Vebsteris, inspektoriui įsitai- 
sius keleivio sėdynėje. 

— Dosonas atvyko prieš penkias ir išbuvo klube 
gerokai iki po dešimtos, — nuliūdęs atsakė Fros- 
tas. - Taigi jis niekaip nebūtų galėjęs to padaryti... 
Gaila, velniai rautų. 

— Kodėl taip sakote? - Kilstelėjo antakius Vebs- 
teris. 

— Nes jei ne jis, tada tai turėjo būti kas nors ki- 
tas, tiesa? — burbtelėjo Frostas, susigūždamas sė- 
dynėje. 

Į nuovadą jie grįžo tylėdami. Staiga jis susivokė 
negavęs skyriaus viršininko leidimo šio vakaro pa- 
salai. 

Nužygiavęs į Maleto sekretorės kabinetą, jis ra- 
do pražilusią panelę Smit mitriai tarškinant atas- 
kaitą elektronine rašomąja mašinėle. 

— Taip, inspektoriau? - neatitraukdama akių 
nuo užrašų, paklausė ji. 

— Norėčiau pasimatyti su Hariu raginiais rė- 
meliais. 

— Jei galvoje turėjote skyriaus viršininką, — 
prunkštelėjo ji, - jam reikėjo išvykti į apygardos 
štabą. Galbūt aš galėčiau jums padėti. 
tas. - Pas mane ar pas tave? 

Kvatodamasis iš savo banalaus humoro, Frostas 
nukėblino šalin, palikęs panelę Smit kunkuliuoti iš 
įsiūčio. 

Jis nulingavo prie priimamajame plušančio ser- 
žanto Džonio Džonsono. 

— Džoni, kiek vyrų galėtum man šį vakarą skir- 
ti? - pasiteiravo jis. 

— Nė vieno, - atsakė seržantas, brėždamas liniją 
po įrašu žurnale. - Kam jums jų reikia? 

L Operacijai „Pelėkautai“. Pasalai mūsų bičiuliui 
prievartautojui sučiupti. 

Džonsonas linktelėjo. Jis neaiškiai prisiminė 
smulkmenas, tačiau, jo žiniomis, operacija nebuvo 
oficialiai patvirtinta. 

— Ar kalbėjotės apie tai su ponu Maletu? 

Frostas pasiūlė jam cigaretę. 

— Aš- kątik išjo kabineto, - nuoširdžiai tarė jis. 

Džonsonas prisidegė cigaretę nuo Frosto laiko- 
mo žiebtuvėlio ir peržvelgė budėjimo tvarkaraštį. 

— Kuriam laikui jų reikia? 

— Tiek, kiek prireiks, Džoni. Galbūt dviem, trims 
valandoms. Jei, tarkime, iki pirmos valandos nak- 
ties jis nepraris jauko, tuomet leisiu vyrams skirs- 
tytis. 

- Štai ką pasakysiu, - tarė Džonsonas. - Su sąly- 
ga, kad prireikus galėsiu juos iškviesti, skirsiu tau 
keturis pareigūnus ir patrulinį automobilį. 

Frostas išsiviepė. Tokių pajėgų toli gražu nepa- 
kako. Aleno operacijai įgyvendinti reikėjo mažiau- 
siai penkiolikos vyrų. 

— Po velnių, Džoni. Aš stengiuosi aprėpti Den- 
tono miškus, o ne suknistą vištidę. 

Nuovados seržantas trūktelėjo pečiais ir grįžo 
prie įvykių Žurnalo. 

— Negaliu jums duoti to, ko neturiu. Priimkite 
mano pasiūlymą arba ne. 

Frosto atsakymas buvo visiškai aiškus. Operaci- 
ja, neturint pakankamų išteklių, niekaip negali pa- 
sisekti. Ji virs tikra katastrofa. 

— Sutinku, - tarė Frostas. 

Savo kambaryje Vebsteris susmuko į krėslą ir, 
prieš sėsdamas atgal prie „Cortina“ vairo važiuoti 
pas Siu ir praleisti su ja valandą, prieš jiedviem 
išvykstant į operaciją „Pelėkautai“, porai minučių 
užmerkė akis. Deja, nenoromis nugrimzdo į gilų 
miegą. 


Jiedu su Siuzana, Deivu Šelbiu ir ponia Doson, 
prakaituoti ir degantys geismu, rangėsi toje lovoje 
su paminkštinta odine galvūgalio lenta, kai atsila- 
pojo miegamojo durys. Tarpduryje trūkčiodamas 
iš įsiūčio stovėjo Maksas Dosonas su šautuvu ran- 
koje. Dosonui paspaudus gaiduką, Vebsteris pašo- 
ko iš miegų, o šūvio pokštelėjimas virto telefono 
skambučiu. 

Skambino Siu. Įpykusi. Reikalaudama paaiškin- 
ti, kur jis trainiojasi. Konsteblis pažvelgė į laikrodį. 
Kad jį kur perkūnai! Dešimt minučių iki dešimtos, 
o susirinkimas paskirtas lygiai 10:15. 

Veidą nuliejęs šaltu vandeniu, jis nulėkė laiptais 
žemyn į automobilį. Nepaisęs keleto šviesoforų, 
avarinį signalą prie Siu namų jis paspaudė likus 
trims minutėms iki dešimtos. Ji perbėgo gatvę iki 
automobilio, nė nepažvelgusi į jį. Atrodė įspūdin- 
gai. Švariai nupraustas jos veidas švytėte švytėjo. 
Plaukus ji buvo surišusi į paprastą uodegėlę ir vil- 
kėjo nublukusius džinsus, marškinėlius raudono- 
mis ir baltomis juostelėmis bei baltą nailoninį švar- 
kelį su užtrauktuku. „Atrodyk naivi ir nekalta“, — 
sakė jai Frostas. Ji atrodė tokia skaisti ir tyra, kad 
Vebsteris vos tvardėsi nenusitempęs jos atgal į butą 
ir tiesiai į lovą, o Dentonas, Frostas ir operacija su- 
knisti „Pelėkautai“ tegu eina po velnių. 

Ji įsėdo į keleivio sėdynę suspaustomis lūpo- 
mis, akmeniniu veidu ir pykčiu žaižaruojančiomis 
akimis. 

- Atleisk man, Siu, - numykė jis. - Užsnūdau 
krėsle. Jaučiausi toks suknistai pavargęs. - Delnu 


jis sušėrė į avarinį signalą, kažkokiam idiotui su 
dviračiu išlėkus į gatvę tiesiai priešais jį. 

Tarp pirštų Siu minkė rankinės dirželį. 

— Nieko tokio, - su panieka atšovė ji, žvelgdama 
tiesiai priešais save. 

— Klausyk, aš juk atsiprašiau... 

- Nieko tokio, - pakartojo ji. 

Jis pasuko į prietemoje skendinčią šalutinę ga- 
tvę ir sustabdė automobilį. Sugriebęs už pečių, 
Vebsteris puolė ją bučiuoti, priversdamas praverti 
lūpas, ieškodamas jos liežuvio. Galiausiai atsitrau- 
kę vienas nuo kito juodu alsavo tarsi į krantą iš- 
mestos žuvys. Jis ištiesė jai raciją. 

- Iškviesk Frostą ir pasakyk jam, kad nepasiro- 
dysi. Pasakyk, kad persigalvojai. Kol jis vadovauja 
paradui, visas reikalas bet kuriuo atveju nueis po 
velnių. 

— Aš visada tesiu, ką pažadėjusi, - atstūmė raci- 
ją Siu. 

Jis įjungė automobilį ir grįžo į pagrindinės ga- 
tvės eismą. 

— Ar galėčiau likusią nakties dalį praleisti tavo 
namuose, kai baigsime operaciją „Pelėkautai“? 

Jos lūpose pasirodė paprasta, nekalta, neapsa- 
komai erotiška šypsena. 

— Pažadu, - tarė ji. 

Vebsteris numynė greičio pedalą iki galo ir pa- 
liko kitus eismo dalyvius stovėti vietoje. Šiąnakt jis 
nemiegos vienas. 

Nebent, žinoma, Frostas sugebės dar ką nors su- 
jaukti. 

Į susirinkimą jie pavėlavo tik penkias minutes. 
Užėjusius į konferencijų kambarį, juos pasitiko 
skardaus juoko banga. Įsitaisęs ant pakylos, Fros- 
tas kaip tik baigė pasakoti dar vieną iš savo vulga- 
rių anekdotų ir kvatojo garsiau nei bet kuris kitas 
pareigūnas kambaryje. Susirinkusiųjų buvo ne- 
daug. Penketas vyrų, iš jų keturi nė nevilkėjo uni- 
formų. Iš pradžių Vebsteris jų nepažino, mat be 
uniformos jie atrodė visai kitaip. Tas su nukaru- 
siais ūsais ir tas apskritaveidis, abu apsivilkę vie- 
nodus nertinius, nejaugi tai „Čarlio Alfos“ koman- 
da Džordanas su Simsu? Jaunuolis odiniu švarku, 
žinoma, buvo Koljeris, patenkintas bent vakarui 
pasprukęs nuo seržanto Bilo Velso. Šalia Koljerio 
sėdėjo taip pat odinį švarką vilkintis dvidešimt 
penkerių šiurkščios išvaizdos konsteblis Bertonas 
trumpai kirptais plaukais. Įsivėlęs į muštynes no- 
rėjai, kad kaip tik toks vyrukas stotų į tavo pusę. 
Penktasis pareigūnas konsteblis Kenis vienintelis 
visoje komandoje vilkėjo uniformą. 

Prievartautojo masalo kostiumą vilkinti Siuzana 
užėjusi sulaukė pasitenkinimo šūksnių ir vilkiško 
staugimo. Vebsteris spinduliavo nepasitenkinimu. 
Operacija yra rimtas reikalas, o ne pasilinksmini- 
mas užeigoje. Jis žvilgtelėjo į laikrodį. Dvidešimt 
viena minutė po dešimtos. Kurgi bastosi visi kiti 
operacijos dalyviai? Kambaryje jis tikėjosi išvysti 
mažiausiai penkiolika ar dvidešimt vyrų. 

— Mes visi jau čia, - tarė jam Frostas. 

Visi? Du šimtai hektarų miško, tūkstančiai me- 
trų takų ir septynetas vyrų. Tai absurdiška, juokin- 
ga, neatsakinga ir pavojinga. 

— Siu tokioje operacijoje nedalyvaus, - jis išrėžė 
Frostui. 

— Tai tiesa, Siu? - nusivylė Frostas. 

— Žinoma, ne, sere, - atsakė ji, metusi žudantį 
neapykantos žvilgsnį Vebsteriui. 

— Na ir puiku, - su palengvėjimu atsikvėpė 
Frostas. Įsikišęs du pirštus tarp lūpų jis šaižiai 
švilptelėto, taip prašydamas tylos. - Prieikite prie 
žemėlapio, — pakvietė jis. Visi susibūrė prie Žže- 
mėlapio. 

— Šita žalia teritorija, - aiškino inspektorius, — 
yra Dentono miškai. Visų jų aprėpti mes, deja, ne- 
pajėgsime, todėl susitelksime toje vietoje, kur jis 
užpuolė abi ankstesniąsias savo aukas, ir vilsimės, 
kad Siu patrauklumas atvilios jį įkaitusį ir alsuo- 
jantį, ne tik su iškištu liežuviu, tiesiai mums į ran- 
kas. Jau žinome, kad šunsnukis nepaprastai atsar- 
gus. Jis iššniukštinėja teritoriją prieš puldamas. Iš- 
vydęs farus, jis pasislėps; veikiausiai kaip tik dėl 
šios priežasties ankstesnės pono Aleno pasalos ne- 
nusisekė. Todėl mes visi užsimaskuosime. Konste- 
blis Kenis ana ten vilki uniformą. Įsijungęs savo 
mėlynus švyturėlius, Kenis patruliuos išoriniame 
perimetre. Viliuosi, kad šitaip priversime prievar- 
tautoją manyti, jog Kenis yra vienintelis patrulis 
teritorijoje, ir laikydamasis atokiau nuo jo jis bus 
saugus. O visi mes, Siu dar nepradėjus naktinio pa- 
sivaikščiojimo, užimsime savo pozicijas šioje siau- 
roje teritorijoje. —- Jis parodė į žemėlapį. — Iki šiol 
viskas aišku? 

Vebsteris kilstelėjo ranką. 

— Tarkime, kad jis nuseks paskui Siu, tačiau nu- 
spręs ją užpulti prieš jai atviliojant jį arčiau mūsų? 

— Puikus klausimas, drauguži, tačiau jei Siu lai- 
kysis pagrindinių takų, ji turėtų būti saugi. Pagrin- 
diniuose takuose merginų jis niekada nepuldinėja. 

Vebsteris pašaipiai prunkštelėjo. 

— Ką norite pasakyti „niekada“? Vien dėl to, kad 
pastarieji du užpuolimai įvyko atokiau nuo pagrin- 
dinių takų, negalime daryti išvadų apie jo metodus. 

— Pagrindiniame take moterų juk neprievartau- 
ji, - nenusileido Frostas. - Tai pernelyg vieša vieta. 
Be to, paprastai jis tyko savo aukų už krūmų ir 
čiumpa jas einančias pro šalį. Pagrindiniai takai 
pernelyg platūs. Manau, jei Siu laikysis vidurio, jai 
nieko nenutiks. 

— Manote? - šnarpštelėjo Vebsteris. - O jei ma- 
note klaidingai? Tuomet išprievartaus juk ne jus... 
O Siu. 

Frostas nukratė cigaretės pelenus. 

— Puikiai tai suprantu, drauguži, - švelniai at- 
sakė inspektorius. - Tačiau rizikos neišvengsime 
niekur. Mes tegalime kaip įmanydami ją sumažin- 
ti. Nebent Siu persigalvojo? — Pakėlęs antakį, jis 
dėbtelėjo į kriminalistę, o ši papurtė galvą. - Bet 
kuriuo atveju per visą operaciją su Siu palaikysime 
radijo ryšį. Jei ją užpuls viename iš pagrindinių ta- 
kų, šoksime jai į pagalbą, tik tai gali užtrukti šiek 
tiek ilgėliau. 

Užsispyręs Vebsteris nenusileido. 

— Papildomas atstumas gali daug ką pakeisti. 
Kol iki jos nusigausime, ji jau gali būti išprievar- 
tauta ir gulėti be sąmonės. 

— Siu nėra bejėgė, - atsakė Frostas. - Ji apmo- 
kyta neginkluotos savigynos ir karatė. Pasiekę ją, 


galime rasti mūsų bičiulį susirietusį ant žemės su 
šešiose vietose perlaužtu pasididžiavimu. Ar dar 
kas nors norite ko nors paklausti? 

Visų žvilgsniai susmigo į Vebsterį, ragindami jį 
dar kartą pasipriešinti. Jis sukryžiavo rankas ant 
krūtinės ir nepasitenkinimo kupina veido išraiška 
įsispoksojo priešais save. 

— Jei niekas neprieštarauja, paskutinis dalykas. 
Spėju, kad mūsų prievartautojas maskuojasi bėgi- 
ku, todėl nepraleiskite pro akis vyrų sportiniais 
kostiumais arba bėgimo šortais. — Jis mostelėjo į 
ant stalo krašto sukrautus radijo imtuvus. - Dabar 
visi čiupkite po vieną ir įsitikinkite, kad jie veikia. 

Kol komanda zujo aplink stalą, tikrindama ko- 
munikacijos priemones, Frostas pasivedė Siuzaną 
į šalį. 

— Mieloji, suprantu, kad šita operacija sulipdyta 
iš skiautelių, tačiau tikiu, kad ji gali pavykti. Svar- 
biausia, kad be reikalo nerizikuotum. Jei tik paste- 
bėsi ką įtartino, tuoj pat pranešk mums, net jei ši- 
taip išsiduosi prievartautojui. Verčiau nutrauksiu 
visą operaciją, nei leisiu, kad tau kas nors nutiktų. 

— Sere, manau, kad galiu jumis pasikliauti, — 
nusišypsojo ji. 

- Jei taip, tuomet esi visiška pamišėlė, - atsakė 
Frostas. - Aš pats savimi nepasikliaučiau. Nagi, 
pritaisykime tau mikrofoną. 

Siuzanos radijo siųstuvas buvo paslėptas ran- 
kinėje, iš kurios dirželiu buvo nuvesta antena. 
Nedidukas, į klausos aparatą panašus imtuvas au- 
syje leido jai girdėti pranešimus, o nepastebimas, 
dekoratyviniame į švarkelį įsegtame ženklelyje 


paslėptas mikrofonas perdavė informaciją pasaloje 
tykantiems pareigūnams. 

Ji buvo išsiųsta į koridorių patikrinti įrangos, o 
pasitarimų kambaryje likę vyrai, pritildę savo raci- 
jas ir prikišę jas prie ausų, įdėmiai klausėsi. Niekas 
nenorėjo policijos transliacija atbaidyti užpuoliko. 
Ilga tylos pauzė, jokio pranešimo. Visi pasitikrino 
savo įrangą ir pakoregavo dažnį. Vis dar nieko. 
Atidaręs duris, Frostas šūktelėjo Siuzanai klausda- 
mas, ar ši ką nors perdavė. 

— Ar girdite mane? - šūktelėjo ji iš tolimojo kori- 
doriaus galo. Ji paknaibė ženklelį, ir staiga iš visų 
radijo imtuvų pasklido aštrus trakštelėjimas ir 
šnypštimas. Siuzanos balsas skambėjo garsiai ir 
aiškiai: - Tikrinu, tikrinu, tikrinu... 

Frostas atsakė, o Siuzana patvirtino išgirdusi. 

. - Galbūt vertėtų pakeisti jos radijo imtuvą? — 
pasiteiravo Vebsteris nerimaudamas, kad pradiniai 
nesklandumai gali pasikartoti pačiu netinkamiau- 
siu metu. 

— Tai vienintelis imtuvas, kurį man pasisekė 
rasti, — tarė Frostas. Jis išsiuntė Siu pakartotiniam 
išmėginimui, ir šįkart įranga veikė nepriekaištin- 
gai. Vebsterio tai netenkino. Visa operacija buvo 
nemokšiškai sulipdyta paskutinę akimirką. Tai bu- 
vo pernelyg pavojinga. Per daug aspektų priklausė 
nuo sėkmės, kuri reikalingiausiu metu paprastai 
nusigręždavo. 

Frostas žvilgtelėjo į sieninį laikrodį. Aštuonioli- 
ka minučių iki vienuoliktos. 

— Laikas vykti, - paliepė jis. 

Koljeris su Bertonu sėdo į „Cortina“. Siusdamas 
dėl to, kad nuolat tenka ką nors vežioti, Vebsteris 


sėdo prie vairo. Kodėl bent kartelį vairuoti negali 
kuris nors kitas? 

Įsėdęs į patrulinį automobilį, Kenis įjungė švy- 
turėlius ir sireną. Siu su Džordanu ir Simsu nežen- 
klintu policijos furgonu išvyko kiek vėliau, leisda- 
mi Frosto komandai įsitvirtinti pasaloje. Visi buvo 
pakilios nuotaikos, kikeno ir laidė juokelius. Nie- 
rimtai. 

Kai „Cortina“ sukot iš automobilių aikštelės, 
Bertonas atsigręžė ir pro užpakalinį langą pažvel- 
gė į greta furgono lūkuriuojančią, aptemptus džin- 
sus ir marškinėlius vilkinčią Siuzaną. Pamojęs jai, 
jis niuktelėjo Koljeriui ir geidulingai šnairuoda- 
mas tarė: 

— Dievulėliau, jei prievartautojas neužkibs ant 
kabliuko, manau, man teks imtis jo darbo. Sklinda 
gandai, kad ji nepaprastai gardi. 

Vebsterio veidas paraudo. Užmynęs ant stab- 
džių, jis atsigręžė į automobilio galą ir suriaumojo: 

— Kodėl gi tau neužčiaupus srėbtuvės, tu ištvir- 
kęs šunsnuki! 

Bertonas pakilo nuo sėdynės gniauždamas 
kumščius ir šiepdamas dantis, tarsi urzgiantis miš- 
rūnas. 

— Kodėl gi tau manęs neprivertus, tu gauruotas 
menkysta! 

Įkišęs ranką tarp dviejų vyrų, Frostas nustūmė 
juos tolyn vienas nuo kito. 

— Valdykitės judu. Elgiatės kaip pora mažvai- 
kių. 

Visą kelią automobilyje tvyrojo nemaloni tyla. 
Retsykiais Bertonas kai ką pašnibždėdavo Koljeriui 


į ausį, ir abu imdavo kikenti; vairą gniaužiantys 
Vebsterio krumpliai vis labiau balo. 

Į visa tai nekreipdamas nė menkiausio dėmesio 
Frostas traukė dūmą. Mintyse jis dar ir dar kartą 
peržvelgė planą ieškodamas spragų, kurių jame 
nestigo. Automobilis sulėtino greitį. Pro langą jis 
pažvelgė į oranžinius žiedo atšvaitus. Inspektorius 
linktelėjo Vebsteriui sustoti ir išleisti Bertoną su 
Koljeriu, kurie pasalos teritoriją pasieks iš šios pu- 
sės, ojiedu su Vebsteriu važiuos toliau ir užims po- 
zicijas priešingoje vietovės dalyje. 

— Drauguži, valdyk savo suknistą pyktį, - tarė 
Frostas, automobilyje jiems likus vieniems. - Nes, 
žiūrėk, vėl kam nors vožtelėsi. 

„Taip, ir pradėsiu nuo tavęs“, - pamanė Vebste- 
ris, sustabdydamas automobilį proskynoje prie gy- 
vatvorės. Jis dar kartą pamėgino įkrėsti inspekto- 
riui proto: 

— Atšaukite šitą prakeiktą reikalą, kol nevėlu. 
Mums negali pasisekti. 

— Nesutinku su tavimi, drauguži, - atsakė Fros- 
tas, atsisegdamas saugos diržą. 

— Tuomet esate dar bukesnis, nei maniau, - išrė- 
žė Vebsteris, vėjais paleisdamas apdairumą. - Jūsų 
planas nė sudilusio skatiko nevertas, jūs nesurin- 
kote pakankamai vyrų, o blogiausiu atveju mes nė 
nesulauksime pastiprinimo. Siuzaną gali sumušti, 
užpulti, išprievartauti, o mūsų šalia nė kvapo ne- 
būtų. Toks neapdairumas turėtų būti laikomas nu- 
sikalstamu. 

Frosto kantrybė išseko. Jis prikišo veidą prie 
Vebsterio. 


430 


— Paklausyk manęs, tu įžūlus snargliau. Siuza- 
na Harvi nėra vien tavo pramoga. Taip jau nutiko, 
kad ji yra suknistai šauni policijos pareigūnė. Ji su- 
vokia, kodėl mes tai darome. Visi suvokiame. Žino- 
ma, rizikuojame ne juokais. Visuomenė tikisi, kad 
rizikuosime. Todėl per futbolo rungtynes jie laido į 
mus benzinines granatas ir spardo mus į marmū- 
zes. Jei rizikuodama Siuzana gali mums padėti su- 
čiupti niekšą, prievartaujantį septyniolikmetes 
mergaites, manau, verta pamėginti, net jei dėl to 
šiąnakt nepasiguldysime jos į lovą. Todėl, draugu- 
ži, užčiaupk savo prakeiktą srėbtuvę, nes nuolati- 
nis tavo inkštimas varo mane iš proto. 

Atlapojęs automobilio duris, Frostas nužygiavo 
tolyn, palikdamas konsteblį kunkuliuoti iš pykčio. 
Vebsteris iš paskutiniųjų stengėsi suimti save į ran- 
kas ir galiausiai užrakinęs automobilį nusekė pas- 
kui inspektorių. Galbūt Frostas teisus. Galbūt jis 
pernelyg stengiasi priglausti Siuzaną po savo spar- 
nu. Tačiau dėl to ši nevykusi pasala juk netampa 
saugesnė. 

Švelnus vėjelis šiaušė medžių viršūnes, o šios, 
regis, iš paskutiniųjų stengėsi jam nepasiduoti. Vė- 
jas buvo šaltas. Frostas pažvelgė aukštyn. Juodame 
naktiniame danguje mėnulį slėpė debesys. Miškai 
atrodė niūrūs ir grėsmingi. 

Frostą nukrėtė drebulys, tačiau ne nuo šalčio. 
Staiga jį užliejo nuojauta, kad reikalai pakryps ne- 
numatyta linkme. Vebsteris teisus. Jiems trūko vy- 
rų, planas buvo prastas, o visa operacija pavojinga. 
Jei Vebsteris nebūtų elgęsis kaip visažinis pasipū- 
tėlis, galbūt Frostas jo būtų paklausęs, tačiau ta 

rūškana, pašaipi mina ir pasišiaušusi barzda tik 
sužadino inspektoriaus užsispyrimą. 

Frostas nesitikėjo, kad miškuose bus šitaip tam- 
su. Pagrindiniame take, kur prasiskverbė gatvės Ži- 
bintų šviesa, nebuvo taip blogai, tačiau pareigū- 
nams pasukus gilyn į miškus, kur iš visų pusių ke- 
rojo medžiai ir krūmai, jie buvo priversti sulėtinti 
žingsnį ir ieškotis kelio kone apgraibomis. Jiems 
žūtbūt reikėjo Žibintuvėlio, tačiau šioje operacijos 
stadijoje vyrai negalėjo rizikuoti patraukti į save 
dėmesio. 

Žibintuvėlis! Frostas įsijungė raciją. 

— Frostas furgonui. Ar patrauklioji Siu su ju- 
mis? 

— Patrauklioji Siu klauso, - pasigirdo vaikiškas, 
duslus jos balsas, primenantis jauną Meriliną 
Monro. 

— Siu, pasiimk su savimi žibintuvėlį. Taip geriau 
matysi taką, o jei tas menkysta tavęs jau tyko, pa- 
lengvinsi jam paiešką. 

Patenkintas į galvą šovusia mintimi, inspekto- 
rius pajuto, kad greta žingsniuojantis surūgęs Vebs- 
teris geriau jį vertina. 

— Drauguži, šiąnakt jį sučiupsime. Nujaučiu tai. 

- Tikiuosi, - abejodamas tarė Vebsteris. Frosto 
mintis apie žibintuvėlį jo nesužavėjo. Jei Siuzana 
mojuos žibintuvėliu, jis laikysis atokiau. Jis paste- 
bės ją, tačiau ji jo - ne. 

— Man regis, kad sukti turime čia, - sušnibždėjo 
Frostas, primerktomis akimis mėgindamas įžiūrėti 
tamsoje. - Čia vakar naktį buvo užpulta toji septy- 
niolikmetė. 

Pro tarpą tarp krūmų į numatytą pasalos tašką 
tarp dviejų šalutinių takelių Vebsteris prasibrovė 
paskui Frostą. Inspektorius pirmasis užėmė savo 
poziciją už medžio šiurkščia žieve, o Vebsteris į sa- 
vo asmeninį postą kepurnėjosi toliau. Pro atžalyną 
jis brovėsi lyg sužeistas raganosis, Frostui teliko 
griežti dantimis tol, kol šnaresys Vebsteriui radus 
tinkamą vietą liovėsi. „Tikėkimės, kad tas niekšas 
kurčias“, - sau po nosimi burbtelėjo Frostas. Tuo- 
met inspektorius patikrino vyrų pozicijas. 

— Koljeris bazei. Vietoje. Baigiu. 

— Bertonas bazei. Vietoje. Baigiu. 

— Vebsteris. Vietoje. Baigiu. 

Tuomet staiga: 

— Bertonas bazei. Kažkas artinasi taku. Per tam- 
su įžiūrėti. 

Pauzė. Bertono alsavimas radijo imtuve. Tuomet: 

— Matau jį. Vyras. Vidutinio amžiaus, retėjan- 
čiais plaukais. Jis vedasi šunį. 

Džordano balsas: 

— Vakar čia taip pat šmirinėjo tipas su šunimi. 

Frostas netikėjo, kad prievartautojas drauge at- 
sivestų ir šunį, tačiau rizikuoti negalėjo. 

— Kuria kryptimi jis eina? 

— Jis pasuko šiauriniu taku, - pranešė Berto- 
nas. - Regis, eina pagrindinio tako link. 

— Tuomet leiskime jam eiti, - tarė Frostas. ĮŽie- 
bęs degtuką nuo medžio žievės, jis delnais užden- 
gė liepsną, prisidegė cigaretę ir įsitaisė laukti. 

Cigaretės dūmų kvapas nuvilnijo prie drėgnoje 
žolėje tykančio Vebsterio, pro krūmų tankmę ste- 
binčio apžėlusį takelį. 


— Nemanau, kad rūkyti saugu, - sušnabždėjo jis 
į savo raciją. 

- Esi niekšas, Vebsteri, tačiau tu visiškai tei- 
sus, - atsakė Frostas, nugnybdamas smilkstantį ci- 
garetės galą ir įsikišdamas ją į kišenę. Inspektorius 
perkėlė savo svorį nuo vienos kojos ant kitos. Sto- 
vėti tamsoje tylint ir laukiant buvo nuobodu. Miš- 
kas traškėjo, šlamėjo ir girgždėjo. Sausi vėjo taršo- 
mi lapai kėlė į tylius, atsargius žingsnius panašų 
šiugždėjimą. Šakelės traškėjo be priežasties. 

Frostas pajuto nenumaldomą troškimą užsirū- 
kyti. Savo sielą jis būtų nelabajam pardavęs už vie- 
ną vienintelį dūmą. Išsitraukęs cigarečių pakelį iš 
kišenės, įtraukė aštraus tabako kvapo, kuris jo norą 
tik dar sustiprino. Laukimas žudė. Jis pažvelgė į 
laikrodį. 11:12. Rodyklės, regis, stovėjo sustingu- 
sios. Tuomet Džordanas kreipėsi iš furgono: 

— Furgonas bazei. 

— Frostas. Baigiu. 

— Masalas pasirengęs eiti į miškus. Baigiu. 

— Ar tas tipas su šunimi jau nuėjo? 

— Prieš dvi minutes, sere. 

— Tai praneškite man, - sušnypštė Frostas. - Aš 
jums ne aiškiaregys. Siu, patikrink savo mikrofoną. 

— Seniai, labai seniai gyveno vištytė ir gaidžiu- 
kas, - į ženklelį švarkelio atlape sušnabždėjo Siu. 

— Garsiai ir aiškiai, - patvirtino Frostas. Dar sy- 
kį patikrinęs visų siųstuvų ryšį, inspektorius davė 
ženklą merginai. 

Laikas: 11:15; miškuose tamsu, nors į akį durk, 
mėnulį dengia debesys. Tobulos sąlygos išprievar- 
tauti. 


Furgone pro naktinio matymo žiūronus Simsas 
stebėjo Siuzaną iki pat pagrindinio tako posūkio į 
dešinę. Tuomet ji dingo iš vyrų furgone akiračio. 

Ji žingsniavo lėtai, stengdamasi neparodyti ne- 
rimo. Kartkartėmis, kaip siūlė Frostas, ji pasišvies- 
davo kelią žibintuvėliu. Vieną akimirką galėjo pri- 
siekti, kad kažkas stovi už jos kone liesdamas. Ji 
girdėjo jo žingsnius, juto kvėpavimą sau ant kaklo. 
Ji staigiai atsigręžė. Takas buvo tuščias. 

Retsykiais jos imtuve pasigirsdavo šnypštimas. 

— Einu pagrindiniu iš šiaurės į pietus vedančiu 
taku, - tylutėliai šnabždėjo ji į ženklelį. - Kol kas 
viskas ramu. 

— Pakartok? — paprašė balsas imtuve. - Ryšys 
akimirkai nutrūko. 

— Kol kas viskas ramu, - pakartojo ji. 

— Supratau, - tarė balsas imtuve. 

Draugiškas balsas turėjo ją padrąsinti, tačiau ji 
ėmė suprasti, kaip jaučiasi astronautai kosmose už 
tūkstančių kilometrų nuo namų. Jie gali susisiekti 
su Hjustonu. Hjustonas gali susisiekti su jais. Ta- 
čiau kad ir kiek balsų jie girdėtų, nelaimės atveju 
jie ten visiškai vieni. Dabar Siuzana jautėsi kaip tik 
taip. Pagrindiniame take - nė gyvos dvasios. Pėdo- 
mis ji šiugždino nukritusius lapus. Bent jau sausų 
lapų traškėjimas perspės ją, jei kas mėgins artintis 
iš už nugaros. Įgydama šiek tiek daugiau pasitikė- 
jimo savimi, ji apšvietė taką žibintuvėliu. Tačiau tai 
buvo tik lengvoji dalis. Žagintojas nepuls tol, kol ji 
neišsuks iš santykinai saugaus pagrindinio tako. 
Tą ji bus priversta padaryti netrukus. 

— Frostas masalui. Viskas gerai? 


— Taip, - atsakė ji. 

— Ryšys nesiliauja trūkinėjęs. Siu, kad mes iš 
baimės neprileistume į kelnes, kas penkias minu- 
tes pranešk apie savo buvimo vietą, nebent, Žino- 
ma, tave išprievartaus anksčiau. 

— Supratau. 

Konsteblė išjungė siųstuvą. Ji pasiekė saugiau- 
sią savo maršruto tašką - vietą, kurioje takas ribo- 
jasi su geltonais žibintais ryškiai apšviestu Žiedu. 
Vėliau takas suko į miško tankmę, kur juoda me- 
džių masė užgožia šviesą ir nutildo drąsinančius 
automobilių ir praeivių keliamus garsus. 

Ji išsuko iš pagrindinio tako, nusekdama siau- 
resnį šalutinį keliuką. Abiejose jo pusėse želiantys 
krūmai kibo jai už drabužių. Pusiaukelėje ji stabte- 
lėjo. Tai nebuvo Frosto jai nužymėtas maršrutas. Iš 
pagrindinio tako ji išsuko per anksti. Dabar ėjo ne 
link pasaloje tykančių pareigūnų, o tolyn nuo jų. 

Ji apsigręžė. Ten tykojo susigūžęs vyras. 

Siu ėmė trauktis atbula, vienos rankos pirštu 
spausdama radijo siųstuvo jungiklį, kita - ieškoda- 
ma žibintuvėlio. Šio spindulyje susikūprinęs vyras 
virto nedideliu, kreivu krūmu. Giliai įkvėpusi, ji 
lėtai pajudėjo pagrindinio tako link. 

Tolumoje lėtai slinkdamas iš Dentono geležin- 
kelio stoties, gedulingai ir ilgesingai sudejavo dy- 
zelinis traukinys, priversdamas Siu pasijusti dar 
vienišesnę nei bet kada. Ji paspartino žingsnį. Tuo- 
met stabtelėjo. 

Žingsniai. Lėti. Šlepsintys. 

Kažkas artinosi jai iš už nugaros! 

Nykščiu ji palietė siųstuvą. 

— Masalas bazei. Kas nors atsiliepkite. 

— Kur tu? —- atsakė skubus, sunerimęs Frosto 
balsas. 

Ji nežinojo, kur atsidūrusi. Tas prakeiktas posū- 
kis. Persigandusi ėmė dairytis aplink, ieškodama 
buvimo vietą padėsiančio nustatyti orientyro. 

— Nesu tikra, - sušnabždėjo ji. - Apie mylią nuo 
jūsų, viename iš šalutinių takų. Nesu tikra ku- 
riame. 

Pamažu lėtėjantys Žingsniai pasigirdo dar ar- 
čiau. 

— Leiskite man eiti jos ieškoti, - į transliaciją įsi- 
terpė Vebsteris. 

— Sėdėk savo poste, - sušnypštė Frostas, - ir ne- 
užimk linijos. 

Inspektoriaus mintys vijo viena kitą. Bus grei- 
čiau, jei Džordanas su Simsu furgonu važiuos į 
apytikslę jos buvimo vietą ir taip ją pasieks. Visi 
kiti galės prisidėti vėliau. Jis išrėkė nurodymus į 
savo raciją. 

Rankoje kaip ginklą suspaudusi žibintuvėlį, Siu 
laukė. Simsas su Džordanu užtruks mažiausiai po- 
rą minučių. Krūmai priešais sušlamėjo, o Žingsniai, 
dabar tyčia lėti, mat jis suprato įvaręs ją į kampą, 
pamažu artėjo... Artėjo... 

Dviratį greta besivedantis smulkus ir gležnas 
senukas jai linktelėjo, praėjo pro šalį ir dingo tam- 
soje. 

Ji prabilo į mikrofoną tikėdamasi, kad vyrai ne- 
išgirs nesuvaldomo virpulio jos balse: 

— Netikras pavojus. Senukas su dviračiu. Jokios 
panikos. 

Radijo imtuve pasigirdo palengvėjimo ato- 
dūsiai. Furgonui buvo įsakyta grįžti į pradinę pa- 
dėtį. 

Ji susigėdo šitaip supanikavusi. Dabar jai terei- 
kėjo grįžti į teisingą kelią, rasti Frosto pažymėtą 
takelį, pranešti apie savo buvimo vietą ir tęsti ope- 
raciją. 

Siauras, nesunkiai įžiūrimas takas suko į kairę. 
Jis turėtų nuvesti ją atgal į reikiamą maršrutą. Ji 
žengė juo, bet sudvejojo. Frostas pabrėžė, kad ji pri- 
valo laikytis numatyto maršruto, antraip jie gali 
nespėti jos pasiekti. 

Jai svarstant, jis puolė ją. 


> 

Triukšmas. Iš toli. Vebsteris iškišo galvą iš savo 
slėptuvės. Ar kas nors suklykė? Jis pakvietė Frostą 
per raciją. 

— Ar dar kuris nors tai girdėjote? — pasiteiravo 
inspektorius. Visų atsakymai buvo neigiami. — 
Drauguži, tu likai mažuma, - tarė Frostas gailėda- 
masis, kad įtraukė Vebsterį į operaciją. Vyrukas 
pernelyg prisirišęs prie masalo. Jis vėl perkėlė svo- 
rį ant kitos kojos ir pasirąžė. Nuo stoviniavimo vie- 
noje vietoje maudė visus raumenis. Jau buvo besi- 
žiojąs paprieštarauti Vebsteriui ir slapčia užsirūky- 
ti, kai sušnypštė racija ir vėl pasigirdo barzdylos 
mekenimas. 

— Argi Siu neturėjo pranešti apie savo buvimo 
vietą? 

Frostas prisikišo rankinį laikrodį artyn ir pri- 
merkė akis. 

— Kiek laiko prabėgo nuo paskutinio jos prane- 
šimo? 

— Penkios minutės, - atsakė Vebsteris. - Gal tu- 
rėčiau su ja susisiekti ir įsitikinti, kad jai viskas 
gerai? 

— Duok jai dar pusę minutės. Ji juk neskaičiuoja 
sekundžių, nenuleisdama akių nuo laikrodžio. 

- Ji puikiai Žino, kad privalo pranešti apie save 
kas merkias minutes, - sušnypštė Vebsteris. - Ko- 
kia kontrolinių pranešimų prasmė, jei nekreipsime 
dėmesio į praleistuosius. 

Susierzinęs Frostas šnarpštelėjo. Vebsteris lyg 
tikras profesionalas tikrino jo kantrybės ribas. Jis 
spustelėjo siųstuvo mygtuką. 

— Bazė masalui, prašau atsiliepti, — atleidęs 
mygtuką, jis laukė atsakymo. Tuščias šnypštimas. — 
Alio, Siu. Čia Frostas. Prašau atsiliepti. 

Inspektorius stipriai spustelėjo mygtuką, tarsi 
mėgindamas priversti imtuvą jam atsakyti. Tyla. 

— Frostas visiems pareigūnams. Ji turėtų būti 
kur nors netoli pagrindinio tako. Eime jos ieškoti. 

Vebsteris nurūko tarsi įsiutintas bulius, ne- 
kreipdamas dėmesio į keliamą triukšmą. Frostas 
nusekė jam įkandin, gindamasis nuo Vebsterio į 
šonus lenkiamų šakų. Iš abiejų pusių Bertonas su 
Koljeriu taip pat skynėsi kelią pro atžalyną. Die- 
glys Frosto šone kone privertė inspektorių surikti, 
tačiau jis sukando dantis ir privertė kojas judėti 
pirmyn. 

Jie pasiekė pagrindinį taką. Vebsteris apsidairė 
į kairę ir į dešinę. 

— Kur toliau? 

— Į dešinę, - sušvokštė Frostas. 

Jie pasileido taku, sunkiai traukdami orą. Pir- 
masis posūkis. Bertonas buvo nusiųstas patikrinti. 
Vyrai artėjo prie antrojo. Vebsterio žibintuvėlis 
perskrodė tamsą. Takelio viduryje gulėjo ženklelis 
iš Siu švarkelio atlapo. 

- Čia! - suriko jis. 

Priešais kažkas bolavo. Tuomet —- traškėjimas 
kažkam sprunkant. Vyras. Nubėgantis zigzagais. 
Nuogas vyras. Ten, ant Žemės, suplėšytais drabu- 
žiais ir kruvinu veidu gulėjo Siu. 

Tolumoje, kur kažkas bėgo tolyn, traškėjo krū- 
mai. 

— Drauguži, paskui jį. Aš pasirūpinsiu Siu. 

Vebsteris pasileido paskui. Susisiekęs su furgo- 
nu, Frostas paliepė ekipažui pamėginti atkirsti 
sprunkantį vyrą, o Bertonui ir Koljeriui prisidėti 
prie gaudynių. Tai atlikęs, jis priklaupė prie mergi- 
nos. 

- Siu? 

Ji pasirėmė rankomis ir raukydamasi pamažu 
atsisėdo. 

— Sere, man viskas gerai, — tarė ji ir atsargiai pa- 
lietė sau veidą. 

— Niekas tau negerai. Jis, regis, kaip reikiant ap- 
talžė tau veidą. Nejudėk, tuojau iškviesiu greitąją 
pagalbą. - Jis pakėlė raciją prie lūpų, tačiau ji timp- 
telėjo jį už rankovės. 

— Sere, man tikrai nereikia greitosios. Man vis- 
kas gerai. Aš tik noriu važiuoti namo. 

— Nuvešime tave į Traumatologijos punktą. Jei 
jie patvirtins, kad gali važiuoti namo... 


— Ne... Meldžiu. Aš jaučiuosi gerai. 

Jos veidą sukruvino prakirsta lūpa. Rankinėje 
mergina susirado nosinaitę ir nusišluostė kraują. 

Frostas pajuto palengvėjimą, tačiau jo neaplei- 
do mintis, kad Siuzanos nenoras važiuoti į ligoni- 
nę buvo susijęs su jos noru jam padėti. Į ligoninę 
atvykus sužeistam policijos pareigūnui, privalu at- 
likti specialų tyrimą ir nustatyti kaltę. Maletui tai 
labai patiktų, ypač dėl to, kad ši nenusisekusi, 
prastai suplanuota operacija buvo vykdoma be jo 
leidimo. 

Ji pamėgino pakilti, tačiau inspektorius ją su- 
laikė. 

— Aš galiu atsistoti, - nenusileido ji. 

— Aš taip pat, - tarė Frostas, šleptelėdamas ant 
takelio greta jos, - bet esu toks nusikalęs, kad pri- 
valau pailsėti. Na, tai kas nutiko? 

- Jis užpuolė mane netikėtai. Staiga mano veidą 
uždengė kažkas juodo. Panašaus į polietileninį mai- 
šą. - Ji stabtelėjo. - Su sagomis. Apčiuopiau sagas. 

— Nori pasakyti, kaip polietileninio lietpalčio? — 
paklausė Frostas. 

— Taip, - atsakė ji. - Kaip tik tokį jis ir turėjo. Po- 
lietileninį lietpaltį. Jis užmaukšlino jį man ant gal- 
vos ir ėmė mušti, daužyti į veidą. Jo rankos nusly- 
do man ant kaklo, ir jis pradėjo smaugti. - Ji palietė 
kaklą ir krūptelėjo. - Sugebėjau nuplėšti jo rankas, 
tačiau jis vėl pradėjo darbuotis kumščiais. Nieko 
nemačiau. Atleiskite. 

Tarp sumuštų merginos lūpų Frostas įkišo vie- 
ną cigaretę, kitą išsitraukė sau ir pridegė abi. 


— Ne, mieloji, tai aš turėčiau atsiprašinėti. Aš 
viską suknisau. Mes tykojome per toli nuo tavęs, ir 
apskritai privalėjau operaciją atšaukti, kai pama- 
čiau, kad tavo radijo aparatas neveikia patikimai. 

Ji įtraukė dūmą. 

— Nieko nemačiau. Man trūko oro. Jis vis mu- 
šė... 

Jis suėmė jai ranką ir patapšnojo. 

— Žinau, brangioji, Žinau. 

Vebsteris parskriejo atgal ir, įnirtingai traukda- 
mas orą į plaučius, sulinkusiais keliais ir pravira 
burna pasirėmė į medį. 

— Ar pešei ką nors, drauguži? 

Šnopuodamas Vebsteris papurtė galvą. 

— Maniau jį pavijęs, tačiau šunsnukis veikiau- 
siai išsuko iš kelio, pasislėpė, palaukė, kol jį pra- 
lenksiu, ir nėrė kiton pusėn. Mėginau jį vytis, ta- 
čiau jis atsiplėšė per toli. Girdėjau nuvažiuojantį 
automobilį. 

— Ar esi tikras, kad tai buvo mūsų vyrukas? 

— Visiškai. Menkysta buvo nuogutėlis. Kaip lai- 
kosi Siu? 

-— Prikulta, tačiau gyva. Nuvežk ją į Traumatolo- 
gijos punktą, o iš ten - namo. 

Siu pamažu atsistojo ir ėmė nuo drabužių valy- 
tis lapus ir sausos žolės likučius. 

— Nenoriu į Traumatologijos punktą. Noriu na- 
mo. 

Pakėlusi rankinę, ji apsidairė, ieškodama žibin- 
tuvėlio. 

— Ką gi, bet kuriuo atveju nuvežk ją namo, - 
Frostas paliepė Vebsteriui. Tuomet, susisiekęs su 

visais ekipažais, įsakė stabdyti ir tikrinti visus iš 
Dentono miškų teritorijos išvažiuojančius automo- 
bilius. Jie jau lydėjo Siuzaną į automobilį, kai pasi- 
girdo kvietimas radijo signalu. 

— Kenis ponui Frostui. Prašom atsiliepti. 

— Frostas klauso. 

— Aš jį sučiupau, sere. Aš jį sučiupau! - džiūgau- 
damas sušuko Kenis. 


NAKTINĖ KETVIRTADIENIO PAMAINA 


Frosto kūną užliejo šilta, kone skysta palengvėjimo 
banga. Jis negalėjo patikėti Kenio žodžiais. Konste- 
blis pastebėjo iš miškų sprunkantį nuogutėlį vyriš- 
kį. Šis įšoko į automobilį ir nurūko tolyn, tačiau 
Keniui pavyko užkirsti jam kelią patruliniu auto- 
mobiliu. 

— Kur tu? - paklausė Frostas. 

— Negrįstame kelyje, apie keturis šimtus metrų 
į pietvakarius nuo jūsų. 

Jie nuskubėjo per miškus ir netrukus priešais 
išvydo gatvės žibintus ir mėlynai žybsintį, kelio vi- 
duryje stovintį Kenio ekipažą, pastojusį kelią si- 
dabrinės spalvos „Mercedes“. Šio langus gaubė su- 
sikondensavusių garų migla. 

Užlaužęs vyriškiui ranką, Kenis laikė jį prirė- 
męs prie automobilio kapoto. Vyrukas nebuvo vi- 
siškai nuogas. Jis mūvėjo raudonas kojines ir avėjo 
juodus batus. 

— Tu purvinas kalės vaike! - sušnarpštė Vebs- 
teris. 

Frostas žengė pirmyn, užstodamas kelią Vebs- 
teriui, pasiruošusiam nutraukti vyriškiui galvą. 

- Surakink jį, - paliepė inspektorius Keniui. Šis 
apgręžė vyrą ir surakino jo riešus antrankiais. 

— Nagi, nagi, - tarė Frostas, nužiūrinėdamas su- 
laikytąjį. Jis buvo apie penkiasdešimt penkerių, že- 
mas, apkūnus ir atrodė persigandęs. - Siu, ar tai jis? 


— Nežinau, sere. Nespėjau nė žvilgtelėti į jį. 

— Ar galite man paaiškinti, ką visa tai reiškia? — 
suspigo vyriškis, surakintomis rankomis prisi- 
dengdamas intymias vietas. 

— Nejaugi nežinote, sere? - pašaipiai pasiteiravo 
Frostas. Tuomet jis pastebėjo automobilyje kažką 
judant. — Ką ten turite? - Aprasoję langai užstojo 
vaizdą. Jis pravėrė užpakalines dureles. - Kad tave 
perkūnai! 

Užpakalinėje sėdynėje jauna moteris vienomis 
apatinėmis kelnaitėmis karštligiškai mėgino reng- 
tis. Automobilio salono šildytuvas pūtė visu pajė- 
gumu, todėl viduje buvo nepakeliamai karšta ir at- 
sidavė prakaitu bei pigiais kvepalais. Čiupusi su- 
knelę ir prisidengusi ja krūtinę, moteris sušnypštė: 

— Uždarykite tas prakeiktas duris. 

Frostas trinktelėjo dureles. Į jo mintis pradėjo 
sėlinti pirmosios abejonės. 

— Sere, kas jūsų keleivė? 

— Ne jūsų reikalas, pareigūne. Ar galėčiau apsi- 
rengti? Dar plaučių uždegimą pasigausiu. 

Rizikuodamas užsitraukti dar žiauresnę ke- 
leivės rūstybę, Frostas vėl pravėrė užpakalines du- 
reles. 

— Ponia, jūsų čia neprievartauja, tiesa? 

— Ne, po galais, neprievartauja, - suriko ji. — 
O dabar atsikniskite visi! 

Inspektorius vėl uždarė duris. 

- Sere, jūsų kompanionė nepaprastai iškalbinga. 
Gal teiktumėtės paaiškinti, ką čia veikiate? 

Vyriškis pakėlė akis į juodą naktinį dangų. 


— Ar jūs iš tiesų esate inspektorius? Mes auto- 
mobilyje. Aš nuogas. Ji nuoga. Kaip jums atrodo, 
ką mes čia veikiame? Lošiame „Bingo“? Aš taip pat 
labai norėčiau sužinoti, ką jūs čia veikiate? 

— Tiriame pasikėsinimą išžaginti, sere. Tai nuti- 
ko prieš penkias minutes. 

— Na, aš nieko panašaus padaryti nesikėsinau, 
inspektoriau. Vos spėju tenkinti tą nimfomanę ant 
užpakalinės sėdynės. O dabar gal galėčiau apsi- 
vilkti drabužius? 

Frostas papurtė galvą. 

— Sere, mano konstebliui jus pastebėjus, nesi- 
linksminote savo automobilyje. Jūs nuogut nuogu- 
tėlis nešėte kudašių iš užpuolimo ir pasikėsinimo 
išprievartauti vietos. 

Suirzęs vyras prunkštelėjo. 

— Ką gi. Jei jau privalome leistis į tokias smulk- 
menas, leisiuos į jas. Išlipau iš automobilio, motulei 
gamtai pašaukus. Man taip pat reikėjo pertraukė- 
lės. Mėginti patenkinti ją yra tas pats, kas mankš- 
tintis ant bėgimo takelio. Aš sau ramiausiai šlapi- 
nuosi prie medžio po Žvaigždėtu dangumi, kai 
staiga kažkas prie manęs pribėga. Pamanau, kad 
tai jos vyras, todėl galvotrūkčiais nulekiu į auto- 
mobilį ir nešu kudašių. Jau kitą akimirką atsiduriu 
scenoje iš „Starskio ir Hačo“: sirenos, cypiančios 
padangos, policija... Sustojusį mane ištempia iš au- 
tomobilio ir priverčia išsiskėsti ant kapoto. Niekuo 
nenusikaltau, todėl nenusipelniau šitokio elgesio. 

Frostas linktelėjo Keniui nusegti antrankius. 
Vyras pasitrynė riešus, čiupo savo drabužius nuo 
priekinės sėdynės ir puolė rengtis kuo mikliau. 

— Sere, kas toji dama? 

Vyriškis apsidairė aplink ir pusbalsiu atsakė: 

— Ji yra mano sekretorė. Mes abu susituokę, tai- 
gi, dėl Dievo meilės, būkite diskretiški. 

— Žinoma, sere. 

Frostas žengtelėjo atgal, kad Kenis galėtų užsi- 
rašyti jų vardus, adresus ir vyriškio vairuotojo pa- 
žymėjimo informaciją. 

— Ar jau galime važiuoti? — pasiteiravo vyras, 
segdamasis kelnių užtrauktuką. Frostas klausia- 
mai žvilgtelėjo į Kenį, kuris, susisiekęs su Opera- 
tyviojo valdymo centru, dispečerio prašė duomenų 
bazėje patikrinti vairuotojo pažymėjimo numerį. 
Konsteblis linktelėjo. Informacija sutapo. 

Įsikišęs vairuotojo pažymėjimą atgal į kišenę, 
vyriškis žvilgtelėjo į automobilio vidų, kuriame 
pro rasotus langus galėjai įžiūrėti vis daugiau. 

- Jūs tik pažvelkite, - sušnypštė jis. - Ji nė neke- 
tina apsivilkti. Na, jei ji tikisi, kad po šito fiasko ga- 
lėsiu tęsti, kur sustojęs, jos laukia skaudus nusivy- 
limas. 

Susirangęs į „Mercedes“, jis trinktelėjo durimis. 
Automobilyje pasigirdo prislopintas kivirčas ir vy- 
riškio prunkštelėjimas, o tada automobilis pamažu 
pajudėjo tolyn. 

- Jų adresus pasilaikysime, - burbtelėjo Frostas, 
stebėdamas tolstančius automobilio žibintus. - Jų 
gali prireikti kokią nuobodžią naktį. 

Susikišęs rankas giliai į lietpalčio kišenes, jis 
pažvelgė į naktinį dangų. Operacija „Pelėkautai“ 
vis dėlto virto katastrofiška nesėkme: prievartauto- 
jas paspruko, policininkė užpulta, nesusipratimas 

su porele automobilyje, o lyg to dar būtų maža, ins- 
pektorius nebeturėjo cigarečių. 

Landus naktinis vėjas juos surado ir ėmė šaižy- 
ti kiaurai drabužius. Siuzana virptelėjo. Lauke bu- 
vo šalta; visi jautėsi prislėgti. Frostas paliepė Ke- 
niui nuvežti Vebsterį su Siuzana į jos butą. Inspek- 
torius namo važiuos savo automobiliu. 

Eidamas link „Cortina“, jis sulaukė Koljerio 
kreipimosi. Susijaudinęs jis visiškai pamiršo apie 
kitus komandos narius. 

— Inspektoriau, mes vis dar ieškome. Kol kas 
nieko nepastebėjome. 

Iš pradžių jis ketino juos atšaukti. Tačiau, vel- 
niai nematė, ilgiau pasibastę miškuose jie nieko ne- 
bepraras. Per raciją jis paliepė Džordanui su Simsu 
prisidėti prie jų ir iššukuoti tą miško dalį. Per va- 
landą nieko neradę, jie privalo grįžti į nuovadą. Bū- 
damas aukštesnio rango pareigūnas, Frostas supra- 
to turįs parodyti iniciatyvą ir prisidėti prie jų, ta- 
čiau jis nebuvo tam nusiteikęs. 

—> 

Patrulinis automobilis sustojo prie daugiabučio. 
Vebsteris padėjo Siu išlipti ir apkabino ją per lieme- 
nį. Ji virpėjo. 

— Ar esi tikra, kad jautiesi gerai? - paklausė jis. 

— Kuo puikiausiai, - nusišypsojo ji. - Namuose 
išgersiu porą tablečių nuo skausmo ir būsiu sveika 
kaip ridikas. 

Ištraukęs Siu buto raktą iš rankinės, Vebsteris 
atidarė jai duris ir atsisuko pamojuoti Keniui, kuris 
buvo iškviestas į apiplėšimą Bukmedžių linkyje. 

Konsteblis į mostelėjimą atsakė avarinio signalo 
pyptelėjimu. 

Bute buvo šilta ir jauku. Ji buvo palikusi dujinį 
židinį ir tvarkingai paklojusi lovą. Šiek tiek ati- 
traukti patalai maloniai kvietė prigulti. Naktinių 
marškinių — nė kvapo. Siuzana nušlubavo prie 
krėslo ir ištiesė rankas prie ugnies. Ji atrodė išvar- 
gusi. 

— Pašildysiu tau pieno, - pasiūlė Vebsteris, ati- 
darydamas šaldytuvą. Jame, durelėse, stovėjo iki 
tobulumo atšaldytas balto vyno butelis, o ant len- 
tynos gulėjo keptas viščiukas. Visa tai buvo pa- 
ruošta nuostabiam, jau nebeįvyksiančiam vakarui. 

Iš buteliuko iškračiusi porą aspirino tablečių, 
konsteblė užsigėrė jas karštu pienu. Pasilenkusi 
prie židinio, ji vis dar virpėjo, negalėdama sušilti. 

— Prašau prileisti man karštą vonią. 

Jis atsuko čiaupus ir sužėrė saują vonios drus- 
kos. Stovėdama greta jo vonios kambaryje, Siuzana 
delnu perbraukė aprasojusį veidrodį. 

— Tik pažvelk į šitą baidyklę. 

Jis troško jai pasakyti, kad ji atrodo kuo pui- 
kiausiai. Tačiau taip nebuvo. Jos veidas buvo išti- 
nęs, 0 paakiai pajuodę. 

— Jei nori, gali pasilikti, -— tarė ji, patikrindama 
vandens temperatūrą ir nusivilkdama marškinė- 
lius. - Tačiau aš tenoriu miegoti. 

— Taip, žinoma, - burbtelėjo Vebsteris. 

Kelią lauk jis rado pats. 

„Supūk pragare, Frostai. Supūk suknistam pra- 
gare.“ 


> 

Džekas Frostas sėdėjo automobilyje. Jo ranka 
apčiupinėjo dureles, tačiau cigarečių nebuvo ir ten. 
Po velnių. Peleninėje suradęs padoraus ilgio nuo- 
rūką, jis prisidegė, degtuku vos nenusisvilindamas 
nosies. Iš mirties prikeltos cigaretės dūmas buvo 
karštas ir kartus, tačiau lygiai tokia pati buvo ir jo 
nuotaika. 

Tuomet jis pastebėjo kažką kyšant iš durelių ke- 
leivio pusėje. Ten ieškoti jis nesusiprato. Panardi- 
nęs ranką, apčiuopė kai ką kieto ir šalto. Ištraukė 
radinį. Buteliukas. Daugybė buteliukų. Prieš porą 
vakarų įvykusių linksmybių vaišės... Tą vakarą jie 
aptiko Beno Kornišo lavoną. Atsisveikinimo vaka- 
rėlis! Maletas gana akivaizdžiai vis užsimindavo 
apie paties Frosto pensiją. Na, dabar, išgirdęs apie 
didžiulę šio vakaro nesėkmę, jis pradės tiesiai švie- 
siai siūlyti. | 

Atsukęs metalinį degtinės buteliuko dangtelį, 
jis siurbtelėjo. Gėrimas nutipeno inspektoriaus lie- 
žuviu tarsi katė minkštomis letenėlėmis, tačiau pa- 
siekęs skrandį labiau panėšėjo į giliai suleistus na- 
gus. Jis nusipurtė. Gryna degtinė nėra mėgsta- 
miausias jo gėrimas. Iš durelių iškapstė 
miniatiūrinį viskio buteliuką. Atlošęs galvą, užsi- 
vertė viskį, mėgindamas nuplauti degtinės skonį. 
Jo skrandis užsiliepsnojo. Jausmas buvo malonus. 
Kitas buteliukas atpalaidavo jį dar labiau. Tiesą sa- 
kant, jis panoro nuvažiuoti prie Maleto namų, pa- 
leisti plytą į jo langą ir sušukti: „Nagi, šunsnuki, 
išspirk mane lauk!“ Kuo ilgiau jis apie tai galvojo, 
tuo patrauklesnė atrodė toji mintis. 


— Dispečeris ponui Frostui. Prašom atsiliepti. 

Čia kas per velnias? Jo akys susmigo į radiją. Jis 
nusprendė pirmiau atsiliepti į kvietimą, o tada va- 
žiuoti pas Maletą. Apgraibomis suradęs siųstuvą, 
inspektorius spustelėjo mygtuką. 

— Frostas klauso. Baigiu. 

Bilas Velsas atrodė susijaudinęs. 

— Džekai, ar galite tuojau pat grįžti į nuovadą? 
Bertonas su Koljeriu atveža prievartautoją. 

Frosto širdis sekundei sustojo. Staiga jis visiškai 
išsiblaivė. 

— Ar esi tikras, kad tai mūsų vyrukas? Šį vakarą 
kartą jau nusivyliau. 

— Visiškai tikras, Džekai. Jie sučiupo jį miškuose 
prieš dešimt Minučių. Jis nešėsi juodą polietileninį 
lietpaltį. Pastarasis buvo kruvinas. 

Išsišiepęs iki ausų, Bertonas lūkuriavo jo pri- 
imamajame. Juodą polietileninį lietpaltį jis laikė 
persimetęs per ranką. 

Suskambo priimamojo telefonas. Velsas atsilie- 
pė; klausantis jo veidas pamažu persimainė. 

— Džekai, čia tau, - tarė jis, laikydamas ragelį 
rankos atstumu nuo veido taip, tarsi jis tuoj 
sprogs. — Ponas Maletas. 

Maletui buvo pranešta apie nesėkmingą šio va- 
karo pasalą. Jo Žinutė buvo šalta ir trumpa. 

— Mano kabinete rytoj devintą valandą ryto. 

Trakštelėjimas ir laisvos linijos signalas. Apsi- 
metęs vis dar kalbąs su viršininku, Frostas garsiai 
atsakė: 

— Kodėl gi tau neužsikimšus, šunsnuki tu nelai- 
mingas? - jis trenkė ragelį. - Tai turėtų pastatyti tą 
subinveidį į vietą, — tarė jis su pasibaisėjimu jį 
stebintiems pareigūnams. Inspektorius šyptelėjo 
Bertonui. - Nagi, eime pasižiūrėti, kaip atrodo tas 
mėšlo gabalas. 

Kvotos kambaryje susikūprinusį, nugarą į duris 
atgręžusį vyrą saugojo konsteblis Koljeris. Užėjus 
Frostui su Bertonu, vyras atsigręžė. Frosto eufori- 
jos akimirksniu nebeliko, o širdis žaibo greičiu nu- 
sirito į skrandį. Tariamasis prievartautojas, besi- 
spjaudantis pasipiktinimu, buvo Dezmondas Torlis 
iš traukinio vagono lūšnos. 

— Pone Frostai, reikalauju paaiškinimo. Tai vi- 
siškas pasityčiojimas. 

— Dezmondai, aš ir pats pasipiktinęs, - tarė jam 
Frostas, sunkiai sėsdamasis į kėdę. - Mudu abu čia 
atitempė be priežasties. - Rausdamasis kišenėse jis 
ieškojo cigarečių, tačiau galiausiai prisiminė visas 
surūkęs. Jam už nugaros mėgindami suvokti, ką 
padarė ne taip, Bertonas su Koljeriu keitėsi sumi- 
šusiais Žvilgsniais. — Jūs, kvėšos, — kreipėsi jis į 
konsteblius, jausdamas nenugalimą nuovargį. — 
Dentono prievartautojas žagina moteris. Net jei į 
Dezmondo miegamąjį užeitų nuogutėlė moteris, jis 
nenutuoktų, ką su ja daryti. 

— Kokia atgrasi mintis, - nusipurtė Dezmondas. 

— Tačiau jis nešėsi lietpaltį, - nenusileido Berto- 
nas. — Jis visas kruvinas. - Jis išlankstė apsiaustą, 
parodydamas dėmes. 

Paėmęs drabužį į rankas, Džekas Frostas ati- 


— Tikrai kraujas, - sutiko jis. Atsargiai sulanks- 
tęs, jis padėjo jį ant stalo. - Na, Dezmondai, tai ku- 
ris atsakymas teisingas? Ar tu esi mūsų prievar- 
tautojas? Ar esi biseksualus? Ar tavo kištukas tin- 
ka visiems lizdams? 

Įžeisto Torlio veidas paraudo. 

— Vien mintis apie tai! 

Frostas dar kartą paieškojo cigarečių kišenėse. 
Dar labiau jį siutino tai, kad Dezmondas jų taip pat 
neturėjo, o Bertonas su Koljeriu apskritai nerūkė. 
Jo galvoje tarsi oazės miražas dykumoje ištrošku- 
siam keliautojui sušmėžavo prisiminimas apie si- 
dabrinę dėžutę Maleto kabinete. Jis atsiprašė, įs- 
liūkino į viršininko kabinetą, raktų ryšulyje rado 
atrakinantį stalo stalčių raktą ir nesidrovėdamas 
pasivaišino ypatingomis skyriaus viršininko atsar- 
gomis. 

Į kvotos kambarį jis grįžo patenkintas traukda- 
mas dūmą. 

— Taigi, - tarė jis, išpūsdamas brangios viršinin- 
ko cigaretės dūmų debesį, - imkimės reikalų. - Jis 
pamojo į lietpaltį. - Dezmondai, kur jį gavai? 

— Kažkoks vyras jį pametė. Jei tas pusgalvis po- 
licininkas būtų manęs paklausęs, būčiau jam pa- 
aiškinęs. Bet ne, jis pribėga, įgrūda mane į furgoną, 
o kai pamėginu papriekaištauti, liepia man užsi- 
čiaupti. 

— Jis — tikras mandagumo įsikūnijimas, - paaiš- 
kino Frostas, leisdamas dūmams lėtai rūkti jam iš 
burnos. - Kas jį pametė? 

— Nežinau. Jis atsitrenkė į mane, vos neparvers- 
damas. 


— Pradėk pasakoti nuo pradžių, - paliepė Fros- 
tas. 

— Ar galėčiau užsirūkyti? 

Frostas išpūtė dūmų debesį Dezmondo link, 
kad šis galėtų pasimėgauti kvapu. 

— Dezmondai, šitos tau pernelyg brangios. Ver- 
čiau papasakok man apie šią naktį. Jei nieko nenu- 
tylėsi, galbūt pavaišinsiu tave viena iš jų. 

— Na, - pradėjo Dezmondas, sunėręs pirštus, — 
išėjau į savo naktinę ekspediciją, ieškodamas besi- 
glamonėjančių porelių, ir pastebėjau didžiulį, keis- 
toje vietoje pastatytą automobilį. Jis šokčiojo aukš- 
tyn Žemyn, o iš vidaus sklido keisčiausi garsai. 
Prisėlinau ant pirštų galų, žvilgtelėjau pro užpaka- 
linį langą ir, kaip manote, ką išvydau? 

- Pasibjaurėtinai nuogą moteriškę, užgultą 
kresno, apkūnaus tipo raudonomis kojinėmis? — 
spėjo Frostas. 

Susižavėjęs Dezmondas kilstelėjo antakius. 

- Žiūrėkit, koks gudruolis. Žodžiu, aš juodu ste- 
biu, staiga vyrukas pakelia galvą, pamato mane ir 
pagrūmoja kumščiu. 

— Esi tikras, kad jis grūmojo kumščiu? - burbte- 
lėjo Frostas. 

— Kad ir kaip ten būtų, aš dedu į kulnus. Gerai, 
kad susipratau, mat po akimirkos pasigirdo trenks- 
mas, šūkaliojimai ir policininkų švilpukai. Ma- 
niau, jie vejasi mane, todėl pasukau į vieną iš savo 
takelių. Staiga priešais mane, lyg iš niekur, išdygs- 
ta tipas, po pažastimi nešinas kažkokiu ryšuliu. 
Jis iš visų jėgų atsitrenkia į mane. Aš išsitiesiu ant 
žemės. Atsikėlęs jo nebemačiau, tačiau lietpaltis 

gulėjo takelio viduryje. Jį pakėliau, ketindamas nu- 
nešti į policijos nuovadą... 

— Kurjau ne, - pasišaipė Frostas. 

— Kai, - pasakojo Dezmondas, - šitas mulkis po- 
licininkas mane susėmė. Prisiekiu evangelijomis, 
sakau teisybę. 

Frostas atkišo jam vieną iš prabangiųjų cigare- 
čių, pridegė ir bakstelėjo į lietpaltį. 

— Kaip suprantu, kišenės tuščios? 

— Nežinau, sere. Nepatikrinau, - atsakė susigė- 
dęs Bertonas. 

— Tuomet ko dar lauki? Patikrink dabar, - palie- 
pė Frostas. 

Paėmęs lietpaltį, Bertonas kyštelėjo ranką į ki- 
šenes. Kairė buvo tuščia, tačiau dešinėje buvo įkiš- 
tas suglamžytas plastikinis maišelis, kurį konste- 
blis iš pradžių palaikė kišenės dugnu. Traukdamas 
jį lauk, jis užčiuopė dar kažką. Tai, kas buvo maiše- 
liu prispausta kišenės gelmėse. Raktas. Senas, nu- 
trintas angliškos spynos raktas. Ne originalas - ko- 
pija, neturinti identifikacijos numerio. 

Koljeris buvo nusiųstas atnešti miltelių pirštų 
atspaudams aptikti tuo atveju, jei prievartautojas 
būtų pamiršęs juos nuvalyti. Jis nepamiršo! 

Pareigūnai ištiesino į gniužulą suspaustą mai- 
šelį. Jame buvo iškirptos dvi skylės. Inspektorius 
užmaukšlino jį Koljeriui ant galvos. Skylės buvo iš- 
kirptos akių vietoje. Jie surado garsiąją „siaubo su 
gobtuvu“ kaukę. Iš šiukšlių maišo pagaminta kau- 
kė įspūdžio nepadarė. 

Frostas nukreipė savo dėmesį į raktą. Padėjęs 
stalo viduryje, inspektorius susmeigė į jį akis. 

— Tai gali būti raktas nuo prievartautojo namų 
durų, - pamėgino spėti Koljeris. 

— Taip, - sutiko Frostas. - Dabar mums belieka 
išmėginti jį kiekvieno apygardos namo spynoje. Jei 
jis tiks, jį sučiupome. 

— Visai kaip Pelenės kurpaitė, - įsiterpė Dez- 
mondas. 

— Tik tau į galvą ir šautų pasakos, - atšovė Fros- 
tas, mesdamas raktą į kišenę. - Rytoj juo pamėgin- 
siu atrakinti Maleto duris. Niekada nežinai, kada 
tau nusišypsos sėkmė. 

Kildamas nuo kėdės, inspektorius pajuto grįŽ- 
tantį nuovargį ir nusiminimą. 

— Arjau galiu eiti? - pasiteiravo Torlis. 

— Užrašykite jo parodymus ir spirkite lauk, - ta- 
rė Frostas. —- O lietpaltį nusiųskite teismo eksper- 
tams. 

Jis paliko kvotos kambarį ir nusvirusiais pe- 
čiais, šalikui velkantis įkandin, nulingavo skersai 
vestibiulį. 

— Džekai, ar jums viskas gerai? — pasiteiravo 
Velsas. - Prastokai atrodote. 

— Aš tik pavargęs, - atsakė jam Frostas. - Reikia 
priglausti galvą ant priegalvio. 

— Nepamirškite susitikimo su ponu Maletu ry- 
toj lygiai devintą. 

— Nepamiršiu, — tarė Frostas ir Žengė į šaltą, 
tamsią, priešišką naktį. 


DIENINĖ PENKTADIENIO PAMAINA 


Išsitraukęs raktą iš juodo polietileninio lietpal- 
čio, jis įkišo jį į spyną. Raktas įlindo nesipriešinda- 
mas. Jis pasuko jį. Spyna trakštelėjo, ir durys pla- 
čiai atsivėrė į ilgą, siaurą koridorių. Šio gale stovėjo 
jauna, visiškai nuoga, šilta, maloni moteris išskės- 
tomis rankomis. Jis pasileido jos link, tačiau kelią 
pastojo Maletas. Įniršęs, urzgiantis Maletas. 

Į iš miegų pašokusio Frosto akis spigino saulės 
spinduliai. Saulės spinduliai? Atsisėdęs lovoje jis 
čiupo žadintuvą ir įbedė į jį akis, negalėdamas 
patikėti. Pusė dvyliktos ryto. Negali būti! Žadin- 
tuvas turėjo pažadinti jį septintą. Devintą kabinete 
jo laukė Maletas. Jis patikrino prisukimo me- 
chanizmą. Šis buvo neprisuktas. Arba jis pamiršo 
prisukti jį vakar, arba šįryt žadintuvas skambėjo, 
kiek galėjo, tačiau inspektorius viską pramiegojo. 
Po velnių. 

Basomis kojomis palietęs grindis, jis stipriai už- 
simerkė, vengdamas aštrių rytinių saulės spindu- 
lių. Kokių galų tokią dieną saulė apskritai šviečia? 
Jei jau jis bus išspirtas iš policijos pajėgų, verčiau 
tegu pliaupia lietus. 

Vilkdamasis ant grindų į krūvą sumestus dra- 
bužius, jis pagerino visus greičio rekordus. Tuomet 
stabtelėjo, prisėdo ant lovos ir prisidegė vieną iš 
Maleto cigarečių. Kokia prasmė? Skubėti jau nebė- 
ra reikalo. Net jei jis nesiskus, nepapusryčiaus ir 


rūks į nuovadą nestabtelėdamas, vis tiek vėluos be- 
veik tris valandas. 

Kodėl tuomet nepavėlavus keturias? Inspekto- 
rius palengva nusiskus, pasikeps pusryčių ir ilgo- 
kai pamąstys, koks negirdėtas pasiteisinimas, ko- 
kia graudi, širdį tirpdanti istorija galėtų priversti 
Harį raginiais rėmeliais jam dovanoti. 

Nerūpestingai švilpaudamas jis nustraksėjo 
laiptais žemyn, pakėlė du laiškus nuo kilimėlio ir 
nusinešė juos į virtuvę. Pirmajame buvo jo sąskai- 
tos Beningtono banke suvestinė. Daugiau prastų 
naujienų jam nebereikėjo, todėl nė neatplėšęs išme- 
tė jį į šiukšlių dėžę. Antrasis laiškas buvo anonimi- 
nis, o rašysenos ant jo inspektorius neatpažino. At- 
rėmęs jį į duoninę, jis pripylė elektrinį virdulį ir 
spustelėjo mygtuką. Šaldytuvo kampe susirietę gu- 
lėjo du įtartinai atrodantys šoninės bryzeliai. Jis 
juos ištraukė, apuostė ir nusprendė surizikuoti. 

Frostas paguldė šoninę į keptuvę greta dosnaus 
gabalo taukų ir įmušė porą kiaušinių. Patiekalas 
pradėjo spirgėti, taškytis ir skleisti riebius dūmus 
po virtuvę. Jis nukreipė dėmesį į arbatos plikymą. 
Nė vieno arbatos pakelio. Kad tave kur! 

Pasikuitęs šiukšlių dėžėje, rado išsipūtusį, įmir- 
kusį, panaudotą arbatos pakelį, panašų į nusken- 
dusią pelę. „Elgetos neturi privilegijos rinktis“, — 
pamanė jis ir panardino pakelį į verdantį vandenį. 
Tuomet užsitepė sviesto ant duonos riekės, išvertė 
keptuvės turinį į lėkštę, kriauklėje susirado peilį su 
šakute ir atsisėdo pusryčiauti. 

Jo žvilgsnį sugavo kažkas balto. Laiškas. Tau- 
kuotu peiliu inspektorius jį atplėšė. Atvirukas 


gimtadienio proga. Susiraukęs jis dar sykį pažvel- 
gė į voką, kuris akimirksniu viską paaiškino. Laiš- 
kas buvo adresuotas poniai J. Frost. Žinoma. Šian- 
dien buvo jo Žmonos gimtadienis, o atviruką at- 
siuntė asmuo, nežinojęs apie jos mirtį. Ranka 
atviruke buvo parašyta: „Laimingo gimtadienio, 
Glorija... Adresas vis dar tas pats... Lauksiu laiš- 
ko.“ Užmerkęs akis jis pamėgino prisiminti. Glori- 
ja? Kas tokia, po velnių, buvo Glorija? Jis manė pra- 
nešęs visiems. Nuleidęs rankas, įkišo atviruką at- 
gal į voką. 

Jos gimtadienis visiškai išgaravo jam iš galvos. 
Tačiau ne kitaip buvo ir jai esant gyvai. Išvydęs di- 
džiulę krūvą atvirukų laiptinės apačioje, jis susi- 
prasdavo kasmet. 

Frostas prisiminė paskutinį jos gimtadienį ligo- 
ninėje, kai ji atrodė dukart vyresnė. Ir visus gimta- 
dienius vos jiems susituokus, kai ji buvo kitokia, 
kai viskas buvo kitaip, kai jo pokštai ją prajuokin- 
davo, kai drauge jie buvo laimingi. Kaip visa tai 
pasikeitė? Jis nepasikeitė. Jis liko visiškai toks pat. 
Tai ir buvo bėda. Ji troško, kad jis pasikeistų, kad 
sulauktų sėkmės. Tačiau jis nesugebėjo to pasiekti. 

Jis prisivertė grįžti į dabartį, prie šąlančių pus- 
ryčių apskaldytoje lėkštėje. 

— Su gimimo diena, mylimoji, - burbtelėjo pa- 
nosėje, mesdamas atviruką ant banko sąskaitos su- 
vestinės. Jis pagalvojo, kad būtų gražu ant jos kapo 
padėti gėlių ir apsimesti, kad bent šį kartą prisimi- 
nė. Pastūmęs lėkštę tolyn, prisidegė paskutinę Ma- 
leto cigaretę ir nusprendė gėlių nenešti. Tai būtų 
veidmainiška. 

Maletas dar kartą paskambino vidiniu tele- 
fonu. 

— Gal inspektorius Frostas jau pasirodė? — tokie 
skambučiai tapo kasdiene jo darbo dalimi. 

— Nemanau, sere, — atsakė seržantas Džonis 
Džonsonas. Tarsi būtų kuo abejoti! Jis kuo puikiau- 
siai žinojo, kad Frosto nuovadoje nebuvo nė kvapo. 
Jis jau visą rytą nuo be penkių minučių devynios 
nesiliovė skambinęs inspektoriui į namus, tačiau 
kitame laido gale girdėjo tik pypsėjimą. Frostas 
veikiausiai vėl išjungė savo telefoną iš lizdo, tačiau 
Maletui šito pasakyti jis negalėjo. 

— Noriu matyti jį savo kabinete tą pačią akimir- 
ką, kai jis įžengs pro duris... Tą pačią akimirką, - 
piktai išrėžė Maletas. 

— Tą pačią akimirką, - pakartojo Džonsonas, šį 
scenarijų mokėjęs atmintinai. Trenkęs ragelį, jis 
šūktelėjo Vebsteriui: - Konstebli, ar buvote nuva- 
žiavęs į pono Frosto namus? 

— Taip, seržante, - atsakė Vebsteris. - Kaip jau 
sakiau, jo automobilio prie namų nebuvo. 

— Ar pasibeldėte į duris? 

— Kokia prasmė, seržante? Jei jo automobilis ne 
prie namų, vadinasi, ir jo ten nėra. 

— Konstebli, tučtuojau grįžkite prie jo namų ir 
daužykite, spardykite ar laužkite tas prakeiktas 
duris. Jei niekas neatidarys, tuomet važiuokite jo 
ieškoti. O kitą kartą gavęs nurodymą ką nors atlik- 
ti, padarykite tai, kaip pridera! 

— Teisingai! — šūktelėjo pažįstamas balsas. - La- 
bas rytas visiems. 


— Kurjus velniai nešiojo? - užriko Džonsonas. — 
Ponas Maletas apsiveršiuoti baigia. 

— Nejaugi? — susiraukė Frostas. - Maniau, kad 
nuo to mes jį pagydėme. 

Seržantui teliko susiimti už galvos. 

— Džekai, tai nejuokinga. Pažvelkite į laikrodį! 
Jau po dvyliktos, o su viršininku susitikti turėjote 
devintą. 

Frostas demonstratyviai pažvelgė į rankinį sa- 
vo laikrodį. 

- Jei jam taip reikia, dabar galėčiau skirti minu- 
tę kitą. 

Čiupęs vidinio telefono ragelį, Džonsonas su- 
rinko Maleto kabineto numerį. 

— Sere, ponas Frostas jau čia. Taip, sere. Tuojau 
pat, sere. - Seržantas atsigręžė į inspektorių. - Dže- 
kai, į skyriaus viršininko kabinetą. Tuoj pat! 

Nuleidęs ragelį jis nutaisė malonią šypseną mo- 
teriai, atvykusiai pranešti apie keistus kitoje gatvės 
pusėje vykstančius dalykėlius. 

Frostas jau pasisuko eiti į viršininko kabinetą, 
kai jį sulaikė konsteblis Koljeris. 

— Pone Frostai, kažkas skambina jums į kabine- 
tą. Moteris. Ji neprisistatė. 

— Puiku, - tarė Frostas pasukdamas į savo kabi- 
netą dešinėje. 

— Kur išsirengė ponas Frostas? — pakėlęs galvą 
nuo užrašų pasiteiravo Džonsonas. 

— Manau, į savo kabinetą, - atsakė Koljeris. 

- Į savo kabinetą? — suspigo seržantas. - Jo lau- 
kia ponas Maletas. Būk geras, pasirūpink šia da- 
ma, — paprašė jis, stumteldamas Koljerį prie mo- 
ters. 


Suskambo vidinis telefonas. Maleto kantrybė 
sparčiai seko. 

— Neatsiliepk! - per vėlai šūktelėjo Džonsonas. 
Koljeris atsiliepė ir ištiesė ragelį seržantui. - Sky- 
riaus viršininkas nori su jumis pasikalbėti. 

— Skuosk ir atvesk poną Frostą, - suriaumojo 
Džonsonas, stumdamas Koljerį ta kryptimi. 

— O kaipgi aš? - įsižeidė moteris. 

— Ponia, su jumis būsiu po akimirkos, - atsakė 
apsvaigęs Džonsonas. - Taip, sere, - tarė jis į rage- 
lį. - Taip, sere, aš jam sakiau. Manau, kad jis turėjo 
atsiliepti į kitą skubų skambutį, sere. Taip, sere. 
Tuojau pat, sere. 

Padėjęs ragelį, jis lėtai perbraukė delnu sau 
veidą. 

- Jie niekada nenurimsta, ryte, dieną, vakare, — 
lyg niekur nieko kalbėjo moteris. - Čia... Ei, ir kur- 
gi jūs einate?.. 

D 


Frostas dar tvirčiau prispaudė ragelį prie au- 
sies. 

— Ne, Lile, tavo soverenų mes dar neradome. Ži- 
nau, kad esame šutvė tingių, niekam tikusių šun- 
snukių. Ar kada nors tai neigiau? Kai tik turėsiu 
naujienų, iškart tau pranešiu... Tau taip pat, Lile. 

Inspektorius padėjo ragelį, pažvelgė į savo stalą 
ir nusipurtė. Jis buvo nuklotas įvairiausiais popie- 
riais. Iš kur jie visi atsirado? Susėmęs šūsnį, ins- 
pektorius suvertė ant Vebsterio stalo, kad grįžęs 
konsteblis turėtų priežastį raukytis. Įsikišęs į bur- 
ną cigaretę, jis nuspaudė virtuviniame stalčiuje 


rasto dujinio Žiebtuvėlio galvutę. Dešimties centi- 
metrų aukščio liepsna šoktelėjo tiesiai jam pro nosį 
primindama, kodėl jis liovėsi jį naudojęs. 

Atsilapojo durys. Orą gaudantis seržantas 
Džonsonas. 

— Dėl Dievo meilės, Džekai! 

— Tai velniava, - atsakė Frostas. - Haris raginiais 
rėmeliais! 

Jis pašoko lėkti į viršininko kabinetą, tačiau 
Džonsonui už nugaros išvydo kitą figūrą. Maletą iš 
įniršio perkreiptu veidu. 

- Frostai, į mano kabinetą... Tuo pat! 

Apsisukęs ant vieno kulno, jis išlėkė lauk. Ap- 
linkos temperatūra nukrito trisdešimčia laipsnių. 

— Džekai, juk mėginau jus perspėti, - sušnypštė 
Džonis Džonsonas. - Pradėsiu rinkti jūsų daiktus. 

— Tu per daug nerimauji, - tarė Frostas, pakelta 
galva nužygiuodamas į viršininko kabinetą. 

2 

Veidrodinė Maleto kopija, panelė Smit, sėdėjo 
prie rašomosios mašinėlės ir atrodė itin nepaten- 
kinta. Jo įtūžis buvo jos įtūžis. Frostą ji nužvelgė le- 
diniu, viršininkui būdingu žvilgsniu. 

— Viršininkas įsakė jums tuoj pat užeiti, - išpyš- 
kino ji. 

Frostui tokios aplinkybės ne naujiena. Jis pasi- 
beldė. 

— Užeikite! — pasigirdo balsas viduje. 

Maletas, it mietą prarijęs, sėdėjo prie švelnaus 
raudonmedžio stalo, atsivertęs asmeninę Frosto 

bylą. Jis ketino pabrėžti visus ankstesnius inspek- 
toriaus nusižengimus ir tiesiai šviesiai pasiūlyti 
Frostui pasiieškoti darbo kitur, mat eiti policijos 
pareigūno tarnybą jam akivaizdžiai trūko reikalin- 
gos disciplinos ir nusistatymo. Jis nė nepakėlė akių 
į kojas velkantį Frostą. Tačiau viršininkui dar ne- 
spėjus ištraukti žiedo iš pirmosios granatos, Fros- 
tas sviedė savąją. 

— Atleiskite dėl šio ryto, viršininke, aš papras- 
čiausiai netikėtai prisiminiau, kad šiandien mano 
velionės žmonos gimtadienis. Pamaniau, būtų gra- 
žu antjos kapo padėti gėlių. 

Puikus mėginimas užbėgti Maletui už akių ir 
išmušti jį iš vėžių. 

— Mano mielas bičiuli, - tarė jis, - prisėskite. 

Jis įsiminė, jog reikia paprašyti panelės Smit, 
kad ši patikrintų bylas ir įsitikintų datą esant tei- 
singą; tuomet nutilo ir nulenkė galvą, pagerbda- 
mas mirusiąją. Baigęs ritualą, pasiruošė nemalo- 
niajai daliai. 

— Operacija „Pelėkautai“, tas nepatvirtintas va- 
karykštis fiasko. Žinojote, kad mano leidimas būti- 
nas ir bus suteiktas tik įsitikinus, kad planas veiks- 
mingas. Kodėl manęs neatsiklausėte? 

- Atleiskite, viršininke, - tarė Frostas, sukryžia- 
vęs koją ant kojos, siūbuodamas nuvalytą batą. — 
Mėginau su jumis pasimatyti, tačiau kabinete 
tamstos neradau. 

Maletas suspaudė lūpas. 

— Aš buvau apygardos štabe. Viskas, ką jums 
reikėjo padaryti, tai pakelti telefono ragelį, tačiau 

jūs nusprendėte įžūliai nepaklusti ir veikti sava- 
rankiškai, ir lyg to dar nepakaktų, įtikinote seržan- 
tą Džonsoną gavęs mano leidimą. 

— Jis tikriausiai klaidingai mane suprato, - be- 
gėdiškai atsakė Frostas. - Bet kuriuo atveju niekas 
nenukentėjo. 

Išpūstomis akimis Maletas atsilošė kėdėje, ne- 
galėdamas patikėti. 

— Niekas nenukentėjo? Policijos pareigūnė buvo 
sužeista. 

Frostas gūžtelėjo pečiais. 

— Keletas nubrozdinimų ir mėlynė paakyje. Esu 
matęs po medaus mėnesio grįžtančių nuotakų, at- 
rodančių prasčiau. 

- Inspektoriau, ją galėjo nužudyti. 

— Sere, ji galėjo loterijoje laimėti penkiasdešimt 
tukstančių svarų, tačiau taip nenutiko. 

Užsidengęs veidą delnais, Maletas tetroško pra- 
virkti. Kaip gali protingai pasikalbėti su tokiu 
žmogumi? Iš dėklo ištraukęs ką tik padrožtą pieš- 
tuką, ėmė sukioti jį tarp pirštų. 

- Inspektoriau, nušalinu jus nuo bylos tyrimo. 

Frosto žandikaulis atvipo. Netikėdamas jis pa- 
žvelgė į Maletą taip, tarsi šis būtų protą pametęs. 

- Jūs ką, po velnių? 

Pieštukas Maletui tarp pirštų staiga perlūžo 
perpus. 

— Frostai, daugiau niekada nedrįskite šitaip su 
manimi kalbėti, —- užkriokė jis, iš pykčio vos tvar- 
dydamasis. 

— Atleiskite, viršininke, - tarė Frostas taip, tarsi 
šiame kabinete sėdėtų dėl nereikšmingo etiketo 


taisyklių pažeidimo, - tačiau šįkart negaliu nusi- 
leisti. Manau, mes arti tikslo. 

— Taip... Polietileninis lietpaltis ir durų raktas, — 
atsakė Maletas, žvelgdamas į užrašus. - Viską per- 
duokite ponui Alenui. Nuo šiol jis imsis vadovauti 
tyrimui. Beje, kaip jums sekasi narplioti to narko- 
mano nužudymą? 

— Nekaip, - prisipažino Frostas ir mintyse pri- 
dūrė: „Kaip tu puikiai Žinai, keturaki žioply.“ 

— Tuomet perdavęs išžaginimų bylą Alenui dau- 
giau laiko galėsite skirti savo tyrimui, tiesa? - Ma- 
letas nusišypsojo, traukdamas artyn dėklą su para- 
šo laukiančia korespondencija kaip jųdviejų pokal- 
bio pabaigos ženklą. - Dar vienas dalykas. Policijos 
pajėgų vadą jaudina didėjantis įsilaužimų skaičius. 
Tegu šis tyrimas tampa jūsų prioritetu. Tai viskas, 
Frostai. 

Inspektoriui trenkus kabineto duris su nereika- 
linga jėga, Maletas atsuko parkerio dangtelį ir pra- 
dėjo pasirašyti laiškus. Nelaimei, nepaklusni jo 
plunksna aptaškė nepriekaištingai panelės Smit 
surinktą lapą. 

Jis padėjo suteptą laišką į šalį ir paprašė panelės 
Smit atnešti aspirino. Turi juk būti koks nors būdas 
to menkystos atsikratyti. 

22 

Durų trankymas tęsėsi, kai kunkuliuodamas 
pykčiu Frostas grįžo į savo kabinetą. Įniršį jis išlie- 
jo atbula dešine ranka į orą pasiųsdamas doku- 
mentų dėklą ir ant grindų pasėdamas krūvą popie- 
rių. Jis atsigręžė į Vebsterį, kurį jo pykčio priepuo- 
liai tik pralinksmindavo. 

— Konstebli, nesėdėk ten, barzdą kasydamasis. 
Padėk man viską surinkti. 

Netaręs nė žodžio, Vebsteris ėmėsi rankioti do- 
kumentus, viduje kikendamas iš Frosto įsiūčio. 
Akivaizdu, kad už žlugusią vakarykštę operaciją 
skyriaus viršininkas Frostui gerokai išpėrė kailį. 
Taip tam senam kvailiui ir reikia. 

Keturpėsčias Frostas siekė poros pranešimų 
apie įsilaužimus, kurie kažkokiu būdu nuslydo po 
stalu. Nepasiekęs jų ranka, inspektorius bedė į po- 
pierių liniuotę ir taip juos surado. 

— Beje, drauguži. Nuo šiandien nebevadovauju 
išžaginimų tyrimui. 

Vebsteris abejingai prunkštelėjo. 

— Kaip šįryt laikosi tavo mergina? — skaityda- 
mas formą pasiteiravo Frostas. 

- Į darbą ji atvyko mėlynę paakyje paslėpusi po 
tamsiais akiniais, - atsakė jam konsteblis, - tačiau 
apskritai ji jaučiasi gerai. 

„Tik jau ne tavo dėka“, - mintyse užbaigė jis. 

Frostas šleptelėjo į kėdę ir dar sykį perskaitė 
pranešimą apie įsilaužimą. 

— Ar girdėjai ką nors apie tą mėginimą įsilaužti 
Bukmedžių linkyje? 

— Tik nuotrupas, - atsakė Vebsteris. - Konsteblis 
Kenis buvo iškviestas į įvykio vietą kaip tik tada, 
kai aš lydėjau Siu namo. 

Pasak pranešimo, ponia Šadbolt iš 32-0jo namo 
pastebėjo per tvorą į jos kiemą lipantį tipą ir pa- 
siaiškino, kad galinės namo už poros kiemų durys 
buvo išlaužtos. Kenis pažadino namo šeimininkus, 

ir visi drauge apieškojo namus nuo viršaus iki apa- 
čios, tačiau niekas nedingo. 

— Hm, - burbtelėjo susimąstęs Frostas. Kėdėje 
atsisukęs į žemėlapį, inspektorius surado Bukme- 
džių linkį. Visos su Dentono miškais besiribojan- 
čios gatvės buvo pavadintos medžių pavadinimais, 
o Bukmedžių linkis pasirodė esantis visai netoli 
nuo tos vietos, kur buvo užpulta Siu. Nuojauta jam 
kuždėjo, kad šitą verta patikrinti. 

— Drauguži, atvaryk automobilį. Mes išvyks- 
tame. 

Vos spėjo juodu išsukti iš aikštelės, kai per radi- 
ją pasigirdo dispečerio balsas. Skambino lombardo 
savininkas Semis Glikmanas. Tipas su soverenais 
grįžo į krautuvę, nešinas nauja partija. 

— Ten nusigauti galėtume per penkias minu- 
tes, - tarė Vebsteris, ieškodamas vietos apsisukti. 

— Ne, - griežtai rėžė Frostas. - Mes važiuojame į 
įsilaužimo vietą. 

Operatyviojo valdymo centrui jis paliepė į lom- 
bardą nusiųsti patrulinį automobilį, kuris suimtų 
vyruką ir atgabentų į nuovadą. Jie apklaus jį grįžę. 
Vebsteris nesuprato, kuo toks svarbus staiga tapo 
įsilaužimas, tačiau Frostas yra jo viršininkas. 


—3 

Pražilusius plaukus violetine spalva nusidažiu- 
si ponia Šadbolt vilkėjo švelnų, rausvai violetinį 
nertinį, papuoštą oranžinių karoliukų vėriniu. 
Po pažastimi ji nešiojosi nediduką, storą kinų mop- 
są, kurį vadino „mamytės brangučiu“. Tai buvo 
nuolat šnarpščiantis, rūškano snukio gyvūnas 

iškištu liežuviu, nesiliaujantis švokšti taip, tarsi jo 
deguonies atsargos eitų į pabaigą. Moteris laikė ir 
kitą šunį, prancūzų pudelį, kurio netylantis loji- 
mas lyg aštrus durklas pjaustė pareigūnų ausis. 
Prancūziškajam šuns įsiūčiui, jam nebuvo leista 
kandžioti kriminalistų; gyvūnas buvo už antka- 
klio ištemptas į virtuvę ir ten įkalintas. Netylantis, 
skardus jo lojimas kėsinosi šipuliais paversti visas 
ponios Šadbolt taures indaujoje. 

— Vargšelė pernelyg susijaudina, kai sulaukia- 
me svečių, - paaiškino ponia Šadbolt. 

— Papasakokite mums apie praėjusį vakarą, — 
sušuko Frostas, mėgindamas perrėkti lojimą. 

— Na, aš gulėjau lovoje antrame aukšte... 

Frostas pakilo nuo kartūnu uždengtos kanapos. 

— Imituokime nusikaltimą, - pasiūlė jis. Bet ką, 
kad tik nebegirdėtų to prakeikto kastrato amsė- 
jimo. 

Laiptais į viršų pro su vilnonių siūlų kamuo- 
liais žaidžiančių kačiukų nuotraukas į nediduką 
miegamąjį su vaizdu į sodą. Ant pagalvių gulėjo 
foksterjero formos naktinių marškinių pakaba. 

— Mano lova, - paaiškino ponia Šadbolt. 

— Konstebli, užsirašykite, — burbtelėjo Frostas 
Vebsteriui. 

— Inspektoriau, kas vakarą miegoti guluosi ly- 
giai dešimtą. Esu įpročių vergė, tiksli it laikrodis. 
Į lovą - dešimtą, keltis - be ketvirčio septintą. 

— Ar yra ir ponas Šadboltas? - pasiteiravo Fros- 
tas, nužvelgdamas dvi pagalves. 

Ji nusišluostė akį mažyte nosinaite. Mopsas už- 
jausdamas šnarpštelėjo. 


469 


- Jis iškeliavo anapilin prieš šešerius metus. 

— Nuoširdžiai užjaučiu, ponia. Taigi jūs gulėjote 
lovoje?.. 

— Giliai miegojau. Užmingu vos padėjusi galvą 
ant pagalvės. Tuomet Fifi pradėjo loti. Akimirksniu 
nubudau. 

— Taip, įsivaizduoju, - linktelėjo Frostas. - Kur 
buvo Fifi? 

— Čia su manimi. Fifi miega ant grindų, o ma- 
mytės brangutis miega lovoje su ponu Didumsu. 

— Ponu Didumsu? - nesuprato Frostas. 

Ji droviai nusišypsojo ir paglostė foksterjero 
formos pakabą. 

- Jį vadiname ponu Didumsu. Fifi it pašėlusi šo- 
kinėjo ant palangės ir nesiliovė lojusi. Atsikėlusi 
pravėriau langą. 

Visi jie prisiartino prie lango. Atidaręs jį, Fros- 
tas apžvelgė sodą apačioje. Nedidukas kiemas iš 
dviejų pusių aptvertas medine tvora ir plytų siena 
gale. Už šios plytėjo gretimoje Bukmedžių linkiui 
gatvėje esančių namų sodai. Ponios Šadbolt pieve- 
lėje knibždėjo žalių ir raudonų plastikinių nykštu- 
kų: vieni dirsčiojo iš už krūmų, kiti sukryžiavę ko- 
jas sėdėjo ant gipsinių šungrybių, treti žvejojo plas- 
tikiniame stebuklingame tvenkinyje. 

— Nepaprastai skoninga, - burbtelėjo Frostas įsi- 
tikinęs, kad niekada gyvenime nėra matęs nieko 
klaikesnio. 

— Pažvelgiau laukan, - pasakojo moteris, - ir iš- 
vydau į mano sodą per plytų sieną ana ten, prie to 
nykštuko ant šungrybio, besiropščiantį vyriškį. Aš 
suklykiau, todėl jis tučtuojau nėrė per tvorą. 

— Tuo pačiu keliu, iš kur atsibeldė? - paklausė 
Frostas, pasitraukdamas nuo lango. 

- O, ne, - kalbėjo ponia Šadbolt. - Jis nulėkė per 
mano sodą ir per tvorą peršoko į kaimynų kiemą. — 
Ji parodė į medinę tvorą dešinėje. 

— Esate tuo tikra? — susiraukęs į langą atsigręžė 
Frostas. 

— Žinoma, inspektoriau. Buvo tamsu, tačiau aš 
mačiau judantį jo siluetą. O jam kariantis per tvo- 
rą, toji net sugirgždėjo. 

Frostas darsyk pažvelgė pro langą. 

— Kur yra to tipelio namas, į kurį buvo įsilaužta? 

- Jis dešiniau. Kaip tik ta kryptimi spruko mū- 
sų įsilaužėlis. Antros durys nuo čia, 36-asis na- 
mas. 

Prisėdęs ant lovos Frostas pasimuistė, mat po 
savimi pajuto kažką nepatogaus. Ištraukęs poną 
Didumsą iš po savęs, inspektorius nusviedė jį ant 
grindų. 

— Visa tai neturi jokios prasmės. 

— Man viskas atrodo logiška, - tarė Vebsteris 
nesuprasdamas, kodėl inspektorius švaisto laiką 
šiam nereikšmingam ir nenusisekusiam įsilauži- 
mui. - Vyriškis perlipa tvorą į ponios Šadbolt sodą. 
Ji pradeda klykti, todėl jis perlipa į gretimą kiemą. 
Kas jums atrodo ne taip? 

— Veikiausiai nieko, - tarė Frostas, regis, pama- 
žu prarasdamas susidomėjimą. - Ponia Šadbolt, pa- 
pasakokite apie 36-0jo namo gyventojus. 

- Iš tiesų, inspektoriau, ne ką tegaliu papasako- 
ti. Jie atsikraustė vos prieš savaitę, tačiau atrodo 
maloni pora. 


— Aišku, —- stodamasis tarė Frostas. - Mes su jais 
pasikalbėsime. Nuoširdžiai dėkojame už pagalbą. 

Gatvėje, kai pareigūnai pasuko 36-0jo namo 
link, Frostas prakalbo: 

— Drauguži, ar tave kada nors aplanko jausmas, 
kad netikėtai įvykiai pradeda klostytis palankiai? 

— Tas jausmas mane aplanko nuolatos, - atsakė 
Vebsteris, - tačiau pasitvirtina itin retai. 

— Man taip pat, - burbtelėjo Frostas, - tačiau vi- 
liuosi, kad šiandiena taps išimtimi. Kuo vardu tas 
tipas? 

— Praisas, - tarė Vebsteris. - Čarlzas Praisas. 

Čarlzas Praisas buvo drovios išvaizdos ketvir- 
tąją dešimtį baigiantis vyrukas tamsiais plaukais ir 
atsiprašinėjančia šypsena. Jis taip susitelkęs dažė 
duris, kad net neišgirdo takeliu besiartinančių po- 
licijos pareigūnų. 

— Pone Praisai? - kreipėsi Frostas. - Mes iš poli- 
cijos nuovados. 

Išgąsdintas jis atsigręžė, iš drebančios rankos 
nepaleisdamas teptuko. 

- Jūs mane išgąsdinote, - tarė jis. - Nė negirdė- 
jau jūsų. Ar atvykote dėl vakarykščio įvykio? 

Frostas linktelėjo. 

— Turime keletą klausimų. 

— Niekas nebuvo pavogta, - tarė Praisas. - Vei- 
kiausiai jį pabaidė. Jūsų konsteblis atvyko vos už 
poros minučių. 

— Tai įskaičiuota į aptarnavimą, - šyptelėjo Fros- 
tas. - Ar galėtume užeiti vidun? 

Praisas atsargiai užvožė geltonų dažų skardinės 
dangtelį, nušluostė teptuką skuduru ir įmerkė jį į 
puspilnį stiklainį su spiritu. 


— Stengiuosi pabaigti darbus, prieš grįžtant 
žmonai, - paaiškino jis, valydamasis rankas į kitą 
skarmalą. — Mes čia atsikraustėme vos prieš tris sa- 
vaites, o kad namas atrodytų tvarkingai, reikia pa- 
daryti tiek daug. 

Perspėjęs apie dar neišdžiūvusius dažus, Prai- 
sas nulydėjo pareigūnus koridoriumi į nepriekaiš- 
tingai tvarkingą svetainę, kurios kilimą saugojo 
pora sluoksnių patiestų laikraščių. 

— Jei bent lašelis dažų nukris ant kilimo, mano 
žmona ės mane iki gyvenimo pabaigos, - kalbėjo 
jis. Pastebėjęs purviną inspektoriaus lietpaltį, prieš 
pasiūlydamas jiems prisėsti, jis patiesė laikraštį ant 
minkštasuolio. - Ji nepaprastai saugo baldus. 

Atsinešęs kėdę iš virtuvės, atsirėmė į atlošą. 

— Tenorime šio bei to pasiteirauti, o tada leisime 
jums grįžti prie puošybos, - tarė Frostas, mėginda- 
mas įsitaisyti ant po juo traškančio laikraščio. - Sa- 
kote, gyvenate šiame name dar tik tris savaites? 

— Teisingai. Anksčiau gyvenome Apiano kelyje 
netoli Midso parko, tačiau buvome priversti išsi- 
kraustyti. Mano Žmona nesutarė su kaimynais. 

— O kur šiuo metu yra jūsų ponia, sere? — Fros- 
tas svarstė, kaip prisidegti cigaretę, pelenais nepa- 
vertus viso laikraščiais apkloto namo. 

— Antradienį ji išvyko į Darlingtoną slaugyti su- 
negalavusios motinos. Vargšei senutei jau aštuonias- 
dešimt septyneri — pati ji nebesugeba nė į tualetą 
nueiti. Paprastai ja rūpinasi mano svainė, tačiau dėl 
išsiplėtusių venų jai teko atsigulti į ligoninę. 

— Suprantu. Dėkoju, sere, - paskubomis įsiterpė 
Frostas, kol šis tauškalius neišpasakojo visos gimi- 
nės ligų istorijų. 


— Ji negrįš iki rytojaus, - tarė Prasas, — tačiau 
tam tipui įsilaužus, jos nebuvo namuose, todėl ji 
negalėtų niekuo jums padėti. Ar nieko tokio, jei už- 
taisysiu įsilaužimo žymes? Išvydusi žalą, ji pasius. 

— Galbūt, sere, mudu su mano gauruotuoju ko- 
lega pirmiau galėtume jas apžiūrėti? 

Trypdami dar daugiau laikraščių, šviežiu baltų 
dažų sluoksniu nuteptomis grindjuostėmis jie nu- 
žingsniavo į ankštą pagalbinę patalpą. Joje stovėjo 
didelis šaldiklis ir buvo įrengti elektros ir dujų 
skaitikliai. Pro duris galinėje sienoje galėjai patekti 
į sodą. Šias duris įsibrovėlis ir išlaužė. Kadangi 
spyna nebeveikė, viršuje ir apačioje jas prilaikė 
sklendės. Praisas atidarė duris. Sodas buvo pana- 
šus į ponios Šadbolt, tačiau jame vešėjo piktžolės ir 
trūko nykštukų. 

Išėjęs į kiemą, Frostas giliai įkvėpė gaivaus oro, 
iš plaučių norėdamas išvalyti šviežių dažų tvaiką. 
Abu su Vebsteriu sužiuro į duris. Toje vietoje, kur 
įsibrovėlis išlaužė spyną, durų stakta buvo atply- 
šusi ir atskilusi. 

- Jis buvo pasiryžęs bet kokia kaina patekti vi- 
dun, tiesa, sere? - išsitiesdamas burbtelėjo inspek- 
torius. — Ar jis ką nors pavogė? Ar nepasigedote nė 
vienos skardinės dažų? 

— Konsteblis maloniai sutiko drauge su manimi 
patikrinti namus. Nieko nepaimta. Mes neturime 
nieko vertingo, tačiau gali būti, kad jis manė se- 
nuosius gyventojus vis dar esant čia. Regis, jie tu- 
rėjo nemažai brangių sidabro dirbinių. 

— Jūs veikiausiai esate visiškai teisus, - nudžiu- 
gęs sušuko Frostas. - Pone Praisai, jums vertėjo 
stoti į policijos akademiją. 


Praisas mirktelėjo ir džiugiai išsišiepė, o iš vir- 
tuvės pasigirdo šaižus švilpukas. 

— Virdulys! Ar galėčiau pasiūlyti jums puodelį 
arbatos? 

— Mielai, - atsakė Frostas. - Ateisime po minu- 
tėlės. 

Vos tik Praisas pasišalino į virtuvę, Frostas su- 
simąstęs pasikasė smakrą ir nukėblino prie šal- 
diklio. 

— Drauguži, kartą tyriau bylą. Tipas pasmaugė 
savo žmoną ir paslėpė kūną po grindlentėmis, kai- 
mynams pasakodamas, esą ji išvyko lankyti ser- 
gančios motinos. Kai lavonas pradėjo dvokti ir joks 
oro gaiviklis nebepadėjo, jis sugrūdo ją į šaldiklį ir 
ėmėsi dažyti namus, kad šviežių dažų kvapas už- 
gožtų visus kitus... 

Vebsteris atsiduso. 

- Žinoma, nenorite pasakyti, kad... 

— Statau du pensus, kad ji - šiame šaldiklyje. 

Jis atlupo šaldiklio dangtį, pažvelgė vidun ir 
paleido dangtį dusliai trinktelėti. 

— Ką gi, lieku skolingas tau du pensus, - tarė jis, 
dėmesį nukreipdamas į kažką tarp sienos ir šaldi- 
klio. Inspektorius pasilenkė ir žvilgtelėjo į tamsų 
tarpą. - Drauguži, čia kažkas yra. Nagi, padėk man 
pasukti šitą daiktą. 

„Ką šitas neišmanėlis dabar sugalvojo?“ Vebste- 
ris iš visų jėgų stumtelėjo šaldiklį tolyn nuo sienos. 
Galiausiai Frostui pakako vietos įkišti ranką. Jis iš- 
traukė surūdijusias sodininko žirkles be medinių 
rankenų. 

— Valio! — sarkastiškai šūktelėjo Vebsteris. 


— Aš čia užsiimu Šerloko Holmso reikalais, o tu 
šaipaisi, - papriekaištavo Frostas, iškėlęs žirkles į 
šviesą. - Ar matai tas mažytes medžio atplaišas ant 
ašmenų? Jos - nuo tų durų. Mano drauguži, įsibro- 
vėlis duris išlaužė šiomis žirklėmis. 

Paėmęs žirkles, Vebsteris pridėjo jas prie durų 
staktos. 

— Galbūt jūs ir teisus, - pagiežingai pripažino jis. 

— Būk sau atlaidesnis, - burbtelėjo Frostas ir iš- 
sinešė žirkles į lauką, dairydamasis žemėn ir kaž- 
ko ieškodamas. Džiaugsmingai šūktelėjęs, jis paro- 
dė į žirklių formos įspaudą gėlyno palei tvorą dir- 
voje. - O štai čia mūsų plėšikas jas rado. 

— Nair? - tarstelėjo Vebsteris. 

— Vadinasi, - kantriai dėstė Frostas, - su savimi 
jis neatsinešė jų. Ne itin pasiruošęs darbui plėšikas, 
tiesa? Jis neturėjo reikiamų įrankių durimis išlauž- 
ti, todėl buvo priverstas panaudoti sode rastas se- 
nas, surūdijusias žirkles. Ir pasisek tu man aptikti 
jas tamsoje. 

— Arbata garuoja, - šūktelėjo Praisas. 

Frostas padėjo žirkles ant šaldiklio, užsklendė 
duris ir šūktelėjo ateinąs. 

Arbatą jie gėrė svetainėje. Ji buvo patiekta ele- 
gantiškuose kiniško porceliano puodeliuose ant 
padėklo su pienu, cukrumi ir įvairiausiais sausai- 
niais. Praiso Žmona savo vyrą buvo nepriekaištin- 
gai išdresavusi priimti svečius. Frostas nesiliovė 
liaupsinęs jo arbatos. 

Vyriškis kukliai šyptelėjo. 


— Moku atlikti keletą dalykų. Vaišinkitės sausai- 
niais. 

Frostas atsikando sausainio su kremu. 

— Pamiršau jūsų paklausti, sere. Ką jūs veikiate? 
Juk nesate namų dažytojas kaip Hitleris, tiesa? 

— Esu naktinės pamainos inžinierius Brotono 
mašinų gamykloje pramoniniame rajone, tačiau šią 
savaitę atostogauju. 

Sausainis su kremu tirpo burnoje. Frostas ištie- 
sė ranką antro. 

— Dirbate naktimis? Koks paprastai yra jūsų 
tvarkaraštis? 

— Pradedame aštuntą valandą vakaro ir baigia- 
me šeštą valandą ryte. Staklės nesustoja visą dieną, 
todėl priežiūros ir remonto darbus galime atlikti 
tik gamyklą uždarius. 

Frostas pastatė puodelį ant minkštasuolio atra- 
mos rankoms. Praisas jį pačiupo ir padėjo ant pa- 
dėklo. 

— Ar paprastai dirbate vienas? — pasiteiravo 
Frostas, traukdamas cigaretes. 

Pašokęs Praisas priešais inspektorių pastatė di- 
džiulę peleninę ir pravėrė langą. 

— Mano žmona nepakenčia cigarečių dūmų, - 
tarė jis ir grįžo į savo kėdę. - Ne, dirbu ne vienas. 
Esame dviese: vyriausiasis inžinierius ir pavaduo- 
tojas. Aš esu pavaduotojas. Rūkydamas būsite at- 
sargus, tiesa? 

— Jei norite, prarysiu pelenus, - tarė kantrybės 
pamažu netenkantis Frostas. Jis akimirką susimąs- 
tė. - Pramoninis rajonas yra visai netoli golfo aikš- 
tyno, kuriame buvo išžagintos tos dvi merginos. 


— Tiesa, - sutiko Praisas, vėduodamas Frosto dū- 
mus pro langą. - Medicinos sesuo balandžio 4-ąją 
ir kontoros darbuotoja balandžio 5-ąją. 

Frostas įsitempė. Praisas žinojo tikslias datas. 

— Sere, atmintimi nesiskundžiate, tiesa? 

— Ne, inspektoriau. Policija manęs apie tai klau- 
sinėjo. Aš jiems šiek tiek pagelbėjau. 

Vebsteris su Frostu apsikeitė Žvilgsniais. 

— Ką norite pasakyti, sere? 

— Viskas surašyta jūsų dokumentuose, - atsakė 
Praisas. 

„Aš tų prakeiktų dokumentų neskaičiau“, - pa- 
manė Frostas. 

- Esu tuo tikras, sere, tačiau papasakokite 
mums bet kuriuo atveju. 

— Jūsų vyrai įtarinėjo mūsų vyriausiąjį inžinie- 
rių Lenį Beitmaną. Prieš daugelį metų jis buvo 
įkliuvęs policijai už priekabiavimą prie jaunų mer- 
ginų. Mane apklausė kriminalistas inspektorius 
Alenas. Pone Frostai, ar pažįstate jį? 

— Jis yra vienas iš jaunesniųjų mūsų pareigūu- 
nų, - atsakė Frostas. 

— Bet kuriuo atveju ponui Alenui paliudijau, 
kad Lenis Beitmanas dirbo su manimi per visus 
užpuolimus, taigi tai negalėjo būti jis. 

Frostas paėmė dar vieną sausainį su kremu. 

— Ar Beitmanas vis dar dirba gamykloje? 

— O, ne. Prabėgus keletui savaičių gamyklos va- 
dovas sučiupo jį vagiantį variklių dalis. Jis buvo at- 
leistas tą pačią akimirką, 0 jo pareigų ėmėsi naujas 
Žmogus. 

— Sere, kada jis buvo atleistas? 


— Apie balandžio vidurį. 

— Kaip tik tuomet užpuolimai liovėsi, - mąsliai 
tarė Frostas. Sausainių su kremu nebeliko, todėl 
Frosto pirštai pasiekė šokoladinį pyragaitį. Praisas 
pastūmė padėklą tolyn nuo jo. - Sere, nesu tikras, 
ar pastebėjote sutapimą, — pilna burna kalbėjo 
Frostas. - Trys merginos buvo išprievartautos neto- 
li jūsų darbovietės, o dar dvi - Midso parke, kur 
anksčiau gyvenote. Vos spėjote persikelti čia, už- 
puolimai prasidėjo Dentono miškuose, visai ant jū- 
sų slenksčio. 

— Viliuosi, nemanote, kad tai kai kas daugiau 
nei paprasčiausias sutapimas, - tarė Praisas, sku- 
duru valydamas baltų dažų lašelį nuo kėdės ko- 
jos. - Aš negalėjau to padaryti, mat tuo metu bu- 
vau darbe. Paklauskite Lenio Beitmano, jis dirbo su 
manimi. 

— Esate visiškai teisus, - sutiko Frostas. - Jūsų 
alibi geležinis. - Inspektorius akimirką pamąstė. — 
Kitados pažinojau kaip ir jūs naktimis dirbusį vy- 
ruką. Jis turėjo kolegą — visai kaip judu su Leniu 
Beitmanu. Jiedu mokėjo puikiai sukčiauti. Jei ku- 
riam prireikdavo laisvos nakties, kitas pasižymė- 
davo darbe už abu. Niekas taip ir nesužinojo. 

— Nė nesvajočiau užsiimti panašiomis aferomis, 
— atrėžė Praisas. 

Frostas jam plačiai nusišypsojo. 

— Žinoma, kad ne, sere. Tai nesąžininga. Tačiau 
teoriškai pasvarstykime, jei judu su Beitmanu iš 
tiesų buvote susimokę. Tuomet kai kuriomis nakti- 
mis dirbote sau vienui vienas; niekas jums nebūtų 
trukdęs išsprukti ir įsigeidus išprievartauti kokią 


nepilnametę. Jei kas Lenio Beitmano ir būtų pa- 
klausęs, šis būtų aklai prisiekinėjęs, kad naktį ga- 
mykloje nepaleidote vienas kito iš akių, nes jūsų 
alibi yra jo alibi. 

Vebsteris neramiai pasimuistė kėdėje. Jis meldė, 
kad Frostas nesiimtų švaistytis kaltinimais, kai nė- 
ra nė krislelio įrodymų. 

Frostas drąsiai dėstė toliau: 

— Kai Beitmaną išspyrė iš darbo, o jo pareigas 
perėmė naujas Žmogus, jūs nebegalėjote sukčiauti. 
Greičiausiai dėl to užpuolimai liovėsi geriems ke- 
turiems mėnesiams. 

Vebsteris gyvenime nebuvo regėjęs labiau pri- 
blokšto Žmogaus už Praisą. 

— Čia kažkoks košmaras! Į mano namus įsilau- 
žia, O tiriantis pareigūnas beveik ima mane kaltinti 
išprievartavus daugybę merginų. 

— Beveik? — riktelėjo Frostas. - Nemaniau, kad 
kalbu šitaip neaiškiai. 

Praisas atsistojo ir kuo įsakmiau tarė: 

— Esu priverstas jus išprašyti. Tai - tikras įžeidi- 
mas. 

Frostas nepajudėjo iš vietos. 

— Arjūsų Žmona savo motiną lanko dažnai? 

— Du ar triskart per metus. 

— Ir palieka jus namuose visiškai vieną. Nenu- 
stebčiau, jei ėmę lyginti datas išsiaiškintume, kad 
per užpuolimus arba dirbote vienui vienas, arba 
pats sau buvote namuose. 

— Prisiekiu, negaliu patikėti savo ausimis, - tan- 
kiai mirkčiodamas riktelėjo Praisas. 


- Štai, pavyzdžiui, vakar, — netilo Frostas, už- 
traukdamas antrąją cigaretę. - Miškuose, vos kitoje 
kelio pusėje, buvo pasikėsinta išprievartauti polici- 
jos pareigūnę - nepaprastai dailią paukštytę, jau- 
ną, įspūdinga krūtine. Tamstos skonio pupytė. Jūs 
puolėte, 0 ji ėmė gintis. Į įvykio vietą sušoko polici- 
ninkai, todėl jums teko nešti kudašių. 

Praisas tik purtė galvą netikėdamas, kad kas 
nors gali būti toks bukas ir žiaurus. 

Nutaisęs abejingą miną, Vebsteris spoksojo pro 
langą, jei kartais inspektoriui kiltų noras į šitą pra- 
manų spektaklį įtraukti ir jį. 

Frostas atkakliai aiškino toliau: 

— Vilkėjote sportinį kostiumą: bėgimo kelnes ir 
džemperį be kišenių. Po pažastimi nešėtės polieti- 
leninį lietpaltį, kurį užmaukšlinate joms ant galvų, 
prieš pradėdamas smaugti. Sprukote kiek įkabin- 
damas, tačiau tamsoje į kažką atsitrenkėte ir pame- 
tėte lietpaltį. 

Praiso Adomo obuolys kilnojosi aukštyn žemyn 
tarsi greitasis liftas. 

- Paistote niekus! 

— Bėda ta, - dėstė inspektorius, - kad pametęs 
lietpaltį, drauge netekote ir šito, - iš kišenės jis išsi- 
traukė raktą su prikabinta įkalčio kortele ir ištiesė 
jį Praiso panosėn. - Savo pagrindinių durų raktą. 
Tai apsunkino reikalus. Kaip grįžti atgal į namus? 
Negalite paprasčiausiai pasibelsti į duris; jūsų 
žmona Darlingtone. 

Praisas atsigręžė į Vebsterį gintis. 

— Visą naktį nekėliau kojos iš namų. Privalote 
manimi patikėti. 

— Ar galite tą įrodyti? - paklausė Vebsteris. 

— Kaip galėčiau tą įrodyti? — bejėgiškai inkštė 
Praisas. - Namuose buvau vienas. Koks košmaras! 

— Košmarą išgyveno tos vargšės mergaitės, se- 
re, - tarė Frostas. - Kad ir kaip ten būtų, grįžkime 
prie mūsų senojo gerojo prievartautojo, kuriuo 
tvirtinate nesąs. Sėkmė jam nesišypso. Jo pasidi- 
džiavimas nieko nepešė, jis pametė kuo puikiausią 
lietpaltį, o namų durys užrakintos. Taigi kaip jam 
grįžti namo? Išdaužęs langą sukeltų per daug 
triukšmo, o durys pernelyg tvirtos ir matomos. 
Lieka užpakalinės durys. Vadinasi, nelaimėliui 
tenka keberiotis per tvoras. Jo nelaimei, nenutylan- 
tis senutės Šadbolt šuo pažadina ją, o ši pradeda 
klykauti ir skambinti policijai. 

— Kad ir kas buvo tas Žmogus, kurį matė ponia 
Šadbolt, - nenusileido Praisas, - tai ne aš. Ten buvo 
įsilaužėlis. 

— Sere, keistokas buvo tas įsilaužėlis. Jį pastebi 
isteriška moteris. Užuot daręs tai, ką darytų bet 
kuris save gerbiantis įsilaužėlis —- neštų skudurus 
iš čia kiek įkabindamas - jis ramiai peršoka dar po- 
rą tvorų ir imasi laužti tamstos duris sodininko 
žirklėmis, kurias aklinoje tamsoje pasičiupo sode. 
Jis patenka į jūsų namus, paslepia žirkles už šaldi- 
klio, o tada nepastebėtas dingsta nieko nenugvel- 
bęs. Pone Praisai, jūsų namų niekas neketino plėš- 
ti. Jūs pats laužėtės į savo namus, nes raktą nuo du- 
rų pametėte Dentono miškuose. 

Praisas dėbtelėjo į Frostą, tada - į Vebsterį. Už- 
klojęs virtuvinę kėdę laikraščiu, jis atsisėdo. 

— Ką galiu pasakyti? — murmėjo jis, ašarų pilno- 
mis akimis. - Aš niekuo dėtas. Tai ne mano darbas. 
Ką man jums pasakyti? 

Frostas papurtė galvą su neišmatuojamu susiža- 
vėjimu. 

- Sere, aktorius jūs esate neprilygstamas, tai tie- 
sa. Atlikime eksperimentą, - pasiūlė jis ir švystelė- 
jo raktą Vebsteriui. - Drauguži, eik ir patikrink, ar 
šis raktas atrakina šito pono duris. 

Vebsteris išėjo iš kambario. Sėdėdamas ant lai- 
kraščio, Frostas prisimerkęs stebėjo Praisą. Ant sa- 
vojo laikraščio Praisas nepatogiai muistėsi. 

Abu jie klausėsi prie atdarų pagrindinių durų 
artėjančių Vebsterio žingsnių. Tuomet - trakštelėji- 
mas, raktui įlindus į spyną. Pauzė. Grįžęs į kamba- 
rį Vebsteris atidavė raktą inspektoriui. 

Frosto stuburu nušliaužė dygus, nerimą kelian- 
tis šaltis. 

— Na, drauguži? 

— Netinka, - tarstelėjo Vebsteris. — Tai ne tas 
raktas. 

Galėjai stebėti Frostą subyrant į šipulius. Vebs- 
teriui jo beveik pagailo. Ilgas kaupimasis, iš pažiū- 
ros viena prie kitos derančios detalės iki paskuti- 
nės, gyvybiškai svarbios sudėtinės dalies. Raktas 
netiko spynai. 

— Ar esi tuo tikras? - sausai paklausė Frostas. 

- Visiškai, — atsakė Vebsteris. - Šis raktas - ne 
nuo tų durų spynos. 

— Ką gi, pone Praisai, - pradėjo Frostas. - Atro- 
do, kad būsime gerokai apsidirbę. Galiu tik nuošir- 
džiai atsiprašyti. 


— Jūs dėl to nekaltas, - kilniaširdiškai atsakė 
Praisas. - Jūs paprasčiausiai dirbate savo darbą. 
Jaučiuosi dėkingas, pašalintas iš įtariamųjų sąrašo. 
O dabar meldžiu atleisti, prieš Žmonai grįžtant, 
manęs laukia kalnai darbų. Spėju, kad dabar jau 
galiu užtaisyti įsilaužimo pėdsakus? 

Frostas linktelėjo. Pasiruošęs eiti, Vebsteris atsi- 
stojo, tačiau mintyse peržvelgdamas faktus Frostas 
liko sėdėti. Jis nė neabejojo esąs teisus. Jis tai jautė 
ir žinojo. Kurgi jis suklydo? Galiausiai buvo pri- 
verstas pripažinti pralaimėjimą. Inspektorius lėtai 
atsistojo. 

— Pone Praisai, dėkojame už supratimą ir ben- 
dradarbiavimą. 

Garsiai ir atkakliai suskambo durų skambutis. 

Praisas pašoko. 

— Aš atidarysiu. Palaukite čia. 

Jis išskubėjo iš svetainės, paskui save uždary- 
damas duris. Frostas šoko prie durų ir šiek tiek jas 
pravėrė, kad galėtų stebėti, kas dedasi koridoriuje. 

Praisas atidarė duris. Greta lagamino tarpdury- 
je stovėjo griežto veido moteris su raktu rankoje. Ji 
vilkėjo patogius tvido drabužius, lygiapadžius ba- 
telius, o žilstantys jos plaukai buvo surišti į kuode- 
lį. Už Praisą ji buvo gerų dvidešimt metų vyresnė. 

— Moda! - riktelėjo jos vyras. - Nelaukiau tavęs 
grįžtančios iki rytojaus. 

— Motina iškeliavo anapilin, - tarė moteris, kel- 
dama lagaminą į vidų. - Kas, po galais, čia dedasi? 
Kodėl mano raktas nebetinka spynai? Nejaugi ją 
pakeitei, ar ką? 

Iš svetainės Frostas pasileido koridoriumi. Per 
skubėjimą paspyręs skardinę, jis papylė geltonus 
dažus po visas grindis. 

Kol ponia Prais reikalavo paaiškinti, kad deda- 
si, Frostas čiupo raktą jai iš rankos ir palygino su 
rastuoju polietileniniame lietpaltyje. Šįkart suklys- 
ti buvo neįmanoma. Abu raktai buvo identiški. 

Perbalęs vyras šovė prie durų, mėgindamas 
sprukti. Frostas pastojo jam kelią tarpduryje. 

— Kas per vienas šis vyriškis? — klausinėjo mo- 
teris savo vyro. Tačiau jis tepajėgė Žiopčioti ir pur- 
tyti galvą. 

— Aš esu policijos pareigūnas, — kreipėsi į ją 
Frostas. - Ponia Prais, nuoširdžiausiai užjaučiu jus 
dėl motinos mirties. Deja, turime jums dar daugiau 
blogų naujienų. 


—3 

- Ji nesielgė kaip žmona, - monotoniškai kalbė- 
jo Praisas, jiems laukiant su spausdintu pareiški- 
mu grįžtančio Vebsterio. - Ji nuolat buvo griežta, 
nuolat nustatinėjo taisykles, ką galiu ir ko negaliu 
daryti. Net lovoje ji elgėsi su manimi tarsi su vai- 
ku. Tai buvo siaubinga - tarsi būčiau mylėjęsis su 
savo paties motina. Jaučiausi purvinas. Troškau 
jaunų ir nekaltų. Tos merginos mane traukė, nieko 
negalėjau padaryti. 

— Galėjai su ja išsiskirti, — tarė Frostas, — ir pa- 
bėgti su jaunesne. 

Pasibaisėjęs pasiūlymo įžūlumu, jis papurtė 
galvą. 

— Ji nebūtų šito leidusi. Ji būtų įniršusi. 

Frostas suirzo. Priešais jį sėdėjo visas tas mergi- 
nas suspardęs, sumušęs ir išžaginęs paršas. Su- 
čiupęs jį turėtų šokinėti iš džiaugsmo. Turėtų mė- 
gautis mintimi apie tai, ką Praisui kalėjime pada- 
rys kiti, seksualiniams nusikaltėliams atkeršyti 
siekiantys kaliniai. Tačiau šitas tipas buvo toks ne- 
vykėlis, toks beviltiškas, kad Frostas negalėjo prisi- 
versti liautis jo gailėjęsis. 

Į kvotos kambarį grįžo spausdintu prisipažini- 
mu nešinas Vebsteris. Jis pastūmė jį Frostui, o šis 
peržvelgęs padavė Praisui. 

— Pone Praisai, čia yra spausdinta tamstos 
mums ką tik pateikto pareiškimo kopija. Prašau 
atidžiai perskaityti. Jei nieko nenorite pakeisti, tuo- 
met inicialais pažymėkite kiekvieną puslapį ir pa- 
sirašykite dokumento gale. 

Nekantraudamas užbaigti nemaloniąją dalį, 
Praisas vos žvilgtelėjęs automatiškai pažymėjo vi- 
sus puslapius ir kone vaikiška rašysena pasirašė 
paskutiniame lape. Frostas su Vebsteriu pasirašė 
liudininkams skirtose vietose. 

— Kaip suprantu, užstato tikėtis neverta? - vil- 
tingai pasiteiravo Praisas. 

— Neverta, - patvirtino Frostas. 

— Po lova turiu paslėpęs keletą knygų, - susigė- 
dęs prisipažino Praisas. - Nepadorių knygų. Būtų 
siaubinga, jei mano Žmona jas aptiktų. Ar negalė- 
tumėte jų surinkti, jai nespėjus to padaryti? 

— Pone Praisai, pasitarnauti jums bus vienas 
malonumas, - šyptelėjo Frostas. - Juk nenorime, 
kad įklimptumėte į bėdą. 


a 

Nešinas pasirašyto prisipažinimo kopija, ins- 
pektorius triumfuodamas pasuko į Maleto kabine- 
tą ir stabtelėjo pasišnekučiuoti su panele Smit. 

— Ida, gali nusisegti savo surūdijusį skaistybės 
diržą, —- gudriai šyptelėjo jis. - Prievartautojas jau 
už grotų. 

Ji spoksojo kiaurai jį, toliau klijuodama vokus 
su užrašu „Konfidencialu“. Frostas lyg niekur nie- 
ko paklausė: 

— Ar Drakula - savo karste? 

— Šiandien viršininkui laisvadienis, - išbėrė ji, 
kumščiu trindama lipnią voko dalį ir svajodama, 
kad tai būtų Frosto nosis. - Jis negrįš iki rytojaus. 

„Po galais, - pamanė Frostas. - Jo niekada nera- 
si, kai man pasiseka, tačiau jis visuomet čia, kai ką 
nors suknisu.“ 

Grįžęs į kabinetą, jis rado su kriminalistu ser- 
žantu Hanlonu besišnekučiuojantį Vebsterį. Nuo 
ausies iki ausies išsišiepęs Hanlonas turėjo krūvą 
naujienų. 

„Velniop tavo naujienas, - manė Frostas, - ver- 
čiau paklausyk manųjų.“ 

— Arturai, mes sučiupome prievartautoją. Jei tik 
tamsta nekelsi kojos iš namų, Dentono moterys šią- 
nakt po miškus gali drąsiai vaikščioti be kelnaičių. 

— Puikiai pasidarbuota, Džekai, - sukikeno Ar- 
turas. 

Frostas šleptelėjo į kėdę. Ant stalo jis pastebėjo 
rinkliavos konsteblio Šelbio šeimos fondui lapą. Iš- 
vydęs penkiasdešimt svarų prie Maleto pavardės, 


487 


tyčia užrašė šešiasdešimt, nors vos galėjo sau tai 
leisti. Tuomet pažvelgė į besišypsantį Hanloną. 

— Arturai, kodėl vis dar čia sukiojiesi? Atsižiū- 
rėti į mane negali, ar ką? 

Hanlonas prisitraukė kėdę. Jis nekantravo pa- 
pasakoti galybę dalykų. „Čarlis Bravo“ nuskubėjo į 
lombardą laiku ir susėmė Glikmanui daugiau so- 
verenų parduoti ketinusį tipą. 

— Fantastika! - riktelėjo Frostas. Ankstesnis dis- 
pečerio pranešimas jam visiškai iš galvos išgara- 
vo. - Šiomis dienomis narplioju šitiek nusikaltimų, 
kad nė nespėju visų sekti. 

— Inspektoriau, šitą išnarpliojote ne jūs, - pa- 
prieštaravo Hanlonas. - Tai padariau aš. Jie viską 
prisipažino, o aš iškėliau kaltinimus. - Jis įteikė 
Frostui dviejų pareiškimų kopijas. 

— Kodėl duodi man du pareiškimus? 

— Todėl, kad sulaikėme du įtariamuosius, - pa- 
aiškino Hanlonas. - Jiedu broliai. 

Reaguodamas į Glikmano skambutį, „Čarlio 
Bravo“ ekipažas nurūko į lombardą ir suėmė dvi- 
dešimt ketverių Terį Faulerį. Su savimi Teris turėjo 
trisdešimt tris karalienės Viktorijos laikų sovere- 
nus. Atvežtas į nuovadą, jis buvo apieškotas. Jo ki- 
šenėse pareigūnai taip pat rado šešis paketėlius 
medžiagos, manoma, heroino. Informuotas Kovos 
su narkotikais skyrius nusiuntė komandą į Faule- 
rio guolį, kur jie suėmė dvidešimt penkerių jo brolį 
Keviną. Jų butas buvo apieškotas nuo viršaus iki 
apačios. Spintos gilumoje pareigūnai aptiko baltos 
spalvos miltelių prigrūstą plastikinį maišą. Labora- 
toriniai tyrimai patvirtino tai buvus pastarąsias 

porą savaičių Dentone platinamą heroiną. Kovos 
su narkotikais skyriaus vyrai šokinėjo iš džiaugs- 
mo. Jie susėmė naujuosius platintojus. 

— Arturai, už jų areštą visus nuopelnus prisiims 
kovos su narkotikais berniukai, - peržvelgdamas 
pareiškimus kalbėjo Frostas. - Visai kaip pats mė- 
gini prisiimti man priklausančius nuopelnus. 

Broliai Trevoras ir Kevinas Fauleriai atvyko iš 
rytų Londono, tačiau šiuo metu neturėjo fiksuoto 
adreso ir nuolatos keliavo po visą šalį. Prieš dvi sa- 
vaites jie atvyko į Dentoną ir apsistojo pensione su 
pusryčiais netoli geležinkelio stoties. Puikiai juos 
pažinojusi Londono policija atsiuntė ankstesnių jų 
nusikaltimų, tarp jų buvo nedidelių vagysčių, 
smurtinių plėšimų ir narkotikų laikymo, sąrašą. 

- Jei Dentone jie tegyvena porą savaičių, - pasa- 
kė Frostas, - tuomet negalime jiems prikabinti visų 
tų įsilaužimų. 

Tai buvo apmaudu. Inspektorius vylėsi visus 
tuos neišnarpliotus įsilaužimus sutvarkyti vienu 
mostu. 

— Džekai, jie prisipažino nukniaukę tik sovere- 
nus ir nieko daugiau, - tarė Hanlonas. Jis parodė 
Frostui konfiskuotas monetas. Visas trisdešimt tris. 

Pažėręs jas ant stalo, Frostas ėmėsi skaičiuoti. 
Krūvelėje gulėjo tik trisdešimt dvi. Perskaičiavęs 
Vebsteris patvirtino jas buvus trisdešimt tris, 0 pri- 
dėję jas prie anksčiau Glikmanui parduotų penkių, 
iš viso pareigūnai atgavo trisdešimt aštuonias. Po- 
nia Keri pranešė, kad pavogtos buvo septyniasde- 
šimt devynios, taigi kur dingo dar keturiasdešimt 
viena? 

— Arturai, versk čia savo kišenes, - tarė Frostas. 

Hanlonas šyptelėjo. 

— Džekai, Kovos su narkotikais skyrius apvertė 
jų butą aukštyn kojomis. Daugiau soverenų jie ne- 
rado. Abu broliai tvirtina daugiau neturėję. Vei- 
kiausiai ponia Keri apsiriko. 

Inspektorius papurtė galvą. 

— Dėl pinigų ši moteris niekada neklysta, - su- 
sėmęs monetas, jis suvertė jas atgal į maišelį. - Ma- 
nęs vis dar laukia svarbesni reikalai. Arturai, neš- 
kis visą šitą šlamštą lauk ir sėsk tvarkyti popierių. 
Nuo šiol tai tavo byla. 

— Atiduodate ją jam? — Hanlonui pasišalinus, 
nusistebėjo Vebsteris. - Jis juk į vežimą šoko pačio- 
je pabaigoje. 

— Drauguži, manęs laukia daugiau darbų, nei 
galiu aprėpti, - atsakė Frostas. Susimąstęs jis patry- 
nė smakrą. Kažkas jam nedavė ramybės. - Tiedu ti- 
peliai Dentone tesisukiojo porą savaičių. Senutė Ke- 
ri gyvena apgriuvusiame name siaurame skersga- 
tvyje. Kodėl jie pasirinko plėšti kaip tik jos lūšną? 
Iš kur jie žinojo, kad ji slepia visus tuos pinigus? 

— Jie galėjo nugirsti ką nors apie ją kalbant, — 
spėliojo Vebsteris. 

— Gal ir taip, - sutiko Frostas vis dar abejoda- 
mas. 

— Juk nenorite pasakyti, kad jie prisipažino 
įvykdę nusikaltimą, už kurį iš tiesų nėra atsakin- 
gi? - paklausė Vebsteris. 

— Žinoma, ne, drauguži. 

Vebsteris įtaisė popieriaus lapą į rašomąją maši- 
nėlę. 


— Ar norite, kad surašyčiau išžaginimų bylos 
įtariamojo suėmimo ataskaitą? - Konsteblis puikiai 
suvokė, kad jei ne jis, niekas kitas to nepadarys. 

— Malonėk, - atsakė Frostas ir, paėmęs rinklia- 
vos poniai Šelbi lapą, nunešė jį Džoniui Džonsonui 
į priimamąjį, ir ten priėmė seržanto sveikinimus 
prikirpus „siaubą su gobtuvu“. 

— Džekai, rytoj tavo nuotrauka puikuosis visuo- 
se laikraščiuose. 

— Nebent įvyks kas nors svarbesnio, - atsakė 
Frostas, - pavyzdžiui, Alenas sugaus Šelbio žudiką. 

— Tai neturėtų užtrukti, - kalbėjo Džonsonas. - 
Stenas Justasas ilgai slėptis nebegalės. 

Suskambo telefonas. Seržantas atsiliepė. 

— Kas čia kalba? - Jis padavė ragelį Frostui. — 
Džekai, jums skambina kažkokia moteris. Vardo 
nepasakė. 

Nė nepaėmęs telefono, jis žinojo, kad skambino 
Seidė Justas, tačiau vylėsi klydęs. 

— Džekai? - pusbalsiu kreipėsi ji. 

Jis paėmė visą telefono aparatą ir nusinešė tiek, 
kiek leido laidas, kad Džonsonas nenugirstų po- 
kalbio. 

— Seide, aš negaliu su tavimi kalbėtis, - su- 
šnypštė jis į ragelį. - Anąkart įklimpau į gana gilų 
mėšlą. 

— Džekai, privalote padėti. Stenas susisiekė su 
manimi... 

Inspektorius ją nutraukė, nespėjus nieko at- 
skleisti. 

- Seide, kad ir ką man papasakosi, privalėsiu 
viską pranešti. 

— Džekai, jis įbaugintas. Policija įsitikinusi, kad 
jis žudikas, ir jis siaubingai bijo to, ką jie gali pada- 
ryti jį sučiupę. Jis pasiduos jums, jei sutiksite su juo 
susitikti. Jums ir niekam kitam. 

— Kur jis? 

- Jis... — jos balsas sutrūkčiojo, ragelyje pasigir- 
dus traškesiui. - Kas čia buvo? 

— Nė nenumanau, - sumelavo Frostas suprasda- 
mas, kad Alenas klausosi jos pokalbių. 

Ji ir pati puikiai susivokė. 

— Tie šunsnukiai! Jie klausosi pokalbių! - Ryšys 
nutrūko. 

Padėjęs ragelį, jis grąžino telefoną į vietą. 

— Seidė Justas, - prisipažino jis DŽonsonui. Lai- 
kyti to paslaptyje nebebuvo prasmės. Akimirką pa- 
mąstęs, jis pasuko į žmogžudystės tyrimui skirtą 
kabinetą. 

Kabinete nebuvo nieko daugiau, tik prie masy- 
vaus juostinio magnetofono palinkęs išvargęs kri- 
minalistas seržantas Ingramas, besiklausantis Sei- 
dės ir Džeko Frosto pokalbio įrašo. Išvydęs Frostą, 
jis nusiėmė ausines ir pasitrynė ausis. Paskubomis 
popieriaus skiautėje sukeverzojęs raštelį, pažymėtą 
„Ponui Alenui - skubu“, įmetė jį į išsiunčiamos ko- 
respondencijos dėžutę. 

— Gaila, kad ji perkando mus, - tarė jis. - Ji būtų 
mums pasakiusi, kur slepiasi Justasas. 

- Išties gaila, - sutiko po kambarį žvalgydama- 
sis Frostas. Stalai buvo tušti, telefonai tylėjo, o že- 
mėlapyje ant sienos raudonais smeigtukais buvo 
pažymėtos vietos, kur pastebėtas Stenas Justasas. — 
Kur visi? 

— Arbatos pertraukėlė. Jie turėtų grįžti po minu- 
tėlės. — Jis papurtė galvą Frosto pasiūlytai cigaretei. 
— Mums praverstų bet koks siūlo galas, - dėstė jis, 
trindamas pavargusias akis. - Jis tarsi skradžiai že- 
mę prasmego. 

— Vadinasi, ponas Alenas ieško tik Steno? - pa- 
siteiravo Frostas. - Kitų galimybių jis nesvarsto? 

— Kodėl turėtume svarstyti kitas galimybes? — 
suglumęs paklausė Ingramas. 

Frostas neatsakė. Jis nulingavo į kitą kabineto 
galą ir peržvelgė ant lentos sukabintus popierius: 
budėjimo tvarkaraščius, idėjas paieškoms, nebudin- 
čių pareigūnų telefonų numerius, sąrašą, pavadin- 
tą „Policijos snaiperiai“, su vardais ir kontaktais. 
Pastarajame Frostas pastebėjo Ingramo pavardę. 

— Kam jums reikalingi policijos snaiperiai? - pa- 
siteiravo jis. 

— Justasas ginkluotas, - išvargusiu balsu atsakė 
Ingramas. Jis troško, kad inspektorius paliktų jį ra- 
mybėje. Jautėsi pervargęs. Nenorėjo nei šnekučiuo- 
tis, nei atsakinėti į klausimus. Troško rasti tylią, ra- 
mią vietelę. Pastarąsias tris naktis jis beveik ne- 
miegojo. 

— Nenoriu, kad jį nušautų, - tarė Frostas. 

Ingramas linktelėjo. 

— Perduosiu tai ponui Alenui. 

Įsižiebė žalia žybsinti lemputė, ir magnetofono 
juostos ėmė suktis. Seidės telefonu vėl buvo skam- 
binama. Ingramas pagarsino aparatą. Kviečiantis 
signalas. Pakėlus ragelį, pasigirdo trakštelėjimas. 

Seidės balsas: 

— Dentonas 2234. 


Išsekęs, prislėgtas vyriškas balsas: 

- Seide. Čia Stenas. Ar kalbėjaisi su juo? 

Seidė suriko: 

— Stenai, dėk ragelį. Jie klausosi mūsų pokalbio. 

Trakštelėjimas. Pypsėjimas. Tyla. Magnetofonas 
išsijungė automatiškai. 

Jiems už nugarų prasivėrė ir trinktelėjo durys. 
Atsigręžę jiedu išvydo kriminalistą inspektorių 
Aleną. 

— Suradome senąjį Steno Justaso automobilį, — 
pasakė jis Ingramui. - Jis buvo paliktas geležinke- 
lio tunelyje, vadinasi, jis nušvilpė kitus ratus. Pra- 
nešk visiems ekipažams. 

Kol Ingramas skambino Operatyviojo valdymo 
centrui, Alenas atžariai linktelėjo Frostui ir nuėjo 
prie neatidėliotinų darbų dėklo. 

- Skambutis 16.37 Seidė Justas inspektoriui 
Frostui. Juostos numeris 033. - Jis pašaipiai šypte- 
lėjo Frostui. - Inspektoriau, apie ką buvo šitas po- 
kalbis? Ar judu su Seide organizavote dar vieną 
konfidencialų susitikimą? 

— Kaip norėčiau, kad nevartotumėte tokių sudė- 
tingų žodžių, - atsakė Frostas. - Juk žinote, koks 
nemokytas žioplys aš esu. 


NAKTINĖ PENKTADIENIO PAMAINA 


Kenas Džordanas „Čarliu Alfa“ švelniai riedėjo šo- 
nine gatve pro viešuosius tualetus ir sustojo tuš- 
čiame tarpe tarp kitų keturių sustatytų automobi- 
lių. Septinta valanda vakaro - metas neoficialiai 
kavos pertraukėlei. Jis atsilošė sėdynėje ir ištempė 
rankas, o jo partneris Ronas Simsas atsuko termo- 
so dangtelį, automobilio saloną pripildydamas stip- 
rios, karštos kavos kvapo. 

Rankose laikydami savo plastikinius puodelius, 
pareigūnai išlipo iš automobilio pamankštinti ko- 
jų. Naktis buvo šalta ir vėjuota. 

— Ar tik ne čia jie aptiko to valkatos lavoną? — 
paklausė Simsas, linktelėdamas į raudonų plytų 
pastatą su gergždžiančia emaliuota iškaba. 

— Taip, - burbtelėjo Džordanas, nė nepažvelgęs į 
tą pusę. Visuomet budrios jo akys pastebėjo kažką 
judant viename iš stovinčių automobilių — pilkoje 
„Honda“. Tarsi kas būtų staigiai pasilenkęs, kad 
liktų nepastebėtas. Džordanas ištuštino savo puo- 
delį, iš automobilio durelių išsitraukė žibintuvėlį ir 
nužingsniavo patikrinti. Žibintuvėlio spindulys at- 
simušė į priekinį automobilio stiklą. Prie vairo iš- 
dygo veidas. Variklis sukosėjo, suriaumojo, ir au- 
tomobilis metėsi pirmyn, priversdama Džordaną 
šoktelėti šalin. Jis apsisuko, pažvelgdamas į nule- 
kiančio automobilio vairuotojo veidą. 


495 


— Paskui jį! — šūktelėjo jis Simsui, šokdamas į 
„Čarlį Alfą“. 

— Kokia čia panika? - paklausė Simsas, patruli- 
niam automobiliui su kaukiančia sirena pasileidus 
vytis „Honda“. 

— Ten Stenlis Justasas! - suriko Džordanas. - Su- 
sisiek su dispečeriu ir pranešk, kad mums reikia 
viso įmanomo pastiprinimo. 

Raudoni užpakaliniai „Honda“ žibintai pama- 
žu artėjo. Jie vijosi jį. Vis arčiau ir arčiau. Netrukus 
jiems pavyks jį pralenkti ir užkirtus kelią priversti 
sustoti. 

Gatvė staigiai sukosi. Staiga persekiojamo auto- 
mobilio žibintai dingo. Patrulinis automobilis cy- 
piančiomis padangomis įvažiavo į posūkį visu 
greičiu. 

„Honda“ nė ženklo. Priekyje besidriekianti gat- 
vė buvo tuščia. Įžiūrėti galėjai toli, tačiau automo- 
bilis dingo kaip į vandenį. 

Simsas atsigręžė ir pažvelgė pro užpakalinį sti- 
klą. 

— Ana ten! - šūktelėjo jis. Toli už jų, patruliniam 
automobiliui lekiant keliu, raudonieji „Honda“ ži- 
bintai nyko. Ji stovėjo žolėje išjungtomis šviesomis, 
mynė stabdžius. 

- „Čarli Alfa“, jums į pastiprinimą skuba trys 
ekipažai, - pranešė dispečeris. - Primenama, kad 
įtariamasis ginkluotas ir pavojingas. 

— Ką mums daryti? - pasiteiravo Simsas, įtariai 
žvelgdamas į iš pažiūros apleistą pilką automobilį. 


— Na, nesėdėsime čia tarsi stuobriai, - atšovė 
Džordanas, atbulas artėdamas prie automobilio. Iš- 
lipę iš ekipažo, juodu atsargiai prisiartino. Žolėje 
pasigirdo šnarėjimas, ir vyrams nė nespėjus atsi- 
gręžti, Džordanui į veidą buvo įremtas šautuvo 
vamzdis. 

— Neverskite manęs daryti kvailysčių, - suriko 
Stenas Justasas, drebančia ranka laikydamas šau- 
tuvą, trūkčiojantį pirštą prispaudęs prie gaiduko. 
Jis atrodė pavargęs, išsigandęs ir beviltiškai pavo- 
jingas. - Veidais ant žemės. 

Pareigūnai sugulė ant drėgnos žolės veidais že- 
myn. 

— Tik pajudėkit, ir ištaškysiu smegenis, - kriokė 
Justasas. 

Jiedu spoksojo į rasotą žolę. Šlamėjimas. Simsas 
pakėlė galvą. Pasigirdo šūvis. Jis panardino savo 
veidą į žolę, spausdamasis prie žemės kaip tik pa- 
jėgdamas. 

Trinktelėjo automobilio durelės. Cypiančios 
padangos. Tyla. Simsas atsargiai pakėlė galvą ir 
akimis nulydėjo tolumoje nykstantį „Čarlį Alfa“. 
Pašokę jie nuskuodė prie „Honda“ ir sustojo it įbes- 
ti. Priekinė padanga buvo prakiurdyta švininiais 
šratais. 

— Mėšlas! - susikeikė Džordanas. 

Iš pradžių vos girdimos, iš tolumos atskriejo ar- 
tėjančių policijos automobilių sirenos. Džordanas 
nukiūtino į kelio vidurį jų stabdyti. 

CD 

Į nuovadą Džekas Frostas įlingavo apie aštuntą 
valandą vildamasis, kad sugaus Maletą. Naujienos 
apie Dentono prievartautojo suėmimą turėtų pa- 
kelti skyriaus viršininkui ūpą taip, kad šis Beno 
Kornišo nužudymo tyrimui skirtų daugiau vyrų. 
Regis, niekas nerodė entuziazmo aiškintis nevykė- 
lio narkomano mirties aplinkybių. 

- Jis pasirodė ir vėl išvyko, - pranešė jam Džo- 
nis Džonsonas. - Jis prie namų su ponu Alenu. 

— Kokių namų? - paklausė Frostas. - Namelio 
ant vištos kojelės? Namelio iš cukraus ir kepinių? 
Viešnamio? 

— Maniau, girdėjote, - atsakė seržantas paten- 
kintas, kad bent kai kam praneš žinią. - Tai Stenlis 
Justasas. Jie prirėmė jį name Farlio gatvėje. Alenas 
jaučiasi it Žuvis vandenyje: policijos snaiperiai, 
spauda, televizijos kameros. Stenlis įsilaužė į na- 
mus ir nutaikė šautuvą į juose gyvenančią šeimą. 
Vyksta įkaitų drama. 


2 

Alenas neketino rizikuoti. Išlankstęs smulkų 
vietovės Žemėlapį, inspektorius su kriminalistu 
seržantu Ingramu dar kartą aptarė visus įmano- 
mus variantus. 

— Ar visi gretimi namai tušti? Ar visų jų gyven- 
tojai buvo evakuoti? 

— Beveik visi, - atsakė Ingramas. 

— Beveik visi? Seržante, regis, įsakiau jums iš- 
vežti visus. 

— Sere, 25-ajame name gyvenanti šeima atsisako 
palikti namus. 

— Atsisako? — pakėlė balsą Alenas. — Kas jiems 
sakė, kad jie gali rinktis? Tuoj pat išveskite juos iš 
namų. Man nesvarbu, kokiomis priemonėmis, kad 
tik tai būtų atlikta. 

Pavedęs šią užduotį uniformuotam konstebliui, 
Ingramas atsigręžė į dviejų motociklų lydimą poli- 
cijos automobilį, gabenantį arsenalą iš apygardos 
štabo. 

— Puiku seržante. Išdalykite ginklus, — įsakė 
Alenas. - Ir pasirūpinkite, kad mūsų snaiperiai 
užimtų Mano nurodytas pozicijas. Taip pat pabrėž- 
kite, kad nė vienas, kartoju, nė vienas, nepaleistų 
nė šūvio negavęs išskirtinio mano leidimo. Aišku? 

— Taip, inspektoriau, - patvirtino Ingramas. 
Penkiems policijos šauliams išdalijęs Smito ir Veso- 
no revolverius, seržantas sau pasiliko „Ruger“ 22 
kalibro šautuvą. Amunicija buvo kruopščiai su- 
skaičiuota ir paskirstyta. Jis įsitikino, kad visi žino- 
jo apie savo pozicijas, pakartojo Aleno nurodymus 
ir išsiuntė šaulius į vietas. 

Ingramas įsitaisė viename iš kitoje gatvės pusė- 
je esančio namo viršutinio aukšto kambarių. Iš šios 
vietos teleskopinis taikiklis padėjo jam tiksliai nu- 
sitaikyti per gatvę ir sodą tiesiai į 57-0jo namo 
kambarį, kuriame Justasas laikė savo įkaitus. 

Aleno prašymu gatvės žibintai buvo išjungti, o 
į galinę įkaitų namo dalį buvo nukreipti stiprūs 
prožektoriai. Pažvelgęs pro langą, Justasas tebūtų 
išvydęs akinamą šviesą ir tamsą tolumoje. Radijo 
signalu jis dar sykį patikrino, ar visi snaiperiai už- 
ėmė savo vietas, ir priminė, kad šauti leista tik jam 
leidus. 

Ištuštėjusioje gatvėje pasirodžius juodam furgo- 
nui, Alenas ėmė nekantriai sukioti galvą. Unifor- 
muotas pareigūnas, kurio užduotis buvo stabdyti 
bet kokį eismą, pamojo furgono vairuotojui. Nejau- 
gi tam kvailiui nepakako smegenų pirmiausia pa- 
prašyti leidimo? Iš šalikelėje sustojusio automobi- 
lio išlipo valdingai atrodantis paršas. 

— Kas čia vadovauja? 

— Aš, - suriko Alenas. - Kas jūs? 

— Kriminalistas inspektorius Emsas, Komunika- 
cijų skyrius. Kokia situacija? 

— Situacija, - piktai suriko Alenas, - yra štai ko- 
kia: ana to namo galiniame viršutinio aukšto kam- 
baryje policijos pareigūno žudikas laiko nutaikęs 
šautuvą į moterį ir du vaikus. Jis grasina juos nu- 
dėti, jei nepatenkinsime jo reikalavimų - nenu- 
skraidinsime į Rio de Žaneirą ar kažkokios pana- 
šios nesą monės. 

— Arjau susisiekėte su juo? 

— Tik per garsiakalbį. Jis neleidžia mums artintis. 

— Privalote pasikalbėti su juo tiesiogiai, - aiški- 
no Emsas. - Turite užmegzti ryšį. 

— Čia susirinko ne gauja mokinukų, - suurzgė 
Alenas. - Puikiai žinau, ką privalome daryti. Šiuo 
metu tai neįmanoma. 

Emsas pakėlė galvą ir akimis nusekė telefono li- 
nijas. 

— Namuose yra telefonas. Galėtume juo pasi- 
naudoti. Jei jis atsilieps, turėsite galimybę pasikal- 
bėti tiesiogiai. 

— Telefonas yra pirmajame aukšte. Mūsų vyru- 
kas įsitaisė viršuje. Netikiu, kad jis nusileis vien iš 


troškimo sužinoti, kas jam skambina, tačiau kodėl 
gi ne. 

— Puiku, —- tarė Emsas patenkintas gavęs gali- 
mybę parodyti savo išmanymą. Jis pradingo furgo- 
no gale. 

Sušnypštė Aleno racija. 

— Inspektoriau, su jumis nori pasikalbėti „Den- 
tono aido“ Žurnalistas. 

Pirma Alenui į galvą šovusi mintis buvo pasiųs- 
ti jį velniop, tačiau pamąstęs jis priėjo prie išvados, 
kad nenutiks nieko bloga, jei jo pavardė pasirodys 
laikraštyje. 

— Siųskite jį čionai, - paliepė jis. 

Iš furgono grįžo komunikacijų ekspertas. Ran- 
koje jis laikė telefoną su ilgu, paskui jį nutįsusiu 
laidu. 

— Jau skamba, - pranešė jis išdidžiai, duodamas 
aparatą Alenui. 

— Panorėjęs jam paskambinti, pats jums pasaky- 
siu, - užriaumojo Alenas. Jis pagriebė ragelį ir pri- 
glaudė prie ausies. Kviečiantis signalas monotoniš- 
kai pypsėjo. Inspektorius apsidairė ieškodamas, 
kam perduoti telefoną. 

— Jūs... Konstebli! 

Konsteblis Koljeris prisiartino. Alenas atkišo 
jam telefoną. 

— Klausykitės. Skambiname į namus. Netikiu, 
kad jis atsilieps, tačiau jei klystu, priverskite jį kal- 
bėti ir tučtuojau praneškite man. 

Gatve prie inspektoriaus pasileido vyriškis pla- 
čiu paltu. 

— Pone Alenai? Aš Leinas, vyriausiasis „Dento- 
no aido“ žurnalistas. Kas čia vyksta? 

— Ginkluotasis vyras yra Justasas, Stenlis Justa- 
sas, tačiau nenoriu, kad viešintumėte jo vardą. Jam 
gresia gerokai rimtesni kaltinimai. 

Žurnalistas kilstelėjo pieštuką nuo savo užrašų. 

— Kokie kaltinimai? 

— Pone Leinai, ši informacija skirta griežtai ne 
protokolui. Ketiname iškelti jam kaltinimus kons- 
teblio Deivido Šelbio nužudymu, tačiau šiuo metu 
tokios informacijos viešinti nenorime. 

Leinas linktelėjo. Viešinti nebuvo galima jokių 
ginkluotojo vyro ryšių su kitais nusikaltimais, mat 
tai sukompromituotų nešališko teismo šansus. 

— Kas tokie jo įkaitai? 

— Trisdešimt ketverių su vyru nebegyvenanti 
ponia Merė Brait ir du jos vaikai: septynerių Bobis 
ir aštuonerių Skotas. - Per Leino petį Alenas pa- 
žvelgė į Koljerį, šis vis dar tvirtai spaudė telefono 
ragelį prie ausies. - Turime galimybę tiesiogiai su- 
sisiekti su namais. Telefonas skamba, tačiau jis ne- 
kelia ragelio. Netrukus dar kartą pamėginsiu gar- 
siakalbį. 

Netoliese sustojo dar vienas automobilis, jo Ži- 
bintai apšvietė Aleno veidą ir privertė jį prisimerk- 
ti. Farlio gatvė pamažėle panėšėjo į viešą automo- 
bilių aikštelę. Jis jau rengėsi įsakyti automobiliui 
trauktis, tačiau iš jo išsiropštė Maletas. 

Skyriaus viršininkas mitriai nužygiavo prie jų. 
Linktelėjęs Alenui, jis klausiamai kilstelėjo antakį 
reporteriui. 

- Čia ponas Leinas, vyriausiasis „Dentono ai- 
do“ žurnalistas, - pristatė jį Alenas. 

Maletas tučtuojau nutaisė profesinę šypseną. 


a“ 

— Vyresnysis policijos inspektorius Maletas, 
Dentono poskyrio viršininkas. 

Kol Žurnalistas visa tai užsirašinėjo, Maletas 
paklausė: 

— Inspektoriau, kaip ketinate sutvarkyti šią si- 
tuaciją? 

— Sere, jei įkaitams negresia mirtinas pavojus, 
mes esame pasiruošę sėdėti ir laukti, kiek prireiks. 
Tikimės greitai užmegzti derybas su Justasu, per 
kurias pasistengsiu įtikinti jį paleisti vaikus. Mūsų 
tikslas - taikus sprendimas. 

Alenas visa tai išpyškino garsiai, kad Žžurnalis- 
tas išgirstų, ir nudžiugo išvydęs, kad jo žodžiai už- 
rašinėjami paraidžiui. 

— Bus geriau, - kreipėsi Maletas į Žurnalistą, — 
jei pabrėšite, jog visa tai pasakiau aš. Tai mano nu- 
rodymai, o ponas Alenas juos vykdo. 

Alenas viduje virte užvirė. 

— Inspektoriau, jis vis dar neatsiliepia, - šūkte- 
lėjo Koljeris, kuriam jau ėmė peršėti ausį. 

— Visiems tylos, - sušuko Alenas. - Pamėginsiu 
užmegzti su juo kontaktą, - spustelėjęs mygtuką, 
inspektorius priglaudė garsiakalbį prie lūpų. Šai- 
žus, metalinis jo balsas nuaidėjo per kiemus. - Jus- 
tasai. Čia kriminalistas inspektorius Alenas. Noriu 
su jumis pasikalbėti. 

Iš savo vietos kitoje gatvės pusėje esančiame 
name Ingramas per teleskopinį taikiklį pastebėjo 
sujudimą kambaryje. Nuspaudęs savo racijos myg- 
tuką, jis pranešė Alenui. 

— Sere, jis artinasi prie lango. 


Prie lango buvo stumtelėta persigandusi mote- 
ris. Ji nusisuko nuo akinamos žibintų šviesos. Pasi- 
slėpęs jai už nugaros, Justasas viena ranka tvirtai 
spaudė jai kaklą, o kita nutaikė į ją šautuvą. Ingra- 
mas šiek tiek pasislinko kairėn, ir jo taikiklio cen- 
tre atsidūrė Justaso kakta. 

— Sere, jis atsidengęs užtektinai. Manau, galiu 
šauti. 

— Ne, seržante, - riktelėjo Alenas. - Jokio šaudy- 
mo. Patvirtinkite. 

— Patvirtinu, sere. Jokio šaudymo, - Ingramo 
balse pasigirdo nusivylimas. 

— Paklausykite manęs, - drebančiu balsu sušu- 
ko Justasas tamsoje. - Pasakysiu tai tik kartą. Turi- 
te trisdešimt minučių. Noriu automobilio su pilnu 
baku degalų. Palikite jį prie namo ir atsikniskite. 

— Stenai, paleisk moterį ir vaikus, o tada galėsi- 
me apie tai pasikalbėti. 

— Ne. Jie važiuos su manimi. Turite pusvalandį. 

Alenas nusprendė surizikuoti. Pakėlęs garsia- 
kalbį prie lūpų, jis ėmė artintis prie namo. Jis norė- 
jo pasikalbėti nerėkdamas. Garsiakalbis kliudė tie- 
sioginiam ryšiui. 

— Stenai, ar nori ko nors užvalgyti? Galime at- 
siųsti tau maisto. Tiesą sakant... 

Pasigirdo šūvis, ir į galinę namo sieną susmego 
galybė šratų. Moteris suspigo. Kambaryje palikti 
vaikai pravirko. 

— Pone Alenai, toliau nė žingsnio. Aš įspiestas į 
kampą, netekęs vilties ir neturiu ko prarasti. Tik 
suorganizuokite man automobilį ir liaukitės skam- 
binę tuo prakeiktu telefonu. 

Alenas atsitraukė į pradinę poziciją. 

— Nutraukite telefoninį ryšį, - įsakė jis. 

Moteris buvo nutempta tolyn nuo lango. 

— Ką manote? - pasiteiravo Maletas. 

Alenas pasikasė pakaušį. 

— Nežinau, sere. Instinktai man kužda šturmuo- 
ti namą. Esu tikras, kad nei moters, nei vaikų jis 
nenuskriaus. 

- Jis panaudos ginklą, - pasakė Maletas. - Jei ne 
prieš įkaitus, tuomet prieš mūsų vyrus, 0 man ma- 
žiausiai reikia sužeistųjų. Verčiau palaukime. Lai- 
kas - mūsų sąjungininkas. Ei, o čia kas dabar? 

Netoliese, cypiant padangoms, sustojo patruli- 
nis automobilis. Iš jo išlipo konsteblis Kenis su mo- 
terimi. 

— Tai Seidė Justas, Steno Žmona. Viliuosi, kad jai 
pavyks įkrėsti savo seniui sveiko proto. 

Seną paltą ant mėlynos suknelės paskubomis 
užsimetusi Seidė kone bėgte pribėgo prie Aleno, 
kunkuliuodama iš pykčio dėl visų tų ginkluotų 
vyrų, Žiniasklaidos atstovų ir ryškių šviesų. 

— Ką jūs, niekšai, ketinate jam daryti? 

— Nagi, Seide, atvėskite, - ramino ją Alenas. - Jis 
ginkluotas ir turi įkaitų. 

Atsukusi Alenui nugarą, Seidė kreipėsi tiesiai į 
Maletą. 

— Ašjį iš ten ištrauksiu. Leiskite eiti man į vidų, 
ir aš su juo pasikalbėsiu. 

Per jos petį Maletas žvilgtelėjo į griežtai galvą 
purtantį Aleną. 

— Atleiskite, - tarė Maletas. - Negaliu jūsų ten 
leisti. 

— Kodėl ne? Manęs jis nenuskriaus. Aš juk jo 
žmona. 

— Reikalas tas, Seide, - įsiterpė Alenas, - kad ga- 
lite pamėginti jam padėti. 

Atsigręžusi ji pažvelgė tiesiai į inspektorių. 

— Dėl Dievo suknistos meilės! Aš noriu jam pa- 
dėti. Maniau, tai ir yra viso šito Žaidimo esmė. 

Alenas nusišypsojo siaura šypsenėle. 

— Seide, galite mėginti padėti jam pasprukti. 
Jums užėjus į vidų, jis įgytų dar vieną įkaitą, dar 
vieną derybų objektą... Jūs būtumėte toji įkaitė, ku- 
rios nusiteikimu bendradarbiauti mes nuolatos abe- 
jotume. 

- Inspektoriau, privalote kuo nors pasikliauti. 

— Atleiskite, Seide, negaliu pasitikėti jumis. Jei 
norite, galite pasikalbėti su juo telefonu. Turime 
tiesioginę liniją. Pasistenkite jį įtikinti paleisti įkai- 
tus ir išeiti lauk pakeltomis rankomis. 

Ji sutikdama linktelėjo. Alenas spustelėjo gar- 
siakalbio mygtuką. 

— Stenai, eikite prie telefono. Su mumis yra Sei- 
dė. Ji nori su jumis pasikalbėti. 

— Seide, ar tu tikrai ten? — šūktelėjo Stenas į 
tamsą. 

— Taip, Stenai, - sušuko ji atgal. - Mums reikia 
pasikalbėti. 

Laikydama rankoje ragelį, ji laukė, kol vyras su 
įkaitais nusileis prie telefono. Atsitraukęs gana toli, 
kad Seidė nenugirstų, Alenas pusbalsiu susisiekė 
su trečiuoju ir ketvirtuoju daliniais. Telefonui ati- 
traukus Justaso dėmesį, jis norėjo pamėginti nu- 
siųsti į namą keletą vyrų. Davęs nurodymus, jis 
grįžo į savo vietą. Seidė kalbėjosi su Stenu. 

— Stenai, čia aš, Seidė. Privalai pasiduoti polici- 
ninkams. 

- Ir likusias dienas praleisti už grotų už nusi- 
kaltimą, kurio neįvykdžiau? 

— Bet Stenai... — Staiga ji pamatė kažką judant. 
Alenas davė signalą žmogui galiniame kieme. Ji pa- 
sisuko į tą pusę. Trys vyrai, kurių vienas buvo gin- 
kluotas revolveriu, artinosi prie užpakalinių namo 
durų. - Stenai, privalau tau kai ką pasakyti, - jos 
balsas skambėjo ramiai ir tvirtai. - Prie galinių du- 
rų sėlina faras ir snaiperis. 

Įsiutęs, pykčiu liepsnojančiomis akimis Alenas 
staigiai atsigręžė. Rankos gestu jis davė ženklą Em- 
sui tuoj pat nutraukti pokalbį. Tą pačią akimirką 
pasigirdo dūžtantis stiklas, ginklo vamzdžiui įsi- 
rėžus į pirmojo aukšto langą. Tamsoje nuaidėjo šū- 
vis, ir nedidukas krūmas į dešinę nuo besiartinan- 
čių ginkluotų pareigūnų subyrėjo į pjuvenas. 

— Atsitraukite! —- užbliovė Stenlis. - Kitas šūvis 
bus skirtas įkaitams. 

Trys policininkai spruko šalin. 

Pabalęs iš įtūžio, Alenas atsigręžė į Seidę. 

- Tu, kvaila karve. 

— Tu, dvokiantis šunsnuki, - atrėžė ne menkiau 
įsiutusi Seidė. - Pasinaudojai manimi, niekše nelai- 
mingas. 

Maletas prilėkė artyn. 

— Kas atsitiko? 

- Jis šovė į vieną iš mūsų vyrų. 

Sušnypštė racija. Alenas pakėlė ją prie ausies. 

- Tačiau jam viskas gerai, sere, nė įdrėskimo. 

— Puiku, - tarė Maletas. - Nuo šiol sėdėsime ra- 
miai. Išliksime šaltakraujiški. Nebesiimsime jokių 
žygdarbių. 


Ingramas pakvietė Aleną per raciją. 

— Justasas grįžo į antrą aukštą su įkaitais. Vai- 
kai verkia, o moteris, regis, be sąmonės. 

— Ką veikia Justasas? - paklausė Alenas. 

— Jis kambario gilumoje, sere, žingsniuoja pir- 
myn atgal. Sere, manau, kad galėčiau nusitaikyti. 
Dabar jis atokiau nuo kitų. 

Alenas stebėjo ausis įtempusią, kiekvieno žo- 
džio besiklausančią Seidę. Jis patyliukais tarė: 

— Kol kas nieko nesiimsime. Tačiau būkite pasi- 
ruošęs. 

Seidė atsitraukė į tamsą. 

Frostas kvotė narkotikų prekeivius. Žavinga 
porelė surūgėlių, nusiteikusių pasakyti kuo ma- 
žiau. Apie soverenų vagystę kalbėti jie neskubėjo. 
Jie pavogė juos; istorijos pabaiga. Abu jie apie įsi- 
laužimą pasakojo neaiškiai, nė nesugebėdami pri- 
siminti, kurioje vietoje rado paslėptas monetas. O 
kalbai pasisukus apie jų kiekį, abu prisiekinėjo, 
kad senutė melavo jų buvus daugiau. 

Vebsteriui buvo nurodyta dar sykį pasikalbėti 
su Lile Keri. Ji neabejojo, kad soverenų buvo dau- 
giau. Vebsteris svarstė, kodėl Frostas kapstėsi taip 
giliai. Vagys sučiupti, prisipažinimai pasirašyti. 
Vaikinai neturėjo priežasties meluoti, kiek pavogę; 
bausmė už vagystę bus vieni niekai, palyginti su 
kaltinimais narkotikų platinimu. 

Tačiau Frostas nepaliko šio reikalo ramybėje, vėl 
ir vėl kapstydamasis smulkmenose. Seržanto Velso 
galva kabineto tarpduryje pasirodė pačiu laiku. 

— Pone Frostai, su jumis pasimatyti trokšta mo- 
teris, - oficialiu tonu pranešė jis. 

— Aš dar nespėjau nusimesti drabužių, - atsakė 
Frostas. - Kas ji? 

Tai buvo Seidė Justas. Ji atrodė apgailėtinai. 
Plaukai sutaršyti, akys užverktos. Moteris atsisakė 
puodelio arbatos, tačiau pasivaišino viena iš Frosto 
cigarečių. 

- Jie prirėmė Steną viename name Farlio gatvėje. 

— Girdėjau, Seide. Bijau, kad niekuo negaliu tau 
padėti. 

— Džekai, tie šunsnukiai ruošiasi jį nudėti. Jie nė 
neketina leisti jam iš ten išeiti gyvam. Privalote ką 
nors daryti. 

Sunėręs rankas, Frostas palinko ant stalo. 

— Seide, tas tyrimas ne mano. Vadovauja ponas 
Alenas. Gal jis ir niekšas, tačiau sąžiningas. Jis ne- 
leis Steno nuskriausti. 

— Džekai, pažvelkite į mane. Nebežinau, ko 
daugiau griebtis. - Jos skruostus vagojo ašarų upe- 
liai, o veidas buvo pajuodęs. - Maldauju, ištraukite 
jį iš ten! 

Atidaręs kabineto duris, inspektorius šūktelėjo 
seržantui Velsui: 

— Kokios naujienos apie apgultį? 

— Dabar Stenlis grasina nušauti įkaitus vieną po 
kito, jei jo reikalavimai nebus patenkinti iki vidur- 
nakčio. 

— Džekai, jis kalba nerimtai - tai tik blefas, - iš- 
pyškino Seidė. Frostas pamojo jai nutilti. 

— Ko jis reikalauja? — paklausė inspektorius 
Velso. 

— Greito automobilio ir pilno bako degalų. Jis 
nori išsivežti vieną iš įkaitų ir reikalauja, kad nie- 
kas jo nesivytų. Nieko panašaus jis nesulauks. 

Frostas uždarė duris. Laikrodis rodė pusę dvy- 
liktos. Iš dokumentų dėžutės išsitraukęs praplėštą 
pakelį sūdytų Žemės riešutų, jis išbėrė keletą į sau- 
ją. Jis buvo visiškai bejėgis. Troško, kad Seidė liau- 
tųsi šitaip į jį spoksojusi. Atsidusęs susižėrė riešu- 
tus į burną. 

— Gerai, Seide, ką tiksliai nori, kad aš pada- 
ryčiau? 

— Džekai, padėkite Stenui iš ten išeiti gyvam ir 
sakykite savo kainą. 

— Aš imu dvidešimt svarų už valandą, penkias- 
dešimt - už visą naktį, tačiau esu pasirengęs tai pa- 
daryti už dyką, jei tik pažadi būti švelni, - tarė jis 
stodamasis. 

— Vadinasi, sutinkate? - gaudė orą Seidė. 

- Jei sugebėsiu, mieloji, tačiau daug kas priklau- 
so nuo Steno. Jei lipant laiptais jis ištaškys man 
smegenis, tuomet būsiu priverstas tave nuvilti. 

— Džekai, nieko panašaus nenutiks. Jis jumis pa- 
sitiki. 

— Tuomet jis yra dar didesnis kvailys, nei ma- 
niau. 

Jis nukabino savo lietpaltį nuo kabliuko ir ėmė 
lėtai vyniotis šaliką vildamasis, kad lemiamą aki- 
mirką Velsas įsiverš tarsi Jungtinių Valstijų kavale- 
rija ir praneš Justasą pasidavus. 

— Drauguži, ketinu įklimpti į gilų mėšlą, - tarė 
jis Vebsteriui, segdamasis paskutinę sagą. - Jei nori 
iš širdies pasijuokti, važiuok su manimi. Jei nenori 
teptis rankų, tuomet lik čia su Seide. 

— Niekur aš nelieku, - pasipriešino Seidė. - Va- 
žiuoju su jumis. 

— Koks jūsų planas? - pasiteiravo Vebsteris. 

— Planas? - pakartojo Frostas. - Nuo kada pra- 
dėjau regzti planus? Ketinu paprasčiausiai įsiveržti 
ir tikėtis geriausio. 

Vebsteris apsivilko paltą. 

— Vykstu su jumis. 

— Tuomet ir tu esi toks pat kvailys! — tarė jam 
Frostas. 

Reikalai Farlio gatvėje netikėtai subjuro. Justa- 
sas galėjo palūžti bet kurią akimirką. Po paskuti- 
nio Aleno mėginimo su juo pasikalbėti ginkluota- 
sis vyriškis ėmė svaidytis keiksmais, it pašėlęs mo- 
juoti šautuvu ir rodyti senkančios kantrybės 
ženklus. Pareigūnai ne juokais sunerimo dėl pavo- 
jaus įkaitų gyvybėms. Justasas pasirūpino priminti 
nudėsiąs vieną įkaitą po kito, jei laikrodžiams mu- 
šant dvyliktą prie namo jo nelauks reikalautas au- 
tomobilis. 

Dabar Alenas vylėsi prakirsti stogą iš gretimų 
patalpų ir nusiųsti į vidų keletą pareigūnų. Planas 
buvo vykdomas lėtai, mat svarbiausia buvo nesu- 
kelti triukšmo, o vidurnakčio terminas sparčiai ar- 
tinosi. 

Lyg to dar būtų maža, dabar inspektoriui teko 
ginčytis ir su tuo pusgalviu Frostu. Žioplys įsibro- 
vė vapėdamas apie kažkokį neapdairų planą, pa- 
sak kurio, jis eis vidun ir įkalbės Justasą pasiduoti. 

— Jokiu būdu, Frostai. Ačiū, tačiau suknistų did- 
vyrių mums čia nereikia. Jis nusiteikęs karingai ir 


sparčiai netenka kantrybės. Ką nors nudėti jam jau 
niežti delnus. 

Atsitraukęs į šalį, jis susisiekė su vyrais ant sto- 
go ir paprašė raportuoti. 

— Darbas juda lėtai, - buvo pasakyta jam, - ta- 
čiau mes stumiamės pirmyn. Kad ir kur mėgina- 
me, visur atsimušame į vamzdžius ir plienines sijas. 

Kai jis vėl atsigręžė, Frosto greta nebebuvo. 

— Kur ponas Frostas? — suriko jis taką į galinį 
kiemą saugančiam konstebliui. 

- Jis sode, sere, - pamojo konsteblis. - Mėgina 
patekti į namą. 

— Kodėl, po velnių, jo nesulaikėte? 

— Kodėl nesulaikiau, sere? Jis sakėsi gavęs jūsų 
leidimą. 

— Pone Alenai! —- per raciją pasigirdo Ingramo 
balsas. - Sere, kažkas juda sode. 

- Žinau. Tai tas prakeiktas pusgalvis Frostas! 

Nosimi ardamas dirvą, Frostas šliaužė prie 
užpakalinių durų. Stenas - ne žudikas. Jis buvo 
įsitikinęs, kad Justasas nešaus lygiai taip pat kaip 
tas apsvaigęs vaikis banke, įsodinęs į jo skruostą 
kulką. 

Jis šliaužė drėgna žole trokšdamas, kad nebūtų 
šito nė pradėjęs. Kažkas timptelėjo jį už pakarpos. 
Jis sustingo ir lėtai apsižvalgė. Jo šalikas užkliuvo 
už rožės krūmo. Inspektorius jį nusivyniojo ir pali- 
ko gulėti kieme. 

Inspektorius Alenas pajuto kažką besisukiojan- 
tį jam už nugaros ir mėginantį patraukti jo dėmesį. 


— Aš užsiėmęs, - riktelėjo jis. Tuomet jo akį pa- 
traukė švytintys Ženkleliai. — Atleiskite, viršinin- 
ke... Nežinojau, kad čia jūs. 

— Kokia mūsų pozicija?.. Ar ten Frostas? Jūs juk 
nesuteikėte Frostui leidimo... 

— Uždraudžiau jam artintis, sere, - nutraukė jį 
Alenas. - Pabrėžiau, kad jis nesikištų. Jis nepaklu- 
so tiesioginiam mano įsakymui, todėl dabar švais- 
tau laiką mėgindamas užkirsti kelią jo ir įkaitų 
skerdynėms per jo paties bukumą. 

Maletas sugriežė dantimis. Tai netoleruotina. 
Frostas perpildė jo kantrybės taurę. Nervas jo kak- 
toje ėmė tvinkčioti. 

— Tuoj pat ištraukite jį iš ten, - suriaumojo jis. 

— Negalime, sere, - atsakė Alenas. - Jis neturi 
racijos. Jei pamėginsime jam šūktelėti, mus išgirs 
Justasas. 

— Man tai nė truputėlio nerūpi, - atrėžė Male- 
tas. — Jei jis ieško sau galo, tuomet tai jo reikalas, 
tačiau aš neketinu rizikuoti įkaitų gyvybėmis. 
Liepkite jam grįžti. 

Alenas sunkiai atsiduso, tačiau spustelėjo gar- 
siakalbio mygtuką ir pakėlė jį prie lūpų. Už jų 
nugarų trinktelėjo automobilio durelės. Sušnypš- 
tė Aleno racija. Jis pasiklausė ir atsigręžė į virši- 
ninką. 

— Sere, atvyko policijos pajėgų vadas... Jis eina 
mūsų link. 

Maletas pastūmė garsiakalbį laikančią ranką 
žemyn. 

— Luktelėkite, inspektoriau. Nenoriu, kad vadas 
sužinotų apie mūsų nesutarimus. 

Alenas pastatė garsiakalbį ant žemės. Maletas 
ėmė braukti nuo uniformos nematomus pūkelius ir 
tiesinti ūsus. Alenas pašiaušė plaukus ir atsilaisvi- 
no kaklaraištį. Jis vylėsi, kad policijos pajėgų vadui 
didesnį įspūdį padarys ne tvarkingai atrodantis 
manekenas, o sunkiai plušantis pareigūnas. 

Policijos pajėgų vadas žygiavo mikliu žingsniu, 
pirštinėmis pliauškindamas į koją. 

— Pone Maletai, laukiu trumpos ataskaitos. 

Maletas vos spėjo prasižioti, kai vadas pamatė 
Frostą. 

— Viešpatie gailestingasis! Ar ten inspektorius 
Frostas? 

Permirkęs prakaitu ir maudžiančiais raumeni- 
mis Frostas nusigavo prie užpakalinių durų. Ins- 
pektorius ištiesė ranką ir pirštais palietė rankeną. 
Jis pamėgino atsargiai ją pasukti. Rankena sukosi, 
tačiau durys buvo užsklęstos iš vidaus. Stenas nėra 
kvailys! Dabar Frostas gailėjosi, kad prieš nerda- 
mas į beatodairišką misiją, neapmąstė, kaip patekti 
į vidų. Koks pusgalvis jis pasirodys, jei nė neįvei- 
kęs pirmosios kliūties bus priverstas šliaužti atgal 
ir akis į akį stoti su užsirūstinusiu Alenu. 

Atsarginis planas buvo virtuvės langas. Stipriai 
prisispaudęs prie sienos, inspektorius atsistojo ir 
pajudėjo jo link. Tai buvo senoviškas, pakeliama- 
sis, langas; prispaudęs veidą prie stiklo jis išvydo 
užšautą skląstį. Norėdamas jį atstumti, Frostas tu- 
rės išdaužti stiklą, tačiau ar tai įmanoma neatkrei- 
pus Steno ir jo šautuvo dėmesio? Jis apsidairė 


aplink, ieškodamas tinkamo įnagio. Gėlyne po ko- 
jomis gulėjo pusė nuskilusios plytos. Nusivilkęs 
lietpaltį, jis apvyniojo juo plytą. 

Primerktomis akimis per naktinio matymo žiū- 
ronus įvykių eigą stebintis Alenas niekaip nepajėgė 
įžiūrėti, kuo užsiima Frostas. Į šį klausimą radijo 
ryšiu jam atsakė Ingramas. 

— Sere, jis ketina išdaužti langą. 

Na ir idiotas! Vos išgirdęs dūžtantį stiklą, Justa- 
sas išlies savo nepasitenkinimą įkaitams. Persisvė- 
ręs per langą jis galbūt net mėgins pasikėsinti į 
Frostą... Tokia gundanti mintis leisti įvykiams ru- 
tuliotis savaime buvo tuoj pat nustumta šalin, o 
Alenas susigėdo vien dėl to, kad leido sau apie tai 
pagalvoti. Jie privalo tučtuojau nukreipti Steno dė- 
mesį. Jis susisiekė su visais daliniais. Sulaukę jo 
signalo, šie privalo įjungti sirenas bei avarinius sig- 
nalus ir juos laikyti įjungtus iki tolesnių nurody- 
mų. Inspektorius vylėsi, kad tai užgoš dūžtančio 
stiklo garsą arba bent jau išblaškys Justasą, Frostui 
mėginant patekti į vidų. 

Prispaudęs žiūronus prie akių, Alenas stebėjo. 
Frostas rankoje laikė į audinį suvyniotą plytą. 

— Alenas visiems daliniams... Laukite. 

Frostas užsimerkė, nusigręžė nuo lango ir užsi- 
mojo plyta... 

— Dabar! - sušuko Alenas. Šaižus triukšmas su- 
skaldė nakties ramybę į tūkstančius gabalėlių. 

— Nutildykite tas prakeiktas sirenas! - rėkavo 
Justasas, vėl tempdamasis moterį prie lango. 

— Gana, - sukomandavo Alenas. Triukšmas lio- 
vėsi taip pat staigiai, kaip ir kilo. 


Stojusi tyla buvo tokia sunki, jog galėjai ją kone 
pačiupinėti. Grieždamas dantimis, Frostas įkišo 
ranką pro išdaužto stiklo rėmą ir ėmė siekti skląs- 
čio. Aštri stiklo šukė perpjovė jam riešą. Po perkū- 
nais. Jis pajuto srūvantį šiltą kraują. Inspektorius 
atšovė skląstį, delnais parėmė lango apačią ir stum- 
telėjo aukštyn, sukeldamas erzinantį cypimą. Ant 
palangės užkeltą kelį suraižė dar daugiau stiklo 
šukių, ir galiausiai inspektorius atsidūrė tamsioje 
virtuvėje. 

— Jis viduje, - šūktelėjo Alenas. Dabar jie pra- 
rado bet kokį ryšį su Frostu ir tegalėjo sėdėti ir 
laukti. 

— Puikiai pasidarbuota, pone Alenai, - tarė poli- 
cijos pajėgų vadas. 

- Taip... Šaunuolis, - paskubomis paantrino 
Maletas. 

Kitoje gatvės pusėje poziciją užėmęs Ingramas 
vėl susisiekė su inspektoriumi. 

— Sere, savo taikiklyje stebiu prie lango niekie- 
no neužstotą Justasą. Prašau leidimo šauti. 

— Ne, kad tave kur, - riktelėjo Alenas. - Tik man 
davus komandą. 

Atsigręžęs į policijos pajėgų vadą, Alenas paaiš- 
kino: 

- Stengiuosi susiklosčiusią situaciją išspręsti po- 
licijai neiššovus nė šūvio, sere. 

— Sutinku su jumis, - linktelėjo vadas. 

- Šimtu procentų, - tarsi aidas tarstelėjo Male- 
tas. Jis pasijuto atstumtas. 

Sėlindamas prietemoje skendinčiu kambariu, 
Frostas troško, kad jo riešas liautųsi kraujavęs. 
Jausmas buvo toks, tarsi kraujas sunktųsi litrais, 
primindamas apie senovės romėnų savižudybės 
metodus. Jo kelis buvo drėgnas, lipnus ir jautrus 
nuo į jį susmigusių stiklo šukių. Apskritai jis, regis, 
sugebėjo pavyzdingai suknisti savo nepriekaištin- 
gą pasirodymą. 

Priešais jį juodavo durys. Nukrypavęs prie jų, 
inspektorius pamėgino atidaryti. Jo akys pamažėle 
apsiprato tamsoje; už durų jis išvydo į antro aukšto 
kambarius vedančius kilimu išklotus laiptus. Šau- 
nu. Kilimas turėtų padėti įsliūkinti jam niekieno 
neišgirstam. Jo improvizuotas planas buvo nusė- 
linti į kambarį, prisiartinti prie Steno iš už nugaros 
ir parversti jį ant grindų, kad jis nebegalėtų pasi- 
naudoti ginklu. Mintyse jis peržvelgė keletą šio su- 
sidūrimo variantų, tačiau kažkodėl kiekvienas jų 
baigdavosi Stenui parvertus inspektorių ir sukišus 
šautuvo vamzdį jam į šnervę. Pesimizmui ne laikas 
ir ne vieta. 

Jis prisiartino prie laiptų ir sukluso. Viršuje ne- 
sigirdėjo nė cyptelėjimo. Nepaprastai lėtai ir atsar- 
giai pastatė koją ant pirmojo laiptelio krašto, kad 
nesukeltų girgždesių. Tuomet - kitą koją. Ant laip- 
tinės kilimo užtiško keletas Frosto kelią Žyminčio 
kraujo lašų. Jis stabtelėjo ir įsiklausė. Nieko! 

Dar vienas laiptelis, paskui - dar vienas. Jis ar- 
tinosi nekeldamas nė menkiausio garso. Net spe- 
cialiosios oro tarnybos vyrukai nebūtų pasidarba- 
vę geriau. 


Inspektorius pakėlė žvilgsnį į paskutinę pako- 
pą, tačiau jo širdis tą pačią akimirką nusirito į kul- 
nus. Į jį žvelgė paklaikusios moteris veidas. Jos ka- 
klą laikė apsivijusi ranka. Jai į pasmakrę buvo 
įremtas šautuvo vamzdis. Jai už nugaros trūkčio- 
damas stovėjo Stenlis Justasas, ant gaiduko laiky- 
damas drebantį pirštą. 

— Mėšlas! - tarė Frostas. - Nemaniau, kad mane 
išgirdai. 

— Pone Frostai, pajudinkite bent raumenėlį, — 
prabilo Stenas, - ir aš spaudžiu gaiduką. - Jis įrė- 
mė vamzdį dar smarkiau moteriai į smakrą. - O 
dabar lipkite čia! - Frostui dar niekada neteko ma- 
tyti tokio įsitempusio Žmogaus. Jis buvo per plauką 
nuo isterijos. 

— Gerai, ateinu, - tarė Frostas. —- Tik nekrėsk 
kvailysčių. 

Tempdamas moterį atbulą, Stenlis nulydėjo 
Frostą į miegamąjį. Ant kėdžių prie sienos sėdėjo 
persigandę berniukai. 

Nuleidęs ginklą nuo moters smakro, jis stumte- 
lėjo ją tolyn. 

— Eik ir sėskis šalia savo vaikų. Ir kad nė cipt, 
supratai? Nė krustelėjimo ir nė žodžio. 

Jis atsuko vamzdį į inspektorių. 

— Mane siuntė Seidė, - tarė Frostas. - Ji sakė, 
kad apsidžiaugsi mane išvydęs. Nebūčiau nė kojos 
čionai kėlęs, jei būčiau žinojęs, kaip mane sutiksi. 

— Reikalauju automobilio, — išpyškino Justa- 
sas. - Man reikia ratų, kuriais galėčiau pasprukti, 
ir pažado, kad niekas manęs nesivys. 

— Seidė man žadėjo, kad jei čia ateisiu, tu paleisi 
įkaitus, - kalbėjo Frostas. 

— Ne. Man jų reikia! - jo pirštas lakstė aplink 
gaiduką. 

— Stenli, kam tau jie? Jei tau reikia įkaito, tu turi 
mane. Be to, tu juk neketini nė plaukelio ant jų gal- 
vų paliesti, o vaikams seniai laikas į lovą. 

Alenas nuleido telefoną. 

- Justasas sakosi paleisiąs moterį su vaikais, ta- 
čiau Frostas lieka su juo. 

— Puikios naujienos, - nudžiugo Maletas. 

— Nejaugi? - burbtelėjo Alenas. - Mums pasise- 
kė tik sukeisti įkaitus. Nė per žingsnį nepasistū- 
mėjome pirmyn. 

- Jūs tik nesibaiminkite, Džekui Frostui pavyks 
įkalbėti Stenlį išeiti, — įsiterpė Seidė. — Jis neleis 
jums, šunsnukiams, jo nudėti. 

Sodą stebintis konsteblis Koljeris džiugiai šūk- 
telėjo Alenui: 

— Sere, įkaitai išeina lauk. 

Frostas siekė savo cigarečių. 

- Stenai, ar pažadi neištaškyti man smegenų, jei 
išsitrauksiu cigaretę? 

Šautuvo vamzdis nulydėjo į kišenę neriančią 
Frosto ranką. Atsisakydamas pasiūlytos cigaretės, 
šaulys papurtė galvą. 

— Seniai mečiau. 

Trakštelėjo Frosto žiebtuvėlis. 

— O, kad man pasisektų, Stenli. - Jis įtraukė il- 
gą, plaučius užpildžiusį dūmą ir lėtai iškvėpė. — 
Stenai, kada nors būsi priverstas pasiduoti. Kodėl 
gi to nepadarius dabar? 


— Man reikia automobilio, degalų... 

Frostas nekantriai pamojo ranka. 

— Tu juk puikiai Žinai, kad šito tavo reikalavimo 
jie niekada nepatenkins. Spaudos atstovai ir televi- 
zijos kameros tik ir laukia laimingos istorijos pa- 
baigos: policija nugali piktadarį. Ponas Maletas vi- 
liasi kiek kitokios atomazgos — tu ištaškai man 
smegenis. Tačiau vieno dalyko padaryti jie tau ne- 
leis — prie vairo tu nesėsi ir niekur nebėgsi. 

Visas vyriškio kūnas pradėjo virpėti. 

— Jei šunsnukiai laukia kovos, aš kovosiu. Jie 
prisegė man nusikaltimą, kurio nepadariau. To fa- 
ro nė pirštu nepaliečiau. 

Laukimas ir nežinia sekino Maletui kantrybę. 

— Alenai, kas dedasi? 

Inspektorius Alenas troško, kad Maletas grįžtų 
į savo kabinetą ir liautųsi buvęs diegliu pašonėje. Jį 
erzino visas tas muistymasis jam už nugaros, min- 
džikavimas ir tikėjimasis, kad kas nors įvyks vien 
todėl, kad aplink sukiojasi policijos pajėgų vadas. 
Jis susisiekė su Ingramu. 

— Seržante, kas vyksta? 

— Sere, ponas Frostas stovi prie lango, už jo — 
Justasas, nutaikęs ginklą į inspektorių. Kol kas nu- 
sitaikyti neįmanoma, sere, galiu kliudyti poną 
Frostą. Luktelėkite, sere, kažkas vyksta... 


— 
— Pats Dievas yra mano liudininkas, - kalbėjo 
Justasas, virpantį pirštą laikydamas pavojingai arti 

gaiduko, - neliečiau to policininko. Tądien apskri- 
tai jo akyse neregėjau. Privalote manimi patikėti. 

— Stenli, - susirūpinęs tarė Frostas, - kai man į 
pilvą įremtas šautuvo vamzdis, aš paprastai esu 
pasirengęs patikėti bet kuo. 

Stenlis nusijuokė susinervinęs. 

— Pone Frostai, ji nė neužtaisytas. 

— Ką? 

— Paskutinį savo šovinį paleidau prieš pusva- 
landį. Jis tuščias — pažvelkite. — Stenlio pirštas 
spustelėjo gaiduką parodyti. 

Ranka Frostas užsimojo išmušti ginklą jam iš 
rankų, jei netyčia Stenas klydo, tačiau jam nė ne- 
spėjus prisiartinti, inspektoriaus ausyse nuaidėjo 
šūvis. Išsižiojęs Stenlis su siaubu nutaikė kaltinantį 
pirštą į Frostą ir metėsi pirmyn spjaudydamasis 
krauju, o raudona dėmė jam ant krūtinės vis plėtė- 
si, plėtėsi... 

— Kvieskite greitąją! - sušuko Frostas, į kambarį 
įsiveržus ginkluotam policijos daliniui. Rankose jis 
laikė Stenlio galvą. Lauke moteris - Seidė Justas — 
nekontroliuojamai klykė. 

- Bukagalviai nelaimingi! - rėkė Frostas. - Šau- 
tuvas nebuvo užtaisytas. Prakeikti pusgalviai... 

Šūvį paleido Ingramas. 

Jie išnešė Stenlio kūną ant neštuvų, veidą už- 
dengę raudona antklode. Pasirodžius Frostui, Sei- 
dė pasileido prie jo. 

— Šunsnuki tu, leidai jiems jį nušauti. 

Vebsteris su konsteble iš paskutiniųjų stengėsi 
ją sulaikyti. Frostas nė nesulėtino žingsnio. Jis ne- 
žinojo, ką jai pasakyti. 

Antrojo aukšto miegamasis. Įvykių aptarimas. 

- Jis nė nebuvo užtaisytas, - kalbėjo Frostas. 

— Aš nežinojau, - teisinosi Ingramas. - Išvydau 
jį spaudžiant gaiduką. Iš kur galėjau Žinoti? 

— Seržante, niekas šito iš jūsų ir nesitikėjo, - rik- 
telėjo Alenas. - Žudikui nusitaikius į policijos pa- 
reigūną ir paspaudus gaiduką, privalote manyti, 
kad ginklas užtaisytas. 

— Esu priverstas su jumis sutikti, - įsiterpė Ma- 
letas. —- Priekaištauti, Frostai, turėtumėte tik sau. 
Dėl savo beatodairiškumo sukėlėte pavojų visai 
operacijai. Rytoj ryte tai detaliau aptarsime mano 
kabinete. 

— Taip, sere, - tarė Frostas. Stenas negyvas. Sei- 
dė tapo našle. Daugiau niekas nesvarbu. Jis šlepte- 
lėjo į kėdę ir prisidegė cigaretę. 

— Verčiau pasikalbėkime su spaudos atstovais, — 
kreipėsi Maletas į Aleną ir atsiduso. - Kaip gaila, 
kad tas prakeiktas šautuvas nebuvo užtaisytas. Bū- 
tų buvusi puiki istorija Žiniasklaidai. 

Jie išėjo drauge. 

Pūsdamas dūmų kamuolius, Frostas pro rūką 
dėbtelėjo į Ingramą. Seržantas atrodė visiškai palū- 
Žęs. 

— Aš maniau, kad jis ketina jus nušauti. Pama- 
čiau jį spaudžiant gaiduką. Nežinojau, kad ginklas 
neužtaisytas. 

— Sėskis, — tarė Frostas. - Mums reikia pasi- 
kalbėti. 

Ingramas prisėdo. 

— Tikra velniava, tiesa, drauguži? - kalbėjo Fros- 
tas. 

— Taip, - burbtelėjo Ingramas. 

— Aš vyliausi, kad tą bus padaręs tipas, vardu 
Dosonas, - aiškino Frostas. - Deivas Šelbis barš- 
kino jo žmoną. Tačiau Dosonas turi tvirtą alibi. 
Tą vakarą iki vėlumos jis dalyvavo šaudymo var- 
žybose. 

— Ak, - stebėjosi Ingramas. 

Frostas prisidegė antrą cigaretę nuo pirmosios 
nuorūkos. 

- Jis priklauso tam pačiam šaulių klubui kaip ir 
tu. Tiesą sakant, tą popietę abu turėjote varžytis 
molinių karvelių rungtyje, tačiau tu išvykai anksti, 
nė nepamėginęs savo sėkmės. Visa tai man papasa- 
kojo klubo sekretorius. Jis sakė, kad prieš penktą 
išvykai, po pažastimi pasikišęs savo šautuvą. 

— Nebuvau nusiteikęs šaudyti, - atsakė Ingra- 
mas. 

— Sekretorius taip ir sakė, - sutiko Frostas. Iš ki- 
šenės išsitraukęs ryšulėlį fotografijų, inspektorius 
padėjo jas ant nedidelio stalelio priešais juos. - Šel- 
bis linksminosi ir su tavo žmona, tiesa? 

Seržantas pašoko iš vietos. 

— Kaip drįstate, parše!.. 

— Drauguži, prieš mane gali neapsimetinėti, — 
vienodu tonu kalbėjo Frostas. - Iš manęs Žiūrovas — 
nekoks. - Peržvelgęs nuotraukas, jis ištraukė vieną. 
- Čia Šelbis su Dosono žmona. Ši nuotrauka buvo 
nufotografuota antradienio popietę. Apvertęs foto- 
grafiją pamatysi, kad visos jos pažymėtos nume- 
riais. Čia yra septintas numeris. - Iš krūvelės jis iš- 
traukė kitą nuotrauką ir padėjo ją ant stalo užvers- 
tą. - Čia aštuntas numeris. Tai reiškia, kad ji buvo 


fotografuota vėliau. - Jis atvertė nuotrauką. — Toji 
moteris su Šelbiu. Tai tavo žmona, tiesa? 

Ingramas įsmeigė žvilgsnį į fotografiją. Dvi 
nuogos susivijusios figūros. Jis netarė nė žodžio. 

— Ši veikiausiai buvo fotografuota antradienio 
vakarą, - kalbėjo Frostas. - Ne vėliau, mat jau kitą 
dieną Šelbis buvo rastas negyvas. 

Kriminalistas seržantas nepajėgė atplėšti akių 
nuo nuotraukos. 

Frostas dar nebaigė. 

— Tu antradienio vakarą dalyvavai vakarėlyje, 
todėl Šelbiui kelias buvo laisvas. Patrulinį automo- 
bilį palikęs atokiau nuo akių prie viešųjų tualetų, 
jis jau buvo pakeliui į tavo namus, kai pastebėjo iš- 
laužtas grotas. Jam pakako policininkui deramo 
padorumo apžiūrėti patalpas, kuriose jis aptiko Be- 
no Kornišo lavoną. Tą naktį jis vis neramiai muis- 
tėsi. Maniau, kai ką rezga, tačiau jis tik nekantravo 
ištrūkti ir pasilinksminti su tavąja Stela ir savo fo- 
toaparatu. 

Ingramas paėmė nuotrauką ir užvertė ją ant 
stalo. 

— Nė nenumaniau, kas akivaizdžiai dėjosi man 
po nosimi, - atkirto jis. 

Išvargęs ir niūrus Frostas papurtė galvą. 

— Numanei, drauguži. Todėl jį ir nužudei. 

— Už tai atsakingas Justasas, - nenusileido In- 
gramas. - Netoli jo automobilio radome konsteblio 
užrašų knygutę. - Jis mostu atsisakė Frosto pasiū- 
lytos cigaretės. 

— Tame lauke žolė buvo rasota, - kalbėjo Fros- 
tas. - Užrašų knygelė joje tariamai išgulėjo visą 


naktį, tačiau išliko sausutėlė. Tuomet nesumojau, 
tačiau esu senas, lėtas žioplys. Ji ten buvo numesta 
netrukus prieš surandant. Tai padarei tu, mano 
drauguži. 

— Ne, - atkirto Ingramas. 

Frostas švelniai palietė supjaustytą riešą. 

— Atsikratyti kraujo pėdsakų yra labai sudėtin- 
ga. Veikiausiai kaip reikiant išblizginai savo ratus, 
tačiau neabejoju, kad teismo ekspertas netruktų 
aptikti to, ko tu nepastebėjai. Šelbis tikriausiai plū- 
do krauju it skerdžiama kiaulė. 

Lauke tvykstelėjo melsvos fotoaparatų blyks- 
tės - spaudos atstovai veikiausiai fotografavo Ma- 
letą ir Aleną. 

- Šelbis su tavo žmona tikėjosi, kad trečiadienio 
popietę praleisi savo šaudymo varžybose. Tačiau 
tave graužė įtarimai, todėl išvykai anksti. Patyliu- 
kais įsėlinai į namus ir užtikai juos laužančius lo- 
vos spyruokles. Ar taip viskas nutiko, drauguži? 

Ingramas nudelbė žvilgsnį į grindis ir galiau- 
siai buvo priverstas nusigręžti, mat jo akys įsmigo 
į krauju suteptą kilimą, kur gulėjo Justasas. 

— Ne, pone Frostai, nusikaltimo vietoje aš jų ne- 
užtikau. Nė nenorėjau. Įtariau, kas dėjosi, tačiau 
negalėjau patikėti. Grįžęs namo anksti, už kampo 
pastebėjau patrulinį Šelbio automobilį. Sustojau ša- 
lia ir nuėjau namų link. Mūsų miegamajame užuo- 
laidos buvo užtrauktos. Nenorėjau eiti į vidų. Ne- 
norėjau patikėti. Tačiau po kurio laiko durys prasi- 
katinas. Pamatęs mane, nėrė į savo automobilį ir 
nurūko. Nusekiau jam įkandin ir galiausiai priver- 
čiau sustoti Žaliajame take. 

— Ten pat, kur suradome jo ekipažą? - patiksli- 
no Frostas. 

-- Taip. Mane apakino įtūžis. Troškau nusukti 
jam sprandą. Jis juokėsi, tyčiodamasis iš manęs. Jis 
sakė, kad nepajėgiau patenkinti Stelos, todėl jai te- 
ko susirasti tikrą vyrą. - Jis sudvejojo, nenorėda- 
mas pasakoti toliau. - Inspektoriau, mielai už- 
traukčiau cigaretę, jei turite dar vieną. 

Frostas atkišo savo pakelį ir pridegė cigaretę. 

— Pasakok, drauguži. Aš puikiai moku išklausyti. 

— Šautuvas gulėjo ant užpakalinės sėdynės. Aš 
tenorėjau gerokai jį pagąsdinti, kad jis į kelnes pri- 
dėtų. Manau, tik to ir tenorėjau. Nė nepamenu, 
kaip paspaudžiau gaiduką. Viešpatie, jo veidas! 
Sapnuose vis dar regiu jo veidą! - Jis nusipurtė. 

— Kodėl nusitempei jį į savo automobilį? —- pa- 
klausė Frostas. — Kodėl paprasčiausiai nepalikai 
gulėti tame šunkelyje. 

— Ketinau nugabenti jį į ligoninę, tačiau netru- 
kus sumojau, kad tam gerokai per vėlu. Radau ato- 
kią vietą išmesti lavoną, išvaliau automobilį ir grį- 
žau namo. Paklausiau Stelos: „Ką veikei visą die- 
ną?;, O ji atsakė: „Buvau apsipirkti, iškepiau 
pyragą.“ Tuomet ji manęs pasiteiravo apie mano 
dieną, o aš atsakiau: „Ji buvo nuostabi.“ Abu mela- 
vome išsijuosę. 

Frostas trūktelėjo pečiais. 

— Drauguži, tavimi dėtas, būčiau pasielgęs ly- 
giai taip pat. 

— Nežinau, kiek laiko tikėjausi šitai slėpti. Troš- 
kau kam nors išsipasakoti. Buvau tikras, kad ga- 
liausiai yla išlįs iš maišo. 


— Tada sužinojai apie Steną Justasą ir ginkluotą 
apiplėšimą. 

- Taip. Visi ėmė manyti, kad Šelbį nudėjo Justa- 
sas. Man tereikėjo nenukreipti nuo jo įtarimų. Bet 
kuriuo atveju turėjau atsikratyti užrašų knygutės; 
radau ją savo automobilyje. 

— Todėl suklastojai įkalčius? 

Pauzė. 

— Taip. 

— Todėl Steno Justaso žūtis tau buvo tarsi Dievo 
siųsta, mat dabar jis nebegali apsiginti. 

— Pone Frostai, privalote manimi patikėti. Aš 
nuoširdžiai maniau, kad jis ketina jus nušauti. To- 
dėl šoviau pirmas. Tik dėl šios vienintelės priežas- 
ties. Privalote manimi patikėti. 

— O kas būtų nutikę, jei būčiau sugebėjęs įtikinti 
Justasą pasiduoti ir jis būtų apkaltintas Šelbio nu- 
žudymu? Ar būtum prisipažinęs? 

Ingramas liūdnai nunėrė galvą. 

— Nežinau. Iš tiesų nežinau. Žinau tik tiek, kad 
nenorėjau nušauti Šelbio, tačiau jis negyvas. Dabar 
ir Justaso nebėra, o visi vis dar tiki, kad jis dėl to 
kaltas. Nejaugi negalime visko šitaip ir palikti? 

Frostas įsignybo į randuotą skruostą, mėginda- 
mas įpūsti jam gyvybės. 

— Tai būtų puikiausias būdas išsisukti, tiesa, 
drauguži? Bėda ta, kad aš esu policijos pareigūnas. 
Nesu tikras, kodėl pasirinkau šitą profesiją, bet tik- 
rai ne tam, kad užsimerkčiau prieš suklastotus 
įkalčius ar leisčiau apkaltinti negyvėlį - net jei jis 
buvo sukčius - žmogžudyste, kurios jis neįvykdė. 
Tavo įvykių versija paprasta. Visi liktų patenkinti. 

Tačiau tai neteisinga, drauguži. Paprasčiausiai ne- 
galiu šitaip pasielgti. 

Išsitraukęs iš burnos cigaretę, Ingramas sviedė 
ją pro langą. | 

— Pone Frostai, visa tai išnarplioti turėjote kaip 
tik jūs, tiesa? 

— Deja, taip, drauguži, - burbtelėjo Frostas atsi- 
prašydamas. - Ten, kur aš nepageidaujamas, ma- 
nęs nuolat pilna. 

— Ką ketinate daryti?.. Suimsite mane? 

Frostas papurtė galvą. 

— Geriausia bus, jei to nedarysiu, drauguži. Ver- 
čiau laikysiuos nuo viso šito atokiau. Kadangi vel- 
tėdį Justasą nušovei tu, savanoriškas prisipažini- 
mas galbūt privers piktavalius Žmones susilaikyti 
nuo abejojimo tavo sumetimais. Kaip pats manai? 

Ingramas linktelėjo. 

— Būčiau labai laimingas, jei šitų į reikalą nepai- 
niotume. - Frostas surinko nuo stalo nuotraukas. 
- Šelbio našlė jau užtektinai prisikentėjo. 

Ingramas linktelėjo darsyk. 

— Taigi mano vardo nė neminėk. Prisipažink sa- 
vanoriškai, kada pats manysi esant tinkama. Tai 
gerokai palengvins tavo situaciją. 

Ingramas pakilo nuo kėdės ir lėtai nukėblino 
prie durų. Ten jis stabtelėjo, lyg ketintų kažką sa- 
kyti, tačiau sugebėjo tik papurtyti galvą ir išeiti, 
garsiai trenkdamas paskui save durimis. 

Frostas atsiduso ir pažvelgė į laikrodį. Žings- 
niai už nugaros privertė jį atsigręžti. Atsišliejęs į 
sieną, Vebsteris stovėjo kambario kampe. 


— Sveikas, drauguži. Nė nežinojau, kad čia su- 
kiojiesi. Seniai ten stovi? 

— Neseniai, sere. 

Sere? Tai buvo pirmas kartas, kai Vebsteris pa- 
vadino Frostą seru. 

— Kaip suprantu, tu nieko nenugirdai? 

Vebsteris akimirką susimąstė ir sumelavo: 

— Ničnieko, sere, nė žodelio. 

— Taip ir maniau, - sumelavo Frostas ir atsisto- 
jo. - Drauguži, važiuokime namo anksti. Ryte Ma- 
letas ketina nudirti man kailį, todėl nenorėčiau ne- 
valdomai Žiovauti tiesiai jam į veidą. 


DIENINĖ ŠEŠTADIENIO PAMAINA 


Traukdamas cigaretę, Frostas sėdėjo kabinete ir 
laukė kvietimo į skyriaus viršininko kabinetą. Sep- 
tynios minutės po devintos. Maletas ilgino Frosto 
agoniją, versdamas prakaituoti. 

Naujienos apie Ingramo areštą apstulbino vi- 
sus. Jis tariamai priėjo prie kriminalisto inspek- 
toriaus Aleno spaudos konferencijos viduryje ir 
prisipažino netyčia nušovęs Deivą Šelbį. Šis smūgis 
Dentono apygardos prestižui ir dabar jau išteisin- 
to Stenlio Justaso nužudymo fiasko įžiebė neregė- 
tą Maleto rūstybę. Frostas nelaukė artėjančio po- 
kalbio. 

Beldimas į duris. „Šauklys neša žinią, kad man 
laikas į kankinimų kambarį“, - pamanė jis. Tačiau 
tas malonumas jo dar laukė. 

— Su jumis prašo pasimatyti moteris, - pranešė 
Džonis Džonsonas. 

Visiems šventiesiems jis meldėsi, kad tik tai bū- 
tų ne Seidė. Tik ne šįryt. Jis nebūtų drįsęs pažvelgti 
jai į akis. 

Frosto viešnia buvo gedulo drabužiais apsiren- 
gusi, bjaurią, rudą rankinę rankose gniaužianti ne- 
priekaištingos laikysenos ponia Korniš. Pašokęs 
Frostas nušlavė šlamštą nuo kėdės, kad ji galėtų 
prisėsti. 

— Ma, kokiu reikalu mus aplankėte? 

Netarusi nė žodžio, ji atsegė rankinę ir ištraukė 
nedidelį popierinį maišelį. Jo turinį moteris išbėrė 
ant stalo. 

Karalienės Viktorijos viešpatavimo laikais nu- 
kalti soverenai. Frostas juos suskaičiavo. Jų buvo 
keturiasdešimt vienas. 

Negalėdamas patikėti, jis įbedė į ją žvilgsnį. 

- Iš kur juos gavote? 

— Pavogiau iš skardinės Lilės Keri pianine, - iš- 
rėžė ji. - Iš viso jų buvo septyniasdešimt devyni. 

— O kas nutiko kitiems? - pasiteiravo Frostas. 

- Juos išsinešė Benas. 

— Benas? 

Ji linktelėjo. 

— Antradienio vakarą jis išdygo tarpduryje, 
maldaudamas manęs pinigų narkotikams. Atrodė 
klaikiai. Nesiliovė drebėjęs ir tikriausiai dienų die- 
nas nė kąsnio burnoje neturėjo. Pasakiau jam, kad 
pamaitinsiu, tačiau pinigų narkotikams neduosiu. 
Išėjusi į kampinę krautuvėlę kiaušinių, palikau jį 
vieną. Grįžusi radau namus apverstus aukštyn ko- 
jomis, o Beno - nė kvapo. Jis pasičiupo vieną mai- 
šelį soverenų. Kitas buvo geriau paslėptas, priešin- 
gu atvejujis ir tą būtų išsinešęs. 

— Kelintą valandą visa tai nutiko? 

— Šiek tiek po devintos, - atsakė ji, užsegdama 
rankinę. 

Šiek tiek po devintos! Staiga visos detalės ėmė 
stotis į savo vietas. Įvykiai bėgo Frostui prieš akis. 
Iki blogumo nervindamasis, kad pavėluos į susi- 
tikimą su dviem narkotikų prekeiviais, Benas sku- 
bėjo iš namų. Soverenai, už kuriuos jis įstengs 


nusipirkti daugybę mažyčių ryšulėlių, tempė že- 
myn to purvino, nudriskusio palto kišenę. Tačiau 
už juos jis nieko nenusipirko. Pusę dešimtos vaka- 
ro jis jau buvo negyvas. 

Vakar buvo sulaikyti du narkotikų prekeiviai 
su soverenais kišenėse. 

Staiga viskas tapo logiška. Sukčiai sumojo, kad 
geriau melagingai prisipažinti apšvarinus senutės 
namus nei dėl monetų būti susietiems su nužu- 
dymu. 

— Tie šunsnukiai nužudė mano sūnų, - tarė po- 
nia Korniš. 

Frostas sužėrė monetas atgal į maišelį. 

— Pirmiausia patikslinkime tamstos faktus. Jūs 
šitų monetų iš senutės Keri nevogėte. Denis arba 
net jūsų marti galėjo - Lilės pianine pastebėjau jos 
šeiminės pašalpos knygutę - tačiau tik ne jūs, Ma. 

Ji drąsiai sutiko jo žvilgsnį ir priešindamasi at- 
statė smakrą. 

— Tai padariau aš. Prisieksiu teisme. 

Suskambo vidinis telefonas. Panelė Smit pra- 
nešė, kad skyriaus viršininkas pasiruošęs su juo 
susitikti. 

— Pasakykite, kad jam teks palaukti, - atsakė 
Frostas. 


Serijoje: 


„Frosto Kalėdos“ 
„Frosto naktis“ 


Wingfield, Rodney David 
Vi206  Frosto prisilietimas : detektyvas / Rodney David Wingfield; 
iš anglų kalbos vertė Aistė Kvedaraitė-Nichols. - Vilnius: Briedis, 
2014. - 536 p. 
ISBN 978-9955-26-477-4 


Detektyvas Džekas Frostas imasi narplioti Dentono miestelio nu- 
sikaltimų virtinės. Bylų eiga neprognozuojama, o veikti reikia žaibiš- 
kai. Bene pirmą kartą detektyvas atsiduria aklagatvyje, bet yra pasiry- 
žęs ištirti nusikaltimus. 


UDK 821111-31 


Rodney David Wingtfield 
FROSTO PRISILIETIMAS 


Vertėja Aistė Kvedaraitė-Nichols 
Redaktorė Ilona Čiužauskaitė 


Viršelyje Patryk Michalski nuotr., 
www.shutterstock.com 


Išleido K. Mickevičiaus leidykla „Briedis“, 
Parodų g. 4, LT-04133 Vilnius, Lietuva 
www.briedis.eu, infoabriedis.lt 


Spausdino „Standartų spaustuvė“ 
Dariaus ir Girėno g. 39, LT-02189 Vilnius, Lietuva 
http://www.standart.lt, infoestandart.lt 


Detektyvų MegejIMS-7ZEKNS-TTU3>—pm=77707|as iš kri- 
minalinio serialo „Frosto prisilietimas“, kuriame pagrin- 


dinį vaidmenį atliko Davidas Jasonas. Serialas ir akto- 
rius Jungtinėje Karalystėje pelnė gausybę apdovanojimų. 


Detektyvas Džekas Frostas keistuolis: jis nesilaiko darbo 
drausmės, yra netvarkingas, ironiškai bendrauja su ap- 
linkiniais ir problemas traukia lyg magnetas. Vis dėlto 
už šios kaukės slypi jautri siela ir stiprus teisingumo 
jausmas... 


i VT ii r i i ii i i i ii i io 


Ramų Dentono miestelį užlieja nusikaltimų banga. 
Viešajame tualete randamas narkomano lavonas, 
dingsta verslininko duktė, parlamento nario sūnus 
įtariamas mirtinai partrenkęs senolį ir pabėgęs iš 
įvykio vietos, apiplėšiamas striptizo klubas, siaučia 
serijinis prievartautojas... Ir visi šie nusikaltimai su- 
siję vienas su kitu. Tyrimas painus, daug įtampos, 
už nugaros - šūsnis neužpildytų ataskaitų, tačiau 
detektyvas Džekas Frostas pasiryžęs išnarplioti nu- 
sikaltimus. Koją kiša kai kurie kolegos, norintys, 
kad jis susimautų. Žinoma, ekscentriškasis Frostas 
aplinkinius įtikina, kad viską kontroliuoja. Tik vie- 
na smulkmena - dabar jis tuo įtikinti turi ir save... 

